
PREFAŢĂ 


In precuvintarea la volumul I al acestei pu- 
blicări se vorbeşte de greutatea unei istorii a 
timpurilor noastre. 

Greutatea, care exista din capul locului pentru 
evenimentele menţionate în acel volum — epoca 
dintre anii 1866 şi 1876 —, trebue să pară şi 
mai mare pentru volumul de faţă, care ajunge 
la timpuri mai apropiate şi aduce firul istoriei 
pănă în toamna anului 1895, totdeauna cu in- 
tenţia nepărtinirii. 

Subscrisul este încredințat de adevărul tezei 
susținute de Lessing, că cineva nu poate scrie 
bine decât istoria propriului său timp; de şi 
unul din cei mai interesanţi istorici moderni, 
Treitschke (in monografia Lord Byron şi radi- 
calismul), se miră de „spirituala şi curagioasa“ 
vorbă a lui Lessing şi mulţi alţii împreună cu 
el nu o vor admite. Ceea ce însă, după părerea 
noastră, o îndreptăţeşte, este mai marea sigu- 
ranţă a constatării faptelor. 


71168, Vol. 1V, 1 


Trăind încă autorii lor şi în or-ce caz mulţi 
martori oculari, controlarea exactităţii se face 
de la sine şi eventualele rectificări se produc 
mai uşor. Tocmai acest folos creşte cu apropie- 
rea evenimentelor. 

Tar în ce priveşte judecata istoriografului, aceasta, 
nu ne pare a fi mai „obiectivă“ sau mai lipsită 
de controversă la cei ce se ocupă cu istoria 
veche, Cine îşi aduce aminte, cum Mommsen 
coboară pe Cicero la categoria „slugarnicilor po- 
litici“, cari trec dintr'un partid în altul după in- 
teresele materiale, şi numeşte pe Marcus Porcius 
Cato „o caricatură a strămoşului său“, pe când 
în cartea de scoală a lui Duruy acelaş Cicero 
este meilleur que son temps, croyant à la vertu, 
au pouvoir de la raison, à la liberté, şi acelaş 
Cato celui peut-être de tous les grands person- 
nages de l'antiquité qui porta le plus haut l'idée du 
devoir ; cine constată apoi, cum însuş Treitschke 
combate pe Macaulay în ideile sale asupra des- 
voltării constituționale a Angliei : acela va fi în- 
ţeles valoarea pretinsei deosebiri între o istorie 
a trecutului şi o istorie contimporană cât pentru 
nepărtinirea lor. 

Respectarea „obiectivităţii“, întrucât este ome- 
neşte cu putinţă, a fost pentru subserisul înles- 
nită, prin faptul, că expunerea sa, aşa cum se 

vede alcătuită de la început ca o însoţire şi un 
adaos la discursurile parlamentare, urmăreşte în- 
tunplările mai ales pe temeiul repercutării lor 
în corpurile legiuitoare şi în întregimea mișcării 
constituţionale. 

In această privinţă însă, de şi în decursul eve- 
nimentelor descrise aici a făcut şi el parte din 
câteva guverne ca ministru al instrucției pu- 
blice, nu a rămas după urma sa nici o reformă 
legislativă ; încercările sale s'au izbit de rezis- 
tenţa unor majorităţi variabile. Ideile, de care a 
fost inspirat, le-a crezut şi le crede drepte; unele 
din ele s'au şi realizat prin legile altora, căci 
ideile nu erau personale, ci culese şi adaptate 
din tezaurul comun al culturei europene; altele 
se vor realiza poate într'un viitor mai îndepăr- 
tat, în care putinţa participării sale personale 
va fi încetat de mult. Puţinul ce l-a putut face 
în acest departament ministerial (aducerea docu- 
mentelor Hurmuzaki, restaurarea bisericei de la 
Curtea de Argeş, introducerea studiului limbei 
române în licee şi alte câteva măsuri) l-a făcut 
pe cale administrativă, iar nu legislativă. 

Astfel autorul scrierii de faţă, cu respectul 
ce-l are pentru realităţile date şi cu recunoaş- 
terea dreptului majorităţilor de a fi cum sint, 
a renunțat la or-ce gând de legiferare în ma- 

terie de şcoli şi aşteaptă aici progresul de la 
îndreptarea metoadelor şi a personalului profe- 
soral, fără nici o privire la vicisitudinile parla- 
mentare. Cu atât mai desinteresat se ştie în 
expunerea lor şi cu atât mai întărit în dorinţa 
celei mai impersonale apreţieri. 

Dacă totuş a reprodus în acest volum printre 
discursurile sale parlamentare şi pe cele relative 
la reforma învățămîntului, a făcut-o din datoria, 
de a publica discursurile în totalitatea lor. Nu- 
mai astfel o asemenea publicare poate contribui 
la caracterizarea exactă a oamenilor şi a epocei. 
Suprimări, ştirbiri, modificări alterează imaginea 
realităţii. 

Ceea ce a fost, trebue să r&mâe aşa: cum a 
fost şi nu se poate face par'că n'ar fi fost; le- 
gea timpului e inexorabilă: facta infecta fieri 
non possunt. 


T. Maiorescu. 


Sinaia, 2/;s Octomvrie 1903, 


VII. 


SUB REGIMUL CONSERVATOR 


DE LA MINISTERUL TEODOR ROSETII-— 
CARP PĂNĂ LA FORMAREA MINISTERULUI 
LASCAR CATARGI—CARP 


23 MARTIE 1888 —17 DECEMVRIE 1891 


Ministerul conservator „junimist“ de la 23 
Martie 18881), chemat să înlocuiască regimul în- 
delungat al lui Ioan Brătianu, este ast-fel compus: 


Teodor G. Rosetti, prezident şi interne, 

Petre P. Carp, externe şi (de la 4 Iunie pănă 
la 11 Noemvrie 1888) ad-interim domenii, 

Titu Maiorescu, culte şi (pănă la 3 Iunie 1888) 
ad-interim domenii, 

Menelas Germani, finanţe, 


1) Aceasta este data decretului de numire, însă miniştrii 
depun jurământul şi intră în funcţie Marţi la 22 Martie după 
amiazi. (Vezi pag. 80 a volumului precedent). 


General Const. Barozzi, război, 
Prinţul Al. B. Ştirbei, lucrări publice, 
Al. Marghiloman, justiţie. 


Din cele arătate în capitolul precedent se în- 
ţelege, pentru ce la căderea lui Ioan Brătianu 
guvernul nu a fost încredinţat opoziţiei-unite re- 
prezentate prin triumviratul Dimitrie Brătianu — 
Lascar Catargi— Gheorghe Vernescu. Un minis- 
ter de coaliţie poate fi indicat în împrejurări 
excepţionale pentru a semnala un moment is- 
toric, a cărui importanţă îl înalță, deasupra par- 
tidelor, cum a fost primul minister al Principelui 
Carol de la 11 Mai 1866 şi cum ar fi trebuit 
să fie ministerul, care a proclamat Regatul la 14 
Martie 1881. Dar la sfirşitul lui Martie 1888, 
când guvernul avea mai întâi de toate să in- 
drumeze ţara spre o altă direcţie a politicei in- 
terne şi să facă alegerile, o coaliţie de elemente 
contrare sar fi paralizat ea însăş şi war fi pu- 
tut nici să prezideze la alegeri cu destulă ho- 
tărire, pentru a împiedeca, deslănţuirea urelor 
aţiţate impotriva lui Ioan Brătianu. Iar progra- 
mul negativ, în privinţa căruia putuse conveni 
opoziţia-unită şi la a cărui executare se anga- 
jase, adecă, aşa, numita „reintrare în legalitate“ 
prin abrogarea constituţiei revizuite şi desfiin- 

tarea dotațiunii Coroanei, în forma în care fu- 
sese creată: acest program devenise o piedecă 
mai mult pentru ajungerea la guvern a semna- 
tarilor lui, cărora nu le rămânea decât să caute 
prilejul de a se desface de el şi chiar de a se 
desface unii de alţii. 

Prilejul îl da ministerul Teodor Rosetti-Carp, 
care era luat din opoziţia ne-coalizată şi îşi 1na- 
nifestase din capul locului direcţia sa conserva- 
toare, deschizend astfel perspectiva unei re- 
constituiri a întregului partid după eliminarea 
elementelor heterogene. 

Că aşa a şi fost interpretat şi recunoscut mi- 
nisterul Rosetti-Carp de către conservatorii din 
opoziţia-unită, se dovedeşte şi prin mărturisirea, 
d-lui general Gheorghe Manu, care în şedinţa 
Camerei de la 26 Noemvrie 1890 declară urmă- 
toarele : 


D-nii şefi ai partidului liberal-canservator 
mau găsit nimic a opune, ba, încă au reco- 
mandat chiemarea la putere, ca foarte con- 
stituţională, a d-lui Rosetti... 

G. Vernescu. Noi l-am recomandat? 

General Manu. Poate nu D-voastră, dar, 
eu l-am recomandat, şi d. Constantin Gră- 
dişteanv, delegatul de a duce Regelui mo- 
iunea opoziţiunii-unite, l-a recomandat. După 
aceasta cei mai mulţi dintre noi, cei mai 


mulţi dintre liberalii-conservatori, încontra 
voinţei personale a şefului, d. Lascar Ca- 
targi, au fost de opiniune că nu se poate 
să mai continue coaliţiunea, care era for- 
mată ca opoziţiune-unită pentru răsturna- 
rea guvernului liberal-naţional. Sa format 
astfel atunci guvernul d-lui Teodor Rosetti, 
adică un guvern conservator. 


O altă întrebare este, pentru ce Regele, dacă 
în acel moment critic a recunoscut necesitatea, 
unui minister conservator junimist, nu a însăr- 
cinat cu formarea lui pe însuş d. Petre Carp, 
care incă din anul 1881 prezentase parlamen- 
tului programul distinctiv al acestei grupări po- 
litice şi se afla deputat în Cameră, ci s'a adre- 
sat d-lui Teodor Rosetti, care, ca membru al 
curţii de casaţie, era retras din politica mili- 
tantă. Poate tocmai această situaţie a d-lui Ro- 
setti a contribuit la chiemarea înaltului ma- 
` gistrat. In faţa violenţei crescânde, cu care 
opoziţia-unită cornbătuse regimul lui Ioan Bră- 
tianu şi care acum se traducea în strigăte de 
răzbunare, a putut părea preferabil un ministru- 
prezident mai puţin accentuat şi mai uşor dispus 
la concesii. 

Dealtminteri pentru „junimiştii“ inşii chestia 
personală devenea indiferentă din momentul, în 

care li se da putinţa unui inceput de înfăptuire 
a programului lor politic. Şi numai cu gândul 
la această înfăptuire au primit guvernul în ziua 
de 22 Martie 1889, începând de îndată punerea 
în lucrare a ideilor manifestate în Camera de 
la 1881, cu adaosele indicate de împrejurările 
ulterioare. Ast-fel ministerul Teodor Rosetti-Carp, 
în care unii nu vedeau de cât un simplu cabi- 
net de transiţie pentru alegeri, a câştigat 
o altă insemnătate în evoluţiunea tinărului 
Regat, 

Convingerea, că viaţa constituţională nu con- 
sistă în alternarea la guvern a diferitelor gru- 
pări de persoane numai pentru a se bucura de 
foloasele puterii, făcend din activitatea legisla- 
tivă şi administrativă un pretext şi o ocupaţie 
secundară, trebuia acum generalizată şi trebuia 
desrădăcinat simţimintul rămas de la domnia 
seculară a fanarioţilor, că schimbările politice se 
fac mai ales pentru căpătuirea, clientelei, 

Lipsa de sfială, cu care guvernul Brătianu de 
câţi-va, ani încoace anunţa la fie-care început de 
sesiune câte un program de activitate legisla- 
tivă, a cărui realizare nici nu o încerca, pe când 
şi în ceai-laltă parte se propuneau drept idei 
politice nişte generalități fără aplicare, iar dacă 
se propuneau şi idei aplicabile, ele erau desti- 

nate numai pentru agitare în opoziţie, nu pen- 
tru realizare la guvern: toate aceste deprinderi 
trebuiau combătute şi încetul cu încetul înlătu- 
rate pentru a aduce statul pe cale normală la 
acea cultură apuseană, spre care tinsese de ia înce- 
put mişcarea sa naţională, când îşi adusese aminte 
de originea latină, respingând de o potrivă su- 
zeranitatea de la miază-zi şi protecţia de la 
miază-noapte,. 


De-o-cam-dată însă ministerul Rosetti-Carp avea 
să se înfăţișeze înaintea unui parlament compus 
din adversari şi în acelaş timp să restabilească 
ordinea turburată de o mişcare a ţăranilor, a 
cărei isbucnire precedase cu câteva zile intrarea 
în funcţiune a guvernului, 

Camera liberală, de şi se afla la sfirşitul lui 
Martie, nici nu incepuse discuţia publică a bud- 
getului pentru anul de la 1 Aprilie 1888 la 31 
Martie 1889, şi ministerului i se impunea da- 
toria de a asigura mai întâi mersul regulat al 
administraţiei finanţiare Insă unii membri ai 
opoziţiei-unite, nemulţumiţi de soluţiunea dată 
crizei ministeriale, căutau să împedice această, 
regulare a situaţiei, atacând guvernul din prima 
zi a înfăţişării lui în Camară. D. Gheorghe Panu 
şi Nicolae Blaramberg, ultimii reprezentanţi ai 

unui anti-dinasticism, care era pe cale de a de- 
veni o armă prea tocită, imputau formațiunii 
Rosetti-Carp cà este ministerul Palatului sau, 
cu formula întrebuințată pe acele vremuri, un 
„guvern personal“, 

Generația tinără de la începutul secolului ac- 
tual nu mai aude acest strigăt de atac; dar în 
epoca de la 1885 la 1895 opoziţia liberală de 
toate nuanțele, îl îndrepta adese ori în contra 
guvernelor adverse, deplângând în acelaş timp 
violarea, Constituţiunii“ î), Faptul merită să ne 
atragă luarea aminte şi stă în legătură cu una 
din temele studiului nostru, care este „transiţia 
României de la starea precară a unor Princi- 
pate elective spre consolidarea unui Regat here- 
ditar“ (vol. T, pag. 2). In capitolul următor, odată 
cu cercetarea împrejurărilor, care în Octomvrie 
1895 aduc pe d. Dimitrie Sturdza la putere, 
vom arăta interpretarea, constituţională, cu care 
liberalii din opoziţie căutau să justifice acea cri- 


1) Intr'un discurs din gedinţa Camerei de la 16 Noemvrie 
1890 d. Take Ionescu, pe atunci liberal, explică pentru ce, de 
şi liberal, recunoaşte că nu se poate imputa ministerului Teo- 
dor Rosetti că ar fi fost „personal“, Insă Voința Naţională încă 
în Fevruarie 1894 publică în contra diferitelor cabinete con- 
servatoare articole de fond intitulate „Şease ani de regim per- 
sunal“, „Armata şi regimul personal“, etc. 

tică. Pentru moment trebue să ne mărginim la 
situaţia ministerului de la 23 Martie 1888. 

Este instructiv de constatat, că îndeosebi „ju- 
nimiştii“ din acest minister erau priviţi ca fiind 
într'o particulară intimitate cu Palatul, şi din 
această închipuire li se aplica mai ales lor epi- 
leptul de curtizani, pentru a nu cita un alt cu- 
vint mai trivial împrumutat din vocabularul 
francez. 

Aplicarea acestui epitet era nedreaptă faţă 
de junimişti. 

Din momentul, în care politica lor recunos- 
cuse necesitatea programului național al diva- 
nurilor ad-hoc de la 1857, susținerea şi întărirea 
Dinastiei alese în Aprilie 1866 era unul din 
punctele de căpetenie pentru toată concepţiunea, 
despre noul stat român, şi asupra acestui punct 
nu mai putea să încapă nici o şovăire, precum 
nu a încăput nici asupra celor-lalte: unirea, 
independenţa, sistemul reprezentantiv. Tocmai 
această consecvență neabătută, trebuia, să'i apere 
de imputarea servilismului, de oare-ce ei, şi în 
afară de realizarea programului constitutiv de 
la 1857, erau cunoscuţi prin formularea unui 
program de organizare internă şi prin cererea 
ca toate partidele să aducă la cunoştinţa ţării 

ideile lor politice precize, de care să se ţie atat 
în opoziţie cât şi la guvern. 

Oamenii publici, cari se caracterizează prin o 
asemenea, atitudine, stau şi cad cu programul 
lor şi dau ast-fel mai multă garanţie de inde- 
pendenţă. In idea lor despre respectul absolut 
cuvenit Regelui inviolabil şi neresponsabil, da- 
toria omului de stat, este de a avea şi de a 
manifesta de mai nainte programul său de ac- 
țiune în privinţa chestiilor însemnate la ordi- 
nea zilei, iar dreptul Coroanei este de a aduce 
aceşti oameni cu acest program la guvern, dacă 
îi crede în interesul ţării, fireşte cu aprobarea, 
ulterioară sau anterioară a parlamentului, şi de 
ai îndepărta de la guvern, când nu'i mai crede 
în interesul ţării, cu acelaş acord intre Coroană 
şi parlament. 

Din contră, cine nu are şi nu arată de mai 
nainte convingerile sale asupra viitoarei acţiuni 
de guvern, sau dacă le are şi le arată în opo- 
Ziţie, este gata să le părăsească la guvern, acela 
se va învirti tot-dea-una după voinţa altora: în 
opoziție se va pleca înaintea suveranităţii de 
jos, la guvern inaintea celei de sus. Şi ast-fel 
anti-dinasticii din opoziţie devin adese-ori lingu- 
şitorii de la guvern, cu marele pericol că, sub 
pretext de a atribui Regelui toate meritele, ii 

atribue în fapt toată r&spunderea şi slăbesc sim- 
ţimiîntul dinastic, deabia statornicit după atā- 
tea peripeții 1). 


3 Dintre „junimiştii“ politici se tăgădueşte anume fruntaşu- 
lui lor, d-lui P. Carp, lealitatea statornică faţă de Dinastie, şi 
prin unele ziare (nu în parlament şi în prozenţa d-lui Carp, căci 
atunci faptul ar fi fost de mult lămurit şi rectiâcat) i se amin- 
teşte colaborarea la ziarul Le Pays Roumain, despre care se 
găsesc în cartea Aus dem Leben König Karls von Rumänien, 
vol. II, pag. 85, o notă şi câte-va rinduri dintro scrisoare de 
la 1870 a Principelui Anton de Hohenzollern către Domnito- 
yul nostru, unde se vorbeşte de d. P. Carp şi de „parfidia“ 
acelui ziar „anti-dinastic“, 

Nu e de mirat ca Principele Anton de Hohenzollern, nede- 
prins cu exuberanţa de stil a ziarelor noastre şi judecând din 
punct de vedere occidental, să fi r&mas impresionat de unele 
articole anti-dinastice din Le Pays Roumain şi să f presupus 
d-lui Carp asemenea porniri, de vreme ce îl vedea figurând 
pe frontispiciul foaei ca unul din redactori. 

In fapt lucrurile stau alt-fel. Le Pays Roumain a fost o 
anexă franceză hebdomadară a ziarului român Țara („Ţârra“), 
fundat în Noemvrie 1867 de un comitet al partidului conser- 
vator, compus din Manolache Kostaki, P. Mavrogeni, Prinţul 
„Dimitrie Ghica, generalul Tell, Al. Plagino, B. Boerescu, care 
a încredinţat redacţia lui N. Blaramberg şi Aristid Pascal, iar 
pentru a avea şi un reprezentant moldovean, s'a adresat la d. 
P. Carp, pe atunci în Paris. Propunerea fiind fâcută în numele 
întregului partid conservator, d. Carp a primit să figureze în 
redacția noului ziar, şi astfel a apărut la 12 (24) Nvemvrie 
1867 Le Pays Roumain, revue hebdomadaire, cu notiţa : 

„La direction politique du Pays Roumain eat con- 
fise ă Mm. Nicolas Blaramberg, Aristide Pascal et 
Pierre Carp. La direction littéraire, à M. Ulysse de 
Marsillac.“ 

Mai constituţional admisibilă decât acea im- 
putare de guvern personal era cererea d-lui P. 
Grădişteanu ca parlamentul, deabia ales în Ia- 


Cum a înţeles comitetul fundator al ziarului atitudinea sa 
faţă de Coroană, se vede din următoarea declarare publicată 
tot în acel număr începstor de la 12 (24) Noemvrie 1867: 

„Qw'il soit bien entendu que, tout en combat: 
tant le ministère actuel (Golesco-Bratiano), nous 
professons le respect le plus profond pour Plau- 
guste fondateur de la dynastie à qui la nation 
a confié ses destinées, et que nous regarderions 
comme une trahison indigne de nous toute at- 
teinte portée au trône sur lequel nous sommes si 
heureux et si fiers de saluer le dévouement pa- 
triotique, les vertus publiques et privées, la géné- 
rosité sans bornes du fils de lantique maison des 
Hohenzollern devenu le chef de la nation rou- 
maine,“ 

In Le Pays Roumain, ca şi în Tara (încetate de altminteri 
în decursul anului 1870), articoleie nu erau. semnate, Dintre 
puţinele articole scrise de d. Carp nu se referă nici unul la 
Coroană ; zilnica stăruinţă în redactarea ziarelor o punea N. 
Blaramberg, care însă peste puţin timp s'a aruncat în cunos- 
cuta opoziţie anti-dinastică. Că articolele anti-dinastice din Pays 
Roumain cad în răspunderea sa personală, se poate constata 
şi dintro discuţie a Camerei. Cu prilejul furtunoaselor des- 
bateri din Ianuarie 1871 relative la scrisoarea Domnitorului 
pretinsă către Auerbach, Aristid Pascal se arătase destul de 
respectuos pentru Coroană, pe când N. Blaramberg fusese cât 
se poate də agresiv în contra Domnitorului (în discursul său 
îi amintise soarta Impăratului Maximilian din Mexico); asupra 
unei asemenea deosebiri de atitudine între cei doi redactori de 
la Le Pays Roumain (d. Carp încetase or-ce relaţie cu ziarul 
după intrarea sa în ministerul Manolache Kostaki, la 20 Apri- 
lie 1870) d. Nicolae Ionescu atacă pe Blaramberg, iar acesta 

nuarie, să fie îndată disolvat şi alegerile făcute 
în timpul cel mai scurt. Căci în adevăr minis- 
terul Teodor Rosetti-Carp fiind luat din elemen- 


îi rëspunde cu următoarele cuvinte, zise „în chestie personală“ 
(şedinţa Camerei de la 30 Ianuarie 1871): 
„D. Nicolae Ionescu a profitat de oarecare cu- 
vinte zise de onor. d. Pascal spre a 'mi adresa o 
diatribă din cele mai pasionate. Faptul de a fi co- 
laborat cu acesta la redacţiunea unei foi, care — 
prin parantes — a încetat, este după d-sa de ajuns 
pentru ca vederile noastre să fie negreşit iden- 
tice. Mai întii de unde ştie d:sa, dacă tocmai aceste 
divergențe ce se manifest astăzi nu sunt cauza ce a 
contribuit mai mult la încetarea organului în ces- 
tiune.“ 

Prin urmare nu este drept a atribul d-lui Carp articolele 
antidinastice din Le Pays Roumain. Cel mult i se poate imputa 
de ce nu s'a retras de la redacţia ziarului, îndată ce au apă- 
rut asemenea articole. Dar şi aici îl scuză împrejurarea că în- 
suş comitetul conservator, care îl chemase la colaborare şi 
care era compus din bărbaţii cei mai autorizaţi ai partidului, 
nu crezuse de cuviinţă să facă vre-o manifestare contrară. 

Am adăogat această lungă notă la textul expunerii de mai 
sus, fiind-că întregul epizod este caracteristic pentru ugurinţa , 
cu care gi vechiul partid conservator trata pe atunci chestia di- 
nastică. De altminteri toată critica adresată în contra colabo- 
rârii d-lui Carp la acele ziare este indiferentă pentru afirmarea 
din textul nostru, că atitudinea grupării politice numite „ju- 
nimistă“ nu a govăit niciodată în privinţa respectului datorit 
Coroanei ; căci această grupare ca grupare politică datează din 
primă-vara anului 1871, precum se arată în volumul I, pag. 
40—48, gi numai de atunci încoace a putut fi vorba de un pro- 
gram politic „junimist“ gi de consecventa lui respectare, iar zia- 
rele Țara şi Le Pays Roumain încetaseră în decursul anului 
1870. 

tele opoziţiei, fie cât. de moderate, având prin 
urmare înţelesul unei schimbări de regim, în- 
crederea, ce i-o acordase Regele trebuia să fie 
completată prin încrederea parlamentului, şi d. 
P. Grădişteanu presupunea, că acel parlament 
Bratienist nu putea să susţie nici un act al nou- 
lui guvern. 

Dar situaţia era prea încordată în momentul 
căderii lui Ioan Brătianu şi teama de darea lui 
în judecată prea mare pentru ca majoritatea de 
atunci să nu fi fost accesibilă unor considerări 
de prudenţă, şi pe de altă parte starea finan- 
ţiară periclitată, prin creşterea agiului reclama, 
cel puţin stricta păzire a normei budgetare, adecă 
votarea la timp a veniturilor şi cheltueielor sta- 
tului pentru anul viitor. 

Fireşte că dacă membrii noului cabinet şi-ar 
fi interpretat misiunea politică numai în sensul 
unui minister de transiţie, ar fi trebuit să di- 
solve îndată parlamentul fără privire ia situaţia, 
finanţiară şi la resbunările politice de prevăzut. 
Dar tocmai în concepţiunea lor de guvern ches- 
tia finanţiară era de o însemnătate covirşitoare 
în acel moment, şi datoria de a pregăti terenul 
favorabil pentru neapăratele reforme interne pre- 
supunea împiedecarea pornirilor de r&sbunare 
politică, de care era turburată o mare parte a 


71168. Vol, IV. 2 

opoziţiei-unite şi pentru a căror legitimare se 
invoca exemplul partidului liberal de la 1876 
cu darea în judecată a tutulor miniştrilor con- 
servatori. 

Din aceste puncte de vedere prealabila regu- 
lare a budgetului şi întârzierea disolvării paria- 
mentului erau de la sine indicate. Prima condi- 
ţie, cea relativă la budget, fusese şi pusă de 
d. Carp şi primită de demisionarul Ioan Brătianu 
în numele partizanilor săi. Astfel guvernul a cerut 
şi a dobindit îndată de la Cameră votarea budge- 
tului en bloc, şi la 1 Aprilie în bună regulă con- 
stituţională s'a pormulgat noul budget al statului. 
Din acel moment dispăruse chiar şi pretextul de 
a mai vorbi de „guvern personal“: votându-i-se 
de Cameră budgetul, ministerul Rosetti-Carp a 
fost recunoscut ca o necesitate a momentului 
şi a primit sancţiunea ţării legale, şi totdeodată 
i sa întărit autoritatea în vederea importantelor 
„măsuri de luat spre cea mai grabnică înlăturare 
a agiului, 

Pănă a nu închide parlamentul, guvernul face 
să se voteze legea pentru răscumpărarea mono- 
polului pulberelor, prezentată de ministerul Bră- 
tianu în ultimele sale zile 1), şi o promulgă la 


1) Vezi mai jos discursul 78, 

9 Aprilie, precum cu o zi mai nainte promulgase 
legea pentru continuarea fortificațiilor, accen- 
tuând îndată deosebirea de conservatorii din 
opoziţia-unită, cari se pronunțaseră încontra aces- 
tor lucrări, dar pe care le-au continuat şi ei când 
au ajuns la guvern. 

Ministerul de la 23 Martie 1888 în primele 
zile ale funcţionării sale, alături de lupta din par- 
lament şi de obişnuitele frămintări ale schimbărilor 
de regim, este mai ales preocupat de răscoala, 
țăranilor, Isbucnită în câteva sate din judeţul 
Ilfov, mişcarea se întinde curend şi peste ju- 
deţele învecinate. "Ţăranii, unii ademeniţi şi de 
bună credinţă, alţii ca pretext, cer cu sgomot pă- 
mânt fie de la stat, fie de la particulari. Câtă 
vreme actele de violență se  indreptează nu- 
mai încontra autorităţilor comunale, guvernul 
încearcă înlăturarea lor prin blândeţe; când insă 
ţăranii instigaţi atacă viaţa oamenilor şi pro- 
prietăţile particulare, o reprimare mai aspră de- 
vine inevitabilă, şi guvernul se vede pus în trista 
necesitate de a trimite armata încontra celor 
răsvrătiţi. La 12 Aprilie un comunicat al Moni- 
torului poate anunţa, că ordinea este pretutindeni 
restabilită, 

Faţă de această grabnică potolire şi de faptul, 
că răscoala n'a avut alte urmări, nu mai are 

importanţă să cercetăm, cine au fost adevărații 
ei instigatori şi dacă erau fundate învinuirile 
aduse de Voința Naţională încontra unor mem- 
bri ai opoziţiei-unite şi încontra conivenţelor pre- 
supuse cu nişte agenţi ruseşti, nici dacă se 
amestecaseră şi socialiştii, 


Inainte de încetarea răscoalei ţărăneşti, la 
4 Aprilie, guvernul închide sesiunea parlamen- 
tară, şi mesagiul se mărginește a releva „regu- 
larea la timp a situaţiunii finanţiare“, Acum mi- 
niştrii pot întrebuința puţinele luni ce le mai 
rămân pănă la începerea campaniei electorale, 
pentru discutarea în consiliu şi elaborarea defi- 
nitivă a principalelor proiecte de legi, nu numai 
a celor indicate pentru prima sesiune 1888 — 1889, 
ci şi a celor destinate întregei legislaturi de patru 
ani, lucrare de cea mai mare însemnătate pentru 
un guvern, ai cărui membri propuseseră încă, în 
Camera de la 1881 un program de organizare 
internă, şi vedeau în aplicarea lui treptată scopul 
principal al luptei lor politice în „Era nouă“ a, 
Regatului Român, Totodată era o chestie de co- 
rectitudine constituţională ca programul legisla- 
tiv să fie adus la cunoştinţa ţării înainte de 
alegeri, pentru a deveni ceea ce se numeşte 
„platforma electorală“, Un stat cu sistem repre- 

zentativ cere neapărat o educaţie politică a cor- 
pului electoral și trebue să'i deştepte cât mai 
multă pricepere şi considerare a problemelor de in- 
teres general. Ast-fel guvernul, disolvând par- 
lamentul la 8 Septemvrie și hotărind alegerile 
pentru inceputul lui Octomvrie 1888, publica 
totodată prin chiar Monitorul oficial principalele 
sale proiecte de legi şi le însoţeşte de un „Apel 
către alegători“, al cărui text îl reprodu- 
cem aici: 


In faţa apropiatelor alegeri pentru Ca- 
meră şi Senat, guvernul se crede dator a 
expune Ţărei vederile sale asupra situa- 
iei interne şi a reformelor ce le re- 
clamă, 

Generației, care ne-a precedat; şi din care 
avem încă în mijlocul nostru câţi-va repre- 
zentanţi de frunte, i-a fost dat să-şi înde- 
plinească marele ei program naţional. Pu- 
ternica aspirare a Românilor spre cultura 
occidentală a fost satisfăcută în formele ei 
generale. Pe felurite căi şi după diferite idei 
de partid, a căror diferinţă însă era adeseori 
mai mult aparentă decât reală, premergă- 
torii noştri au fondat; monarchia constitu- 
țională a României sub Dinastia victorio- 
sului Rege Carol I. 

Opera trecutului este terminată. 

Ceea ce se impune acum generaţiei noas- 
tre este organizarea temeinică a Ţărei în 
läuntrul cadrului constituţional, în deosebi 
regularea situaţiei economice, descentrali- 
zarea administrativă şi independenţa magis- 
traturei,. 

In ultimii ani ai luptelor parlamentare, 
cererea acestei opere de reformă, deja prea 
amânată, s'a produs cu stăruinţă şi i s'au 
indicat şi unele baze. 

Acum în fine a sosit momentul de a con- 
centra activitatea politică asupra reformelor 
necesare, şi guvernul şi-a îndeplinit datoria 
de a prezenta Ţărei pe cele mai decizive, 
nu sub forma vagă şi nefolositoare a unui 
program de dorinţe generale, ci sub forma 
preciză a chiar proiectelor de legi elaborate 
în amănuntele lor. 

Tendinţa acestor proiecte de primă nece- 
sitate, care, după convingerea guvernului, 
vor trebui să formeze obiectul desbaterilor 
parlamentare în noua legislatură, se poate 
rezuma astfel : 

Relativ la situaţia economică, cea dintâi 
preocupare a noastră a trebuit să fie soarta 
sătenilor şi a meseriaşilor. Intre dânşii şi 
elementele conducătoare ale unui popor există 
o solidaritate de interese, care nu se poate 
ignora fără o grea răspundere naţională. A 
stirpi şi a preveni proletariatul în sate şi 
în oraşe este idealul pe care”l urmărim; şi 

dând săteanului toate inlesnirile putincioase 
pentru împroprietărire, căutând, pre cât 
atirnă de guvern, a introduce o mai mare 
echitate în raporturile dintre proprietari şi 
săteni, procedând la o organizare adminis- 
trativă, care să pună populaţia la adăpostul 
abuzurilor biurocraţiei inferioare, credem a 
realiza un progres serios. Cât pentru mese- 
riaşi şi lucrători, legea asupra meseriilor va 
stabili între dânşii o puternică asociare cei 
va apăra în contra ignoranței, a neajunsu- 
rilor bătrineţei şi a accidentelor. 


In privinţa reformei administrative, prin 
proiectele de lege asupra organizării comu- 
nelor rurale şi asupra organizării adminis- 
traţiei generale s'a deosebit cu desăvirșire 
comuna rurală de cea urbană şi sau luat 
deasupra celei dintâi sarcinile şi îndatoririle 
complicate ce o apasă astăzi şi o împiedică 
a avea o viață proprie mai sănătoasă, ba- 
zată pe interesele ei fireşti. Siguranţa pu- 
blică greu compromisă se va spori în mod 
simţitor prin mărirea numărului şi micşo- 
rarea circumscripţiilor agenţilor direct în- 
sărcinaţi cu paza ei şi totdeodată se va 
reduce din administraţia zilnică a comune- 
lor acel formalism sec, care nu face decât 
a înlesni abuzurile şi vexaţiunile de tot 
soiul, Suprimând din organizarea judeţeană 
comitetele permanente şi înlocuindu-le cu 

noile comitete instituite pe lingă fie-care 
căpitănie, cărora li s'a dat un cerc mai larg 
de acţiune, se va face un pas înainte pe 
calea adevăratei descentralizări şi a parti- 
cipării reale a cetăţenilor la afacerile admi- 
nistrative, 

Instituirea căpităniilor generale întinde 
această, descentralizare asupra tutulor ad- 
ministraţiilor civile ale Statului, unde astăzi 
enorma îmbulzeală a lucrărilor în biurourile 
ministeriale face din ee în ce mai anevoioasă 
o soluţiune grabnică şi dată în cunoștință 
de cauză a diverselor cestiuni. Proiectele de 
legi usupra organizării comunelor urbane, 
asupra înfiinţării unei gendarmerii, asupra 
admiterii şi înaintăvii în funcțiunile admı- 
nistrative, asupra perceperii dărilor comu- 
nale şi judeţene, în fine asupra modifică- 
rilor de introdus în legea actuală electorală 
comunală şi judeţeană, vor complecta orga- 
nizarea proiectată şi vor forma un cod ad- 
ministrativ coordonat, care va căuta să 
desvolte instituţiunile fără a produce con- 
fuzia ce ar rezulta din o reformă prea ra- 
dicală. 


In justiţie, guvernul propune Corpurilor 
Legiuitoare inamovibilitatea pentru curţile 
de apel, pentru preşedinţii de tribunale şi 
pentru judecătorii de instrucţie, aceştia în 
deosebi pentru a fi la adăpost de bănuiala 

influențelor guvernamentale. Intră fireşte în 
vederile guvernului de a întinde inamovili- 
litatea la toate organele legii, treptat cu 
învăţămintele experienţei, şi dea complecta 
reforma prin ameliorarea retvribuţiunii ma- 
gistraţilor. Legea pentru organizarea jude- 
cătorească s'u mai preocupat a pune la 
dispoziţia sătenilor justiţia simplă şi expe- 
ditivă ce nu i-au putut-o da judecătoriile 
comunale, 


In administrarea finanţelor, guvernul îşi 
propune a remania unele din impozite pe 
baze mai echitabile, spre a putea desființa 
acele dări, pe care opinia generală le consi- 
deră ca mai îngreuitoare şi mai nedrepte, 
precum taxa asupra rachiurilor şi spirturi- 
lor şi taxa de 6%, asupra funcţionarilor; 
a reforma instituţia creditelor agricole, a 
căror situaţie inspiră legitime îngrijiri, spre 
a micşora pagubele eventuale ce pot aduce 
Statului şi spre a le pune în stare să res- 
pundă în realitate la necesităţile cultivato- 
rilor, pentru care au fost create; în fine, a 
restabili valoarea monedei fiduciare astăzi 
în ‘circulație, restituind datoria provenită 
din biletele ipotecare şi luând toate cele- 
lalte măsuri necesare spre a scăpa comer- 
ciul şi creditul public de neajunsurile agiu- 
lui şi a împedeca reîntoarcerea să, 


In departamentul cultelor şi al instruc- 
țiurii publice sunt deocamdată două mari 
trebuinţe de satisfăcut. Este întâi îmbună- 
tăţirea soartei clerului de mir ; pentru acest 
scop Sf. Sinod îşi va termina în sesiunea 
de toamnă proiectul început pentru orga- 
nizarea eparchiilor ; iar o parte a mijloace- 
lor materiale cerute, se va procura din mo- 
nopolizarea în favoarea preoţilor mireni a 
producerei şi vînzărei unor obiecte necesare 
cultului religios. 4 doua trebuinţă urgentă 
este întinderea învăţămintului real; actua- 
lele gimnazii reale vor fi complectate pănă 
la 7 clase (s'a şi făcut începutul cu cel din 
Brăila), şi absolvenţilor li se va deschide 
intrarea legală la facultăţile de ştiinţe şi 
de medicină, precum şi la şcoala superioară 
de poduri şi şosele. O asemenea direcţie 
dată unei părţi a învăţămîntului public de 
la clasicismul exclusiv de astăzi spre stu- 
diile mai practice ne îndreptățește a spera 
accelerarea mişcării economice şi industriale 
și înfrinarea tendinței spre funcţionarism. 


Acestea sunt reformele principale, pe care 
ministerul le crede indicate în starea ac- 
tuală a Ţărei. 

R&mâne acum ca d-v., d-lor alegători, să 
hotăriţi prin reprezentanţii ce-i veţi alege, 
dacă primiţi — în tendinţa lor generală — 
aceste idei de reformă, fără de care, după 

convingerea noastră, Ţara va cădea în nişte 
lupte sterile ce vor întirzia propăsirea şi 
întărirea naţiunii. 

Făcând acest apel, ne adresăm cu încre- 
dere Ja cugetul înţelept şi cumpătat al po- 
porului român. 


T. G&. Rosetti, P. P. Carp, T. Maio- 
rescu, Al. Știrbei, General Barozzi, M. 
Germani, Al. Marghiloman. 


Bucureşti, 12 Septemvrie 1888. 


Cele mai multe proiecte de legi astfel anun- 
tate au şi fost înfăptuite în epoca de peste 
şeapte ani a regimului conservator de la 1888 
până la 1895 şi li sau putut adăoga şi altele. 
Aşa, fiind, numeroasele obiecţiuni deşteptate prin 
apelul de mai sus şi prin forma publicării lui, 
nu ne par de cât simptomele premergătoare ale 
or-cărui progres. Nu era lucru uşor de a inlocui 
abstracţiunile de pănă acum cu măsuri precize 
de organizare şi de a cere, în contra ademeni- 
rilor electorale şi a făgăduelilor zadarnice, onesta 
executare a unui program politic manifestat. 
Lupta era neapărată şi prevăzută. Dar, cu toate 
împotrivirile, precedentul a prins rădăcini, şi 
atât ministerul L. Catargi de la 18 Decemvrie 
1891, cât şi ministerul Dimitrie Sturdza de la 
14 Pevruarie 1901 au anunţat ţării de mai 

nainte şi cu preciziunea cerută vederile politice 
ale guvernului lor şi le-au şi realizat. Abaterea 
d-lui Dimitrie Sturdza la Octomvrie 1895, când 
în chestia transilvană a luat la guvern o atitu- 
dine contrară celei susținute în opoziţie, a avut 
urmări aşa de nefericite pentru d-sa, încât nu 
credem că de acum înainte se va mai repeta o 
asemenea eroare. 

Şi astfel putem afirma că s'a statornicit o 
îndreptare în chiar cugetul oamenilor noştri po- 
litici — lucru mult mai important de cât vremel- 
nicile legi croite în controverse şi modificate 
după împrejurări. In ceea ce priveşte insă legile, 
violentele critice ale liberalilor în contra proiec- 
telor noului guvern, în contra legii meseriilor, 
taxată de reacționară, a jandarmeriei rurale, a 
monometalismului de aur, etc., ele au fost în 
curînd r&sbunate prin necesitatea ce au simţit-o 
liberalii înşii de a le respecta și în parte de a 
le înfăptui. 

In mijlocul acestor discuţii se apropie alege- 
rile generale, In afară de pregătirea operei le- 
gislative pentru organizarea internă, a cărei în- 
semnătate era prea puţin pricepută, guvernul în 
cele şase luni ale activităţii sale putuse atrage 
atenţia prin alte fapte caracteristice. De rele- 
vat este depărtarea companiei străine „Lem- 


29 


berg-Czernowitz-lassy“ de la exploatarea liniei 
ferate Iaşi-Roman-lţcani şi trecerea admunistra- 
ţiei ei asupra statului român —m&sură de mult 
cerută, dar tot-deauna ocolită de guvernul liberal 
de teama jignirii intereselor unor partizani frun- 
taşi ca Baizadea Dimitrie Ghica şi Mihail Ko- 
gălniceanu, reprezentanţii români ai acelei socie- 
tăţi abuzive ; şi este mai ales de relevat sur- 
prinzătoarea scădere şi în curind desăvirşita, 
stirpire a agiului obţinută printr'o serie de dis- 
poziţii, despre cari vom vorbi în capitolul ur- 
mător. 

Dar toate aceste nu inlăturau impresia de 
nedomirire, de care erau coprinşi mulţi alegători 
faţă de guvernul „junimist“. In locul schimbă- 
rilor radicale în personalul administrativ şi ju- 
decătoresc, cu care erau deprinşi la venirea unui 
nou regim şi pe care o cereau cu stăruință unii 
membri ai opoziţiei-unite („cu mătură şi cu r&- 
şină!“ strigau ei pe atunci), ei vedeau acum 
ocrotirea multor funcţionari ai regimului trecut 
şi nu înțelegeau, că aceasta era din partea gu- 
vernului anticiparea marei reforme, a cărei tre- 
buinţă deabia peste vr'o 14 aniavea să fie mai 
obşteşte simțită : stabilitatea — pe cât se poate—a 
funcţionarilor statului, judeţului şi comunei. Pe de 
altă parte opinia publică nu putea rubrica noul 

guvern în nici una din vechile despărțiri de par- 
tide, aşa cum se prezentau în acel moment. 
Căci de şi se ştia că „junimiştii“ aveau principii 
conservatoare, reintrarea lor în organizarea par- 
tiiului nu era incă făcută, de vreme ce vechii 
conservatori se aflau confundați cu atâtea ele- 
mente disparate din opoziţia-unită. 

Aceste nedomiriri prevesteau, că rezultatul 
viitoarelor alegeri nu se va rezuma în formula 
obişnuită; atâţi guvernamentali, atâţia din opo- 
ziţie, ci va cuprinde fermentul unei evoluţii, din 
care deabia mai târziu se va înjgheba adevăratul 
minister al acestei epoci conservatoare: minis- 
terul Lascar Catargi-Carp. 

Deocamdată şi în însăş campania electorală, 
de la Septemvrie-Octomvrie 1888, opoziţia-unită 
începe prin a'şi desminţi declararea, că nu re- 
cunoaşte revizuirea, Constituţiei şi este silită să i 
se supună. 

Acum mai ales reiese importanţa faptului, că 
guvernul „junimist“ este în esenţă un guvern 
conservator; el înlesneşte apropierea elementelor 
similare din opoziţia-unită şi impune vechilor 
conservatori desfacerea de nefireasca, legătură, 
mai antai de coaliția cu Dimitrie Brătianu, apoi 
şi de împerecherea cu grupul Vernescan. In cu- 
rend toţi conservatorii redobândesc şi curajul şi 

demnitatea de a se numi sincer ceea ce sunt, 
adecă partid conservator, părăsind confuzia eti- 
chetei de „conservator-liberali“ sau „liberal-con- 
servatori“, la care îi coborise teama de impo- 
pularitate şi compromiterea cu grupuri politice 
străine de chiemarea lor proprie. 

Astfel alegerile generale, terminate la 14 Oc- 
tomvrie 1888, dau—precum se şi prevedea—o 
mare majoritate de elemente conservatoare. Se 
aleg toţi fruntașii vechiului partid de ordine, 
mulți „junimişti“, prea mulţi „Vernescani“, dar 
se aleg şi destui liberali, printre cari M. Kogăl- 
niceanu, Dimitrie Brătianu, D. A. Sturdza, Gh. 
Chițu, N. Fleva, Take Ionescu, ete., se aleg şi doi 
socialişti 1). Prin insistența energicului primar al 
Capitalei, Em. Protopopescu-Pake, căruia n'ar fi 
trebuit să i se cedeze, s'a opus lui Ioan Bră- 
tianu în Bucureşti candidatura „liberal-conserva- 
toare“ a bancherului Zerlendi 2). Cu toate aceste, 
ca rezultat final, opoziţia liberală a putut nu- 
mëra în Cameră şi Şenat vr'o 40 de membri, 
şi acest număr apare ca o notă favorabilă în 
deosebire de „unanimităţile“ guvernamentale, cu 


)) Vezi mai jos discursul 79. 

2) Precum de altminteri sub regimul liberal, de şi printr'un 
contrast mai puţin supărător, se opusese odinioară lui ©. Bo- 
zianu necunoscutul Dr. Severin. 

care unele alegeri ulterioare, mai ales cele de 
la 1895 şi 1901, au compromis regimul con- 
stituțional şi au dovedit şi mai mult sterilitatea 
revizuirii de la 1884. 

Noul Parlament se deschide la 1 Noemvrie 
1888, cu 15 zile înainte de termenul ordinar. 
Față de rezultatul alegerilor şi după toată ten- 
dența ministrului-prezident Teodor Rosetti, care 
lucrase în înțelegere cu Lascar Catargi, cabinetul 
trebuia să fie modificat în compunerea sa, pen- 
tru a exprima o primă fază a apropierii tutulor 
conservatorilor. Modificarea se face insă cu multă 
greutate, şi situația parlamentară devine de la 
început nesigură, precum se vede îndată la com- 

unerea biuroului. Pe când în Cameră alegerea 
de prezident a lui Lascar Catargi, primită de 
guvern, izbuteşte cu mare majoritate, în Senat 
se alege generalul Florescu în contra candida- 
tului guvernului Nicolae Krezzulescu. 

In asemenea împrejurări tratările pentru re- 
construirea Cabinetului sunt foarte anevoiase. 
Dar în sfîrşit, după 11 zile și după ce „juni- 
miştii“ fac concesia de a primi alături de ei pe 
G. Vernescu, pentru care stăruia—pe lângă cei 
- doi prezidenţi ai Corpurilor Legiuitoare— îndeo- 
sebi şi generalul Manu, se convine asupra ur- 

mătoarei liste ministeriale, al cărei decret de 
numire apare la 12 Noemvrie 1888: 


T. G. Rosetti, prezident fără portofoliu, 
G. Vernescu, justiţie, 

General G. Manu, război, 

P. P. Carp, afaceri streine, 

Al. Lahovari, domenii, 

T. Maiorescu, culte, 

Al. B. Stirbei, interne, 

Men. Germani, finanţe, 

Al. Marghiloman, lucrări publice. 


Inainte de a se prezenta parlamentului guver- 
nul astfel modificat, se petrece la Palat o scenă 
de o solemnitate excepţională. Regele convoacă 
(Vineri, 11 Noemvrie, 10 ore seara) pe cei doi 
prezidenţi ai corpurilor legiuitoare împreună cu 
toţi miniştrii şi, aşezând în jurul mesei la dreapta 
sa pe Lascar Catargi (probabil ca fost Locotenent 
Domnesc), la stinga pe generalul Florescu, de şi 
prezident al Senatului, şi după ei pe miniştri, 
întreabă întâi pe Lascar Catargi, arătând cu un 
gest circular persoanele designate pentru minis- 
terul modificat, dacă acest guvern, ast-fel com- 
pus, este expresia majorităţii şi va avea sprijinul 
său? La această întrebare L. Catargi răspunde 

afirmativ şi declară că "i va da tot sprijinul. In 
acelaş sens se exprimă şi generalul Florescu. 
După aşa solemnitate şi cu aşa întărire se în- 
făţişează a doua zi noul Cabinet înaintea parla- 
mentului. Dar tăria este numai aparentă. In me- 
sagiul deschiderii, care de astădată, conform ce- 
rinţelor formulate de noi în opoziţie, cuprinde 
în mod exact reformele propuse ca temă a lu- 
crărilor pentru acea sesiune, se indicau proiec- 
tele de legi pentru înstrăinarea unor părţi din 
bunurile statului în folosul țăranilor, pentru toc- 
melile agricole, pentru retragerea biletelor hi- 
potecare şi pentru organizarea judecătorească. 
După stagnaţiunea ultimilor ani ai regimului li- 
beral, mulţi conservatori aleşi aveau dorinţa sin- 
ceră de a contribui cu munca lor la indeplinirea 
operei legislative, pentru care fuseseră chemaţi, 
şi înainte de a se termina întroducerea, isto- 
rică a volumului de faţă, vom arăta rezulta- 
tul activităţii lor. Dar deabia începuseră sec- 
ţiile parlamentului să se ocupe cu discutarea 
proiectelor de legi, când se văd împiedecate prin 
tot felul de incidente şi constată cu mirare, că 
cei doi prezidenţi sunt aceia cari fac greu- 
tăţi guvernului. Indeosebi Lascar Catargi caută, 
prilejul de a'şi arăta nemulţumirea şi de a se 
retrage de la prezidența Camerei. Prilejul il gă- 

seşte uşor. Împreună cu N. Blaramberg propune 
„a se declara Brăila şi Galaţii porturi-france pe 
10 ani“, şi când guvernul se pronunţă contra 
(Al. Lahovari, în şedinţa de la 13 Ianuarie 1899, 
nu se poate opri de a zice: „Scenele triste, la 
cari asistăm de două zile, îmi aduc aminte un 
cuvânt ce l'am auzit adineori de la un spiritual 
coleg din Cameră: aici pare a nu mai fi vorba 
de porto-franci, ci de porto-folii“) şi când Camera, 
după trei zile de desbateri, respinge propunerea, 
Lascar Catargi îşi dă demisia din prezidenţă şi, 
văzendu-se reales, şi-o renoeşie cu stăruinţă, 
aşa incât Camera, la 19 Ianuarie îşi alege un alt 
prezident în persoana fostului ministru „al junei 
drepte“ de la 1870, Constantin Grădişteanu 1). 

Incidentul cu Lascar Catargi este semnalul al- 
tor dificultăţi parlamentare, cari se concentrează 
în cererea depusă de N. Blaramberg în numele 
a 22 deputaţi (printre cari G. Apostoleanu, 
G. Em. Lahovari de la Indépendance Roumaine, 
G. Panu) de a se da în judecată cabinetul „d-lui 
I. C. Brătianu în cele două ultime formaţiuni 


1) Şi N. Blarambsrg crede de cuviinţă să'şi dea demisia din 
vice-prezidonţă, însă demisia îi este indată primită şi în locul 
său se alege E. Protopopescu-Pake, 

Dealtminteri Lascar Catargi, ajuns însuş în capul guver- 
nului, chiar după o nouă disolvare a Camerei, nu mai revine 
la cererea porturilor france. 

ale sale“. Propunerea era cu atât mai insi- 
dioasă, cu cât se ştia că „junimiştii“ din guvern 
erau adversarii ei hotăriţi, pe când cei mai mulţi 
conservatori din opoziţia-unită o aprobau, iar Lascar 
Catargi voia îndeosebi să'şi răsbune pentru darea, 
sa în judecată de la 1876. Desbaterile ce urmează 
slăbesc autoritatea guvernului şi în decursul lor 
să trădează un fel de conivenţa între opoziţie şi 
cel puţin unul din membrii cabinetului modificat, 
Căci pe când la aprinsa discuţie iau parte dintre 
deputaţi d-nii G. Panu, N. Blaramberg, Lascar 
Catargi, Al. Enacovici, vorbind pentru darea în 
judecată, şi d-nii Take Ionescu, Gr. Chrisenghi, M. 
Kogălniceanu vorbind contra, dintre miniştri nu 
intră în luptă decât d. Carp şi autorul scrierii de 
faţă, pronunţându-se fireşte încontra acuzării. Însă 
în vremea, în care cel din urmă vorbea de la 
tribună şi cita tocmai precedentul cu darea în 
Judecată a lui Lascar Catargi de la 1876 ca o 
greşală a liberalilor ce nu trebuia imitată, se 
aude deodată întrerupt cu violenţă de un coleg 
al său de pe banca ministerială, de ministrul de 
justiţie G. Vernescu, care vine în ajutorul lui N. 
Blaramberg (vezi mai jos discursul 92 in şedinţa 
Camerei de la 31 Ianuarie 1889). Din această 
singură scenă se poate înțelege mai bine decât 
din or ce explicare situaţia anormală a minis- 

terului Teodor Rosetti, modificat la 12 Noemvrie 
1888. 

Cat pentru însăş propunerea Blaramberg, ea, 
— după felul propuitorului —păcătuia, de la înce- 
put prin exagerare, cuprinzând între punctele de 
acuzaţie şi chestia Basarabiei şi a Dunării. Pen- 
tru a face propunerea mai acceptabilă în ochii 
majorităţii, da. Nicu Filipescu, Iacob Negruzzi, 
Ioan Marghiloman și alţii, se încearcă să o amen- 
deze şi să o mărginească la „violările de lege 
şi delictele de drept comun, în afară de or ce 
preocupaţiune politică“. Ivindu-se însă îndoeli, 
dacă legea asupra responsabilităţii ministeriale 
admite asemenea amendamente, noul prezident 
al Camerei, C. Grădişteanu, în şedinţa de la 
2 PFevruarie 1889 pune primitiva propunere 
Blaramberg la vot, şi curiosul rezultat este, că 
— după ce se declară „votanţi 160, abţineri 1“ 
— din urne ies totuşi 161 bile, 80 albe şi 81 
negre. Pe când se aud strigăte că votul este 
nul, prezidentul îl declară valabil şi prin urmare 
propunerea respinsă, 

Insă în vederea numeroaselor incriminări şi 
faţă de impărţirea Camerei în dou tabere aproape 
egale, vernescanul Ilariu Isvoranu depune peste 
câteva zile o nouă propunere de acuzare (sem- 
nată şi de dd. Nicu Filipescu, ©. M. Stroici, A. 

Cămărăşescu, etc.) cu scopul de a fi cel puţin 
trimisă „în studiul unei comisiuni de informa- 
ţiuni“, conform art, 15 al legii asupra respon- 
sabilităţii ministeriale. Propunerea se primeşte 
]a 9 Fevruarie cu 101 voturi contra 41—atât era 
de redus numărul „junimiştilor“ r&maşi credin- 
cioşi; dd. Dimitrie Brătianu, C, T. Grigorescu, 
G. D. Pallade declară că se abţin, dar nu vo- 
tează contra. In comisia de informaţiuni, com- 
pusă din 7 membri, se aleg dd. C. Olănescu, 
Vericeanu, Enacovici, Iancovescu, Pesiacov, Q. 
Apostoleanu (în locul demisionatului Tzony) ; se 
alege — după a sa stăruinţă — şi N. Blaramberg, 
cu toate că legea opreşte pe cel ce a semnat 
propunerea de dare în judecată de a face parte 
din comisia de informaţiuni, dar politicianii in- 
terpretează, că vechia propunere căzuse şi că pro- 
punerea, Ilariu Isvoranu nu era semnată şi ce 
_ Blaramberg. 

După lege comisia de informaţiuni trebue să 
înainteze raportul ei în 10 zile, poate însă cere 
de la Cameră prelungirea terminului. In fapt, 
raportul (făcut fireşte de N. Blaramberg) nu se 
depune decât în Ianuarie 1890, precum vom 
arăta mai jos. 

Atmosfera parlamentară devine acum relativ 
mai liniştită; însă ultimele incidente scoseseră 

la iveală atâta deosebire de vederi în chiar si- 
nul cabinetului încât putinţa continuării lui sub 
aceeaşi formaţiune se micşora din zi în zi. De- 
altminteri pe când cei trei membri nou intro- 
duşi în guvern declaraseră, că primesc reformele 
propuse de ministerul Teodor Rosetti de la în- 
ceput, şi în deosebi Al. Lahovari ca ministru al 
domeniilor lucra cu bună credinţă la înfăptuirea 
legii d-lui Carp pentru vinzarea moşiilor la ţă- 
rani, ministrul de justiţie G. Vernescu amâna 
mereu legea judecătorească, cu toată însemnă- 
tatea şi urgenţa ce o avea. 

Inainte de isbucnirea inevitabilei crize, minis- 
terul Teodor Rosetti mai poate contribui la con- 
solidarea, ordinei dinastice a Regatului, întrodu- 
când formal pe moștenitorul presumptiv al Co- 
roanei în viaţa constituţională. Dacă Regele Carol 
rămânea fără descendenţi direcţi şi de oare-ce 
atât fratele mai mare, Principele Leopold de Ho- 
henzollern, cât şi nepotul cel mai în vârstă no- 
tificaseră de mai nainte renunţarea lor, Princi- 
pele Ferdinand, al doilea fiu al Principelui Leo- 
pold, devenea moştenitorul presumptiv al Tro- 
nului României. Drept aceea|în şedinţa Senatului 
de la 14 Martie 1889 d. Ştefan Greceanu, un 
vechiu membru al partidului conservator, cu- 
noscut prin îndeletnicirile sale heraldice, face 

interpelarea cuvenită asupra, înscrierii Principelui 
Ferdinand în lista senatorilor ca moştenitor al 
Coroanei, conform art. 76 din Constituţiune. Se- 
natul votează cu unanimitate o moţiune în acest 
sens, în urma căreia Principele Ferdinand începe 
să ia parte la şedinţele lui. 

Latenta criză ministerială se declară însfârşit 
cu prilejul unor numiri la curtea de casaţie, fä- 
cute de G. Vernescu fără o prealabilă înţelegere 
în consiliul de miniştri şi cu vizibila tendenţă 
de a'şi favoriza partizanii personali. Ministrul- 
prezident, după indemnul colegilor s8i junimişti, 
înaintează Regelui demisia, Cabinetului, şi la 29 
Martie 1889 se formează un nou minister, a 
cărui compunere denotă, cu ce scop şi sub ce 
instigațiuni fusese întrodus d. G. Vernescu în 
fostul cabinet: 


Lascar Catargi, prezident şi interne, 

G. Vernescu, finanţe, 

General C. Manu, r&sboi, 

A], Lahovari, externe şi ad-interim lucrări 
publice, 

N. L. Gherassi, justiţie, 

C. Boerescu, culte, 

Gr. P&ucescu, domenii. 


41 


Că acest minister Catargi-Vernescu insemna, 
după vorba d-lui Carp, „un pas îndărăt în 
desvoltarea, normală a acestei ţări“ şi în evo- 
luţiunea partidului conservator, sa constatat 
îndată din prima sa declarare politică. Un 
adversar isteţ, d. Take Ionescu, interpelează 
guvernul în chiar ziua înfățișării lui asupra 
politicei externe, şi Lascar Catargi răspunde, 
ca este pentru „neutralitate“ şi adaogă ur- 
mătoarele cuvinte de necrezut din partea unui 
ministru român după r&sboiul independenţei: 
„Tot ce a căpătat o ţară mică ca a noastră e 
prin bunăvoința Puterilor Mari.“ (Şedinţa Ca- 
merei de la 30 Martie 1889). Cine “zi aduce 
aminte de discuţiile petrecute în sinul comite: 
tului conservator când cu articolul din Deutsche 
Revue şi mai ales de acţiunea d-lui Carp ca mi- 
nistru plenipotenţiar la Viena, după care a ur- 
mat întrevederea lui Ioan Brătianu cu Princi- 
pele Bismarck la Gastein (vol. III, pag. 9, 39 şi 
40), înţelege tot anahronismul unei asemenea, 
atitudini politice. 

Dar şi în afară de aceasta, însăş compunerea, 
noului minister îi da o față hipocratică. Sporirea 
influenţei lui G. Vernescu prin admiterea in ca- 
binet a obscurului său amic Gherassi nu se po- 
trivea cu vederile majorităţii, iar propria sa tre- 


42 


cere la ministerul de finanţe însemna părăsirea 
bunei tradiţii conservatoare de a pune în capul 
resorturilor mai importante oameni de compe- 
tenţă, şi era cu atât mai jignitoare, cu cât më- 
surile treptate pentru stirpirea agiului se aflau 
în curs de lucrare şi reclamau o deosebită pri- 
cepere finanţiară!). Camera îşi şi arată nemul- 
ţumirea, şi în şedinţa de la 22 Mai 1889 im- 
provizatul ministru de finanţe e in pericol să 
primească un vot de blam. 

Lascar Catargi simte că ru poate guverna cu 
această Cameră, dacă nu se desparte de Ver- 
nescu, şi nu vrea să se despartă, fiind pentru 
moment identificat cu el în pornirea comună de 
a da sub judecată pe Ioan Brătianu. Astfel după 
inchiderea parlamentului (8 Iunie 1889) şi îna- 
inte de a începe a doua sesiune legislativă, pre- 
zidentul consiliului, îndemnat de G. Vernescu, 
dar încontra părerii lui Al. Dahovari, încearcă 
să obţie disolvarea Camerei, însă Regele, văzând 
divergenţa în consiliul de miniștri, hezită şi, în 
urma demisiei lui Lascar Catargi, însărcinează 


1) Deatunci răul precedent, obişnuit la liberali, sa mai imi- 
tat de conservatori numai odată, când cu numirea generalului 
Manu la finanţe în a. 1899; însă rezultatul dezastros al acestei 
numiri a fost de natură a ne garanta pe viitor încontra unor 
rătăciri analoage. 

cu formarea cabinetului pe generalul Manu, care 
se declară în stare să guverneze cu ajutorul „ju- 
nimiştilor“. E probabil că în acel moment Re- 
gele s'a hotărît cu atât mai uşor în favoarea 
generalului Manu, cu cât participarea „junimiş- 
tilor“ la noua formaţiune era o garanţie (şi d. 
P. Carp a şi pus-o generalului Manu ca o con- 
diție), că ministerul, lipsit acum de elementul 
Vernescun, va şti să împedice darea in judecată 
a lui Brătianu, or care ar fi raportul comisiei 
de informaţiuni, şi că prin urmare se va evita 
ţării la 1890 ceea ce nu i s'a evitat la 1876. 

Generalul Manu, după înțelegerea cu d. Carp, 
care ii promite tot sprijinul câtă vreme va con- 
tinua realizarea programului din „Apelul“ de la 
Septemvrie 1888, propune dlor Teodor Rosetti, 
Menelas Germani şi autorului scrierii de faţă in- 
trarea în minister. Cel din urmă refuză, din mo- 
tive private; şi d. Rosetti refuză la început, însă 
după declararea generalului Manu, că din parti- 
ciparea sa face o conditio sine qua non a în- 
tregei formaţiuni, primeşte să fie ministru de 
justiţie cu rezerva, că îndată ce va fi trecut le- 
gea organizării judecătoreşti să se retragă. 

Astfel se alcătueşte la 5 Noemvrie 1889 mi: 
nisterul, numit „concentrat“, cu 

Generalul G. Manu la prezidență şi interne, 

Teodor G. Rosetti la justiţie şi ad-interim la 
culte, 

Al. Lahovari la externe, 

Men. Germani la finanţe, 

AI. Marghiloman la lucrări publice, 

Gr. G. P&ucescu la domenii, şi 

Generalul M. Vladescu la r&sboi. 


Că formarea acestui cabinet a deşteptat nu 
numai nemulţumirea lui Lascar Catargi şi a 
Vernescanilor, dar şi a altor fruntaşi conserva- 
tori, sa văzut puţin timp după redeschiderea, 
parlamentului. Generalul Florescu, servind în tot 
decursul frămintărilor acestei epoce ca un ter- 
mometru al atmosferei politice, îşi dă demisia, 
de prezident al Senatului Şi în locul său se alege 
la 18 Decemvrie Nicolae Krezzulescu. 

Cu toate greutăţile parlamentare, ministerul 
o poate duce de la Noemvrie 1889 pănă la Fe- 
vruarie 1891, şi cel puţin dd. Teodor Rosetti 
şi Menelas Germani mai realizează în acest timp 
o parte însemnată a reformelor propuse în Sep- 
temvrie 1888, iar d. P. Carp, în calitatea de 
prezident al unei comisii speciale, alcătuezte în 
vederea, apropiatei expirări a tractatelor noastre 
de comerţ tariful vamal autonom. 

Totdeodată cabinetul Manu îşi împlineşte mi- 
siunea de a împiedica darea în judecată a fos- 
tului guvern liberal. Când N. Blaramberg, ne 
mai putend spera disolvarea Camerei şi alege- 
rea unei majorităţi de mai înainte hotărite 
pentru condamnare, se vede silit să înainteze 
raportul, care conchide la darea în judecată, 
găseşte în întregul minister o energică rezis- 
tenţă. Raportul, mai scurt şi mai puţin banal, 
dar tot aşa de violent ca cele 4 volume ale 
d-lui Misail dela 1877, vine în discuţia Camerei 
la 17 Ianuarie 1890; cetirea lui ţine 3 zile, iar 
desbaterile alte 9. Vorbesc pentru darea in ju- 
decată dd. G. Panu, G. Apostoleanu, A. Pesia- 
cov, Lascar Catargi (cu acest prilej citeşte scri- 
soarea sa de la 9 Fevruarie 1878, menţionată 
de noi în vol. III, pag. 11, nota) şi N. Bla- 
ramberg, care ocupă tribuna Camerei 5 zile dea- 
rindul cu atacurile sale; vorbesc contra ării în 
judecată dd. Gr. M. Buiucliu (actual membru la 
Curtea de casaţie), P. Carp, Take Ionescu, M. 
Kogălniceanu şi generalul Manu. La votul final 
şi individual de la 31 Ianuarie 1890 se res 
pinge darea în judecată a lui loan Brătianu cu 
86 bile contra a 67 şi 4abţineri, a doua zi se 
respinge cu majoritate şi acuzarea d-lor Dimi- 
trie Sturdza, Aurelian, Stolojan, Cernat, Nacu, 

D. Giani; iar darea în judecată a d-lor Eugenie 
Stătescu — cel ce propusese acuzarea, de la 1876 
— şi Radu Mihai întruneşte o majoritate de vo- 
turi (la mult bănuitul Radu Mihai chiar 87 con- 
tra 59 şi 7 abţineri), este însă respinsă, fiind-că 
nu ajunge la cele două treimi pe care le cere 
legea. 

Ne mărginim la aceste notițe, mult mai scurte 
decât cele relative la darea în judecată a minis- 
terului conservator din volumul II, de vreme ce 
încercarea, de răsbunare politică de la 1889—90 
na avut gravitatea celei de la 1876—78: mai 
întâi că la 1876, în lipsa legii de responsabili- 
tate ministerială (promulgată deabia la 2 Mai 
1879), Camera liberală işi arogase atribuţiile ju- 
decătorului de instrucţie, chiar şi dreptul de per- 
chiziţie şi de arestare, zdruncinând astfel teme- 
lia unui stat constituţional; dar apoi însăş acu- 
zarea de la 1876 a fost primită de unanimitatea 
liberală, pe când cea de la 1889 a fost respinsă 
de majoritatea conservatoare, care a dovedit ast- 
fel mai multă maturitate şi a confirmat vorba 
zisă de d. P. Carp în şedinţa Camerei de la 28 
Martie 1888 : „în politică greşelele se iîndrep- 
tează, dar nu se răsbună“. 

Cu înlăturarea dării în judecată a lui Ioan 
Brătianu şi cu trecerea legii pentru reorganiza- 

rea magistraturei în sesiunea extraordinară de 
la 16 Aprilie la 9 Iunie 1890, încetează acti- 
vitatea, folositoare a ministerului „concentrat“. 
Generalul Manu crede însă, că poate duce sar- 
cina mai departe, şi după ce la 15 Noemvrie, în 
Chiar ziua deschiderii sesiunii a treia parla- 
mentare, d. Teodor Rosetti îşi dă demisia, pre- 
cum fusese convenit, se stabileşte o nouă înţe- 
legere cu d. P. Carp, în urma căreia la 16 
Noemvrie 1890 ministerul este astfel modificat : 


General Gheorghe Manu, prezident şi interne, 

Al. Lahovari, externe, 

T. Maiorescu, culte şi ad-interim lucrări pu- 
blice, 

Men. Germani, finanţe, 

Al. Marghiloman, domenii, 

General Vlădescu, răsboi, 

Gr. Triandafil, justiţie!). 


') Eliminarea lui Grigore Pbucescu a fost cerută de d. Carp, 
care îl văzuse râu ministru de domenii. Mai târziu însă (în ge- 
dinţa Camerei de la 29 Noemvrie 1899) generalul Manu s'a 
plius de această separare impusă, numind pe Gr. Pâurescu „cel 
mai bun prieten politic, conservatorul cel mai convins“. Acest 
„convins“ părăsește partidul conservator îndată dupa venirea 
la putere a d-lui Dim. Sturdza în Oct. 1895, şi trece la adver- 
sari, fiind recompensat cu o alegere de deputat, puţin timp 
înaintea morţii sale. 

Rezervarea unui portofoliu prin interimatul lu- 
crărilor publice nu putea să însemneze (şi aşa 
a şi fost prealabil înţeleasă între generalul Manu 
şi autorul acestei scrieri) decât o mai mare 
apropiere de d. P. Carp, principalul sprijin al 
ministerului în Cameră, şi dacă d, Carp ar fi 
primit să intre în minister, ar fi reluat admi- 
nistraţia domeniilor, iar d. Marghiloman lucră- 
rile publice. 

Insă situaţia parlamentară la inceputul nouei 
sesiuni se arată aşa de precară, încât după câ- 
teva săptămîni nu mai poate fi vorba de com- 
plectarea ministerului, ci numai de retragerea 
lui. Alegerea de prezident al Senatului devine 
din nou simptomatică ; generalul Florescu intru- 
neşte 53 de voturi şi întrece cu un vot pe can- 
didatul guvernului Nicolae Krezzulescu, Se dis- 
cută între miniştri demisionarea cabinetului; 
generalul Manu însă declară, că alegerea prezi- 
denţială se va rectifica printr'un vot de încre- 
dere dat guvernului, dar că în cazul unei difi- 
cultăţi viitoare e dispus să ceară disolvarea Se- 
natului. 

Noua dificultate nu întârzie de a se prezenta. 
Fără a ne opri la incidentele precursorii, în cari 
opoziţia profită de slăbiciunea guvernului pentru 
a'i impune cheltueli exagerate, precum sint cele 

17 milioane ale liniei Galaţi-Berlad şi altele!), 
trecem la însuş momentul căderii. 

In discuţia secţiilor Senatului r&măsese încă 
de pe vremea ministerului Rosetti-Carp proiec- 
tul unei reforme parţiale a învăţămîntului pu- 
blic, propus de autorul scrierii de faţă. Ajun- 
gând acum legea la ordinea zilei, adversarii „li- 
berali-conservatori“ ai guvernului, în deosebi 
generalul Florescu, ajutat între culise de Lascar 
Catargi şi G. Vernescu, se pun în inţelegere cu 
„naţional-liberalii“, şi în şedinţa de la 14 Fe- 
vruarie 1891 fac pe Senat să adopte cu 52 vo- 
turi contra 50 o moţiune de suspendare, „fiind 
„că proiectul nu corespunde la aşteptarea gene- 
„rală în privinţa rezolvării marilor cestiuni re- 
„lâtive la direcţiunea învăţămîntului secundar şi 
„la organizarea facultăţilor“. 

Semnăturile acestei moţiuni, în care dd. Con- 
stantin Esarcu şi Petru Poni se intilneau cu dd. 
Zerlendi, Buşilă, Şoarec şi Plesnilă, arătau din 
capul locului, că aici nu era vorba de învăţă- 
mintul public, ci de alte interese. Asupra des- 
baterilor, care au ocupat 13 şedinţe aie Sena- 
tului, nu mai insistăm, de oare-ce obiectul lor 
a fost înlăturat. S'ar cuveni să relevăm numai 


3) Vezi mai jos discursul 107. 

lungul discurs de 4 zile, ţinut de d. Dimitrie 
Sturdza în contra proiectului; însă viitorul şef 
„Naăţional-liberal“, luând stenogramele cuvintării 
sale spre a le revedea, nu le-a mai restituit Se- 
natului, şi ast-fel a dispărut din analele parla- 
mentare un discurs, al cărui spirit reacţionar 
pusese un moment pe gânduri întregul partid 
liberal !). 

In consiliul ţinut inaintea Regelui după votul 
Senatului, toţi miniştrii (afară de cel de culte, 
care se abtine) propun disolvarea Senatului. Cu 
deosebită, tărie insista Al. Lahovari, care numeşte 
moţiunea una din acele intrigi, in contra cărora 
se îndrepta tocmai acţiunea de însănătoşare a 
partidului conservator de un an şi jumătate in- 
coace ; chiar şi moderatul ministru al justiţiei, 
d. Triandafil, se pronunţă pentru disolvare. Ge- 
neralul Manu însă, refuză de a o cere, şi ast-fel 
nu r&mâne decât demisionarea cabinetului întreg 
şi instalarea unui nou minister, format la 21 
` Fevruarie 1891, în care se oglindesc cele petre- 
cute la Senat?). In adevăr: 


1) Vezi mai jos discursul 112. 

2) Refuzul generalului Manu de a cere disolvarea Senatului 
e surprinzător după declararea sa anterioară, Mult mai târziu, 
în şedinţa Camerei de la 29 Noem vrie 1899, i-au scăpat in pri- 
vinta acestui incident cuvintele: „Lrebue să mărturisesc ca 

Generalul Ioan Emanoil Florescu e numit pre- 
sident fără portofoliu, 

Lascar Catargi, ministru de interne, 

G. Vernescu, finanțe şi ad-interim justiţie, 

Colonel Iacob Lahovari, război, 

C. Olănescu, lucrări publice, 

Ilariu Isvoranu, domenii, 

G. Dem. Teodorescu, culte. 


Aceasta este a doua incercare a vechilor con- 
servatori de a guverna fără concursul „junimiş- 
tilor“, şi semnul unor asemenea opintiri apare 
de astă-dată şi mai pronunţat prin improvizarea 


căderea nu m'a surprins şi că am stat indiferent la desbaterea 
legii, fiind-că menagiul în sinul guvernului ce prezidam, deve- 
nise nesuferit din cauza elementului junimist.“ D. A. Mar- 
ghiloman întrerupe: „Va să zică preşedinţele consiliului a 
lucrat în contra miniştrilor!“ — După două zile Timpul, or- 
ganul autorizat al generalului, incearcă o justificare zicând, 
că generalul Manu „tovarăg leal şi om cinstit“ ar fi rës- 
puns unei delegaţiuni liberal-conservatoare (adecă tocmai opo- 
ziţiei, care propunea moţiunea în contra legii învăţămîntului), 
că nu se poate despărţi de nici unul din colegii săi, „adăogând 
că nici nu va cere M. Sale în urma votului de blam, de ar obţine 
majoritate, disnlvarea Senatului. Aşa a şi urmat“. In adevăr, aşa 
a şi urmat generalul, şi nu încape îndoială că a fost leal față 
de opoziţie; chestia este, cum a fost faţă de colegii săi din 
minister, cărora nu le-a comunicat curioasa conversaţie cu „de- 
legaţiunea liberal-conservatoare“, Toată lumea pricepe, ce pu- 
teau însemna vorbele generalului pentru nişte senatori, în con- 
tra cărora perspectiva disolvării este singurul mijloc de în- 
frenare, 


52 


unor miniştri de ocazie, lipsiţi de competenţă şi de 
autoritate. In afară de numirile nemerite ale lui 
Lascar Catargi la interne şi ale d-lor Iacob Lahovari 
şi C. Olănescu la resorturile lor speciale, se acordă 
grupului Vernescan cea mai largă participare. Lui 
G. Vernescu însuş i se încredințează două por- 
tofolii importante şi i se mai admit în cabinet 
şi doi partizani, dd. Ilariu Isvoranu şi G. Dem. 
Teodorescu, cărora li se adaogă ciudata figură 
politică a lui Constantin Esarcu la externe. 

In chiar şedinţa de la 21 Fevruarie 1891, în 
care se înfăţişează înaintea Camerei curiosul ca- 
binet, se vede întimpinat cu o moţiune de ne- 
încredere, care întruneşte 77 voturi contra 69, 
iar a doua zi generalul Florescu disolvă Camera, 
fixând alegerile la 9 Aprilie. Ceea ce zicea gene- 
ralul Manu că nu putea să facă în contra frun- 
taşilor conservatori, cari au urzit moţiunea, se- 
hatorială, generalul Florescu —mai consecvent şi 
ma! hotărit—a făcut-o foarte uşor în contra tu- 
tulor conservatorilor, cari nu aprobau prepon- 
deranţa, Vernescanizmului în partid. 

Nousle alegeri dau obişnuita majoritate gu- 
vernamentală. Pe când însă liberalilor li se in- 
lesneşte isbutirea a 18 candidaţi, „junimiştii“ 
sunt pretutindeni combătuţi, şi numai 5 din ei 
pot pătrunde in Cameră, printre cari dd. P. Carp 

(ales la Botoşani), Men. Germani şi Rosetti-Tes- 
canu 1). În urma acestei atitudini prea ostile a ve- 
chilor conservatori, i junimiştii“, cari încă din anul 
1835 aveau în Romania Liberă -şi apoi in Con- 
stitutionalul organul lor propriul se constituesc 
sub şefia d-lui P. Carp într'un club politic deo- 
sebit, pe care îl înaugurează la 9 Mai 1891 sub 
numele de „club constituţional“. 

Cu funcţionarea guvernului Florescu coincide 
la 10 Mai 1891 serbarea jubileului Domniei de 
25 de ani a Regelui, eveniment de o iînsemnă- 
tate deosebită ca o dovadă a consolidării mo- 
narhiei în România. Poate că această aniver- 
sară, a cărei solemnitate se cuvenea să nu fie 
turburată prin vre-o mişcare pe stradă a opo- 
Ziţiei liberale, a contribuit întru cât-va la for- 
marea cabinetului Florescu, şi nu e de mirat 
ca pentru acest jubileu Regele să fi preferit la 
interne pe fostul Locotenent Domnesc şi prim- 
ministru al său; iar prezidenţa generalului Flo- 
rescu, pe lângă toată eleganța ei externă, amin- 
tea actul de energie dela 3 August 1865, când 
generalul împotriva unei încercări de revoltă a 
liberalilor adusese tunurile pe piaţa cea mare a 


') Autorul acestei scrieri deabia isbuteşte în Tirgul-Jiului să 
ajungă la un balotaj, după care prefectul conservator se aliază 
cu liberalii pentru a scoate pe candidatul lor Iunian, 

Capitalei. In orce caz Lascar Catargi şi gene- 
ralul Florescu puteau garanta ordinea. 

Dar în afară de împlinirea acestui rol cabi- 
netul Florescu-Vernescu nu este în stare să lu- 
creze. Unii din membri se arată chiar aşa de 
puţin capabili, încât generalul Florescu se vede 
silit săi înlocuiască în timpul vacanțelor parla- 
mentare, şi ast-fel îşi asociază mai ântâi pe d. 
Petru Poni în locul d-lui G. Dem. Teodorescu 
şi apoi pe d. Al. Vericeanu în locul d-lui Ilariu 
Isvoranu. Inlocuirea d-lui Isvoranu cu d. Veri- 
ceanu nu schimba mult în situaţie; mai surprin- 
ză&toare ar părea intrarea d-lui Poni într'un Ca- 
binet Florescu alături de Lascar Catargi. Că ge- 
neralul Florescu avea recunoştinţă pentru d. 
Poni, care luase o parte aşa de activă la lupta 
de răsturnare cu prilejul legii învăţămîntului, 
este explicabil; dar că d. Poni, care trecea de 
liberal, intra intrun minister vechiu-conserva- 
tor, e mai greu de explicat, afară numai dacă 
prima ofevire a unui portofoliu nu l-a ispitit să 
se creadă om special şi deasupra partidelor. 

Slăbiciunea guvernului nelinişteşte cu atât 
mai mult pe conservatori, cu cât partidul na- 
țional:liberal, după trei ani de amorţeală, se re- 
culege şi incepe a'şi încerca vechia putere de 
agitare. La 4 Mai 1891 încetează din viață Ioan 


55 


Brătianu, dar prin ultimele sale stăruințe par- 
tidul se arată acum împăcat și reintregit cu 
toate elementele de mai nainte, şi printr'o ,de- 
claraţie“ publicată în Voința Naţională de la 21 
Mai 1891 primeşte şefia lui Dimitrie Brătianu. 
Declaraţia e semnată de toţi liberalii mai cunos- 
cuţi, printre cari figurează alături de d-nii Di- 
mitrie Sturdza, Aurelian, M. Pherekyde, Eug. 
Stătescu, etc., şi foştii răsvrătiţi N. Fleva, C. 
T. Grigorescu, G. Pallade, etc. Se observă şi 
semnătura lui Mihail Kogălniceanu, cel din urmă 
act al vieţei sale politice, — după câteva săptă- 
mâni, la 20 Iunie 1891, dispare şi acest repre- 
zentant istoric al epocei de renaştere naţio- 
nală. 

Nu doară că şefia lui Dimitrie Brătianu ar fi 
dat partidului s&u vre-o nouă tărie. Insă faptul 
unirii tutulor liberalilor era un semn de disci- 
plină şi le prevestea revenirea la putere sub un 
alt şef, care să fie mai acceptabil decât Dimi- 
trie Brătianu, în deosebi in ceea-ce priveşte po- 
litica externă !). 

Pe sub mână se şi pregătea şefia d-lui Di- 
mitrie Sturdza. 


1) Vezi vol, III, pag. 25 şi 26. 


56 


Faţă de puterea crescândă a adversarilor şi 
în vederea, apropiatei deschideri a sesiunii par- 
lamentare generalul Florescu, uneori uşuratic în 
concepţiile sale, crede că'şi întăreşte Cabinetul, 
făcând pe ministrul de finanţe Vernescu să ce- 
deze portofoliul justiţiei lui Nicolae Blaramberg 
(5 Noemvrie 1891). Dar îndată ce la 15 No- 
emvrie guvernul modificat deschide parlamen- 
tul cu un mesagiu, a cărui prolixitate stă in 
proporţie dreaptă cu lipsa de idei precize, se 
vede întâmpinat de rezistența hotărită a ade- 
văraţilor conservatori. Criza o provoacă însuş 
Lascar Catargi, care îşi dă insfirşit socoteală de 
paguba suferită în partidul conservator prin 
încercarea de a înlocui pe „junimişti“ cu te 
miri ce alte elemente şi, în afară de aceasta, 
simte poate şi oarecare dificultate personală de 
a face parte dintr'un minister, pe care nu'l pre; 
zidează. 

Prilejul i-l ofere alegerea biuroului Camerei 
în şedinţa de la 18 Noemvrie. Prezidenţa colo- 
nelului Q. Roznovanu, propusă de guvern, se 
admite cu mare majoritate ; însă din lista ce- 
lor patru vice-prezidenţi, candidaţii Vernescani 
Ilariu Isvoranu şi Corjescu rămân în minori- 
tate, în locul lor se aleg d-nii Al. Catargi şi — 
ca reprezentant al opoziţiei liberale — N. Fleva, 

propuşi de N. Filipescu şi susținuți de amicii 
sti, tinerii conservatori, cari aduc ast-fel parti- 
dului un mare serviciu. 

In urma acestor incidente Lascar Catargi îşi 
dă demisia, şi atunci întregul Cabinet se vede 
silit să se retragă—nu fără o isbucnire de in- 
dignare din partea  decepţionatului Blaram- 
berg 1). 

Formarea noului guvern este încredințată Jui 
Lascar Catargi, care la 27 Noemvrie com- 
pune mai ântâi un minister de transiție cu ge- 


1) Dacă Nicolae Blaramberg în cele 21 de zile, în care a 
fost ministru, n'a avut putinţa să lucreze ceva, a avut cel pu- 
țin ocazia să'şi desmintă trecutul anti-dinastic. In gedinţa Ca- 
merei de la 19 Noemvrie 1891, asupra cererii deputaţilor C. 
Ressu şi Al. Lahovari de a se ridica şedinţa de oarece mi- 
nistrul de interne L. Catargi şi-a dat demisiunea, Nicolae Bla- 
ramberg — surprins de această veste pe care, de şi ministru, 
nu o afiase pănă atunci — descopere o nouă prerogativă a gu- 
vernului şi a Coroanei şi se apucă să le apere în contra lui 
Alexandru Lahovari, strigând : 

„Apoi pentru Dumnezeu, unde sintem şi sub ce regim trăim ?! 
ps». D-voastră în acest moment ampietaţi nu numai asupra pre- 
„rogativei băncii ministeriale, dar aveţi încă pretenţiunea să 
„uzurpaţi şi drepturile Coroanei... (intreruperi, protestări). 
„Pănă ce Coroana nu s'a pronunţat asupra acestei demisiuni 
„aăcceptând-o sau refuzând-o, nu este loc pentru Cameră la 
„nici o iniţiativă şi încă mai puţin la susponsiuni de gedinţe.“ 

Camera înså a suspendat şedinţa, şi Nicolae Blaramberg 
a trebuit să demisioneze împreună cu restul Cabinetului, sfir- 
şind ast-fei cariera sa politică. 

neralul Manu, prinţul Alexandru Ştirbei şi d. 
D. Sturdza-Scheianul, şi în aceeaş zi proroagă 
parlamentul. Camera însă în prima şedinţă după 
redeschidere votează cu o slabă majoritate o 
moţiune de neîncredere, semnată de Aristid Pas- 
cal, G. Vernescu, Ilariu Isvoranu, Al. Vericeanu, 
G. Dem. Teodorescu, etc. „Junimiştii“ se abţin 
de la vot; de astădată, Lascar Catargi se inţele- 
sese cu ei pentru o apropiată colaborare Şi pri- 
mise condiţia pusă de d. Carp de a disolva mai 
ântâi parlamentul spre a obţine o majoritate mai 
homogenă. Ast-fel votul de neîncredere provo- 
Cat de Vernescani este bine venit, şi a doua 
zi 10 Decemvrie, spre consternarea adversarilor, 
Lascar Catargi ceteşie decretul de disolvare a 
ambelor Corpuri legiuitoare, fixând începutul 
alegerilor la 1 Fevruarie 1892. 

Acum situaţia este limpezită, şi la 18 Decem- 
vrie 1891 se formează adevăratul şi definitivul 
minister conservator, caracterizat prin partici- 
parea d-lor Carp, Germani şi Marghiloman sub 
prezidenţa lui L. Catargi. De aici înainte înce- 
tează rolul politic al generalului Florescu şi al 
lui G. Vernescu, necum al figuranţilor de a doua 
mână, cu toată încercarea Vernescanilor de a 
face acţiune comună cu partidul naţional-liberal 
„in faţa pericolelor cari ameninţă  instituţiunile 

noastre liberale şi democratice“, cum se exprimă 
Vointa Naţională de la 1 Ianuarie 1892 cu ve- 
chea frazeologie.. Generalul Florescu însă, cu 
puţine luni înaintea morţii sale, intâmplată la 
9 Mai 1898, mai îndeplineşte o ultimă misiune 
reprezentativă: după învitarea specială a Re- 
gelui asistă la căsătoria Principelui Ferdinand 
în Sigmaringen. 


Sfârşind acest capitol al frămintărilor parti- 
dului conservator, se cuvine să ne reamintim 
in câteva cuvinte personalitatea politică a ace- 
luia, care — după o intermitență de 15 ani — 
este pentru a doua oară chiemat să conducă un 
minister conservator de lungă durată şi de mare 
valoare. Dintre fruntaşii conservatori de la 1866 
incoace Manolache Kostaki era mult mai cult 
ca educaţie, generalul Florescu mult mai distins 
ca apariţie, Petru Mavrogeni mult mai fin ca 
inteligenţă. Dar Lascar Catargi ii întrecea pe 
toţi cu puterea sa de muncă, dovedită printr'o 
neobosită activitate, semănând întru aceasta cu 
Ioan Brătianu şi cu d. Dimitrie Sturdza. La o 
aşa, de importantă însuşire — importantă mai ales 
într'o societate nedeprinsă cu sirguinţa — Lascar 
Catargi adăoga o afabilitate totdeauna egală, 
simplă şi cumpătată, prin care se deosebea de 

spirituala distracţie a lui Manolache Kostaki, ca 
şi de eleganța superficială a generalului Florescu 
şi de răceala dusă pănă la indiferenţă a lui Ma- 
vrogeni. Atrăgendu-şi astfel simpatiile multor 
oameni, el ştia să le menţie, inspirând încre- 
dere printr'o energie fără şovăire în acţiu- 
nile sale. Lipsit de talentul oratoriu, chiar şi 
de exprimarea corectă, el avea cel puţin des- 
tulă modestie pentru a nu vorbi decât foarte 
scurt şi destul tact pentru a nemeri exact 
punctul în discuţie, deosebindu-se întru aceasta, 
de divagaţiunile lui Ioan Brătianu şi de ne- 
sfirşitele admonestări, mai mult scolastice de- 
cât politice, ale d-lui Dimitrie Sturdza. Sobru 
şi corect în viaţa sa privată, el păstra o 
firească rezervă şi demnitate în toată apariţia 
publică, şi nici odată n'ar fi imitat pe Ioan Bră- 
tianu în folosirea unei colecte „pentru încuraja- 
rea virtuţilor cetăţeneşti“. Crescut dealtminteri 
în tradiţia rămasă de pe.urma domniilor fana- 
riote, el nu se credea legat prin declarările sale 
politice şi nu ştia să-şi subordoneze totdeauna 
sentimentele şi resentimentele personale intere- 
selor obşteşti. Adinca, vătămare ce a simţit-o la 
darea sa în judecată din anul 1876, l-a fâcut 
să fie mai stăpinit decât se cuvenea de dorinţa 
răzbunării, Nu numai participarea la violențele 

opoziției-unite, în care s'a iîmpărechiat cu G, 
Vernescu, şi stăruința amindora pentru acuzarea 
lui Ioan Brătianu se explică astfel, dar şi o 
parte a rapcrturilor sale cu Coroana!) par a fi 
fost dictate de aceeaş susceptibilitate nepolitică. 
De aici se şi poate înțelege, pentru ce conser- 
vatorii „junimişti“ de la 1881 pănă la 1891 
n'au mai primit conducerea sa şi ar fi preferit 
o vremelnică inlocuire. Dar tot Lascar Catargi, 
după ce acuzarea lui loan Brătianu a fost inlă.- 
turata şi insuficienţa elementului Vernescan pe 
deplin dovedită, a avut destulă abnegaţie de sine 
şi destulă preţuire a valorii oamenilor pentru a 
se apropia iarăş de „junimişti“, a primi cu în- 
credere ideile lor şi a serie cu ei impreună ul- 
tima pagină însemnată în cartea vieţei sale. 


:) Vezi vol. III, pag. JO şi 11. 


VIII. 


CONTINUAREA REGIMULUI CONSERVATOR 


MINISTERUL LASCAR CATARGI-CARP 
18 DECEMVRIE 1891-3 OOTOMVRIE 189% 


Ministerul partidului conservator de la 18 De- 
cemvrie 1891, cel din urmă format de Lascar 
Catargi, se poate compara cu cel de la 1871— 
1876 în valoarea membrilor săi şi i este supe- 
rior ca unitate de acţiune, cu rezerva unei sin- 
gure chestii, de care vom vorbi mài jos. Com- 
punerea este caracteristică : 


"Lascar Catargi, prezident şi interne, 
P. P. Carp, domenii, 

Al. Lahovari, externe, 

Men. Germani, finanţe, 

Al. Marghiloman, justiţie, 

General Iacob Lahovari, r&sboi, 

C. Olănescu, lucrări publice, 

lake Ionescu, culte. 

Cu greu se va mai găsi în vremurile noastre 
o împreunare a atâtor bărbaţi de autoritate, 
cărora să li se poată încredința resorturile mi- 
nisteriale conform competenţei fiecăruia din ei. 
In aceasta apreţiare intră și Alexandru Laho- 
vari, care devenind iniţiat în politica interna- 
ţională şi făcându'şi din afacerile străine o spe- 
cialitate, ajunge a reprezenta interesele Romà- 
niei cu tact şi cu pătrundere. 

O excepţie pare numai noul ministru al cul- 
telor, d. Take Ionescu. Chiar faptul întrării sale 
întrun minister conservator (L. Catargi îl admi- 
sese şi în cel vremelnic de la 29 Noemvrie) 
putea să mire pe cunoscătorii antecedentelor 
sale politice. Intrat pentru întiiaş dată în Ca- 
mera liberală aleasă pe temeiul Constituţiei re- 
vizuite, întâmpinat cu ironie de Mihail Kogăl- 
niceanu după primul s%u discurs parlamentar 
(din Dec. 1884), în care se arătase prea Brătie- 
nist şi zisese despre partidul conservator că este 
pierdut, d. Take Ionescu trece mai târziu în 
opoziţia formată contra regimului lui Ioan Bră- 
tianu şi lovește cu violență în corupţia unor 
membri ai Cabinetului 5), rămâne insă tot liberal 


1) In discursul de la 31 Martie 1828 vorbeşte de „hoţiile“ 
lui Radu Mihai şi ale generalului Al. Angelescu şi dă cele 
mai crude amănunte asupra lor, 

şi atacă adeseori pe miniştrii conservatori, în- 
deosebi la 2 Decemvrie 1888 pe Alexandru La- 
hovari cu atâta vioiciune, încât acesta îi rës- 
punde intr'un mod neobişnuit !). Chiar şi la 21 
Fevruarie 1891, încontra ministerului Florescu, 
se arată încă opozant liberal2). Dar lesne adap- 
tabil, precum este, şi pătrunzând totdeauna cu 
agerime partea personală a situaţiilor politice, 
d. Ionescu prin relaţiile sale cu d. Nicu Fili- 
pescu se întroduce pe lângă Alex. Lahovari, care 
— mai ales după riposta din Cameră—se simte 
măgulit de această apropiere şi, recunoscând ta- 
lentul noului adept, stărue pentru admiterea sa 


1) Iată cuvintele, cu cari apostrofează d. Al. Lahovari pe d. 
Take Ionescu : 

„Pentru un act de patriotică abnegaţiune, partidul con- 
„servalor s'a văzut atunci (la convenţia consulară cu Germa- 
„nia) ameninţat de a 'şi închide pentru totdeauna calea puterii. 

„Ei bine, el n'a dat îndărăt, acel partid, pe care d-ta, Dom- 
„nule Take Ionescu, îl maltratezi din virful celor 8 ani ai 
„d-tale de viaţă politică. Proprietarii din ţara românească au 
„făcut ce mau făcut lorzii d-tale din ţara englezească, dând 
„la din moşiile lor ţăranilor. Când vor face şi lorzii d-tale aşa, 
„atunci să stăm şi să vorbim cu ei, de gi eŭ personal n'am 
„avut onoarea să më aşez la mesele lor, nici să mă duc la ba- 
„lurite lor din ziua când se primesc slugile de către stăpâni 
„odată pe an şi joacă slugile cu stăpânii (ilaritate, aplause)... 
„Ai văzut fără să inţelegi această apropiere odată pe an.“ 

2) Din discursurile d-lui Take Ionescu, publicate de d-sa şi 
de d. Christu Negoescu în mai multe volume, lipsesc cele pa- 
tru menţionate mai sus. 

în Cabinetul L. Catargi. Aici tânărul ministru se 
distinge printr'o rară aptitudine de asimilare şi 
ajunge în curând să stăpânească resortul ce îi 
este încredințat. Legea organizării ministerului 
cultelor votată în primăvara 1892, a învăţă- 
miîntului primar, promulgată la 18 Mai şi a cle- 
rului mirean la 29 Mai 1893, împreună cu fi- 
Xarea parohiilor de la 5 Aprilie 1894, dovedesc 
o deosebită inteligenţă şi sirguinţă. Ast-fel d. 
Take Ionescu este mai mult o notă interesantă 
de cât o notă discordantă în ministerul Lascar 
Catargi-Carp, şi or ce s'ar zice despre acţiunea 
sa ulterioară în partidul conservator (noi vom 
face mai jos rezerve şi in privinţa amestecului 
s&u în chestia transilvană de pe timpul minis- 
terului Catargi), faptul că în cel mai scurt timp 
a ştiut să ocupe un loc de frunte printre oa- 
menii politici ai generaţiei sale, nu se poate 
tăgădui. 

După exemplul inaugurat de Cabinetul „juni- 
mist“ în Septemvrie 1888, şi Cabinetul conser- 
vator Lascar Catargi-Carp publică Ja 4 Ianuarie 
1892, cu o lună înaintea alegerilor, programul 
său legislativ drept „platformă electorală“ prin 
următorul apel către alegători (probabil redactat 
de d. Take Ionescu), al cărui sfîrşit se potri- 
veşte bine cu trecutul politic al d-lui P. Carp: 


71168. Vol, IV, 5 

Domnilor alegători, 


Partidul conservator, ai căruia, reprezen- 
tanţi în guvern suntem, cerându-vă încrede- 
rea d-voastre, se simte dator să vë arate 
cari sunt principiile ce vor însufleţi activi- 
tatea sa, 

Dacă nu ar fi acuzaţiunile pe cari pati- 
mele politice le asvirlă asupră-ne, am crede 
de prisos să vë spunem că suntem pe de- 
plin respectuoşi şi sinceri sprijinitori ai li- 
bertăţilor publice și ai instituţiunilor pe care 
şi le-a dat ţara. Trecutul partidului, partea 
însemnată pe care el a luat-o la întemeie- 
rea şi desvoltarea regimului reprezentativ, 
sunt dovezi cari nu se pot recuza; gi astăzi 
partidul conservator, urmărind acelaş ţel, 
va căuta să producă în instituţiunile noas- 
tre toate acele îmbunătăţiri cari sunt me- 
nite să asigure şi mai mult libertăţile pu- 
blice, garanţia cea mai puternică a ordinei, 
fâră de care nu este progres. 

In acest scop, guvernul va cere votarea 
unor proiecte de legi cari, regulamentând 
condiţiunile de admisibilitate în funcțiunile 
publice şi întărind ast-fel stabilitatea servi- 
torilor Statului, va asigura un mers mai 
regulat, în deosebitele udministraţiuni pu- 
blice. 

Libertăţile publice, însă, nu sunt numai 
un scop, ele sunt şi un mijloc. La adăpostul 

lor trebue să urmărim opera de desvoltare 
organică a Statului pe toate tărîmurile ac- 
tivităţii naţionale. 

Fâră a tăgădui mersul înainte al țărei în 
toate timpurile, partidul conservator poate 
afirma, cu o dreaptă mîndrie, că în anii din 
urmă opera de organizare a Statului a făcut 
paşi uriași. 

Continuarea acelei munci va fi misiunea 
noastră, şi, după cum multe şi deosebite 
sunt nevoile naţiunii române, tot ast-fel pe 
multe și deosebite căi se va întinde activi- 
tatea noastră, 

Administraţiunea interioară a ţărei este 
cea dintâi care are trebuinţă de o reorga- 
nizare completă. 

Toate ramurile administraţiunilor publice 
au fost reformate şi îmbunătăţite. Numai 
administraţia ministerului de interne func- 
ționează încă şi astăzi cu legi cari nu stau 
în raport cu desvoltarea modernă, 

Administraţiunea ministerului de interne 
trebue ușurată de câte-va atribuţiuni cari pot 
fi lăsate administraţiunilor locale, ast-fel ca 
opera de descentralizare să înceapă de la cap. 

Atribuţiunile administratorilor locali, pre- 
fecţi, sub-prefecţi sau administratori de or- 
din inferior, trebuesc lămurite prin lege; 
drepturile şi datoriile lor bine precizate. 

Impărțirea actuală a plăşilor şi a comu- 
nelor, ast-fel cum a fost întocmită printr’o 


68 


lege a guvernului liberal, este inegală şi 
nepotrivită. Legea judeţiană şi legea comu- 
nală trebuesc revăzute din punctul de ve- 
dere al unei descentralizări înțelepte şi a 
micşorărei unei biurocraţii costisitoare şi ne- 
folositoare. In această reformă vom ţine 
socoteală, ceea ce mau făcut legislaţiunile 
anterioare, de deosebirea radicală ce există 
între administraţiunea unei mici comune 
rurale, şi aceea a unor centruri mari de po- 
pulaţiune, 

Pentru ca legile însă să aibă o eficacitate 
serioasă, trebue ca să existe şi organe de 
execuţiune, Infiinţarea geandarmeriei va asi- 
gura executarea legilor, paza regulamente- 
lor, siguranța, persoanelor şi a averilor. 

O cestiune încă care ne-a preocupat, este 
starea sanitară a populaţiunii noastre ru- 
rale. Modul cum este astăzi organizat acest 
serviciu este recunoscut ca defectuos, Sis- 
temul medicului ambulant este părăsit în 
parte şi înlocuit, pe cât se va putea, prin 
tratamentul în spitale. 

Guvernul va stărui dar să înfiinţeze spi- 
tale treptat în toate plăşile şi în centrurile 
de populaţiune mai însemnate. 

O bună administraţiune are, însă, drept 
corolar şi o bună justiţie. 

In acest ordin de idei intră continuarea 
reformei judecătoreşti începută la 1890. 

Suntem cei dintâi cari, cel puţin în mare 
parte, am dat justiţiabililor garanţia inamo- 
vibilităţii cerută de toţi şi nerealizată de 
nimeni. Voim a completa opera noastră, 
întinzind din ce în ce mai mult această ga- 
ranţie. 

Tot asemenea trebue repede reorganizată 
justiţia de ocoale, plină de lacune, şi reîn- 
fiinţată justiţia şi mai poporană, pănă aci 
numită comunală, şi care nu există de cât 
in aparenţă, 

Adînc pătruns de marele adevăr că inte- 
resele conservatoare ale Statului sunt indi- 
solubil legate de armonia dintre diferitele 
pături sociale, partidul conservator a ur- 
mărit în totdeauna înălţarea tutulor clase- 
lor sociale, şi mai ales a acelor straturi 
adinci cari reprezintă temelia edificiului na- 
tional. 

Pe lângă principiile generale, însă, cari 
reprezintă țelurile ideale” ce urmăreşte un 
partid, nu trebue să uităm legitimele inte- 
rese materiale, a căror satisfacere dă unei 
naţiuni mijloacele de a fì lu înălţimea sacri- 
ficiilor ce evenimeutele ’i pot impune. În 
primul rînd vom căuta deci ca muncitorii, 
de la activitatea cărora atirmnă avuţia na- 
țională, să beneficieze cât se va putea mai 
curând de legile votate în favorul lor şi fără 
cari roadele dorite nu se pot obţine. Apli- 
carea, legii vinzării bunurilor Statului, legea 


70 


creditelor agricole, care va înlesnì prin avan- 
suri mijloacele necesare la mutarea noilor 
proprietari, şi votarea tabelelor de evaluări 
prevëzute în lege, vor face din 180.000 de 
agricultori, atîția gospodari ce vor iubi cu 
atât mai mult țara lor, cu cât vor fi mai 
strîns legați de pămîntul ei. 

Legea tocmelilor agricole va căuta să în- 
fräțească cât se va putea mai mult intere- 
sele marei proprietăţi cu buna stare a mun- 
citorilor de pămînt şi va corespunde ade- 
vărului netăgăduit că marea şi mica pro- 
prietate nu constitue decât un tot şi au 
dreptul la egala noastră solicitudine. 

Pe tărimul culturei practice se impune 
reforma, de mult așteptată, a şcoalelor de 
meserii, de agricultură şi de comerciu. Re- 
zultatele obţinute pănă acuma fiind mai 
mult teoretice, nu au pus la dispoziţiunea 
meseriaşului român acele cunoştinţe prac- 
tice, fără care teoria nu rămâne de cât o 
abstracţiune goală. 

Şcolile noastre trebue să dea drumurilor 
noastre de fier, diferitelor industrii ce zilnic 
se înmulţesc, culturei intensive a pămîn- 
tului, personalul necesar pentru propășirea 
lor şi în acest sens trebue reformate pro- 
gramele şcoalelor care atirnă de ministerul 
domeniilor, 

Pe lângă această reformă, o lege asupra 
condiţiei meseriașilor va vmple un gol simţit 

de industria noastră, a cărei desvoltare 
merge crescând. 

Procedând ast-fel, credem că ne îndepli- 
nim datoria noastră faţă cu prezentul şi 
vom aştepta ca noi necesităţi să provoace 
noi măsuri, 

Caile noastre de comunicaţiune, cu tot 
avântul ce li s'a dat în anii din urmă, nu 
mai corespund cu exigenţele economice ale 
ţărei, 

In udevăr, desvoltarea considerabilă luată 
de căile noastre ferate impune o înmulţire 
corespunzătoare a şoselelor. Numai cu mij- 
locul acesta se va putea utiliza toată pu- 
terea drurnurilor de fier, se va încuraja agri- 
cultura în toate unghiurile ţărei, şi se va 
aduce la adevăratul ei nivel valoarea fun- 
ciară, în mai multe locuri depreciată din 
lipsa de şosele, 

Este cert însă că acest ţel nu se poate 
lesne atinge nici cu actuala lege a drumu- 
rilor, nici cu actuala organizaţiune a servi- 
cielor noastre technice, 

De aceea vom propune o nouă lege a dru- 
murilor care, prin o raţională coordonare a 
resurselor de cari dispunem şi prin trans- 
formarea unora dintr'însele, să ne permiţă, 
execuţiunea unui program general de lucrări, 
program azi deja fixat de noi, 

Tot asemenea vom propune o lege de or- 
ganizare a corpului nostru technic, Una din 


măsurile de căpetenie ale acestui proiect de 
lege este întruparea într'un singur mănuchiu 
a personalului technic al Statului, al jude- 
telor şi al comunelor, realizându-se astfel o 
unitate necesară şi personalului şi lucră- 
rilor. 

In fine, am întocmit un proiect de lege 
asupra apelor. Nu pretindem prin aceasta 
a deslega problema cea mare a punerii în 
stare de plutire sau de navigațiune a rîuri- 
lor noastre interne, dar înțelegem a pune 
primele baze ale acestei opere prin regle- 
mentarea regimului apelor. 

Intru cât priveşte finanțele, guvernul va 
menţine cu rigurositate echilibrul budgetu- 
lui, ca baza cea mai temeinică a creditului 
Statului, şi va păstra drept regulă nestră- 
mutată cu toate nevoile serviciilor publice 
să fie în totdeauna acoperite prin resurse 
normale, i 

Pe de altă parte vom procede fără întâr- 
ziere la reforma, acelora dintre actualele im- 
pozite care reclamă o mai grabnică prefa- 
cere, în sensul unei repartiţiuni cât mai 
echitabile a sarcinelor publice şi a unui sis- 
tem de constatare si împlinire mai sigur şi 
tot odată mai drept pentru contribuabili; 
printre acestea vor figura, în prima linie, 
reforma legii licenţelor spre a introduce în 
aşezarea, acestui imposit o proporțiune mai 
dreaptă şi al face mai lesne de suportat, 

precum şi revizuirea legii putentelor, spre 
a o pune în nivel cu desvoltarea ce a luat 
comerciul şi cu diversitatea profesiunilor ce 
sunt supuse acestei dări, 

Noul tarif vamal va fi aplieat cu stric- 
teţă, şi rezultatele sale urmărite cu luare 
aminte, astfel ca modificările ce sar dovedi 
necesarii să nu jicnească trebuinţele indus- 
triei naţionale şi să se întemeeze pe o ex- 
perienţă, de un timp mai îndelungat. 

Creditele agricole vor fi reorganizate pe 
baza, proiectului deja prezentat Corpurilor 
Legiuitoare, pentru ca operaţiunile lor să 
fie puse în concordanţă cu legea vinzării 
bunurilor, lărgindu-se încă cercul înlesniri- 
lor de făcut agricultorilor mici, 

Armata a primit în anii din urmă multe 
şi serioase îmbunătăţiri. Vom urmări cu 
stăruinţă terminarea întăririlor menite a 
da armatei noastre un sprijin puternic. Vom 
arma infanteria noastră după sistemul cel 
mai nou şi mai perfecţionat, vom efectua 
reorganizarea cavaleriei, desvoltând şi pro- 
ducţiunea cailor în ţară; vom da trupelor 
un cazarmament sănătos şi raţional, 

Ca, legi organice voim să reorganizăm sta- 
tul major, să stabilim posiţiunea oficerilor 
de rezervă şi să completim organele auxi- 
liare necesare armatei. 

Astfel se va completa opera reorgani- 
zării puterii noastre armate care, rezemată 

pe o administraţiune cinstită, va da roa- 
dele pe cari națiunea este în drept a le aş- 
tepta după sacrificiile ce a făcut, 

Or cât de mari ar fi nevoile imediate ale 
țărei, pregătirea, zilei de mâine nu poate să 
fie uitată. De aceea creşterea generaţiunilor 
viitoare este sarcina de căpetenie a or-cărui 
guvern înţelept. 

Guvernul conservator, răspunzând unor 
cerinţe așa de des repetite, va procede cât 
mai în grabă, printr'o serie de legi cari vor 
atinge toate gradele învățămîntului, la re- 
forma legii actuale, în îndoitul scop ce a 
pune legislaţiunea în acord cu starea ac- 
tuală, de lucruri și de a da gcoalei naţionale 
o direcţiune mai apropriată cu cerinţele 
vieţei moderne, 

In învățămîntul primar voim să facem 
eficace principiul obligativităţii, să fixăm mai 
bine drepturile şi datoriile membrilor cor- 
pului didactic, să îmbunătăţim şi înmulţim 
şcolile normale de învăţători şi învăţătoare, 
institutori şi institutoare, şi să asigurăm 
înzestrarea comunelor cu localuri de şcoale. 

In învățămîntul secundar vom urmări uşu- 
rarea şi, pe cât cu putinţă, unificarea în 
parte a programelor şeoalelor secundare; 
în învăţămintul superior completarea uni- 
versităţii prin reorganizarea facultăţii de 
drept, astfel încât să r&spunză varielor ne- 
voi ale Statului, organizarea agregaţiunii şi 

înzestrarea facultăţilor cu catedrele și insti- 
tuţiunile pe cari le reclamă progresul ştiin- 
tei moderne, 

Modul de recrutare al corpului didactic, 
prin firea lucrurilor deosebit pentru cele trei 
grade ale învăţămîntului, va fi simplificat, 
astfel încât să se înlăture greutăţile pe cari 
le-a dovedit practica sistemului actual, fără 
a se atinge însă principiul emulaţiunii. 

Invăţămîntul special şi profesional cere 
multe şi grabnice îmbunătăţiri, iar învăţă- 
miîntul privat nu 'şi va putea îndeplini mi- 
siunea de a uşura sarcina Statului pentru 
instrucţiunea şi educaţiunea naţională, până 
ce o lege nu va reglementa principiul liber- 
tăţii stabilit în constituţiune. 

O lege care să reformeze organizaţiunea 
internă, a ministerului şi să reglemenicze 
controlul învățămîntului va completa opera 
ce voim a întreprinde. 

Odată cu reforma şcoalei va veni şi re- 
forma clerului. Fixând parohiile şi perso- 
nalul lor, vom putea fi în stare să dăm 
clerului mirean o situaţiune materială mai 
potrivită cu înalta lui misiune, iar reforma 
învățămîntului ne va da prilegiul să facem 
această ameliorare şi mai serioasă. 

Acestea sunt reformele, pe cari partidul con- 
servator le crede necesare stării de azi a ţărei. 

Pentru realizarea lor, România simte mai 
înainte de toate trebuinţă de pace. 

In raporturi de amiciţie cu toate guver- 
nele streine, România nu poale să aibă altă 
politică în afară decât aceea care "i garan- 
tează independenţa şi integritatea teritoriu- 
lui său. Dorinţa de pace, care insuflă astăzi 
toate puterile Europei, este cea dintâi ga- 
ranţie a acestor mari interese. Pe cea de-a 
doua ţara noastră o are în buna organiza- 
țiune a armatei şi în patriotismul naţiunii 
întregi. 

Situaţiunea de azi este limpede. Partidul 
conservator, întrunit gi organizat într'un 
Singur mănuchiu, însuflat de aceleaşi senti- 
mente, condus de o cugetare unică, face o 
chemare leală la încrederea ţărei de la care 
ss făleşte că n'a demeritat, 

Adversarii noștri politici au căutat să îne- 
grească trecutul nostru şi să denatureze 
intenţiunile noastre, Având o încredere fermă 
în bunul simţ şi dreapta judecată a po- 
porului român, noi ne prezintăm înaintea 
d-voastră cu faptele noastre proaspete încă 
în memoria tuturor şi cu fâgădueli pe cari 
sunteţi siguri că le vom îndeplini, pentru 
că nici odată nu am promis mai mnult decât 
putem ține, nici n'am uitat ceea-ce am promis. 


Lascar Catargi, P. P. Carp, Alexan- 
dru Lahovari, Menelas Germani, Ale- 
xandru Marghiloman, General I. Laho- 
vari, C. Olănescu, Take Ionescu. 

Alegerile din Fevruarie 1892 şi cele suple- 
mentare de mai târziu trimit în parlament vre-o 
50 de membri ai opoziţiei, printre cari d-nii D. 
Brătianu, D. Sturdza, G. Vernescu, Aurelian, E. 
Stătescu, Stolojan, G. Mârzescu, P. Grădişteanu, 
etc. Cu toate acestea se mai găseşte un liberal, 
care — criticând a doua disolvare acordată de 
Coroană aceluiaş ministru de interne — adaogă 
plângerea, că parlamentul n'ar fi adevărata ex- 
presie a ţării, plângere mai nainte des auzită, 
dar care astăzi din norocire pare a nu mai fi- 
gura în dicţionarul obligatoriu al opoziţiei. Dis- 
cursul 110 din volumul de faţă r&spunde criticei 
liberale şi aduce tocmai revizuirea constituţiei fa- 
cută sub Ioan Brătianu ca un argument in contra ei. 

Prezidenţi ai Corpurilor legiuitoare în toate 
sesiunile de la 1892 pănă la 1895 se aleg d-nii 
Gheorghe Gr. Cantacuzino la Senat şi generalul 
Gheorghe Manu la Cameră iar activitatea gu- 
vernului şi a parlamentului este mai încordată, 
decât în orce epocă anterioară. Noi vom arăta 
rezultatele ei, după ce vom fi menţionat câteva 
evenimente izolate, care s'au petrecut în vre- 
mea aceea, şi dintre care unul a avut o însem- 
nătate cu totul deosebită. 

In ordinea chronologică începem cu ruperea 
relaţiilor diplomatice între România şi Grecia, 

întâmplat în Octomvrie 1892. Intr'un proces 
intentat de familia Zapa înaintea tribunalelor 
române pentru trimiterea în posesia averii imo- 
biliare lăsate de Evanghelie Zapa în România, 
dar pe care testamentul o dăruia instituției 
„Olimpicelor“ în Atena, intervine atât guvernul 
elin în calitatea sa de reprezentant al „Olimpi- 
celor“, cât şi statul român, care tăgădueşte ru- 
delor Zapa  filiaţiunea lor cu testatorul şi tot- 
odată statului străin dreptul de a moşteni imo- 
bile în România. Instanţa fiind ast-fel legată îna- 
intea tribunalelor noastre prin intervenirea spon- 
tană a guvernului elin, este cu atât mai sur- 
prinzătoare cererea ulterioară a acestuia de a 
regula pretenţiile „Olimpicelor“ pe cale diplo- 
matică, lăsând tribunalele la o parte. Guvernul 
nostru nu poate decât să refuze, şi atunci Gre- 
cia îşi rechiamă ministrul-rezident din Bucureşti 
şi noi pe al nostru din Atena. Relaţiile nu se 
restabilesc decât peste patru ani (Iulie 1896), 
guvernul elin părăsind pretenţia de a regula 
afacerea Zapa pe cale diplomatică şi readucând-o 
mai târziu sub o nouă formă înaintea tribuna- 
lelor române. 

In ordinea internă trebue menţionată, mai 
ales pentru urmările ce le-a avut sub ministe- 
rul d-lui Dimitrie Sturdza, retragerea din scaun 

a blândului mitropolit-primat Iosif Gheorghian 
şi alegerea, episcopului Ghenadie al Argeşului în 
locul său. Acest din urmă prelat, după art. 2 
din legea sinodală de la 1872, nu s'ar fi putut 
alege mitropolit, fiind lipsit de titluri academice. 
Ministrul cultelor însă impune parlamentului 
abrogarea citatului articol şi ridicarea episcopu- 
lui la cel mai înalt grad al hierarhiei noastre 
bisericeşti (16 Mai 1893), îndoită, greşală, şi prin 
abrogarea, unei legi bune şi prin propunerea unei 
alegeri rele. 

In contrast cu aceste incidente avem să în- 
registrăm evenimentul cel mai important din 
cele menţionate aici: “căsătoria Moştenitorului 
prezumptiv al Coroanei cu Principesa Maria, 
fiica Ducelui Alfred de Edinburg, mai târziu 
de Coburg, şi a Marei Ducese Mariaa Ru- 
siei, căsătorie săvirşită la Sigmaringen în ziua 
de 29 Decemvrie 1892 (10 Ianuarie 1893). 
Cu o lună înainte parlamentul votase Princi- 
pelui Ferdinand o dotaţiune anuală de 300.000 
lei, reversibilă pe jumătate asupra Principesei 
Maria. 

Binecuvintata căsătorie a dat naştere pănă 
acum la patru copii, dintre care doi de sexul 
bărbătesc. Cel mai in vîrstă, Principele Carol, 
e născut in ziua de 3 Octomvrie 1893 la Si- 

naia, pe pământul României, e botezat în re- 
ligia ţării şi intrupează ast-fel în sine unul din 
idealurile oamenilor noştri politici de la 1857 
încoace. Şi ceilalţi copii sînt botezați în religia 
ortodoxă. La Principesa Elisabeta (născută 29 
Septemvrie 1894) fusese oarecare ezitare, de 
vreme ce art. 82 al Constituţiei, după explica- 
rea dată în constituantă, nu cere religia ţării 
decât pentru „coborâtorii“ în linie bărbătească, 
şi pe de altă parte dogma catolică a tatălui, 
dacă a devenit mai indulgentă pentru diferenţa 
de religie între soţi, a rămas intransigentă în 
privinţa confesiunii descendenților. 'Totuş, după, 
stăruința d-lui P. Carp, s'a hotărit botezul or- 
todox pentru toţi copii, şi de acum înainte nu 
mai poate interveni nici o umbră între ţară şi 
familia regală într'o chestie aşa de subtilă pre- 
cum este deosebirea religiei, 


Dar acum este timpul să recapitulăm rezul- 
tatele cele mai însemnate ale activităţii miniş- 
trilor şi majorităţilor parlamentare din cei 7!/2 
ani de la Martie 1888 pănă la Octomvrie 1895. 
Va, rămânea totdeauna un titlu de onoare pen- 
tru regimul conservator, că în această epocă, 
turburată în prima ei jumătate prin desele schim- 
bări ministeriale, de care am vorbit, iar în a 

doua jumătate prin agitările opoziției liberale, 
de care vom vorbi, s'au putut totuş înfăptui 
cele mai importante legi şi măsuri de îmbună- 
tăţire în toate ramurile administrative şi că prin 
urmare frământările din lăuntrul partidului, dacă 
au provenit adeseori din ambiţii personale, n'au 
pornit niciodată din interese vulgare şi n'au îm- 
piedecat realizarea unui complex de reforme, ale 
căror binefaceri se simt şi se vor simţi din ce 
în ce mai mult, 

Printre aceste trebue să menţionăm ântâi stir- 
pirea agiului, r&masă în opinia publică ca me- 
ritul cel mai apreciat al guvernului Teodor Ro». 
setti-Carp şi indeosebi al ministrului său de fi- 
nanţe Menelas Gerinani. Mai multe măsuri bine 
combinate au dat în câteva luni un rezultat aşa 
de fericit. Sa regulat din primul moment si- 
tuaţia dintre guvern şi Banca naţională, oprin- 
du-se conturile curente şi relaţiila întroduse de 
guvernul liberal, cari avuseseră de efect o cir- 
culare nefundată a biletelor de bancă. S'a obli- 
gat apoi Casa de depuneri să restitue Băncii 
naţionale cele 7 milioane de lei împrumutaţi în 
contra legii şi cu cari se sporise la Bancă emi- 
siunea a tot atitor milioane bilete în afară de 
statute. Sa operat în al treilea rind retragerea 
celor aproape 27 milioane de bilete hipotecare; 


71168. Vol. IV. 6 

şi însfirşit, la 17 Mai 1890, s'a promulgat le- 
gea, prin care stocul de argint al Băncei naţio- 
nale se preschimbă în stoc de aur, Dar agiul 
dispăruse incă din primăvara anului 1899, în- 
dată, după înlăturarea relaţiilor meşteşugite din- 
tre Banca naţională şi guvernul liberal 1). 

Faţă de acest mare rezultat, la care a con- 
tribuit deopotrivă concepţiunea teoretică a d-lui 
P. Carp şi abilitatea practică a ministrului de 
finanțe, celelalte legi şi măsuri ale lui Germani 
par de mai puţină importanţă. 

O excepţie trebue să facem pentru legea pen- 
siilor promulgată la 10 Mai 1890 şi pusă în lu- 
crare la 1 Aprilie 1891, lege pe care r&posatul 
finanţiar o credea cea mai umană şi mai potri- 
vită cu mijloacele noastre, (de aceea a şi promul- 
gat-o la aniversara de 10 Mai), dar care în cu- 
rend s'a arătat aşa de împovărătoare, încât.după 
zece ani a trebuit să fie cu desăvirşire modifi- 
cată, şi redusă în exagerata ei libertate. 

Cea mai spornică activitate o desfăşură, mi- 
nisterul domeniilor sub conducerea sau inspira- 
rea d-lui P. Carp, care ridică acest resort Ja în- 
semnătatea ce i se cuvine în ţara noastră. Le- 
gea vinzării unor bunuri ale statului in loturi 


1) Vezi în Monitorul Oficial discursul ţinut de M. Germani 
în şedinţa Senatului de la 30 Noemvrie 1893, 

mici pentru ţărani, completarea ei prin tabelele 
de preţuri după deosebirea localităţilor, înfiin- 
ţarea fermelor model şi legea minelor promul: 
gată la 20 Aprilie 1895 sînt reformele de că- 
petenie rămase de la d. Carp. Şi modificarea, 
tocmelelor agricole votată în sesiunea 1892—93 
se datoreşte inițiativei sale. Mult combătuta sa 
lege asupra meseriilor a fost reluată, de şi de- 
naturată, de urmaşii liberali, şi noi credem că 
în viitor se va adopta şi majoratul în favoarea 
ţăranilor, adică indivizibilitatea pămîntului lor, 
pentru a pune stavilă unuia din efectele cele 
mai destructive ale codului Napoleon, întrodus în 
țară la 1865. 

Printre lucrările d-lui Teodor Rosetti trebue 
să relevămlintinderea inamovibilităţii la curţile 
de apel şi la prezidenţii tribunalelor, după legea, 
propusă de d. Al. Marghiloman ca un pas îna- 
inte spre acea separare a puterilor statului, fără 
de care nu poate dura o monarhie de ordine 
constituţională. De la d. Marghiloman datează 
şi codificarea competenţei judecătorilor de pace. 

Din celelalte resorturi, pe lingă legile d-lui 
Take Ionescu enumerate la pag. 65, înregistrăm 
unificarea infanteriei şi introducerea armei Mann- 
licher calibru mic sub generalul Lahovari, pre- 
cum şi aşezarea pietrei fundamentale a podului 

peste Dunăre la Feteşti în zioa de 9 Octomvrie 
1880, ministru al lucrărilor publice fiind d. Al. 
Marghiloman, şi inaugurarea podului terminat 
după planurile şi sub conducerea inginerului Sa- 
ligny la 14 Septembre 1895, ministru fiind d. C. 
Olănescu. Tot sub d. Olănescu se încep lucră- 
rile pentru portul de la Constanţa. 

O deosebită menţiune merită activitatea lui 
Lascar Catargi la ministerul de interne, unde se 
simte permanenta îngrijire a omului practic şi 
cunoscător de ţară pentru îmbunătăţirea admini- 
straţiei. Penitenţiarele, poşta rurală (lege de la 
13 Iulie 1893), spitalele săteşti, jandarmeria, ru- 
rală (lege votată în sesiunea 1892—93. la in- 
ceput violent combătută, apoi fâră pricepere 
trunchiată, şi însfirşit din necesitate sporită de 
liberali) erau obiectele preocupărilor sale, şi mai 
presus de toate zilnica rezolvire a raporturilor 
prefectorale, de cari lua personal cunoştinţă în 
toate amănuntele lor, da publicului un simți- 
mint de siguranță şi funcţionarilor subalterni 
t>ama de supraveghere. Sub a sa administraţie, 
primar al capitalei fiind activul d. N. Filipescu, 
se votează şi legea asupra maximului taxelor şi 
contribuţiunilor comunale, cu prilejul căreia li- 
beralii au dat din nou răul exemplu de a com- 
bate cu învierşunare o lege, pe care tot ei au 

aplicat-o mai apoi (de şi prin Voința Naţională de 
la 25 Apr. 1894 se angajaseră anume să o des- 
fiinţeze) şi chiar au exagerat-o în aplicarea ei. 

In cazul de faţă opoziţia liberală nus'a măr- 
ginit numai la cuvinte, ci a înscenat şi o miş- 
care pe stradele capitalei şi a contribuit să aţiţe 
o revoltă ţăranească în judeţul Bacău, despre 
cari vom vorbi mai jos ca de nişte simptome 
ale conducerii partidului sub noua şefie a d-lui 
Dimitrie Sturdza, 

In adevăr, în proporţia în care guvernul Ca- 
targi-Carp se arată tare nu numai prin unirea 
membrilor săi, dar şi prin o activitate conse- 
cvent urmărită, speranţa liberalilor de a veni 
mai curând la putere, deşteptată prin trămân- 
tările anterioare, scade pe zi ce merge şi nea- 
stimpărul lor creşte. Câtă vreme trăieşte Dimi- 
trie Brătianu, opoziţia nu iesa din obişnuitele 
forme de agitare. Se convoacă la 15 Martie 1892 
un congres naţional-liberal în capitală 1), se alege 
un comitet central mai numeros şi un comitet 
executiv de 11 persoane, în cap cu d. Dimitrie 


1) Convocarea e semnată de un triumvirat: bolnavul Dimi- 
trie Brătianu îşi asociază pe dd. Eugenie Stătescu şi Dimitrie 
Sturdza, şi la semnare d. Stătescu trece înaintea d-lui Sturdza, 
Se vede că pe atunci d. Stătescu avea încă perspectiva de a 
deveni şeful partidului, 

Sturdza, Voința Naţională (Fevruarie-Mai 1892) 
incearcă unele atacuri piezişe în contra Regelui, 
publică articole de fond cu titluri ca „Mesagiul, 
providenţa şi Mălinescu“, „Coroana şi provi- 
denţa“, „Coroana şi lacheii“, se apucă să com- 
bată chiar activitatea literară a Reginei; dar 
toate aceste nu au pentru situaţia generală nici 
o însemnătate. 

Lucrurile se schimbă după moartea lui Dimi- 
trie Brătianu (8 Iunie 1892) şi după ce cu pri- 
lejul unui al doilea congres naţional-liberal, ţinut 
la Iaşi în 8 Noemvrie 1892, câţi-va fruntaşi ai 
partidului întruniţi la un banchet, în absenţa 
d-lui Stătescu și a multor altora, primesc pro- 
punerea lui Anastasie Stolojan de a proclama 
şef pe d. Dimitrie Sturdza, iar ceilalţi partizani 
— de voie, de nevoie—iîl recunosc !). De altmin- 
teri d. Sturdza este şi autorul programului cetit 
la acel congres, un document, in care, după o 
lungă denaturare a faptelor istorice şi o scurtă 
înşirare a unor idei generale, se găseşte ca sin- 
gur punct preciz promisiunea de a se aduce Pri- 
matul Mitropoliei, Sinodul şi facultatea de teo- 


1) Caracteristice sunt micile deosebiri între reproducerea 
convocării de la 15 Martie şi a acoperitei proclamări de la 8 
Noemvrie în Voința Naţională şi menţionarea lor în cartea d-lui 
Sturdza „Treizeci de ani de Domnie“, vol, II, pag. 314 şi 320, 

logie de la Bucureşti la Iaşi. Dar înafară de 
acest program  nerespectat, opoziţia național- 
liberală devine sub noua şefie sistematic violentă 
şi se concentrează în tema cea mai indicată 
pentru tot felul de agitări: în chestia Transil- 
vaniei. De aci înainte chestia numită „naţio- 
nală“ se urmăreşte pas cu pas, se exploatează. 
prin articole de ziare, prin întruniri publice şi 
prin discursuri în parlament, iar în jurul ei se 
grupează celelalte mijloace de turburare cunos- 
cute din trecutul liberalilor, instigarea studenți- 
lor şi a ofiţerilor, aţiţarea mişcărilor pe stradă, 
punerea în chestie a Regelui şi în sfirşit pără- 
sirea parlamentului. Nu e vorba, o parte a aces- 
tor mijloace, deopotrivă condamnabile, fusese 
întrebuințată şi de opoziţia-unită, după ce intra- 
seră în ea liberalii r&svrătiţi; dar cel puţin li 
beralii Brătienişti erau consideraţi ca adversari 
ai demagogiei, de când Ioan Brătianu făcuse din 
ei un partid de guvernămint monarhic; şi acum 
noul şef naţional-liberal se grăbeşte să distrugă 
această iluzie şi aruncă partidul reunit în vechiul 
văgaş, din care deabia ieşise. 

Chestia Transilvaniei era de mult o temă a 
ziarelor liberale, incă de pe vremea când ©. A. 
Rosetti vorbea de „crucea ortodoxă“ şi între- 
buinţa Transilvania ca o ameninţare în contra 

Austriei, iar inspirărilor lui i se supuneau pe 
atunci toţi partizanii, în cap cu fraţii Goleşti şi 
Brătieni !). Şi mult mai târziu (Iunie 1888), după 
ce se înființase in Bucureşti societatea „Carpa- 
ţii“ pentru ajutorarea studenţilor de dincolo, C. 
A. Rosetti prin agenţi de ai săi, caută să'i dea 
o direcţie politică pentru scopurile partidului 
liberal?). Insă felul abrupt al lui C. A. Rosetti, 
mai mult scăpărător decât stăruitor, toată edu- 
caţia lui politică, formată după exemplele revo- 
luţionarilor francezi, nu prindea la Românii din 
Ungaria, şi nici cunoştinţele lui istorice şi etno- 
grafice despre monarhia vecină nu erau sufici- 
ente pentru o influenţă mai durabilă. 


1) Memorabilă a r&mas o caricatură de la 1868 intitulată 
(pe steagul purtat de Don Quijote — Ioan Brătianu) Luarea 
Transilvaniei, în care „marele rabin“ C. A. Rosetti, pe un car 
înhâmat cu ţărani, şi fraţii Golești, într'o pagodă chinezească, 
sunt, precedaţi de fostui ministru de culte Dimitrie Gusti cu o 
cruce ortodoxă în mână şi urmaţi de ceata liberalilor (A. Tre- 
` boniu Laurianu şi Papiu Ilarianu îmbrăcaţi ca ciobani cu bîte, 
V. A. Urechia în costum de paiaţă spaniolă, etc.), formând astfel 
armata năciunalilor şi pornind la r&sboi în contra Austro-Ungariei. 
Se zice că inspiratorul caricaturei a fost d. Petre Grădişteanu. 

*) La mica societate „Carpaţii“ tendenţa n'a izbutit, dar a 
izbutit la mai importanta „Liga culturală“, fundată în anul 
1890 cu scopul curat al unităţii ideale a tutulor Românilor 
fără spirit de partid sau de politică militantă, denaturată însă 
în curînd şi ajunsă instrument de agitări „patriotice“. Răpo- 
satul Vasilie Alexandrescu, numit şi Urechia, i-a fost multă 
vreme prezident şi d. Perieţeanu-Buzbu casier, 

Situaţia ia altă față, când d. Dimitrie Sturdza 
se înfige în chestie. Cu educaţia sa germană, cu 
neobosita sa activitate, totdeauna migăloasă, 
dacă nu totdeauna conştienţioasă, cu întinsele 
sale relaţii personale întreţinute şi prin Acade- 
mia Română, d. Sturdza se găseşte din capul 
loculvi mai apropiat; de Transilvăneni şi acţiu- 
nea sa produce îndată efect. Incă sub ministerul 
lui Ioan Brătianu trimesese pe un novelist de 
talent la Sibiiu ca să infiinţeze ziarul Tribuna 
(v. vol. III, pag. 65), şi or cât de folositoare ar 
fi fost acţiunea literară a d-lui Slavici, din së- 
menţa aruncată prin acţiunea, politică a Tribune: în- 
colțeşte foarte repede învrăjbirea Românilor de 
peste Carpaţi şi se transplantează şi la ei acel 
spirit al sectarilor, care înveninează partidele po- 
litice din România liberă. In curând se ivesc 
dincolo de Carpaţi adepţi de ai d-lui Dimitrie 
Sturdza sub firma liberală, cărora — cu neapărata 
provocare a unui extrem prin celălalt — li se opun 
după câtva timp adepţi de ai d-lui Take Ionescu 
sub firma conservatoare, şi pe lângă această neno- 
rocită desbinare se mai respândeşte printre Româ- 
nii de dincolo idea, că ei au să primească toate di- 
rectivele lor politice de la partidele de dincoace 1). 


1 Acţiunea d-lui Take Ionescu în Transilvania a fost între- 
prinsă fără ştirea consiliului de miniştri, din care făcea parte. 

Paralel cu agitarea, instigată la Sibiiu, Braşov 
şi Arad, merge agitarea în Bucureşti şi Iaşi. 
Când la 9 Ianuarie 1892 un congres politic al 
Românilor ţinut în Sibiiu ia hotărirea dea pre- 
zenta la Viena Impăratului Franz Iosef, dea- 
dreptul şi cu ocolirea guvernului maghiar, un 
memoriu asupra situaţiei Românilor din Unga- 
ria şi când Impăratul refuză primirea deputa- 
ţiunii, se provoacă printre studenţii din Bucu- 
reşti şi Iaşi „manifestaţiuni simpatice“ pentru 
Românii de dincolo (9 Iunie 1892)!). Iar d. Di- 
mitrie Sturdza, cu ocazia adresei Senatului, ţine 
în şedinţa de la 27 Noemvrie 1893 şi apoi 
în cea de la 9 şi 10 Decemvrie 1894 două mari 
discursuri în cari se amestecă fățiș în relaţiile 
dintre guvernul maghiar şi Românii de dincolo. 


Datoria partidului naţional-liberal, 
afirmă d-sa, 


este să caute să clarifice o situaţiune atât 
de dificilă şi de întunecată 


1) D, Sturdza, în publicarea organizată de d-sa ca secretar 
general al Academiei Române „Treizeci ani de Domnie ai Re- 
gelui Carol I, 1866—1896“, printre faptele gi cuvintele Regelui 
gi adresele Corpurilor legiuitoare, menţionează întrunirile stu- 
denţeşti ca evenimente memorabile, 

şi, declarând dealtminteri că nu trece prin min- 
tea nimenui de la noi să cucerească Transilvania, 
intră în am&nuntele cerinţelor româneşti din 
Ungaria şi califică politica ungară de „absurdă“, 
„nedreaptă“, 


o barbarie asiatică, nedemnă de un popor 
european. 


Apoi face următoarea aplicare a teoriilor sale 
internaţionale la guvernul român : 


Fără a ne compara cu Statele cele mari, 
fără a ne compara bărbaţii noştri de Stat 
cu bărbaţii popoarelor conducătoare, dar îmi 
permit să zic că guvernul nostru a trebuit 
să facă ceea ce principele Bismarck a făcut 
în congresul de la Berlin, unde se ciocneau 
interese foarte mari. Principele Bismarck a 
zis: eu am fost samsarul onorabil în această 
încurcătură. Să se fi făcut şi guvernul 
nostru şi să se facă şi astăzi samsarul ono» 
rabil în această mult; necesară împăciuire 
dintre Maghiarii şi Românii din Ungaria. 


Se înţelege de la sine, că guvernul conservator 
nu lucrează aşa, ci îşi dă seamă de marea, deo- 
sebire ce există între a mijloci la un congres 
chiemat cu consimţimentul Puterilor pentru a 

aplana nişte anume diferende, şi între a 'şi lua 
rolul unui samsar nepoftit pentru a se întro- 
duce în treburile altui stat cu prilejul chestiei 
celei mai iritante, a chestiei naționalităților, şi 
tocmai despre Bismarck este ştiut, că s'a ferit 
totdeauna de a mijloci în favoarea situaţiei po- 
litice a Germanilor din alte state. 

Foarte cuminte dar ministerul Lascar Catargi- 
Carp păzeşte cu stricteţă rezerva indicată în re- 
laţiile internaţionale şi precizează atitudinea sa 
cu următoarele cuvinte rostite de prezidentul 
consiliului în şedinţa Senatului de la 27 Noem- 
vrie 1893: „Fiindcă noi sîntem în bune rela- 
„ţiuni cu toate Puterile, precum nu vom primi 
„niciodată ca nimeni să se amestece în aface- 
„rile noastre interioare, asemenea nici guvernul 
„nostru nu se va amesteca nici odată în aface- 
„rile interioare ale nici unei Puteri.“!) 

Faţă cu această atitudine prudentă, d. Dimi- 
trie Sturdza, la sfirşitul discursului s&u de la 
27 Noemvrie 1893, uită până într'atât conve- 
niențele parlamentare încât vorbeşte de „nemer- 
nicia“ guvernului conservator. Tonul devine şi 
mai agresiv, agitarea şi mai aprinsă, după ce 
14 delegaţi ai memorandului, trimişi înaintea 





1) Vezi în acelaş sens discursul 112 de mai jos, 

curţii cu juraţi din Cluj, sint condamnaţi (15 
Mai 1894) la inchisoare, printre ei şi demnul 
lor preşedinte Ioan Raţiu. Atunci d. Sturdza îi 
sfătueşte să se sustragă de la pedeapsă şi să 
transporte centrul acţiunii lor în Bucureşti. Sfa- 
tul dovedeşte atâta lipsă de cumpăt, incât mar 
îi de crezut din partea unui om deprins cu afa- 
cerile publice, dacă Tribuna din Sibiiu n'ar fi pu- 
blicat mai târziu (Noemvrie 1898) textul autentic 
al scrisorii d-lui Dimitrie Sturdza, în care cetim 
cu uimire următoarele rinduri : 


Subscrisui 


şi cu dinsul toţi bărbaţii, cari veghează 
şi lucrează în nesmintirea rostului neamului 
românesc 

credem 

l-o ar fi o mare şi ireparabilă greşeală 
politică, a se recunoaşte legitimitatea ver- 
dictului de condamnare din Cluj, şi prin ur- 
mare, a se supune acestui verdict; 

2-0 că se impune ca o datorie patriotică 
şi naţionaiă ca cei condamnaţi la Cluj, să 
transporte în România centrul activităţei 
lor în lupta ce susţin pentru existenţa na- 
țională a Românilor din Transilvania şi Un- 
garia,,, 

Bucureşti, In ziua Inălţărei Domnului 1894. 

D. Sturdza, 

Fruntaşii condamnaţi au fost destul de cu- 
minte să nu primească un asemenea sfat, ci 
s'au supus pedepsei în statul lor, fiind dealtmin- 
teri graţiaţi — unii mai curend, cei mai mulţi de- 
abia după 18 luni şi 10 zile de închisoare. 

Cu atât mai nestăpânită este iritarea d-lui 
Sturdza. Intr'o adunare publică din sala „Orfeu“ 
(25 Septemvrie 1894) ţine faimosul discurs, în 
care denunţă numerile mandatelor, eliberate de 
d. Take Ionescu pentru Transilvania, insultă din 
nou pe Unguri, vorbeşte iar de datoria ce se 
impune guvernului nostru de a veni în ajutorul 
Românilor din statul vecin şi, fiind-că guvernul 
nu urmează aşa, nu se sfieşte să '] numească 
trădător 1). 

Paralel cu manifestările şefului merg excitările 
organului oficial al partidului, a le cărui expresii 
întrec în violenţă pe ale d-lui Sturdza, dacă se 


1) Textual din cuvintarea dlui Sturdza de la „Orfeu“: „Pu- 
terea, pentru a trăda interesele naţionale, aceasta e treaba bo- 
erilor“. „Să vedeţi, Domnilor, cum merge lucrarea boerilor mai 
departe, căci nu am sfirgit cu catalogul trădărilor“. 

Dupâ acest precedent este explicabil, că şi unii din adver- 
sarii d-lui Sturdza (nu numai conservatori), văzându'i schim- 
barea la fuţă in momentul ajungerii la putere, l-au apostrofat 
cu acelaş strigăt de „trădător“, şi mirarea liberalilor nu este 
justificată. 

Din parte-ne găsim întrebuinţarea excesivului cuvint deplo- 
rabila şi la d. Sturdza şi la adversarii săi. 

poate; din „Huni“, „barbari“, „calăii neamului 
românesc“ nu “i mai scoate pe Unguri, şi ală- 
turi de stigmatizarea „infamiei ungureşti“ curg 
loviturile în contra „tovărăşiei mughiaro-conser- 
vatoure“. (Voința Naţională de la 11 Ian., 27 
Fevr., 2 Mart. 1894), 

Insă agitarea nu se putea mulţumi numai cu 
vorbele partizanilor, îi trebuiau şi ceva fapte. 
In mijlocul emoţiunii deșteptate şi întreţinute 
prin „chestia naţională“, se întrebuinţează, la 
nevoie se inventează, în toate cazurile se exage- 
rează or ce alt prilej de nemulţumire, fie cel 
mai disparat, numai să poată da loc la turburări, 
Aşa nechibzuita opoziţie în contra legii maximu- 
lui comunal aţiţă la 5 Aprilie 1898, a doua zi 
după întrunirea liberalilor din sala „Dacia“, o 
mişcare pe stradele capitalei; iar peste un an 
isbucneşte în judeţul Bacău o mişcare ţărănească 
sub cea mai fantastică r&stălmăcire a „maximu- 
lui“, câte-va zile după întrunirea liberalilor ți- 
nută la 3 Aprilie 1894 în oraşul Bacău !). 

De altă, categorie şi lăsând din nefericire urme 
mai durabile, cel puţin în cugetele tinerei gene- 
raţii, a fost participarea d-lui Dimitrie Sturdza 
la mişcarea politică a studenţilor. După o vechie 


1) Vezi ultimele pagine ale volumului de faţă, discursul 113, 

deprindere, partidul liberal caută să implice şi 
de astădată studenţimea în agitarea chestiilor 
zilei, îndeosebi în chestia naţională ; articolele de 
fond ale Voinţei vorbesc de „iubiții studenţi“, 
de „tinerimea cea mai ilustră“, care „smulge 
admiraţiunea, ţării“ şi se întrec în epitete lin- 
guşitoare la adresa unor inteligenţe prea fragede. 
La 8 Aprilie 1893, aniversarea morţii lui ©. A. 
Rosetti, sub pretextul unui pelerinaj la mormin- 
tul lui (după venirea la guvern a d-lui Sturdza 
mormintul şi aniversara au r&mas ignorate), 
o mulţime de liberali se adună împreună cu repre- 
zentanţii unor societăţi studenţeşti in curtea ma- 
iorului Fănuţă, de unde pornesc prin strada Cle- 
menţei spre Palatul Regal, de şi ordonanța po- 
liţiei oprise din legitimă precauţiune trecerea 
procesiunii pe dinaintea reşedinţei Regelui. In 
capul procesiunii, între coroana clubului liberal 
şi doue coroane ale societăţilor studenţeşti, pă- 
şeşte insuş d. Dimitrie Sturdza, care se ia la 
discuţie cu procurorul pus înaintea cordonului 
de infanterie pentru paza ordinei, şi deabia după 
a treia somaţiune se retrage de la calea oprită 
şi merge prin strada Colţei la cimitirul Belu, 
unde ţine discursul său politico-funebru, inter- 
calat între discursul studentului Mircea Petrescu 
de la „Asociaţiunea, generală“ şi a studentului 

Ştefanescu de la „Unirea“ universitară, iar Voința 
Naţională (10 Aprilie) numeşte guvernul „crimi- 
nal şi faţă de armată şi faţă de naţiune“. 

Cine 'şi aducea aminte—şi de sigur studenţii 
o ştiau —cum acelaş d. Dimitrie Sturdza ca mi- 
nistru de culte fusese cel mai straşnic păzitor 
al disciplinei şcolare şi cum dase in judecată 
chiar pe profesorii G. Mârzescu şi M. Tzoni pen- 
tru manifestările lor politice, trebuia să pri- 
mească, impresia, că guvernarea ţării prin nişte 
oameni ca Lascar Catargi, Petre Carp şi Alexan- 
dru Lahovari era o aşa de grozavă calamitate 
publică, incât îl făcea pe d. Sturdza să 'şi iese 
din fire şi să se pue chiar alături de nişte stu- 
denţi în capul unei contravenţiuni polițienești. 

Scenele din strada Clemenţei se repet la 8 
Aprilie al anului următor 1894, de astă-dată fără, 
d. Dimitrie Sturdza, dar cu steagul albastru dă- 
ruit studenţilor de fetele din Sibiiu, desigur nu 
pentru a servi în România la demonstrațiile unui 
partid politic în contra altuia, 

Când la 14 Septemvrie al aceluiaşan, cu pri- 
lejul întoarcerii mai multor studenţi de la un' 
congres ţinut în Constanţa, unde s'a discutat cu 
aprindere chestia transilvană şi la care au luat parte 
şi câţi-va studenţi din Ungaria, guvernul — de alt- 
minteri prin măsuri puţin chibzuite — vrea să 


71168, Vol. IV. 7 

oprească o manifestaţie nocturnă la statua lui 
Mihai Viteazul, se întâmplă între sergenţi şi ma- 
nifestanţi un conflict urmat de o năvălire a stu- 
denţilor în contra edificiului poliţiei. Voința Na- 
tională de a doua zi laudă pe învăpăiaţii tineri 
şi stigmatizează „infamiile săvirşite de poliţie“, 
şi când studenţii anunţă pentru 18 Septemvrie 
o întrunire publică în sala „Dacia“, în care să 'şi 
arete plângerile lor în contra poliţiei şi tot-odată 
vederile lor în chestia transilvană, comitetul exe- 
cutiv al partidului naţional-liberal, care convo- 
case pentru aceeaş zi o adunare în sala „Orfeu“, 
o amâna pe dumineca viitoare, motivând amâ- 
narea anume prin „rezoluţiunea studenţilor uni- 
versitari de a ţine în capitală o mare întrunire 
publică“. In acea duminecă după amânare ţine 
d. Dimitrie Sturdza, discursul cu acuzarea de tră- 
dare şi cu denunţarea mandatelor, despre care am 
vorbit mai sus; iar eroii mişcărilor studenţeşti 
sunt îmbrăţişaţi ca membri ai partidului şi re- 
compensaţi cu funcţii premature îndată după ve- 
nirea d-lui Sturdza la putere!). 


:) Guvernul liberal a introdus şi obiceiul de a ţine un nu- 
măr de studenţi universitari în solda poliţiei — fapt desonorant 
şi pentru studenţi şi pentru guvern, Ar fi timpul să înceteze 
or ce implicare a studenţimii în framântările politice. 

Din nenorocire şi o parte a conservatorilor crede că trebue 
să imiteze acum vechia demagogie liberală, 

In atmosfera aprinsă prin agitarea tinerimii 
universitare se întroduce la începutul anului 1894 
o altă agitare, aruncată tot într'o tinerime uşor 
de înflăcărat: demisionarea colectivă a ofiţerilor 
de cavalerie. Din causa lipsei lor de instrucţie 
specială, ministrul de r&sboi le numise inspector 
pe generalul de infanterie Cantilli, de la a cărui 
asprime aştepta îndreptare. Această numire, pre- 
cum şi trecerea unor ofiţeri de stat major din 
artilerie la cavalerie, deşteaptă multe nemulţu- 
miri şi dă celor doritori de turburări prilejul de 
a indemna pe ofiţerii de cavalerie să se retragă 
din armată în numër destul de mare pentru a 
înfăţişa mişcarea ca o demonstraţie militară. Se 
ţin întruniri tainice, se trimit în ascuns emisari, 
se iscălesc înscrisuri pe onoare, şi la 29 Ianua- 
rie 1894 peste o sută de căpitani şi locotenenţi 
îşi înaintează cererea de ieşire din armată, pro 
babil cu ştirea, dacă nu după îndemnul unor 
superiori, cărora ministrul de război le acorda 
o încredere neîntemeiată. Mulţi din cei coalizaţi 
işi retrag mai pe urmă demisia, dar la patru- 
spre-zece li se primeşte pentru a statua un exem- 
plu şi a feri armata de primejdioasa molipsire. 
Insă generalul Cantilli e strămutat la comanda 
diviziei din Dobrogea, în locul sëu devine in- 
spector generalul de cavalerie Băicoianu, d. Ia- 

cob Lahovari se vede obligat să iese din guvern 
şi, după un interimat de câte-va luni ţinut de 
însuş L. Catargi, generalul C. Poenaru este nu- 
mit ministru de r&sboi (12 Iunie 1894). 
Atitudinea opoziţiei naţional-liberale faţă de 
demonstraţia ofiţerilor trădează, conivenţa. Cu 9 
zile inaintea isbucnirii d. Costică Stoicescu des- 
voltă în Cameră o interpelare „asupra neajun- 
surilor şi relelor din armată“, Contrastul dintre 
interpelant şi chestiile militare face să nu se 
prea ia lucrul în serios. Deabia prezentarea în- 
săş a demisiilor trezeşte îngrijirea administraţiei 
centrale, iar interpelările ulterioare ale d-lor Ni- 
colae Fleva şi Dimitrie Sturdza (3 şi 4 Fevrua- 
rie 1894), pe atunci strins uniţi, dau faptului 
toată gravitatea sa politică, Şi pe când Voința 
Naţională (2—24 Pevr.), publică articole cu tit- 
lul „armata şi regimul personal“, numind demi- 
sionarea ofiţerilor o „hotărire demnă“, „un act 
de abnegaţiune şi de curaj“ şi cerend rechie- 
marea in armată a celor demisionaţi, d. Dimi- 
trie Sturdza convoacă şapte dumineci dea rîn- 
dul adunăriţ publice, motivându-le anume prin 
demisia ofiţerilor, în privinţa cărora la a pa- 
tra întrunire (6 Martie, în sala „Dacia“), 
aruncă în public cuvintele: „Armata tot ca noi 

gândeşte“, şi Voința notează „aplause entu- 
ziaste“ 1). 

Dacă nenorocitul epizod militar de la Ianua- 
rie 1894, care aduce aminte tristele antecedente 
liberale de la 1866, 1870 şi 1875, nu a avut 
urmări mai rele, trebue să o mulțumim pentru 
primul moment energiei guvernului Lascar Ca- 
targi, iar mai târziu înțelepciunii Regelui, care a 
împiedicat partidul d-lui Sturdza, ajuns la gu- 
vern, să şi îndeplinească temerara promisiune de 
a reprimi în activitate pe ofiţerii demisionaţi. 
Ră&svrătiţii au r&mas în rezervă şi nu li s'au 
putut oferi ca răsplata decât nişte funcţii ci- 
vile pe la poliţiile şi primăriile liberale şi nişte 
locuri pe la fabrici. 

Conducerea, neisbutitei mişcări pare a fi fost 
luată în mână?) de redactorul Voinţei Nationale 
G. C. Cantacuzino (Rifoveanu). Ceeace o in- 


1) Şi d. Dimitrie Sturdza este astă-zi (Oct. 1903) ministru de 
r&sboi, 

2) Ofițerii demisionaţi protestează în Voința de la 25 Fe- 
vruarie 3894 în contra bănuelii, că ar fi fost îndemnați de „in- 
stigaţinni politice“, dar mai târziu unul din ei le mărturiseşte 
(vezi Epoca de la 27 Aprilie 1898). Insă lucrul se întrevede cu 
destulă claritate din cele arătate mai sus, la care se adaogă 
discursul d-lui Emil Costinescu — astăzi ministru de finanţe in 
cabinetul d-lui Dimitrie Sturdza —, ţinut în şedinţa Camerei 
de la 14 Martie 1898. In acest discurs, după ce d. Costinescu 

dică şi mai tare este impleticirea articolelor în 
favoarea ofițerilor demisionaţi cu atacurile re- 
înnoite în contra Coroanei. De mult încă, într'o 
scrisoare deschisă adresată „M. S. Regelui“ şi 
publicată în Voința de la 8 Fevruarie 1892 
sub propria semnătură G. C. Cantacuzino, acest, 
fruntaş liberal, profitând de remiterea unui bi- 
let destinat altui Cantacuzino pentru plata unor 
servicii electorale patronate de poliţie, zice Re- 
gelui : 


Am transcris aici, Maiestate, conversaţia 
mea cu cetăţenii poliţiei, nu pentru edifi- 
carea M. Voastre, care ştiţi cum s'au fä- 
cut din ordinul M. Voastre alegerile, dar 


citează din Voința Naţională încurajările date ofiţerilor demi 
sionari şi promisiunile de ai reprimi în armată printr'o lege 
specială şi a le considera vechimea“, întreabă pe d-nii G. O. 
Cantacuzino şi Dimitrie Sturdza: „De ce aţi îngelat pe acei oa- 
„meni, pe acei ofiţeri de frunte? Din doué una: sau în mo- 
„mentul când aţi luat angajamentul, gtiaţi că nu se poate 
„realiza, şi atunci eraţi îngelători; sau nu gtiaţi, credeaţi lu- 
„cerul posibil, şi atunci nu sînteți oameni de stat—şi nu me- 
„ritaţi să staţi acolo unde staţi“. (Erau atunci pe banca mi- 
nisterială). — Aceste cuvinte se adresează atât d-lui G. O. Oan- 
tacuzino, cât gi d-lui Dimitrie Sturdza, despre cari d. Costi- 
nescu zisese mai nainte: „Aţi stiut numai câţiva de aces 

„fapt, întâi d. Cantacuzino, apoi gi d. Sturdza... N'aţi consu 

„tat comitetul, nu s'a desbătut asupra faptului nici înainte 
„nici după producerea demisiunii ; l-aţi exploatat singuri !“ 

pentru ca să fie în înalta cunoştinţă a M. 
Voastre, că şi noi ştim cum sau făcut, 


terminându'şi scrisoarea prin cuvintele 


Cu umilinţă recomand pielea mea Ma. 
iestăţii Voastre. 


Aceste fuseseră scrise la începutul luptei de 
opoziţie, despre care am vorbit la pag. 86. Mai 
târziu, în primul an al şefiei d-lui Dimitrie Sturdza, 
atacurile în contra Regelui încetează ; acum însă, 
simultan cu mişcarea militară şi cu agitația stu- 
denţilor, reincep. La prima întrunire publică, ți- 
nută de liberali în chestia ofiţerilor demisio- 
naţi (13 Fevruarie 1894), d. M. Pherekyde „în 
numele partidului“ vorbeşte despre Rege în aşa 
mod, încât Beizadea Dimitrie Ghica se vede si- 
lit să protesteze (Voința de la 20 Fevruarie). 
Numeroasele articole ale Voinţei Naţionale în 
contra „regimului personal“ şi în contra „Pa- 
vanei la Palat“ se termină la 1 Martie printr'un 
„apel către Țară“ şi prin amenințarea : 


Regele să'şi aleagă : nu voeşte să se des- 
facă de asasinii săi? Poporul român este 

stăpân pe el şi dator să'şi croiască o altă 
soartă !). 


Exerciţiile de stil semnate sau patronate de 
G. ©. Cantacuzino Rifoveanu sint în curend rës- 
plătite de d. Dimitrie Sturdza prin admiterea 
sa ca ministru de finanţe în Cabinetul format 
la 4 Octomvrie al anului următor?). 

Dacă am mai vorbit aici de atacurile libera- 
lilor în contra Coroanei în anii de la 1892 
la 1894, nu este pentru însemnătatea lor reală, 
căci aceasta dispăruse împreună cu ultimii an- 


1) Pavana aceea, cu care Voința ataca pe atunci familia 
regală în cele mai felurite combinări de stil („ţara piere de 
tătari şi în palat se joacă pavanal“ „Sfirgitul pavanei e văr: 
sare de sânge“, etc.), e un joc de origine spaniolă, obişnuit la 
curtea Franţei pe prin secolulal 16-lea. Principesa noastră Ma- 
ria, cu predilecţiunile sale artistice şi în dorinţa de a mai va- 
ria balurile Palatului (despre cari este știut că nu sint date 
pentru petrecerea Curţii, ci pentru apropierea societăţii şi ani 
marea comerţului), întrodusese in iarna 1893—94 vechiul joc cu 
imitarea costumelor timpului. 

3) Reinceperea atacurilor în contra Coroanei la 1894, auto- 
rizate acum de geful partidului, coincide cu apariţia volumului 
I al memorielor Regelui (Stuttgart, la Cotta, 1894), unde la pag. 
235 gi 236, într'o scrisoare a Regelui către Principele Anton 
de Hohenzollern, se zice despre d. Dimitrie Sturdza: „Sturdza 
„este acum (iarna 1867—1868) un adversar al lui Brătianu, el 
„vede lucrurile în colori foarte negre şi nu le poate judeca din 
„depărtare. El se ţine de şcoala lui loan Ghica, care vrea să 
„îndeplinească lucruri mari cu mijloace mici şi se teme de 
„toate măsurile energice.“ 

ti-dinastici : N. Blaramberg  sfirşise printr'un 
ultra-regalism ministerial, radicalul d. G. Panu 
era pe cale de a deveni dinastic pănă la abso- 
lutism, şi unicul partid de principii republicane— 
socialiştii— căutau prilejul de a se desfiinţa sin- 
guri şi de a trece la d. Sturdza, numai să fie 
la putere. In această privinţă progresul ţării 
era îndeplinit, autoritatea personală a Regelui 
definitiv statornicită, şi rămânea numai ca sim- 
ţimintul dinastic să fie ocrotit şi în cugetele 
generaţiei viitoare. Insă am semnalat atacurile 
liberalilor ca o ultimă rămăşiţă a unei rele de- 
prinderi, cu atât mai condamnabile la 1894, cu 
cât nu se putea, scuza nici măcar prin aparenţa 
unei convingeri, ci prevestea din contră celă- 
lalt extrem, în care avea să cadă liberalismul 
d-lui Sturdza, îndată ce va ajunge la guvern: 
linguşirea exagerată, tot aşa de dăunătoare pen- 
tru educaţia poporului nostru ca şi atacurile 
anti-dinastice, 

Când dar la 1894 liberalii, impresionați de 
propriele lor cuvinte, nădăjduesc că au intimi- 
dat guvernul şi într'o interpelare a d-lui N. 
Fleva se încearcă să o ia de sus, energia 
cu care îi asigură Lascar Catargi că va şti să, 
păzească ordinea, îi potoleşte, şi liberalii nu 

mai încearcă să traducă în fapt exuberanţele 
lor stilistice. 


Văzend d. Dimitrie Sturdza că nu izbuteşte 
nici cu studenţii, nici cu ofiţerii, nici cu mişcă- 
rile în contra maximului, nici cu amenință- 
rile în contra Regelui, ia din arsenalul parti- 
dului ultima armă: părăsirea parlamentului. 
Objecţiunile în contra acestei tactici, care în 
țară la noi a ieşit totdeauna în defavoarea, celor 
ce au încercat-o, le-am rezumat cu altă ocazie 
(în discursul 61 din vol. III). Aici trebue să 
adăogăm, că şi pretextul invocat a fost de astă 
data mai slab decât or când. D. Dimitrie Sturdza, 
ca toţi imitatorii, caută să înlocuiască origina- 
litatea prin exagerare, şi astfel aplică şi ultima 
încercare a opoziţiilor nerăbdătoare la cazul cel 
mai nepotrivit, la legea minelor d-lui Carp. Fo- 
losiadu-se de un paragraf asupra proprietăţii 
sub-solului, căruia, printr'o interpretare arbitrară 
îi construeşte o contrazicere cu Constituţiunea, 
d. Sturdza atacă legea ca o lovitură anti-consti- 
tuţională şi anti-naţională, convoacă numeroase 
adunări publice în capitală şi în provincie (18 
Dec. 1894—2 Fevr. 1895), redactează de anul 
nou 1895 un apel către „cetăţeni“, în care le 
face declararea sinistră, că „ordinea morală, con- 

stituţională şi naţională este răsturnată în patria 
noastră“, apoi—când ajunge proiectul în discu- 
ţia publică a Senatului—mai ţine în Bucureşti 
o „mare întrunire a partidului“, iar când legea 
votată de Senat este primită şi de Cameră, toată 
opoziţia (37 deputaţi şi 19 senatori) se retrage 
din parlament (15 Aprilie 1895), angajându-se 
cu solemnitate înaintea ţării să repare pretinsa 
ştirbire adusă Constituţiunii, îndată ce va veni 
la putere. Guvernul r&spunde la provocările opo- 
ziţiei prin imediata promulgare a legii. 

Ieşirea liberalilor din parlament nu numai că 
n'a produs nici un efect asupra guvernului, dar 
— ca, toate tacticile greşite —s'a r&ăsbunat în con- 
tra autorului ei: pe de o parte a contribuit, 
după ce d, Sturdza fusese 3 ani la guvern, săi 
dea — din punct de vedere constituţional — ultima 
lovitură prin neputinţa sa de a obţine de la Ca- 
meră modificarea legii minelor, pe de alta l-a 
silit în chiar forma sosirii sale la guvern să re- 
nege teoria şi tradiţia liberală, precum vom 
arăta îndată, 

Căci schimbarea regimului era mai apropiată 
decât o prevedeau liberalii în acel moment, şi 
ea sa întimplat — nu prin opintirile opoziţiei, 
nici prin vre-o greşală a miniştrilor, ci de astă 
dată prin o înţeleaptă aplicare a sistemului con- 

stituţional din partea guvernului. La 1 Octom- 
vrie 1895 regimul conservator durase şapte ani 
şi jumătate, cu patru ani mai puţin decât cel 
liberal al lui loan Brătianu; dar în privinţa 
acestuia părerile erau unanime, că fusese prea 
lung. Dacă ministerele efemere de câte-va luni 
sunt fără folos, nici ministerele prea lungi nu 
par a fi compatibile cu mobilitatea spiritelor 
noastre, şi de câte ori se apropie sfârşitul legal 
al celor patru ani prevăzuţi în art. 66 din Con- 
stituţie ca maximul duratei unei Camere de de- 
putaţi, se naşte întrebarea despre sfârşitul mi- 
nisterului, cel puţin ca oportunitate. Din acest 
punct de vedere mandatul Camerei conserva- 
toare, alese la PFevruarie 1892, expira la Fe- 
vruarie 1896, după cum interpretau unii, sau 
între 15 Pevruarie şi 15 Noemvrie 1895, după 
cum interpretau alţii, Argumentul în favoarea 
mai scurtei durate era, că principala misiune a 
Camerei este fixarea budgetului anual, prin ur- 
mare o legislatură de 4 ani însemnează votarea 
a 4 budgete, şi de oare ce Camera conserva- 
toare discutase în Martie 1895 al 4-lea budget, 
care era acum lucrător pe anul 1895—96, nui 
se mai putea prelungi existenţa de la 15 Noem- 
vrie 1895 înainte pănă la Fevruarie 1896, in 
care timp ar fi fost chiemată să se ocupe de 

al 5-lea budget. Inconvenientul devine mai sim- 
titor, dacă admitem împreună cu încetarea man- 
datului Camerei şi schimbarea regimului. Ar fi 
fost în contra bunului simţ ca ministerul liberal 
să intre in funcţie deabia la Fevruarie 1896, 
adică după ce budgetul pe 1896—97 ar fi fost 
alcătuit de Camera, conservatoare şi regimul li- 
beral condamnat să administreze statul pe un 
an de zile—nu după propriele sale vederi finan- 
ţiare, ci după vederile adversarilor săi 1) 

"Dar în afară de această controversă, activi- 
tatea desfăşurată sub regimul conservator de la 
Martie 1888 incoace, numeroasele legi discutate şi 
votate într'un timp relativ scurt, produseseră un 
fel de saturație a spiritelor. Simptomul ei apa- 
rent era slăbirea disciplinei în majoritatea par- 
lamentară. Chiar prezidenţii începuseră să devie 
sau să redevie şovăitori, generalul Manu cu oca- 
zia unei modificări a legii electorale în contra, 
bătăuşilor, d. G. Gr. Cantacuzino cu ocazia legii 
minelor; iar când ministrul justiţiei, d. Marghi- 
loman, ordonă urmărirea câtor-va funţionari din 
Galaţi, bănuiţi de abuzuri, un organ conservator, 


1) Vezi mai jos discursul 118la adresă, unde raportorul ma- 
jorităţii propune 4 ani budgetari, conform cu părerea opoziţiei 
liberale exprimată prin A. Stolojan. 

inspirat de d. Nicu Filipescu, îl atacă pe moti- 
vul procedurei urmate cu această ocazie şi intră 
într'o polemică violentă cu alt organ conserva- 
tor, care susține pe d. Marghiloman. In aseme- 
nea împrejurări, proiectele de legi plănuite de 
guvern pentru organizarea meseriilor, pentru 
descentralizarea comunală, pentru o mai departe 
intindere a inamovibilităţii magistraturei, se cu- 
venea cu atât mai mult să fie amânate, cu cât 
importanţa lor cerea o mai lungă pregătire pen- 
tru aplicare. Cu alte cuvinte: o schimbare de 
regim devenise oportună. 

Vor fi fost de sigur mulţi conservatori, cari 
nici odată n'ar fi voit să părăsească puterea de 
bună voie; dar unii din minştrii stăruese pentru 
retragerea spontană a Cabinetului, punend astfel 
interesul general deasupra satisfacţiilor perso- 
nale şi conformându-se spiritului constituţional, 
pentru care alternarea partidelor la guvern este 
ʻo condiţie esenţială din cele mai folositoare, 
în contra închipuirii unor şefi de partid, cari 
văd ţara în primejdie, dacă nu sint ei la 
putere. 

Astfel ministerul Lascar Catargi îşi prezentă 
demisia, la 3 Octomvrie 1895 şi d. Dimitrie 
Sturdza se vede în sfirşit chiemat să formeze 
Cabinetul. A doua zi, fără un moment de ezi- 

tare, şeful naționalliberal îşi alcătueşte lista 
ministerală, despre care vom vorbi în volumul 
următor, şi primul s&u act de guvern este o 
desminţire a teoriilor liberale, pe temeiul cărora 
ministerele conservatoare fuseseră pănă acum 
combătute ca „regim personal“, ca „ministere 
ale Palatului“. Una din teorii a fost astfel for- 
mulată de d. Nicolae Ionescu în şedinţa Came- 
rei de la 25 Noemvrie 1888: „Nu este politic 
şi constituţional să se ia miniştrii afară din re- 
prezentaţiunea, constituţională a ţării“, — regulă, 
pe care a înfrânt-o d. Dimitrie Sturdza prin pă- 
răsirea colectivă a parlamentului, în urma căreia 
'şi-a expus partidul de a fi chiemat la guvern 
nu ca reprezentând ţară legală, ci numai pe 
temeiul unui decret al Regelui contrasemnat de 
Lascar Catargi. 

După a doua teorie liberală, mai exagerată, 
guvernul nu trebue numai luat din parlament, 
ci trebue chiar indicat de o majoritate parla- 
mentară şi apoi numit de Rege; căci toate pu- 
terile statului emană de la naţiune (art. 81 din 
Const.), iar adunările legiuitoare sint directa ei 
reprezentare față de Coroană. 

Credem însâ că la noi preponderanţa Coroa- 
nei întru chiemarea partidelor şi persoanelor la 
guvern e rezultatul slăbiciunii alegătorilor, şi 

pănă când nu vom izbuti să 'i facem pe aceştia, 
mai independenţi, trebue să ne mulţumim cu 
acordul, fie şi ulterior, între Coroană şi parla- 
ment. 

Or cum ar fi, d. Dimitrie Sturdza, îndată ce 
i-a venit la îndemână, s'a grăbit să înlăture in- 
terpretările constituţionale ale partidului său, şi 
opoziţia conservatoare de la Octomvrie 1895, 
mai cuminte decât cea liberală din trecut, nua 
întrebuințat încontra d-lui Sturdza arma retor- 
siunii şi nu l-a întimpinat cu strigătul: „guvern 
personal, minister al Palatului!“ De atunci în- 
coace a dispărut incă una din confuziile, cu care 
se ameţea opinia publică, a tinerii monarhii con- 
stituţionale. 

Momentul, în care d. Dimitrie Sturdza ajunge 
astfel la guvern, este un moment solemn. Ati- 
tudinea ce o luase în opoziţie, însărcinase par- 
iidul naţional-liberal cu două misiuni din cele 
mai măreţe : în politica internă repararea şi res- 
tituirea pactului fundamental al ţării pretins 
violat prin legea minelor, în politica externă 
schimbarea „nemernicei“ direcţii a ministerului 
conservator şi îmbunătăţirea situaţiei Românilor 
din Ungaria. Dacă una din aceste misiuni nu 
era pricepută în însemnătatea ei decât de cei 
ce erau pătrunşi de ideia dreptului ca a unui 

fundament de stat, iar pentru majoritatea pu- 
blicului remânea cu atât; mai indiferentă, cu cât 
liberalii depreţiaseră de mult vorba de „violare 
a Constituţiunii“ prin abuziva ei întrebuințare : 
din contră chestia transilvană intrase, poate acum 
pentru prima oară, în minţile tutulor oamenilor, 
aprinsese îndeosebi întreaga tinerime din Ro- 
mânia, liberă, şi deşteptase atâtea speranţe în 
inimile Românilor din imperiul vecin, încât toţi 
împreună priveau cu cea mai încordată atenţie 
la primele acte de guvern ale noului şef li- 
beral. 

Căci d. Dimitrie Sturdza nu era cel dintâi 
venit printre compatrioții săi. Încărunţit în tre- 
bile statului, unul din puţinii cai mai r&ma- 
seseră de pe timpurile divanurilor ad-hoc, dis- 
tins — dacă nu prin o inteligenţă strălucită, dar 
de sigur prin o neobosită sirguinţă în studiarea 
actelor istorice ale Românilor și prin deplina cu- 
noaştere a situaţiei politice din Austro-Ungaria 
şi Germania : când un asemenea om, după un 
asemenea trecut, cu asemenea cunoştinţe, lua o 
asemenea atitudine într'o chestie de trei ori se- 
culară, ca cea transilvană : toată lumea, nu nu- 
mai partizanii s&i, nu numai tinerimea uşor in- 
flamabilă, toată lumea onestă şi patriotică se 
putea aştepta la o schimbare hotăritoare, la 

o fază pănă atunci necunoscută de mån- 
drie naţională şi de izbânda în politica ro- 
mână, 

Vom vedea în volumul următor, cum a 
îndeplinit d. Dimitrie Sturdza marea misiune 
naţională şi internaţională ce şi-o atribuise. 


DISCURSURI PARLAMENTARE 1888—1895 


78. 


Respuns la trei întrebări deosebite 
(Restaurare de biserici. Demisia profesorului 
Dr. Asaki. Rescumpărarea monopolului 
pulberelor). 


(Şedinţa Camerei de la 2 Aprilie 1888). 


Ministerul din acel timp. 


T. Œ. Rosetti, prezident şi interne, 

P. P. Carp, externe. 

T. Maiorescu, culte şi ad-interim domenii. 

Men. Germani, finanţe. 

Al. Marghiloman, justiţie. 

A. B. Știrbei, lucrări publice, 

General O. Barozzi, răsboi, 

In una şi aceeaş şedinţă a Camerei, de la 
2 Aprilie 1888, noul ministru al cultelor se 

vede obligat să răspundă de trei ori la în- 
trebările ce'i sînt adresate. Dacă reprodu- 
cem şi aceste cuvinte zise numai în treacăt, 
este pe de o parte din motivul explicat în 
prefaţă, iar pe de alta din cauza interesului 
cel au uneori asemenea notițe ca semne 
ale preocupărilor timpului. 


A) 
Restaurarea a douë biserici. 


Ministrul cultelor şi instrucţiunii publice, 
T. Maiorescu. D-lor deputaţi, pentru creditul de 
700.000 lei care s'a votat, am avut onoarea să 
vă dau explicările cuvenite în secţiuni; acest 
credit era pentru lucrări făcute şi pentru lucrări 
angajate; era dar o regulare de plată din tre- 
cut, cu singura deosebire a celor 81.000 lei 
pentru restaurarea aşa numitei catedrale din 
Botoşani, dar şi această sumă era promisă, oare- 
cum moralmente angajată întrun moment so- 
lemn, adică îndată după marele incendiu, care 
a bântuit Botoşanii, 

Cat pentru biserica, pe care cu drept cuvent 
'onor, deputat dela Craiova o numeşte unul din 
cele mai vechi şi mai interesante monumente, 
biserica Sf. Dimitrie din Craiova, më voi in- 

forma, chiar Luni, şi dacă în adevăr este vre-un 
credit disponibil pentru acea restaurare, dacă 
este numai la dispoziţia puterei executive de a 
executa ceea ce legislativa ar fi decis, atunci în 
campania acestui an se va face lucrarea. Odată 
ce ţara a dat fondurile, nu eu voi lăsa un 
minut măcar în intârziere lucrarea trebuincioasă 
unei biserici de importanţa celei din Craiova. 


B) 
Demisia profesorului Dr. Asaki. 


Dr. Cantemir. D-le preşedinte, rog pe d. mi- 
nistru al instrucţiunii să bine-voiască a ne spune 
care este cauza pentru care distinsul nostru pro- 
fesor de la facultate, d. dr. Asaki a demi- 
sionat. 

Ministrul cultelor şi instrucţiunii publice, 
T. Maioreseu. D-lor deputaţi, în ziua în care 
am intrat în minister, am găsit o petiție sub- 
scrisă de d. Asaki prin care 'şi prezintă, fără 
a arăta motivele, demisia; nu sa luat încă, 
nici o hotărire în privința aceasta. Më voi 
pune în înţelegere cu d-sa şi cu colegii d-sale 
de la facultate, şi în urmă. voi avea onoare să 
dau onor. interpelator toate luminile ce le cere. 

P. Grădişteanu. L-a tras la cfit comisiunea 
budgetară, 


Chestia profesorului Asaki mai vine încă, 
odată în discuţia Camerei, pe la Fevruarie 
1889 (vezi mai jos discursul 94) cu prilejul 
unei nouă părăsiii a catedrei din partea sa, 
Cât pentru demisia de la Martie 1888, 
ea a fost retrasă în urma intervenirii per- 
sonale a ministrului de culte. Ceea ce făcuse 
pe doctorul Asaki să ia în primul moment 
hotărîrea de a părăsi Bucureştii, era rolul 
ce ’l jucase în ultimile zile ale ministerului 
liberal când cu cercetarea împuşcării uşie- 
rului de la Cameră, în zioa de 15 Martie 
1888, (Vezi vol, III, pag. 79). Guvernul lui 
E. Brătianu dorea să implice opoziţia în in- 
strucţia asupra omorului şi pentru aceasta 
ar fi trebuit ca glonţul, care a cauzat moar- 
tea uşierului, să fi fost de revolver, de oare 
ce se constatase că unii deputaţi din opo- 
ziție veniseră cu revolvere la Cameră, Din 
contră opoziţia susţinea că glonţul fusese 
dintr'o puşcă de soldat, după comanda unui 
agent al guvernului care voia cu or ce prep 
să producă, o intimidare a opoziţiei; se res- 
pândise chiar bănuiala că glonţul fusese 
destinat, d-lui Nicolae Fleva, care urca în 
acel moment treptele intrării în Cameră. 

In această controversă instrucţia a cerut 
părerea unor medici, printre cari dr. Asaki, 

şi a unor experţi-negustori de arme. Cei din 
urmă au declarat glonțul provenit din puşcă 
de soldat, medicii au fost împărţiţi în pă- 
rerile lor: pe când unii s'au pronunţat ase- 
menea în sensul experţilor-negustori, dr. 
Asaki a admis posibilitatea provenienţei 
glonţului dintr'un revolver. Pe drept sau 
pe nedrept, această părere a doctorului A- 
saki era suspectată de complesenţă pentru 
guvernul lui I. Brătianu, şi situaţia profe- 
sorului devenise cu atât mai penibilă în 
momentul căderii cabinetului liberal. 


C) 
Rescumpärarea monopolului pulberelor. 


La începutul volumului de faţă se arată, 
cum ministerul dela 23 Martie 1888, înainte 
dea disolva parlamentul liberal, obţine încă 
votarea budgetului pe 1888—1889 şi a unor 
legi urgente rămase de la I. C. Brătianu. 
Printre acestea era şi legea pentru aproba- 
rea convenţiunii cu r&scumpărarea monopo- 
lului pulberelor şi a fabricei Lăculeţe de la 
concesionarii belgiani, al căror reprezentant 
la încheerea convenţiunii fusese autorul 
scrierii de faţă, pe atunci nici deputat, nici 
cu vre-o altă influenţă oficială. D. Nicolae 
Fleva profită însă de prezentarea legii în 
chestie pentru a face, după vechiul obicei 

al unui fel de opoziţie, insinuări personale 
Şi a cere amânarea ei ca un „act de deli- 
cateţă, 

La observările d-lui Fleva răspunde dis- 
cursul următor : 


Ministrul cultelor şi instrucţiunii publice, 
T. Maiorescu. D-lor, când am auzit că se anunţă 
discuţiunea acestui proiect de lege, m'am dus 
de pe banca ministerială, fiind-că nu voiam să 
iau nici o parte, nici la discuţie, nici la tot 
ce se va face în această privinţă. Cu mai multe 
s&pt&mâni în urmă, înainte de a fi putut fi vorba 
de actuala mea situaţie politică, ca simplu ad- 
vocat privat am subscris în numele concesio- 
narilor această transactie. N'am luat; parte după 
aceasta, şi sper că nimeni din D-voastră nu 
presupune contrarul, la nici o lucrare oficială, 
nici direct, nici indirect. Am fost chemat ieri 
pentru a da lămuriri într'o secţie, şi acele lä- 
muriri le-am dat în ceea ce priveşte cunoş- 
tinţa ce o avusesem ca un om privat în mo- 
mentul când am încheiat acea transactie, adică 
la 6 Fevruarie, dar nu m'am amestecat de loc 
în desbaterile chestiei şi am părăsit secţia. 

Eram, d-lor, şi acum în anticameră, când mi 
sa spus că d. Fleva a citat numele meu, şi 
dacă mi s'a reportat bine, l-a citat mirându-se 

cum această convenţie, fiind subscrisă de mine 
ca om privat, e acum adusă în discuţia Came- 
vei, eu fiind ministru? 

D. N. Fleva. Am zis că, în ajunul închiderii 
acestei Camere, care nu e pusă nici cum în cu- 
rentul afacerei şi când se pretinde că nue nici 
o comunitate de vederi între guvern şi maio- 
ritate, când deja este anunţată disoluţiunea Ca- 
merei, ar fi un act de delicateță şi către gu- 
vern şi către ţară casă se amâne votarea aces- 
tui proiect de lege relativ la o transacţiune în 
care figuraţi şi d-voastră. 

D. ministru al cultelor şi instrucţiunii pu- 
blice, T. Maiorescu. Mulţumesc d-lui Fleva că 
este aşa de gelos pentru mine în chestii de de- 
licateță. Dacă dar chestia e pusă pe acest teren, 
atunci d-sa më obligă a 'mi exprima şi eu pä- 
rerea asupra ei. 

Nu e aşa, d-lor deputaţi, că eu ca om pri- 
vat, aveam voie să exercit profesiunea de ad- 
vocat şi să susțin pretutindeni interesele ace: 
lea ce mi se păreau că sunt drepte de susţi- 
nut? Da. Aşa fiind, la mine, om cu desăvirşire 
privat, au venit din partea ministerului de res- 
bel, atunci încredinţat ministrului-prezident I. 
Brătianu, doi advocaţi ai Statului, d-nii M. 
Schina şi Vasile Brătianu, care 'mi-au spus ur- 

mătoarele: suntem într'un proces care ţine de 
mult între concesionarii pulberelor şi ministe- 
rul de resbel, în privinţa fixării preţurilor anu- 
ale cu cari să se vindă pulbereala particulari ; 
din cauza neiînţelegerii asupra acestei fixări, 
consesionarii, cari se găseau oare-cum violen- 
taţi de mâsurile luate de fostul ministru de 
resbel, general A. Angelescu, încetaseră chiar 
cu lucrarea şi ministerul se afla în oare-care 
dificultate faţă cu contractul de a'şi procura 
praful de puşcă în o formă, regulată, şi astfel 
acei doi advocaţi au făcut apel la mine pentru 
împăcarea acestei neînţelegeri. Ei 'mi-au zis, 
că ministrul-prezident Brătianu vrea să ia fa- 
brica aceasta asupra Statului pentru motivul că 
nu e prudent în genere şi nu e prudent mai 
ales în actuala situație a Europei, ca tocmai fa- 
bricarea prafului de puşcă al armatei române 
să fie lăsată în mâni străine. In particular 
d. advocat Vasile Brătianu, pentru care am o 
deosebită considerare, s'a adresat la mine nu 
atât ca advocat, ci ca Român şi în interesul 
ţărei, 

Ce ar fi făcut onor. Fleva, dacă ar fi fost 
în locul meu? Sunt convins că ar fi zis da, ca 
şi mine, la acest apel de împăciuire, făcut mai 
ales cu acest accent din partea d-lor V. Bră- 

tianu şi M. Schina. Şi daţi-mi voie să adaug, că 
eu am primit cu atât mai mult a intra în 
această transacţie, cu cât la discutarea şi la sub- 
scrierea ei nu eram deputat, nici nu 'mi puse- 
sem candidatura, lucram cu desăvirşire ca om 
privat. 

N. Fleva: Cer cuvintul în cestiune perso- 
nală. 

T. Maiorescu, ministrul cultelor şi in- 
strucţiunii publice: Mergând apoi la ministerul 
de resbel, am întrebat: ce voiţi să faceţi? Şi ce 
voiţi de la mine?— Voim să luăm înapoi tot pri- 
vilegiul, tot monopolul ce l-a avut până acum 
fabrica, pentru ca să intrăm noi în stăpânirea 
fabricei şi a monopolului vinzării ; iar d-voastră 
să interveniţi ca să faceţi pe concesionari să 
consimtă la aceasta în condiţiile, pe cari mi- 
nisterul poate să le ofere. Am răspuns: o voi 
face, şi am şi făcut-o. 

Am insistat la clienţii mei ca să consimtă, 
le-am pus în vedere că la cas contrar nu o 
vor scoate la capăt, că din momentul în care 
se află în aşa dificultăţi cu ministerul de resbel, 
nu o să aibă sfirşit bun întreprinderea lor ẹṣ. c. 1 

Am isbutit la aceasta, fiind-că şi concesio- 
narii ze găseau desperaţi de greutăţile ce le fa- 
cuse generalul Angelescu, şi în acel moment 

(Ianuarie 1888) se afla faţă cu atot-puternicia 
ministrului de r&sboi Ioan Brătianu, Şi ast-fel 
mi-au dat autorizare de a încheia transacţia şi 
mi-au trimis şi o scrisoare, prin care arătau că 
preţul ce *i costă pe ei fabrica, este de 2.600.000 
franci. Eu, care nu am în obiceiul meu proce- 
dările obscure sau piezişe, am dus acea scri- 
soare, aşa cum am primit-o, la ministrul de 
r&sboi d. loan Brătianu, care în acel timp era, 
emoţionat de ceea-ce se agita, în privinţa gene- 
ralului A. Angelescu. Intr’o scurtă întrevedere, 
nici de 2 minute, d. Brătianu mi-a spus că a 
făcut anchetă şi cercetări şi că ministerul nu 
poate da decât 1.600.000. Eu i-am răspuns, că 
nu discut cu d-sa, şi am telegrafiat concesiona- 
rilor că acesta, este ultimul preţ ce li se ofere. 
După multe greutăţi, mi sa răspuns: da, sun- 
tem siliţi, nu avem ce face, încheie transacţia. 
Am făcut-o. Acum toate cele-lalte amănunte, 
în ce mod vrea actualul minister de r&sboi să 
reguleze transacţia mai departe, aceasta nu më 
priveşte pe mine, căci vë puteţi închipui că de 
la 6 Ianuarie, adică din ziua subscrierii trans- 
acţiei, rolul meu a încetat. 

Iată, onor. d-le Fleva, poziţia mea în această 
chestie. 

Eu nu am avere moştenită, poate miar fi 

plăcut şi mie să o găsesc dea-gata agonisită de 
părinţii mei; eu am muncit şi muncesc, şi nu 
'mi lipsește mândria de a më şti independent 
prin propriele mele puteri. Am fost silit să më 
ocup de meseria — pardon, fiind-că eşti şi d-ta 
advocat; voi zice mai politicos: — de profesiunea 
de advocat, pe care o ai şi d-ta. Or-ce advocat 
mai ocupat, precum eşti şi d-ta, se va găsi în 
or-ce moment, în care va intra într'o funcţie 
administrativă, într'o relaţie oare-care de interese 
plivate faţă cu statul; sau că va fi având pro- 
cese pendente în contra domenielor sau în contra 
altor ministere, sau că va fi încheiat vre-o trans- 
acţie sau altele de asemenea. Apoi cari din 
d-voastră advocaţii nu aţi avut sau nu aveţi 
procese în contra statului sau în contra dome- 
nielor ? 

N. Fleva. Nu vë fac nici o incriminare. 

T. Maiorescu, ministrul cultelor şi in- 
strucțiunii publice. Aceasta este ceva firesc. 
Ce voieşte acum d. Fleva? Voieşte că, dacă m'am 
intimplat eu să fiu advocat în acea transacţie 
subscrisă, voieşte că, dacă interesul ţ&rei ce-l va 
explica mai bine ministrul de r&sboi, reclamă 
numai decit să nu fie pulberea armatei noastre 
în mâni străine, acest proiect de lege, care nici 
nu a fost prezentat de noi, să fie amânat şi pul- 

berile statului român să rămână în nehotărire 
pentru acest motiv? Să rămână armata română 
în această privinţă nesigură, fiind-că acum două 
luni, cind eram om privat, s'a intimplat să is- 
călesc eu o transacţiune? 

Apoi delicateţă pentru delicateţă, iertaţi-mă; 
n aşi voi să întrebuințez un cuvânt prea tare, 
dar o asemenea argumentare ar fi aşa de ab- 
surdă încât nici nu merită o mai departe dis- 
cuţie. 

Atât aveam să zic ca chestie personală a mea; 
de altminteri daţi-rni voie să fac ceea-ce am fä- 
cut la începutul acestei discuţii, să më duc în 
odaia de alături, fiind-că eu ca ministru nu vreau 
să iau nici o parte la discuţia acestui proiect 
de lege, deputat n'am onoare să fiu, şi prin ur- 
mare n'am nici un cuvint mai mult să vă zic. 


79. 


Pentru validarea alegerii unui socialist. 


(Şedinţa Camerei de la 7 Noemvrie 1888) 


Majoritatea secțiunii Camerei însărcinată 
cu verificarea alegerilor județului Iaşi pro- 
pusese suspendarea validării d-lui I. Nădejde, 
ales în balotaj la colegiul 3 de Iaşi încontra 
d-lui G. M. Buiucliu, amic al guvernului, şi 
numirea, unei anchete parlamentare. Incontra 
acestei păreri vorbeşte : 


T. Maiorescu, ministrul cultelor şi instruc- 
tiunii publice. D-lor deputaţi, dacă ar mai fi 
în acest moment un coleg lângă mine pe banca 
ministerială, aş fi preferit să vorbesc de pe o 
bancă de deputat. Vë rog dar să primiţi vorbi- 
rea mea ca venind din partea unui deputat, 
pentru că ştiu că guvernul nu trebue să se ames- 

tece în chestii de validare sau invalidare a de- 
putaţilor. 

M. Kogălniceanu. Banca ministerială nu 
poate interveni în chestii de validare. 

N. C. Aslan. Nici direct, nici indirect. 

T. Maiorescu, ministrul cultelor. Nu ştiu, 
dacă: d. Kogălniceanu susţine că nu pot vorbi 
nici ca deputat? 

Dacă țiu să vorbesc ca deputat în această 
chestie, este pentru că am cetit în ziare atri- 
buindu-mi-se nişte cuvinte ce le-aş fi zis în pri- 
vinţa, alegerii d-lui Nădejde în secţia, din care 
aş fi făcut parte pentru cercetarea alegerii. Ţiu 
să declar, că aceste cuvinte ce mi se atribue 
contra d-lui Nădejde, nu sînt exacte. 

Eu din contră rog pe onor. Cameră să bine- 
voiască a valida alegerea d-lui Nădejde. Pre cât 
am văzut, cele mai multe alegeri s'au validat; 
au rămas a se mai cerceta numai trei sau patru, 
din aceste trei sau patru două privesc pe sin- 
gurii doi socialişti cei avem în mijlocul nostru. 
Or-ce motive plauzibile sar fi dat în secţiune 
pentru cererea, invalidării — şi de sigur, fiindcă 
a fost o majoritate în secţiune care a cerut an- 
chetă, trebue să fie motive de oarecare valoare 
— nu s'ar putea totuş şterge impresia generală, 
când S'ar invalida numai aceşti doi deputaţi, că 

a fost o preocupare de intoleranţă politică faţă 
cu ideile sociale ale d-lor Nădejde şi Morţun. 

Fiindcă însă este ştiut că există în ţară un 
număr de alegători în colegiul III, cari sint par- 
tizani ai ideilor reprezentate prin dd. Nădejde 
şi Morțun; fiindcă este necontestat că asemenea 
idei au găsit o expresie sub forma alegerilor: 
ele sînt şi în drept să fie reprezentate în Ca- 
meră, Şi eu voi adaoga: mai bine este să fie 
socialiştii reprezentaţi aici în parlament, decât 
prin agitări afară din parlament. (Aplause). Și 
de aceea vă rog sa binevoiţi a valida alegerile 
d-lor Nădejde şi Morţun. 


Camera a şi validat alegerea d-lui I. Nä 
dejde, care era în chestia; dar pe a d-lui V. 
G. Morţun, care a venit mai târziu în dis- 
cuţie, a invalidat-o şi a declarat vacant co- 
legiul III de Roman. 

80. 


Asupra gradaţiunii salariilor corpului 
didactic. 


(Şedinţa Camerei de la 26 Noemvrie 1888) 





Ministerul din acel timp. 


Cu deschiderea parlamentului în toamna 
1888, după alegerile din Octomvrie al ace- 
luiaş an, s'a întrodus în ministerul Teodor 
Ros-tti acea discutabilă modificare, despre 
ale cărei peripeții vorbeşte expunerea noastră 
istorică din pag. 82. Astfel Cabinetul la 
epoca discursului următor şi a celorlalte 
pănă la 29 Martie 1889 inclusiv, era com- 
pus în următorul mod: 


T. Œ. Rosetti, prezident fără portofoliu, 
G. Vernescu, justiție, 

General G. Manu, r&sbuoi, 

P. P. Carp, externe, 

Al. Lahovari, domenii, 

T. Maiorescu, culte, 

Prinţul Al. Stirbei, interne, 

Men. Germani, finanţe, 

Al. Marghiloman, lucrări publice. 


Vivacitatea atacurilor, ce încep îndată în 
contra guvernului întreg şi a fiecărui mi- 
nistru în parte, sînt unul din simptomele 
situaţiei precare a cabinetului şi al frămâ6n- 
tărilor partidului conservator de atunci. 

In ceea ce priveşte discursul de mai jos, 
el este r&spunsul la o interpelare a d-lui ©, 
Dobrescu (Argeş) asupra inegalităţi ce exista 
încă în aplicarea budgetară a legii grada- 
țiunii la salariile corpului didactic, şi este 
caracteristic că cea dintâi preocupare despre 
ale şcoalelor din partea unui deputat „libe- 
ral-democrat“, fost învăţător, priveşte lefu- 
rile profesorale, 


Ministrul cultelor şi instrueţiunii publice, 
T. Maiorescu. D-lor, plângerile d-lui interpela- 
tor asupra nepotrivirii între budgetul instruc- 
ţiunii publice şi intre legea gradaţiunii profeso- 
rilor sint întemeiate. In adevăr, aşa cum găsim 
budgetul alcătuit de la intrarea noastră în mi- 
nister (căci budgetul era făcut în comisia bud- 
getară a fostei Camere, de şi a fost votat en 
bloc sub ministerul nostru), cele mai multe cifre 

de salarii ale corpului didactic nu se potrivesc 
cu legea normativă pentru salariile corpului di- 
dactic, 

Iată o stara de lucruri ce trebue să dispară. 
Este inadmisibil să se facă o lege organică pen- 
tru fixarea salariilor, şi tocmai bugetul care este 
punerea în lucrare a fixării salariilor, să vie să 
contrazică legea organică votată ad-hoc, 

Cauza care a făcut însă ca în buget să nu fie 
respectată legea gradaţiunii, este greutatea finan- 
ţiară. 

Iată cum stă chestia: legea instrucţiunii pu- 
blice din 1864 la art. 387 zice: învățătorii după 
12 ani de serviciu vor avea salariile lor primi- 
tive îndoite; şi dacă admitem că trebuia să se 
aplice acest principiu de la punerea în vigoare 
a acelei legi, adică de la 1865, atuncea la 
1877—1878 venea momentul în care toate sa- 
lariile de odată să se fi fost îndoit. Inţelegeţi 
imposibilitatea de fapt în această procedare faţă, 
cu starea noastră bugetară, să vie deodată in 
un an bugetar să se propue indoirea tutulor le- 
furilor. Faţă insă cu multa stăruioţă ca să se 
dea satisfacere acelui drept acordat prin legea 
instrucţiunii publice, guvernul din 1883 a făcut 
ceea ce se numeşte acum „legea pentru fixarea 
şi gradarea remunerariilor membrilor corpului di- 

dactic“. Legea este promulgată la 6 Martie 1883 
şi s'a pus în lucrare la 1 Octomvrie 1883. Insă 
disposiţiunile ei se vedea că sunt prea îngreue- 
toare pentru buget; este mai întâi fixat acolo 
că or-ce învățător sătesc să aibă ca salariu pri- 
mitiv 90 lei pe lună, or-ce institutor urban 225 
lei pe lună (pănă acum avea cam 200 lei şi în- 
văţătorul sătesc 60 lei); or-ce profesor de se- 
minar, de externat secundar, de şcoale reale 
să aibă 280 lei, or-ce profesor de gimnasiu cla- 
sic şi de liceu 360 lei, iar profesorii de univer- 
sităţi 500 lei pe lună. 

Al doilea s'a zis: dacă vre un membru al 
corpului didactic în acel moment al aplicării legii 
are o leafă mai mare, dreptul la această leafă 
să fie respectat; al treilea: că după această normă 
de lefuri, de 90 lei pentru învățătorii sătești, 
de 225 pentru institutori şi aşa, mai departe, 
să se socotească gradaţiunea, adică după fiecare 
5 ani de serviciu să se sporească salariul cu 
15%/0, şi această gradaţiune să se repete de patru 
ori, ast-fel încât gradaţiunea să ajungă la un 
plus de 60°/ după 20 de ani de serviciu. 

Acum, d-lor deputaţi, principiul aşa pus în 
lege, se prezenta foarte avantajos pentru corpul 
didactic: cine avea mai mult de cât atât în mo- 
mentul acela, i se păstra; cine nu avea, i se pro- 

mitea. Insă punerea în lucrare imediată atunci 
în Octomvrie 1883 sau cel puţin la noul buget 
Gin Aprilie 1884, ar fi insemnato imediată înscriere 
în buget a unui plus de peste 2.000.000 lei pe 
an. Se vede câ aceste 2.000.000 nu s'au găsit, căci 
legea nu s'a aplicat în buget. S'au putut înscrie 
numai cifre mai mici: pentru gradaţiune găsesc 
chiar în bugetul astăzi lucrător cifra special afec- 
tată de 1.616.000. Gradaţiunea se înţelege că 
creşte din an în an, aşa încât pentru anul acesta 
va trebui să fie întrodus un alt spor de 154.000 
lei, şi s'ar face o cifră de 1.770.000, rămânenă 
lucrurile încă în statu-quo, adică cu salariile după 
cum stau în buget, prin urmare mai mici de cit 
în lege. 

Dacă am înscrie şi gradaţiunea şi salariile 
după lege, atunci ar mai trebui o altă cifră 
de 844.000 lei, adică cu noul spor al grada- 
țiunei 1 milion, cu care nu s'ar face nici o 
şcoală mai mult prin sate, nu s'ar cumpăra nici 
un instrument, nici o hartă, nici o bancă mai 
mult pentru şcoale, ci s'ar spori numai lefurile 
existente, 

Dacă însă comisiunea bugetară, delegaţiunea 
G-voastre, va crede că este bine să se facă, 
aceasta şi dacă va găsi mijloace pentru a o face, 
atunci înţelegeţi că. nu este nimic mai plăcut 

pentru un ministru al instrucţiunii publice decât 
să zică: am dat completă satisfacere corpului 
profesoral. Insă am văzut, d-lor deputaţi, un fel 
de deosebire de curente în această Cameră. Aud 
pe mulţi din d-voastre cerând economii, şi aud 
pe alţii cerend creaţiunile cutare şi cutare in 
buget. 

Aşa, de exemplu, ceea-ce cere onorabilul d. in- 
terpelator, v'am arătat că se traduce într'un 
mai mult în buget. Eri auzeam o altă propu- 
nere de la un onorabil deputat ca să se înscrie 
un alt milion în buget pentru teatrul de la Iaşi; 
alt deputat cere ca să se înscrie o anuitate de 
30.000 lei, anual, care corespunde lao emisiune 
de 650.000 lei, pentru subvenţionarea Ateneului; 
este apoi interpelarea d-lui Micescu pentru îmbu- 
nătăţirea stării clerului de mir, ceea-ce ar în- 
semna, după regularea parohiilor, o sumă de 
3 milioane pe an. Vedeţi, că dorinţele tutulor 
sunt ca să se facă îmbunătăţiri, dar este evident, 
că vor trebui să se însumeze toate cererile şi să se 
vadă, la comisiunea bugetară, ce se poate realiza 
fâră să se desechilibreze bugetul.» 

Revenind acum la întrebarea onor. interpela- 
tor, răspund: nu cred că starea noastră buge- 
tară ne va permite să înscriem în afară de or-ce 
alte îmbunătăţiri pentru şcoala, în afară de or-ce 

şcoli noue de creat, un milion de lei mai mult 
peste ceea-ce este astăzi în buget numai pentru 
lefurile profesorilor. Pe de altă parte aveţi drep- 
tate să ziceţi, că între lege şi între aplicarea 
bugetului nu trebue să fie deosebire. Este neier- 
tat ca să fie favoruri de cari, cu drept cuvint, 
vă plingeţi, adică pentru unii din membrii cor- 
pului didactic să se facă imbunătăţiri de salarii 
şi pentru alţii să nu se facă; va să zică, o mo- 
dificare de lege aşa încât să se pună în deplin 
acord cu bugetul, este trebuincioasă, şi voi avea 
onoarea să prezint onor. Camere o asemenea 
modificare ; şi al doilea, or cum va fi de făcut 
modificarea, o măsură egală în gradarea drep- 
turilor trebue să fie aplicată la toți membrii cor- 
pului didactic. Aceasta o promit şi o voi supune 
aprobării d-voastră prin proiect de lege şi prin 
buget. 


S1. 


Rëspunsuri după o interpelare relativă la 
clerul mirean, 


(Şedinţa Camerei de la 26 Noemwrie 1888) 


Deputatul liberal C, Micescu îşi desvoltă, 
o interpelare adresată ministrului de do- 
menii și de culte „în privinţa soartei preo- 
ților de mir“, de care dealtminteri liberalii 
nu se ocupaseră în cei 12 ani ai guvernului 
lor precedent, După ce a răspuns Alex. La- 
hovari, pe atunci ministru al domeniilor, 
de la care interpelatorul cerea să dea din 
moşiile Statului „o porţiune de pământ preo- 
ţilor, din fondul căreia ei să trăiască, rës- 
punde şi 


T. Maiorescu, ministrul cultelor şi instruc- 
țiunii publice. D-lor deputaţi, eu voi fi şi mai 
scurt decât colegul meu de la domenii. 

Legea pe care o cere d. Micescu, legea de 
îmbunătăţire a soartei clerului mirean, este le- 
gată de deliberările Sfântului Sinod. 

După spiritul legii constitutive a Sfântului Si- 
nod, episcopii eparhioţi numesc şi revoacă pe 
preoţi. S'a arătat în Sinod că a crescut prea 
mult numărul de preoţi şi că o parte a răului 
vine din concurenţa a prea mulţi aspiranţi la 
puţinul salariu ce °l poate da comuna rurală. 

Sfantul Sinod este în momentul de față în cer- 
cetarea unor măsuri de propus pentru reme- 
diarea acestei stări, adică pentru fixarea şi re- 
ducerea numărului parohiilor; prin urmare, şi 
reducerea treptată a numărului preoţilor. 

Aceasta trebue să fie întâi făcută de Sfântul 
Sinod, şi nu o poate face altcineva decât Sfântul 
Sinod. 

După ce va fi odată fixat atât numărul pa- 
rohiilor cât şi numărul preoţilor de fie-care pa- 
rohie, vom avea o bază pentru calcularea totală 
a cifrei cerute pentru îmbunătăţirea salariului. 
Şi resolvirea acestei lucrări, precum şi combi- 
narea ei cu mijloacele finanţiare, toate acestea, 
vor fi supuse deliberărilor d-voastre. 


Acum însă intervine în această discuţie 
Mihail Kogălniceanu şi zice între altele: 

„Nu aş putea primi ca să aşteptăm ce 
va face Sinodul. Cu părere de r&u, cu du- 
rere constat cumcă legea Sinodului, aşa cum 
s'a făcut, n'a produs roadele aşteptate şi că 
o reformă, mare trebue întrodusă în orga- 
nizurea Sinodului, Acea, reformă $'a proiec- 
tat în divanul ad-hoc pănă în punctele cele 
mai mici de reprezentanţii, de membri ai 
Sinodului, din cari cel de pe urmă supra- 
vieţuitor e eruditul, ortodoxul Episcop de 
Roman (Melchisedec). D-lor, trebue să intro- 
ducem în Sinod elementul preoţilor de mir, 
şi dacă ar fi cu putinţă, eu, cât pentru 
mine, aş introduce şi elementul mirean. Or 
cât s'ar zice, între elementul călugăresc şi 
între elementul preoţilor de mir există o 
duşmănie mare. 

„Mam plâns de multe ori mitropolitului 
reposat Calinic Miclescu. Îmi pare rău că 
trebue să vorbesc rău de dânsul, dar era om 
prea de lume, prea alerga pe la gări în în- 
timpinarea celor mari, ca să mai aibă timp 
să se ocupe de cler. Actualul mitropolit (Io- 
sif Gheorghian) e un adevărat preot, dar 
mě tem cumcă nu e destul de ajutat pentru 
ca să facă din reforma Sinodului şi îmbu- 
nătățirea clerului, ceea ce aşteaptă ţara în- 
treagă şi chiar ortodoxă. 

„Nu trebue dar noi să aşteptăm mult de 
la Sinod; dar trebue odată să se ţină cu- 
vântul ce s'a dat ţării în această Adunare 

şi să se ia în serios această cestiune; trebue 
să ne îngrijim de preot, care se află în cea 
mai tristă poziţiune, şi care nu mai are 
acea autoritate morală ce trebue să o aibă 
un preot. 

„£u sunt deplin convins că prin îngriji- 
rea pe care vedem că o are d. ministru al 
instrucţiunii publice, va înţelege şi rolul ce 
este chemat preotul să joace în ţară la noi. 
Eu dar îl rog să nu se uite la formalităţi 
şi într'o astfel de reformă să nu se uite 
nici la greutăţi, ci să se pună îndată pe 
lucru, fără să aştepte ce va veni dela 
Sinod.“ 

La aceste observări răspunde 


D. ministru al cultelor şi instrucţiunii 
publice, T. Maiorescu. Chestia pusă pe acest 
tărim, adică dacă trebue modificată legea Sino- 
dului, e cu totul alta de cât acea pusă de onor. 
d. interpelator, şi e o chestie ce nu o vom 
- deslega în această seară !). 

Pănă când este însă legea actuală în vigoare, 
să'mi permită onor. d. Kogălniceanu să'i spun, 
că eu nu pot admite o călcare a unei legi în 


vigoare. 
Legea de constituire a Sinodului la art. 19 


) Vezi gi vol. I, disc. 5, pag. 112 şi vol. III, disc. 69, 
pag. 356 et sqq. 

lasă fixarea parohiilor la propunerea Sinodului, 
se înţelege cu aprobarea posterioară a Camerelor, 
iar la art. 11 lasă ministrului cultelor în Sinod, 
numai un vot consultativ, 

Vrea să zică, după organizarea Sfântului Sinod, 
Sinodul care are să fixeze eparhiile, trebue să 
fixeze ântâi parohiile şi înainte de a fi vorba 
de o lege bugetară pentru preoţii de mir, tre- 
bue să se facă mai ântâi regularea parohiilor, 
Sesisat, cum s'ar zice în franțuzeşte, Sfântul Si- 
nod încă în sesiunea de primăvară, se ocupă şi 
acum cu parohiile; lucrarea sa sper că va fi 
terminată în zilele aceste. Inainte însă de a eşi 
din Sinod, eu nu pot face nimic; căci mai ân- 
tài numărul preoţilor în funcţiune atîrnă de la 
acea lucrare a Sinodului, După art. 24 al legii 
Sinodului, protoereii şi proistoşii se numesc şi se 
destitue numai de către Mitropoliţi sau Episcopii 
Eparhioţi. Urmează dar ca’ tot Episcopii să se 
ocupe mai ântâi şi de gradele inferioare ale preo- 
ţilor de mir, în a căror numire şi schimbare 
ministerul asemenea nu se poate amesteca după 
legea astăzi în vigoare. Competinţa lui ar începe 
numai la partea finanţiară, care pentru proto- 
ierei aduce cu sine necesitatea recunoaşterii lor 
de către minister, 

Când va fi vorba să se reformeze legea, după, 
cum cere d. Kogălniceanu, atunci poate vom 
ajunge la o mai mare influenţă a societăţii laice 
asupra acestor lucruri. Pănă atunci, daţi-mi voie 
să rămân după spiritul legii în bună înţelegere 
cu Sfântul Sinod care, trebue să o recunosc, îşi 
dă cea mai mare silinţă să propue o solu- 
ţiune acestei reforme foarte urgente. 


Apoi se amestecă în discuţie, ca de obicei, 
d. Nicolae Ionescu, fără ca să aducă vre-o 
lămurire, şi după d-sa ia din nou cuvîntul 
Mihail Kogăiniceanu, care la zisele sale de 
mai sus udaogă următoarele: 

„Negreşit că d. ministru are datoria să 
apere S-tul Sinod, dar eu am înainte de 
toate să më constitui apărător al societăţii 
şi trebue să exprim regretul ce am dea 
vedea, cum că Sinodul astfel cum este com- 
pus, nu mai poate sta, chiar pentru salva- 
rea sa, a clerului şi chiar a religiunii noastre. 

„Noi ţinem la ortodoxie, este religiunea 
părinţilor noştri şi o vom apăra chiar in 
contra acelora cari sunt puși în capul ei 
şi nu ştiu să oapere, vom da bani, pentru 
că speranța este în religiune, şi religiunea 
trebue să fie în contact cu populaţiunea, 
noastră. 

„D. Maiorescu ar trebui să ştie că nici 
unul din miniştri de sub Cuza-Vodă nu 'şi 

ar fi pus ştreangul în gât ca să facă legea 
gecularizării averilor monastireşti, lege în- 
contra căreia erau gapte puteri, dacă noi 
am fi știut ce întrebuințare avea să se facă, 
de acele fonduri, întrebuințare pe care nu 
voi să o mai calific. Animaţi de cele mai 
bune intenţiuni, noi am secularizat acele 
averi ca să facem bine, ca să servim bise- 
rica, şcoala, spitalele, și în loc de aceasta 
fondurile monastireşti s'au întrebuințat la 
echilibrări budgetare şi adeseori la chel: 
tueli destrăbălate sau netrebuincioase. 

„Aşa dar, înainte de toate, să ne adu- 
cem aminte că averile monastireşti au fost 
date de bătrânii Domni şi boeri ai ţării, şi 
adeseori de oameni cari nici nu aveau 
drepturi în această ţară, pentru biserică, 
pentru școală, pentru spital. La asemenea 
cheltueli trebuia să fie întrebuințate aceste 
fonduri. 

„De aceea, eu vă zic, d-lor, că a venit 
timpul ca să faceţi aceste imperioase îmbu- 
nătăţiri. Dacă d-voastre vă daţi înlături, vom 
lua noi această iniţiativă. Cu noi bătrânii 
se vor asocia atâţi tineri energici, zeloşi de 
progres, şi vom vota cu toţii nouile legi pe 
cari le reclamă societatea. Vom vedea atunci 
dacă S-tul Sinod va avea să zică ceva, dar 
eu cred, din contră, că ne va fi recunoscă- 
tor ; căci mă cred dator să declar aci că nu 
tul Sinod este causa de nu s'au votat 

pănă acum aceste legi cari ar fi trebuit să 
fie de mult votate, ci noi, puterea civilă, 
cari, pentru ca să ne complacem reciproc 
unii altora, am votat multe cheltueli de 
prisos, refuzând altele din cele mai folosi- 
toare.“ 


D. ministru al cultelor şi instrucţiunii 
publice, T. Maiorescu: D-lor, aţi fost martori 
la reserva intenţionată, din partea mea, cu care 
am căutat să nu dau acestei discuţiuni o mai 
mare proporţie decât credeam că era în spiritul 
d-lui interpelator. Dar d-v. sunteţi suverani de 
a da chestiei întinderea ce voiți. Nu vă mi- 
raţi dar, dacă v&.mai iau şi eu câteva minute 
ca să răspund; căci aşa cum a prezentat ches- 
tia celebrul nostru adversar în cazul de faţă, d. 
Kogălniceanu, nu se poate bine susţine anume de 
d-sa. 

Cum? Mie, care sunt la minister de 7 luni, 
mie să'mi impute celebru! şi încărunţitul prin 
faptele sale istorice d. Kogălniceanu, de ce nu 
am şi făcut ceva pentru clerul de mir? Dar d-sa 
care a încărunţit în istoria ţărei? (Aplause). 

Atunci, când a luat averile mânăstireşti în 
administrarea Statului, la 1864, de ce nu a fà- 
cut d. Kogălniceanu, ceea-ce d-sa cere numai de 
cât, acum? Atunci era momentul cel adevărat! 

S'au secularizat atâtea, averi mănăstireşti, averi 
rămase de la moşi şi strămoşi, destinate a se 
cheltui pentru întreţinerea, bisericei şi a şcoalei; 
la secularizare d. Kogălniceanu era a tot puternic; de 
ce nu a făcut d-sa ceea ce îmi cere să fac eu acum? 

Auzi, în ţara aceasta s'au secularizat averile 
bisericeşti hărăzite în interesul cultului biseri- 
cesc şi şcolar, şi d. Kogălniceanu nu s'a gândit 
atunci să facă o casă specială, în care să se 
păstreze o parte din aceste averi secularizate 
pentru îmbunătăţirea clerului şi a şcoalei, şi s'au 
aruncat toţi banii în casa generală a Statului 
spre a servi la te miri ce alte cheltueli, adese 
ori luxoase; şi d-ta, d-le Kogălnicene, më întrebi 
pe mine de ce nu fac eu aceasta acum, după 
24 de ani? Iar d-ta, care ai mai fost ministru 
de interne şi de externe şi sub d. Brătianu, 
d-ta, care or la guvern, or în Cameră, n'ai gă- 
sit vreme să te ocupi în timp de 24 ani cu 
această chestie, më întrebi pe mine, venit la 
guvern de câte-va luni numai, de ce nu resolv 
eu chestia foarte grea a iîmbunătaţirii clerului 
de mir? 

Am terminat. Scuzaţi-mă, dar trebue să spu- 
nem lucrurile după dreptate; şi nu oameni de 
autoritatea d-lui Kogălniceanu să vină astăzi şi 
să mai facă, când e membru în opoziţie şi 


71168. Vol, 1V, 10 


146 


neresponsabil, încercarea de a ne pune în luptă 
cu episcopatul român. 

Eu, d-lor, în înţelegere cu episcopatul, caut 
să fac ceea-ce trebue să se facă pentru îmbu- 
nătăţirea clerului de mir; şi am găsit din par- 
tea Sfântului Sinod toată buna voinţă pentru 
aceasta. Nu eu, zic, më voi pune în luptă cu 
dinsul numai după dorinţele d-lui Kogălni- 
ceanu. Dacă voi putea să aduc îmbunătăţire 
împreună cu episcopatul, o voi face; numai in 
ziua când aş dobândi convingerea că episcopa- 
tul nu voeşte îmbunătăţirea clerului mirean, 
atunci më voi adresa de-a dreptul la d-voastră, 
Astăzi însă sunt convins de buna voinţă ce o 
are Sfântul Sinod în această chestie. 

Voci. Inchiderea discuţiunei. (Sgomot). 

Ministrul cultelor şi instrucţiunii publice, 
T. Maiorescu. Vë rog, şi sunt convins că şi 
Camera va primi rugăciunea mea, să nu închi- 
„deţi tocmai acum discuţia. 

Cred că nu e bine ca şi în această Cameră să 
se creeze precedentul de a se închide discuţia, 
imediat după vorbirea unui ministru. (Aplause). 
Din contra, vă rog ca tocmai în urma vorbirii 
unui ministru să fie discuţia deschisă, pentru 
ca mai ales vre-unul din membrii opoziţiei să 
poată răspunde. (Aplause). 


82. 


Despre numirea protoiereilor. 





(Şedinja Camerei de la 12 Decemvrie 1888) 


Deputatul de Dorohoi, d. G. Burghelea, 
îşi desvoltă o interpelare, al cărei obiect se 
înțelege din primele sale cuvinte: „Am in- 
terpelat pə d. ministru al instrucţiunii pu- 
blico să bine-voiască a 'mi rěspunde care 
este cauza de a confirmat în funcțiunea de 
protoiereu la judeţul Dorohoi pa o per- 
goană care nu întruneşte condiţiunile cerute 
də lege.“ 

La aceasta răspunde 


Ministrul cultelor şi instrueţiunii publice, 
T. Maiorescu. D-lor deputaţi, in adevăr legea 
instrucţiunii publice, la articolul citat de d. in- 
terpelator, prevede că absolvenţii seminarielor 
cu 4 clase vor avea dreptul să fie numiţi preoţi 

şi că absolvenţii seminarielor cu 7 clase vor fi 
preferiţi la numirea de preoţi în oraşe, proto- 
popi şi proistoşi. 

Legea instrucţiunii publice însă din 1864 tre- 
bue să o completaţi, în ceea ce priveşte între: 
barea de faţă, prin o altă lege posterioară, legea 
de la 1872 pentru constituirea Sfântului Sinod, 
elaborată de ministrul cultelor de atunci, gene- 
ralul Tel, Această lege posterioară în art. 24 
zice: „Protoereii şi proistoşii se vor numi in. 
funcțiunile lor şi se vor destitui numai de către 
Mitropoliţi, sau Episcopii eparhioţi.“ 

Vedeţi dar din capul locului, că ceea ce am 
să răspund d-lui interpelator îşi va avea o limită 
impusă prin acest articol din legea Sinodului. 

Cuvintul numai, care este introdus aci, dă 
acestui articol o deosebită energie, şi dacă n'ar 
fi bugetul Statului, ca să mai aibă administra. 
ţia civilă oare-care influenţă aci, înţelegeţi că 
toate numirile şi toate destituirile ar fi prin le- 
gea aceasta sustrase de la or-ce amestec al meu. 

De şi dar, prin lege, este dat dreptul Mitro- 
politului de a numi şi destitui, însă când vine 
chestia, plăţii lefei celui numit, fiind-că este 
pusă în bugetul Statului, se înțelege de sine, că 
trebue ca aceste numiri să aibă şi recunoaşterea, 
ministerială, 


149 


Ast-fel s'a introdus în practică ca toate func- 
ţiile eclesiastice, cari figurează în bugetul Sta- 
tului, să fie recunoscute şi de ministerul cultelor. 

Pe temeiul acestei practice, când mi s'a pro- 
pus acest protopop pentru Dorohoi, am hesitat 
să'l confirm, fiind-că nu avea 7 clase semina- 
riale; am făcut; oare-cari dificultăţi, şi când l-am 
văzut trecut în primul stat de salarii, i-am re- 
fuzat plata, 

Am căutat să më explic cu Mitropolitul din 
Iaşi şi la ocaziune m'am şi explicat, şi iată ce 
mi-a spus Inalt prea sfinţia sa. Fie zis în pa- 
renteză: aş fi preferat să se fi făcut o asemenea 
interpelare în Senat, pentru că este şi Mitropo- 
litul de Iaşi acolo şi ar fi putut să dea şi Inalt 
prea sfinţia sa oare-cari explicări. Aci în Cameră 
nu se poate explica decât ministrul singur, 
oare-cum unilateral, 

Mitropolitul din laşi mi-a spus, că acest pro- 
toiereu din Dorohoi era sub-protoiereu mai nainte 
şi că era recunoscut de fostul ministru în această 
calitate, şi de şi nu are 7 clase seminariale, dar 
o dată ce a fost sub-protoiereu, este mai firesc 
lucru şi este chiar şi după toate uzurile şi tra- 
diţiile mai bine să se înainteze şi să treacă tot 
el în postul de protoiereu devenit vacant în ace- 
laş judeţ, 

Atunci i-am r&spuns, că ar fi totuş bine să 
păzim şi articolul din legea instrucţiunii publice, 
şi am vorbit de acel aspirant din Dorohoi, pe 
care ’l chiamă Ciocoiu, care are 7 clase semi- 
nariale şi pe care îl cer poporanii şi o parte 
din cler. I. P. S. mi-a spus, că i s'a făcut în 
adevăr asemenea petiţiuni, dar că vede în ase- 
menea agitări un fel de r&svrătire, şi că tocmai 
nişte mişcări precum le-a făcut acel aspirant, 
sunt o dovadă că el nu ar fi bun pentru 
administrarea bisericească, şi că nu poate nimeni 
silui conştiinţa I. P. S., şi întru cât legea "i dă 
acest drept, I. P.S. crede şi ia răspunderea ina- 
intea lui Dumnezeu şi înaintea conştiinţei sale, 
că aşa cum îşi exercită acest drept, este bine 
pentru biserică, 

Onorată Cameră, a face acum un conflict între 
Mitropolitul din Iaşi şi între ministrul cultelor 
pentru aceasta, nu mi-a părut lucru destul de 
important; căci era deocamdată un caz izolat şi 
personal, şi după o aşteptare de câteva luni 
avend în vedere art. 24 din legea constitutivă 
a Sfântului Sinod, şi sperând că dificultatea fä- 
cută va fi deja un bun început, ca în viitor să 
nu se mai repete asemenea precedente, am pro- 
pus M. S, Regelui confirmarea acestui protoiereu, 


83. 


Respuns la o interpelare despre şcoala 
Roşca-Codreanu din Bârlad. 


(Ședinţa Senatului de la 12 Ianuarie 1889) 


La o interpelare a d-lui I. G. Gâlcă, se- 
nator al Bârladului, în privinţa relei admi- 
nistrări a fundaţiunii şcolare Roşca-Codreanu 
răspunde 


Ministrul cultelor şi instrucţiunii publice, 
T. Maiorescu. D-lor, chestia şcoalei Codreanu 
din Berlad este o chestie veche; de la 1854 
este testamentul de care vorbeşte onor. d. 
interpelator, şi într'ensul se lăsa 6.000 de gal- 
beni pentru infiinţarea unei şcoale, cum am nu- 
mi-o astăzi, profesională, şi 2.000 galbeni ca- 
pital ca să se adaoge profesori de limba franceză 

şi italiană pentru podoaba sexului, cum zice tes- 
tamentul; se mai prevede îndeplinirea câtorva 
legaturi, şi dacă va mai fi prisos, acesta să se 
dea la un spital, Dar tot testatorul în această 
fundaţiune eliminează or-ce amestec al adminis- 
traţiei. Pentru că, precum ştiţi, foarte mulţi 
n'au încredere în administraţia noastră aşa cum 
merge în general. Tot odată se numesc de tes- 
tator executorii dispoziţiilor sale, şi anume 
vornicul Radu Roseti, spătarul Emanoil Costin, 
doctor în medicină, şi ilustrul Costache Negri. 
Costache Negri n'a avut timp să se ocupe, aflân- 
du-se în alte funcţii din cauza vieţei sale po- 
litice, încât r&mâne neamestecat în această afa- 
cere; a r&mas vornicul Radu Roseti şi spătarul 
Costin cari se ocupau; dar mai cu deosebire 
Costin. In testament, foarte liberal, foarte in- 
dependent de administraţie, se zice că fiecare 
cetăţean din Bârlad are dreptul să se intereseze 
de această fundaţiune şi să tragă la răspundere 
` pe cei cari nu o execută în spiritul testatorului. 
Vedeţi că chiar din capul locului se impune oare- 
care rezervă acţiunii administrative, lăsându-se 
îngrijirea mai mult asupra d-voastră, liberali şi 
independenţi cetăţeni din faţa locului. Cum au 
administrat acest institut vechii executori tes- 
tamentari, se vede din faptul că în timp de 

20 de ani, de la 1854 la 1874, în Joc să se 
înmulțească averea, ea a mai scăzut. Capitali- 
sându-se veniturile putea să se indoiască şi să 
se întreiască averea primitivă de 282.000 lei noi. 

I. G. Gâlcă. După 20 de ania rămas un 
sfert din capital. 

Ministrul cultelor şi instrucţiunii publice, 
T. Maiorescu. S'au dat împrumut pe la oa- 
meni fără asigurare şi sau pierdut banii. Foarte 
bine au făcut cetăţenii din Bârlad, în spiritul 
de bună gospodărie, în interesul oraşului şi în 
interesul general, că s'au adresat la tribunal ob- 
ţinend o hotărire prin care sau destituit epi- 
tropii de atunci, sau chemat în parte la rës- 
pundere — răspundere iluzorie—şi s'au numit 
alţi epitropi, între cari după vremuri să fie 
primarul oraşului — şi astăzi chiar este prima- 
rul şi d. Chenciu, directorul liceului, şi o alta 
a treia persoană, cari administrează. — La 1875 — 
eram ministru (de aceea zic că este foarte ve- 
chie istoria, o cunosc de atunci) — constatând 
că s'a obţinut măcar acest resultat de a avea 
o administraţie mai sigură, am cerut epitropi- 
lor celor noi să 'mi spună dacă s'a înfiinţat 
şcoala prevăzută în testament, şi ne-a răspuns; 
cu venitul actual nu se poate înfiinţa, toată 
sunia primitivă era de 282.000 lei noi şi în 

acel moment era cu mult redusă, aşa dar, sau 
să ne vie Statul în ajutor, sau să capitalizăm 
fondul acesta şi să adăogăm venitul la fond. 
Ast-fel au r&mas lucrurile atunci, 

Dintr'o dare de seamă publicată la 1886, pe 
care o aveți şi d-voastră, fără îndoială, subscrisă 
de d. Chenciu şi de d. lonescu, se vede modul 
cum de atunci încoace s'a sporit capitalul cu 
adăogirea, veniturilor. La 1874 începe un fel de 
încasare, la 1875, la 1876 o duc aşa cu inca- 
sarea banilor până la 1886, in fie-care an au 
câte un spor. 

La 1880, tot din venit, cuun ajutor din par- 
tea Statului, care se dă şi astăzi, de 5.000 lei 
pe an, se deschide în fine şcoala. Şcoala profe- 
sională este înzestrată în plus cu limba fran- 
ceză şi italiană după dorinţa testatorului, cu un 
program care coprinde în partea esenţială stu- 
diele din programul Statului şi câte-va adaogiri, 
precum erau în drept epitropii să le facă; cu 
salarii foarte modice, dar s'au găsit profesori cu 
aceste salarii, este interesul lor. Şcoala aceasta, 
a funcţionat ast-fel de atunci până astăzi. Vëd 
din darea de seamă, că s'a scăzut ceva din da- 
toria vechie; că s'au plasat fondurile de către noii 
epitropi în scrisuri funciare de 5 şi 7 la sută; 
că sunt depuse fondurile la Casa de depuneri 

şi consemnaţiuni; că averea rulantă, compusă 
din veniturile acelea, se păstrează în casa pri- 
măriei Bârlad. 

Acum, înainte de a avea oidee deinterpelarea 
care mi se face, înainte deafichiar ales onora- 
bilul interpelator de astăzi în Senat, adică în 
31 Mai 1888, la aceasta a doua a mea func- 
ţionare ca ministru, "mi-am adus aminte de afa- 
cerea cercetată încă din 1875 şi am trimis de 
la mine o anchetă, şcolară, ca să vadă ce se 
face acolo şi cum mai stau lucrurile după atâta, 
timp. 

Am primit la 8 August 1888 un raport amă- 
nunţit al d-lui inspector şcolar Palade, Dacă îl 
cunoaşte d. interpelator pe d. Palade, profeso- 
sorul, ştie că este un om foarte exact, de spe- 
cialitate matematic. 

Din raportul d-sale rezultă că această şcoală 
are astăzi 288.000 lei în bonuri rurale de 5 şi 
7 la sută, o creanţă a d-lui Mateescu, una pe 
numele.. , 

I. Gâlcă, Mavrogheni. 

Ministrul cultelor şi instrucţiunii publice, 
T. Maiorescu. Şi imobilul şcoalei. Veniturile se 
arată că sunt din cupoanele bonurilor, adică din 
procentele şi agiul de la acele obligaţiuni, pre- 
cum şi din subvenţiunea de 5.000 lei ce se pri- 

meşte de la Stat. Veniturile totale sunt de 
29.519 şi cheltuelile de 28.703; rămâne dar un 
excedent mic de 816 lei. 

Pe mine m'a interesat să văd cum merge 
învățămîntul, şi trebue să spun onor. d-lui in- 
terpelator, că informaţiunile ce am primit de 
la inspectorul şcoalei nu sunt defavorabile, di- 
rectoarea este de mult adusă de către primarul 
local... 

I. Gâlcă. De către epitropie. 

Ministrul cultelor şi instrucţiunii publice, 
T. Maiorescu. Membrul epitropiei şi anume 
adusă de la şcoala profesională română din Bra- 
şov; căci ştiţi, că pe atunci asemenea şcoli pro- 
fesionale nu funcționau încă la noi. 

Găsesc dar că această procedare a epitropiei 
Roşca Codreanu, din Berlad, era cuminte. Nu 
am văzut asemenea în contra directoarei nici o 
plângere. Dacă însă mi sar arăta de onor. d. 
__interpelator vre-o neregularitate, îi voi fi recu- 
nosc&tor, voi trimite o nouă anchetă ca să cer- 
ceteze; până acum însă, după cum am zis, nu 
am aflat nimic mai grav. Nu mi s'a raportat 
asemenea ceva rëu în contra profesorilor; şi după 
raportul inspectorului şcolar, administraţiunea fi- 
nanţiară este în regulă, banii sunt depuşi la 

Casa de depuneri, şi micul venit rulant de 29.000 
lei stă în casa primăriei. 

După ce am primit dar acel raport, m'am 
liniştit; 'mi-a părut bine că această nefericită 
fundaţiune pe care o găsiam periclitată la 1875, 
astăzi la 1888 o găsesc ca funcţionează... 

Dacă aveţi d-voastră vre o altă notiţă afară 
de broşura... 

I. Gâlcă. In însuş broşura aceea se pot ve: 
dea toate probele de care am vorbit. 

Ministrul cultelor şi instrucţiunii publice, 
T. Maiorescu. Eu m'am întemeiat pe raportul 
ulterior al d-lui inspector Palade, şi aşa fiind, 
cred că nu este motiv de u găsi că acea do- 
naţiune nu 'şi îndeplineşte deocamdată scopul 
în ceea ce priveşte şcoala. 

Nu trebue să uităm că esteo fundaţiune pri- 
vată; şi eu unul difer de predecesorul meu d. 
Sturdza, care de altminteri a arătat mult zel 
în asemenea chestii, nu cred că este bine, 
să amestecăm prea mult administrația cen- 
trală în asemenea fundaţiuni pioase; căci 
ştiţi, că în administraţia ministerială, în ge- 
neral vorbind, se produc uşor şi alte ten- 
denţe, d. e.: politica de partid, care angajază 
mai departe şi în alte direcţii, şi cred că 
atunci s'ar descuraja oamenii de a mai face 

asemenea fundaţiuni, când sar vedea că se vio- 
lează sentimentul de independenţă al celor cari 
le au făcut mai nainte. 

Până acum — afară numai dacă d. interpela- 
tor va binevoi a ne da alte elemente — cred 
că s'a făcut tot ce trebuia să se facă din par- 
tea administraţiei centrale. 


E interesant a constata, cum punctul de 
vedere al ministrului conservator în favoa- 
rea unei mai mari independenţe lăsate fun- 
daţiumlor private, acest respect al micei 
urme de self-governemeni câtă există în ase- 
menea instituţii, nu este admis şi nu este 
măcar priceput de opoziţia liberală (cu ex- 
cepția d-lui P. Grădişteanu, care s'a arătat 
mai bun cunoscător al principiilor liberale). 
Administraţia anterioară a d-lui Dimitrie 
Sturdza, care dealtminteri după tot carac- 
terul sëu politic n'a fost nici odată liberal, 
alcătuirea şi ideile exprimate cu ocazia legii 
pentru reînființarea casei şcoalelor din par- 
tea d-lui Poni şi administrarea ulterioară a 
d-lui Haret dovedesc o exagerată tendenţă 
de centralizare şi de amestec adininistrativ, 
care sint deopotrivă în contradicţie cu prin- 
cipiul fundamental şi istoric al liberalismu- 
lui. Nu e de mirare că şi d. Nicolae Fleva, 
pe atunci senator, când după replica inter- 
pelatorului ia şi d-sa cuvintul în acea des- 

batere a chestiei Roşca-Codreanu, se exprimă 
în următorul mod: 

„Eu sînt liberal, dar nu înţeleg să lăsăm 
averile instituţiunilor private, ale fundaţiu- 
nilor private de şcoli şi binefaceri, în pără- 
sire. Oare fiindca sintem cetăţeni liberali, 
voiţi să rămână şi averile instituţiilor aces- 
tora libere de or-ce control ? Şi mă mir, cum 
de la o bancă ministerială, care este con- 
servatouare, aud zicându-se că Statul nu se 
amestecă în administraţia, instituţiunilor pri- 
vate, de teamă ca nu cumva să se descu- 
rajeze fundatorii ,.. . 

„Ne spune onor. d. ministru — şi primesc 
aceasta sub beneficiu de inventar — că ar fi 
în capul acelei şcoale una din profesoarele 
cele mai bune din Braşov (?). Më îndoiesc 
oarecum de a fi uşa; căci dacă ar fi fost în 
adevăr una din profesoarele cele mai bune 
de acolo, dacă ar fi fost un adevărat feno- 
men (?!), cu greu ar fi fost trimisă în ex- 
portaţie la noi.“ 

La aceste cuvinte şi la replica interpela- 
torului răspunde 


Ministrul cultelor şi al instrucţiunii pu- 
blice, T. Maiorescu. D-lor senatori, aşa de uşor 
este să faci un discurs de cuvinte, ca al onor. 
d. Fleva, şi săi dai un aer de opoziţie, de cri- 
tică în contra guvernului. D sa zice: „De unde 
teoria să nu se amestece guvernul?“ 


160 


Dar cine a spus această teorie? Apoi nu am 
început prin a vë spune faptul, că încă de la 
75 am întrebat ce se face cu această avere? Şi 
că înainte de a veni d. interpelator, am trimis eu 
în 1888 un inspector pentru a cerceta aceasta 
afacere? Apoi aceasta nu este intervenire şi 
amestecare a guvernului? 

Dar am zis: „Nu trebue să më amestec prea 
mult“, şi acest „prea mult“ d. Fleva îl lasă la 
o parte. 

Cum vedeţi, nu m'am desinteresat, şi v'am 
putut spune ce mi s'a raportat. 

Vine inspectorul şcolar şi îmi raportează: „Ca- 
pitalul este depus la casa de consemnaţiuni.“ 

I. Gâlea. De cine? 

Ministrul cultelor şi instrucţiunii publice, 
T. Maiorescu. Acum, în r&spunsul cel nou al 
d-voastre, veniţi şi îmi daţi o notiţă, care, dacă 
va fi adevărată, constitue, după părerea meă, o 
neregularitate, adică că aceşti bani nu s'ar fi 
depus pe numele epitropiei, ci pe numele unui 
particular, a d-lui Chenciu. Aceasta cred şi eu 
că este o neregularitate; voi cerceta faptul, şi 
dacă este aşa, va fi îndreptat şi voi raporta 
„d-lui interpelator rezultatul acestei cercetări. Dar 
a merge aşa de departe, în cât înainte de a fi 
primit cercetarea asupra, acestui fapt, să şi tri- 

mit un revisor finanţiar într'o anchetă de bä- 
nueli, cred că nu trebue. Să aştept întâi să se 
constate neregularitatea, pentru a-mi lua acest 
drept; căci, onor. d-le interpelator, dacă epitropul 
Chenciu, după cum aţi spus d-v., a fost numit 
de tribunal ca om de încredere, nu pot cu uşu- 
rinţă să arunc un blam asupra lui şi asupra pri- 
marului oraşului care-l asistă, 

Epitropul Chenciu se întimplă să fie şi direc- 
torul liceului din Bârlad, nu este numit de mine, 
l-am găsit în această funcţie. Nu voi să zic ni- 
mic încontra d-voastră, d-le interpelator, dar 
ştiţi la câte animozităţi nu pot da uneori loc 
certele locale politice, electorale, etc., şi nu este 
bine ca în mijlocul Senatului să se arunce fără 
probe sigure un blam directorului liceului sau 
primarului din Berlad. Asemenea nu cred, că 
este bine să facem cum a făcut d. Fleva, şi să 
pronunţăm cuvinte cari să atingă susceptibili- 
tatea directoarei şcoalei profesionale, dând adică 
să se înţeleagă că marfa bună nu se exportă. 
Sunt rëu plătiți compatrioţii noştri de dincolo, 
sunt în mizerie în mai multe priviri. Când pot 
avea o situaţie mai bună în România liberă, vin 
dincoace cu fericire. 

Directoarea de la Bârlad e o bună profesoară, 
e româncă din Braşov, a funcţionat bine la şcoa- 

lele române de acolo, şi de acolo a fost chemată 
în Berlad. 

Las la apreţiarea d-voastre, dacă este nemerit 
ca noi să întimpinăm pe aceşti membri ai cor- 
pului profesoral, cari sunt aduşi de peste Car- 
paţi în ţara noastră, cu asemenea primire. 

Voi face dar o nouă cercetare, voi avea onoa- 
rea să comunic rezultatul onor. d. interpelator, 
şi dacă voi vedea că este ceva neregulat în pri- 
vinţa fondurilor, cum ar fi cazul dacă ele ar 
fi depuse la casa de depuneri pe nume privat, 
voi căuta să remediez la acest lucru. 


84. 


Rëspuns la o interpelare asupra clădirii 
gimnaziului din Târgovişte. 


(Şedinţa Senatului de la 12 Ianuarie 1889) 





La o interpelare a senatorului din Târgo- 
vişte, Ioan Ciuflea, în favoarea „clădirii unui 
gimnaziu în oraşul Târgovişte“, răspunde 


Ministrul cultelor şi instrucţiunii pu- 
blice, T. Maiorescu. D-lor senatori, cu ocaziu- 
nea unei legi însemnate pentru construcţiunea 
de institute de cultură, nu numai pentru şcoale, 
ci şi pentru Academie, Arhivă, etc., s'a prezen- 
tat în Cameră şi sa primit de Senat — sunt 
acum 4 ani — un amendament, în care se zicea 
că peste ceea, ce era cerut de guvern — şi se 
ceruse 19.000.000 — să se mai dea, 2.000.000 
pentru construirea a zece edificii de gimnazii, 

acolo unde funcţionează gimnazii în realitate, 
dar n'au localurile lor proprii. 

Tergoviştea este în cazul acestui articol, are 
un gimnaziu care nu 'şi are localul său propriu 
şi, conform acestei legi, predecesorul meu s'a, 
adresat la district sau la comună şi a primit 
donaţiunea unui teren. Creditul este votat; prin 
urmare se poate începe lucrarea. 

In or-ce caz acest gimnaziu se va clădi şi 
sper că se va putea începe chiar în decursul 
campaniei acestei veri. Dacă zic sper şi nu sunt 
sigur, este numai că de odată nu se pot face 
toate. 

Căci, d-lor, din legea votată de 21.000.000, 
au mai rămas 4.300.000 lei pentru Mitropolia 
din Bucureşti, 5.000.000 pentru Academie, Ar- 
hivă şi Museu, 2.000.000 pentru universitatea 
din laşi, etc., toate aceste construcţiuni nau să 
se poată face de odată şi trebue să le eşelonăm 
pentru a face cu prudenţă emiterea de rentă. 

In anul trecut s'a inceput in Bucureşti şcoala 
pedagogică şi construcţia ministerului. Ja Cra- 
iova s'au făcut reparaţiunile liceului; la Iaşi s'au 
început dou şcoale, la Tecuci s'a terminat gim- 
maziul, la Galaţi se construeşte asemenea. Şi în 
anul acesta câteva din edificiile arătate în lege 
au să fie incepute, şi cred că va putea fi şi gim- 

naziul din Târgovişte, fiind-că eram mai d'ina- 
inte informat de starea rea, din punctul de ve- 
dere igienic, a acestui gimnaziu. 

Inţelegeţi foarte bine, d-lor senatori, că nu 
este un lucru mai fericit pentru un ministru de 
instrucţiune publică decât să poată înzestra şcoa- 
lele cu edificii proprii. 


85. 


Asupra restaurării Mitropoliei din Tergovişte. 
In contra neprevederii finanţiare. 


(Şedinţa Senatului de la 12 Ianuarie 1889) 





Acelaş senator în aceeaş şedinţă interpe- 
lează pe ministrul cultelor asupra conti- 
nuării lucrărilor pentru repararea bisericei 
mitropolitane din T6rgovişte, şi îi r&spunde 


Ministrul cultelor şi instrucţiunii publice, 
T. Maiorescu. D-lor senatori, restaurarea în- 
cepută la aga numita biserică mitropolitană din 
Tergovişte se întemeiază pe o procedare finan- 
ciară, pe care eu unul, cât voi sta pe această 
bancă, nu o voi urma; fiind-că o găsesc peri- 
culoasă pentru finanţele Statului, este un fel 
de tentaţiune care te duce pe urmă mai departe 
decât credeai. Nu este singurul caz ce se pre- 
zentă cu această reparaţiune, ci procedarea 

aceasta s'a întîmplat cu multe alte lucrări deo 
importanţă şi mai mare, cu fortiticările de exem- 
plu. In cazul de faţă, sa cerut Camerei un 
credit de 100.000 lei pentru restaurarea bise- 
ricei Mitropoliei din 'Tergovişte, vechiu monu- 
ment istoric foarte interesant. Ei, un credit de 
100.000 lei nu este tocmai cifră mică, dar în- 
trun avânt de generozitate şi pentru o aseme- 
nea lucrare Camera 'şi-a zis: să-l primim, şi l-a 
primit. Se prezentă chestia dar aşa: cu 100.000 
lei restaurăm marele monument, Mitropolia de 
la Tergovişte | Dar chestia în realitate nu era 
aşa. Se ceruse credit înainte de a se fi făcut 
studii, şi studii cari să spună reprezentanţilor 
naţiunii într'un mod exact, cum stă astăzi ches- 
tia, adică : încep cu 100.000 lei, am să continuu 
cu altă sută şi cu altă sută de mii, pănă la 4 
sau 5 sute de mii. Aşa fiind, dacă voiţi să re- 
începem restaurarea, bine-voiţi a vota creditul 
începător. Şi apoi mai ştiţi, că evalvările prea- 
labile nu au eşit nici odată mai jos, ci dincontră 
de regulă mai sus, necum când nu se face nici 
un fel de evaluare. Vedeţi dar confuzia: se 
votează 100.000 lei, se zice că cu această sumă, 
să se facă restaurarea, şi după aceasta se fac 
studiile de cari vorbea, onor. interpelator, şi atunci 
se vede că numai pentru restaurarea zidurilor, 

fără nici o decorajiune internă, şi aici e marea 
chestie, fără strane, fără iconostas, fără policandre, 
fără pictură, ete., etc., se cer 200.000 de lei. 

Nu am misiunea, şi nici 'mi-ar sta bine să 
acuz pe predecesorii noştri la guvern, dar pot 
spune ceea ce cred că era mai bine de făcut, 
şi ceea ce promit că voi face. In asemenea caz, 
datoria, era înainte de a începe lucrarea, să se 
vină din nou înaintea Corputilor legiuitoare, să 
se zică: am cerut 100.000, dar iată ce lucrări 
se reclamă, trebue numai pentru zid 200.000, 
şi mai trebue, probabil pentru tot ornamentul 
300.000, în total 500.000. Sunteţi dispuşi să daţi 
această sumă? Dăcă nu o daţi, nici nu încep. 
Ei bine, nu s'a procedat aşa, s'a început lucra- 
rea fără alt credit de cât acel de 100.000, s'au dat 
zidurile jos, s'a luat învelitoarea, şi ast-fel astăzi 
se găseşte vechea Mitropolie, care cel puţin ina- 
inte, de bine de rău, galbenă cum era colorată, 
sta acolo pe zidurile ei, sub acoperişul ei, as- 
tăzi, zic, se găseşte cu un acoperiş provizoriu, 
parte din zid dat jos la pământ, şi fiind-că 100.000 
lei sunt cheltuiţi, ne mai avend credit nu se 
poate urma mai departe, şi din contră cheltue- 
lile s'au sporit de acum 4 ani, erau oameni 
cari trebuiau însărcinaţi eu păstrarea, şi paza, 
lucrării cu oare-cari lefuri, leafa a mers şi după 

ce nu s'a mai făcut nici o lucrare, şi astăzi se 
plăteşte la un supraveghetor. Acum pe de altă 
parte să laşi Mitropolia în această stare, nu 
te lasă inima, iertaţi-mi expresiunea familiară: 
ai intrat în joc, trebue să mergi înainte. Nu- 
mai trebue să se ştie onest şi clar, cum mergem 
mai înainte? Aceasta însemnează încă 400.000 
de lei cheltuială, cel puţin. Aceasta din ce fond? 
Iacă ce cred că sar putea face: [n creditul 
acela votat de 21.000.000 era afectată o sumă 
de 5.000.000 cu emitere de rentă pentru constru- 
irea Mitropoliei din Bucureşti. I. P. S. Sale Mi- 
tropolitului Primat "i-am împărtăşit în anul tre- 
cut, că "mi-e teamă de a începe această con- 
strucţie prea importantă, eu nu cred că dispo- 
ziţiunile noastre artistice actuale sint suficiente 
pentru a risca o lucrare monumentală ca Mitro- 
polia din Bucureşti în momentul de faţă. Mai 
putem aştepta. 

La intrarea mea în minister, la Martie 1888, 
trebuiam să asigur mai ântâi de toate continua- 
rea altor lucrări importante începute tot la bi- 
serici, precum era la Trei lerarchi din Iaşi; 
am cerut dar consimţământul Mitropolitului 
Primat ca să viu să reduc 700.000 lei din 
acel credit de 5.000.000 al Mitropoliei şi să "1 
afectez pentru acele construcţii bisericeşti în- 

cepute, fără o îngreuere peste ceea ce era deja 
votat, 

S'ar putea dar, după acest precedent, să se 
ia din creditul r&mas acum de 4.300.000, se 
înţelege prin un proiect de lege, succesiv su- 
mele trebuitoare pentru repararea Mitropoliei 
din Tergovişte, care s'a început şi care a lăsat 
azi interesantul monument într'o stare aproape 
de destrucţiune. Dacă va fi atunci majoritatea 
Camerei şi a Senatului de această părere, adică 
dacă va consimți la această schimbare de des- 
tinaţiune a fondurilor votate, eu promit d-lui 
interpelator să îndeplinesc, în urma votării 
unei asemenea legi, dorinţa legitimă a d-sale. 
(Aplause). 


86 şi 87. 


Despre profesorii socialişti şi libertatea 
învățămîntului. 


(Şedinţa Senatului de la 14 Ianuarie 1889) 


Intr'o scurtă interpelare, senatorul de 
Bacău, d. George Sturdza, se plânge în con- 
tra „propagandei socialiste“ făcute de unii 
„profesori salariaţi de Stat“, în deosebi la 
Bacău. După răspunsul ministrului de culte, 
intervine şi G. Mârzescu în dezbateri, căruia 
îi răspunde ministrul printr'o nouă cuvin: 
tare. lată aceste două discursuri: 


T. Maiorescu, ministrul cultelor şi instruc- 
țiunii publice. Aşa vag pusă întrebarea aş pu- 
tea să răspund... 

D. George Sturdza. Nume proprii? Profesorul 
Teodoru. 

T. Maiorescu, ministrul cultelor şi instruc- 
țiunii publice. Agitaţiuni socialiste cari din 
domeniul unei concepţiuni, unei argumentări teo- 
retice, unui ideal de stat, pentru care este 
liber or şi cine să şi-l formeze, ar trece la o 
manifestate practică, care violează legile şi re- 
gulele de Stat stabilite, nu se pot tolera. Poate 
să fi o întrebare delicată, unde este limita aces- 
tei treceri, şi aş găsi că este un precedent pe- 
riculos, când fie-care ministru întimplător pe 
această bancă, într'un Stat constituţional, de firea, 
sa schimbător de ministere, după singurul său 
arbitru, după numai a sa convingere, ar vrea 
să judece, din punct de vedere de partid poli- 
tic, dreptul unui profesor de a avea o părere 
şi momentul trecerii acestei păreri în agitare. 
Dar în ceea ce priveşte cazul de faţă, în ceea, 
ce priveşte agitarea socialistă, miniştrii cultelor 
sunt pănă la un punct oare-care puşi la adăpos- 
tul imputărilor de arbitrarietate. 

Chestia s'a prezentat inaintea acelei instanţe 
—să o numesc judecătorească — înaintea acelei 
instanţe judecătoreşti, pe care o prevede legea, 
instrucţiunii publice, judecata Pairilor profesori, 
şi s'a prezentat, din norocirea noastră a con” 

servatorilor, anume sub ministerul liberal. Era 
însuş profesorul, astăzi deputatul d. I. Nadejde, 
la 1881 profesor la liceul din Iaşi; şi d. Nä- 
dejde propaga pe atunci convingerile d-sale de 
socialism, le propaga prin scrieri, şi le propaga 
prin toate întrunirile ce le avea, poate şi în 
cursul şcolar sau cel puţin în convorbiri cu 
şcolarii. 

Cazul a fost atunci apreţiat de Universitatea 
din Iaşi, şi juriul profesoral, care a avut să ju- 
dice pe d. Nădejde, a fost compus dintr'un li- 
beral, după convingerile sale în afară de mate- 
ria de învăţământ, unde partidul politic nu are 
ce căuta, Urechiă; dintr'un eminent reprezentant; 
al liberalismului în Camera de astăzi, d. profe- 
sor Tzoni, din d. Culianu, Rector al Universităţii, 
din d. Chintescu. 

Climeseu. Comisivnea aceasta a fost trasă 
la sorţi. 

Ministrul cultelor şi instrucţiunii publice, 
T. Maiorescu. Se înţelege, a fost trasă la sorţi 
după prescrierea legală. Şi d. Tzoni ca şi d. 
Urechiă şi d-nii Culianu şi Chintescu au fost de 
părere că d. Ion Nădejde, profesor, să fie des- 
tituit ca incapabil de a exercita misiunea de 
profesor, propagând asemenea idei subversive 
în actuala organizare a Statului. 


174 


Iată precedentul creat în această privire. Ce 
e drept, precedentul este creat într'un caz in- 
dividual, ast-fel că nu pot zice în mod absolut 
că sentenţa dată în acest caz individual ar tre- 
bui să fie considerată ca o sentenţă definitivă şi 
generală pentru toate cazurile. 

Cu toate acestea ea rămâne ca un precedent 
important pentru administrarea instrucţiunii pu- 
blice, fiind-că este singurul precedent în această 
materie specială, este provocat de ministerul 
liberal şi este stabilit de un juriu de profesori 
universitari traşi la sorţi. 

Sunt dar mai la largul meu; căci aci m&pot 
sprijini pe autoritatea unui lucru judecat într'un 
caz analog şi zic dar că, în ceea ce mă priveşte, 
nu voi tolera cât voi sta pe această bancă nici 
o agitare socialistă, (Aplause prelungite), 

In special, în cazul de faţă, nu ştiam încă ni- 
mic despre ceea ce a bine-voit a releva d. in- 
terpelant, înainte de interpelarea d-sale. Indată 
după anunţarea ei am mai primit o încunoştiin- 
ţare prin d. ministru de interne asupra profe- 
sorului Teodoru în acelaş sens. 

Am telegrafiat d-lui director Corivan să'mi 
spună ce este, dacă în adevăr lucrul este aşa 
de grav, cum se afirma. Pănă în momentul de 

faţă nu am primit răspuns, cred că pe mâineil 
voi avea. 

Dacă răspunsul va confirma cele relatate; eu 
pe d. Teodoru, care este numai suplinitor, îl 
voi depărta imediat, de la locul ce ocupă. (Apro- 
bări). 

D. preşedinte, general I. Em. Florescu. D. 
interpelator Sturdza voeşte sä răspundă d-lui mi- 
nistru? 

D. G. Sturdza. Nu, eu sunt mulțumit de 
rëspunsul d-lui ministru. 

D. preşedinte. Atunci, onor. d. Mârzescu a 
cerut cuvintul. 

D. G. Mârzescu. Declaraţiunea categorică a 
d-lui ministru de culte şi instrucţiune publică, 
inspirată de la un nenorocit precedent liberal, 
më sileşte ca să intervin în această discuţiune. 

Aş dori să ştiu, eu, profesor de universitate, 
liber pe cugetarea mea, precum este şi d. mi- 
nistru de culte liber pe cugetarea sa, pe baza 
unui articol din Constituţiune!,.. 

D. G. Chițu. Te plăteşte ţara ca să omori 
moraliceşte?! Liber pănă unde?! (Aplause). 

D. G. Mârzescu. Această întrerupere neaştep- 
tată din partea, tocmai a d-lui Chițu më cuprinde 
de mare mirare. V'aşi ruga, onorate domn, să 
bine-voiţi a më ingădui să'mi spun toată cuge- 

tarea. Căci, în ce mă priveşte, şi prin creşterea 
şi prin felul meu de a'trăi în societate, numai 
om de foc şi sabie nu pot să fiu numit; şi, prin 
urmare, pot asigura pe d. Chițu că am condam- 
nat în totd'auna şi pe aceia cari asasină şi pe 
aceia cari propagă asasinatele morale, fie în do- 
meniul vieţei private, fie in domeniul vieţei pu- 
blice. 

Revenind la sentinţa pronunțată de universi- 
tatea de Iaşi, cu precedentul acesta intimplat 
sub guvernul liberal, invocat azi ca o pată neagră 
pentru un minister liberal, onor. d. ministru al 
cultelor, cu multă abilitate, nu numai că'şi pro- 
pune să stabilească o antitesă între modul său 
de vedere şi de administrare şi între acel al 
predecesorilor sti liberali, dar chiar cu francheţă, 
ne-a declarat că inarmat cu verdictul universi- 
tăţei de la Iaşi, este cam în largul său. Căci, 
cugetaţi vë rog bine la propriile cuvinte ale d-lui 
` ministru: sunt la largul meu, eu, conservator, când 
am văzul pe liberali rostind nişte asemenea sen- 
linte... më cred autorizat şi în drept să iaŭ pe 
profesori să“ învirtesc . .. (Ilaritate, aplause). 

Ei, d-le ministru de culte şi instrucţiune pu- 
blică, d-ta care ai debutat la Iaşi prin confe- 
rințe publice, d-ta, care ai fost acuzat; de mai 
multe ori că propagi idei în contra religiunii 

creştine, d-ta, cel acuzat că propagi şi susţii 
ideile lui Darwin, acuzat de pe chiar banca 
Prelaţilor, tocmai d-ta să vii astăzi ca ministru 
de culte şi instrucţiune publică şi să declari 
acestea în Senat, fără ca în acest Senat, în ma- 
joritatea sa eminamente conservator, să nu se 
găsească nimeni să-ţi răspundă? Eu cred că prin 
tăcerea noastră noi nu numai că am fi legitimat 
declaraţiunile d-voastră, dar am fi insultat chiar 
raţiunea noastră de oameni. (Aplause). 

Şi fiind-că te-ai servit cu expresiunile de „agi- 
tare socialistă“, eu v'aş întreba, d-le ministru, 
să-mi defineşti d-ta ce înţelegi prin vorbele aceste 
„agitaţiune socialistă“? Vë desfid şi desfid pe 
întregul guvern să poată defini ce este agita- 
țiune socialistă. 

Şi cum? E destul ca un profesor să vorbească, 
ceva, şi îndată d-ta, în omnipotenţa d-tale mi- 
nisterială, să-i zici: faci agitaţiune socialistă; 
arde'l (ilaritate), destitue”], dă'l în judecată. Dar 
unde am merge şi unde am ajunge cu un ase- 
menea sistem. Nu vezi, d-ta, om cult şi luminat, 
profesor de universitate, că am pica in _arbitra- 
riul administrativ cel mai îngrozitor? (Aplause). 

Cum? Nu vezi d-ta, q-le ministru, conservator 
convins, iubitor de ordine, de legalitate şi de 

constituţionalitate, nu vezi că ai în Constituţiune 
un articol, art. 24, care zice: 

„Constituţiunea garantează tutulor libertatea, 
„de a comunica şi publica ideile şi opiniunile 
„lor prin grai, prin scris şi prin presă, fie-care 
„fiind r&spunzător de abuzul acestor libertăţi în 
„cazurile determinate prin codul penal, fără a 
„se putea restringe dreptul în sine sau a se 
„înfiinţa o lege excepţională.“ 

Etc., etc., etc. 

Ministrul cultelor şi instrucţiunii publice, 
T. Maiorescu. D-lor Senatori, aşa de uşor este 
de a face o discuţiune de cuvinte şi de a în- 
toarce vorba asupra orcărei materii, aşa încât 
să aibă aparenţa că e o mare diferență de ve- 
deri, că e o mare opoziţiune, un drept, o ches- 
tie de libertate, fără ca să fie in fond nici un 
motiv de acest fel! 

Incep întâi prin a înlătura — nu se cuvin în 
asemenea  discuţiuni — toate relaţiunile perso- 
nale cu mine ca profesor. Nu-mi este cunoscut 
că asupra conferinţelor mele libere din laşi şi 
asupra cursului meu, or asupra părerilor mele 
manifestate ca profesor să se fi făcut cea mai 
mică intervenire. Nu-mi este cunoscut că cineva 
de pe banca prelaţilor să se fi ridicat în 

contra părerilor mele exprimate ca profesor prin 
grai or prin seris... 

G. Mârzescu. Scrierea părintelui episcop de 
Roman. 

Ministrul cultelor şi instrucţiunii publice, 
T. Maiorescu. In literatură? Da! Am scris eu 
multe critice şi s'au scris o sumă de critice în 
contra mea. Aci este altă chestie. Dar în cor- 
purile politice constituite, în Senat, în Cameră, 
in Sinod, până când mi se va arăta cazul, con- 
test! Pe cât ştiu din propria-mi experiență atat 
în rindul trecut, când am avut onoarea să fiu 
ministru, cât şi acum, am trăit în Sinod în cea 
mai bună înţelegere cu prea sfinţii prelați... 

I. P. S. S. Mitropolitul Primat. Aşa este. 

Ministrul cultelor şi instrucţiunii publice, 
T. Maiorescu. N'am avut de cât să më felicit 
de raporturile noastre, şi cum cu drept cuvânt 
a zis d. Mârzescu, liber cugetător cum sînt, şi 
sint mândru de a fi aşa, aduc acest omagiu 
prea sfinţilor prelați toleranţi ai bisericei orto- 
doxe române. 

Va să zică, chestia mea individuală este în- 
lăturată, 

Singurul atac în contra părerilor mele teore- 
tice ca profesor mi s'a făcut în Camera liberală, 
a d-lui loan Brătianu, când la 1878 am fost 

ales deputat în aceeaş zi cu onor. d. prezident 
al Senatului, generalul Florescu, şi când s'a ce- 
rut in Cameră să se invalideze amândouă aceste 
alegeri. La d. general Florescu pentru motivul ne- 
drept, prin o rea interpretare a legii, că ar fi 
votat câţiva coloneli în contra legii; la mine 
pentru părerile filosofice ale lui Schopenhauer 
cari le a citit un domn deputat din un arti- 
col din Revue des deux mondes, unde nici nu 
se vorbea de Schopenhauer, ci din contră de 
un adversar al lui). De altminteri eu nu îm- 
Dărtăşesc părerile pesimiste ale lui Schopenhauer, 
dar am tradus numai o eminentă scriere a lui 
în interesul ştiinţei. Pentru părerile dar ale lui 
Schopenhauer, şi nici măcar ale lui, ci ale unui 
adversar al lui, mi se atribuia mie r&spunderea 
şi se cerea să m& invalideze Camera liberală, 
română (Risete, aplause). Şi s'a găsit atunci o 
majoritate de deputaţi cari au ales o comisiune 
pariamentară de anchetă, care să judece alegerea 
mea, şi am fost citat înaintea ei la dealul Mi- 
tropoliei. 

Aci era casul de a vorbi de libertatea unui 
cetățean, ales deputat, de a avea părerile sale 

filosofice, şi este lucru de necrezut, că s'a putut 
întâmpla un asemenea precedent într'o Cameră 
numită liberală | Preşedintele acelei comisii par- 
lamentare era onor. d. Rusu Lăcusteanu, şi "mi 
aduc aminte de scurta şi strania noastră con- 
vorbire, în care “i-am zis că, dacă este vorba 
de o disputare filosofică ca la o teză de docto- 
rat, sunt gata să o fac pentru frumuseţea ca- 
zului; iar dacă e vorba de o discuţie politica, 
atunci nu pot răspunde; fiindcă am fost ales de 
amicii mei politici din Iaşi, de colegiul I de pe 
atunci, chiar fără știrea mea. In momentul ale- 
gerii eram încă, împreună cu d. general Flo- 
rescu, sub acuzarea ministerială, care de alt- 
minteri s'a retras de Cameră a doua zi după 
alegerea noastră. 

Şi atunci la Cameră, după terminarea anche- 
tei asupra alegerii mele, s'a găsit o foarte mare 
majoritate în contra validării mele, dar trebuiau 
două treimi. Şi r&posatul prezident al acelei 
Camere, d. C. A. Roseti —aduc acest omagiu 
memoriei sale —a fost cel d'intâi, care într'o 
pornire de adevărat liberalism a zis: „Nu ur- 
măriţi pe un deputat pentru convingeri filoso- 
fice.“ Şi s'a scoborit de pe scaunul preziden- 
ţial, a votat ostensibil pentru mine şi numai aşa 

am putut să trec cu vr'o 3 voturi peste o tre- 
ime contra majorităţei. 

Pentru materia profesoratului, nu cunosc o 
altă critică oficială a părerilor mele. Nu sunt 
dar eu în chestia de astăzi ca profesor. 

Dar, onorabile d-le Mârzescu, am zis— ai f 
zis şi d-ta pe această bancă — şi de altminteri 
ştiu şi eu să 'mi cumpănesc cuvintele; şi a în- 
virti cuvintele, ştim amindoi, şi aşa! şi aşa! 
(Ilaritate). Am zis dar: Este o chestie delicată, 
de a şti unde sfirşeşte libertatea cugetării, ce 
nimeni nu o poate contesta nimănui, cu atât 
mai puţin unui profesor, şi unde începe agita- 
rea socialistă, care violează legile existente. 
(Aplause). 

Poţi zice d-ta alt-fel? Nu! Ei, ce materie de 
critică aveţi aci? 

D-ta zici: „Cestiunea este de agitare“. Şi ew 
zic aşa, cestiunea este de agitare. Ei, m'ai vë- 
zut luând vr'o măsură, care să treacă mai de- 
parte ? 

G. Mârzescu. Nu te-am acuzat. 

Ministrul cultelor şi instrueţiunei publice, 
T. Maiorescu. Ei atunci, ce poate fi? D-ta re- 
cunoşti libertatea cugetării, o recunosc şi eu; 
şi nu mă dau îndărăt nici de la cazul relevat 
de d-ta; recunosc profesorului de drept la o fa- 

cultate în ţară, în conştiinţa sa de om de ști- 
ință, de jurisprudenţă, ca interpretând dreptul 
constituţional în bună credință, şi nu pentru 
agitare politică, să zică şi să 'şi intemeeze pä- 
rerea, că d. e. domeniul Coroanei este necon- 
stituţional. Va veni altul care va dovedi în ace- 
eaşi bună credinţă şi bună ştiinţă, că domeniul 
Coroanei este constituţional. 

Sunt dar cel dintâi a recunoaşte dreptul pro- 
fesorului de a avea o convingere a sa ştiinţi- 
fică şi de a o manifesta în toată libertatea şi 
demnitatea ştiinţei. Căci adevărate şi întemeiate 
convingeri ştiinţifice în toată, puritatea lor tre- 
bue să dăm noi tinerimii, care vine după noi, 
şi aci nu suntem în desacord, 

Dar când vine agitarea? Ce este agitarea ? 
Nu s'a discutat până acum, de aceea nu am 
zis nici eu nimic. In cazul de faţă însă cu d 
Teodoru, pot să spun acum mai mult decât a 
spus onorabilul d. interpelator. D. ministru de 
interne îmi comunică acum următoarele: d. 
Teodoru — şi aci nu este vorbă de libera cuge- 
tare a unui om care se gândeşte la idealul 
constituirii patriei sale — d. Teodoru a luat 
petiţiuni scrise de socialiști pentru țarani, ti- 
părite în formular, pentru a cere pămînt, şi 
a adunat în sărbători ţăranii din prejur la 

sine, şi le-a spus cum să agite pentru obţinere 
de pămînt. 

Şi un fapt, care pentru mine este tocmai deo- 
sebit de grav, se mai zice, că acest profesor 
întrebuinţează şcolarii săi din gimnaziu pentru 
läțirea acestei propagande. 

Voci. A! A! 

G. Mârzescu. De acord cu d-voastră pentru 
a reproba asemenea procedäri. 

T. Maiorescu, ministrul cultelor şi instruc- 
tiunii publice. Apoi de ce veniţi cu prilejul 
acestui profesor suplinitor de limba franceză, 
care ese din datoriile sale, să faceţi teorii asu- 
pra liberei cugetări, şi să më puneţi şi pe mine 
în joc, care nu am lipsit întru nimic de la lege? 
Aci este o simplă chestie de administraţie prac- 
tică, şi tocmai pentru amicii liberalilor m'am 
provocat la o hotărire a juriului universitar, unde 
între alţii erau şi doi eminenţi membri ai par- 
tidului liberal, dintre cari astăzi unul este în Ca- 
meră şi altul in Senat. Dar d. Mârzescu më în- 
treabă : de ce m'am provocat la acest precedent 
al unui juriu universitar, şi nu la acela, în care 
a fost implicat d-sa şi unde juriul universitar 
şi-a declinat competinţa şi a rămas ca chestia, 
să fie trimisă la curtea cu juraţi? Pentru un 
motiv foarte simplu : este că precedentul, la care 

n'am referit, este tocmai pentru socialism, pe 
când al d-voastră era pentru antidinasticism 
(Aplause), şi că într'o chestie, ca a d-lui Teo- 
doru, unde este vorba de socialism, nu më pu- 
team întemeia decât pe singurul precedent, unde 
este vorba de socialism, şi nu pe un precedent, 
unde este vorba de altceva. D lor, ce poate să 
facă cine-va mai mult pentru a mulţumi şi pe 
un liberal autoritar, ca onor, d. Mârzescu, decât, 
cele ce am zis în privinţa chestiei care s'a re- 
levat ? 

D-lor senatori, mai înainte de a avea o certi- 
tudine în privinţa chestiei de fapt, eu nu pot 
lua o măsură severă în contra unui membru al 
corpului profesoral. Am cerut dar informaţii, şi 
dacă lucrul este așa cum s'a arătat, atunci voi 
destitui pe profesorul suplinitor Teodoru, (A plause) 


88 şi 89. 


Răspuns la o interpelare despre administrarea 
monastirii Neamţul. 


(Şedinţa Senatului de la 20 Ianuarie 1889) 


Senatorul de Iaşi, G. Mârzescu, îşi des- 
voltă o interpelare asupra „stării econo- 
mice şi administrative a monastirii Neamţul 
şi Secul“, la care răspunde 


` T. Maiorescu, ministrul cultelor şi instruc- 
tiunii publice. D-lor senatori, permiteți-mi a în- 
lätura iarăş din discuție chestia personală a 
mea fiind-că nu are a face aci. Onorabile d-le 
interpelator, dacă d-voastră aţi fost declarat în- 
străinat de biserică, imi pare foarte rău pentru 
d-voastră, 
G. Mârzescu. M'a iertat! 

T. Maiorescu, ministrul cultelor şi instruc- 
tiunii publice. Eu nu am fost declarat înstrăi- 
nat de biserică, nu më simt înstrăinat de bise- 
rică, şi aun arătat bisericei tot respectul ce 
trebue să arăt bisericei naţionale prevăzută în 
Constituţiunea țării mele. (Aplause). 

Cuventul de liber cugetător nu trebue să-l întin- 
deţi d-voastră aşa încât să facem în Senat dis- 
cuţiune academică asupra dicționarului limbei 
române, şi asupra diferitelor înţelesuri ale cu- 
vintelor. „Materialist“, cum se vorbeşte în bro- 
şura citată de d-voastră, nu sunt in convingerea 
mea personală, şi nu am fost nici odată. Cos- 
mopolit nu sunt şi nu am fost nici odată. In 
privinţa aceasta ceea ce importă să ştiţi d-voas- 
trä, ca senator, ar putea fi numai relaţiunea 
mea cu Sinodul. In această privinţă însă tocmai 
d-voastră, înstrăinat al Bisericei, cred că ar fi 
bine să aşteptaţi ca însuş Sinodul, ai cărui mem- 
bri mai importanţi îi avem în Senat, dacă crede 
de cuviință să-și reguleze posiţiunea sa faţă cu 
mine, sau mai bine posițiunea mea faţă cu Sfân- 
tul Sinod. 

Dar toată această discuţie despre materialişti, 
despre catolici, despre protestanți ca adversari 
ai bisericei ortodoxe, este cu atât, mai nepotri- 
vită pentru a atinge posiţia mea ca ministru al 

cultelor, cu cât chiar în legea constitutivă a Sfân- 
tului Sinod al nostru este un articol special care 
zice: „dacă s'ar întimpla ca ministrul cultelor 
să fie eterodox, adică de altă religiune, atunci 
în Sinod va fi înlocuit cu un ministru coleg al 
s&u ortodox“. 

Atât de puţin constituirea Sinodului nostru are 
a face cu ceea ce vorbiţi pe aceeaş linie de 
luptă în contra materialiştilor, în contra catoli- 
cilor, sau în contra protestanților, încât prevede 
direct posibilitatea, care nu s'a întimplat şi cred 
că nu se va întîmpla, dar prevede posibilitatea, 
să fie un ministru al cultelor eterodox. Va să 
zică nu poate fi în chestie această parte a in- 
terpelării d-lui Mârzescu. 

Acum vin la chestie. 

Despre ancheta despre care m'aţi intrebat în 
interpelarea d-voastre, nu găsesc în dosarele mi- 
nisterului nici o urmă; am pus pe şeful comp- 
tabilităţii şi al cultelor să caute, şi mi se ra- 
portează că nu există nici un raport de anchetă; 
singura adresă, pe care o găsesc in dosarele cer- 
cetate şi care cam de departe s'ar putea inter- 
preta ca fiind un început pentru o viitoare an- 
chetă, este o adresă din 7 lunie 1886, foarte 
scurtă, în care se invită d. prefect de Neamţu 
să inspecteze „la toate ocaziunile“ adminis- 

trarea în general a monastirilor din acel judeţ, 
fiind-că acele monastiri ar fi din cele mai în- 
semnate. 

O adresă, în care se zice că „la ocaziune“ 
să cerceteze un prefect, cum se face adminis- 
trarea, este o adresă cam vagă, şi nu vë poate 
mira, dacă, fiind vorba numai de ocaziuni, nu 
s'a găsit îndemnat prefectul să raporteze mai 
de urgenţă ceva. In adevăr nu se găseşte nici 
un raport despre starea finanţiară a monastirii 
Neamţu-Secu şi nici o însărcinare specială cu 
vre-o anchetă. De abia acum un an, adică în 
toamna 1887, cu ocazia unei solemnităţi ordo- 
nate de predecesorul meu, d. Sturdza, pentru 
instalarea, noului stariţ, a fost însărcinat prefec- 
tul de Piatra să meargă la monastirea Neamţu 
şi să citească decretul regal pentru întroducerea 
noului stari, şi atunci prefectul raportează, des- 
pre această solemnitate şi adaogă la sfârşit că 
nu sa putut ocupa de inventariul averii acelei 
monastiri, fiind membrii comisiei absenţi. 

Tată singurul r&spuns, care are aerul dea se 
raporta la această adresă. Va să zică în dosa- 
rele ministerului nu găsesc nimic. 

Acum la întrebarea legitimă a onor. d. inter- 
pelator, dacă averea ce se află la monastire se 
administrează conform cu legea comptabilităţii 

generale a Statului, la această întrebare pot rës- 
punde că, de când am intrat în minister, m'am 
preocupat, din întimplare, tocmai de monastirile 
Neamţu şi Secu, şi la 9 August 1888, înaintea 
interpelării şi chiar înaintea alegerii d-voastre, 
am trimis prefectului de Neamţu o adresă, 
şi am insistat in prima linie asupra trimi- 
terii de urgenţă a inventarului, fiind-că, în 
adevăr, de la secularizare şi pănă astăzi nu 
se formase nici măcar inventarul averii mo- 
nastirilor Neamţu şi Secu. In fine acum 3 
luni, în Octomvrie, am primit inventarul cu 
data adresei de trimitere de la 30 Septemvrie 
1888, şi s'a trimis dar pentru prima oară de la 
1860 un inventar al averii monastirei Neamţu şi 
Secu; este aici, în faţa d-voastre, compus din 
atâtea file câte vedeţi, destul de voluminos, co- 
prinde obiectele sfinte, cărţile destul de nume- 
roase etc., descrierea nu este tocmai amănunţită, 
dar în fine este un început de ceva mai solid. 
La pagina penultimă este şi arătarea vitelor lä- 
sate la secularizare. Sunt specificate şi apoi în- 
semnate în total aşa: 459 capete de vite de 
diferite soiuri; nu cred că d. interpelator doreşte 
să "i citesc şi specificarea, fie-cărui soi de vite. 
Acest inventar, datat de la 1888 Iulie 12 — 
trimis de abia la 30 Sept. — este subscris de 

protoiereu, de un archiereu, de subprefectul în- 
sărcinat de prefect, şi mai ales de noul stariţ 
care recunoaşte că această avere a primit-o în 
administraţia sfinţiei sale. Vrea să zică, începem 
a avea o mai bună regulă, avem cel puţin o 
urmă de răspundere posibilă. Inventarul s'a fä- 
cut în patru exemplare, unul l-am primit la mi- 
nister, unul trebue să fie pentru curtea de comp- 
turi, unul presupun că este trimis S. S. Mitro- 
politului Moldovei, şi unul este la mănăstire, 
In ceea ce priveşte acum bugetul, în bu- 
get este o sumă relativ neînsemnată care se ad- 
ministrează de monastirea Neamţu şi Secu. La 
anexa No. 12 din bugetul cultelor stă o cifră 
totală de 57.830 lei pe an pentru amândouă 
monastirile, compusă așa: din leafa unui supe- 
rior, a 10 servitori şi a unui medic din cheltu- 
iala bisericei 4.000 lei, a hramului 1.600 lei, 
nutrimentul a 258 monachi şi 10 servitori 37.530 
şi îmbrăcămintea a 268 monachi, câte 50 lei pe 
an de unul, cheltueli mărunte, etc. Aceste chel- 
tueli sunt administrate, în ceea ce priveşte scrip- 
tele aflate în minister, exact conform legii comp- 
tabilităţii, adecă pe fiecare lună cu statul de 
prezenţă al călugărilor şi al celuilalt personal; pen- 
tru fiecare altă cheltuială cu actele justificative 
obişnuite, Aici suntem dar în regulă şi aşa a 

fost totdeauna, în ceea ce priveşte scriptele aflate 
la minister. 

Acum onor. d. interpelator denunţă neregula- 
rităţi, ca de exemplu: de şi ar fi încetat din 
viață un călugăr, s'ar fi cheltuit totuş banii 
aferenţi pentru îmbrăcămintea lui; acei 50 de 
lei pe acel an, în chitanţele date la minister 
se arată cheltuiţi pentru îmbrăcămintea unui 
călugăr. 

Acum, că ar fi murit câte un călugăr şi că 
înainte de a fi înlocuit, suma aferentă la îmbră- 
cămintea lui s'ar destina la alte trebuinţi, pen- 
tru aceasta pot r&spunde, că în statele de pre- 
zenţă cari se trimit la minister, îndată ce înce- 
tează din viaţă un călugăr, se găseşte înlocuit 
cu un altul, de sigur înlocuit după propunerea 
Inalt P. S. S. Mitropolitului Moldovei aprobată în 
formă, şi această parte merge la scripte în re- 
gulă. Dacă în fapt nu este aşa, sau dacă, pre- 
cum arătaţi, călugării, cari ar trebui să fie la 
mănăstire, se întrebuinţează pentru alte servicii 
eclesiastice, aceasta r&mane de constatat; în fapt; 
n'am avut cunoştinţă până acum. Decât, d-lor 
senatori, constatarea aceasta în fapt are partea 
ei delicată, şi să më scuze d. interpelator, nu 
ştiu dacă este nemerit să aducem anume această 
parte a discuţiunii sub forma, în care a prezen- 

tat-o d. interpelator înaintea Senatului, adică: 
să constatăm dacă un călugăr este întrebuin- 
ţat şi în cancelaria Mitropoliei, sau că Inalt P. 
S. S. Mitropolitul Moldovei ar fi încuviinţat 
unui călugăr să fie portar şi la o altă monas- 
tire; cu alte cuvinte, să se constate lucruri aşa 
de mici, în cari se implică şi o parte din ad- 
ministraţie mai mult bisericească. Apoi, când 
d-voastră sînteţi înaintea Senatului, întrebarea, 
cum un călugăr, care are 35 bani pe zi pentru 
hrana lui, mai are şi o leafă de portar, sau 
cum un alt călugăr mai este întrebuințat şi la 
Mitropolia din Iaşi, şi încă puneţi aceste chestii 
mai mici sub o ast-fel de formă, pare că sar 
întâmpla te miri ce enormităţi la monastirea 
Neamţu şi Secu, permiteţi-mi să zic că se de- 
păseşte scopul folositor al unei asemenea discu- 
ţiuni, şi nu plătesc cei 35 de bani peziai unui 
călugăr, care ar fi şi portar, atâta discuţiune 
publică în mijlocul Senatului. (Aplause). Cu mai 
puţin încă se plăteşte ca cu asemenea ocazie 
să incepem a arunca un ast-fel de blam gene- 
ral asupra administraţiei bisericeşti din partea 
locului. 

Să mă ierte onor. interpelator a'i spune că, 
avend in vedere cunoştinţele d-sale în literatura 
bisericească şi în administrarea bisericească, 

atunci când îmi anunţase interpelarea, credeam 
să văd te miri ce constatări precize de fapte 
însemnate, de o gravitate oare-care, de un in- 
teres destul de general, pentru a merita o dis- 
cuţie solemnă în Senat. Dar când am văzut că 
este numai atât! 

E neapărat regretabilă or-ce neregularitate, şi 
promit că în ceea ce mě priveşte, më voi ocupa 
şi de aceasta. Dar dacă, precum am zis, e vorba 
de un călugăr că e portar la o monastire şi de 
altul că e întrebuințat la Mitropolie, aceasta, este 
puţin lucru. Voi ruga pe Inalt P. S. S. Mitro- 
politul Moldovei, căci fără grave motive nu vreau 
să mă pun în conflict cu Sf. Prelaţi, să bine- 
voiască a cerceta asupra neregularităţii ce s'a 
arătat. Partea finanţiară a acestei administrări 
monastireşti va fi in deosebi cercetată, şi dacă, 
se va afla ceva important, voi avea onoare să 
comunic rezultatul onor. d. interpelator. 


Conform unei dispoziţii speciale a regu- 
lamentului Senatului, după r&spunsul mi- 
nistrului se dă din nou cuvântul interpela- 
torului. La replica senatorului G. Mârzescu 
din acea şedinţă răspunde iarăg 


Ministrul cultelor şi instrucţiunii publice, 
T. Maiorescu. D-lor senatori, în întrebarea aceasta, 

asupra administrării monastirii Neamţu, poate 
a simțit şi d. interpelator că s'a redus la cam 
puțin ceea ce ne putea spune; dar acum în chiar 
chestia interpelării se amestecă o întrebare, în 
multe alte priviri, mult mai importantă. 

Dacă ne mărginim numai la obiectul interpe- 
lării, întreb şi eu la rindul meu: D-le interpe- 
lator, pentru administraţiunea monastirii Neamţu 
mie îmi faceţi o imputare că s'ar lăsa legea ad- 
ministrativă oare-cum în uitare? Tocmai mie, 
care vă arăt inventarul pentru prima oară făcut, 
ca să intru în legea comptabilităţii cu această 
monastire? 

Apoi, d-lor, cu fineţea ce o aveţi, nu puteţi 
distinge o politeţă de redacţiune în răspunsurile 
mele, de o energie de administrare ce v'am 
arătat-o în acte? Am obţinut inventarul, are 
acum ministerul pentru prima oară elementele 
de control pentru acea administraţiune în mo- 
nastire; eu am obţinut acest rezultat, am stă- 
ruit pentru el înainte de a fi vorba de inter- 
pelarea d-voastre, pentru regula generală a unei 
administrații corecte. 

Odată acest prim rezultat obţinut, este ve- 
derat că controlul are să meargă mai departe. 

Dar fiind-că este un stari nou introdus, şi 
fiindcă am crezut că acel stariţ este cel d'intâi 

stariţ al monastirii Neamţu care a recunoscut; 
ce avere a primit, n'am avut pănă astăzi nici 
un motiv — căci aci am să acoper şi autorita- 
tea şi prestigiul lui — dea trimite anchete finan- 
tiare peste capul unui om, care pănă acum mi-a 
dat primul act de administraţiune regulată. Şi 
când din acest respect eu caut să îmblânzesc 
chestia, d-voastre trageţi de acolo concluzia că 
eu zic că administraţia civilă nu are ce căuta 
pe acolo în ceea ce priveşte legea comptabili- 
tăţii generale a Statului? Dar în capul cărui 
om poate să treacă aceasta, care are a face cu 
administraţia Statului şi poartă o parte a r&s- 
punderii? Va să zică nu este aci chestia; nimeni 
nu a zis un asemenea lucru. 

Cu toată micimea acestei chestii, d-voastre 
voiţi să-i daţi nişte proporţii pe cari nu Je 
are în sine, prin nişte alterări de cuvinte, şi mai 
amestecați şi preoţii de mir, cari adecă ar şti 
ce se petrec în monastiri şi că aceasta contribue 
la nemulţumirea lor şi apoi mai vorbiţi şi de 
noi, că adecă tot promitem şi n'am făcut nimic 
pentru îmbunătăţirea soartei preoţilor de mir. 
Vedeţi, asemenea înveninări ale chestiei, aseme- 
nea, aţițări într'o chestie arzătoare, care nu are 
a face cu comptabilitatea de la Neamţu, încontra 
acestora daţi-mi voie a mă ridica. Dacă este acum 

vorba de clerul mirean, tocmai în momentul de 
faţă — din întimplare chiar astăzi, nu mai de- 
parte — am discutat cu un Inalt Prelat insuş 
proiectul de lege elaborat pentru îmbunătăţirea 
clerului de mir; aştept de la d-voastre şi de la 
membrii opoziţiunii din Senat ca să grăbească, 
împreună cu noi, dezlegarea acestei chestii. Eu 
voi veni în Senat în această sesiune, peste pu- 
ţine zile, cu proiectul de lege care este deja 
făcut. (Aprobări). 

D-lor, fiind-că această chestie se agită şi este 
o lucrare foarte importantă, şi fiind-că S-tul Si- 
nod, în sesiunea de toamnă şi cea de primăvară, 
s'a ocupat cu mare solicitudine de ea şi a trans- 
format-o acum în proiect de lege, şi fiind-că 
atunci, când este vorba de preoţii de mir de pe 
la sate, nu pot lucra decât cu concursul întreg 
şi bine-voitor al prelaţilor, tocmai de aceea tre- 
bue să më lăsaţi să trăiesc, mai ales în vremea 
aceasta, în armonie cu prelaţii. Voiţi pentru 
câţi-va călugări, cari trec din monastirea Neamţu 
Ja, alte ocupaţiuni, să intru în conflict cu Mitro- 
politul din Iaşi? Sau să generalisez o anchetă 
finanţiară şi să intru poate în conflict şi cu alţi 
Episcopi? Nu mě veţi atrage pe calea aceasta, 
în momentele de faţă şi nu mă veţi atrage nici 
pe cale de a începe tocmai acum, când este 

vorba de chestia îmbunătăţirii soartei clerului 
de mir, reforma sinodală, care este o chestie 
grea, şi foarte agitătoare de spirite. Avem des- 
tule agitaţiuni în ţară; Sinodul poate rămâne 
Sinod cum este. Më felicit că prelaţii din Sinod 
s'au ocupat de soarta clerului mirean. Ne-am 
înţeles în unele puncte, proiectul se va prezenta, 
d-voastre în această sesiune, in mod practic ela- 
borat, şi atunci voi fi cel d'intâi a më felicita 
de întinsele — o recunosc — cunoştinţe eclesias- 
tice ale onor. interpelator, şi'l rog de pe acum 
să vină cu luminile d-sale să însufleţească această, 
— în adevăr importantă lucrare — să'mi permită, 
a zice mai importantă decât chestia acelor că- 
lugări de la Neamţu, cari mai merg şi la Mi- 
tropolia din laşi şi la poarta altor monastiri. 


90. 


Asupra dreptului de interpelare. 


(Ședinţa Camerei de la 21 Ianuarie 1889) 


In secţiile Camerei se cerceta proiectul 
d-lui P. Carp, ministrul domeniilor, asupra 
vînzării moşiilor Statului în loturi mici la 
tărani. Faţă de însemnătatea acestei legi, 
se propune amiînarea numeroaselor interpe- 
lări înscrise la ordinea zilei. 


T. Maiorescu, ministrul cultelor şi al instruc- 
țiunii publice. D-lor deputaţi, cred şi eu că pä- 
rerea exprimată de onorab. preopinenţi e cea 
corect constituţională, Recunosc că interpelarea 
este un drept personal al deputatului, Consti- 
tuţiunea i-l recunoaşte. Regulamentul Camerei 
sar putea modifica asupra formalităţii de exer- 
citare a acestui drept, sar putea zice, de exem- 


200 


plu, în regulament că interpelările să se desvolte 
în o anume zi pe săptămînă; nici-odată însă 
regulamentul n'ar putea să înfrîngă un principiu 
clar înscris în Constituţiune. 

Al doilea, regulamentul de faţă, pănă când 
nu e modificat, este şi el o lege, care trebue 
păzită aşu cum este astăzi, şi cred şi eu cu onor. 
d. Pallade, că în conformitate cu acest regula- 
ment cel mai târziu după trei zile de la anun- 
ţarea interpelării, ministerul este obligat să 
răspundă, dacă insistă deputatul interpelator a 
avea un r&spuns. Asupra acestui punct suntem 
dar cu toţii de aceeaş părere, şi vedeţi că nu 
este de la banca ministerială nici o încercare 
de a slăbi, de a atinge, de a pune la îndoială 
dreptul de interpelare al deputatului. 

Dar, d-lor, nu e mai puţin adevărat că sunt 
şi necesităţi ale unor situaţiuni importante, care 
se impun chiar interpelărilor; şi fiind-că din par- 
tea unui eminent membru al opoziţiunii, al mi- 
norităţii, din partea d-lui Kogălniceanu, a venit 
propunerea ca să treacă Adunarea în secţiuni 
până când va termina cu legea vinzării moşiilor 
Statului; şi fiind-că nici unul din interpelatori 
nu a ridicat un cuvânt în contra acestei propu- 
neri a d-lui Kogălniceanu... 

D. N. Blaramberg. Eu nu eram aci. 

D. I. Nueşoreanu. Nici eu. 

D. ministru al cultelor şi instrucţiunii pu- 
blice, T. Maiorescu. Erau alţii şi n'au ridicat 
nimeni nici un cuvânt; prin urmare, propunerea 
d-lui Kogălniceanu s'a primit de toți, şi ast-fel 
a r&mas ca o deciziune a Camerei luată în una- 
nimitate în vederea importantelor legi ce se dis- 
cută în secţiuni. 

Acum onor. d. Blaramberg, care nu era pre- 
zent atunci, a declarat şi d-sa, faţă cu aceste 
legi, că pentru astăzi consimte şi d-sa la ami- 
nare. 

D. N. Blaramberg. Pentru interpelarea mea ; 
căci nu sunt stăpân decât pe dreptul meu. 

D. ministru al cultelor şi instrucției pu- 
blice, T. Maiorescu. Faţă cu ceilalți domni in- 
terpelatori aminarea o avem, de oarece atunci, 
când onor. d. Kogălniceanu a propus să se amine 
desvoltarea interpelărilor, nimeni nu s'a ridicat 
contra; căci dacă s'ar fi ridicat încontra un sin- 
gur interpelator, nu putea majoritatea, or cât 
de numeroasă ar fi, să'i ridice acest drept după 
regulamentul de astăzi al Camerii. 

Cred dar că suntem înţeleşi in chestia de prin- 
cip şi chiar şi în cea de procedură. Putem intra 
astăzi în secţiuni, bine înţeles că, îndată ce se 
vor termina lucrările din secţiuni, mâine chiar, 

de se va putea, interpelările vor fi desvoltate şi 
guvernul va fi la dispoziţia d-lor interpela- 
tori. 

D. Preşedinte C. Grădişteanu. Atunci, d-lor, 
cu consimţimintul unanim al Adunării, interpe- 
lările se amină pe mâine, iar astăzi trecem a 
lucra in secţiuni. 


91. 


Cinci respunsuri relative la un tablou 
statistic, la biserica Ionașcu din Slatina, la 
luarea asupra statului a şcoalei comerciale 
din Ploeşti (şi în contra tendenţei deputaţilor 
de a cere sporirea cheltuelelor), la clădirea 
şcoalei Normaie în Câmpulung și la progra- 

mul învăţămîntului în şcoalele rurale. 


(Şedinţa, Camerei de la 24 Ianuarie 1889) 


Precum s’a arătat mai sus, în nota dis- 
cursului 80, vivucitatea atacurilor, la care 
este expus noul cabinet; Teodor Rosetti din 
prima zi a înfățișării sale înaintea parla- 
mentului, este un simptom al situaţiei sale 
precare. După retragerea prezidentului Ca- 
merei Luscar Catargi şi alegerea lui C. Gră- 
dișteanu în locul s&u, situaţia devine şi mai 
anevoiasă. Chiar numărul exagerat de mare 

al interpelărilor este un simptom pentru 
aceasta ; în singura şedinţă a Camerei de la 
24 Ianuarie 1889 se află la ordinea zilei 27 
de interpelări, dintre care unele privesc pe 
ministrul cultelor şi sînt întîmpinate de rës- 
punsurile următoare. 


A) 


Deputatul din Ploieşti, C. 0. Dobrescu, 
cere să i se remită un tablou de toate nu- 
mirile făcute în învățămîntul primar sub 
ministerul de atunci, fiindu-i necesar pentru 
o interpelare. 

La, aceasta răspunde 


Ministrul instrucţiunii publice, T. Maio- 
rescu. D-lor, onor. d. Dobrescu a cerut de la 
acest minister, prin organul prezidentelui Came- 
rei, nişte dosare, în numër de trei, care i sau 
pus la dispoziţiune, şi a mai cerut un al pa- 
trulea lucru, care este un tablou de toate nu- 
mirile făcute de mine în învățămîntul primar, 
şi de toate avisurile date de consiliul permanent 
asupra acestor numiri. Apoi, onorabilă Cameră, 
eu, care de pe această bancă am recunoscut 
ieri cel mai întins drept al or-cărui deputat în 
materie de interpelări, permiteţi-mi a vë spune 
că a satisface cererea dlui Dobrescu, adecă 

a-i procura tabloul şi copiile de cari a vorbit, 
este a însărcina administraţia acestui minister 
cu o lucrare statistică, pentru care nu are nici 
timp nici funcţionari, căci s'a suprimat de mult 
referentul statistic. 

Asemenea lucrări nu le pot ordona după sim: 
pla cerere a unui deputat. Este cu totul alta 
când însăş Camera va decide să fac aceasta, 
sau când ar cere o comisiune a Camerei, cum 
a cerut comisiunea budgetară aşa ceva, în care 
cas tabloul s'a făcut, 

In fața cererii d-lui Dobrescu, am onoare a 
declara că funcţionarii de astăzi nu au destul 
timp să facă tabloul tutulor numirilor mele în 
învățămîntul primar şi să copieze toate rezolu- 
ţiunile consiliului permanent, caci aceasta e o 
lucrare întinsă, afară numai dacă onor. Ca- 
meră decide aceasta, şi atunci voi cere un 
mic credit pentru înfiinţarea acestui fel de ofi- 
ciu statistic, care să facă ceea ce cere d, Do- 
brescu, 


B) 


La o interpretare a deputatului Deleanu 
pentru repararea bisericei Ionașcu din Sla- 
tina, răspunde: 

Ministrul cultelor şi instrucţiunii publice, 
T. Maiorescu. Domnilor deputaţi, biserica Io- 
naşcu din Slatina e astăzi ca orce biserică în- 
treţinută de stat. Nu vëd pentru ce i s'ar des- 
vina un paragraf deosebit în budget. In decursul 
verei trecute nu s'a arătat din partea acelei bi- 
serici nici o cerere pentru reparaţii. Nu e vorbă: 
dacă s'ar fi arătat o cerere mare, nu s'ar fi în- 
destulat poate întreagă, fiindcă suma trecută în 
budget pentru repararea tutulor bisericilor şi 
monastirilor din ţară era numai de 65.000 lei, 
şi era departe de a ajunge; dar or unde sa 
cerut din această mică sumă, am dispus să se 
dea o parte proporţională la toţi. Insă, precum 
am zis, pentru biserica Ionaşcu nu s'a cerut şi 
prin urmare nu s'a dat. Acum, făcendu-se ce- 
rerea prin d. interpelator, va fi prevăzută la re- 
paraţii şi biserica, Ionaşcu pentru anul viitor cu 
o sumă proporţională, 

Cat pentru chestia ceailaltă, că adică sînt 
moşii donate de Ionaşcu bisericei, aceasta este 
o chestie pe care nu o putem deslega acum, 
şi r&mâne dar întreagă şi de o parte şi de alta. 
De bine — de rău, această avere se află astăzi 
secularizată, şi, odată secularizată, venitul ei a 
intrat în venitul general al statului, şi astăzi 
nu se mai poate susţine, că pentru cutare tre- 

buinţă a bisericei Ionaşcu să se întrebuinţeze 
propriul ei venit. Aud că locuitorii din Slatina 
vor să facă proces statului; atunci vom vedea 
ce hotăreşte justiţia. Astăzi trebue să më măr- 
ginesc a răspunde d-lui interpelator, ca în vara 
acestui an din suma totală înscrisă in budget 
pentru repararea bisericelor, se vor face oare- 
care reparaţii şi bisericei Ionaşcu din Slatina. 


C) 


Un alt deputat liberal din Ploeşti, Radu 
Stanian, interpelează pe ministrul cultelor 
ca să grăbească a lua şcoala comerţială din 
Ploeşti asupra statului și primeşte urmă- 
toarea întimpinare, îndreptată în princip şi 
în contra tendinței deputaţilor de a spori 
cheltuelile : 


Ministrul cultelor şi instrueţiunii publice, 
T. Maiorescu. Interpelarea aceasta mai corect 
trebuia, să fie adresată numai d-lui ministru al 
domeniilor, fiindcă după legea de astăzi şeoa- 
lele de comerţ nu se ţin de resortul ministe- 
rului instrucţiunii publice, ci de resortul minis- 
terului domeniilor. 

Dar fiindcă 'mi este adresată şi mie, voi rës- 
punde eu în absenţa colegului meu de la do- 

menii. De altminteri prin un articol special de 
lege se zice că şcoalele dependente de ministe- 
rul domeniilor se vor administra conform cu 
legea instrucţiunii publice. 

D-lor, în legea instrucţiunii publice este zis: 
se vor înfiinţa şcoale comerţiale în mai multe 
oraşe, între cari şi Ploeşti. 

Nu cred că onor. d. interpelator poate de aici 
să deducă ca un fel de neobservare a legii, fi- 
indcă adică nu s'a luat deja până acum asupra 
statului şcoala comerţială din Ploeşti, pe care o 
întreţine comuna. Ar fi o neobservare a legii nu- 
mai atunci când aţi arăta, ceea ce nu este, că 
în afară de oraşele arătate în acel articol de 
lege, ar fi creat statul şi întreţinut vre o altă 
şcoală comerţială înainte de a fi inființat pe 
cele prevăzute în acel articol al legii instrucţiu- 
nii, între cari şi cea din Ploeşti. Dar aceasta, 
nu s'a întâmplat. Ceea ce sa întâmplat e că 
Statul până acum nu a înfiinţat toate şcoalele 
comerţiale prevăzute în lege, ci numai patru dim 
şeapte. 

Apoi legea instrucţiunii nici nu prevede un 
termen, şi, onor. interpelator, dacă este să vor- 
bim de înapoiere în aplicarea legii instrucţiumi 
apoi gândiţi-vă la marea nepunere în aplicare : 
învățămîntul obligatoriu de la 1864 şi până as- 

tăzi la 1889 nu e încă pus în aplicare, din lipsa 
de şcoale în sate; şi d-voastră vă miraţi că nu 
s'a aplicat încă articolul din lege cu privire la 
înfiinţarea, tutulor şcoalelor de comerţ. Nu tre- 
bue să vë miraţi de aceasta, 

Cu toate aceste d. ministru al domeniilor a 
arătat toată, bunavoinţa ca să se facă ceva pen- 
tru şcoala comerţială din Ploeşti; şi cred, cu 
drept cuvint ; căci mi s'a arătat de colegul d-v,, 
d. lenescu, cu cifre, că districtul Prahova e unul 
din districtele, care contribue în modul cel mai 
însemnător la veniturile statului şi în proporţie 
e districtul care primeşte cea mai mică parte în 
compensație. 

Evident că această disproporţie nedreaptă tre- 
bue să dispară; dar vě rog nu puneţi chestia, 
pe neaplicarea sau neobservarea legii de către 
guvernul actual. D-voastră mai ales, d-le Sta- 
nian, care sunteţi deputat din Ploeşti, acum ca, 
şi mai nainte, binevoiţi a nu ne face impu- 
tarea că de ce în singurul an 1889 nu facem 
noi ceea ce nu s'a făcut în 12 ani de zile de 
amicii d-voastră. (Aplause, ilaritate). 

Dar cine era primarul Ploeştilor şi tot odată 
deputat în fosta Cameră? (Aplause). Am avut 
şi eu onoarea să vă fiu coleg pe atunci, şi re- 
cunosc că d-voastră eraţi unul din colegii cei 

mai plăcuţi şi cei mai simpatici; dar tocmai 
pentru că eraţi aşa, eraţi unul din deputaţii cei 
mai bine văzuţi şi influenţi ai acelei majorităţi. 
(Aplause). Iacă dar primarul din Ploeşti, în spe- 
cial bine văzut şi influent în partidul d-sale, că- 
ruia fostul ministru al său d. Stolojan “i-a su- 
primat subvenţia stabilită ce se da şeoalei co- 
merțiale din Ploeşti, şi dsa atunci nu gă- 
seşte momentul oportun (aplause) să protesteze 
în Cameră și ne cere acum nouă, ca de odată, 
şi numaidecât să reinfiinţâm noi la Ploeşti ceea 
ce nu noi am suprimat (aplause), ci din con- 
tră se suprimase în timpul unei majorităţi apro- 
piate de convingerile d-sale politice. Va să zică 
pe acest teren să nu punem chestia; să o lå- 
săm mai bine pe terenul pus de d. enescu, pe 
acela al unui judeţ care contribue aşa de mult 
la veniturile statului şi care ar avea dreptul să 
aibă şi el mai mult din beneficiele statului; ase- 
menea pe terenul pus de d. ministru al dome- 
niilor că e în adevăr o şcoală bună şi că d-sa 
va face ce va fi posibil pentru ea. 

Dar fiindcă d. Stanian a făcut aluzie la acea 
desbatere în Senat, îl rog să'şi amintească un 
cuvint constituţionaliceşte foarte just pronunţat 
acolo de un senator: e o procedare curioasă ca 
să vie Camera să ceară guvernului cheltueli; 

aceasta e rësturnarea adevëratului sistem con- 
stituțional, — Guvernul cere cheltueli gi Camera 
le încuviinţează, sau le restrînge, sau le refuză, 
Dar este lucru nepomenit în bun sistem con- 
stituţional ca să vie Camera şi să ceară guver- 
nului cheltueli, nu într'un caz excepţional, nu 
în 2, ci în 10, în 20, 

Mai toate interpelările d-voastră se traduc prin 
cereri de cheltueli. Esenţa sistemului constitu- 
ţional este însă din contră că, deputaţii, cari au 
control asupra administraţiei cheltuelilor publice, 
să fie mai nainte de toate economi cu punga 
contribuabililor; istoria merge aşa, că guvernele 
au voit să cheltuiască prea mult, şi Camerile, 
pentru a cruța punga contribuabililor, i-au oprit 
şi i-au moderat pe această cale. 

D-voastră din contră vreţi să împingeţi la 
cheltueli, acesta nu este adevăratul sistem par- 
lamentar. 

Nu e lucru mai plăcut pentru un ministru de 
cât să'i dați mijloace să cheltuiască. Care mi- 
nistru de culte or de domenii nu ar fi fericit 
să facă şcoli de comerț, să facă şi teatre la 
Iaşi, atenee la Bucureşti, ş. c. l, $. c. 12? 

Dar, d-lor, scuzaţi-mă, noi trebue să venim 
cu un budget echilibrat; nu putem merge cu 
cheltueli nechibzuite; eu cred că asemenea ce- 

reri nu pot fi bine discutate decât în comisia 
budgetară, şi atunci când se propune o anume 
întrebuințare într'o parte, să ştim ce economii 
putem face în altă parte, 

lată, d-lor, ce aveam de răspuns la interpe- 
larea d-lui Stanian, 


D) 


La întrebarea d-lui Dr. Sache Stefănescu, 
deputat de Câmpulung, în privinţa clădirii 
şcoalei normale în oraşul pe care îl repre- 
zenta în Cameră, răspunde 


D. ministru al cultelor şi instrucţiunii pu- 

blice, T. Maiorescu. D-lor deputaţi, în această 
zi binecuvintată, în care am fericirea de a rës- 
punde la atâtea interpelări, am deosebita feri- 
cire de a putea răspunde foarte scurt la inter- 
pelarea de faţă. 
Da, lucrarea e hotărită de predecesorul meu, 
angajamentul e luat în sensul arătat şi voi face 
tot. posibilul ca să înceapă construirea edificiului 
chiar în campania acestui an. 


E) 


In sfârşit, propunerea abruptă a deputa- 
tului C, Popovici relativă Ja nişte reforme 

propuse de d-sa în programul şcoalelor să- 
teşti, se înlătură, prin următoarele cuvinte: 


Ministrul instrucţiunii publice, T. Maio- 
rescu. D-lor, programul învăţămîntului şcoalelor 
săteşti, după legea instrucţiunii publice, pe care, 
nu më îndoiesc, d. interpelator o cunoaşte, tre- 
bue să fie votat de consiliul general al instruc- 
ţiunii. Eu n'am drept să introduc programe după 
arbitrul meu. În consiliul general de instrucţiune 
sint reprezentaţi şi învățătorii primari, şi la pri- 
ma sesiune va avea, consiliul şi din alte puncte 
de vedere să se ocupe de programele învăţă- 
mintului în sate. Cu această ocazie se vor dis- 
cuta şi întrebările atinse de d. interpelator. 


92. 


Contra dării în judecată a ministerului 
Ioan Brătianu. 





(Şedinţele Camerei de la 31 Ianuarie şi 1 Fevruarie 1889) 


Incompatibilitatea ministrului de justiţie 
G. Vernescu şi a partizanilor săi cu opera 
conservatoare, precum şi retragerea lui Las- 
car Catargi din prezidenţa Camerei, apropie 
situaţia modificatului minister Teodor Ro- 
setti de criza finală, pe care o prevestesc 
în deosebi cele petrecute cu ocazia desba- 
terilor asupra dării în judecată a lui Ioan 
Brătianu și a colegilor săi ministeriali. Din 
aceste desbateri face parte şi discursul ur- 
mător, pe la începutul căreia se petrece 
scena cu întreruperea făcută de ministrul 
justiţiei, de care vorbeşte întroducerea, isto- 
rică a volumului de faţă, pag. 36. 


D. ministru al instrucţiunii publice şi cul- 
telor, T. Maiorescu. D-lor deputaţi, îmi permit 
a vorbi de la această tribună neutră şi nu de 
la banca ministerială; fiind-că ceea ce voi avea 

onoare a vë zice, va fi zis de mine mai întâi 
ca deputai... 

D. Caton Lecca. Ca deputat nu puteţi vorbi 
decât la rindul înscrierii. (Aplause). 

D. ministru al instrucţiunii publice şi cul- 
telor, T. Maiorescu. In monientul în care a 
bine-voit a mě întrerupe onor. d. Lecca, conti- 
nuam tocmai cu cuvintele: apoi ca ministru, cu 
părerea sa personală, fiind-că nici n'am cerut 
autorizarea colegilor pentru a vorbi în numele 
consiliului de miniştri, şi mai presus de toate 
în chestia de astăzi vorbesc ca un membru al 
majorităţii din Cameră. In această calitate mai 
ales, d-lor deputaţi, am cerut cuvintul în contra 
propunerei pentru darea în judecată a ministe- 
rului Brătianu. 

M'a surprins deja în discuţia de azi acest fapt, 
şi “mi permit a/l semnala de îndată maiorităţii 
numite „liberal-conservatoare“ din această Ca- 
meră, că cel dintâi care a fost chemat ca să 
ne sfătuiască pe noi de a primi darea în jude- 
cată este radicalul d. Panu (Sgomot). Radicalul 
d. Panu, consecvent ca radical, ne dă a înțelege 
că, dacă darea în judecată a Cabinetului Catargi 
de la 1876 nu a avut rezultate, precum ar fi 
fost bine să aibă, e că nu s'a urmărit până în 
definitiv, s'a părăsit; că precedentul ce trebue 
säl creaţi mai curind, ar fi ca să daţi în jude- 
cată toate ministerele. Aceasta e lecţiunea ce 
ar vrea să urmeze o majoritate de Cameră con- 
servatoare în ţara aceasta? Că aceasta îi con- 
vine d-lui Panu, o înţeleg; că sdruncinarea or- 
cărei formări de guvern in monarhia constitu- 

țională, aşa cum e constituită, convine radica- 
lilor, o înţeleg; dar să examinăm dacă ne poate 
conveni noă. 

D lor deputaţi, d-nul Panu a zis că darea în 
judecată e un lucru, la care unii din d-lor sar 
fi angajat şi care e mîngierea unora din d-lor. 
Vei recunoaşte, onor. d. Panu, că precum unii 
din d-voastră sunteţi consecvenţi, când cereți da- 
rea în judecată, pot fi alţii consecinţi când din 
contră o combat. Îmi permit pentru aceasta, a 
vă aminti un fapt: În şedinţa Camerei de la 
2 Decemvrie 1886, cu cât-va timp înainte de des- 
voltarea interpelării asupra brutalităţilor comise 
în redacţiunile ziarelor, în şedinţa Camerei de la 
2 Decemvrie 1886, când se discuta adresa la 
tron, cel ce are onoarea a vë vorbi acum, a 
spus în mijlocul Camerei colectiviste — şi o nu- 
mesc ast-fel, fiind-că cuvintul de colectivitate e 
introdus de un autorizat representant al său, d. 
Stătescu, şi eu intrebuințez cuvîntul în acelaş 
înțeles parlamentar, în care l-a zis şi d-sa — 
în aceasta Cameră colectivistă a d-lui Ioan Bră- 
tianu, mi-am permis a spune următoarele cu- 
vinte, pe cari vi le citesc din Monitor: „Eu pre- 
„věd vremea — poate să më înşel, precum se 
„pot înşela toate prevederile omeneşti —eu pre- 
„V8d vremea, unde voi avea să fac apărarea d-lui 
„Brătianu atunci, când va fi d-sa în opoziţiune 
„Şi când vor fialţii, cari îl vor ataca cu pasiune 
„Şi împreună cu relevarea erorilor ce le-a comis, 
„vor voi săl persecute împreună cu ai săi şi să-i 
„Şteargă orce merit ce a avut.“ 

Acuzarea, de astăzi o prevedeam şi era uşor 
de prevăzut; fiind-că în cei din urma 4 ani re- 
gimul era căzut şi căzut din ce în ce mai mult, 
şi din cauza secetei de idei, de care cu drept cu- 
vint vorbia d. Panu, şi din cauza încercării de a 
năbuşi cu violenţă de procedări nemulţumirea cres- 
cendă şi din cauza mai presus de toate a groza- 
vei corupţiuni administrative ce se lăţise în toată 
ţară şi care trebuia să producă o reacțiune vio- 
lentă. 

Dar dacă era de prevăzut şi a fost pre- 
văzută acuzarea de astăzi a d-lui Brătianu, 
trebuia prevăzută şi necesitatea, combaterii ei. A 
venit acum momentul important, în care o ma- 
joritate conservatoare şi liberală să dea o dovadă 
de prudenţă şi să nu lase să fie dusă, să alunece 
pe acest, povârniș. 

D-lor deputaţi, şi aici më adresez la coiegii mei 
din majoritate, noi mai avem un precedent de 
darea în judecată a unui întreg Cabinet sub con- 
stituţia de la 1866, precedent pe care înţelegea, 
d. Panu că'l vom putea invoca şi pe care a cău- 
tat să'l înlăture, zicând că n'a dat rezultate, fiind- 
că n'a fost urmărit. Dar în precedentul acesta 
este altceva de relevat decât rezultatul de tri- 
mitere sau netrimitere inaintea curţii de ca- 
saţie, altceva mai important şi care trebue 
să ne pună pe gânduri şi in situaţia de 
faţă. Şi de aceea permiteţi unuia, care se afla în- 
tre cei acuzaţi la 1876, să vë aducă aminte de 
acest element, care merită să fie, mai ales astăzi, 
luat în considerare. 

In. şedinţa de la 8 Iulie îmi pare, în orce caz 

în luna Iulie 1876, s'a făcut propunerea de darea 
în judecată a cabinetului Lascar Catargi, după cum 
se face acum pentru cabinetul I. Brătianu. 

Atunci erau 10 foşti miniștri daţi in judecată 
şi din întimplare sunt tot 10 azi, a căror dare în 
judecată se cere... Atunci printr'un fel de ironie, 
pe care colectivitatea pare că n'a simţit-o, num&- 
rul de 10 s'a făcut 11, fiind-că d. Teodor Rosetti 
a cerut însuş, ca o onoare pentru dsa, să fie 
şi dsa dat in judecată, şi colectivitatea s'a gră- 
bit sål dea şi pe d-sa în judecată. Când s'a 
făcut votul pentru darea în judecată, în acea şe- 
dință a Camerei din 19 Iulie 1876, erau prezenţi 
105 membri, s'au găsit şase cari s'au abținut, 
cred că a fost banca ministerială; căci declarase 
că nu se amestecă. A fost numai unul, care a 
votat contra, şi au fost 98 pentru, adică unani- 
mitatea minus unul, care a votat darea în ju- 
decată a întregului cabinet Catargi. A votat-o în 
urma a ce? 

A votat-o în urma unei cercetări, unei anchete 
pe la ministere, cum se propune şi astăzi ded. 
Blaramberg şi de ceilalţi subseriitori. 

Nu më miră acea anchetă de la 1876, şi nu 
më miră nici darea în judecată de la 1876. Dar 
iată ce mă miră şi ce trebue relevat ca cel mai 
caracteristic element pentru discuţia de astăzi: 
aproape unanimitatea Camerei de la 1876 a vo- 
tat lucrul următor în fruntea actului de acuzare: 
să se dea în judecată Lascar Catargi — şi aici 
citez textul actual — „fiind-că a întrebuințat 
„banii publici în propriul s&u folos“. — Aici e 
punctul cel mai important, după părerea rnea. 

Va să zică a dat în judecată acea Cameră pe 
un om, pentru că ar fi întrebuințat banii publici 
în propriul său folos, un om pe care unanimi- 
tatea ţării şi chiar colectiviştii inşii îl ştiu de omul 
cel mai cinstit în această privinţă. (Aplause). 

L-a dat în judecată Camera cu unanimitate, 
după ce alesese ca să facă cercetarea onestităţii 
lui Lascar Catargi... pe cine? Alesese între alţii 
pe d. Stolojan şi pe d. Simeon Mihâlescu (risete), 
precum trimisese să cerceteze lucrările diplo- 
matice de la Externe pe d. Fundescu de la 
Telefraf (ilaritate), iar la ministerul de rezbel tri- 
misese pe d. Radu Mihai (risete generale). 

Alături cu aceştia şi impreună cu ei a fost 
ales şi d. Blaramberg ca să cerceteze finanţele. 

D. N. Blaramberg. Este cu desăvirşire ne- 
exact: vë declar în rnod formal că nam luat 
parte în acea comisiune şi pot să vă citesc Mo- 
nitorul ca să vedeţi că am protestat. 

D. ministru al instrucţiunii publice şi cul- 
telor, T. Maiorescu. Ve mulţumesc de relevarea 
d-voastre, fiind-că vreau să fie revelată orce 
neexactitate. Dar permiteţi-mi să vë zic că nu 
aveaţi nimic de rectificat; fiind că eu am zis nu- 
mai că d. Blaramberg a fost ales. 

D. N. Blaramberg. Da, însă n'am participat. 

D. ministru al instrueţiunii publice şi cul- 
telor, T. Maiorescu. Rog să mi se aduca Moni- 
torul oficial din Iulie 1886, unde se constată că 
d-voastre ați fost ales la acele cercetări, coleg 
cu d-nii Stolojan şi Simeon Mihălescu, coleg cu 
d-nii Fundescu şi Radu Mihai. Rezultatul acelor 
comisiuni, o repet, a fost aprobat cu unanimitate, 

minus un vot şi 6 abţineri, adică să se dea în 
judecată un Lascar Catargi, pentru că şi-a în- 
suşit din averea publică bani pentru interesul 
su privat. 

Faţă cu anume acest punct al acuzării, trebue 
să zic: 

A fost o infamie ceea ce s'a comis atunci. 
(A plause). 

D. N. Blaramberg. D-le prezident, vă rog să 
më înscriţi pentru chestie personală, şi dacă 
cuvintul de infamie se adresează la mine, atunci 
d. Maiorescu să'l retragă la moment. (Sgomot). 

D. ministru al justiţiei G. Vernescu (către 
d. Maiorescu). Aveţi mai mult respect când vor- 
biţi de o Cameră întreagă. 

D. N. Blaramberg. Cuvintul acesta trebue 
retras la moment. (Sgomot). 

Fac apel la d. preşedinte, care este acolo ca 
să ne apere onoarea, când nu ne putem să ne 
apărăm singuri; pentru ca d-sa să intervie ca 
d. ministru să retragă acest cuvint. (Sgomot). 

D. ministru al cultelor şi instrucţiunii pu- 
blice, T. Maiorescu. Nu s'a adresat d-voastră. 

D. ministru al justiţiei, G. Vernescu. 
Atunci s'a adresat mie. (Aplause prelungite). 

D. ministru al cultelor şi instrucţiunii pu- 
blice, T. Maiorescu. Nu se adresează întru ni- 
mic dlui Vernescu, colegul meu; nu se adre- 
sează în genere la nimenea personal, el are ur- 
mătorul înţeles: acest act, această judecată asupra 
unui om ca d. Lascar Catargi, care este recu- 
noscut de toţi ca om cinstit, şi chiar de toţi 
acei, cari atunci l-au dat în judecată, acest act, 

această hotărire am calificat-o ast-fel. Şi cum 
puteam să calific acel fapt? Dar în privinţa per- 
soanelor, cari au luat parte în acel vot, nu am 
întrebuințat nici o calificare, şi am zis din 
contră că toate aceste persoane recunosc as- 
tăzi că nu i se poate acestui om imputa un ase- 
menea lucru. 

D. T. Calimaki. Lăsaţi pe d. Catargi. 

D. ministru al cultelor şi instrucţiunii pu- 
blice, T. Maiorescu. Onorabile d-le Calimaki, 
d-voastră veţi argumenta în felul d-voastră, per- 
miteţi-mi să argumentez în felul meu, 

Mi se aduce acum Monitorul oficial din Iulie 
1876, lam aci şi citesc pe cei cari au fost aleşi 
pentru ancheta de atunci. Intre acei aleşi este 
pentru ministerul de finanţe d. Eugen Stătescu 
cu 71 voturi, d. N. Blaramberg cu 70 voturi, 
d. I. Codrescu cu 69 voturi şi aşa mai de- 
parte... 

D. N. Blaramberg. Vë rog, constatați : nu 
eram bolnav? 

D. ministru al cultelor şi instrucţiunii 
publice, T. Maiorescu. Aci, d-Jor, este numai 
sumarul şedinţei, nu văd pe cei absenți. Am 
avut a constata numai, că d-voastră aţi fost 
ales. 

D. N. Blaramberg. Eu më voi explica în 
ceea ce priveşte purtarea mea politică, dar în 
privinţa cuvintului, tot trebue să'l retractezi, în 
orce caz. 

-D. ministru al cultelor şi instrucţiunii 
publice, T. Maiorescu. Il retractez in orce 
caz faţă cu orce persoană; căci nu este aci O 

chestie personală, este chestia numai de faptul 
în sine, 

Aceasta sa putut întimpla la 1876, şi s'a 
putut găsi atunci pentru asemenea enormitate 
o unanimitate de Cameră. Şi acum vë pun ur- 
mătoarea întrebare: Cum a fost cu putinţă una 
ca aceasta? Ca să se primească o asemenea 
acuzare din partea aproape a unanimităţii unei 
Camere ? 

Şi s'a mers atunci mai departe, s'au tipărit 
faimoasele patru volume scrise de d. Misail, şi însuş 
acel act de dare în judecată, în fruntea căruia sta 
acea, enormitate contra d-lui Lascar Catargi pre- 
cum sta şi în contra altor foşti colegi ai d-sale, 
s'a afişat la fiecare comună şi l-am văzut eu 
încă în 1877 afişat la o comună. A fost atunci 
ales un comitet de dare în judecată sub prezi- 
denţa d-lui Dimitrie Brătianu. Am aci manda- 
tul de înfăţişare şi cel de aducere ce mi s'a tri- 
mes mie ca şi celorlalți miniștri acuzaţi. Poartă, 
semnăturile d-lor Stolojan, Costinescu, Misail, 
Giani şi Fleva. 

Ce dovedeşte aceasta? Aceasta dovedeşte că 
pasiunile politice pot să orbească aşa încât 
să schimbe albul în negru şi negrul în alb 
(Aplause); şi pot să orbească, cum au orbit 
atunci pe mulţi, încât să facă din omul cel 
mai recunoscut onest un om care a fost pus 
sub o asemenea, acuzaţiune, (aplause). Nu este 
aşa, d-le Panu? Cum în altfel să se înţeleagă 
acest fenomen, cum să se explice votul unani- 


mităţii Camerei, care pune pe d. Catargi în această 
acuzare ? 

Nu cred că veţi putea găsi altă explicare de 
cât întîmplătoarea perspectivă falşă a unui mo- 
ment pasionat, cum este totdeauna acela al lup- 
telor politice prea încordate. D-lor, acea acuza- 
ţiune ministerială de la 1876, de altminteri 
faţă cu care tocmai cei acuzaţi au fost foarte 
indiferenți, a căzut de la sine. Au venit alege- 
rile de la 23 Ianuarie 1878, în persoana d-lui 
general Florescu şi în persoana mea la Iaşi, şi 
a doua zi după alegerea noastră s'a retras sim- 
plu toată acuzarea ministerială de aceeaș: Ca- 
meră care o votase. 

Erau şi alte timpuri atunci; venise rezbelul 
dintre România şi Turcia, şi cu ocaziunea aces- 
tei crize externe, guvernul I. Brătianu a simţit 
în modul cel mai grav ce greşeală a făcut 
de a fi împărţit ţara în două, de a vedea că 
ţara este expusă la un asemenea pericol, pe 
când fusese sfâşiată în două părţi, din care una 
era ţinută prin şefii s&i sub ameninţarea, acelei 
acuzaţiuni şi cealaltă era singură reprezentată 
in guvern şi în Cameră. 

Atunci ajunsese timpul în care le era mai 
frică acuzatorilor de acuzare, decât acuzaților, 
cărora nu le a fost frică niciodată. Deci acuza- 
torii au căutat şi au găsit cel mai mic pretext 
ca s'o retragă. 

D-lor deputaţi, dacă a fost rău, dacă a fost 
periculos de a împărţi ţara în două, aşa pre- 
cum s'a făcut atunci sub ministerul Brătianu 
prin acea acuzare a cabinetului I. Catargi, oare 
sunteţi d-voastră siguri astăzi, că o dare în ju- 
decată a cabinetului I. Brătianu nu o să fie tot 

aşa de rea, nu o să sfâşie iarăşi ţara în două 
părţi şi nu o să se întâlnească În aceeaş stare 
periculoasă cu evenimente complicate din afară ? 
Cine este Ja noi, în mijlocul orientului european, 
cine din Români este cu o inteligenţă şi cu o 
siguranță aşa de perfectă încât să fie în stare 
a zice în bună conştiinţă: Țara aceasta este în- 
tr'o aşa linişte internă şi externă şi vu, r&mâne 
în o aşa linişte, încât poate să'şi facă satisfacția, 
unui partid dea ţine reprezentanţii celuilalt par- 
tid sub judecată? 

Nici un om cu prudenţă politică nu va putea, 
afirma aceasta. 

Dar trec acum la un alt argument, d-lor de- 
putaţi, însă văd că e târziu. 


(Se închide şedinţa şi se anunţă conti- 
nuarea discursului pentru a oua zi 1 Fe- 
vruarie). 


D. ministru al cultelor şi instrucţiunii pu- 
blice, T. Maiorescu. D-lor deputați, aveam 
onoare să vë spuu eri — şi terminasem cu acest 
punct de plecare — că precedentul constituţio- 
nal, Singurul pe care îl avem de la aplicarea 
constituţiunii din 1866 în privinţa dării în 
Judecată a unui întreg minister, nu e de na- 
tură a ne încuraja pe această cale, orcâtă deo- 
sebire ar fi de persoane şi de imprejurări. Şi 
este o datorie cunoscută în materie constituţio- 
nală mai importantă de a se întemeia cineva, 
mai ântâi pe examinarea precedentelor. Nu e 
de natură a ne încuraja, fiindcă trebue să pro- 

ducă în conştiinţa fiecărui om imparţial îndo- 
iala asupra părţii în care s'au amestecat pasiu- 
nile politice, şi'n privinţa părţii în care a pu- 
tut domni dreptatea curată. 

Acum pentru a'mi înlesni puţinele cuvinte, ce 
am să le spun în contra propunerii formulate 
de onor. d. Blaramberg, daţi-mi voie să fac o dis- 
tincţiune fundamentală. 

Dacă ar fi vorba de cererea unei cercetări, 
care să constate în contra unor miniştri anume 
că ar fi comis vreun delict sau o crimă; dacă 
a avut nefericirea această ţară de a vedea în 
capul guvernului ei oameni cari ar fi capabile de 
asemenea fapte, evident că este o datorie de le- 
galitate mai presus de toate, ca asemenea fapte 
să nu r&mână acoperite, ci să fie urmărite şi 
pedepsite. Aceasta este legalitatea supremă şi e 
unul din drepturile fundamentale ale Camerei — 
este chiar sancţionarea, controlului ce trebue să] 
aibă Camera asupra puterii executive. — Dacă 
propunerea aceasta, susținută de onor. d. Bla- 
ramberg, ar fi în acest înţeles... 

0 voce. e spune legea. 

D. ministru al cultelor şi instrucţiunii pu- 
blice, T. Maiorescu. Cred că s'ar găsi mulţi 
pentru a face aşa ceva; eu aş fi pentru o ase- 
menea propunere... 

O voce. Modificaţi legea, nu se prevede în 
lege asemenea, propunere. 

D. ministru al cultelor şiinstrueţiunii pu- 
blice, T. Maiorescu. Insă, propunerea d-lui Bla- 
ramberg, îmi cer voie să o caracterisez prin nu- 
mele celui care e în fruntea ei şi care i-a dat 

lectură în Cameră — propunerea de dare în ju- 
decată a celor două din urmă cabinete Brătianu 
nu se mărgineşte aci. Ea are introdus un ele- 
ment în ea, care îi dă caracter politic în prima 
ordine, şi de aceea mai ales sunt ìn contra ei. 

Iată care este această parte. 

Se vorbeşte între punctele de acuzare acolo 
formulate, se vorbeşte, ce e drept, sub o formă 
mai acoperită, oarecum ca o frază incidentală, 
de chestia Basarabiei şi de chestia Dunării. Onor. 
d. Panu, unul din subseriitorii propunerii, în 
vorbirea d sale de ieri, a trecut cu uşurinţă peste 
aceste puncte, şi relevând lucrul a zis, că pen- 
tru acestea n'ar fi de părere ca să se dea în 
judecată; cu toate acestea a subscris propune- 
rea. Apoi, d-lor, înţeleg şi aşa s'a făcut adesea 
ori şi nici nu se poate altfel, înţeleg, că acolo 
unde o propunere cuprinde părţi esenţiale cu 
cari te uneşti, să nu faci greutăţi de redacţiune 
şi să treci peste părţile secundare. Dar se poate 
zice că atunci când o Camerăa ţării româneşti 
cere darea în judecată a unui minister, întreba- 
rea despre pierderea Basarabiei şi întrebarea des- 
pre Dunăre, sunt chestii secundare? Poate să 
fie o faptă istorică de cea mai mare şi mai du- 
reroasă însemnătate, precum este pierderea Ba- 
sarabiei, poate să fie chestia Dunării, o chestie 
vitală pentru ţară, chestii de o a doua ordine 
pe cari să lə strecori într'o propunere şi pe cari 
să le treci apoi cu vederea parcă n'ar fi fost? 
(aplause), se poate? Dar nu vedeţi că din mo- 
mentul ce sau pus aceste chestii, dinsele co- 
vârşesc întreaga propunere şi fac dintr'insa o 

propunere eminent politică ? Aşa fiind, nu pu- 
teţi şterge din această propunere caracterul ei 
politic. 

Este chiar o contrazicere în acea propunere 
şi este cu atât mai caracteristic, că fiind contra- 
zicere, s'au strecurat totuşi cele 2 cuvinte: Ba- 
sarabia şi Dunărea. Se propune darea în jude- 
cată a cabinetului Brătianu, în cele 2 ultime for- 
maţiuni ale sale; toată lumea insă ştie că ches- 
tia Basarabiei era terminată, înainte de a veni 
penultima şi ultima formaţiune a ministerului 
Brătianu. Pentru ce dar se strecoară în propu- 
nere ? Toată lumea ştie că ultima şi penuitima 
formaţiune a cabinetului Brătianu n'a avut să 
se ocupe de chestia Dunării; chestia era ante- 
rioară. 

De ce s'a strecurat în propunere ? 

Cum? vin oamenii în Parlamentul ţării serioşi, 
cari ştiu ce vor şi implică într'o asemene ches- 
tie, în aşa contrazicere două din chestiile cele 
mai mari de natură politică pentru ţara în- 
treagă, şi noi să trecem peste ele? Apoi in ches- 
tia Basarabiei era onor. d. Kogălniceanu, coleg 
cu d. Brătianu ; în chestia Dunării era r&posa- 
tul Vasile Boerescu, care a avut o acţiune re- 
marcabilă — nu judec, dacă în bine sau în rău 
— aceştia nu sunt implicaţi în darea în jude- 
cată. Apoi atunci despre ce poate fi vorba în 
aceste două întrebări, dacă nu sunt în chestie 
persoane de acuzat ? Aşa cum se prezintă pro- 
punerea şi cu aceste două întrebări, în contra- 
zicere cu ea însăş, ea câştigă un şi mai straniu 
caracter politic şi ca o aşa propunere politică, 

îmi permit a më ridica din toate puterile mele 
contra ei. 

Şi vorbesc în contra ei, onor. Cameră, fiindcă 
întrebările de această natură se judecă isoriceşte, 
iar nu pe cale de proces înaintea Curţii de ca- 
sație; fiind-că e cu neputinţă ca să deferi îna- 
intea unei asemenea instanţe de autoritate ju- 
diciară înaltă, dar esenţial nepolitică, asemenea. 
intrebări de grea cumpănă pentru conştiinţa. 
fiecărui ministru, întrebări, în privinţa cărora 
nimeni nu ştie cum le ar fi rezolvat, într'un 
sens sau altul, dacă nu e pus în împrejurările 
de atunci şi nimeni nu mai poate repune as- 
tâzi chestia în toate împrejurările ei de atunci. 

Asemenea lucruri s'au judecat istoriceşte şi 
au contribuit fiecare pentru partea sa la toată 
desvoltarea politică mai departe a noastră a tutu- 
lor, aşa că nu in această privinţă e chemat un 
partid, care vine după altul învins în alegeri, ca, 
să facă o propunere de dare în judecată. 

Aceasta cu atât mai puţin, d-lor deputaţi, cu 
cât nu trebue să uităm un lucru în toată această 
materie. 

D. I. Brătianu a fost reprezentantul guvernu- 
lui ţărei timp de 12 ani. Dupe chestia Basarabiei, 
tot ministerul Brătianu cu majoritatea sa a avut 
favoarea, soartei de a proclama şi de a face să 
se recunoască independenţa şi Regatul României. 
(Exclamaţiuni, protestări)... şi îmi aduc aminte 
în acel moment... 

D. I. Dimitriu. Cer cuvintul. 

D. ministru al cultelor şi instrucţiunii pu- 
blice, T. Maiorescu. In acel moment al procla- 

mării Regatului, îmi aduc aminte de unul din 
cele mai frumoase cuvinte, după apreţierea mea, 
ce s'au pronunţat în Cameră, de cuvintul onor. 
mei coleg Al. Lahovari, deputat atunci în opo- 
ziţia conservatoare pe acele bănci alăturea cu 
mine, care, când s'a prezentat propunerea de 
Regat în Cameră, a spus majorităţii colectiviste: 

Noi conservatorii, dacă n'am avut favoarea 
să prezentăm noi o asemenea propunere, îi adu- 
cem însă ceea ce putem da şi care îşi are şi 
aceasta marea sa importanţă, îi aducem unani- 
mitatea Camerei şi o aprobăm din toată convin- 
gerea noastră. (Aplause). 

A fost dar un act al acelui guvern de partid, 
asupra căruia unanimitatea ţării reprezentat, în 
Cameră, s'a întâlnit. 

Orce am zice dar noi, guvernul acela a avut 
momente, în cari, precum era în capul guver- 
nului ţării, tot aşa reprezenta în realitate şi o 
întreagă situaţiune primită de intreaga ţară legală. 

Dacă aşa dar am da un caracter politie pro- 
punerii de acuzare în contra ministerului I. Bră- 
tianu, dacă am face un asemenea act de la par- 
id la partid, s'ar resfrânge acea parte a acuzării 
şi asupra țării care a susţinut pe d. Brătianu 
cu majoritatea ej în acel timp, cu încrederea ei, 
cu stima ei. (Aplause, întreruperi). 

Onor. d. Panu trece aşa de uşor — cum zi- 
ceam — asupra acestei cestiuni... 

D. G. Panu. Mam pronunţat categoric contra. 

D. ministru al cultelor şi instrucţiunii pu- 
blice, T. Maiorescu. Contra, dar scuzaţi-mă, cred 
că termenul uşor nu trece peste convenientele 

parlamentare, eu găsesc uşor, dacă aţi procedat 
astfel. 

Când într'o asemenea propunere se pune o 
chestie aşa de importantă, atunci, după pâ- 
rerea mea, dacă nu o primeşti, nu trebue să 
subscrii propunerea. Onor. d-le Panu, fără in- 
doială chestii de aceste ca Basarabia şi Dună- 
rea, sunt chestii naţionale, precum pierderea Ba- 
sarabiei este o durere naţională, sunt prin natura 
lor şi chestii politice, şi atunci trebue să ne 
uităm împrejur, să ne întrebăm, ce rezultat pot 
produce şi în privinţa relaţiilor noastre cu gu- 
vernele d'imprejur, 

Şi aici trebue să fim oameni politici: căci 
suntem un Stat independent, şi în mică poziţie, 
dar în poziţia bine hotărită, pe care o avem 
în Orient, trebue să cugetăm cu maturitate, să 
ne gândim de dou ori în asemenea materii. 

A zice că nu trebue să fii politic în asemenea 
sens şi că trebue să urmezi primul sentiment 
de sinceritate şi de convicţiune, pe care nu më 
îndoiesc că'l are d. Panu, aceasta este deprin- 
dere de jurnalist. Nu este vorba, jurnalistul este 
un om important în politică, dar sunt şi alţii 
mai importanţi în politică; este mai important 
în politică membrul unei majorităţi din Cameră; 
şi în guvern sunt membrii cari sunt importanţi 
şi cari au răspunderea, unei situaţii politice, pe 
când jurnalistul este efemer, prin natura sa, şi tre- 
bue să scrie din zi în zi, şi ceea ce scrie intr'un 
moment, nu este aşa de important, fiind-că trece 
momentul. Dar majoritatea Camerei şi guvernul, 
care se ocupă mai ales de chestii permanente 


231 


şi nu efemere, fără îndoială trebue să deschiză 
ochii în patru, când vine o discuţie ca cea de 
faţă. Onorată Cameră, era cu atât mai stranie 
această încercare a d-lui Panu de a îndulci pro- 
punerea de acuzare, ast-fel formulată, cu cât 
această întreagă procedare este o intervertire 
a rolurilor obişnuite într'un Parlament. Căci, 
d-lor deputaţi, vine o propunere ca aceasta, 
o propunere de aşa importanţă, în cât or-cum 
majoritatea Camerei care ar vota-o, ia răspun- 
derea unui act foarte important prin urmările 
sale posibile. Şi sunt între noi, cei din ma- 
jJoritate, unii cari în înţelesul unei propuneri de 
urmărire nepolitică sunt de acord, şi totuş pro- 
punerea de acuzare, în loc să vie din partea 
majorităţii, mărginită în limitele cerute de ma- 
joritate, ne vine din partea minorităţii în întin- 
derea, ce poate conveni minorităţii. 

Şi ceea-ce găsesc straniu este zelul cel mare 
din partea unora din majoritate pentru darea în 
judecată a ministerului Brătianu faţă cu noi; 
apoi şi noi am suferit, noi eram mai întâi cei 
daţi în judecată. (Intreruperi). 

Noi n'am contribuit atunci nici la sosirea la gu- 
vern, nici la susţinerea în guvern a ministerului 
Brătianu. 

Eu ştiam pe onor. d. Panu un înfocat guver- 
namental al ministerului Brătianu mult timp. 

D. G, Panu. Dita ai fost ministru la Berlin 
sub Ioan Brătianu şi ai fost însărcinat cu vin- 
zarea moşiilor din Bucovina 1). 


1) Cea diricâi afirmare e inexactă, despre cea de-a doua vez 
mai jos nota la disc, 98. 

Cer cuvântul în chestie personală. 

D. Preşedinte. Vë rog nu întrerupeţi. 

D. ministru al cultelor şi instrucţiunii pu- 
blice, T. Maiorescu. Aceasta nu e chestia per- 
sonală. 

Sunt în drept a discuta atitudinele politice ale 
unui deputat şi nu le voi discuta decât pentru 
a trage o conclusiune politică, 

Îl ştiam pe onor. d. Panu şef de cabinet în 
ministerul Ioan Brătianu. (Aplause). 

O voce. Sub C. A. Rosetti. 

D. ministru al cultelor şi instrueţiunii pu- 
blice, T. Maiorescu. Şef de cabinet în ministe- 
rul de interne al ministerului Ioan Brătianu. 

D-le Panu, d-voastră care eri ziceaţi că este 
rëu empirismul în politică, se vede cât de colo 
la d-voastră tinctura, ştiinţifică a sistemei posi- 
tiviste. Vë rog să primiţi o comparare curat 
ştiinţifică şi nu empirică. Ştiţi că luna este un 
satelit al pământului, dar pământul se învirteşte 
în jurul soarelui şi cu el împreună se învirteşte 
şi luna împrejurul soarelui. Se poate ca să te fi 
învirtit d-ta în jurul lui Rosetti, dar Rosetti se 
învirtea atunci în jurul lui I. Brătianu. Şi când 
v'aţi încercat d-voastre Rosettiştii să nu vë mai 
învîrtiţi în jurul soarelui I. Brătianu, v'au sfă- 
rimat Brătianu şi v'aţi împrăştiat toţi în toate 
părţile ca nişte meteori, şi numai un fragment 
de meteor, onor. d. Tache Giani, sa mai alipit 
de soare în ultimele momente, tocmai când apu- 
nea. (Aplause). 

D-voastră faceţi aşa parcă a venit d. Brătianu 
numai în ultimele momente nesusţinut, nepre- 

parat de alte elemente, din partea aceea care 
voeşte acum să'l dea în judecată. Dar este 
evident, că o parte a răspunderii cade asupra 
acelora cari l-au susținut de la început. Şi con- 
clusiunea aceasta më face, pe mine mai ales, să 
fiu cu precauţiune şi să më uit de unde vine 
propunerea de dare în judecată, şi să mă uit 
dacă vine mai ales din partea majorităţii sau 
vine din partea minorităţii; şi cu aceasta, d-lor 
deputaţi, ajung la ultimul argument. 

Dacă din propunere se şterge elementul de 
partid politic, elementul de înaltă discuţie po- 
Jitică, cum este Basarabia şi chestia Dunării, 
dacă se face o simplă propunere a majo- 
rităţii în acest sens restrins, se simplifică dis- 
cuţia. 

Dar dacă este vorba ca să vină propunerea 
aşa, cum a venit, şi purtată în parte de aseme- 
nea elemente, apoi eu trebue ca membru al ma- 
jorităţii să më întreb, dacă nu se mai ascunde 
şi alt-ceva îndărătul ei, şi vë mărturisesc, că 
văd un grad de emoţiune în această discuţie 
care'mi pare că nu provine numai de la chestia 
Brătianu. 

Onor. d. Panu a căutat să facă o deosebire 
între membrii, pe cari i-a numit junimişti, şi 
alţii din cabinetul actual, şi a zis că d-sa înţe- 
lege că junimiștii nu împărtăşesc idea dării în 
judecată. 

Şi adică de ce? O spunea d, Panu: fiind-că 
a fost un moment, în care era incercarea unei 
înțelegeri între d. loan Brătianu şi noi. Dacă 
aceasta este încă in cugetul cui-va, ca un lucru 

care ar influenţa convingerea noastră în desba- 
terea de astăzi, atunci vë rog ca acest lucru să'l 
depărtaţi. In chiar actele, cari a binevoit a le 
reproduce d. Blaramberg în propunerea sa, se 
vede o scurtă declaraţiune, — şi este o dovadă 
de imparţialitatea d-sale — făcută de mine, nu 
aci, unde nu este faţă d. Ioan Brătianu, dar 
în faţa guvernului d-sale şi a d-sale; am spus 
dar acelei Camere a d-sale cum a fost; această 
tratare şi nu am fost desminţit. 

S'a adresat d. I. Brătianu la d. Carp şi prin 
d. Carp la mine, sunt patru ani şi atât de atunci: 
am avut o convorbire la d. Carp la otel cu d. 
I. Brătianu; da! Am repetat în acea Cameră, 
care a fost; primul meu cuvent din întrevederea 
cu d. Ioan Brătianu. l-am zis: este greu să se 
facă înţelegerea cu noi; şi ultimul cuvent al în- 
trevederei a fost : nu cred că se poate face 
aceasta, este prea greu. Evident dar, că era aici 
o chestie de principii; şi permiteţi-mi a adăoga, 
că în aceiaş şedinţă a Camerei am zis: ce, adecă, 
dacă am fi voit noi să intrăm în ministerul Bră- 
tianu, nu ne primiaţi ? 

Dacă nam voit atunci, evident că a fost o 
chestie de principii care ne separa, şi dacă n'am 
primit atunci, când era d. I. Brătianu în a tot 
puternicia sa, nu puteţi insinua astăzi, că în 
discuţia, de faţă ne rămâne vre-un gând ascuns 
în privinţa d-lui Brătianu, ceea ce numesc fran- 
cezii une arrière-pensée, 

Este cu atât mai nepotrivită această insi- 
nuare, cu cât la noi în ţară nici odată disen- 
timentele cele mai mari, când a fost vorba 

de a se face o lucrare comună în scop poli- 
tic, nu au împedicat împreunările. In chestii, 
cari nu sunt personale, politica hotărăşte, şi 
s'au văzut multe feluri de împărecheri. (Sgo- 
mot). 

Fie-care a lucrat după convingerea lui mo- 
mentană; şi aţi văzut lucrând pe d. L. Catargiu 
alături cu d. D. Brătianu, pe preşedintele consi- 
liului acuzat la 1876 alături cu preşedintele co- 
mitetului de acuzare de la 1876. 

Prin urmare, nu sunteţi în drept să ziceţi, că 
prin aceasta s'ar putea modifica sau influenţa 
convingerea noastră în discuţia de astăzi. Nici 
votarea pentru darea în judecată, nici votarea 
contra dării în judecată nu vor impedica întru 
nimic, după precedentele din viaţa politică a ţării 
noastre, relaţiile viitoare posibile între oamenii 
politici. 

O asemenea insinuare nu este dar motivată. 

Ultimul argument pentru care sunt contra pro- 
punerei d-lui Blaramberg, este acesta: A numi 
o comisiune, care să facă cercetări, care să des- 
copere delicte sau crime comune, aceasta este 
o lucrare care trebue să se facă şi care se poate 
face în toată regula, în toată liniştea şi în toată 
măsura, precum se cuvine să domnească în ma- 
terie de justiţie. 

Dar a face o acuzare politică, aceasta însem- 
nează a face o agitare de pasiuni, şi trebue să 
fie aşa; căci dacă o asemenea propunere are ra- 
ţiune de a fi, ea trebue să fie purtată de miş- 
carea, simţimintelor ţării. O acuzare, care ar fi 
primită numai «le o înimplătoare majoritate în 

Cameră, fără ca să fie purtată de interesul ţării, 
ar fi o nefericire pentru Cameră, nu ar putea 
să stea în picioare, ar muri de la sine, precum 
a murit şi acuzaţiunea de la 1876, unde atunci 
noi, cei acuzaţi, ceream să fim judecaţi, şi acu- 
zatorii împedicau judecata. 

O voce. Cer cuvântul. 

D. ministru al cultelor şi instrucţiunii pu- 
blice, T. Maiorescu. Intrebare: Este o mişcare 
generală a ţării pentru propunerea de astăzi? 

Dar, d-lor, noi cei de aici, majoritatea şi gu- 
vernul, cei de la guvern suntem de puţine luni, 
şi cei din majoritate, pot zice, de puţine zile 
numai aci. Nu am avut încă timpul, şi am fost 
împedicaţi prin multe chestii laterale de a face 
ceva bine. Dacă este o cerere principală a ţării, 
este cererea, pe cât înţeleg eu, de a se aduce 
acele îmbunătăţiri reale pe cari în diferite mo- 
duri le reclamă situaţia actuală. Aveţi la ordi- 
nea zilei chestii de cea mai mare importanţă: 
chestia vînzării pămenturilor, discuţia tocmelilor 
agricole, importanta chestie a magistraturii. Nu 
“mai departe decât poimâine este o subscriere pu- 
blică de mare importanţă pentru creditul Sta- 
tului, este primul împrumut care se incearcă cu 
tifra redusă de 4 la sută, care face onoare cre- 
ditului român, şi care împrumut să fie acoperit 
în năuntrul ţării. Apoi, în asemenea momente 
şi cu aga situaţie, este cu putinţă să se distragă 
opinia publică şi să se facă două curente cari 
se contrazic? Nu se pot produce într'o mişcare 
întreagă a ţării dou curente cu totul deosebite. 
Or vrea Camera să concentreze curentul spre 

ceva positiv, adecă să concentreze curentul spre 
lucrări folositoare, or vrea să'l deştepte şi să'l 
concentreze spre ceva negativ, spre o lucrare 
de răzbunare politică, Amândouă curentele nu 
pot merge împreună şi cred că este mai impor- 
tant ca să concentrăm toate silințele noastre la 
lucrări de activitate in sens positiv, decât la 
recriminări politice asupra trecutului. (Aplauze). 
Or-ce are un caracter de asemenea recriminări, 
nu trebue să fie primit în această majoritate, 
Pentru aceste argumente, întâi fiind-că, după 
precedentele avute, nu este destulă garanţie de 
nepărtinire, când este vorba să se judece poli- 
ticeşte un partid de către celalt; al doilea fiind-că 
în materie de a judeca politica unui partid nu 
trebue să se uite că ministrul Brătianu a făcut 
parte din trecutul, din istoria ţării, şi trebue 
să se cruțe acest sentiment al continuității is- 
toriei ţării în care trăim; şi al treilea, fiind-că 
nu e bine să amestecăm un curent al mişcării 
generale în ţară cu două lucruri cari se contrazic; 
nu e bine să impletecim mişcarea generală spre 
îndreptare cu o agitare de persecuție politică: 
sunt contra propunerii d-lui Blaramberg. 
Găsesc că este, chiar din punctul de vedere 
al acelora cari o propun, o adevărată greşală 
politică, dea confunda politica cu o Judecată de 
proces şi de a ridica, căci este o ridicare, pe 
acei cari sunt politiceşte căzuţi în alegeri, sub 
aparenţa — şi aparenţa nu se va şterge — a unei 
persecuții de partid. Sunt căzuţi în alegeri. S'a 
întemplat căderea ministerului Brătianu aşa, cum 
nu s'a mai întâmplat o cădere de minister în 

această ţară. Ce deosebire cu căderea de la gu- 
vern a ministerului Catargi ! Bra 0 alegere atunci 
facută, eşise pentru Senat o majoritate de cå- 
teva voturi. S'a retras constituţionalmente ca- 
binetul. In cazul din urmă însă, în cazul minis- 
terului Brătianu, în mijlocul majorităţilor sale, 
în mijlocul a lor sëi — şi aici s'a adeverit cu- 
vântul d-lui Carp ce'l zisese înainte, că d. Bră- 
tianu va cădea sub greutatea acelora, cari pu- 
neau apetiturile lor mai pre sus de interesele 
ţării (Aplause) — în mijlocul Camerei sale a că- 
zut ministerul Brătianu. Această cădere a fost 
urmată de verdictul electoral al ţării, dat după 
toate acele garanţii, pe cari le luase Camera 
d-sale pentru libertatea alegerilor, cu votul se- 
cret şi cu lărgirea colegiilor electorale. 

Din această cădere politică, din acest verdict 
al ţării, al majorităţei ţării legale, vroim să, scoa- 
tem noi prin o propunere în contra întregului 
Cabinet Brătianu pe reprezentanţii partidului 
căzut, şi să apelăm de la hotărirea dată deja 
de ţară, la hotărirea ce ar putea-o da câţi-va 
-membri de la Curtea de casaţie?.. 

Aceasta nu cred că ar fi calea, pe care putem 
să procedăm politiceşte. 

Din toate aceste motive sunt contra propu: 
nerii d-lui N. Blaramberg. (Aplause). 


93. 


Asupra dărîmării parţiale a turnului Goliei 
şi asupra restaurării bisericei St. Nicolae din 
Iaşi de d. Lecomte du Nouy. 





(Şedinţa Camerei de la 14 Fevruarie 1889). 





Cu prilejul unei cereri de credit de 9000 
lei pentru dărîmarea parţială a turnului Go- 
liei din Iaşi, d. Nicolae Ionescu vorbeşte în- 
contra dărimării de clopotniţe (d. e, a tur- 
nului Colţii din Bucureşti) şi doreşte din 
contră exacta lor reconstruire şi la Biseri- 
cele Trei-lerarhi și Sf. Nicolae din Iaşi.!) 

Deocamdată ministrul cultelor răspunde, 
mărginindu-se la obiectul în discuţie, adecă 
la explicarea creditului cerut. 


D. ministru al cultelor, T. Maiorescu. Tre- 
bue să fim recunoscători d-lui deputat din Iaşi 
de interesul ce-l arată pentru monumentele noastre 
istorice şi artistice. 

In ceea ce priveşte creditul de 9000 lei, ce 
se cere astăzi (şi-mi veţi permite să vë spun 


1) Vezi mai jos şi discursul 108. 

numai câteva cuvinte, fără a intinde discuţia 
peste obiectul ei special), acest credit am tre- 
buit să-l cer în urma nenumăratelor reclamări 
adresate ministerului din partea primăriei din 
Iaşi, nu de la d. Pogor, actualul primar, ci de 
la predecesorii d-sale, cari necontenit au cerut, 
să se dărime acel turn pentru motiv că ame- 
ninţa să cadă şi pune în pericol viaţa trecăto- 
rilor, casele vecinilor, etc. 

In urma acestor reclamări am trebuit să ín- 
sărcinez pe un architect ca să alcătuiască un 
deviz, din care să văd cu ce preţ sar putea 
face lucrarea. 

Ei bine, după deviz s'ar fi cerut 28.000 lei; 
suma mi sa părut foarte mare; am scos mai 
întâi lucrarea Ja licitaţie publică; a eşit cam 
acelaş preţ asupra unui evreu. Chiar dacă aş fi 
aprobat rezultatul licitaţiei ca sumă bănească, 
îmi venea greu să însărcinez cu dărimarea unui 
turn creştinese pe un asemenea heterodox, pe 
un evreu. După ce nam aprobat licitarea, au 
început să vină la minister propuneri ceva mai 
scăzute. 

Am însărcinat atunci pe d. arhitect Gavrie- 
lescu care, după devizul ce a făcut, a redus cifra 
la jumătate, la 14.000 lei, cea mai mică cifră 
la care s'a putut ajunge după atâtea încercări. 
Din aceşti 14.000 lei mai rămân de încuviinţat; 
cei 9.000 propuşi prin creditul de faţă. 

Printr'un raport, făcut acum vro 3 ani de 
arhitecţii-ingineri însărcinaţi de primărie, intre 
cari era şi d. Tzoni, mi Sa atras atenţia că 
nu trebue să se dărime turnul întreg, că este 

un adaos superior la clădirea turnului, care s'a 
făcut mai târziu şi din greutatea căruia s'au 
produs acele crăpături periculoase, şi că, dacă 
se va dărima această parte superioară, restul va 
putea fi conservat şi reparat, 

Eu, care am trăit mult timp la Iaşi, mai cu- 
noşteam și însemnătatea istorică a acestei bise- 
rici. Am însărcinat dar pe de o parte pe d. Ga- 
vrilescu, să se mărginească în darimarea părţii 
adaose a turnului; iar pe de alta d. Gavrilescu 
"mi-a făcut o expunere asupra întregului monu- 
ment în valoarea sa istorică şi artistică, din punct 
de vedere al unei restaurări totale. 

D. Gavrilescu a lucrat întru aceasta cu zel şi, 
trebue să o recunosc, cu un fel de entuziasm 
artistic, 

Mi-a prezintat şi un mic devis pentru repa- 
rarea unei părţi a edificiului celuilalt. Aşa dar 
d. Gavrilescu e însărcinat cu lucrarea, nu numai 
cu dărimarea acelei părţi a turnului care 'ame- 
ninţă pe trecători, dar şi cu repararea părţii 
care trebue păstrată, cum şi cu primele începu- 
turi pentru restaurarea, edificiului principal. 

Prin urmare, s'a lucrat în această privinţă cu 
totul de acord cu dorinţa exprimată de onor. 
d. Ionescu. 


Dar acum intervine în discuţie Mihail 
Kogălniceanu şi zice între altele: 

„Idea restaurării monumentelor noastre 
sunt dator să declar că a găsit un sprijin 
puternic în Regele nostru, atât în Bucureşti 
cât şi în Iași, pururea Majestatea Sa s'a 
ocupat de a face să se restaureze monu- 

mentele noastre ; turnul Goliei, care ame- 
ninţa ruină, or Sfântul Nicolae-cel-Mare, cel 
bogat, unde se ungeau vechii Domni ai Mol- 
dovei, Majestatea Sa a zis să se restaureze 
fără a se abate până la temelie. Eu nu mă 
plâng atât de abatere, dărimare, cât şi de 
sistemul greşit care e vorba să se adopte 
pentru a se restaura biserica Sfântul Nico- 
lae, atât de cunoscută de toată lumea or- 
todoxă, prin următorul fapt: la aceeaş oră, 
din naintea, aceloraşi ochi, se oficia sfânta 
leturghie a ortodoxiei în trei limbi ; vin trei 
capele în rînd: în mijloc se serba în limba, 
vechie grecească, de o parte în limba sla- 
vonă, de altă parte în lımba română; cele 
trei limbi principale ale ortodoxiei, vorbeau 
deodată în lauda Domnului, 

„Bi bine, eu susțin că nu trebue să ri- 
dicăm acelei biserici caracterul acesta prin- 
cipal, partea aceasta frumoasă, interesantă 
şi de care poate fiecare român ortodox să 
se laude, 

„Eu în tinereţele mele am asistat la le- 
turghie şi am văzut pe tus trei preoţii 1i- 
dicând sfântul potir şi preotul binecuvin- 
tând poporul în trei limbi. Hotărirea de a 
se face serviciul într'o singură limbă e o 
mare durere și e despuierea pentru oraşul 
Iaşi de co tradiţiune unică în felul său, şi 
cred că dacă d. ministru va venicuun pro- 
iect, de lege arătând că voeşte să restator- 
nicească biserica în architectura ei primitivă 
şi în vechile ei tradiţiuni, cred cum că în 
această Cameră nu se va găsi un singur 
deputat, ortodox, care să nu dea banii tre- 
buitori pentru aceasta. 

„ De aci trecla biserica Trei-Sfetite. Dacă 
se va abate numai o parte, căci aşa cred 
că are să se facă, atunci nu aş avea nici 

o plângere. Cu toate acestea eu mă mir ce 
inspiraţiune ne-a venit să facem rezbel ace- 
lor puţine monumente ce avem şi apoi să 
venim cu altfel de idei de restauraţiune. 

„Când s'a săpat la temelie, sa deşcope- 
rit acolo morminte de domni, doamne şi 
domniţe în costumul lor şi păstrate în aşa 
bună stare ca şi cum ar fi fost descoperite 
de ieri. Ce s'a făcut cu acestea? In mod 
pozitiv nu ştiu, faptul e însă că trebuiau 
puse şi păstrate în muzeul din Iaşi cu în- 
grijire, iar nu să fie date în păstrarea unui 
preot, căci aşa știam până mai deunăzi, 
care preot păstra şi icoanele vechi ale mo- 
nastirii.“ 

Apoi cere numirea unei comisiuni şi vor- 
beşte şi de prea mare sumă cerută pentru 
dărîmarea, turnului Goliei, de care se plânge 
în câteva cuvinte şi d. Tzoni. 

La aceste răspunde: 


D. Titu Maiorescu, ministrul cultelor. D-lor 
deputaţi, este bine înţeles că este vorba de dă- 
rimarea parţială a turnului, Vë mărturisesc că 
şi pe mine m'a impresionat în modul cel mai 
neplăcut scumpetea acestei dărimări. 

De când am intrat de astădată în minister, 
în Martie 1898, mi s'a adus Ja cunoştinţă prin 
numeroase depeşi că este urgent de a se dä- 
rima turnul Goliei. Am telegrafiat eu personal 
într'o notă personală către d. Langa. De şi nu 
aveam onoare să cunosc pe d. Langa, care era 
atunci reprezentantul primăriei Iaşi, decât spe- 
ram că este o persoană care se va interesa gos- 
podăreşte de gospodăria oraşului. 'I-am telegra- 
fiat cam aşa: Vë rog, spuneţimica un bun gos- 

podar, cât ar costa dărimarea turnului Golia. 
Am tăcut dar apella d-sa direct, fără alte forme 
de întârziere, şi am primit r&spunsul telegrafic 
30.000 lei. 

O voce. Gospodăreşte. 

D. Titu Maiorescu, ministrul cultelor. M'a 
impresionat, răspunsul. N'am dreptul să zic mai 
mult, dar m'a impresionat. 

M'am adresat atunci la prefect, amicul meu 
d. Negruzzi, şi 'iam zis: Aflu că are să coste 
30.000 lei. Nu se poate. Fă o licitaţie publică. 
A făcut o licitaţie şi iertaţi-mă să vă spun căe 
lucru de mirare, cum într'un oraş unde toţi se 
plâng că nu este de lucru şi că este mizerie, 
rezultatul licitaţiei să fie puţin sub 28.000 lei 
Şi încă şi condiția ca antreprenorul să ia şi ma- 
terialul vechiu ! 

Onor. d-le Kogălniceann, ce să fac eu? 30.000 
lei gospodărește, ceva mai puţin de 28.000 lei 
cu licitaţie, şi n'am aprobat licitaţia. Dar lucra- 
rea se arăta urgentă. M'am adresat atunci ca 
in regie la d. Gavrilescu, şi d-sa 'mi-a propus 
14.000 lei cu deviz în regulă, cea mai scăzută 
cifră ce am putut obţine după atâtea încercări. 
Acum dacă d. Tzoni ar avea bunătatea, cu cu- 
noștințele d-sale de acolo, în interesul cheltue- 
lilor statului, să ne spună pe cineva care ar 
putea să facă cu un preţ mai redus această dà- 
rimare, eu 'i-aş fi foarte recunoscător. Mie nu 
"mi-a fost cu putinţă, cu toată procedura ce am 
întrebuințat, după cum v'am spus, ca să ajung 
la o sumă mai mică de 14.000 lei, suma ară- 
tată de d. Gavrilescu, care dealmintrelea în or 

ce cas va justifica întrebuinţarea acestei cifre 
după regulele comptabilităţii generale. 

Trec acum la cele zise de onor. d. Kogălni- 
ceanu. Când un deputat cu autoritatea d-sale 
vorbeşte pe larg şi de aceste monumente isto- 
rice şi artistice ale ţărei, banca ministerială nu 
poate sta indiferentă la această chestie. Nu 
este dar vina mea, dacă trebue să dau şi euo 
estensiune mai mare răspunsului, în afară de 
obiectul special al aiscuţiunii. 

In ceea ce priveşte turnul Colţei din Bucu- 
reşti, aceasta n'a intrat întru nimica la cunoş- 
tinţa mea oficială, Colțea nu este una din bise- 
ricele întreţinute din bugetul ministerului cul- 
telor, ea se întreţine de eforia spitalelor civile ; 
a fost dar o afacere între eforia spitalelor ci- 
vile şi primăria Capitalei, cel mult şi ministerul 
de interne. Ministerul cultelor nu a avut să in- 
tervie aci. 

In ceea ce priveşte Sfântul Nicolae din Iaşi 
şi Trei lerarchi şi în genere bisericile, monasti- 
rile şi clădirile cari depind de ministerul culte- 
lor, voi r&spunde următoarele: Voi împrospăta 
cu mulţumire comisiunea monumentelor istorice 
care a rămas în părăsire. Pentru Sfântul Nico- 
lae chestia este ceva mai grea, onor. d-le Ko- 
gălnicene. D. Lecomte du Nouy este un arhi- 
tect-artist pe care trebue să-l cred de cea mai 
mare valoare şi să vB dau şi d-voastra elemen- 
tele acestei convicțiuni, care aş dori să o îm- 
părtăşiţi şi d-voastră. 

Când la 1874 am intrat în minister, ştiam ca, 
orcare din d-voastră, din lectură cel puţin, că 

biserica episcopală de la Curtea-de-Argeş este 
poate cel mai însemnat monument arhitectonic al 
nostru, La începutul secolului al XVI-lea s'a zidit 
de arhitecţi, de meşteri pietrari, şi s'a zugrăvit de 
zugravii bizantini, primiţi cu ospitalitate la noi de 
Neagoe-Vodă. Aceştia s'au pus să edifice pe pă- 
mintul românesc un monument, care are marea 
însemnătate de a fi ultimul edificiu bisericesc 
adevărat bizantin, lucrat de ultimii artişti ai Bi- 
zanţului, vro 50 de ani după ce căzuse sub stă- 
pânirea 'Turcilor, 

Prin acest fapt, prin concepţiunea lui origi- 
nală, prin măestria am&nuntelor decorative, acest 
monument este pentru istoria artelor în genere 
şi a arhitecturei şi ornamenticei bizantine în 
special, monumentul cel mai interesant, 

Era dar o datorie a noastră atât faţă cu ţara, 
cât şi faţă cu interesul general al artelor în Eu- 
ropa ca să păstrăm şi să restaurăm această bi- 
serică în spiritul construcţiei ei primitive, 

Am găsit lucrări începute pentru aceasta, şi 
am găsit in minister un contract încheiat cu un 
arhitect, d. Montureanu, şi cheltuiţi deja 80.000 
lei numai cu schelele pentru începerea restau- 
rării, 

Mi-a părut că d, Montureanu — nu zic nimic 
contra d-sale — dar de abia eşit din şcoală, nu 
oferea garanţie pentru o aşa de însemnată lu- 
crare artistică şi istorică. De aceea am desfiin- 
ţat contractul, şi m'am consultat cu cine am 
ştiut mai competent, cu d. Odobescu în prima 
linie, cum să preced mai bine? Două posibilităţi 
se ofereau, Artiştii arhitecţi pentru asemene lu- 

crări cei mai în renume pe atunci în Europa, 
erau germanul Semper şi francezul Viollet le 
Duc. Veţi găsi explicabil, că am ales pe Viollet 
le Duc. Am scris personal d-lui Viollet le Duc, 
şi am căutat, să'l încălzesc pentru monumentul 
nostru. D-sa 'mi-a răspuns foarte cald şi s'a ară- 
tat gata de a veni în ajutor. 

Nea trimis mai întâi pe arhitectul monumen- 
telor istorice al ministerului din Franţa, pe d. 
de Baudot, care a venit aici şi a fost la Curtea- 
de-Argeş de a examinat monumentul în starea 
de decadenţă în care se afla atunci. D. de Bau- 
dot a schiţat un plan, cum ar trebui lucrat, şi 
s'a întors cu acel plan la d. Viollet le Duc săii 
rapurteze. 

In urma acestui raport, Viollet le Duca găsit 
biserica noastră de Ja Curtea-de-Argeş vrednică 
de cel mai mare interes, şi d-sa mi-a recomandat 
pe cel mai capabil artist-arhitect pentru o ase- 
menea lucrare, pe d. Andr6 Lecomte du Nouy, 
care în acel moment era atașat la comisiunea 
francesă trimisă în Palestina, sub conducerea 
d lui Clermont-Ganeaux, pentru cercetări arheo- 
logice şi tot-odată lucra la facerea unor mo- 
numente comemorative pe urmele ce păreau 
princesei Latour-D'Auvergne că le a descoperit 
despre trecerea Mântuitorului nostru Isus Chris» 
tos. 

Am scris d-lui Lecomte du Nouy, şi peste 
câteva luni am priimit răspunsul, a venit şi d sa, 
şi am găsit in colegii mei din consiliul de mi- 
niştri de atunci cea mai mare bună-voinţă, şi 
ast-fel a fost însărcinat d. Lecomte du Nouy cu 


248 


restaurarea bisericei episcopale de la Curtea-de- 
Argeş. Ce puteam face mai mult? Arhitect spe- 
cial nu sunt; a trebuit să më adresez la o au- 
toritate europeană, recunoscută, şi am lucrat con- 
form cu relaţiunile ce mi le-a dat. 

Permiteţi-mi a spune că sunt fericit de ale- 
gerea d-lui Lecomte du Nouy, căci biserica epis- 
copală, din Argeş este astăzi restaurată aşa în 
cât face admiraţiunea celor mai competenţi cu- 
noscători străini şi indigeni. 

Am fost cu atât mai fericit să văd terminată 
după atâţia ani de muncă această admira- 
bilă lucrare, cu cât la căderea noastră din mi- 
nister, la 1876, mi-era, teamă că va fi periclitată, 
după obiceiul cunoscut că ministerul subzecvent 
din alt partid să strice mai tot ce începuse mi- 
nisterul precedent. In cazul de faţă am fost scă- 
paţi de acest pericol, poate graţie întimplării că 
Viollet le Duc, pe lângă marea sa autoritate, 
era şi fondatorul unei foi foarte liberale, le 
Ală-e Siècle, şi se afla în relaţii cu repausatul 
C. A. Rosetti. Şi astfel d. Lecomte du Nouy a 
aflat, graţie şi la d. loan Brătianu şi la d.C. A. 
Rosetti, şi a putut termina cu un strălucit suc- 
ces lucrarea, d-sale. Pe lângă această lucrare şi 
în mijlocul ei, predecesorul meu, d. Dimitrie 
Sturdza, care a avut o inteligentă ingrijire pen- 
„tru monumentele noastre istorice, a mai însăr- 
cinat pe d. Lecomte şi cu clădirea palatului epis- 
copal de la Curtea-de-Argeș, şi cu restaurarea 
mitropoliei Târgoviştei, şi a Trei-lerarchilor şi a 
bisericei Sfântu Nicolae din Iaşi. 

O voce. Dar ştiţi că se impută reaua lucrare 
ce s'a făcut, acolo. 

D. T. Maiorescu, ministru de culte. Amau- 
zit şi eu aceasta, chiar de la Inalt Preaosfinţitul 
Mitropolit din Iaşi, şi de la alţii. (Sgomot). 

Eu care nu sunt special în arhitectură şi, 
scuzaţi-mă, nici nu cunosc mulţi alţi cunoscători 
ai arheologiei arhitectonice la noi in ţară, m'am 
informat de la d. Lecomte du Nouy, ca să-mi 
pot da seamă despre ce este vorba. 

Iată punctul în discuţie: 

La unele din monumentele noastre bisericeşti 
de importanţă artistică sunt în starea lor de 
astăzi două feluri de construcţii: Construcţia lor 
primitivă după planul şi stilul epocei mai vechi, 
in care au fost clădite prin îngrijirea fundatori- 
lor lor, şi apoi construcţii adause mai pe urmă, 
când se va fi ivit necesitatea de reparaţii, cari 
construcţii posterioare însă n'au ţinut seamă nici 
de planul primitiv, nici de vechiul stil mai co- 
rect; ci au fost făcute în voia întimplării şi în- 
tr'o vreme de o evidentă scădere a spiritului 
artistic, 

Când este astăzi vorba de restaurarea unui 
asemenea monument, naşte numai de cât între- 
barea de capetenie: Ce trebue restaurat? Trebue 
restaurat monumentul istoric primitiv după pla- 
nul şi spiritul fundatorului seu dintr'o epocă mai 
interesantă pentru desvoltarea artelor? Or trebue 
să se facă o reparare a edificiului așa cum a fost 
arhitectura lui stricată prin adaose posterioare 
de oameni, de arhitecţi sau de meşteri cari nu 
au vrut să ţie seamă de planul primitiv şi au 

făcut alt-ceva, au făcut un adaos de construc- 
ţiune hibridă contrară concepţiunii artistice pri- 
mitive? 

Acum, dacă găsiţi vre un mijloc ca să des- 
legăm mai bine această greutate, să numim o 
comisiune, care însă să nu impedice adevărata 
lucrare a artistului, ci numai să dea sfaturi, să 
supravegheze, să lumineze chestia pe cât poate, 
foarte bine! Toți dorim ca lucrarea să se facă 
cât se poate de bine. 

Vë mărturisesc însă că mie mi-e cam teamă 
de asemenea comisiuni în materie de artă spe- 
cială la noi în ţară; se amestecă prea uşor aici 
tot felul de interese contrare. 

In ceea ce priveşte icoanele sfinte de la Sf. 
Nicolae şi obiectele găsite la săpăturile dela bi- 
serica Sf. Nicolae, costume bine păstrate de cel 
mai mare interes, am fost indată încunoşti- 
inţat. D. Lecomte du Nouy este un artist, 
care se interesează pentru tot ce este obiect 
de artă, a cunoscut valoarea acelor obiecte gă- 
site. 

Eu am rugat pe I. P. S. S. Mitropolitul de 
lași să primească deocamdată icoanele, şi Inalt 
Prea Sfinţiea Sa 'mi-a zis să le las in păstra- 
rea preotului, care le ţine în modul cel mai în- 
grijit. După ce se va termina lucrarea, icoanele 
se vor aşeza la locul lor. Iar lucrurile celelalte, 
vestmintele găsite acolo şi alte lucruri ce se mai 
pot găsi, cred că e mai bine să le aducem la 
muzeul din București. 

D. M. Kogălniceanu. Este şi la laşi 
muzău. 

D. T. Maiorescu, ministru cultelor şi in- 
strucţiunii publice. Eu cred că e mai bine ca 
puţinele lucruri artistice ce le avem de acest 
fel să le adunăm la un singur loc, decât să le 
împrăştiem prin oraşe. Dealtminteri veţi avea 
prilejul să hotăriţi aceasta la timpul său cum 
veţi crede mai bine. 


94. 


Asupra profesorului Dr. Asaki. 


(Şedinţa Camerei de la 24 Fevruarie 1889) 


Deputatul de Craiova dr. Atanasescu își 
desvoltă o lungă interpelare, în care laudă 
foarte mult pe profesorul dr. Asaki, se 
plânge de plecarea sa din ţară şi atacă pe 
adversarii săi de la facultatea de medicină 
din Bucureşti, în deosebi pe decanul de atunci 
al facultăţii, dr. ROmniceanu, şi pe dr. Se- 
vereanu, 

Inainte de a răspunde ministrul interpe- 
lat, intervine în discuţie deputatul Q. Dem. 
Teodorescu, aprobând pe profesorii adversari 
doctorului Asaki. (Vezi dealtminteri mai 
sus nota la discursul No. 78, pag. 118), 

Apoi vorbeşte : 


T. Maiorescu, ministrul cultelor şi in- 
strucţiunii pubiice. D-lor, d-rul Asaki este fără 
îndoială profesor de mare valoare, şi în scurtul 
timp cât a şezut în ţară şi cât a fost profesor 
la facultatea de medicină din Bucureşti, a ştiut, 

prin lecțiunile sale şi prin lucrările sale ştiinți- 
fice importante, să'şi atragă iubirea studenților 
s&i şi considerațiunea publicului român in mare 
parte. (Aplause). Tot, dar tot ce am putut face 
din partea administrațiunii ministeriale, am făcut 
pentru doctorul Asaki. 

De la început d-sa a fost introdus la catedra 
ce o avea în timpul din urmă, printr'o lege spe- 
cială ; acea, lege specială mai prevedea pe lingă 
doctorul Kalenderv şi pe un alt doctor şi pro- 
fesor, pe d. Babeş, căruia însă prin lege specială 
i s'a prevăzut un institut de bacteriologie, şi 
s'a format acest institut tot atunci cu o preve- 
dere specială bugetară, aşa în cât d. Babeş în 
ceea ce privește institutul său şi onorarul său 
excepţional are poziţia sa particulară fixată 
prin lege. 

Pentru d. Asaki, dealtminteri foarte favorizat, 
şi permiteţi'mi a adăoga că merita această fa- 
voare, foarte favorizat de guvernul trecut, nu 
s'a facut o lege specială afara numai pentru nu- 
mirea d-sale ca profesor provizoriu în modul şi 
rangul celorlalți profesori provizorii de Univer- 
sitate; căci nu s'a prevăzut prin lege creaţiunea, 
specială de vre-un institut al său, nici alt mod 
de a fi tratat d-sa altfel decât ceilalţi profesori 
din ţară, în cât — să më scuze onor. interpe- 
lator — vedeţi că din capul locului, situaţia 
legală a d-lui profesor Asaki era diferită de aceea 
a d-lui Babeş. D. Asaki dacă ar fi dorit din ca- 
pul locului să aibă o poziţie alta, decât ceea, 
ce a avut la facultatea noastră, adecă aşa cum 
este a tutulor prefesorilor, făcea bine să stipu- 

leze aceasta înainte de a fi primit funcţia în 
condiţiile în cari a primit-o, făcea bine, şi 
cred că i se şi acorda atunci, şi d-nii Brătianu 
şi Sturdza, cari °l susțineau, cred că ar fi fost 
în stare să treacă o asemenea excepţională lege 
prin Camera de atunci. 

Insă nu s'a făcut; şi ştiţi pentru ce nu s'a 
făcut? Când a fost vorba să se cheme d. Babeş 
printr'o lege specială şi personală, d-sa era între 
toţi Românii şi poate în iiuropa — o putem zice 
fără exagerare — între puţinii erudiţi medici 
unul din acei cari a fost in specialitatea lui de 
bacteriologie de o reputaţiune recunoscută pre- 
tutindeni. Nu ar fi fost chiar cu putinţă, ca Ja 
noi în ţară, sub forma unui concurs obişnuit, 
să examineze un juriu profesoral pe doctorul 
Babeş în materie de bacteriologie. (Aplause). Şi 
aci difer de modul de a vedea al onor. domn 
Q. D. Teodorescu. Aci trebuia găsită o altă më- 
sură decât obişnuitul concurs pentru a aduce 
ca profesor pe d. Babeş, trebuia pentru aceasta 
sau n disposiţie generală pentru Românii pro- 
fesori în străinătate, sau o lege excepţională, 
precum s'a făcut de d. Sturdza. 

Pentru d. Asaki însă, chestia stă alt-fel: 

Murise doctorul Polizu, profesor de la catedra 
de anatomie, deci catedra de anatomie era va- 
cantă, 

Catedra de anatomie, cum este ştiut, cum şi 
“eu m'am informat de la profesorii din faculta- 
tea de medicină, este oare-cum coloana funda- 
mentală pentru tot învăţămintul medical. 

Profesorul de anatomie pe lângă lecţiunile de 

anatomie la facultate, trebue să-şi consacre tot 
timpul la studiul anatomic, trebue să petreacă, 
în afară de lecţiuni, tot timpul lui şi în mijlocul 
studenţilor de medicină şi la disecţiuni şi la pre- 
parate anatomice, aşa în cât nu mai poate fi 
vorba, de libera practică pentru un profesor de 
anatomie. Aşa este şi la toate celelalte facultăţi 
de medicină din străinătate; profesorii de ana- 
tomie au o posiţie excepţională, denşii se con- 
sacră, fără libera practică, exclusiv numai învă- 
ţămintului de anatomie. 

Aşa şi era în intenţia d'intâi să se aducă 
d. doctor Asaki la facultatea noastră de medi- 
cină, din Lille în Franţa, unde d-sa era profe- 
sor agregat tocmai pentru cursul de anatomie. 
Şi in acestea cred că era bine să i se facă şi 
d-sale o posiţie materială excepţională, şi o şi 
merita atunci. Atunci şi pentru institutul s&u 
anatomic se putea face o situaţie mai bună 
fixată prin lege, iar nu lăsată la fluctuaţiuni 
anuale, cum este în bugetul de astăzi. Aşa a, 
fost intenţia dintâi. Şi permiteţi'mi, d-le in- 
terpelator, a crede, că dacă se realiza aşa, dacă 
Q. doctor Asaki s'ar fi destinat catedrei de ana- 
tomie, ar fi fost foarte bine pentru facultatea, 
noastră şi pentru studenţii noştri. Nu zic că nu a 
fost bine că a venit şi așa, cuin a venit d-sa, 
adecă pentru alt curs; dar ar fi fost mai bine 
dacă venea pentru anatomie; căci nu avem nici 
astăzi un profesor de anatomie, după adevărata 
cerinţă; aşa că facultatea noastră de medicină 
nu este: destul de întărită la această temelie a 
învăţămintului medical. 

D. doctor Asaki a preferit o altă catedră, care 
să permită şi exerciţiul de liberă practică, 

D. Pabeş nu practică; este exclusiv consacrat 
profesoratului; pe când d. Asaki practica, şi 
foarte bine făcea; căci ştiu că sunt familii în 
Bucureşti, cari îi vor rămânea în veci recunos- 
cătoare pentru eminentele servicii medicale aduse 
în practica sa chirurgicală. Foarte bine ! Numai, 
d-lor, vedeţi, dacă este aşa, atunci d. Asaki să 
fie ceva mai moderat în celelalte pretenţii. Căci 
pretenţiile d-lui Asaki ar fi fost primite fără 
multă greutate, dacă era vorba de anatomie, 
unde d-sa ar fi fost unicul, cum este unic d. 
Babeş. Dar situaţia se schimbă întru cât-va, dacă 
este vorba de chirurgia operatorie, unde de! 
de bine, de rău, mai aveam şi alţii în ţară, 
poate nu cu ştiinţa timpului din urmă cum o 
are d. Asaki — deşi este penibil de a face com- 
paraţii personale — dar în fine mai avem în 
țară profesori de chirurgie de o foarte mare abi- 
litate și autoritate, cum era bătrânul Russo, la 
laşi, chirurg de mare valoare, cum este colegul 
nostru din Cameră d. doctor Severeanu, un chi- 
“rurg de mare autoritate şi vechiu profesor la 
universitatea din Bucureşti. 

Apoi vedeţi, onor. d-le deputat interpelator şi 
doctor, când într'o aşa situaţie, față cu un 
coleg în verstă şi cu autoritate, precum nu con- 
testaţi nici d-voastră că o are d. Severeanu, tot 
la catedra de chirurgie se aduce un alt coleg 
mai tenăr, or cât de renumit ar fi, trebue să se 
păstreze oare-care măsură în procedeurile față cu 
amândoi. Dar când începi a favoriza prin bu- 

get, cum este dispoziţia de la etforia spitalelor, 
relatată astăzi de d. Teodorescu, pe unul mai 
mult, şi laşi pe celalalt sau pe ceilalţi la o parte; 
când introduci la eforia spitalelor pentru bol- 
navii d-lui Asaki plată îndoită, şi laşi pe bol- 
navii respectabilului Severeanu cu plată pe ju- 
mătate ... De! d-lor, nu găsiţi că e ceva blesant 
in această procedare pentru d. Severeanu? Şi vă 
puteţi mira de iritarea produsă prin asemenea 
procedeuri? 

E foarte bine că s'a facut pentru doctorul 
Asaki; trebuia să se facă insă şi pentru doc- 
torul Severeanu; între ei nu trebue să fie dis- 
tincţiune la bolnavi. E foarte bine că sa insti- 
tuit institutul de chirurgie pentru doctorul Asaki; 
dar nu trebuesc să fie isbite şi lăsate în umbră 
institutele altor colegi de la universitate; fiind-că 
prin asemenea procedare nu ai face decât să pro- 
voci gelozia în corpul profesoral. (Aplause). 

A pune făţiş pe unii profesori in rândul întâi 
şi pe alţii în rândul al doilea, ca la drumurile 
de fier, unde se vorbeşte de clasa I şi clasa II, 
nu cred că este o procedare nemerită în ma- 
terie de instrucţie şi în afară de distincţiile pre- 
văzute în chiar legea instrucției, 

Iată o situaţie care nu este din vina docto- 
rului Asaki, dar care nu trebue să ne mirăm 
că a produs nemulțumirea în o mare parte a 
corpului profesoral. 

Dar în fine vë spun aceasta pentru a vă ex- 
plica cum s'a putut produce uu asemenea disen- 
timent foarte regretabil între colegii de la fa- 
cultate. 

Când am intrat în minister, la 28 Martie 
1888, bugetul deja trecuse prin comisia bu- 
getară. 

Trebue să rectific aici o observare făcută de 
d. Interpelator. Noul minister din princip nu a 
luat nici o parte la fixarea şi votarea bugetului 
actual. E] este exclusiv opera majorităţii fostei 
Camere. In chiar ziua de 23 Martie şi la 24 
Martie, îmi pare, am trecut în secţiunile Came- 
rei şi am fost față la ultimele discuţii ale sub- 
comisiei pentru şcoli, cari se ocupa tocmai cu 
reducerea a peste 100.000 lei, cei se impusese 
de comisia bugetară pentru echilibrarea (cam 
fictivă, şi aceasta) a bugetului. Dar am asistat 
ca un simplu spectator, fără a më amesteca în 
discuţie. 

Dacă mě amestecam în o singură chestie, 
luam a răspundere pentru facerea acelui buget, 
pe care nu o puteam primi şi nu aveam timpul 
material de a studia o lucrare aşa de compli- 
cată, precum este un buget general. Căci după 
6 zile, la 1 Aprilie, bugetul trebuia să intre în 
lucrare. Eu execut dar un buget, la facerea că- 
ruia materialmente n'am luat parte. Am asistat 
numai câteva ore şi am auzit tăindu-se, îndrep- 
tându se de sub comisiune din bugetul propus 
de predecesorii mei. După cât îmi aduc aminte, 
în adevăr, era doctorul Râmniceanu acela care, 
fiind membru al subcomisiunii, a cerut că din 
6.000 lei pentru materialul institutului Asaki 
şi din numărul mai mare de asistenţi ceruţi, să 
se şteargă 4.000 lei, să rămână numai 2.000 lei 
şi numai un ajutor. 

Aşa s'a şters şi s'a echilibrat bugetul astfel. 

Cum am trecut de la Cameră în edificiul mi- 
nisterial, am şi găsit pe masă o hârtie, cea d'in- 
tâi ce am v&zut-o în minister, în care profesorul 
Asaki îşi da demisia. Atunci la Martie, anul 
trecut, nu aveam onoarea să fiu în relaţii per- 
sonale cu d. Asaki, d. Asaki frecventând mai 
ales cercurile, foarte natural din partea d-sale, 
cercurile guvernului trecut şi ale partizani- 
lor săi. 

Dar cu ocazia aceasta am intrat în relaţii ofi- 
ciale cu d-sa, şi mi-am fâcut o plăcută datorie 
de a face cunoştinţă mai de aproape cu d. pro- 
fesor Asaki. Am fost foarte mulţumit de rapor- 
turile personale ce le-am avut; cu d-sa, şi recu- 
nosc, că e unul din oamenii cei mai inteligenţi 
şi cei mai plăcuţi, în relaţiile sale. lam spus 
d lui Asaki: Nu “ţi da demisia la schimbarea, 
unui guvern. Ce eşti d-ta, prefect, subprefect, 
funcţionar administrativ? Nu e bine aceasta. 
Noi cu toţii dorim ca corpul profesoral să fie în 
afară de fluctuațiile politice; nu ţi da demi- 
sia nici întrun caz, dar în orce caz nu în 
minutul de faţă. Atunci "mi-a spus că are să 
se plângă de unii colegi ai d-sale şi de reduce- 
rea din buget a alocaţiunilor proiectate pentru 
institutul d-sale. 

Şi eu l-am întrebat: Cum se poate ca toc- 
mai la d-ta, aşa de susţinut de d. Ioan Brăti- 
anu — autoritatea d-lui Brătianu asupra Came- 
rilor acelora e ştiută, — cum se poate să nu 
treacă în buget ceea ce dorea d. Asaki? Se vede 
treaba că d. Brătianu vrea, d. Sturdza vrea, dar, 

d-lor — ştiţi proverbul popular — (ilaritate), d. 
doctor Romniceanu nu vrea. 

Am exprimat d-lui Asaki părerea mea de rău 
că institutul d-sale nu e prevăzut precum dorea 
să fie, şi 'i-am spus că dacă pot din partea mea 
să fac ceva — bugetul fiind votat — in limitele 
bugetului votat şi dacă la noul buget ce se va 
prezenta, voi putea să fac ceva, voi face cu în- 
treaga buna-voinţă. 

D. Asaki *mi-a mulțumit şi a rămas profesor. 
In adevăr când a voit să 'şi publice cele două 
volume de conferenţe ale studenţilor de la labo- 
ratorul d-sale de clinică chirurgicală, lipsindu'i 
mijloacele, ministerul avend un fond pentru im- 
primate, "i-am dat suma ce a cerut. 

In proiectul de buget, trimis deja Camerei, şi 
încă de mult timp, am prevăzut d-lui Asaki ceea 
ce cerea d-sa pentru institutul de chirurgie; ce 
e drept însă am prevăzut ceva şi pentru cei- 
lalţi colegi ai d-sale, pentru ca să nu mai re- 
deşteptăm acel antagonism nepotrivit. In pro- 
iectul de lege pentru reforma câtorva articole 
din legea instrucţiunii, proiect trecut prin con- 
siliul de miniştri şi care Luni sau cel mai tår- 
ziu Marţi va fi depus la Senat, e trecut în 
formă legală institutul de chirurgie, aşa cum 
propuneţi d-voastră din iniţiativă parlamentară. 
Nu e însă prevăzută în proiectul meu de lege 
alocaţiunea fixă pentru material, şi cred că nici 
nu se poate fixa într'un proiect de lege; căci 
poate să fie momente când institutul de chi- 
rurgie să aibă trebuință de 15.000 lei şi altă- 

dată de mai puţin. Materialul institutului e prea 
flotant ca să °l putem fixa într'o lege. 

Astfel stau lucrurile, când, deodată, fâră o 
prealabilă, încunoştiinţare, la 18 Ianuarie, găsesc 
pe masa ministerului, iarăş o hârtie de la d. Asaki, 
prin care spunea scurt: D-le ministru, am onoa- 
rea a 'mi da demisia din postul de profesor. 
Mărturisesc — n'am dreptul de a avea aci im- 
presii personale ca om particular — dar am 
găsit procedura neobişnuită ca raport oficial. 
A doua zi se prezentă şi o deputaţiune de stu- 
denţi ai facultăţii de medicină, Eu cu cea mai 
mare mulţumire stau de vorbă cu studenţii — 
sunt şi eu profesor la Universitate şi cred că, 
şi studenţii şi profesorii trebua să lucrăm cu 
toţii împreună la înflorirea pe cât e cu putință 
a acestui edificiu de învăţămînt superior. Am 
ascultat, zic pe studenţi, cu mulţumire. 

Studenţii şi-au arătat iubirea lor pentru d. 
Asaki şi mi-au spus că pleacă. 

Pentru ce, i-am întrebat eu? 

— Pentru că nu e prevăzută în buget suma 
trebuincioasă institutului de chirurgie. 

— Dar, dlor, leam răspuns eu, sunteţi în 
eroare, s'a prevăzut deja în proiectul de buget 
suma necesară. In proiectul de lege, ce am să 
fac, prevăd şi înfiinţarea unui institut de chi- 
rurgie. 

— Da, decât trebue să fie asigurat d. Asaki 
că se vor realiza aceste proiecte. 

— ‘Vë pot asigura că am să prevăd în buget, 
că am să prezent proiectul de lege; dar dacă le 
va primi Camera, sau Senatul, aceasta nu v'o pot 

spune cu siguranţă; însă după dispoziţiile ce 
le văd, și pe cât presimt eu, cred că va fi pri- 
mit şi că marea majoritate a acestei Camere va 
aproba tot ce se va cere pentru institutul d-lui 
Assaki. (Aprobări). 

— Dar mai este şi eforia spitaleior. 

— Acolo, imi pare reu, nu më pot amesteca. 
Dar ce va depinde de resortul meu, va fi făcut. 

— VB rugăm să chemaţi pe d. dr. Asaki d-v. 
personal şi să'i vorbiţi. 

— Am răspuns studenţilor: De şi cred că 
putea d. dr. Asaki să fi venit de la sine la mi- 
nister să-mi explice pentru ce îşi dă demisia, 
dar aici nu vreau să fie chestie de susceptibili- 
tate. Voi face eu primul pas. 

Cu aceasta s'a terminat vorba mea cu studenţii, 
cari s'au purtat, de altminteri, intrun mod foarte 
cuviincios. 

Indată am scris d-lui dr. Asaki invitându'l să 
vină la minister. A venit, mi a arătat din nou 
dorinţele sale. In proiectul de buget cerea ceva 
mai mult de cât pusesem eu fără să fi avut 
înţelegere cu d-sa. Am pus atunci prin un adaos 
suplimentar atât cât cerea, 

Mai cerea peste ceea ce pusesem in proiectul 
de lege ca corespondenţa d-sale cu ministerul, 
ca şef al institutului chirurgical, să nu treacă 
prin decan, ci să vie direct la minister. Am 
" adăogat şi aceasta în proiect. I-am făcut d-lui 
dr. Assaki tot ceea ce puteam face. Ne am 
despărţit în mod prietenesc şi a rămas să'şi reia, 
cursul. Şi am auzit că a anunţat; reînceperea pre- 
legerilor sale. Mi a părut cu atât mai bine, cu 

cât studenţii pe vremea acelei agitări nu mai 
urmau prelegerile la ceilalți profesori, afară poate 
de unii. 

V6 mărturisesc că nu înțeleg din toate acele 
mişcări cum se face ca studenţii nu se duceau 
nici la celelalte prelecţiuni. Este foarte regre- 
tabil ca studenţii să fie lipsiţi de lecţiunile d-lui 
Asaki; dar pe lingă aceasta să lipsească şi de 
la lecţiunile celorlalți profesori, aceasta, este în- 
doit de regretabil. (Aplause). 

D. dr. Asaki mai dorea încă ceva: dorea să 
se schimbe acum decanul facultăţei de medicină. 

O asemenea cerere adresată ministrului este 
inadmisibilă. Nu există nici o formă legală care 
să dea dreptul ministrului să schimbe un decan 
în mijlocul funcţiunii sale. 

D.lor, intre noi, aici în Cameră, sunt şi pro- 
fesori de Universitate, e d. Nicolae Ionescu, e d. 
Cernătescu, e d. Tzoni, şi alţii. Toţi vë vor spune 
că decanul este o reprezentaţiune liber aleasă de 
profesorii universitari ai fie-cărei facultăţi dintre 
ei pe termen de trei ani, și nu cred că este 
exemplu în istoria universitară din lume ca vre- 
un ministru să fi destituit pe vre-un decan în ca- 
litatea sa de decan. Cum o să më amestec ev, 
ministru, în facultatea de medicină, să spun pro- 
fesorilor: Rău aţi făcut că aţi ales pe cutare 
persoană ca decan. Profesorii au dreptul ca cu 
majoritate să aleagă decan pe cine cred ei. 

Am spus atunci d-lui Asaki: Decanul este ales 
pe trei ani. Eu ca ministru nu vreau și nu pot 
să intervin aici, şi d-ta ca profesor nici nu tre- 
bue să doreşti asemenea interveniri ministeriale. 

In fapt, d. Romniceanu mai are să'şi continue 
decanatul un an şi jumătate. Eu nu cred că d-sa 
ține prea mult la această funcţie, foarte onoro- 
fică după lege, dar uneori foarte anevoioasă, 
Poate se va alege un alt decan; situaţiile acestea 
sunt; după lege trecătoare. Nu-ţi pot promite ni- 
mic pănă atunci; probabil eu atunci să nu mai 
fiu ministru; dar ca profesor pot vorbi cu colegii 
mei de la facultatea de medicină, pe câţi îi cu- 
nosc mai de aproape: şi este foarte cu putinţă, 
ca atunci să se facă o alegere de decan care să 
contribue la împăcarea facultăţii, dacă este vorba, 
numai de atâta lucru. (Ilaritate), 

Neam despărţit cu bine, d. Asaki şi eu, şi 
de la această convorbire la minister. Era spre 
sfirşitul lui Ianuarie. 

Acum de o-dată, am aflat din gazete că d. dr. 
Asaki intr'o bună seară, iertaţi-mă să zic peste 
noapte, a plecat şi a ajuns la Paris. Aceasta am 
aflat-o a doua sau a treia zi. Institutul de chi- 
rurgie lăsat, permiteţi-mi să zic, lăsat baltă; 
erau acolo instrumente şi alte obiecte, era un fel 
de mică comptabilitate, era un inventar, care 
trebuia dat cu oare-care regulă succesorului; erau 
mai intâi de toate bolnavii de la spitalul Eforiei 
cari s'au văzut părăsiţi de o-dată,. 

Eu nu am priimit la minister nici o încuno- 
ştinţare, ci am aflat, din jurnale, ca fie-care din 
"d-voastră, că d. Asaki a plecat, 

Ei acum, onorabile domnule interpelator, ce 
să vě răspund eu? Dacă regret că a plecat doc- 
torul Asaki? Regret că a plecat eminentul pro- 
fesor al facultăţii de medicină doctorul Asaki. 

Dacă aş dori să se întoarcă? Aş dori din toată 
inima să se întoarcă doctorul Asaki. Să "i facem 
toate înlesnirile; eu i le-am pus în buget şi 
în proiectul de lege. Mai mult ce săi fac? A 
plecat, s'a dus cam pripit; o fi ştiut omul de 
ce se duce. Poate are şi alte interese. M'am in- 
format şi eu, am întrebat pe unii din prietenii 
s8i, pe d. dr. Vitzu, unul din acei cari au con- 
tribuit ca să fie adus în ţară doctorul Asaki, 
şi mi-a spus alaltăeri, că a primit o scrisoare 
de la d. Asaki din Paris şi că impresia d-sale, 
a d-lui Vitzu, este că doctorul Asaki nu se va 
mai întoarce. 

D. G. Panu. Ştiu positiv că se întoarce, 

D. T. Maiorescu, ministru cultelor. Şi eu 
doresc aceasta, dar vă spun impresia amicului 
său d. Vitzu. 

Acum dacă recunoaşterea meritelor sale ştiin- 
ţifice, ce o facem în această Cameră, va con- 
tribui să'l aducă inapoi, atunci mulţumesc d-lui 
înterpelator că a făcut această interpelare şi să 
sperăm că rezultatul va fi cel dorit de d-sa. 

Insă, d-lor, sfărşind, nu pot lăsa nerelevate 
acele cuvinte ale d-lui interpelator, cari atacau 
autoritatea unei persoane oficiale, din resortul 
administraţiunii ministerului ce'l reprezent. Eu 
nu găsesc bine că s'a atacat decanul facultăţi; 
de medicină, nu găsesc că este bine ase arunca 
în contra lui cuvinte ca cele zise de d. inter- 
pelator, că este o ruşine prezența unui aseme- 
nea decan. D-lor deputaţi, decanul este alesul 
colegilor săi de la facultate şi trebue să aibă 
autoritatea sa întreagă faţă cu or cine şi mai 

ales faţă cu studenţii din facultate, şi nu este 
nemerit din partea noastră să'i slăbim această 
autoritate, or-care ar fi dealtminteri persoana 
decanului. Decanul Râmniceanu nu'mi este amic 
personal; aveţi din întimplare chiar o dovadă 
pentru aceasta. 

Este în actele publicate de d. Blaramberg 
şi distribuite Camerei pentru acuzarea ministe- 
rului trecut, un fragment din cele petrecute in 
o şedinţă a Camerei din 1887, şi acolo ați citit 
că n0ă, celor din opoziţie, ni se zicea că era 
să ne facă biftec. (llaritate). Această expresie 
era de la d. ROmniceanu; prin urmare, vedeţi 
că nu este vorba aci de simpatii personale ale 
mele pentru d-sa. 

Dar acum este vorba de decanul facultăţii de 
medirină, de alesul corpului profesoral, a cărui 
autoritate morală trebue ţinută sus faţă cu or- 
cine şi faţă cu noi cei din Cameră, cari trebue 
să'i recunoaştem şi să'i respectăm această auto- 
ritate. ' 

Iată tot ce aveam să spun asupra interpelärii 
de astăzi. (Aplause). 


95. 


Rëspuns la o interpelare în privința multor 
chestii de administrare şcolară şi apoi în 
privința salariilor preoților comunali. 


(Şedinţa Camerei de la 10 Martie 1889) 


Deputatul Ploieştilor, C. C. Dobrescu, îşi 
desvoltă o lungă interpelare — numai în 
Monitorul oficial ocupă 22 de coloane —, în 
care, sub pretextul cererii de lămuriri asu- 
pra unei chestii, vorbeşte de o sumă de alte 
amănunte, neanunţate mai nainte, al căror 
obiect, dealtminteri se înțelege din următo- 
rul rëspuns. 

In deosebi merită să fie relevat cazul pro- 
fesorului Vasilescu din Piteşti, fiului de ţăran, 
care a concurat pentru locul ocupat de un pro- 
tejat al d-lui Dimancea şi pentru aceasta şi-a 
văzut, două concursuri casate de Ministerul 
liberal de atunci (Ja culte d. Dimitrie Sturdza), 
iar ministrul ulterior, care a căutat să re- 
stabilească dreptatea, se vede atacat pentru 
aceasta de liberalul C, C. Dobrescu, 

Asemenea incidente explică una din cau- 
zele, pentru cari învăţămintul public la noi 

nu a dat toate foloasele ce se aşteptau 
de la el. 


T. Maiorescu, ministru al instrucţiunii pu- 
blice şi al cultelor. D-lor, e un punct asupra 
căruia sunt de acord cu onor. d. interpelator, 
acela, că legea trebue să fie absolut; respectată; 
că nu e permis, dacă am 0 altă vedere, care 
reclamă o reformă a legii, să introduc alături 
cu legea actuală această reformă viitoare, care 
poate să fie primită, dar care poate să nu fie 
primită de parlament. Or cât de rea ar fi o 
lege, ea trebue aplicată. Cine o crede rea, să o 
modifice pe cale legală. De acord. 

Cred însă câ legea s'a aplicat în toată rigoa- 
rea şi că interpretarea d-lui interpelator e indi- 
viduală a d-sale şi după părerea mea greşită. 
Cred mai mult, ca marea majoritate a corpului 
profesoral, o va crede greşită; de asemenea to- 
talitatea, juriilor examinătoare sunt pentru in- 
terpretarea ce s'a dat de administraţia cultelor. 
Iată un răspuns occidental; căci e un răspuns 
absolut pentru respectarea legii, aşa dar un rës- 
puns occidental la o interpelare cam orientală. 
(laritate). Căci, a më interpela asupra adminis- 
traţiei generale a instrucţiunii publice şi a mo- 
dului cum cred că trebue să se aplice legea în- 
văţămintului, şi cu această ocazie a vorbi de 
liceul real din Brăila, de examenul înscris de la 
Tanuarie, de concursul de institutori şi de pro- 
fesori, alături cu aceste 3 chestii mai generale 
de alte 13 chestii isolate şi personale, de d. Va- 
silescu din Piteşti, de o doamnă din Dobrogea, 

de d. Sfinţescu, de d. Batalia, de d-nii revisori 
Ionescu şi Petrescu, de preotul Străinescu şi nu 
ştiu de mai cine; aceasta însemnează o surprin- 
dere intenţionată. Când se dă ministrului trei 
zile ca să fie pregătit, pentru a nu pierde vre- 
mea Camerei cu lucruri improvizate, d-voastră 
dacă voiaţi să vorbiţi despre toate aceste cazuri 
personale şi izolate, trebuia să le specificaţi mai 
nainte în interpelare. Din intimplars însă le cu- 
nosc pe toate, de şi puteam să nu le cunosc şi 
să cer cele trei zile regulamentare pentru a rës- 
punde la toate aceste chestii necoprinse în in- 
terpelare. Voi r&spunde însă acum, dacă nu obo- 
sesc prea mult Camera şi în limitele scurtului 
timp astăzi disponibil. 

Onor. d-le interpelator, să înlătur de la început 
tendenţa generală a atacului d-voastră şi să do- 
vedesc îndată şi în puţine cuvinte, că aţi luat-o 
de-a 'ntoarsele, aţi greşit drumul şi veţi ajunge 
la un rezultat contrar de cel ce'l aşteptaţi. Ten- 
denţa principală a imputărilor d-voastră relative 
la concursuri este dea arăta, că eu am introdus 
în această materie semnul meu personal, arbi- 
trul autorităţii centrale, puterea ministerială în 
contra spiritului mai liberal al legii instruc- 
ţiunii. 

Nu este exact; tocmai contrarul este ade- 
vărat. Am scos toată această parte a adminis- 
traţiei din arbitrul ministrului şi am descentra- 
lizat-o, lăsând-o în competenţa juriilor, adecă a 
corpului profesoral reprezentat în juriile de con- 
cursuri. O veţi vedea îndată. 

Partea cea mai arbitrară a ministrului instruc- 


270 


țiunii publice este numirea de suplinitori şi ca- 
sarea concursurilor; partea liberală în spiritul 
legii este înlocuirea suplinitorilor prin titularii 
eşiţi din concursuri, ale căror jurii sunt în esență 
compuse din corpul profesoral. 

Căci, d-lor, cine numeşte suplinitorii după sim- 
plul s&u arbitru ? 

Ministrul. 

Este vre-o lege, care prescrie ministrului, pe 
cine să numească suplinitor la o catedră vacantă? 
Este o lege care prescrie când să se scoată la 
concurs o catedră vacantă? Nici una. Legea zice 
numai ca să se publice concursul cu trei luni 
înainte de a se ţine. Dar când anume să se pu- 
blice, nu zice. 

Ce este dar în arbitrul ministrului? Dea numi 
suplinitori cât poate mai mulți şi de a'i ţine 
cât se poate mai mult timp fără a publica con- 
cursul. 

Mai este în arbitrul ministerial de a casa con- 
cursul, chiar dacă l-a publicat, şi de a menţine 
iarăşi suplinitorii, sau de a numi alţii. 

. Am găsit astfel suplinitori de 4, 5, 7 ani, şi 
multe concursuri casate de predecesorul meu. 

Cand am eu dreptul neingrădit de lege de a 
numi suplinitori pe cine vreau, şi când am drep- 
tul de a casa concursul de câte ori vreau, şi 
când tocmai eu ministru më hotărăsc a înfrâna 
acest arbitru administrativ, a scoate cât; mai 
multe catedre suplinite la concurs, a nu casa 
concursurile şi a micşora numărul suplinitorilor 
pentru ai înlocui cu titularii recomandaţi de 
juriile profesorale după rezultatele concursurilor ; 

atunci dau o dovadă că vreau să se respecteze 
spiritul liberal al legii instrucţiunii publice, să 
se respecteze descentralizarea şi autoritatea ju- 
riilor corpului profesoral. Şi atunci numai un 
lucru nu mi se poate imputa: că vreau să pun 
semnul meu personal, arbitrul meu administra- 
tiv în conducerea şcoalelor. Şi dacă totuş o zi- 
ceţi aceasta, să mě iertaţi, d-le interpelator, 
nu cunoaşteţi administraţia şi n'aţi înţeles 
chestia. 

Va să zică pentru arbitrul administrativ sunt 
la largul meu. 

Acum, dlor, să venim la detalii şi să încep 
cu concursul lui Vasilescu de la Piteşti. Este 
un bătrân țăran, neaoş român, intro comună 
pe drumul de la Muşeteşti în judeţul Argeş spre 
Piteşti. Acest om are cinci copii şi a muncit 
ca, doi săi dea la carte şi ceilalţi cu el impre- 
ună să lucreze la plug ca să scoată banii pen- 
tru cartea celor doi. 

ŞI, în adevăr, unul din băeţii lui este acum 
judecător de ocol undeva în Moldova; iar celă- 
lalt — cel din interpelarea d-lui Dobrescu de as- 
tăzi — a putut intra în liceu, a terminat liceul, 
a urmat la facultatea de litere din Bucureşti şi 
este unul din cei d'intâi licenţiaţi ce au ieşit 
din facultatea noastră. Devine vacantă o cate- 
dră de istorie la gimnaziul din Piteşti, rezidența 
districtului lui. Se prezentă omul la concurs şi 
izbuteşte. Juriul îl propune ministerului pentru 
acea catedră. D. Sturdza casează concursul şi 
publică altul. Se prezentă licenţiatul Vasilescu 
la acest al doilea concurs şi izbuteşte din nou, 

Juriul universitar îl recomandă pentru a doua, 
oară, D. Sturdza, casează din nou concursul şi 
lasă tot pe vechiul suplinitor la Piteşti, care 
nici nu s'a prezentat la concurs. Aceasta era la 
începutul anului trecut 1888. Cade guvernul Bră- 
tianu. Atunci bătrânul ţăran de lângă Muşeteşti 
vine în Capitală şi vine şi fiul stu, licenţiatul 
nostru, ca să mi se tângue. El zicea că prin 
influența dlui Dimancea s'au casat acele con- 
cursuri şi s'a menținut suplinitorul. Şi bătrânul 
adaogă: Ce să fac? Nici acum la b&trânețele 
mele, să nu văd pe acest copil al meu, pe care 
l-am crescut cu atâta trudă, l-am trecut prin 
toate şcolile din ţară, şi toţi „profesorii au fost 
mulţumiţi de el, să'1l văd şi pe el aşezat la 
şcoala pentru care a învăţat? 

Şi atunci, d-le interpelator, 'mi-am zis şi 
eu: un concurs casat, n'am dreptul să'l înfiin- 
ţez, de şi aveam toată dorinţa ca să/l pot în- 
fiinţa. 

Imi părea, din inimă r&u de acel bătrân, când 
gândeam să'i spun că voi publica din nou con- 
curs, fiindcă aceasta era spaima lui după cele 
ce păţise. Cu toate acestea, legea trebue să fie 
lege: am publicat din nou la concurs acea ca- 
tedră din Piteşti, şi licenţiatul Vasilescu s'a pre- 
zentat pentru a treia oară la concurs. Era sin- 
gurul concurent. Şi atunci juriu! universitar din 
Bucureşti imi raportează: acum patru sau cinci 
luni, am examinat tat noi pe acest om și ştim 
că este bun; este singurul concurent, nol apro- 
băm concursul său din urmă Şi vil recomandăm 
din nou pentru catedra din Piteşti. 

D-lor deputaţi, este unul dintre d-voastră, 
afară de d. interpelator, care să creadă că am 
facut r&u deam aprobat această recomandare a 
juriului ? (Aplause). 

Ce era să fac? Să casez incă odată acest con- 
curs, aceasta ar fi fost ceva absurd. Ceea ce vă 
poate interesa, este să vedeţi ca n'am lucrat în 
mod arbitrar, ci am aprobat o părere a juriului. 
Cine "mi poate imputa aceasta? 

Trec la cazul preotului Străinescu din Giurgiu. 

Am publicat la concurs o catedră primară şi 
juriul examinator din Giurgiu, întemeiându-se 
pe articolul din legea instrucției, care admite 
că se poate recomanda cineva prin cărţi şi pro- 
ponimente, mi l-a recomandat pe baza aceasta. 
Eu l-am numit, nici nu cunosc pe Străinescu, 
dar fiindcă juriul l-a recomandat în baza unei 
prescripţiuni a legii, întreb: în ce am violat eu 
legea ? 

Al treilea caz, Petrescu, revizorul din Brăila. 
Ei bine, sunteţi neexact informat şi nu vë pu- 
teţi scuza pentru această neexactitate. 

D-lor deputaţi, onor. d. interpelator zice, că 
n'a avut şi tabloul numirilor cerut de d-sa 1). 
Ştiţi că tabloul acesta al tutulor numirilor 
era cam greu de făcut, Decât a uitat d-sa să 
vă spună că ne-am înţeles personal amândoi ca 
să treacă d-sa la minister, unde'i sunt toate re- 
gistrele deschise. D-sa m'a intrebat dacă poate 
să vină orcând, şi am r&spuns:cum nu! orce 
deputat are dreptul de control, poţi să vii or- 


1) Vezi mai sus discursul No. 89, lit. a). 
77168. Vol. IV. 13 

când şi să cercetezi orce. Prin urmare dacă n'aţi 
luat informaţii suficiente, nu este vina mea, ci 
a d-voastră. 

D. Petrescu revizor şcolar din Brăila? Să ve- 
dem şi cazul acesta. 

D. Petrescu la început a fost numit institu- 
tor cu concurs, şi a funcţionat ca institutor multă, 
vreme şi din institutor numit prin concurs, în 
cele din urmă negreşit definitiv, a tre-ut revi- 
zor la Brăila şi a ţinut conferenţele obişnuite 
şi a mers din clasă in clasă. Atunci s'a pus intre- 
barea juriuiui concursului primar din Brăila: Un 
revizor scolar, care mai nainte fusese numit 
institutor prin concurs şi obținuse titlul defini- 
tiv şi care a trecut apoi la revizorat şi a fost 
revizor mai mult timp, mai poate acum să re- 
intre iarăş ca institutor unde era înainte? Şi 
juriul a spus: Mai poate, şi atunci consiliul per- 
manent a aprobat, şi eu am aprobat consiliul 
permanent. Ce este aceasta? Este călcare de 
lege? (Ilaritate). 

Al patrulea caz: O doamnă din Dobrogea, nu- 
mită institutoare, 

Nu cunoaşteţi legea Dobrogei, onorabile inter- 
pelator; acolo nu se aplică incă legea instruc- 
ţiunii publice şi nici nu se poate aplica; este 
statutul Dobrogei; căci nu este Dobrogea intrată 
în legea instrucţiunii publice, cum nu este in- 
trată in legea constituţională politică. Membrii 
învățămintului pubhe in Dobrogea s'au numit 
şi se numesc după propunerea revizorului şco- 
lar, şi ştiţi pentru ce? Pentru că legea instruc- 
țiunii prescrie la concursuri primare intervenţia 

comunei, care deleagă membrii în juriu, şi pune 
şcoalele săteşti şi sub autoritatea, consiliilor co- 
munale; şi în Dobrogea multe comune sunt tur- 
ceşti şi bulgărești, şi nu poate veni turcul ca 
să examineze pe un membru al învățămîntului 
nostru român, de pe teoria occidentală ; căci ei 
au obiceiuri orientale. (Ilaritate, aplause). 

Acum să vedem cazul d-lui Stoicescu, invä- 
ţător de la Pogoane. Dar am să relevez mai 
întâi un lucru. 

Aţi zis, d-le Dobrescu, că indată după alegeri 
Sa schimbat revizorul şcolar din Prahova. 
Este inexact! (Întreruperi din partea d-lui Do- 
brescu). 

Doriţi să trec peste cuvintele „după alegeri ?“ 

Apoi intenţii maliţioase le ştiu şi eu, sunt 
şi eu în Parlament de multă vreme şi mai am 
şi păcatul de a fi fost advocat şi ştiu să bro- 
desc cuvintele (ilaritate), şi ştiu ce vrea să zică 
a produce un fel de atmosferă morală prin o 
insinuare piezişe, şi a-ţi da apoi aerul, că mwai 
zis nimic rău, 

Am schimbat pe d. revizor şcolar din cauza 
alegerilor sau în vederea, alegerilor? Nu. Atunci 
ce are a face vorba „după alegeri“ ? Nimic! 
(llaritate). 

D. C. C. Dobrescu. Un fapt. 

D. Titu Maiorescu, ministru instrucţiunii 
publice. Un fapt? Sau o insinuare? Post hoc, 
ergo propter hoc? (Mare ilaritate). Este inexact. 
Trebue să fie inexact, scuzați-më; nu'mi aduc 
bine aminte data, dar ştiu că trebue să fi fost 
mult timp după alegeri şi în afară de orce le- 

gătură posibilă cu alegerile trecute. Aţi insi- 
nuat cuvintul „după alegeri“ şi eu vreau să 
relevez această insinuare şi să o ţintuesc aici 
in Cameră. 

Imi trebuia un revizor în Prahova şi am în- 
trebat pe d. Christu Negoescu, care nu'mi este 
amic politic, şi pe ceilalţi colegi ai d-sale de 
acolo, şi pe d. enescu şi pe d. Micescu, pe toţi 
deputaţii profesori din Ploeşti, va să zică mult 
timp după alegeri, ca să'mi recomande fără co- 
Joare politică, un revizor cum se cade: căci eu 
numisem pe un literat, român, de valoare după 
părerea mea, pe d. Vlahuță poetul; îl numisem 
revizor de vară în valea poetică a Prahovei. 
Dar nu s'a prea dus la inspecţie; şi când era 
da inspectat, inspectorul lipsea din Prahova, era 
în Bucureşti, a lipsit chiar de la conterenţele in- 
văţătorilor din Ploeşti, la cari am asistat eu. 
Astfel, cu toată pärerea mea de rëu, am fost 
nevoit să spun acestui amic literar: nu eşti bun 
de administraţie la şcoli; şi mam adresat la 
d-nii din Ploeşti să'mi recomande pe altul. Mi-au 
-recomandat pe institutorul din Ploeşti Iosif Io- 
nescu junior. Nici nu cunoşteam pe d. Iosif Io- 
nescu, dar am văzut şi din actele ministerului 
că este un învăţător cu merite. Poate că este 
un aleg&tor înfocat al ultra-liberalilor, fiindcă l-a 
recomandat d. Christu Negoescu, poate este un 
alegător al d-voastre, d-le Dobrescu. Dar nu de 
aceasta m'am preocupat, ci de şcoală, şi l-am 
numit revizor, 

Aşa dar cuvintul după alegeri nu are ce căuta 
aici. Apoi atunci säl ştergem? Foarte bine; 

säl ştergem! Cum am şters şi cazul din Do- 
brogea şi cazul lui Vasilescn, şi al lui Străchi- 
nescu, şi cum sper că vom şterge şi pe cele- 
lalte. (Ilaritate, aplause). 

Mi-a venit şi mie, nu astăzi pentru prima 
oară, ci deja de vr'o trei zile fără să ştiu ce 
veţi vorbi în interpelarea, de astăzi, 'mi-a venit 
ştirea, că acest Stoicescu, este om capabil, şi că 
revizorul a făcut rău să ceară depărtarea lui 
pentru incapacitate. Am cerut informaţii anume 
d-lui revizor şi lucrul stă in suspens, şi să mă 
păzească Dumnezeu să dau eu vr'odată în cap 
unui institutor capabil! 

D. Micescu. Cunosc foarte bine pe Stoicescu, 
mi-a fost şcolar în şcoala normală, a fost cel 
dintâi şcolar in şcoala noastră, şi eu în toate 
imprejurările am urmărit pe foştii mei şcolari ; 
şi mi s'a dovedit cä este unul dintre învățătorii 
distinşi. 

D. ministru de culte. Foarte bine. Aştept 
explicările anume cerute de la revizorul Io- 
nescu şi voi examina cazul cu cea mai mare 
seriositate. Dacă este învățătorul Stoicescu, 
precum îl arată d. Micescu, va fi reintegrat, 
Dar nu mă voi mărgini aici. Găsesc inad- 
misibil, ca un revizor pentru  satisfacţiunea 
sa personală să'şi permită a inegri un bun 
institutor. Dar voi aştepta mai ântâi explicările 
revizorului. 

D-lor, când sunt peste 2.000 de învăţători şi 
1.000 de institutori şi profesori, tot ce puteţi 
cere de la mine, este să am dorinţa legitimă 
de a face bine, şi dacă găsiţi ceva r&u, semna- 

laţi-mi ca să îndreptez. Cum v'am spus, pentru 
cazul acesta al lui Stoicescu, este începutul de 
îndreptare deja făcut. 

Trec acum la d. Sfinţescu din Slatina. 

Legea zice: Profesorii titulari de facultate sunt 
inamovibili, ei nu se vor putea strămuta fără a 
lor expresă învoire. 

Profesorii universitari! Dar pentru ceilalţi pro- 
fesori ? Dar pentru institutori ? 

Aici legea nu numai că nu opreşte, ci pare 
că ar zice: Fiindcă am esceptat numai pe pro- 
fesorii universitari, pe ceilalţi mai ales, ii poate 
transfera ministerul. (Intreruperi). 

Practica aşa este. 

Onorabile interpelator, în proiectul de lege de- 
pus la Senat am propus inamovibilitatea şi pen- 
tru membrii din învățămîntul primar. 

Vrea să zică nu intenţia mea o puteţi acuza; 
dar practica este aşa; şi nu este astăzi altă au- 
toritate în lege care să pronunţe strămutare, de 
cât autoritatea administrativă. Eu în proiectul 
de lege am introdus strămutarea între pedep- 
sele aplicate də pairi. 
` Ca motive? d. Sfinţescu s'a zis că e vechiu 
institutor şi bun institutor în şcoală. Aşa este. 
Dar mi s'a spus că e cam buclucaş, se ceartă, 
cu prea multă lume; ba se amestecă când pri- 
măria cumpără un ceasornic, ba când zideşte o 
casă, ba când face altceva, etc. Astfel am pri- 
mit în contra lui multe reclamaţii; şi re- 
clamaţii nu politice, ci de la părinţi: Nu 
mai putem trăi cu omul acesta; luaţi-l de 
la noi. 

Aşa fiind, de ce, onorabile interpelator, veniţi 
gii luaţi apărarea lui Sfinţescu, când eu m'am 
înţeles cu el? 

S&ptămâna trecută a venit la mine d. Sfin- 
țescu şi mi-a zis: De ce më strămuţi la Zim- 
nicea? am copii, strămută-mă la Bucureşti. Şi 
eu "i-am spus că aceasta nu se poate în mijlo- 
cul anului şcolar; te vei duce acum la Zimni- 
cea, dar la sfirşitul anului şcolar ai să fi 
adus în Bucureşti, unde sunt şcoli pentru co- 
pii d-tale. D. Sfinţescu mi-a mulţumit şi a 
plecat. 

Dacă este ceva cel poate neliniști pe Sfin- 
ţescu, cred că ar fi interpelarea d-lui Dobrescu. 
(Aplause, ilaritate). 

Dar îi promit d-lui Sfinţescu, că nare săi 
facă rëu interpelarea de faţă şi că'l voi aduce 
în Iulie la Bucureşti. 

Dar cu Batalia? Cu Batalia este altceva. Aici 
o parte din deputaţi vor fi de altă părere; dar 
sper că majoritatea më va aproba. 

D. Batalia este un învăţător sătesc bun; dar 
ca învăţător sătesc se amestecă foarte mult 
în agitările electorale, şi se amestecă în urmă- 
torul mod : 

In timpul alegerilor un frate al său a închis 
pe un primar; şi aceasta în momentele, în cari 
în jurul Bucureştilor erau turburări. Şi pe când 
fratele lui Batalia ţinea închis pe primar, învă- 
ţătorul Batalia venea şi citea legea comunală, 
drepturile constituţionale, ce pot să facă şi ce 
nu pot să facă ţăranii contra primarului închis 
şi batjocorit de către locuitori. lată faptul ce 

mi se denunţă, de prefectură ; însă numai după de- 
nunțări administrative, eu nu schimb învățătorii. 
Am trimes revizorul şcolar care mi-a relatat 
următorul fapt, şi în urma acestui fapt am în- 
depărtat pe Batalia conform legii: s'a dus re- 
vizorul la faţa locului, şi când a vrut să anche- 
teze, a venit jumătatea satului ca să susţie pe 
Batalia şi jumătatea satului ca să'l acuze, şi 
erau aşa de aprinşi o jumătate contra celeilalte, 
încât revizorul şcolar, de frică să nu se întâm- 
ple bătăi şi omoruri, s'a retras şi a venit să'mi 
zică: nu pot face ancheta, aceasta. In faţa acestui 
lucru, a cărui interpretare sta aci în conştiinţa 
mea, mi-a fost destul ca în împrejurările de faţă, să 
depărtez pe Batalia, şi aşa voi face în toate 
cazurile analoage cât timp voi sta aici. Când 
un invăţător de sat, care e chemat să r&spân- 
dească lumina între copii şi să atragă din par- 
tea tutulor părinţilor cu drag de invăţămînt 
copii în şcoala lui, când ajunge, pentru te 
miri ce interese în afară de şcoală, a produce 
o aşa resvrătire în satul unde trebue să fie şi 
el tată la copii, în cât jumătate din sat vrea 
să omoare altă jumătate, cari susţin sau acuză 
pe un învăţător, acel învăţător e rău, și nu se 
cade să rămâe în capul unei şcoli. (Apluuse). 
Termin acum, d-lor, cu chestia concursurilor. 
In legea instrucţiunii publice se zice: or-ce nu- 
mire se va face prin concurs, adică numire pro- 
vizorie ; căci suplinitorii se numesc de ministru 
cum vrea acesta, Eu am dispus numiri în urmă 
de concursuri, pentru vacanțe similare, ca să nu 
las suplinitorii la arbitrul meu. Legea zice : pen- 

tru catedre vacante se publică concurs; dacă e 
un singur candidat, se face examen; dacă sunt 
mai mulţi, se face concurs; ministrul vede cum 
a decis juriul şi sau admite decisiunea, sau 
casează, 

Ei, ce au decis juriile? Aci e defectul argu- 
mentaţiunilor d-voastre şi ceea ce la făcut să 
vorbească şi pe d. Cernătescu, membru în multe 
jurii. Juriile trimit următorul rezultat : sunt două 
catedre spre exemplu vacante scoase la con- 
curs; s'au prezentat, cum a fost acum la Bucu- 
reşti, 53 de concurenți; dela proba înscrisă au 
fost respinşi 44; au r&mas 9 pentru oral. Din 
aceştia au trecut toţi 9 cu note bune şi la oral. 
Atunci juriile dau note de admisibilitate tutulor 
cari au trecut concursul cu succes. Când juriile, 
trimiţend un raport, ar zice: aceşti doi au 
trecut, îi recomandăm, dar pe ceilalţi nu "i re- 
comandăm, eu n'aş numi pe nimeni din cei lip- 
siţi de recomandarea, juriilor de concursuri. 

Când însă juriul profesoral, instituit după lege, 
iar nu după arbitrul meu, vine şi zice, cum zice 
de regulă: Doi concurenţi au eşit mai bine, 
vi'i recomand pentru cele dou catedre; dar şi 
3, 4 sau 5 alţii au trecut cu succes, vi'i reco- 
mand pentru o catedră similară, şi eu 'i numesc: 
ce lege s'a călcat ? 

D. N. Voinov. Aceasta e schimbare de lege. 

D. ministru al cultelor şi instrucţiunii pu- 
blice. Nu e schimbare de lege, e absolut legi- 
timă interpretare, e în chiar spiritul legii. 

Dar acum, dlor, care e necesitatea practică ? 
Pentru ce adică un ministru, căruia i-ar fi mai 


282 


comod să menţină un suplinitor, să se lipsească, 
de acest drept, primind recomandarea, juriului ? 
Pentru următorul motiv practic... 

D. N. Voinov. Privaţi d-voastre de dreptul 
de a se prezenta la concurs pe acela care sa 
preparat pentru acea catedră ? 

D. ministru al instrucţiunii publice. Nu 
s'a făcut aşa. Nu sunteţi deprinşi cu această 
parte a administraţiei.!) 

Se poate întîmpla şi se intîmplă de regulă ca, 
pe când cineva a eşit cu succes la concurs, să 
devină în acest timp vacantă o catedră simi- 
lară, care, aşa dar, n'a avut timpul dea fi pu- 
blicată la concurs; am acum un concurent pe 
care ’l recomandă juriul; pe acesta, cred eu, îl 
pot numi la acea nouă catedră vacantă. 

Părerea d-voastre contrarie, dacă o susţineţi, 
nu va fi împărtăşită de marea majoritate a tu- 
tulor acelora, cari s'au preparat pentru pro- 
fesorat, nici de marea majoritate a corpu- 
lui profesoral. Şi dacă e ceva care a liniştit 
şi a adus încredere între concurenţi şi în 
această parte flotantă a corpului profesoral, e 
tocmai această măsură de interpretare a legii. 
Pentru ca să înțelegeţi, să vë fac puţin isto- 
ricul. 

Sa publicat concurs pentru dou& catedre 
primare din Bucureşti. Sau prezentat 53 de 
concurenţi. Concursul în fapt a ţinut 4 sëp- 


1) Chestia e din nou şi mai pe larg explicată în discursul 
No. 104 de mai jos, răspuns la o interpelare a d-lui G. Dem. 
Teodorescu, 


283 


tămâni și dintre concurenţi au eşit 9 cu note 
bune. 

Vë daţi d-voastre seamă, ce însemnează 4 săp- 
tămâni Ge concurs ? 

Institutori şi institutoare fără avere vin în 
Bucureşti şi stau pe la oteluri 4 săptămâni, pre- 
zentându-se zi cu zi la examen, aşa încât pen- 
tru denşii e şi un sacrificiu, precum este şi o 
zăruncivare sufletească din cele mai mari. Şi 
după 4 săptămâni de probe, se resping 43 ca 
incapabili; se recomandă de către juriu doi 
foarte capabili, şi succesiv încă 7 capabili. Chiar 
în zilele acestea devine vacantă încă o catedră 
similară. Ce voiţi d-voastră? Să se ţină încă un 
concurs imediat după cel d'intâi şi juriul să re- 
comande numai pe unul mai capabil şi pe cei- 
lalţi, cari au reuşit, şi ei, să'i declare lipsiţi de. 
or-ce drept ? 

Devine iarăşi vacantă o catedră identică; se 
prezentă din nou; iarăş sacrificii pecuniare, ia- 
răş zdruncinare sufletească; îl trece un concu- 
rent şi pe acesta cu succes, dar nu ese cel d'intâi. 
Şi atunci să meargă veşnic la concursuri ? 

D-lor, am găsit în dosarul ministerului con- 
curenţi, institutori şi institutoare, cari au trecut, 
astfel 3, 4, 5, ba chiar şi 6 şi 7 concursuri, 
totdeauna cu succes, însă nu cei d'intâi, Ei bine, 
ceea ce m'a făcut să iau această măsură, care 
nu este în contradicţiune cu nici o lege, a fost 
mila de acea sumedenie de concurenţi, de acele 
relativ enorme sacrificii băneşti şi zărunci- 
nări sufleteşti ale aspiranţilor la o catedră şco- 
lară, 

D-lor, legea, or-ce veţi zice, a fost bine in- 
terpretată în sensul acesta liberal, când am luat 
din mâna administraţiei centrale arbitrul numirii 
şi perpetuării de suplinitori şi am sancţionat pe 
o scară largă şi cu päzirea celei mai riguroase 
dreptăţi rezultatele concursurilor aşa cum ni le-au 
prezentat juriile profesorale. 

Dacă nu înţelege d. reprezentant de Prahova 
acest element liberal în procederea mea, îmi pare 
rău pentru d-sa; dar cred că trebue să'şi caute 
alt teren, dacă vrea să më combată. 

Orele sunt prea inaintate şi më văd silit a in- 
cheia aici r&spunsul meu. (Aplause), 


In aceeaş şedinţă, lao interpelare a d-lui 
Dimitrie A. Sturdza, pe atunci deputat de 
Tecuci, relativă la neplata salarielor preo- 
ţilor sătești din districtul sëu electoral, rës- 
punde 


T. Maiorescu, ministrul cultelor şi instruc- 
tiunii publice. Domnilor deputați, mulțumesc 
d-lui interpelator pentru semnalarea acelor fapte. 
„In administraţia acestui minister sunt numai 
180 de biserici, foste monăstireşti ; celelalte bi- 
serici, în numër de 6.000, sunt sub administra- 
ţia comunelor, în ceea ce priveşte partea buge- 
tară semnalată de d. interpelator. 

Prin urmare interpelarea aceasta se cuvenea 
a fi adresată d-lui ministru de interne. Cu toate 
acestea rëspund eu pentru d-sa. 

In legea comunală plata salariilor preoților 
bisericilor comunei este o obligație, pe care o 
îndeplinesc consiliile comunale, şi la caz când 

consiliile comunale nu o îndeplinesc, se poate 
îndeplini din oficiu de către consiliul judeţean, 
or de către ministerul de interne. 

In cazul de faţă, cum arată d, interpelator, 
comunele şi-au făcut datoria de a înscrie in 
bugetele lor salariile preoţilor lor; însă consi- 
liul judeţean a şters acele alocaţiuni. Când con- 
siliul judeţean de Tutova a făcut aşa, a violat, 
legea. Voi interveni imediat pe lângă d. ministru 
de interne, şi vë asigur că se va restabili în bu- 
getele comunale o alocaţie pentru preoţii lor. 

Fac insă rezervă în privinţa cifrei fie-cării alo- 
caţii, despre care poate fì discuţie. 


96. 


Chestie personală în privința „petiţiei 
de la Iaşi“. 


(Şedinţa Camerei de la 1 Aprilie 1889) 


Ministerul din acel timp. 


Lascar Catargi, prezident şi interne. 

G. Vernescu, finanţe. 

General G. Manu, r&sboi. 

Al. Lahovari, externe şi ad-interim lucrări 
publice. 

N. L. Gherassi, justiţie. 

C. Boerescu, culte. 

Gr. Pă&ucescu, domenii. 


Frămîntările din partidul conservator, des- 
pre care am vorbit în întroducerea istorică, 
produc efemerul minister de mai sus în îm- 
prejurările arătate la pag. 40. Neapărat că 
încep îndată în Cameră explicări între mi- 
nistrul-prezident Lascar Catargi şi d. Petre 
Carp, în decursul cărora se impută d-lui 
Carp şi participarea sa la aşa numita „pe- 

tiţie de la Iaşi“!). D. Carp rectifică îndată 
în Cameră eroarea de fapt cu pretinsa sa 
participare, şi atunci ministrul-prezident im- 
plică în chestie pe autorul scrierii de faţă 
prin următoarele cuvinte: 

„D. ministru-preşedinte Lascar Catargi: In 
chestia cu suplica de la Iaşi, am spus căd. 
Carp, împreună cu d. Maiorescu şi alţii din 
partidul d-sale, au adus acea suplică în Ca- 
meră şi au sprijinit-o. 

D. I. Negruzzi: D. Carp reprezenta atunci 
țara la Viena. 

D. Lascar Catargi, preşedintele consiliului : 
V5 înşelaţi. Dar chiar așa de ar fi, chiar 
dacă numai d, Maiorescu ar fi adus suplica 
în Cameră, tot una este, cum am spus şi 
ieri. D-lor, eu am dat dovezi în totdeauna că 
de multe ori ştiu să tac la atacurile perso- 
nale ce mi se aduc fie chiar cele mai ne- 
drepte, fiindcă nu'mi place să vëd perzân- 
du-se timpul Camerei în asemenea discuţiuni, 
şi de aceea nici acum nu mai insist asupra 
acelei suplice, ca să vă spun ce fel de pro- 
gram politic se coprindea într'însa şi să vă 
arăt împregiurul cărora idei se formase acel 
grup, ai cărui conducători şi inspiratori erau 
mai cu osebire d-nii Carp şi Maiorescu.“ 

La aceste cuvinte se vede silit să ia cu- 
vintul şi 


T. Maiorescu. D-le preşedinte, cer cuvintul 
în chestie personală, relativ la ceea ce a zis d. 
prezident al consiliului. 


D. vice-preşedinte. D. Maiorescu are cu- 
vintul. 


1) Vezi vol. I, pag 54 şi urm. 

T. Maiorescu. D-lor deputaţi, vă rog să më 
scuzați dacă vă iau câteva secunde cu explica- 
ţii ; ştiţi că lucrul nu e provocat de mine şi nici 
merită să ocupe prea mult timpul Camerei. Ca toate 
chestiile personale, e şi aceasta foarte indiferentă. 

Petiţia de la Iaşi? Petiţia de la Iaşi a fost 
combătută de d. Carp totdeauna, şi nu a 
fost ea însăş iscălită de mine şi nici de d. Ne- 
gruzzi. 

E foarte curios, cu ce uşurinţă se lățesc la 
noi legendele neexacte. Singura mângâere este, 
că ceea ce se lățeşte aşa de uşor nu poate să 
aibă mare importanţă, chiar dacă ar fi exact. 

Aş fi iscălit sau nu petiția de la Iaşi, ce are 
a face? Cu toate acestea nu am iscălit-o. 

Evident că d. prezident al consiliului credea 
că am iscălit-o; e numai o eroare de fapt care 
trebue rectificată,. 

După întimplarea de la sala Slătineanului în 
1871, d. Lascar Catargi a avut marele merit 
istoric — care *i va fi totdeauna recunoscut de 
oamenii nepărtinitori — de a fi luat frenele gu- 
Vernului şi de a fi dus situaţia la bun captt, 
Era o situaţie foarte critică; şi d-sa a făcut 
un act de mare valoare când s'a interpus atunci 
cu toată energia şi autoritatea d-sale. Bra mo- 
mentul unde părea dinastia noastră în pericol; 
d. Catargi a scăpat:o atunci. 

Noi pe atunci ne numeam junimişti, şi atunci 
ne luasem acest nume ca nişte oameni, cari se 
ocupau exclusiv de literatură în Iaşi. 

Eu eram până la 1871 fericit de a nu face de 
loc politică, cu o singură excepţie la 1866. La 

1866, unii oameni politici din Iaşi, din cari sunt 
şi unii din susţiitorii d-lui prezident al consi- 
liului de astăzi, aveau aerul de a fi separatiști 
şi de a voi să rupă Moldova de Valahia... 

O voce. Altă legendă. 

D. N. C. Aslan. Cer cuvîntul. 

D. M. Kogălniceanu. Cer cuvintul pentru o 
chestie cu totul nepersonală. 

T. Maiorescu. Atunci avea aerul... 

D. N. C. Aslan. Ce va să zică avea aerul? 

T. Maiorescu. Aparenţa... Atunci am scris 
în contra acestei tendenţe de la 1866; am scris 
şi am vorbit cu violență şi cu prea mare vio- 
lenţă. Dar acesta era un moment trecător. Afară 
de acel moment noi făceam exclusiv literatură; 
noi: d. Vasile Pogor, Negruzzi, Gane, Rosetti 
şi alţii. D. Carp fusese singurul printre noi care 
făcuse politică; era şi este principala d-sale ocu- 
paţiune. 

Aşa dar la 1871, primăvara, venise d. Ca- 
targi la guvern; vine în laşi Măria Sa Princi- 
pele Domnitor, însoţit de d. Iorgu Filipescu, ma- 
regal, şi de d. Costaforu, ministru. Şi d. Costaforu 
vine la mine personal şi la d. Pogor şi ne face 
următorul apel!) : 

Nu se poate ca oameni cari au oare-care cul- 
tură şi se ocupă cu o parte a intereselor ţării, 
cum e literatura, să rămână în momentul de față 
desinteresaţi de o altă parte a intereselor ţării, 
care 'şi are în momentul de față mai mare im- 
portanță, adecă de situaţia politică. Astfel ne-a 


1) Vezi vol. I, pag. 42. 
71168. Vol, IV. 19 

provocat să intrăm în mişcarea politică. Noi, ca 
prieteni literari, ne-am adunat şi am discutat 
între noi propunerea. Am hotărât atunci să in- 
trăm în mişcarea politică şi să sprijinim acţiu- 
nea patriotică a d-lui Lascar Catargi de atunci. 
De n'ar fi fost d. Catargi, de ar fi fost or-cine 
în acel moment, care susţinea la guvern forma 
monarhică, noi, conform convingerilor noastre, 
l-am fi sprijinit din principiu. 

In aceste imprejurări noi, literaţii junimişti din 
Iaşi, am intrat în politică; şi aci e involuntara 
nedreptate a onor. prezident al consiliului, când 
ne impută oare-cum noă petiția de la laşi. Gă- 
sirăm atunci tormat, nu de noi, ci nu ştiu de 
cine format, negreşit de un om mai in vîrstă 
şi cu o altă autoritate politică decât noi, proba- 
bil cu asentimentul d-lui Costaforu şi Iorgu Fi- 
lipescu, găsirăm — zic — format atunci în Iaşi 
partidul conservator, partidul politic, care vă sus- 
ţinea pe d-voastră, suh prezidenţa prinţului Gri- 
gore Sturdza. 

Când te hotărăşti ca să intri în politică şi 
_să susţii un guvern, noi fiind oameni până atunci 
numai literați şi tineri, negreşit că te asociezi 
la situaţia ce o găseşti. Aşa, dlor, am găsit pe 
principele Gr. Sturdza în această calitate de in- 
spiratorul principal al conservatorilor din Iaşi. 

Pe principele Gr. Sturdza eu unul nu avuse- 
sem onoarea de a'l cunoaşte decât dintr'o sin- 
gură convorbire anterioară, şi aceasta, era relativă 
la un studiu asupra teoriei atomistice, de care se 
ocupa pe atunci prinţul Grigore Sturdza cu cel mai 
mare interes, şi de lupta cu teoriile lui Kant. 

Discutasem cu cea mai mare plăcere atomis- 
tica şi Kant, nici de cum, după cum vedeţi, po- 
litica. Când am văzut că d-sa e prezidentul si- 
tuaţiei politice din Iaşi, nici atunci nu m'am 
adresat la d-sa; dar, chemându-mă d-sa într'o 
seară ca să iau parte la acţiunea politică, prin- 
cipele Gr. Sturdza ne-a citit în acea seară, prima 
seară în care făceam politică conservatoare în 
Iaşi, ne-a citit intr'un cerc mai intim petiția de 
la Iaşi, scrisă şi concepută de principele Gr. 
Siurdza, 

Această petiție, în adevăr, are şi concepţia 
energică, şi stilul lapidar al acestui cap în multe 
privinţe eminent, numai cam schimbător în preo- 
cupările şi predilecţiile sale; il ştiam cu 6 luni 
înapoi afundat în atomistică şi în Kant; iar acum 
îl vedeam în plină concepţie politică, 

Şi încă eu, cam indiferent în ale politicei după 
cum sunt, n'am venit; în acea seară, decât; târziu 
şi numai după un îndoit apel, prin care mi să 
spunea ca să viu numai decât. Adunarea se ți- 
nea în locuinţa principelui Sturdza de lângă Mi- 
tropolie, acum cam ruinată.!) 

Am găsit o atmosferă turbure. Din partea prie- 
tenilor noştri literari era — d. Carp era absent 
atunci, era la Viena, ne scria numai şi a fost 
contra petiţiei — era d. Pogor, care zicea: nu 
intru în aceasta, căci între propunerile petiţiei 
de la Iaşi, concepută şi scrisă, după cum am 
spus, de principele Gr. Sturdza, era o tendenţă 


% Sa cumpărat mai târziu de Stat şi s'a reparat pentru se- 
minarul teologic. 

de acţiune conservatoare ce o aprobam atunci 
cu toții; erau însă şi nişte lucruri, pe cari d. Pogor 
zicea că, nici odată nu le putem aproba, şi eu 
asemenea. 

D. I. Negruzzi. Şi eu. 

D. Titu Maiorescu. Şi d. Negruzzi. 

Principele Grigore Sturdza cerea să se modi- 
fice legea, electorali, să se modifice legea comu- 
nală în sens conservator; eram de acord. Dar 
mai cerea să se modifice Constituţiunea la arti- 
colul în care se vorbeşte de pedeapsa cu moarte, 
şi unde Constituţiunea zice, că nu se poate in- 
fiinţa decât în cazurile prevăzute de codul mi- 
litar, prinţul Sturdza cerea a se adăoga „şi pen- 
tru asasinate“ ; căci se întimplaseră atunci câteva 
asasinate în Iaşi, cari înspăimântase pe multă, lume. 

Dealtminteri cuvîntul de „spânzurătoare“, ce 
mi l-a aruncat ieri d. ministru-prezident, îmi 
poate fi politiceşte indiferent. Căci, ca să vină 
un om politic să ceară pedeapsa cu moarte din 
materie militară şi pentru un anume caz în ma- 
terie civilă, este un lucru care nu atinge grupă- 
-rile de principii politice. 

Pedeapsa cu moarte este însă o chestie îusem- 
nată pentru conştiinţa unui om de legi; şi în 
această calitate d. Pogor şi d. Negruzzi erau 
absolut contra, şi ziceau, în momentul când am 
venit eu la acea adunare, că dacă stărueşte d. 
Sturdza într'aceasta, atunci nu se poate face ni- 
mic cu noi. Principele Grigore Sturdza nu a cedat, 
nici noi n'am cedat, şi atunci eu am propus o 
redacţie mijlocie — cei mai indiferenți găsesc 
mai curând un teren de conciliare, 

Am propus ca noi să nu subscriem această pe- 
tiţie; numai cine o împărtăşeşte în totalitatea, 
ei, să o subscrie; dar fiind-că noi am fost apoi 
aleşi deputaţi, ca aderenţi ai partidului conser- 
vator, puteam arăta, în scris, că ne unim cu 
tendenţa acelei petiţii şi o vom prezenta Came- 
rei, rămânând la Cameră să o primească sau nu. 

Această transacţiune a primit-o prinţul Sturdza 
şi am primit-o şi noi, d. Pogor, d. Negruzzi şi 
eu. Acea petiție venită astfel de la Iaşi, este în 
cartoanele Camerei şi puteţi vedea, că este ea 
însăş subscrisä numai de acei cari au primit-o 
în întregul ei; dar noi n'am iscălit-o, tocmai din 
cauza pedepsei cu moarte, neam declarat insă 
de acord cu tendenţa ei politică şi ne-am an- 
gajat a o prezenta la Cameră, în ale cărei car- 
toane este şi astăzi. 

Aşa dar, vedeţi, că onor. prezident al consi- 
liului era puţin generos de a ne imputa noä 
spânzurătoarea, noă, cari tocmai ne-am luptat 
în contra acelei pedepse cu moarte, dar cari 
am căutat un mijloc de transacţiune ca să nu 
se spargă formarea conservatoare ce se făcea, 
atunci în laşi sub principele Gr. Sturdza, pentru 
a vă susţine pe d-voastre. 

Ce este drept, se aștepta ca lucrarea petiţiei 
de la laşi să meargă mai departe, fiind-că prin- 
tul Gr. Sturdza stăruia în primele momente cu 
multă energie; am avut atunci onoarea să vor- 
besc cu d. Catargi, şi d-sa azis cănu este mo- 
mentul a se face asemenea lucruri. 

Am avut o întrunire la prinţul Dimitrie Ghica, 
la şosea, cu mai mulţi conservatori din Bucu- 

reşti. Insă nimeni n'a mai insistat, nici chiar 
prinţul Grigorie Sturdza ; căci după vr'o 6 luni 
lam găsit pe prinţul Grigorie vcupându-se de 
alte interese, de astă dată nu de atomistică, ci 
de invenţiunea ingenioasă a unei violine sau a 
unui clavir. Cum vedeţi, chiar şi tendenţa peti- 
ţiei de la Iaşi, cu care noi ne unisem, a rămas 
astfel părăsită, 

Repet dar, noi n'am subscris însăş petiția de 
la Iaşi. (Aplause). 


97. 


Interpelare în privința deputaţilor prefecţi 
în perspectivă. Interese private şi idei, 


(Şedinţa. Camerei de la 19 Mai 1889) 


In contra ministerului Lascar Catargi, aşa 
cum îl arată nota dela discursul precedent, 
se hotărăşte în nou înfiinţatul „club con- 
stituţional“ să se mai adreseze înainte de 
închiderea sesiunii parlamentare câteva, in- 
terpelări, care să releve reînceperea Vechielor 
practici administrative, în contra cărora erau 
îndreptate vederile clubului nostru. Una din 
aceste este şi cea nrmătoare, cu a cărei 
desvoltaye a fost însărcinat autorul acestei 
scrieri : 


D-lor deputaţi, vë mărturisesc că mă simt cam 
jenat în desvoltarea, interpelării mele prin cuvin- 
tele ce le-am auzit chiar astăzi rostite din par- 
tea unuia din cei mai eminenţi membri ai ma- 
jorităţii, rostite de două ori, şi odată subliniate 
prin aplausele unora din d-voastră, 

Onor. d. Apostoleanu contestă dreptul absolut 
şi dreptul individual al deputatului de a'şi des- 
volta, interpelarea la ziua prevăzută in regula- 
ment, şi îl supune apreţierei majorităţii în unele 
cazuri. 

Inţelegeţi, cât este de neplăcut de a fi întîm- 
pinat în chiar ziua în care voeşti să vorbeşti, 
şi eu vorbesc foarte rar, cu asemenea apreţieri 
parlamentare, care vor să facă din dreptul tău 
o toleranță a majorităţii. 

Cunosc teoria, am auzit-o tocmai aşa în Qa- 
mera colectivistă ; era atunci susținută de onor, 
d. Lascar; se întimplase să fie tot o interpelare 
a mea la ordinea zilei, asupra devastărilor re- 
dacţiilor de la 5 Septemvrie; şi atunci cu teo- 
ria aceasta, majoritatea Camerei a mers ceva 
mai departe, a amânat interpelarea câteva zile; 
dar în fine chiar Camera de atunci a revenit şi 
a recunoscut, că asemenea teorie nu se poate 
susține, până când nu se va modifica regula- 
mentul actual al Camerei. Când se va modifica 
regulamentul Camerei, fie-care din interpelanţi 
va avea să se conforme noublor condițiuni, dacă 
nouă condițiuni vor fi puse. Până atunci dreptul 
meu individual este incontestabil, şi mulţumesc 
Camerei că nua dat mai multă urmare teoriilor 
onor. d. Apostoleanu. 

Voci. Cer cuvintul. 

T. Maiorescu. D-lor deputaţi, nu mi-aş fi per- 
mis — abstracţie făcând de teoria d-lui Apos- 
toleanu — nu mi-aş fi permis să ve cer aten- 
ţia d-voastră, fie măcar pentru acele 15—20 
minute, cât va ţine vorbirea mea, dacă întreba- 

rea ce voi să o ridic înaintea Camerei, nu ar 
sta tocmai în momentul de faţă, când Camera 
este chemată a da un vot din cele mai însem- 
nate, votul asupra bugetelor, în legătură cu si- 
tuaţia noastră parlamentară. 

Sper că onor. d. prezident al consiliului şi 
ministru de interne prin răspunsul ce va bine- 
voi a da, va împrăştia nedumerirea ce s'a năs- 
cut în unii din noi asupra aparinţelor unui nou 
şi, după părerea mea, foarte rău precedent con- 
stituțional. 

D-lor deputaţi, când vorbese de precedent con- 
stituţional, înţelegeţi că este o chestie de un 
interes mai general, şi aş voi să eliminez din 
ea tot ce ar avea aerul de ostilitate specială 
contra, guvernului; este o chestie care ar privi 
orce Cameră şi orce guvern. Eu am cu atât mai 
puţină intenţie de ostilitate în desvoltarea aces- 
tei înterpelări, cu cât vă mărturisesc că o parte 
din criticile făcute în contra d-lui ministru-pre- 
zident nu'mi par întemeiate. 

S'a vorbit de atitudinea d-lui Lascar Catargi 
în alegerile trecute faţă cu proiectele de legi, 
pe cari le pusesem noi ca guvern înaintea ale- 
g&torilor. Am citit şi am auzit criticându-se 
această atitudine a d-sale ca îndoioasă sau ca 
inconsecventă. 

Nu găsesc de loc, şi este o datorie de ne- 
părtinire să afirm că nu găsesc de loc meritată 
o asemenea imputare. Ce este drept, noi ca gu- 
vern am crezut de datoria noastră să introdu- 
cem ca precedent constituţional următoarea pro- 
cedare : orce guvern, care se prezentă înaintea 

alegerilor generale, să arate țărei în acelaş timp 
programul s&u de idei politice, dar nu ideile sale 
vagi, nu un program de generalităţi, ci chiar 
proiectele de legi precis elaborate, pe care le 
crede mai importante pentru legislatura, viitoare 
de 4 ani. 

Acest precedent credeam noi că este necesar 
şi că decurge din o justă aplicare a spiritului 
constituţional. De aceea proiectele noastre de 
legi mai principale le-am publicat chiar prin 
Monitorul oficial, ca o datorie oficială a orcărui 
minister constituţional înaintea, alegerilor ge: 
nerale. 

Acest precedent voiam noi să'l introducem; 
dar alţii, între cari şi d. Lascar Catargi, nu erau 
de această părere şi erau în tot dreptul lor de 
liberă apreţiare. 

Noi voiam să facem din acele proiecte de 
legi ceeace se numeşte cu un termen englez- 
americân: platforma electorală; unii ne au ur- 
mat pe această cale şi s'au prezentat,Ja alegeri, 
aprobând sau combatând acele proecte. Dar alţii 
nu ne-au urmat şi au ignorat proiectele in 
“lupta electorală şi au fost în dreptul lor de a 
face aşa. 

Printre aceşti din urmă cred că a fost şi d, 
Lascar Catargi. Poate că d-sa şi-a zis: nu este 
oportună o asemenea procedare acum ; poate şi-a 
zis: nu este oportună niciodată, Va fi în inte- 
resul guvernului să abată curentul luptelor elec- 
torale spre progamul stu de legi, dar nu este 
în interesul meu. Eu nu am trebuinţă de pro- 

gram. Persoana mea, trecutul meu este un pro- 
gram: më înfăţişez aşa cum sunt în alegeri. 

Cred că aceasta a fust atitudinea d-lui Lascar 
Catargi în alegeri, cred că întru aceasta a rămas 
consecvent cu d-sa, 

Era în dreptul d-sale să citească sau să nu 
citească proiectele noastre de legi şi dacă le ci- 
tea, să le citească cu distracţiune, fără ca să'ş 
concentreze toată inteligenţa d-sale pentru a în- 
țelege totalitatea unui proiect de lege, ci a lua 
numai pe ici pe colea câte un articol izolat, cum 
a făcut deunăzi înCameră cu legea administrativă, 

Era în dreptul d-sale; aşa s'a prezentat la 
alegeri, aşa a venit în Cameră şi cam tot aşa, 
a venit la guvern, 

Numai, vedeţi d-lor, pentru ca d-sa să se menţie 
la guvern, se cere o majoritate parlamentară, 
şi aici chestia devine mai grea, 

In această privinţă avea dreptate d. Carp, 
când zicea că am făcut un pas inapoi. 

Este totdeauna un folos oarecare în progra- 
mele de idei, nu vag elaborate, ci puse înainte 
cu toată preciziunea unor proiecte de legi. Fo- 
losul este, că atunci toată viaţa politică, atât 
în momentul luptelor electorale, cât şi mai pe 
urmă în discuţiile parlamentare, se desfăşură în 
jurul ideilor de interes general şi se înfrânează 
ceva mai mult interesele particulare. 

E curios lucru cu ideile! Se impută de atâtea 
ori oamenilor teoretici, că nu sunt buni pentru 
greaua lucrare practică, şi multora din noi ni se 
zice că suntem teoretici, adică prea academici şi 
că ideile orcât de bune ar fi în abstracţiunea 


300 


lor, dar fără îngrijirea oarecăror interese prac- 
“ice nu pot sprijini un guvern. 

E adevărat, d-lor, ideile singure sunt ceva ab- 
stract, stau oarecum în văzduh, şi dacă este 
vorba să se pue în practica pământească, mai 
ales idei ca cele din proiectele noastre de legi, 
cari privesc pământul şi bunul trai al ţăranilor, 
trebue să fie coborâte din înălțimea v&zduhului 
şi aduse la realitatea pamentului. Dar în aceasta, 
coborire din aer la pământ ele trebue să treacă 
prin o pătură mijlocie de oameni şi să se întilnească 
mai ântâi acolo cu interesele lor practice. In fapt 
această pătură mijlocie, cu câteva excepţiuni cari 
reprezentă deadreptul țărănimea, se compune din 
acei zece sau douăzeci de mii de oameni de prin 
oraşe, care fac în statul nostru ceea ce se nu- 
„meşte politică. Ei duc lupta electorală, ei sunt 
adevărații alegători şi tot din ei se compun şi 
aleşii, cari vin apoi aici în parlament ca repre- 
zentanţi ai ţărei întregi ca să discute acele idei, 

Tocmai aici se zice că mai sunt şi interese, 
de care trebue să se ţie seamă şi mai ales aici 
se face acea imputare în contra teoreticilor. Dar 
â-lor, sunt adevăruri aşa de banale care se plimbă 
pe toate ulițele, încât më mir că cei ce ni le 
opun ca ceva nou şi important, nu 'ş-au zis de 
mai înainte, că trebue să le fi aflat şi noi încă 
de mult şi trebue de mult să ne fi gândit la 
ele şi să fi luat o hotărire în privinţa lor, 

Se înţelege că interesele sunt ceva important 
în lumea practică, este chiar un proverb po- 
pular care zice, că interesul poartă nu ştiu ce 
haină turcească, 

O voce. Fesul. 

T. Maiorescu. Fără îndoială, dacă ideile ar 
rămânea numai în puritatea lor abstractă, nu 
s'ar realiza niciodată. Fără mulţumirea, intere- 
selor până la un punct oarecare, nu merge în 
lumea aceasta. Ideilor le trebue aliajul cu inte- 
resele personale pentru a se putea concretiza 
mai ales în statul constituţional, unde aproba- 
rea ideilor reclamă o majoritate de partizani. 

Toată chestia este acum asupra liniei de de- 
marcaţie între idea de interes general şi în- 
tre concesiunea ce trebue să se facă intereselor 
particulare. Dacă lupta politică s'ar învirti nu- 
mai în jurul intereselor particulare ale oame- 
nilor politici, dacă s'ar reduce numai la vorba 
franceză óôte-toi que je mwy mette, atunci jocul 
politicei ar fi grozav de indiferent pentru inte- 
resul general, ar fi chiar foarte periculos. 

De aceea interesul general, valoarea adevărată 
a vieţei publice nu poate admite o excluzivă sau 
o prea mare deslănţuire a intereselor private a 
oamenilor politici. Şi în prima linie s'a născut, 
ast-fel necesitatea, ca în lupta politică interesele, 
fie şi particulare, să nu se poată manifesta de- 
cît sub drapelul unor idei de interes general, şi 
tot folosul, toată onestitatea vieţei politice stă, . 
în respectarea acestui drapel, în supunerea, mă- 
car pănă la un grad oare-care, a intereselor 
particulare sub interesul public. Sub această 
formă orcare ar fi ciocnirea intereselor în lupta 
politică, orcine ar eşi biruitor, trebue să rezulte un 
plus peste satisfacerea intereselor particulare, şi 
acest plus în favoarea interesului general este un 

adevărat câştig, fie orcât de mic, al vieţei pu- 
blice pentru progresul ţărei. 

Când ai biruit pentru câtva timp în această 
luptă politică, prin urmare când vii la guvern, 
necesitatea aplicării ideilor tale apare sub forma 
aparatului administrativ, adică a funcţionarilor, 
Trebue să numeşti funcţionarii executivi, şi ches- 
tia aplicării este ast-fel legată cu o parte a bu- 
getului. © lucru firesc că te vei adresa mai 
ântâi la partizanii tei cunoscuţi, şi ast-fel par- 
tizanii tei sunt aduşi în funcţiile executive. 

Dacă aceasta se numeşte clientelă, atunci nici 
un guvern nu se poate lipsi de clientelă. Dacă 
însă este o deosebire de făcut, atunci deosebirea 
stă în acea linie de demarcaţie între ideile de 
interes general şi pornirile de interes particular, 
Dacă rămâne un plus in favoarea interesului ge- 
neral, acest plus este câştigul cauzei şi distinge 
partizanii de clienţi. 

In viaţa individuală, în conştiinţa omului pu- 
blic se naşte atunci întrebarea: ce valoare are 
pentru tine o funcție? Dacă ai luat-o şi o păs- 
trezi sub drapelul unei idei de interes general, 
la a cărei realizare contribui, şi dacă în adevăr 
simţi importanţa ei, atunci vei putea apreţia, 
singur, până unde situaţia ta personală mai poate 
sau nu mai poate servi totodată şi interesului 
general. Cu desele schimbări, se naşte în foarte 

general şi cel particular, Eşti adese-ori pus inaintea 
întrebării: Pastrezi idea şi părăseşti participarea 
la puterea, executivă, sau păraseşti idea păstrând 
participarea, la administraţie? Acest conflict se 

petrece in conştiinţa fie-căruia, şi viaţa publică, 
pentru a avea valoare, reclamă neapărat ca în 
cât mai multe cazuri interesul general să pre- 
domnească şi să fie totdeauna accentuat şi ţinut 
sus. Dar fiind-că lucrul este greii de făcut, des- 
voltarea, vieţei publice a mers în această privinţă 
aşa de departe, încât întregi organisme au fost 
scoase din luptele politice: armata a fost scoașă,; 
trebue să vie timpul ca şi magistratura să fie 
scoasă, din aceste lupte. Căci dacă e permis unui 
funcţionar administrativ să se întrebe ce pără- 
seşte : ideile or funcțiunea? nu trebue un ma- 
gistrat să fie adus în ispita de a se întreba: ce 
părăseşte, dreptatea sau funcțiunea? La adăpostul 
acestui conflict trebue să fi pus magistratul; de 
aceea magistratura trebue să devie independentă 
de schimbările puterii executive după partidele 
politice. 

Va remânea însă cu necesitate partea admi- 
nistrativă într'o largă măsură dependentă de acea 
luptă între diferiţii partizani, şi aci toată onoarea 
vieţei politice, tot ce poate face pe un om in- 
dependent de a intra în acestă, pentru mine 
tristă, învălmăşală de interese, nu poate fi de 
cât speranţa, că va triumfa pe cât se poate idea 
generală pentru binele obştesc. 

Locul de căpetenie, unde se petrec aceste lupte, 
arena în care pentru Statele constituţionale se în- 
timplă acest important fenomen de a scoate din 
mijlocul intereselor particulare esenţa interesului 
public, e Camera. 

Şi de aceea din chiar natura sistemului consti- 
tuţional a trebuit, în textul Constituţiunii şi în 

spiritul şi adesea ori în litera legilor relative la 
executarea principiilor constituţionale, să se pre- 
vadă, garantarea independenţei acelora, cari sunt 
chiemaţi să fie reprezentanţii intereselor publice 
şi controlatorii guvernului, garantarea în contra 
bănuelei de a aspira la favoarea puterii numai 
din interes privat. 

Fiind-că guvernul e, cum ziceam, prin necesi- 
tatea aplicării ideilor din vëzduh pe pământ, 
pus în poziţie de a-şi numi aparatul adminis- 
trativ, care e legat şi cu bugetul şi cu puterea, 
în districte, în această direcţie de idei trebuia 
să se caute stabilirea garanţiilor. Poaţe că, dacă, 
va avea viitor desvoltarea constituţionalismului, 
se vor mai găsi la noi şi alte mijloace de ocro- 
tire a absolutei independenţi a deputatului faţă 
cu guvernul, pentru ca adică să-şi păstreze şi 
prestigiul, că atunci, când o majoritate din Ca- 
meră dă adeziunea ei unui guvern, această ade- 
ziune este dată numai în interesul public. Ar putea 
d. e. veni.o lege în viitor, care să garanteze 
o reprezentanța naţională în contra ispitirii va- 
nităţilor, cum ar fi de ex. în contra decoraţiilor. 
Poate se va găsi un mijloc de a preciza mai 
bine limita, raporturilor dintre guvern şi deputat 
în ceea ce priveşte numirile prin districte. Ches- 
tie foarte delicată, Este evident că nu rămâne 
de cât conştiinţa fie-cărui ministru, din care să 
se inspire în unele atribuţiuni şi acte ale lui, şi, 
aţi văzut cu câtă insistența onor. d. Vernescu 
afirma că s'a inspirat de constiinţa d-sale, şi în 
adevăr că s'a putut inspira după legile actuale, 
în numirile ce a făcut. Şi fiindcă te inspiri de 

conştiinţa ta, tu ministru, cine te poate împie- 
dica, să te sfătveşti — şi adesea ori faci bine — şi 
cu deputaţii asupra schimbărilor de făcut în 
districte. li greu de tras limita simplelor sfa- 
turi şi limita unor sfaturi aşa de frecvente, încât 
pare că dai deputatului dispoziţiunea absolută, 
dar ocultă, peste districtul său. Vë aduceţi aminte, 
că chiar în ţara noastră, încă nu bine deprinsă 
cu parlamentarismul, căci el deabia datează de 
30 de ani, s'a arătat un simţimânt public sus- 
ceptibil în această privinţă, în ultimele timpuri 
ale guvernului numit colectivist. Atunci ajunseseră 
unele districte să se numească satrapii şi paşa- 
licuri, şi nu era atât; de periculoasă satrapia în- 
corporată întrun anume prefect, cât era pericu- 
loasă când se încorpora într'o fiinţă anonimă faţă, 
cu legea, întrun deputat ner&spunzător de ad- 
ministraţia districtului, care însă făcea el totul, 
aşa în cât organele numite în administraţia dis- 
trictului erau nişte figuranţi la discreţia deputa- 
tului sau senatorului. Dar, cum am zis, chestia, 
e foarte delicată, greu de precizat în limitarea 
ei şi va fi poate imposibil a găsi o formă legală 
de garantare; trebue să aşteptăm îndreptarea, de 
la înălţarea generală a nivelului public; trebue 
ca în această privinţă onestitatea constituţională, 
independenţa deputatului faţă cu guvernul să fie 
un rezultat al culturei publice. 

Dar sunt părți aşa de bătătoare la ochi pentru 
chestia ce ne preocupă, încât legea pozitivă în- 
săş a trebuit aici să afle şi să precizeze garanţiile 
şi le-a precizat sub forma de incompatibilităţi. 
Ea declară funcţia administrativă, cum este de 

exemplu prefectura, aşa de dependentă de pute- 
rea, executivă, încât, prefectului, orcare ar fi el ca 
individ, nui recunoaşte destulă imparţialitate 
pentru a'] admite ca un controlator al gu- 
vernului, ca un reprezentant al ţărei în Ca- 
meră, 

Prefecţi nu putem avea în Cameră, fiindcă în 
genere nu se admit aici funcţionarii adminis- 
trativi, 

D-lor, sunt ţări, d. e. Germania, în care pre- 
fecţii, cum se numesc acolo: prezidenţii de gu- 
vern, pot să fie în parlament. Acolo se aşteaptă, 
remediul de la chiar însemnătatea poziţiei lor 
şi se crede, că ei sunt destul de în vază, pen- 
tru ca să simtă în această vază un îndemn de 
a'şi păstra, prestigiul convingerilor lor ; şi cel pu- 
ţin făcendu-se lucrul pe faţă, se înlătură prin 
acel apel la demnitatea omenească unul din in- 
convenientele unei asemenea amestecări între 
executiva, dependentă şi legislativa indepen- 
dentă. 

La noi nu este uşa, este oprire absolută în 
lege. Dacă este oprit absolut de a fi prefect şi 
deputat, më întreb: oare din spiritul acestei opriri 
nu ar rezulta, că este totodată oprit a fi făţiş 
aspirant la prefectură şi deputat? (Aplause). 
Căci vedeţi, d-lor, este ciudată natura omenească, 
Este de regulă mai mare dorinţa înainte de a 
' avea un lucru, decât este mulţumirea după ce 
l-ai obţinut şi prin urmare chiar părerea de rău 
dacă îl pierzi. 

Dacă ai o funcţie, orcât ar fi de impor- 
tantă, dar după ce ai, îţi vine mai uşor să o 

părăseşti, decât să părăseşti aspiraţia la o func- 
ție pe care nu o ai încă. Mi se pare, dar că 
este mai expus la dependenţă acela care ar as- 
pira la o funcţie, decât chiar acela, care este 
într'o funcţie. D-lor, este mai importantă banca 
ministerială pentru acei, cari nu au fost încă 
miniştrii, şi poate să fie foarte mare aspirarea şi 
dorinţa de a ajunge pe acea bancă; în orce 
caz este mai mare aspirarea lor decât este 
părerea de rău a acelora, cari părăsesc acea 
bancă. 

Aşa este natura omenească. Prin urmare ar 
fi o foarte fină aplicare a sistemului constitu- 
tional, când, de şi legea pozitivă zice, că pre- 
fectul să nu fie in Cameră, totuş guvernul ar 
ţinea aici în Cameră aspiranţi la prefectură, cari 
întrun moment, când îi trebuesc câteva voturi 
ca să-şi facă majoritatea, uşor deplasată as- 
tăzi numai cu câteva voturi, bunăoară cu 9 în- 
tro parte sau în ceailaltă, să-i aibă la îndemână. 
(Aplause). Aşa este sistemul constituţional: se 
exprimă prin voturi pe jumătate plus unul. 

Poate se va găsi în viitor o formă mai dreaptă, 
mai echitabilă a deciziilor parlamentare, adică 
o mai mare respectare, nu ştiu sub ce forma- 
litate, a minorităţilor. Dar azi cum suntem, 
încrederea ţării întrun guvern, aprobarea legi- 
lor ş. c. |. se exprima prin numărul brutal al 
acelor bile albe în urna albă, şi în ele se re- 
sumă o întreagă situaţie legală, Și acum ajung 
la obiectul propriu al interpelării. Vë rog să 
fiţi indulgenţi, dacă premisele au fost aşa de 
lungi. 

Situaţia, parlamentară, mai ales în momentul 
de faţă, când e vorba de votarea bugetului, 
cere neapărat, ca majoritatea guvernului să fie 
bine fixată. Până când acest lucru nu este lä- 
murit, Camera şi guvernul nu se află în stare 
regulată. 

Dacă majoritatea, este îndoioasă sau şubredă, 
d-voastră nu trebue să vë miraţi şi să fiţi ne- 
răbdători de scenele ce se petrec în Cameră. 
Priviţi mai  filosoficeşte lucrul, mai cu seamă 
acei, cari aţi trecut prin mai multe Camere! 
Când vedeţi atâta tumult in Cameră, atâtea in- 
terpelări, atâtea apeluri la regulament, atâtea 
voturi cu bile şi altele, pe care toate impreună 
guvernul le numește obstrucţionizm : trebue să 
ştiţi că aveţi a face cu un semn inevitabil al 
unei stări neregulate, d. e. al unei majorităţi 
nefixate, şi atunci este de datoria opoziţiei, 
orcât de neplăcută ar fi forma sub care şi-o în- 
deplineşte, este o datorie a opoziţiei pentru chiar 
onestitatea, vieţii constituționale ca să aducă si- 
tuaţia la deplina ei clarificare. Nu poate să 
existe întrun parlament mult timp o situa- 
ţie neclarificată, şi fiindcă nu este o altă formă, 
din păcate, decât votul hrut cu bile, situa- 
ţia aceasta are să meargă aşa până se va ve- 
dea stabilită o majoritate regulată şi conformă 
cu spiritul regimului parlamentar. 

Când a venit la guvern d. Lascar Catargi ca, 
prezident al consiliului şi ministru de interne, 
eu vă mărturisesc, ca om nepărtinitor, că am 
înţeles, cum unii din d-voastră, ştiind experienţa, 
energia, activitatea d-lui L. Catargi, 'şau zis: 

este un cârmaci mai sigur acest bărbat încă- 
runţit în trebile publice ale ţării, d-lui va şti 
să administreze mai bine decât ceilalţi, adică de 
cât noi teoreticii. Ah! Dacă ar fi vorba numai 
de idei! Dar este mai întâi vorba de practica 
administrativă, şi aceasta se găsește la d. Las- 
car Catargi. 

De altminteri, şi odată asigurată cârma gu- 
vernului în mâinele d-lui Lascar Catargi, poate 
nu më înşel dacă zic, că mulţi din partizanii 
d-sale ar fi preferit să mai vadă lângă d-sa şi 
pe unul sau altul din foştii miniştri. Nu vor- 
besc de ministerul cultelor, acolo sunt cel dintâi 
să recunosc că onor. meu succesor d. Boerescu, 
este în deplina sa competenţă şi că va avea, apro- 
barea celor mai mulţi din d-voastră, nu vorbesc 
de acesta. Dar mai sunt alte ministere, spre 
exemplu cel de la finanţe. (Aplause, ilaritate). 
Poate şi cel de la justiţie (ilaritate). Căci nu ştiu 
până unde puteţi conta că venerabilul d. Ghe- 
rasi să stea pe acea bancă: poate că şi acolo 
aţi mai cere ceva pe lângă venerabilitatea onor. 
d. Gherasi, adică să fie cineva, care să fie mai 
iubitor de aceste lupte ale vieţei parlamentare; 
onor. d. Gherasi pare mai dispus a se retrage 
în viaţă paşnică. 

Decât ce să faci, dacă nu poţi altfel! Va fi 
fost poate, chiar după părerea d-voastră, mai 
poleită, mai lustruită corabia ministerului pre- 
cedent, dar n'avea cârmaciul dorit de d-voas- 
tră; şi aşa dar vă mulţumiţi şi cu o cora- 
bie mai necioplită, numai cârmaciul să fie 
sigur ! 

Foarte bine! Şi vedeţi că înţeleg simţimintul 
acelora, cari au adus pe d. Lascar Catargi la 
guvern. 

Ar fi şi fost un eveniment prea neaşteptat ca, 
să fi putut deodată oamenii să se convingă, ca 
între teoria bine înţeleasă şi între practică nu 
poate fi duşmănie şi că nu există un mai bun 
aplicator practic al unei idei decât acela care a 
înţeles-o şi a formulat-o mai bine. Sper că va 
veni ziua unde se va aprecia aceasta; însă până 
atunci era lucru foarte firesc, ca să însoţească 
pe onor. d. L. Catargi marea d-voastră încre- 
dere în capacitatea, în energia şi în experi- 
enţa d-sale la administraţia ministerului de in- 
terne. 

Cum vedeţi, d-lor, eu eram foarte dispus (şi 
îmi pare rëu, că m'am înşelat) să am oarecare 
părere favorabilă despre venirea d-lui Lascar Ca- 
targi la guvern şi să'i fac un bun prognostic. 
Ştiţi că eu de pe banca ministerială nici nu prea 
vorbeam ; nu eram cu totul sigur pentru mine, 
şi ce să te lansezi departe în ale administraţiei 
şcoalelor, când nu ştii, până unde şi până când 
` poţi să mergi. Aşa dar, când am văzut că vine 
d. Lascar Catargi la guvern, la ministerul de 
interne, eu, ştiind că este înconjurat de senti- 
mentele unor aşa de importanţi membri din Ca- 
meră (ilaritate), mi-am zis: De! noi eram cu 
unii prefecţi cam tineri, neexperimentați; dar 
acum are să fie ce are să fie! în orce caz are 
să fie o clară situaţie administrativă în judeţe; 
căci un bărbat aşa de experimentat ca d. Las- 
car Catargi, cu atâtea relaţii politice şi pri- 

vate, numai să scuture din mânecă şi va avea 
la dispoziţia d-sale o lume întreagă de oameni, 
şi cel puţin aparatul administrativ la mo- 
ment! 

Când colo... ce să vezi! 

Devine o prefectură vacantă . . . nu se ccupă. 
Devine a doua prefectură vacantă, devine a 
treia... Inţelegeţi d-voastră că acei prefecţi 
ai fostului guvern al nostru în conflictul între 
idee şi post au preferit ideile, bune — rele cum 
erau, şi au părăsit posturile. Devine a patră 
prefectură văcantă, devine a cincea vacantă... 
nu se ocupă. Trece o zi, trec două zile, trec 
şeapte... Nu se ocupă. Trece o săptămână, 
trec două, trec trei... Nu se ocupă. Trece o 
lună, trece acum şi două... Nu se ocupă. In 
primul moment al ministerului era deschisă Ca- 
mera şi poate nu era timp pentru asemenea 
numiri; dar apoi Camera s'a închis, au venit 
sărbătorile, a venit răgazul, s'a deschis Camera, 
din nou... şi prefecturele sunt tot vacante. 

Ce o fi asta, domnilor ? 

Dar s'a întâmplat ceva şi mai surprinzător. 
In unele din aceste prefecturi vacante s'a schim- 
bat directorul prefecturei şi s'a înlocuit cu un 
altul. După a cui recomandare? Era o tradiţie 
până acum (sau poate că de aici are să înceapă 
o reformă a d-lui Lascar Catargi?) că directorii 
de prefecturi să se recomande de prefecţi, fiindcă 
directorul iscăleşte în numele prefectului, poartă 
o parte din răspunderea lui. Cum se face că 
sau numit directori noi şi prefeci nu? — Ce 
e drept, d. Nucşoreanu ne zice, şi poate are drep- 

tate, că sunt directori mai buni decât pre- 
fecţii. 

D. Nucşoreanu. Mai totdeauna. 

Titu Maiorescu. Şi dacă va fi aşa, poate că 
n'ar fi Jucru r&u, să rămână directorii aceia tot- 
deauna fără prefecţi. Dacă aceasta ar fi intenţia 
d-lui Lascar Catargi, atunci şi d-sa s'ar apropia 
de căpitănatele d-lui Teodor Rosetti, că adecă 
numai puţine prefecturi principale să fie ocu- 
pate de prefecţi şi celelalte de directori. Dar 
când am auzit de d. Lascar Catargi mai alaltă- 
eri în Cameră împotrivindu-se cu atâta înverşu- 
nare în contra reformei administrative a d-lui 
Rosetti, mi-am zis, că nici așa nu se explică 
lucrul. Ei! dar atunci cum r&mâne? 

Am luat lista acestor prefecturi vacante. 
Este întâi Buzău, aici s'a schimbat directorul, 
dar prefectul nu s'a numit; este al doilea Putna; 
este Romanați; este Fălciu; şi aici sa schim- 
bat directorul, dar nu s'a numit incă prefectul ; 
este apoi Botoşanii.. » 

0 voce. La Botoşani s'a hotărit. 

T, Maiorescu. Bine că s'a hotarit. 

Nu zic, că s'a hotărît bine (ilaritate), zic nu- 
mai: bine că s'a hotărit (ilaritate, aplause), 

Aceste ar fi dar cinci prefecturi vacante, dar 
trebue să mai adăogăm altele în aceeaş cate- 
gorie. 
~ Aşa este d, e, la Iaşi, căci prefectul de Iaşi 

nu mai stă, tot aşa la Câmpulung, aud că 
tot cam aşa este la Mehedinţi, poate şi la 
Vlaşca. 

Iată opt districte neocupate, a patra parte 

a administraţiei ţărei. Ce este aceasta, dom- 
nilor ? 

Mai observați acum ceva. Peste aceste 8 sau 
9 districte mai erau vacante patru: Dâmboviţa, 
Neamţu, Dorohoi şi Gorj. 

O voce. La Piatra s'a trimis un deputat. 

T. Maiorescu. Apoi da, aceste au fost ocu- 
pate îndată. S'a numit prefect la Piatra un de- 
putat, la Târgovişte un senator, la Târgvl-Jiului 
un senator. Nu cumva aceste patru numiri, în 
contra cărora de altminteri n'am nimic de zis, 
s'au făcut mai din vreme ca să fie un prototip 
al numirilor viitoare ? 

Va să zică aceasta este eminenta administra- 
ție, a unui om aşa de experimentat, care are 
imensul avantagiu in contra noastră a celor ti- 
neri, cari nu ştiam să învârtim cele adminis- 
trative. (Aplause). Aceasta insemnează a face 
administraţie parlamentară? Aveţi 13 prefecturi 
deschise, ocupați 4 cu senatori şi deputaţi şi 
lăsaţi 9 locuri deschise pe seama Camerei, şi 
le ţineţi deschise în timpul sesiunii prezente, 
în care majoritatea parlamentară nu este fixată 
şi unde 9 voturi încoace sau încolo pot decide 
situaţia. (Aplause), 

D-lor deputaţi, nu ştiu dacă d. prim-ministru 
îmi face onoarea de a crede, că nu mi-aş per- 
mite să aduc o asemenea chestie, care este—cum 
vedeţi —maij mult o chestie de perspectivă decat 
de realitate, mai mult o chestie optică decât po- 
litică, nu 'mi-aş permite, zic, să aduc această 
chestie înaintea, Camerei, şi înaintea d-sale, dacă 
în această apreţiere a lucrurilor aş fi singur de 

părerea mea; căci atunci ar fi poate numai o 
iluzie individuală şi nu ar merita să fie adusă 
înaintea, d-voastră. Cu totul alta ar f însă, dacă, 
această părere asupra actualei situaţii parlamen- 
tare ar fi împărtăşită deo mare parte din d-voas- 
tră, Asupra acestui punct vreau să vă fac acum 
pe d-voastră înșivă judecători. 

Eu nu am să numesc nici un nume; dacă 
însă îl veţi cunoaşte d-voastră, dovada este fă- 
cută. 

Cine are să fie prefect la Bacău? (Aplause). 
Eu nu ’l spun; îl ştiţi d-voastră? 

Daca, îl ştiţi, eu nu lam numit. (Ilaritate). 

Vedeţi acum, cât de gravă devine chestia. 

Dar la Focşani? (llaritate) Şi aşa mai de- 
parte. 

D. Nueşoreanu. Më rog, continuaţi pentru 
Mehedinţi. Nici un deputat nu «ste amator pen- 
tru prefectura de Mehedinţi. 

D. T. Maiorescu. Cine ştie? Dacă legea, opreşte 
ca un prefect efectiv să voteze împreună cu noi, 
înţelegeți cu cât este mai periculos să voteze 
împreună cu noi un prefect în perspectivă. (A- 
plause). 

Mai adăogaţi la aceasta miragiul a unui sau 
a două portofoliuri ministeriale vacante. Până 
când Camerele nu sunt încă deschise, poţi lăsa, 
câteva portofoliuri vacante, dacă vrei ca încre- 
derea majorităţii să, designeze pe acei miniştri. 
Dar când sunt Camerele în lucrare, regula par- 
lamentară trebue să fie: Camerele deschise, por- 
tofoliurile ocupate. 

Acum sper, d-lor deputaţi, că veţi aştepta îm- 
preună cu mine, ca d. prim-ministru să bine- 
voiască a ne linişti în această privinţă. Va fi 
foarte uşor pentru d-sa să ne liniştească, 

Dacă d-sa, a cărui onorabilitate este mai presus 
de or-ce îndoială, şi... tocmai eu mi-am permis 
odată (atunci, din păcate, eram încă pe banca 
ministerială şi nu eram așa de liber ca acum 
în cuvintele mele) 'mi-am permis să califice cam 
aspru pe aceia ce l-au pus pe d-sa sub acuzare 
anume în privinţa onorabilităţii d-sale (Aplause); 
şi când eu më luptam cu adversarii de dinainte, 
am fost împuşcat de la spate... (Mare ilari- 
tate; aplause). Eu më cam jenam atunci numai 
pentru sistemul parlamentar şi pentru ideile de 
colegialitate în minister. 

Aşa dar, fiind deplin convins, precum este 
convinsă întreaga Cameră, de onorabilitatea d-lui 
ministru-prezident, dacă 'mi va r&spunde d-sa, 
cum este cu întrebarea pusă, eu voi admite în- 
dată, că este aşa cum zice d-sa. Şi las acum 
la o parte chestia cu portofoliurile vacante, de 
şi în această lume de mizerii, unde sunt puţine 
lucruri de dat, dar multe aspirări de satisfăcut, 
dacă s'ar da portofoliul unei persoane, ar putea 
naşte întrebarea, ce vor face ceilalţi, cari îl aş- 
teptau şi ei? Më mărginesc numai la prefecturi. 
Dacă d. Lascar Catargi ne va zice, că d-sa nua 
promis nici unui deputat vre-o prefectură, că 
nu i-a trecut nici unuia ca un miragiu pe di- 
naintea ochilor perspectiva de a avea cutare sau 
cutare prefectură, eu mă declar mulţumit; şi va, 
fi înlăturat cel puţin pentru momentul prezent 

periculosul precedent constituţional, că după ce 
din nefericire în ţara aceasta nu este încă destul 
de separată magistratura de guvern, să se mai 
confusioneze şi legislativa cu executiva, şi în 
mijlocul nostru, unde legea nu admite prefecţi 
efectivi, să se introducă prefecţi perspectivi. (A- 
plause prelungite). 


98. 


La adresă. Despărțirea „junimiştilor“ de 
„liberal-conservatori“. Contra d-lui Take 
Ionescu. 


(Şedinţa Camerei de la 14 Decemviie 1889) 


Ministerul din acel timp. 


General G. Manu, prezident şi interne, 
T. Œ. Rosetti, justiţie sì ad-interim culte. 
Al. Lahovari, externe. 

Men. Germani, finanţe. 

Al. Marghiloman, lucrări publice. 

Gr. Pâucescu, domenii. 

General M. Vlădescu, r&sboi. 


Noua fază a peripeţiilor guvernamentale, 
la care este supus partidul conservator şi 
care la 5 Noemvrie 1889 aduce guvernul de 
mai sus (vezi pag. 42 şi 43), nu putea să 
treacă fără recriminări şi explicări în Ca- 
meră. Îndeosebi fostul ministru-prezident Las- 
car Catargi, cu prilejul desbaterilor la adresă, 
atacă pe generalul Manu, care îl răsturnase, 
şi-i impută formarea cabinetului cu cei 3 

miniştri „junimişti“, fiindcă junimiştii — în 
tolosul lor personal — ar fi destructorii par- 
tidului conservator. (Şedinţa Camerei de la 
13 Dec. 1889). Această discuţie plină de ani- 
mozitate caută să o mai iriteze d. Take Io- 
nescu, pe atunci adversar hotărit al parti- 
dului conservator, şi a doua zi 14 Decem- 
vrie 1889, in lungul său discurs la adresă, 
zice între altele: 

D. Take Ionescu: „D-lor deputaţi, ceea ce 
domină situațiunea politică de astăzi, nota 
ei caracteristică de un an şi jumătate, este 
un continuu echivoc. Și aceia, cari caută să 
se lumineze asupra orientării politice a ma- 
jorităţii, sunt siliți să recunoască că nu gă- 
sese nici o indicare care să'i facă să creadă, 
că în adevăr echivocul a încetat... 

„D. Lascar Catargi, seful de altă dată al 
partidului întreg liberal.conservator, geful de 
astăzi a ceea ce a mai r&mas din partidul 
liberal-conservator, pe lângă celelalte mici 
chestii de familie conservatoare cari nu ne 
privesc, ne-a spus un lucru foarte serios şi 
foarte interesant; ne-a spus că diferenţa 
dintre liberali-conservatori şi junimişti nu 
este o simplă animozitate de persoane, cum 
cu ușurință afirma d. general Manu, ci o di- 
ferenţă adâncă bizuită pe un ce serios. Ce 
este dreptul, d-sa nu ne-a spus ce este acel 
ce; dar ne-a asigurat că există un ce, care 
i-a despărţit înca de la 1881. La acea, des- 
binare, spunea d. Caturgi, au fost până şi 
vărsări de lacrimi ca să nu se facă ruvtura, 
şi totuş eu sa făcut!“ 

i å. Take Ionescu explică acel ce prin 
politica externă indicată de articolul nostru 
din Deutsche Revue. (Vezi vol. III, pag. 6). 
Apoi mai zice: „Spre marea mea mirare, 
am văzut că atunci când d. Carp, în numele 

junimiştilor, ataca guvernul d-lui Lascar Ca- 
targi că constitue un pas inapoi, şi d. Ca- 
targi, cu bonomia d-sale, îi răspundea cer- 
când să'l facă de ris, şi spuindu-i că pro- 
gramele d-sale sunt sau idei reacționare, sau 
vorbe late, iar activitatea sa politică con- 
sistă în a spune, în odaia d'alături, glu- 
me la băeţi (Întreruperi), convinsul din 
ajun, d. Lahovari, aplauăa cu frenesie după 
banca ministerială.“ 

D. ål, Lahovari, ministru de externe: Vă 
înşelaţi ; nu aplaudam, ci atunci deploram, 
ca, şi astăzi, asemenea neînţelegeri, şi dis- 
cursul d-voastră ar trebui să serve de lec- 
ţiune. 

D. Take Ionescu: „Anul trecut, în urma 
unui discurs al meu unde nu atacasem de- 
cât, ideile d-voastră, mi-aţi răspuns, d-le La- 
hovari, cu atacuri personale. Nu v'am în- 
trerupt şi nici am crezut că trebue să vă 
răspund; şi ştiţi de ce? Pentru că më acu- 
zaķi de un lucru prea meschin: mă acuzaţi 
că voesc să'mi fac fortuna mea politică pro- 
fitând de cearta dintre doi oameni. Ei bine, 
Waţi înşelat, mi-aţi atribuit mie ceea ce 
nu era poate decât o vedenie a d-voastre 
asupra, viitorului; căci în adevăr experienţa 
a dovedit, că alţii 'şi-au făcut fortuna lor 
politică profitând de cearta dintre dai oa- 
meni. (Aplause).% 

Apoi adaogă mai spre sfirşit;: 

„Şi ziceţi d-voastre că aceste elemente 
conservatoare sunt elementele cari vor făp- 
tui ridicarea, păturei ţărăneşti în România? 

„Istoria vă desminte. 

„Toate reformele prin cari s'a ridicat clasa 
ţărănească, nu sunt opere d'ale partidului 
conservator ; ele sunt faptele partidului li- 
beral. 

„Cine a scăzut capitația ? Liberalii. 

„Cine a făcut împroprietărirea ? Liberalii. 

„Cine a îndulcit legea tocmelilor agricole ? 
Liberalii. 

„Și aproposito de această lege, aveţi și 
d-voastră, partidul conservator, la activul 
d voastră o reformă: aveţi legea dela 1878, 
prin care se admite, pe lângă executarea cu 
vătăşei din 1866, şi executarea ţăranilorcu 
forța armată. 

„O altă reformă, în folosul clasei ţără- 

nesti, partidul conservator n'a mai făcut. 
- „Aşa dar, or cât de strimt ar fi partidul 
liberal în opera sa de reforme, un lucru este 
necontestabil: partidul liberal a făcut re- 
forme în sensul acesta, partidul conservator 
n'a făcut, nici una. 

„Având dar înainte deschisă marea carte 
a istoriei, noi vă tăgăduim putinţa d-voastre 
de a merge mai departe decât liberalii în 
opera aceasta, fiindca nu aveţi nici măcar 
deprinderea, 

„Opera dar de reforme se va face, dar se 
va face de altcineva decât de d-voastre.“1) 

După d. Take Ionescu are cuvintul: 


T. Maiorescu. D-lor deputaţi, onorabilul d. 
Tache Ionescu a întrebat: Ce este acel ceva, 
care a desbinat partidul conservator. Acel ceva, 
pe care l-a indicat d. Catargi aşa de vag, în- 
cât, d. Ionescu a trebuit să şil explice singur 
numai după câte-va fenomene ale vieţei noastre 
publice, voi avea onoare să explic acel ceva cu 
toată preciziunea din punctul nostru de vedere. 


» Ş 


i acest discurs al d-lui Take Ionescu lipseşte din co- 


lecţia publicată de d-sa. Vezi mai sus nota de la pag. 64. 


Discursul d-lui Ionescu a fost foarte abil; nu 
mai îmi pare că a trecut cu oare-care uşurinţă 
peste date şi fapte precize. Din unele legi ce 
le aţi relevat şi cari vor trebui să fie făcute ca 
foarte importante — în privinţa celor mai multe 
din ele noi suntem de acord cu d-voastre că 
trebue făcute — d-voastre aţi observat ca o rea, 
prejudecare a chestii ceea-ce sa făcut pănă 
acum cu tocmelile agricole, adică cu executarea toc- 
melilor agricole, şi uitaţi că această parte era toc- 
mai introdusă prin _. legea de la 1868, de partidul 
liberal al d-lui Ioan Brătianu, atunci la guvern. Şi 
când d-ta tăgădueşti puterea de a face acele re- 
forme, cari, încă odată, sunt de acord cu d-ta, 
trebuesc facute, uiţi că partidul liberal sub con- 
ducerea d-lui Ioan Brătianu a fost la guvern, 
să nu vorbesc de epoca pănă la proclamarea 
Regatului, dar de atunci de când era ţara indepen- 
dentă şi de când îşi ciştigase d. loan Brătianu 
atâta, preponderanţă şi în partid şi în ţară, în 
cât putea zice şi s'a zis că era aproape atot 
puternic, de la 1881 — 1882 Și mai departe pănă 
la 1888, când a căzut, 6—"7 ani, nu a făcut ni- 
mic în sensul acestor idei de reforme liberale de 
cari vorbeşti d-ta, şi a făcut din contra, ceea-ce 
ai condamnat şi d-ta, adică a încercat o reformă 
constituţională, care a fiămintat ţara degeaba, 
vre o doi ani, cu toată procedura ei. Şi după 
această reformă constituţională, ce a făcut par- 
tidul liberal? De şi, cu puţină bunăvoință, ar fi 
fost în stare să facă acele reforme, na făcut 
nimic din ele. 

Apoi, onor. d-le Ionescu, noi nu vorbim de 

idealuri, despre ceea-ce ar putea să facă un par- 
tid liberal în alte țări de cât la noi. La noi par- 
tidul liberal al d-Jui Ioan Brătianu, când avea 
toată puterea, a făcut ceea-ce zici d-ta? Nu. 

Ei, atunci, ce te întemeiază să zici că el mai 
curênd va face reformele; pe când eu, pentru a 
zice că nu va face, më pot întemeia pe incapa- 
citatea vădită în timp de atâţia ani, în care le- 
ar fi putut face pe toate, dar nu a ‘facut nimic? 
(Aplause). 

A! Pe un partid liberul, la care vei contribui 
şi d-ta şi care se va forma de aci înainte, pe 
acela te întemeiezi ? 

Vom vedea atunci cum se va forma şi prin 
ce frămintări ar eşi la iveală. (Aplause). 

Însă este mai aproape, pentru noi, actua- 
litatea partidului conservator, înăuntrul căruia 
este tocmai vorba, să se facă 'acele reforme. Şi 
eu cred că se vor face în sensul unei activităţi 
corespunzătoare cu cerinţele de astăzi ale Sta- 
tului român. 

Este dar mai aproape, mai înaintată opera 
aceasta de reforme aci în mijlocul nostru, şi de 
aceea sperăm că din mijlocul nostrii va, eşi opera 
legislativă. Şi în orce caz, suntem mai înte- 
meiaţi a o spera de la actuala situaţie, fiind-că 
suntem mai inaintaţi în sensul acelei lucrări, de 
cât să ne lăsăm pe speranţa unui ideal, despre 
formarea unui nou partid liberal, nu ştiu din ce 
elemente şi când se va face în viitor. 

Dar aceasta obiecţiune, la cele zise de d. Take 
Ionescu, este aşa de evidentă, încât vine de la 

sine în mintea fie-căruia, şi nu pentru aceasta 
mi-aş fi permis să iau cuvintul înaintea, d-voastre, 
ca să ascultați un discurs mai mult după atâtea 
câte aţi ascultat şi veţi mai asculta. Ceea-ce m'a 
provocat să iau cuvintul, de şi nu eram înscris 
să vorbesc în această discuţie, a fost o parte 
à discursului d-lui Lascar Catargi de ieri, în care 
a crezut de trebuinţă să citeze şi numele meu 
şi ast-fel îmi este impusă datona de a vorbi, 
făcend mai întâi un apel la răbdarea  dumnea- 
voastră. 

D. Lascar Catargi v'a spus ieri: cu cine vrea 
să lucreze împreună d. ministru prezident ge- 
neral Manu, cu junimiștii, cum îi numeşte d-sa, 
dându-le o numire literară—noi ne numim con- 
stituţionali . .. | 

D. M. Kogălniceanu. Constituţionali sun- 
tem toți. ` 

D. G. Vernescu. Vë voi demonstra că nu 
suntem. 

T. Maiorescu. Dar junimiştii, zicea d. Lascar 
Catargi, sunt destructorii partidului conservator ; 
ei au început; să facă desbinarea în partid şi ne 
spunea că d-sa, d. Catargi, a fost acasă la mine 
şi ne-a sfătuit, pe d. Rosetti şi pe mine, să nu 
facem aceasta; noi însă nu am urmat după sfa- 
tul d-sale, ci am produs deshinarea, şi că orce 
greutate ar fi produs această desbinare pentru 
partidul conservator, nouă personal ne-a produs 
foloase. 

Cum vedeţi, d-le Ionescu, în acel ceva al d-lui 
Catargi, care ar fi cauzat desbinarea partidului 
conservator, era şi un lucru foarte neplăcut pen- 

tru noi, era adică explicarea d-sale, că noi am 
fi făcut desbinarea pentru a trage folos; căci 
unul din noi s'a dus ministru în străinătate, 
altul din noi a intrat la Curtea de casație şial 
treilea a primit procese... 

Voci. Grase. 

T. Maiorescu. Da, grase, ca să repet acest 
cuvînt puțin admisibil ca stil; dar trebue să 
fim fideli în reproducere, şi să zic şi eu după 
d-sa,: procese grase. 

'Să punem numele de față, căci este vorba de 
a se ataca persoanele noastre. Adică d. Carp, 
junimist, s'a dus la Viena ca ministru plenipo- 
tenţiar; d. Theodor Rosetti a fost numit la 
Curtea de casaţie, şi alături de aceşti înalți dem- 
nitari, neiînsemnata mea persoană, mult mai ne- 
însemnată, s'a mulțumit pentru r&splata schim- 
bării politice cu procese grase. (Aplause, ila- 
ritate). 

D. T. Calimach. Şi anume în Bucovina. 

T. Maiorescu. Cum vedeţi, d-le Calimach, eu 
însu-mi am pus numele precize la atacul stră- 
văziu al d-lui Catargi, şi negreşit voi vorbi şi 
de această parte; aveţi puţintică răbdare, cum 
zice într'o piesă un junimist literar. 

D-lor, din aceste două chestii atinse de d. 
Catargi, chestia personală şi chestia aşa numită 
a distrugerii de partid, cea d'întâi n'ar merita 
de loc să fie ridicată înaintea Camerei, dacă n'ar 
sta în legătură, în o legătură oarecare cu ches- 
tia care singură este demnă de această dezba- 
tere: junimiştii se încearcă să distrugă partidul 
conservator. 

Şi cu aceasta vorbirea mea stă in relație cu 
discuția Adresei. Adresa, o lungå parafrază a 
Mesagiului, concepută în numele majorităţii din 
care fac şi eu parte şi al cărei raportor caracte- 
ristic este d. Laurian, constituțional, din Adresă 
rezultă, că majoritatea Camerei recunoaşte că 
bine s'a făcut că nu s'a disolvat Camera, că se 
găseşte în ea un element suficient de majoritate 
pentru a duce mai departe opera de organizare 
începută, şi că pentru această lucrare ea 'şi ex- 
primă încrederea în guvernul actual, în această, 
reprezentare a fazei de evoluţiune a partidului 
conservator, fază de evoluţiune accelerată de noi, 
evoluţiunea despre care sper că se va termina 
spre binele acestui partid şi al ţărei. 

D-voastră, d-le Catargi, numiţi evoluţiunea dis- 
trugere, eu îmi permit a o numi reformare. 

D-lor, chestia de reformare a partidului con- 
servator datează de ceva mai mult timp decât 
credea d. Take Ionescu. 

Eu am avut onoarea, foarte însemnată pen- 
tru mine, de a fi fost de la 1874—76 în mi- 
nisterul d-lui Lascar Catargi; am avut însem- 
nata onoare de a fi fost împreună cu d-sa dat 
în judecată de partidul ce a venit după noi; 
am avut onoarea de a merge cu d-sa împreună 
înaintea comitetului de acuzare în odâiţa de colo 
din fund; am avut cu d-sa onoarea de a fi în 
comitetul partidului conservator de la 1876—81; 
în acest comitet d. Catargi era prezident şi d. 
Florescu vice-prezident. Pe atunci, d-lor, noi lup- 
tam împreună; las la o parte acuzarea; era O 
mare greşală a partidului liberal de a o fi făcut; 

au şi retras-o mai pe urmă; dar am luptat îm- 
preună şi după aceasta în contra partidului de 
la guvern şi am luptat ca opoziţie în toate pri- 
virile. Căci în vederile noastre aveam a face cu 
un partid, care ne părea cel mai turbulent după 
precedentele sale, care ne părea după impreju- 
rări gata şi la r&sturnare; aveam în. vedere cele 
întâmplate îm sala Slătineanu, ştiam încercarea. 
de revoluţie de la Pioeşti, văzusem şi coali- 
ţia de la Mazar-Paşa, despre care aveam oare- 
cari bănueli că voia să meargă mai departe de 
cât programul cam anodin ce'l arăta. 

Văd pe d. Kogălniceanu contestând; d-voas- 
trä veţi fi ştiind despre Mazar-Paşa ce ştiţi; dar 
bănuelile noastre sunt treaba noastră, şi nu a 
d-voastră, şi noi aveam acele bănueli; aveam 
bănuiala că vrea să meargă coaliția de la-Ma- 
zar-Pașa până la răsturnare. 

Am luptat contra acestui partid, noi grupaţi 
în jurul d-lui Catargi, care pentru noi însemna 
în prima linie menţinerea ordinei monarhice, şi 
acesta era meritul d-sale şi ai miniştrilor d-sale 
de la inceput, în momentul în care a venit la 
putere în 1871. 

Aşa dar, d-lor, luptam sub conducerea d-lui 
Catargi în contra partidului asupra căruia aveam 
acele bănueli, pe atunci legitime, şi va veni tim- 
pul când se va desvălui pe deplin ce a fost la 
Mazar-Paşa, în toate amănuntele, pentru ca să 
se priceapă mai bine ce va fi dacă ar mai fi 
vre-odată vorba de un Mazar-Paşa... 

Acestea, sunt învățămintele istorice. 

Dar mai pe urmă noi a trebuit să părăsim 

acele bănueli în fața unei realități a faptelor în- 
deplinite de guvernul Brătianu, care, or-ce ar fi 
cugetat la Mazar-Paşa, ştergea de acum înainte 
acel trecut. După un resbel, în care n'a r&mas 
armata noastră mai pe jos de aşteptările tutu- 
lor, ci a fost mai pre sus de aşteptările mul- 
tora; un resbel, în care şi actualul prezident al 
consiliului, d. general Manu, a luat partea sa ca 
general activ, ca om de curaj şi de patrio- 
tism inteligent, şi o relevez aceasta anume, pen- 
tru că nu s'a pierdut încă deprinderea rea dea 
se arunca, prin o parte a presei, calomnii cu 
credinţa absurdă, că dacă se repetă adeseori un 
neadevăr, are să se prefacă în adevăr, ceea ce 
nu se poate; după un resbel, o repet, în care 
şi dsa a luat partea sa activă de curaj şi de 
patriotism, s'a putut proclama independenţa Ro- 
mâniei şi s'a putut introduce Statul nostru ca 
un Stat liber în ceea ce se numea pe vremea 
tratatului de la Paris concertul european. Dintre 
cei prezenţi aici in Cameră, a avut partea sa de 
merit la acea acţiune istorică şi onor. d. Kogăl- 
niceanu. 

După aceasta, guvernul d-lui I. Brătianu şi cu 
partidul s&u s'au hotărit să dea o dovadă de cre- 
dinţele lor — nu mai examinez acum, dacă noi 
sau vechi — întru necesitatea consolidării mo- 
narhice şi dinastice a noului Stat independent 
şi a decis proclamarea Regatului României. Im- 
portantă acţiune! Acţiune pentru care e mai 
întâi de datoria partidului conservator de a mul- 
ţumi d-lui I. Brătianu; importantă acţiune şi din 
alt punct de vedere, fiind-că dintr'un partid care 


328 


era turbulent şi în care erau niște curente, des- 
pre cari nu se ştie unde ar fi putut să ajungă, 
d. Brătianu a făcut un partid monarhic consti- 
tuțional, un partid de guvernământ, care precum 
s'a arătat monarhic constituțional atunci, vëd 
că rëmâne tot aşa şi astăzi când e în opozi- 
ţie, și bine face pentru consolidarea Statului 
nostru. 

Faţă cu aceste evenimente petrecute până la 
1881, linia noastră de conduită, ca partid de 
opoziţie conservatoare,, trebuia să găsească o 
nouă precizare. Şi acum, d-lor, daţi-mi voe să 
încep şi eu cu destăinuirile (se înțelege, ce se 
cuvin a se da în domeniul public şi numai în 
urma provocării d-lui Lascar Catargi) a celor pe- 
trecute în sinul comitetului partidului conser- 
vator la acea epocă. Noi, îndată ce sa proclamat 
Regatul, ne-am adunat ca să decidem care va fi 
de acum înainte atitudinea partidului conserva- 
tor. D. Lahovari şi cu mine eram în Cameră, 
aveam organul nostru Timpul, redactat câtă-va 
vreme de mine, apoi între alţii de amicul nostru 
Eminescu. Acea opoziţie absolută ce o făceam 
în contra unor duşmani, de la cari aşteptam pe- 
riclitarea ţării prin periclitarea monarhiei, aceea 
nu mai putea să continue de aci înainte; căci 
amândouă partidele ne aflam acum înăuntrul miş- 
cării legale a sistemului constituţional. La 14 
Martie 1881 s'a proclamat regatul. La 20 Mar- 
tie 1881, după şase zile chiar, în urma însăr- 
cinării d-voastre în comitet, am scris eu şi am 
publicat în Timpul, cu aprobarea, d-voastră ... 

D. L. Catargi. Nici n'am ştiut. 

T. Maiorescu. Deocamdată nu ştiţi despre ce 
vreau să vorbesc. Veţi vedea îndată că aţi ştiut. 
Este ceva în acel articol de la 20 Martie 1881, 
care are aerul destul de anodin; sunt numai 
două cuvinte, de cari însă se leagă începutul evo- 
luţiunei inlăuntrul partidului conservator. 

Cu consimțimentul tutulor din comitet am 
scris atunci, între altele, şi următoarele rânduri, 
pe cari vi le citesc din acel număr al Tim- 
pului : 

„Ce satisfacțiune mai mare s'ar putea da prin- 
„Cipiilor monarhice, de la cari partidul conser- 
„Vator nu s'a abătut nici odată, decât de a le 
„vedea primite şi recunoscute de chiar aceia cari 
„adeseori păreau a le fi contrarii şi a le combate 
„in favoarea unei alte forme de Stat! 

„llusiile demagogice şi republicane sunt astăzi 
„inmormântate prin însăş fapta acelora ce tre- 
„ceau până acum de reprezentanţii lor în viaţă. 
„Chiar bătrânul prezident al acestei Camere ul- 
„tra-liberale, d. C. A. Rosetti, în momentul în- 
„coronării principelui Carol, prin votul Camerei 
„de Rege al României, esclamă : Sunt la sfâr- 
„Şitul vieţei mele, după regulele naturei; în ase- 
„menea vîrstă, în asemenea momente, nimeni 
„nu se poate îndoi de sinceritatea aceluia care 
„vorbeşte ... Trăiască România! Trăiască Ma- 
„jestăţile lor Regele şi Regina !.. Recunoscător 
„soartei care 'mi-a dat această fericire, rară în 
„analele istoriei, vă zic c'aţi încoronat şi viaţa 
„mea.“ 

Şi apoi vin în acel articol următoarele cu- 
vinte : „Din ziua de 14 Martie 1881 trebue dar 

„Să dateze o nuuă eră în înțelegerea polticei 
„interne a Statului nostru.“ 

Cum vedeţi, cuvintul „eră nouă“ a fost pen- 
tru prima oară întrebuințat din mijlocul parti- 
dului conservator, cum era reprezentat la Martie 
1881, şi atunci, în legătură cu această, idee, sfir- 
şiam articolul din Timpul prin o intrebare : „R&- 
„mâne astăzi o întrebare de dezlegat: Care mai 
„este deosebirea de principii între partidul libe- 
„Tal, azi la guvern, şi partidul conservator, azi 
„În opoziţiune 2?“ 

Se înţelege! De acum înainte trebuia toată 
tactica, tot sentimentul de luptă, toată direcţia, 
luptei schimbată. Din noile împrejurări pu- 
tea să iasă o direcţie conservatoare chiar şi 
de la d. loan Brătianu, şi au fost încercări în 
acest sens din partea d-sale. Pe de altă parte, 
trebuia acum să se democratiseze partidul con- 
servator în ideile sale de reformă sau de orga- 
nizare prevăzută în Constituţiune, şi în or-ce caz 
ideile, pe temeiul cărora voia să continue acţiu- 
nea sa de partid, trebuiau acum precizate. 
__D-lor conservatori, vë întreb: Aceasta era lo- 
gic? Eu zic: da, şi toţi o veţi zice împreună cu 
mine. 

Insă d-voastre më întrebaţi: Dar ce? Noi nu 
primim ideile? Dar d. Lascar Catargi s'a împo- 
trivit vre-odată la ideile de reformă, de organi- 
zare a țarii? R&spund şi eu, nu sa împotrivit. 
Nici nu este felul d-lui Catargi de a face ase- 
menea impotriviri. Eu nu cunosc om de o con: 
sfăture mai convenabilă, mai plăcută decât d. 
Catargi. 

Cu atâta bună-voinţă ascultă şi cu atâta bună- 
voință, primeşte, unde nu este d-sa luminat şi 
unde noi mai tineri am putut să învăţăm alt- 
ceva decât d-sa în vremea d-sale, încât, este o 
adeverată mulţumire să ai raporturi de lucru 
cu d-sa. 

In privinţa aceasta este o aducere aminte din 
cele mai fericite pentru mine conlucrarea cu d-sa 
la minister. 

Dar vedeţi, este totuş o mare deosebire între 
a primi o idee numai aşa pe deasupra, sau a fi 
pătruns în întregul tău de o idee, a înţelege o 
reformă în toată importanţa ei, a simţi o nece- 
sitate politică dintr'o privire a întregimei Sta- 
tului. In cazul din urmă îţi concentrezi atenţia 
ta principală asupra reformei de făcut, în cazul 
dintâi îţi trece idea prin cap fără întemeiere, 
într'un mod prea uşor, și deprinderea, activităţii, 
accentul activităţii tale stă alt undeva. 

Este cam abstractă deosebirea ce o fac acum ; 
dar o voi concretiza îndată prin exemple din 
chestia, politică ce o discutăm. 

D. Mitică Poposcu, vorbind de ideile atribuite 
d-lui Carp, zicea dincontra că ideile sunt ale ome- 
nirii. Dar aceasta este o înţelegere cam vagă a 
lucrului. Chestia politică nu este despre ideile 
omenirii în general. Chestia este despre con- 
cretizarea unor anume idei necesare acum şi 
aici. 

Aşa, din miile de idei politice ale omenirii, 
cari sboară uşor prin mintea, tutulor celor ce ci- 
tesc un dicţionar şi o gazetă, numai acelea sunt 
idei practice de cari trebue să ne ocupăm, pe 

cari le-am studiat în amănuntele lor, în legă- 
tură cu o situaţie dată a Statului, le posedăm 
pe deplin şi avem convingerea că este necesar 
să le aplicăm acum. 

Poate să fie un om politic care să se nutrească 
de multe idei vagi, și atunci este ca şi când 
mar avea nici una. 

Câte idei frumoase nu a avut aerul să pri- 
mească d. Brătianu ! (Semne de mirare). Toate 
Mesagiele d-sale erau minunate în toţi anii şi 
pline de aşa numite idei. 

Ni s'au citit asemenea Mesagii un an, doi, 
trei, patru, cinci ani de-a rendul, dar nimic nu 
s'a făcut. 

Este dar o deosebire între cel ce zice că nu 
se împotriveşte la nici o idee, dar nu face ni- 
mic, şi între cel ce zice: aleg cutare idee, o cu- 
nosc bine, o aplic şi fac ceva. 

D. Brătianu nu a făcut nimic din acele idei 
din Mesagii. Se vede că acţiunea sa proprie era 
îndreptată în altă parte, era mai aplicată la 
detaliurile administraţiei, la ocrotiri sau la pa- 
ralizări de interese ale partizanilor, la acoperiri 
de divergențe şi altele, in loc de a se ocupa 
cu punerea în aplicare a unor anume reforme 
de organizare în ultimii cinci ani ai guvernu- 
lui său. 

Dar să revenim acum la atitudinea partidului 
conservator şi la punctul de unde s'a născut 
desbinarea. 

D-lor, înainte de proclamarea regatului, care 
a fost la 14 Martie 1881, d. Brătianu se adre- 
sează pe la 24 Ianuarie 1881, prin d. Carp, care 

nu făcea parte după 1876 din reţeaua partidu- 
lui conservator din care făceam eu parte ca 
membru al comitetului (nu făcea parte nici d. 
Cantacuzino), s'a adresat — zic — prin d. Carp la 
noi şi ne-a cerut să dăm trei miniştri în cabi- 
netul d sale, pentru că voeşte să proclame Re- 
gatul, şi că o aşa operă însemnată nu trebue 
să se facă de un partid uni-lateral, ci trebue să 
fie cu conlucrarea manitestă a ambelor partide 
din ţară. 

Insemnată propunere! 

Ne-am adunat la 25 Ianuarie 1881 1), Dumi- 
nică seara, la d. Triandafil. Era faţă d. Lahovari, 
d. Păucescu, d. Carp, d. Teodor Rosetti, d. Trian- 
dafil şi eu. 

Părerea unora, de exemplu, a d-lui Rosetti, 
a d-lui Carp şi a mea, era că trebue primită 
această propunere. Nu se putea refuza parti- 
dul conservator de la un act ca acesta, care 
intra în principiile sale ; dar trebuia să 1] dis- 
cutăm în comitet, 

La 27 Ianuarie 1881, seara, s'a adunat comi- 
tetul. In comitet discutări vagi; sau neutralizat 
părerile, unii pentru, alţii contra, d'asupra lor 
prezidentul nostru, d. L. Catargi. In definitiv, 
inacţiune. Şi sa găsit o formulă de răspuns, 
trebuia să se găsească una. S'a zis: 0 aseme- 


) Vezi vol. IIT, pag, 9. Trimiterile la expunerea istorică din 
aceste volume au de scop de a garanta exactitatea celor rela- 
tate acolo prin faptul, că adeseori aceleaşi relatări se întâlnesc 
în discursurile rostitein parlament în faţa martorilor oculari 
a căror neintrerupere şi necontestare le confirmă. 

nea propunere trebue făcută, pentru a fi discu- 
tată şi hotărită, şefului partidului conservator or- 
ganizat, d-lui L. Catargi, de către d. Ioan Bră- 
tianu, şi atunci vom aviza. Cu alte cuvinte 
ceeace se numeşte pe franțuzeşte une fin de non 
recevoir. Par-că d. Brătianu ar fi putut avea 
naivitatea să facă o asemenea propunere pe 
cale oficială şefului partidului opus înainte de 
a şti dacă se primeşte sau ba, şi pe urmă 
să zică acesta din urmă: mi-a făcut o propu: 
nere d. Brătianu, şi n'am primit-o, ceeace ar fi 
fost o slăbire a autorităţii d-lui Brătianu. Vë- 
zênd aceasta, d. Brătianu a încetat cu orce pro- 
punere şi s'a proclamat Regatul de către parti- 
dul liberal singur, şi dacă noi, partidul conser- 
vator, am mai putut avea oarecare rol în ches- 
tia aceasta, l-am avut fiindcă am scăpat prin o 
fericită frază a d-lui Lahovari, zisă atunci în Ca- 
meră: „Dacă n'am colaborat direct la acest act, 
dar îi dăm prin consimţimiîntul nostru unanimi- 
tatea ţărei. “ 

Ast-fel am pierdut rolul important de a putea 
arăta ţărei că am conlucrat noi efectiv la acest 
act, că nu se putea face fără partidul conser- 
vator. 

D-lor, se făcuse deja rezbelul independenţei 
fără, participarea partidului censervator, se fä- 
cea acum proclamarea regatului, şi comitetul 
partidului conservator, provocat ca să participe, 
se paralizează în pro şi contra, rămâne cu iner- 
ţia, rămâne fără hotarire! 

Proclamarea regatului era şi ea una din așa 
numitele idei, şi chiar din cele mai naturale par- 


835 


tidului conservator. Dar ce deosebire între a 
avea o idee numai aşa vag şi între a'şi între- 
buinţa energia pentru realizarea ei! Şi nu daţi 
oare d-voastră dreptul unui conservator, care 
tocmai dorea afirmarea partidului său, să sein- 
trebe în faţa acestui eveniment: bine, ce condu- 
cere de partid este aceasta? Conservatoare, da; 
dar conservatoare a inerţiei; însă eu voiesc ac- 
țiune hotărită şi pronunţată şi nu paralizare de 
acţiune. 

Ca să vë dau un al doilea exemplu impor- 
tant, trec la o altă chestie. A atins-o puţin d. 
Tache Ionescu. 

D-nii O. A. Rosetti şi Brătianu, cam pripiţi 
în limbagiul d-lor — s'au schimbat de atunci — 
cu multă declamaţie şi mai de multe ori lan- 
saseră faimoasa frază: noi suntem acolo unde 
este crucea ortodoxă. A fost bună fraza aceasta 
atunci când am mers în război alături cu ruşii 
în contra turcilor; dar era curioasă după ce ni 
s'a luat Basarabia. 

Cu toate acestea se repeta la guvern, şi eu 
care eram în opoziţie, eram mulţumit că se re- 
peta, căci îmi ziceam: dacă vor ţine fraza aşa, 
au să cadă cu ortodoxia şi să vină partidul ce- 
lălalt. (Aplause). 

O voce. Să vie crucea nemţească. 

D. T. Maiorescu. Nu aud întreruperea. Şi 
atunci am scris eu singur, pea mea răspundere, 
cu a mea subscriere—căci mi-am zis: ce le pasă 
altora de relaţiile mele literare cu alte ţări, 
cu unele reviste germane, d. ex.—am scris în 
Deutsche Revue de la Dresda, tot în acel an 1881, 

un articol, al cărui coprins a fost reprodus în 
traducere în foile noastre. Nu este vorba de 
crucea ortodoxă, ziceam eu în acea revistă, ci 
de naționalitatea latină; şi naționalitatea latină, 
fiind în afinitate cu ideile occidentale şi astăzi în 
legătură de interese cu occidentul central, spre 
occidentul central, ziceam, este direcţiunea noastră, 
şi nu spre Nord. Această părere a mea poate fi 
greşită ; unii nu o împărtăşesc; noi insă o îm- 
părtăşim. 

S'a tradus acel articol din revista germană în 
gazetele noastre, în Timpul ca şi în Românul; însă, 
în Romdnul guvernamental cu cele mai mari in- 
sulte la adresa, autorului. Eu eram încântat de 
insultele la adresa autorului. Eu eram incântat 
“d6 aceste insulte; de regulă insultele fac mare 
bine. Atunci asupra acelui articol se face discu- 
ţie în comitetul partidului conservator. D. ge- 
neral Florescu îmi zice: Cum scrii articole în 
materie de politică externă fară a consulta co- 
mitetul? Eu r&spund: ce iscălesc eu singur, e 
pe a mea răspundere; dar chestia externă tre- 
bue să fie decisă între noi. Nu poate exista un 
mare partid conservator, care nu se hotărăşte 
asupra unei atitudini politice de cea mai mare 
greutate în acest moment. Dacă vom hotări alb, 
alb să fie; dar hotariţi să fim. Alt-fel este jocul 
de basculă, ne paralizăm: unul zice da şi altul 
nu, şi nu facem nimic. Trebuia dar o hotărire 
întrun sens sau altul; dar nu s'a hotărît nici 
într'un fel, şi ast-fel a r&mas nehotărit, cam ca 
neutralitatea; dar şi aceea nehotărită. 

D. L. Catargi. Nu eram la discuţie!). 

D. T. Maiorescu. La regalitate nu, la politica 
externă nu, şi ast-fel s'a dat ocazie d-lui Bră- 
tianu ca în loc să fie luat, cum zice francezul 
pris au mot, să facă d-sa volta, să-şi schimbe 
politica externă, şi aceasta a avut atunci de efect 
ca d. Brătianu să mai stea 5 ani la putere. 
Atunci m'am întrebat din nou: ce conducere de 
partid este aceasta? Numai să ne paralizăm? 
Unii să zică da şi alţii nu? Trebue o conducere 
hotărită de câteva idei, asupra cărora să te pro- 
nunţi aşa în cât aci să fie acţiunea ta princi- 
pală. Nu este acţiune principală ca un partid 
să-şi găsească numai paralelităţi şi lateralităţi, 
sporind numai sorții în unele colegii electorale, 
şi să mai primească când pe cutare, când pe 
cutare, când cu o idee, când cu ceailaltă, şi 
aceasta tocmai ocolind discuţia de idei. Căci, ne- 
greşit, ideile cele mai importante produc discuţii, 
Dacă, te-ai hotărit într'un sens, nu poţi merge 
cu celălalt, ci trebue să mergi înainte în direc- 
ţia în care te-ai hotărit. Trebue să afirmi cât se 
poate de preciz; nu poţi lăsa lucrurile impor- 
tante învăluite. Hotărit trebue să mergi în acest 
sens, şi nu în toate sensurile, numai ca să 
prinzi mai mulţi aderenţi. 

Şi, dacă vedeţi că un şef de partid îşi are dis- 


1) Nv’gi aduce aminte, era la discuţie, a luat parte gi a 
opinat pentru neutralitate. De altminteri sînt în Camera pre- 
zenţi la această cuvintare generalul G. Manu, Alex. Lahovari, 
miniştri, şi d, Gr. Trandafil, vice-prezident al Camerei, câteşi 
trei fogti membri în Comitetul conservator gi participanţi la 
discuţia relatată aici, 

pozițiile lui intelectuale, deprinderile lui, obi- 
ceiul vechiu de a merge mai mult cu aranja- 
mente, cu nivelări, cu învăluiri, ca să câştige 
diferi aderenţi fără pronunţarea energică a idei- 
lor, atunci vine momentul să te intrebi: mai 
poate să meargă aşa un partid? 

Dacă nu înţelegem importanța acestei ches- 
tii între noi înşine, să o înţelegem cel puţin din 
cele ce vedem la adversarii noştri. E veche 
vorba: învaţă de la duşman. Câtă vreme d. Bră- 
tianu a lucrat în idei hotărite, a stat cu putere 
la guvern. Când a început cu învăluiri, cu aran- 
jamente, s'a paralizat şi încetul cu incetul a 
trebuit să cadă. Şi frazele nu aŭ putut impedeca 
căderea. 

D. Ioan Brătianu, în cea mai mare putere a 
sa, la 1885, face apel la tinerii inteligenți; şi 
ce apel! Apel liberal, însoţit acum şi cu cuvintul 
de naţional. Ce se putea zice tinerimei mai fru- 
mos? Cu acest drapel desfăşurat înaintea tine- 
rimei inteligente, d. Brătianu îi zice: la lucru! 
Dar nu au lucrat nimic, fiind-că nu avea nici o 
hotărire în ideile de organizare internă. Dar care 
“era atunci lucrarea d-lor? Căci activitatea firească 
a omului tot se cheltueşte. Era lucrarea între 
culise, la bugete, la funcţii, la interese private 
şi la alegeri. Ce făceau oamenii aceştia cinci ani? 
Căci noi din opoziţia Camerei le ziceam: Unde 
sunteţi? Ce faceţi? 

Era numai un joc de bascule. Erau inimiciţii 
trezite, menținute şi apoi paralizate unele prin 
altele. D. cutare e duşman cu cutare, hai să 
punem pe acesta de o parte și să punem pe celălalt 

în minister pe câteva luni, şi apoi pe acesta la o 
parte şi pe celălalt la guvern. D. cutare, primar 
al Capitalei, e duşman cu prefectul poliţiei; hai 
să'i paralizăm. Nu i-au împăcat, căci unul a 
trecut în opoziţie, dar are să vină acum la 
matcă.. 

O voce. A şi venit. 

D. T. Maiorescu. Acestea s'au petrecut întrun 
partid care avea pănă atunci atâta putere şi 
ast-fel nu a făcut nicio reformă. Venea d. Nacu 
— avea omul o idee, inamovibilitatea — o idee 
luată şi de dânsul din acele idei ale omenirii, 
cum zicea d. Mitică Popescu, şi fiind-că om este 
d. Nacu, o luase şi d-lui şi vine cu proiectul de 
inamovibilitate. Apoi nu, zic alţii: d. Stătescue 
destoinie; d. Nacu la finanţe. Şi a venit d. Stă- 
tescu la justiţie şi a trecut d. Nacu la finanțe, 
şi nu au făcut nimic nici d. Stătescu la justiţie, 
nici d. Nacu la finanţe. 

D. Sturdza: reforma instrucţiunii publice. Aşi! 
Să vină d. Vizanti. N'a venit d. Vizanti, dar 
nici d. Sturdza n'a putut face nimic. 

Aceasta, e partid la guvern? Aceasta să imi- 
tăm noi? Dar în opoziţie ce aveam noi alta de 
învăţat, noi conservatorii, dacă nu a opune iner- 
ţiei guvernului d-lui Brătianu din ultima sa epocă 
o energică accentuare şi elaborare a ideilor de re- 
formă corespunzătoare cerinţelor timpului, aşa în 
cât să se simtă că la noi va filucru şi apelul ce 
se va face la partizani să fie făcut mai ales ca 
să contribue la efectuarea lui? 

Aşa vedeam noi situaţiea încă de la 1881, 
Şi după exemplele ce vi le-am adus din cele pe- 

trecute în comitetul conservator, înţelegeţi pen- 
tru ce anume, în o asemeuea situaţie nouă, ni 
s'a părut că trebue să fie conducerea partidului 
improspătată. Chestie personală? De loc. Res- 
pectul personal, deferenţă la persoană, cât voiţi. 
Conducerea unui partid? Ea trebue să fie mai 
energică în-sensul ideilor moderne de reformă. 
Respectul personal pentru d. Lascar Catargi am 
încercăt acum un an să i-l arătăm, şi ne în- 
chipuiam că d. Catargi, ales prezident de Cameră, 
va fi găsit în aceasta deferența ce puteam să'i ară- 
tăm cu toţii. Pără indoială, dacă i se cuvenea, cuiva 
prezidenţa, i se cuvenea d-sale. N'a fost în par- 
tidul liberal cel mai însemnat membru al său, 
d. ©. A. Rosetti, prezidentul Camerei? Nu re- 
prezenta dânsul increderea partidului şi sfatul 
partidului? Dar conducerea efectivă a lucrării 
se lăsase unor mâni, cari erau mai potrivite după 
felul educaţiei lor pentru această. 

Cum? Nu e permis unui conservator să zică 
în bună credinţă: aşa trebue să mergem dacă 
vrem să mai existăm ca partid cu putere şi cu 
valoare pentru interesul ţărei? Ce vorbiţi d-voastre 
astăzi prin gazete de transfugi? Am părăsit dra- 
pelul ? Ce drapel? Ce? Drapelul stă în persoane? 
Stă în idei, şi pentru realizarea unor idei ce se 
încearcă în chiar sinul partidului şi cari se po- 
trivesc cu rolul lui, are drept cineva să vorbească, 
de părăsire? 

Dar să revin la puţinele cuvinte ce mai am 
de zis în privinţa acelei desbinări de la 1881. 
Atunci — şi aci trebue să recunosc iarăşi, cum 
să zic? urbanitatea, părinteasca manieră şi bună- 

voinţă a d-lui Catargi — acasă la mine, era pe 
la începutul lui Noemvrie 1881, mi-am permis 
eu, cu tot respectul ce'l am avut și ce'l am şi 
cu toată supunerea în ce priveşte respectul de 
virstă la virstă către d-sa, ca săi spun acest 
lucru, ceva mai menagiator de cât am fost silit 
s'0 fac acum, de şi sper că n'am blesat pe ni- 
meni nici atunci, nici acum. Şi d-sa, cu o formă, 
admirabilă şi bine-voitoare, a subscris la mine 
în casa demisia de prezident al comitetului con- 
servator 1). 

D. L. Catargi. Atât am ţinut de mult sănu 
se sfărâme partidul conservator. 

D. T. Maiorescu. Şi aţi plecat la Golăşei. 
Atunci noi, pe baza unor idei de reformă, asupra 
cărora am discutat cu d. Carp care le formulase, 
cu d-nii Manu, Lahovari, Rosetti, P&ucescu 2), 
Triandafil, Ştirbei, am convenit asupra unei 
schimbări a conducerii partidului, care să mar- 
cheze mai bine era nouă. Aceasta însemnează 
reformare! Evident însă că or-ce reformă tre- 
bue să schimbe ceva şi să aducă alt ceva, dacă 
nu vrea să rămână tot vechia sistemă; evident 
că or-ce reformă se face cu oare care durere, dar 
convenisem în majoritate să se facă, şi se credea, 
se spera că se va face cu mai multă linişte şi 
împăciuire pentru toţi; ne spusese d. Păucescu 
că şi d. general Florescu primise a se retrage 
din comitet şi atunci, după ce am încheiat noi, 
marea majoritate din comitet, procesul-verbal 


1) Vezi vol. III, pag. 18. 
2) Vezi și discursul din urmă al volumului de față. 

din 6 Noemvrie 1881, care constată aceasta, 
s'au convocat cei ce se numărau în partid la 
club, unde se înscria în dreapta şi în stinga cine 
vrea să se înscrie, şi deveniseră cam numeroşi 
nişte membri despre cari nu prea ştiai ce vor. 
S'a făcut un fel de plebiscit în lăuntrul acestui 
club în acea seară. D. Catargi a fost absent, şi 
cu multă discreţiune din partea d-sale, nu s'a 
amestecat. Dar a venit seara la acea întrunire 
d. general Florescu cu d. general Tell; noë nu 
ne trebue alte idei şi altă conducere, zicea d. 
Tacianu, în numele d-lor; noi trebue să mergem 
să ne alipim cu d. Vernescu, zicea d. Tell; 
atunci am auzit pentru prima oară din gura 
d-lui general Tell idea de alipire cu d. Vernescu; 
d. general Tell era unul din cei cu ortodoxia. 
Sa pus la vot atunci şi a fost majoritate 
contra noastră, şi s'a hotărit pe aceeaş linie şi 
în acelaş mod conducerea mai departe a parti- 
dului, şi să se invite d. L. Catargi să-şi reia pre: 
zidenţa. 

D. L. Catargi. D-voastră miați seris; păs- 
trez scrisoarea: ați zis să vin că se pierde par- 
tidul. 

T. Maiorescu. Trebue să fie o eroare invo- 
luntară; eu nu v'am scris; dar d-voastră aţi 
fost aci de o absolută corectitudine; eraţi 
absent, şi majoritatea care a fost acolo a ho- 
tărit să vë recheme, şi s'a scris din partea, 
clubului. 

D. L. Catargi. Nu din partea clubului, ci 
din partea unuia dintre d-voastră; păstrez scri- 
soarea. 

T. Maiorescu. In tot cazul n'am scris-o eu, 
şi nici unul din cei ce fi numiţi junimişti. Atunci 
eu, d-nii Rosetti, Pogor, C. Şuţu şi alții, aşa nu- 
miții junimişti, ne-am dat demisia din rețeaua 
partidului conservator, pentru că am fost con- 
vingi că cu acest fel de compunere a comitetu- 
lui conducător are să fie într'o inacţiune, într'o 
balansare vecinică, din care nu o să poată eşi 
nimic. Convingerea noastră, poate era greşită, 
dar aceasta era. 

D. L. Catargi. Aţi trecut în câmpul opus. 

T. Maiorescu. Nu este exact. Inţeleg pe de 
altă parte foarte bine că d-nii general G. Manu, 
Lahovari şi P&ucescu n'au făcut ca noi; au rë- 
mas împreună cu d-voastră. Chestia, era de grea 
cumpănă; puteau unii să aibă speranţa că va 
putea merge partidul înainte aşa, puteau alţii 
să fie convinşi că nu va merge inainte; noi 
eram de partea aceasta. 

Am eşit şi am făcut tot ce puteam face în 
asemenea, împrejurări grele pentru noi. Am gă- 
sit un. ziar mai târziu, „România liberă“, unde 
puteam să ne manifestăm. Ne-am găsit alături 
cu alţii cari eşiseră şi ei din reţeaua partidului. 
Cu intrarea în club a d-lui general Tell, care 
ofensase pe d. Mavrogheni în Camera de la 1874, 
eşise d. Mavrogheni, d. Mavrogheni. cel mai fin 
spirit politic, cel mai capabil din noi câţi eram 
in ministerul 1871—1875 al d-lui Catargi, d. 
Mavrogheni a r&mas în perfectă inţelegere cu 
noi, d. Cantacuzino rămăsese de la început în 
afară de organizarea partidului conservator, ca 
şi d. Carp. Eram dar cam aşa: d-nii Cantacu- 

zino, Mavrogheni, Carp, Theodor Rosetti, Pogor, 
eu şi câțiva alții, aşteptam să vedem ce vaeşi 
ca acţiune din partea comitetului conservator, din 
a cărui reţea nu mai făceam parte, acum când 
se manifestase şi tendenţa să se unească cu d. 
Vernescu. Nu aveam onoarea să cunosc de 
aproape, ca lucrare colegială, pe d. Vernescu şi 
mă aşteptam să văd ce va eşi de aci. 

Ce a eşit de aci, întru cât a eşit din colabo- 
rarea d-sale, a fost nefavorabil partidului con- 
servator. Cred că şi abstenţiunea a fost nefa- 
vorabilă, şi ştiu că nu era de părerea multora 
din conservatori; cred că şi rezoluţiunile cari 
s'au publicat n'au fost favorabile; şi nerecunoaş- 
terea constituţiei şi  nerecunoaşterea dotaţiei 
n'a fost favorabilă. Unde se vedea acţiunea 
de colaborare a onor. d. Vernescu, se vedea tot 
sub forma negativă. Cine consimte în negaţiuni, 
nu consimte în nimic, (Aplause). Dar ce să vă 
vorbesc de trecut ? Vedeţi colaborarea d-lui Ver- 
nescu şi la opoziţia actuală din această Ca- 
meră. Şi acum a început în Cameră să plouă bi- 
“lete albe, chiar în materii unde nu s'a mai po- 
menit o asemenea procedare. Renunţări la co- 
misia bugetară, renunţări şi bilete albe la di- 
ferite alte comisiuni, renunţări la biurou, etc. 
Aşa este de clar tipicul! Când nu te poţi uni 
nici asupra ideilor, nici asupra persoanelor, cu- 
rend te uneşti asupra negaţiilor, dai bilet alb 
sau o renunțare, pui o bilă neagră sau o ne- 
gare. Şi aşa iarăş vechiul joc de a nu spune 
clar şi preciz unde vrei să mergi, pentru a pu- 
tea să câştigi în această nehotărire cât se poate 

mai mulţi aderenţi de tot felul: La ce? i-i 
spune când voi fi la guvern; şi când eştila gu- 
vern, acelaş joc. 

Dar să revin la desbinarea noastră. Aşa dar 
noi, cei eşiţi din organizarea partidului conser- 
vator de la 1882 încoace, am lucrat cum am 
putut prin un ziar, prin alte scrieri şi în Ca- 
meră. Sa pus în discuţia Camerei liberale 
ideea, nefericită a revizuirii Constituţiei : am com- 
bătut-o în Cameră, dar s'a votat, şi atunci am 
trebuit din principiu să'i recunoaştem legalita- 
tea." Apoi d. Brătianu s'a hotărit să adopte în 
cele externe o politică occidentală centrală, şi 
fiind-că poate nu se credea că inspiră destule 
garanţii de sinceritate, sau poate fiindcă nu voia 
s'o facă singur cu un partid, din aceiaş idee ce 
o avusese când a făcut apel la noi să luăm 
parte la proclamarea regatului, s'a, adresat la d. 
Carp ca să reprezente în străinătate această 
schimbare a politicei sale externe, schimbarea, 
în sensul nostru. Dar onor. d. Lascar Catargi a 
pus chestia că această luptă a noastră, de care 
avui onoare a vë întreţine deja prea mult, era, 
condusă de noi pentru interese personale. 

Adică d. Carp s'a dus la Viena ca să aibă o 
căpătuială diplomatică. 

D. L. Catargi. Ca să dea concurs. 

T. Maiorescu. Sper ca voi putea dovedi că 
aceasta nu se poate admite, şi să'mi permită d. 
Catargi a'i spune că nu a făcut bine să pună 
chestia pe asemenea tărem. 

D. Carp a fost la Viena. Cât timp? Atâtnu- 
mai cât a putut indeplini această misiune, după 

cum a înțeles’o d-sa, Apoi liber 'şi-a dat demi- 
sia, a venit în ţară şi a intrat în opoziție. 

Ce teorie voiţi acum să puneţi d-voastră ? 

Este cam meschin lucru să discutăm chestiile 
numai pe interes personal. 

Voiţi să puneţi teoria că în materie de repre- 
zentaţie în străinătate nu trebue să se privească 
ţara ca una fără, deosebire de partid ? 

Dar d-voastră, când aţi fost la guvern în aceste 
6—7 luni, aţi schimbat miniştrii din străinătate 
ai lui Brătianu? (Aplause). 

Nu, şi foarte bine aţi făcut, afară numai dacă 
aţi fi avut alte motive de capacitate; dar întru 
cât ar fi vorba numai de deosebire de partide, 
miniştrii din străinătate nu trebue schimbaţi, căci 
reprezentaţia, externă trebue menţinută, abstrac- 
ție făcând de luptele interne. 

A intrat d, Rosetti la Curtea de casaţie. Pen- 
tru căpătuiala d-sale ? 

D. L. Catargi. Ca să dea concurs, 

T. Maiorescu. Putea d. Rosetti să existe şi 
fără aceasta, Dar când vine un ministru, or- 
cine ar fi la guvern, şi propune cuiva numirea, 
la Curtea de casaţie, poate oare un om ca d. 
Rosetti să zică: nu primesc să intru, fiindcă ma. 
gistratura o consider ca o chestie de partid 
politic ? 

D. Rosetti trebuia să primească ca să intre 
în magistratura, înaltă, şi ar fi o fericire când 
în toată ţara s'ar lăţi simţimintul, şi seva lăţi 
cu legea inamovibilităţii, că în materie de ma- 
gistratură chestiile de partid nu au nici un rol. 

Acum vin la mine. 

Eu, ca advocat, am primit procese din partea 
celor de la guvern. Vë interésează şi situația mea 
de advocat, d-le Catargi ? 

Da, m'am trezit că mi s'a propus întâi din 
partea creditului fonciar rural ca să’i susțin un 
proces, nu tocmai aşa... gras. (Ilaritate). 

Noi, advocații, câştigăm relativ foarte mult, 
şi mai ales câştigăm în contra guvernului şi în 
contra administraţiilor celor mari. Dar în fine 
mi s'a propus un proces. Ce? Eu, advocat, să 
nu primesc un proces de la creditul fonciar rural, 
dacă cauza O cred dreaptă ? Să nu primesc să 
apăr creditului un proces? Dar aş fi unnebun! 
(Ilaritate). Nicăieri nu este altfel. Nu'mi pasă cine 
este la credit ca partid politic şi primesc. 

Al doilea, mi s'a propus printr'uu coleg din- 
tre advocaţi, d. Vasile Brătianu, să primesc un 
proces al ministerului domeniilor, în care era 
statul nostru implicat în Bucovina, un proces 
confuz cu Patriarhia din Constantinopol, unde era 
în chestie dreptul de proprietate al câtorva mo- 
nastiri secularizate de ale noastre. Imi spunea 
d. Vasile Brătianu: d-ta ştii nemţeşte, ţi-ai fä- 
cut studiile liceale în Viena; cunoşti legile aus- 
triace; ai fost şi ministru al cultelor; ştii ches- 
tia administrării averilor monastireşti şi în ce 
relaţii poate să fie acele proprietăţi cu Pa- 
triarchia. 

Astfel, mi s'a propus să fiu însărcinat cu con- 
ducerea acestui proces, dacă proces era să fie; 
dar mi s'a zis totaeodată: Mai bine ar fi pen- 
tru statsă se înţeleagă cu unul din proprietarii 


848 


români de acolo să'i vinză acele moşii cu risi- 
cul procesului. Ce eram să fac? Să refuz con- 
ducerea unui proces al domeniilor în Austria? 
Sau să refuz de a më pune în raport cu d. Hur- 
muzachi, dacă vrea să'ş sporească proprietatea 
sa imobiliară ? 

D. T. Calimach. Sa vindut moşia pe un preţ, 
aşa că cumpărătorul ei a două zi a vindut-o pe 
preţul îndoit la niște jidani. 

T. Maiorescu. Eu am vindut? Dar eu am 
fost insărcinat sau să susțin procesul, sau... 
D. T. Calimach. N'aţi susținut procesul. 

T. Maiorescu. N'am susţinut fiindcă d. Hur- 
muzachi a cumpărat dreptul asupra moșiilor de 
la minister, cu aprobarea consiliului de mi- 
niştri. 

Ce? Eu eram în minister? Cum, credeţi că 
eu am luat vre-o parte la înţelegerea dintre con- 
siliul de miniştri, d. Sturdza şi ceilalţi, cu d. 
Hurmuzachi? (Ilaritate, aplause 1). 


1) Intrerupătorul nu se arată bine informat, iar în Cameră, 
față de un proces pendent, nu ss puntea explica lucrul pe de- 
plin din cauza relaţiei sale cu chestia mănăstirilor închinate, 
caro din când în cand se exploatează în contra statului român. 

Ceea ce a vindut guvernul I. Brătianu d-lui Nic. Hurmu- 
zachi, nu au fost moşii cu proprietate sigura, ci numai drep- 
turile contestate asupra unor moşii din Bucovina, de la care 
statul român nu percepea venit şi în a căror posesie d. Hur- 
muzache nici n'a putut intra, fiindcă se aflau tocmai în pro- 
ces cu Patriarchia, căreia îi tusese închinate de Domni: Moldo- 
vei. Tribunalele austriace nu recunoşteau secularizarea petre. 
cută întrun stat străin şi când Patriarchia, voind s) înlăture 
cu desăvirşire mănăstirile moldoveneşti, cu cari împreună fu- 
seseră închinate acele moşi,, a cerut tribunalelor austriace „in- 
tibularea“ sa ca singură proprietară în Bucovina, guvernul ro- 
mån cu procuri luate de la stiriţii gi egumenii mănăstirilor a 

Să venim acum la al treilea proces, căci pe 
a] patrulea l-am refuzat. Al treilea proces a 
fost cel de la Banca naţională; d. Carada m'a 
însărcinat cu apărarea lui. Acest mic proces 
iarăş nu l-am refuzat, fiindcă n'aveam de ce, 
era drept. 

A!!... Dar aci ar fi de insinuat altceva. 
Aceasta s'a petrecut la 1883—84, şi după in- 
terpreiarea d-voastră, era vorba să primesc nişte 
foloase materiale ca advocat, pentru ca prin 
aceasta să susţin partidul liberal şi să părăsesc 
ideile conservatoare. 

Eu, onorabile d. Calimach, nu ştiu şi nu'mi 
pasă ce vor fi gândit cei cari 'mi făceau aceste 
propuneri de procese. Eu, ca advocat, aveam să 
examinez faptele procesului, fără a mă gândi 
cine sunt aceia ce'mi încredințează, procesele. 


vindut d-lui N. Hurmuzachi vechile drepturi asupra acelor mo- 
şii. In nici un caz statul nostru nu putea risca să pue în dis- 
cuţia unui tribunal străin dreptul su de proprietate asupra 
averii mânăstirilor închinate şi secularizate, şi orcine îşi poate 
închipui gravul precedent ce s'ar fi creat, dacă o hotărire de- 
finitivă din Austria ar fi tăgăduit dreptul de proprietate al sta- 
tului român şi l-ar fi recunoscut din contră Patriarchiei gre- 
ceşti. Guvernul nostru trebuia să scape de această contestaţie 
şi să treacă drepturile sale unui particular, care să se judece 
cu Patriarchia ; iar dacă acel particular le-a mai vindut altui par- 
ticular (indiferent cu ce preţ şi de ce nație), cu atât mai bine 
pentru statui român. Dealtminteri d. Hurmuzachi a încer- 
cat să fie „intabulat“ în acele moşii, dar cânda întâmpinat 
greutăţi din partea justiţiei austriace, wa grăbit să'şi vindă drep- 
turile altuia, care probabil se va fi înţeles cu Patriarchia (ceea 
ce statul nostru nu putea face). Este dar o eroare provenită 
din necunoştinţa împrejurărilor, dacă cineva evaluează moşiile 
în chestie după preţul pămîntului lor, parcă ar fi fost vin- 
dute ca proprietate clară, pe când în fapt s'a vindut numai 
drepturile precare a le unui proces politiceşte periculos şi în 
definitiv pierdut ca drept de proprietate a d-lui Hurmuzachi. 

Că vor fi gândit ei că aceasta să më ademe- 
nească şi să le fiu sprijinitor politic mai pe urmă, 
se poate. Dar atunci s'au înşelat în calculul lor. 
Eu, d-lor, am primit multe atacuri personale in 
Camera, liberală de la d. Meitani, de la d. Cos- 
tinescu, de la doctorul Romniceanu; după aceste 
precedente trebue astăzi să më simt foarte lin- 
guşit să văd pe aceeaş linie de atac şi pe d. 
Catargi. (Aplause). 

D. L. Catargi. Cu concursul care le-aţi dat, 
unul câte unul, “i-aţi ţinut 12 ani acolo. 

T. Maiorescu. Ar trebui să dovediţi ca în 
urma acestor procese s'a schimbat atitudinea mea, 
politică. Şi aceasta nu este. La 1885, 86 şi 87 
n'am fost şi n'am luptat în opoziţie întocmai 
ca mai nainte ? 

Ca să vë aduc o dovadă, n'am decât să vă 
amintesc un singur fapt: In atentatul de la 4 
Septemvrie vrea să se implice — şi s'a şi im- 
plicat — unul din colegii noştri, deputatul Oro- 
veanu. Căutau să mai implice şi pe d. Di- 
mitrie Brătianu şi pe d. Fleva. Aceasta era 
una din acele apucături nenorocite, cari în- 
cepeau pe atunci să fie la ordinea zilei, sub 
masca de indignare a poporului. M'am înscris 
între apărătorii d-lui Oroveanu, pe care-l cre- 
deam pe nedrept implicat; curtea cu juraţi a 
şi achitat pe d. Oroveanu, şi eu l-am felicitat 
de această achitare în plină Cameră, în faţa d-lui 
Ioan Brătianu. 

D. Kogălniceanu îşi va aduce aminte, căci îmi 
reproşa din această cauză lipsa de tact; chestie 
de apreciere, Eu ştiam ce fac şi eram dator s'o fac. 

Ei bine, susțineam eu situaţia acelui guvern, 
apărând astfel pe d. Oroveanu? 

Dar să revenim la chestii mai importante de- 
cât chestiile personale. 

La 1884, cu ocazia Adresei, am prezentat cu 
d. Carp şi cu alţii o contra-adresă, care coprin- 
dea ideile de reforme, identice cu acelea ce le 
discutasem la 1881 cu membrii comitetului con- 
servator de atunci, identice cu cele prezentate 
mai pe urmă de pe banca ministerială, în ape- 
lul către alegătorii de la 1888. S'a adăogat aici 
numai chestia etalonului de aur, născută mai 
pe urmă. 

In asemenea reforme legislative, e tot accen- 
tul de pus; iar nu în paralele şi în laterale. 

Printre acele reforme era şi aceea care este 
acum la ordinea zilei în această Cameră, chestia, 
inamovibilităţii magistraturii. 

Dar bine, vechii conservatori nu vor şi ei 
această reformă ? dar d. Vernescu care a intrat 
cu noi în ministerul de la Noemvrie 1888, nu 
voia legea inamovibilităţii ? Poate da. Intre ideile 
omenirii politice, după vorba d-lui Popescu, e şi 
aceasta, şi a trecut şi prin capul d-lui Vernescu. 
Noi făcusem proiectul de lege; d. Vernescu a 
devenit coleg cu noi pe banca ministerială. Dar 
vedeţi deosebirea : a trecut Noemvrie anul tre- 
cut, d-sa n'a prezentat proiectul ; a trecut De- 
cemvrie, nu l-a prezentat; Ianuarie nu; Fevrua- 
rie nu; Martie nu. O fi avend convingeri de ina- 
movibilitate? De sigur. Dar ce folos? Nu avea 
concentrată atenţia d-sale pentru acţiunea, prac- 
tică legislativă. 

După Martie, d. Vernescu trece la finanțe. O 
fi având idei finanțiare d. Vernescu, sunt con- 
vins; dar ştiţi, d-lor, e ca cu fântânele cele adânci: 
unde e prea adânc, adânc, e cam întuneric la 
fund, şi te întrebi: Ce e acolo? Va fi poate 
apă sănătoasă, va fi poate altceva; dar trebue 
o găleată să scoţi, să vezi ce e în fund. D. Ver- 
nescu, sunt convins, că are foarte multe în adân- 
cul cugetului d sale; dar ce folos că nu ese la 
iveală, in acţiune legislativă. A venit la justiţie 
onor. d. Gherassi în locul d-sale. Spre marea 
mea mirare şi mulţumire am auzit pe d. Ca- 
targi, în destăinuirile d-sale, spunând că la un 
consiliu de miniştri asupra disolvării sau nedi- 
solvării a vorbit şi d. Gherassi. Noi din Cameră, 
nu l-am auzit tot timpul cât a fost ministru. 
Va să zică vorbea d. Gherassi? Avea păreri în 
adâncul cugetului d-sale? Avea şi o găleată, cu 
care le scotea sub formă de da sau ba. Slavă 
d-lui! (Aplause, ilaritate). 

Astfel s'a neutralizat, s'a paralizat acţiunea 
guvernului d-lui Lascar Catargi ca lucrare legis- 
lativă. 

In ceea ce priveşte pe onor. d. Catargi ca şef 
de partid, noi am fi fost fericiţi să-l vedem ca 
un *conducător cu bunul simţ al d-sale şi sfă- 
tuitor iîntr'o sferă de acţiune, pe care respectul 
tutulor şi al nostru il indica, adică în Cameră 
ca prezident, cu rolul său din cele mai însem- 
nate. Cunoaşteţi cu toţii istoria contimporană 
dintr'un Stat vecin, rolul admirabil ce la avut 
Deak în momentul constituirei noului Stat ma- 
ghiar. Prezident al Camerei, refuzând participa- 

rea la guvern, refuzând or-ce altă onoare decât 
a fi sfătuitorul oare-cum impersonal al partidu- 
lui şi al ţării sale. Aceasta era după inchipuirea 
noastră rolul ce am fi fost fericiţi să-l aibă d. 
Catargi acum. 

Dar la acţiune? La acţiune cu d. Vernescu? 
Cu d. Vernescu, care a trecut de la justiţie, 
unde făcuse ce v'am spus, Ja finanţe, unde a 
facut ce ştiu ? Dar aţi văzut îndată efectul co- 
laborării d-sale ca mai inainte; neutralizare le- 
gislativă, basculă în administrare. In fiecare 
district antagonism între vernescani şi catar- 
gisti ! 

Ta Cameră ne numărăm cu bobii; cine for- 
mează, majoritatea, vernescanii sau catargiştii ? 
In combinarea viitorului minister al d-lui Ca- 
targi, vernescanii vor fi mai mulţi sau catar- 
giştii? Or vor mai intra te miri ce laterali, ca 
să câştigăm şi colegiul electoral din Iaşi ? 

Apoi aceasta trebuia să fie acţiunea partidului 
conservator faţă cu cerinţele situaţiei după că- 
derea d-lui Brătianu ? 

Dar proiectele de legi? Dar lucrarea legisla- 
tivă ? Eh! ca pe timpul d-lui Brătianu: aştep- 
taţi cinci ani de geaba. Veţi vedea la toamnă; 
şi la toamnă veţi vedea după noile alegeri! 

Aceasta era reforma ce voiam noi? Şi faţă 
cu necesitatea reformelor d-voastre ne vorbiţi 
numai de gândurile personale ? 

Apoi, d-lor, dacă e să vorbim de ambiţii per- 
sonale în partidul conservator, nu vě pare lucru 
firesc, ca personal vorbind, adecă de ambiţie per- 
sonală, de rivalitate, de gelozie personală (nu 

vorbesc de mine, căci ce însemnează un teo- 
retic mai mult sau mai puțin intrun partid? 
sper că nici nu-mi atribuiți prea mult ambiția 
de a fi pe banca ministerială, în or-ce caz, 
nu poate fi vorba, în cât më priveşte pe mine, 
de rivalitate de şefie, de aceea şi pot vorbi acum 
mai liber) aşa dar in partidul conservator, ca 
ambiţie personală vorbind, n'ar veni mai bine 
d-lui Carp, or d-lui Rosetti, dacă e vorba să fie 
altul prezident al ministerului, să fie atunci un 
om mai bătrân, nu din generaţia lor, un om 
față cu care deferenţa şi supunerea la conducere 
să fie naturală ? Judecaţi d-voastre singuri în 
mod firesc pentru fie-ce om: Nu trebue să “i fie 
d-lui Carp, pentru ambiția sa personală, mai uşor, 
dacă pe acest teren vë puneţi, ca să vadă pe 
d. Catargi ca prezident de consiliu, iar nu pe 
generalul Manu ? Căci faţă cu d. general Manu, 
dacă ar fi vorba de ambiţii personale, ar putea 
să, zică şi d. Carp: dar de ce nu eu? 

D. L. Catargi. Nu më atrageţi în chestii per- 
sonale., 

T. Maiorescu. Dacă d-voastră spuneți că pen- 
tru procese grase 'mi-am schimbat eu atitudinea 
politică, nu-mi daţi voe să vorbesc şi eu de in- 
terese personale în apărare? (Aplause). 

Cel puţin eu fac aceasta cu bună-cuviinţă, caut 
să o fac. (Aplause). 

D-lui Theodor Rosetti îi venea mai bine să se 
supună prezidenţiei d-lui Catargi decât acelei a 
fostului său coleg sub el, a d-lui general Manu. 
Evident că da; dacă ar fi vorba numai de chestie 
personală, de ambiţie, ar fi trebuit atunci să fie 

toţi în favoarea admiterii celui mai respectat din 
generaţiunea mai bătrână ca prezident al mi- 
nisterului. 

De ce dar nu putem da sprijinul nostru d-lui 
Catargi-Vernescu, pe când îl dăm din toată con- 
vingerea, ministerului prezidat de d. general Manu, 
aşa cum e format? 

Pentru că credem că în acest minister nu va 
începe acea paralizare de acţiune, care nu 'şi 
concentra activitatea asupra realizării de pro- 
grame de idei, ci asupra intereselor de basculă,; 
pentru că credem că aci nu va fi vorba care 
de care să 'şi formeze partizani, nu va fi accen- 
tul pus pe numiri şi destituiri în magistratură 
sau în alte funcţii, ci va fi întrun mod omo- 
gen şi înţeles accentul pus pe acele opere 
de reforme cari sunt la ordinea zilei şi cu 
cari stă şi cade viaţa mai departe, după con- 
vingerea mea, a partidului conservator. (A- 
plause vii). 

Şi d. Carp, dacă a câştigat în mijlocul nostru 
o aşa mare valoare, şi o are mai ales acum, 
aduceţi-vă aminte cum se prezenta ca putere 
politică acum trei ani şi cum acum? Aceasta 
este fiindcă a dat dovezi de o perfectă abne- 
gaţie de ambiţie personală. (Aplause). 

Nici prezident de Cameră, nici ministru, sim- 
plu deputat, aşa se prezentă un om de prin- 
cipii politice. Şi susţinem împreună cu d-sa, din 
toată convingerea, ministerul generalului Manu; 
avem încrederea că va îndeplini opera de re- 
formă legislativă, pentru a cărei realizare nu- 
mai are în ochii noştri valoare lupta politică. 

Aşa fiind, nimeni din noi nu facem chestie 
personală, în prima linie nu acela care ar fi pu- 
tut-o face, d. Carp; ci dăm un exemplu de su- 
punere la idei şi luptăm pentru ele, şi am fi 
dorit ca în acest exemplu să fim încurajați şi 
de alții mai în vîrstă decât noi. (Aplause pre- 
lungite). 


99. 


La adresă, alineatul relativ la şcoale. 


(Şedinţa Camerei de la 12 Decemwrie 1890) 


Ministerul din acel timp. 


General G. Manu, prezident şi interne. 

Al. Lahovari, externe. 

T. Maiorescu, culte şi ad-interim lucrări 
publice. 

Men. Germani, finanțe. 

Al. Marghiloman, domenii. 

General Vlădescu, răsboi. 

Grig. Triandafil, justiţie. 


T. Maiorescu, ministrul instrucţiunii pu- 
blice. D-lor deputaţi, administrarea şcoalelor nu 
poate decât să fie recunoscătoare pentru atenţia 
ce se dă învățămîntului; ea este cu deosebire 
recunoscătoare pentru tot ce semnalaţi ca lucru 
de îndreptat, şi vë rog şi în viitor ca or-ce abuz 
ce-l aflaţi, or-ce abatere de la lege ce veţi con- 
stata, să bine-voiţi a mi le aduce la cunoştinţă. 

Insă, d-lor, dacă nu mě înșel, suntem la desba- 
terea adresei de rëspuns la Mesagiul Tronului, 
şi or-cât de interesante ar fi multe din întrebă- 
rile cari le-a agitat, de exemplu, opor. d. Const. 
Constantin Dobrescu, ele poate şi-ar fi avut un 
loc mai potrivit în altfel de desbateri, unele mai 
bine la discutarea bugetului, altele la discutarea 
legii instrucţiunii publice, care va veni în curend 
in desbaterile parlamentare, altele poate sub 
formă de interpelare. 

Daţi-mi dar voie să më mărginesc a atinge 
în scurt şi pe rind ideile ce s'au emis cu ocazia 
adresei întru cât sunt relative la adresă. 

Onor. d. Iepureanu şi d. Dobrescu au inceput 
prin a arăta părerea de rău că sar fi promis 
acum doi ani, prin Mesagiu, relativ la instruc- 
iunea, publică unele proiecte de reformă, dar că 
nu s'ar fi îndeplinit acea promisie. 

D. lepureanu zice: se vorbea de îndreptarea 
instrucţiunii, în deosebi de ceea ce priveşte şcoa- 
lele rurale, dar a r&mas această vorbire literă 
moartă. 

D. Dobrescu iar zicea, citind pasagiul : se pro- 
misese un proiect, de reformă al învăţămîntului 
real şi reforma numirii învăţătorilor rurali, dar 
nimic din acestea nu s'a adus. 

Aceasta nu este exact, şi vë dovedesc. Sa 
promis din partea acestui departament, prin Me- 
sagiul de la 1 Noemvrie 1888, subscris şi de 
mine, trei lucruri: legea pentru invăţămintul 
real, pentru numirea învăţătorilor, şi al treilea, 
că se va lucra pentru organizarea clerului mi- 
rean. Se zicea că această din urmă lucrare este 

încă, în cercetarea Sf. Sinod, şi că îndată ce Si- 
nodul va termina, lucrarea va fi adusă în des- 
baterea d-voastre. 

Aceste trei promisiuni din Mesaj, în ceea ce 
priveşte acest departament, au fost îndeplinite 
în chiar acea sesiune. Aşa, reforma privitoare 
la învăţămintul real şi reforma privitoare la nu- 
mirea învăţătorilor rurali, impreună cu alte re- 
forme, au tost depuse la Senat chiar în acea 
sesiune sub numele de proiect de lege pentru 
modificarea unor articole din legea instrucţiunii 
publice; iar acea lucrare, care era numai pro- 
misă de a se efectua relativă la cler, fără a se 
preciza epoca terminării ei, s'a efectuat în ade- 
văr; a stăruit Sf. Sinod, am stăruit şi noi, şi 
s'a putut elabora însuş proiectul de lege, care 
a fost depus la Cameră în chiar acea sesiune 
1888—1889; va să zică, promisiunea a fost în 
întregul ei îndeplinită. 

Dar a fost îndeplinită întrun spirit care nu 
îndestulează pe d. Dobrescu ? Aceasta se poate; 
rămâne însă, când discuţia asupra acelor pro- 
iecte se va face, să se vadă cari păreri se vor 
admite, 

Aşa fiind, cred că o mare parte a observă- 
rilor făcute şi amendamentelor propuse acum la 
adresă vor avea locul lor mai nemerit la des- 
baterile proiectelor de legi depuse înaintea, 
d-voastre, 

Prin urmare, pentru a începe cu amendamen- 
tul, sau mai bine cu întrebarea d-lui Tocilescu: 
ce are de gând să facă guvernul cu proiectul de 
lege pentru clerul mirean? am onoare să rës- 

pund: Guvernul are de gând şi vë roagă să 
luaţi în cercetare acum proiectul depus încă de 
atunci, şi insistă a vă ruga să acceleraţi aceste 
desbateri cât se poate de mult. Dacă voiţi, chiar 
la prima trecere în secţiuni să ne ocupăm de el. 

Mai preciză declaraţie nu se poate. (Aplause), 

Trec acum la amendamentul d-lui Dobrescu 
în privinţa legii instrucţiunii publice. Proiectul 
de lege este depus, cum am avut onoare a vă 
spune, la Senat; este depus în timpul promis. 

Nu este numai depus la Senat şi r&mas acolo 
în cartoane; a fost de atunci încoace studiat de 
secţiile Senatului ; nu a fost numai studiat : s'au 
numit şi delegaţii, cari lau studiat la rindul lor 
şi au ales şi raportorul; raportorul şi-a făcut 
raportul, raportul s'a împărţit şi distribuit, este 
pus chiar la ordinea zilei a Senatului acum ime- 
diat după terminarea desbaterilor r&spunsului la, 
adresa 'Tronului. 

Va să zică, este un lucru care a eşit cu de- 
săvirşire din perioada promisiunilor vage; este 
un lucru care se va îndeplini acum şi se va 
cerceta de celălalt corp parlamentar. 

Am adus întâi acest proiect de lege la Senat, 
fiind-că, după Constituţiune, există anume în Se- 
nat doi delegaţi din partea universităţii; unul 
din partea universităţii din Bucureşti şi altul 
din partea celei din Iaşi. 

Am crezut dar mai conform cu spiritul Con- 
stituțiunii ca acel proiect să treacă mai întâi 
prin Senat, care are în mijlocul sëu doi repre- 
zentanţi ai învăţămîntului public după chiar pre- 
scrierea Constituţiunii. 

In această situaţie mă întreb : Ce voeşte amen- 
damentul d-lui Dobrescu ? 

Din interesanta, foarte elocuenta şi cam lunga 
vorbire a d-sale — pentru care îi exprim adânca 
mea, recunoştinţă — trei sferturi le-am auzit aci, 
un sfert îl voi citi în Monitorul oficial, şi më 
voi pătrunde de observaţiile profunde ce le-a 
făcut, Insă din lunga d-sale vorbire 9 zecimi, 
şi aceasta e un fel de statistică, nu se referă, 
de loc la amendamentul prezentat de d-sa. Sub 
cuvint de amendament la adresă, aţi făcut un 
interminabil şir de observări, cari nu au nimic 
a face cu adresa, în mare parte chestii de de- 
talii, de amănunţimi administrative, 

In privința lor ce doriţi să vă spun? Este 
oare o interpelare ca să răspund la toate? Voiţi 
să treacă toate acestea în adresă? Voiţi să se 
discute, d propos de adresă, chestia de ce un 
certificat eliberat de o şcoală rurală este sau nu 
este valabil în oraş? Voiţi să se discute cu 
această ocazie dacă pentru ocuparea, unei catedre 
trebue să se facă concurs, sau o altă formă de 
examen? Toate acestea sunt chestii de adminis- 
traţie, cari nu se pot discuta acum. 

D. Dobrescu mi-a propus chiar două pariuri 
în privinţa adevărului celor susținute de d-sa,; 
imi pare rău că de pe această bancă nu pot 
primi pariuri. Când vom trece dincolo în anti- 
cameră, să vorbim de asemenea lucruri, dacă 
voi avea timp. 

Dar ce au a face toate acestea cu adresa? 

Amendamentul d-lui Dobrescu a fost nu- 

mai un pretext de vorbă. Dacă este să-l ana- 
lizăm, el coprinde următoarele patru puncte : 

Obligativitatea instrucţiunii, certificatele rurale 
şi urbane, întinderea inamovibilităţii şi învăţă- 
mintul real. 

Dia acest amendament văd cu mulţumire că 
un aşa însemnat membru al opoziţiunii pare a 
adera în principiu la această parte a adresei ma- 
jorităţii; căci şi majoritatea, în loc de afirmarea, 
mai esitantă a guvernului în privirea reformelor 
de introdus în învăţămînt, majoritatea cere a se 
aduce acum un proiect întreg asupra reformei 
legii instrucţiunii. Aceasta imi cereți şi d-voastră, 
aceasta s'a şi făcut, şi proiectul este la ordinea 
zilei în Senat. Numai înainte de a lua în dis- 
cuţie şi pe când este în discuţie in Senat un 
proiect de lege pentru reformarea actualei legi 
a instrucţiunii, d-voastră voiţi să se prejudece 
lucrul acum cu ocazia adresei, să sə prejudece 
înainte de a eşi din desbaterile de la Senat. 
De ce? Nu o să vină legea dela Senat la Ca- 
meră ? Onorabile d-le Dobrescu, eu vë cunosc 
aci ca deputat, şi nu vë pot recunoaște aici altă 
calitate. Dar d-voastră văd că vorbiţi mereu în 
numele corpului profesoral. 

Nu ştiu de unde puteţi fi autorizat la aceasta. 
Dar dacă e vorba să discut cu d. profesor Do- 
brescu, să'mi permită a'i observa că formularea 
celor patru aliniate din amendamentul d-sale nu 
respectă ierarhia ideilor; este, cum am zice, prea 
puţin pedagogică, căci înțeleg să vorbiţi într'un 
amendament la adresă de principiul cel mare al 
reformei învăţămintului real; dar alături cu acest 

princip să ne vorbiţi că atestatele de la şcoa- 
lele primare rurale să fie egale cu ale altor şcoale 
primare, aceasta însemnează a confunda princi- 
piile generale cu mici regule de administrare 
specială ; acestea, sunt chestii prea, de amânunte. 
Și din acest punct de vedere cred că amenda- 
mentul d-voastre nu 'şi are locul aici. 

Pentru amendamentul d-lui Tocilescu, cu pri- 
vire la complectarea, facultăței juridice, chestia 
se va discuta asemenea când reforma legii in- 
strucţiunii va veni de la Senat la Cameră; se 
va, examina atunci dacă am ajuns la această 
stare de desvoltare a studiilor juridice, încât fa- 
cultăţile să poată da şi diplome de doctorat. 

Sunt mulţi membri ai parlamentului compe- 
tenţi în această materie, şi va eşi, fără îndo- 
ială, din desbaterile d-voastre o decizie şi în pri- 
vinţa aceasta, 

Onor. d. Theodorescu, mai scurt şi, în apa- 
renţă, mult mai amabil pentru administrarea, 
şcoalelor, zice într'o parte a amendamentului 
d-sale să se facă un proiect de lege pentru re- 
organizarea învăţămintului. E făcut ; până atunri 
însă d-sa recomandă o strictă observare a legii. 
Dacă e vorba de o recomandare generală, atunci 
trebue s'o primim cu toţii şi pretutindeni; e ne- 
cesar ca în or-ce parte a administraţiei să se 
observe legiie în modul cel mai strict. Dar dacă 
e vorba de ceva special relativ la învățămîntul 
public, atunci în vorbirea d-sale asupra amen- 
damentului a rămas o lacună tocmai în această, 
parte. Dacă mi-ar fi semnalat ce anume lege 
crede d-sa că ar trebui să fie în mai strictă ob- 

servare, negreşit că eu aş fi răspuns. Dacă era 
vorba de cazuri particulare, era mai nemerit să 
le aducă sub formă de interpelare. Dar dacă 
prin recomandarea într'o adresă la Tron a stric- 
tei observări a legilor d-sa vrea să provoace un 
vot de blam, îl rog să'l declare aşa... 

D. G. D. Teodorescu. Legea de gradaţie 
nu s'a aplicat dela început, ci numai de câţi-va, 
ani a început să se aplice. 

D. ministru al instrucţiunii publice. Mul- 
țumesc d-lui Teodorescu pentru întrerupere. 

Legea gradaţiei, votată sub Camerile şi gu- 
vernele naţional-liberale, s'a aplicat, cu mari sa- 
crificii bugetare, pentru prima oară în intregi- 
mea, ei de această Cameră. Zic in întregimea ei, 
fiind-că în proiectul de buget ce vă e prezentat 
acum e aplicată, în sfârşit, şi la profesorii de 
seminarii. 

Dealtminteri să'mi permită onor. d. 'Teodo- 
rescu a'i spune: a releva anume, în adresa la 
Tron, numai respectarea gradaţiei salariilor cor- 
pului profesoral, cred că ar fi ceva nepotrivit. 
Toate legile trebuesc respectate; dar, faţă cu alte 
trebuinţe mai ideale ale învățămintului public, 
a accentua anume o chestie de leafă, e accentul 
cel mai puţin de recomandat pentru profesori. 
(Aplause). 

Din toate aceste considerante cred că alinea- 
tele adresei, aşa cum sunt formulate de majori- 
tatea delegaților, fiind-că se refer la proiectul de 
lege al instrucţiunii depus în Senat, pot înlocui 
toate amendamentele propuse. (Aplause), 


100. 


In privinţa bugetului căilor ferate pe 
anul 1891. 


(Şedinţele Camerei de la 18 şi 19 Decemvrie 1891) 


Din motivele arătate la pag. 48 a întro- 
ducerii istorice, la modificarea cabinetului 
G. Manu (în urma demisionării d-lui T. G. 
Rosetti şi a retragerii d-lui P&ucescu), auto- 
rul prezentei publicări este ad-interim însăr- 
cinat şi cu ministerul lucrărilor publice. Si- 
tuaţia îl obligă să mai ţie câteva discursuri 
şi în această calitate. Cele d'întâi sint ur- 
mătoarele, ţinute în Cameră asupra buge- 
tului căilor ferate pe 1891. 


A) In discuţia generală. 


T. Maiorescu, ministru de culte şi ad inte- 
rim de lucrări publice. D-lor deputaţi, voi avea 
onoarea să răspund la observările făcute asupra 
acestui buget în ordinea în care s'au emis. 

Onorabilul d. Aslan s'a plâns intâi de timpul 
prea, scurt ce e lăsat d-lor deputaţi ca să stu- 

dieze raportul şi bugetul însuş. Cred că impu- 
tarea aceasta, în ceea ce priveşte guvernul, e 
cu desăvirşire nedreaptă; nu e vina noastră, 
de loc. 

Bugetul căilor ferate trebue să intre în apli- 
care — şi voi avea, onoarea a vë spune pentru 
ce, de şi cea mai mare parte din d-voastre tre- 
bue să o ştiţi deja — trebue sä intre în aplicare 
la 1 Ianuarie st. n.; prin urmare, trebue să se 
supună discuţiunii şi votului d-voastre înainte 
de această dată. 

Incepe Camera la 15 Noemvrie, discuţia adre- 
sei a ţinut până acum câte-va zile. Dacă aţi în- 
treba pe or şi ce ministru din câţi s'au stre- 
curat pe aceste bănci, dacă îi place ca discuţia 
adresei să ţină atâtea zile, încât, să se răpească 
timpul pentru discuţia altor lucrări mai practice 
şi poate mai folositoare, cred că fie-care ministru 
vă va răspunde: am preferi ca discuţia adresei 
să ţină mai puţin timp. Dar aceasta atirnă de 
la d-voastre; şi, fiind-că ţine atât cât ţine, noi 
trebue să ne supunem. A ne învinui însă pe 
noi de prea multul timp consacrat adresei, ar fi 
din partea d-voastre ceva nedrept. 

Nu e a noastră vina, ci a întregilor impreju- 
rări parlamentare. Bugetul s'a depus la timp, 
aceasta o puteţi cere guvernului; comisiunea 
bugetară a fost sesisată la timp, subcomisiu- 
nea, bugetară de asemeni, iar urgenţa sub care 
vi se prezentă acest buget provine din cauza înce- 
putului constituţional al deschiderii parlamentului, 
Şi în acelaş timp de la prelungirea, după obiceiu- 
rile noastre parlamentare, a discuţiunii adresei. 

A doua observare sau imputare a onor. d. 
Aslan a fost că bugetul căilor ferate ar trebui 
să se prezinte ca o unitate cu bugetul general, 
sau cum se exprimă d sa printr'o altă variantă 
de cuvinte, în universalitatea bugetului general. 
Da, bugetul căilor ferate, ca parte specială din 
bugetul ministerului lucrărilor publice, care însă, 
face parte din bugetul general al statului, ar fi 
bine să se prezente cu acesta împreună înglo- 
bat în totalitatea bugetului de venituri şi chel- 
tueli ale statului, 

Dar pentru aceasta s'ar cere ca să se poată 
prezenta bugetul drumurilor de fer atunci când 
se preezntă şi bugetul general al statului ; adică 
pentru a fi terminat cu votarea la 1 Aprilie, 
sau vice-versa, ar trebui ca bugetul general al 
statului să înceapă a lucra la 1 Ianuarie. Rela- 
tiile internaţionale ale drumurilor noastre de fer, 
şi sunt sigur că şi d. Aslan voeşte să le men- 
ținem şi chiar să sporim raporturile noastre de 
comunicaţie cu restul Europei, nu ne permit în- 
ceperea bugetului căilor ferate la 1 Aprilie, 
fiindcă comptabilitatea la toate celelalte state cu 
cari stăm în relaţii, se încheie la sfirşitul lu- 
nei Decemvrie, stil nou, ceeace ne sileşte şi pe 
noi ca să facem, în privinţa comptabilităţii, tot 
aşa ; căci dacă am face altfel, să'mi permită d. 
Aslan a'i spune, că atunci am face tocmai ceea 
ce ne imputa d-sa în altă parte, o administra- 
ţie chinezească, adică ne-am închide cu un zid 
chinezesc în contra celorlalte administrații stră- 
ine, cu cari este legată rețeaua noastră de căi 
ferate. 

Prin urmare, această imputare este asemenea 
nedreaptă în ceeace priveşte bugetul special al 
drumurilor de fer. 

A treia observare: bugetul acesta este fără 
nici o bază, nu se arată fondul, averea, nu se 
arată, capitalul; când se spune aci că avem un 
beneficiu neto de 12 milioane şi atât, aceasta 
este o aparenţă, o iluziune ; căci ar trebui să 
se întrebe, din punctul de vedere comercial, cât 
la sută produce fondul acestei întreprinderi, şi 
atunci s'ar vedea că nu produce nici 5 la sută, 
cum produc capitalurile noastre în mod legal, 
ci numai 2 la sută sau 2 şi jumătate. 

D-lor, din slabele mele cunoştinţe în această 
materie, vë mărturisesc că nu înțeleg de loc ce 
a voit să zică d. Aslan. Am înţeles ce zicea cu 
unitatea sau universalitatea bugetului; dar ches- 
tia cu fondul sau capitalul vë mărturisesc că nu 
o înţeleg, sau poate nu o înţelege d-sa. 

Apoi s'a mai pomenit aceasta în vreun bu- 
get ca să se arate capitalul administraţiei? 

Fară îndoială, aci se ¿face o confuzie între 
„buget şi între bilanţul general; căci este inad- 
misibil ca să se ceară a se arăta în buget in- 
ventarul averii generale. Unde s'a mai văzut 
aceasta ? 

Dar să vë dau un exemplu: este un alt bu- 
get care vi se prezentă cu veniturile şi cheltue- 
lile sale, bugetul domeniilor. Ei bine, s'a pome- 
nit vreodată ca în acest buget să se facă in- 
ventarul averii domeniale ? 

D. N. C. Aslan. Nu m'aţi înţeles şi voi fi silit 
să vorbesc încă odată la articole. 

D. T. Maiorescu, ministru ad interim la 
lucrările publice. Numai aşa se pot inţelege 
cele zise de d-voastră, şi tot aşa cred că v'au 
înţeles toţi câţi v'au ascultat, că administraţia 
drumurilor de fer trebue să'și facă inventarul 
fondului său, şi totdeodată să se ştie cât are 
drept capital, cât o costă, cât se uzează, cât 
trebue să pună la o parte, adică inventar şi bi- 
lanţ de profit şi pierderi. Toate bune ; dar ce au 
a face lucrurile acestea, cu bugetul? Bugetul este un 
alt ordin de idei. Despre inventar se ințelege că 
trebue să fie stabilit, şi pentru aceasta onor. d. 
Aslan, dacă voeşte să vadă, să binevoiască să 
treacă pe la administraţia căilor ferate şi se va 
satisface. Acolo va vedea ce capital se adminis- 
trează, va vedea câte milioane ne costă toată 
întreprinderea ca fond, va vedea că ne costă 
mult r&scumpărarea drumului de fer Cernavoda- 
Constanţa; că ne costă foarte mult r&scumpă- 
rarea liniei Strusberg; asemenea va vedea că 
ne-a, costat grozav de mult şi Crawley 1), şi va 
vedea atunci cari sunt raporturile veniturilor 
drumurilor de fer cu capitalul comercial; dar 
acestea nu au a face cu bugetul. Şi prin ur- 
mare, să'mi permită onor. d. Aslan a declara 
acest al treilea punct neadmisibil ca obiect al 
discuţiei bugetului. (Aplause). 

Să venim acum la al patrulea punct: Eva- 
luările, Vë mărturisesc însă că onor. d. As- 
lan, după ce m'a descurajat de la început prin 
confuzia între bilanţ şi buget, m'a descura- 


1) Ceaur-Aslan stăruise pentru Crawley. 

jat şi pentru tot restul întrebărilor d-sale. Nu 
mai ştiu ce încredere să am in competența 
d-sale pentru cele-lalte observări. D-sa zice: 
Evaluările aşa cum le face direcţia generală a 
căilor ferate ne vor duce la o decepţie certă. 
Pentru ce? Pentru că modul arătat aci de eva- 
luare, acela adică de a se lua mijlocia şi sporul 
nu de la un an lu altul, ci de la doi ani, această 
mijlocie, acest mod nu este sigur. D. Aslan ne 
propunea să luăm numai cutare două luni. 

Apoi, d-le Aslan, în administrarea căilor fe- 
rate, unul din cele mai eminente servicii este 
cel statistic; sunt lucrări de statistică volumi- 
noase, pline de date, cari sunt de toată impor- 
tanţa pentru cine ştie să le citească şi să le în- 
țeleagă ; aci este prima bază de evaluare. Toc- 
mai în rîndurile cari le citați d-voastră pentru 
mica iuţeală, se arată că la acest proiect de eva- 
luare, care a fost făcut în Octomvrie, nu se ştia 
încă sigur ce va da Octomvrie, Noemvrie şi De- 
cemvrie în privinţa traficului mărfurilor de mică 
iuţeală, adică dacă acele 23 milioane prevăzute 
ca evaluare din anul 1889, pentru anul 1890 
vor fi atinse; căci pentru primele 9 luni veni- 
tul se arată scăzut; dar se argumentează aici 
că ultimele 3 luni ne vor aduce la cifra prevă&- 
zută. Acum d-voastră întrebaţi: Este sigur că 
cifra se ajunge în acele trei luni? Ei, vedeţi, 
astăzi vë pot răspunde, fiindcă au trecut cele 
3 luni, şi avem acum şi aceste date: cifra eva- 
luată la aceste venituri s'a atins; evaluarea a 
fost foarte exactă, s'a îndeplinit prevederea aşa 
cum a fost arătată în buget. 

Dacă prevederile direcţiei s'au îndeplinit exact, 
daţi-mi voe să zic că: ceteris paribus, trebue să, 
ne încredem şi în evaluarea direcţiei generale 
pentru anul viitor la traficul de mică iuţeală. 

D. N. C. Aslan. D-voastră o ştiţi. 

T. Maiorescu, ministru ad interim de lu- 
crări publice. Eu, după datele din trecut, cred 
că evaluarea, cum o face acum bugetul pentru 
mica, iuţeală, se va realiza ; d-voastră însă ne-aţi 
spus, că aceste evaluări ne vor duce la o „de: 
cepţie certă“. Vom vedea. Ne vom întâlni la 
aceeaş epocă a anului viitor, nu ştiu dacă eu 
ca ministru al lucrărilor publice, dar mai sigur 
d-voastră ca deputat, şi atunci se va constata 
cine a avut dreptate. 

A cincea observare a onor. d-lui Aslan: cum 
se poate ca, crescând numărul kilometrilor căi- 
lor noastre de exploatare, să descrească venitul 
mijlociu al fiecărui kilometru ? 

Şi aci ne-aţi vorbit de lipsa unui plan unitar 
în construirea liniilor noi de drum de fer, de 
nechibzuita adăogire a unor linii cari — nefiind 
destul de productive — fac să scadă venitul mij- 
lociu kilometric în detrimentul vechilor linii pro: 
ductive, şi în solicitudinea d-voastră pentru această 
parte însemnată a administraţiei publice ați adăo- 
gat o părintească observare la adresa colegilor 
d-voastră din Cameră. 

Toate bune şi frumoase; më întreb numai ce 
au a face toate acesteala discuţia bugetului pe 
anul 1891? 

Cand vom mai veni cu un proiect de lege, 
d-voastră Camera, sau noi guvernul, ca să mai 

construim un crâmpei de drum de fer, atunci la 
discuţia generală veţi vorbi de această politică 
unitară pentru construirea căilor ferate; dar la 
bugetul acesta pentru 1891, care trebue să se 
voteze până mâine, ce caută această discuţie? 
Ce fel, să nu trecem în buget veniturile şi chel- 
tuelile liniilor a căror înfiinţare vë displace? Să 
nu ne ocupăm de traficul acelei administrații ? 

Da, trebue să-l luăm, aşa bun, rău cum se 
află, pentru că este al nostru şi noi exploatăm 
acea linie; iar observările d-voastră, foarte in- 
teresante, vor fi reeditate la un nou proiect pen- 
tru o nouă construire de drum de fer. (Aplause). 

Acum să venim la faimoasa chestie a tarife- 
lor, despre care regret că d. Aslan a făcut nu- 
mai nişte observări vagi, de şi, de sigur, a fost 
în deplina cunoştinţă de cauză, ca şi la celelalte 
imputări. 

Imputarea că este numai un spirit strimt de 
cancelarie, care domină în administrarea căilor 
ferate, că aici este, precum zicea d-sa, o admi- 
nistrare chinezească, cred că nici aceasta nu este 
` meritată, 

Dealtminteri, vë mărturisesc, după cum v'am 
spus şi când a fost vorba de administrarea, şcoa- 
lelor, că sunt foarte recunoscător când se aduc 
în Parlament cât se poate de multe observări 
asupra unei administrații publice, şi aceasta pen- 
tru dou& motive: că e bine să se facă lumină 
publică asupra administraţiei generale, este unul 
din foloasele sistemului parlamentar; şi al doilea 
că astfel guvernul este mai lesne adus în pozi- 
ție să îndrepteze ceeace este de îndreptat, 


373 


Trecând acum la chestia tarifelor, v&d că onar. 
d. Aslan s'a ocupat în primul rând de tariful 
persoanelor cari călătoresc pe drumurile noastre 
de fer. Dar tocmai aci s'a şi introdus de admi- 
nistraţia noastră o reformă curajoasă : reduce- 
rea însemnată a preţului biletelor pentru distanțe 
mai mari. Eu am avut ocazia să lucrez un 
an de zile în consiliul de administraţie al căilor 
ferate, şi, cu privire la direcţia generală, am pri- 
mit în acest timp impresia îmbucurătoare că 
este acolo o atmosferă — cum zice francezul — 
embiantă de idei de progres şi de curajoasă. 
iniţiativă, 

Reforma îndrăzneață, dar binefăcătoare a mi- 
nistrului Baros din Ungaria cu marea reducere 
de preţuri prin tariful de zone, mai ales apro- 
piate, fusese pregătită în publicitatea germană 
şi prin cunoscutul autor Eduard Engel. Incă de 
vro 2 ani şi jumătate, de când eram coleg cu 
d. Alexandru Ştirbei, pe atunci ministru al lu- 
crărilor publice, îi dasem o carte a lui Engel 
asupra. acestor reforme de tarif, introduse mai 
târziu de Baros, reforme al căror iniţiator se 
pretinde a fi Engel. Pe acest Engel îl cunosc per- 
sonal şi i-am comunicat şi reforma diferenţială 
introdusă de căile noastre ferate cu scăderea pre- 
ţurilor în depărtare. Şi Engel, în ziarele din Ger- 
mania, cu autoritatea-i recunoscută, a lăudat 
administraţia căilor ferate române că a avut 
curajul să înceapă această reformă în tariful că- 
lëtorilor, şi că România este a doua ţară în Eu- 
ropa care a dat dovadă de progres în această 
privinţa, pe când celelalte state erau încă în 

stagnațiunea vechilor tarife scumpe. Dar tot el 
zicęa că nu este destul aceasta, ci că trebue să 
ajungem la scăderea prețurilor în zonele mai 
apropiate. 

Cu aceste impresii am intrat acum un an 
în consiliul de administraţie al căilor ferate, 
‘si cel întâi cuvint ce îl-am spus d-lui Duca a fost 
despre reforma tarifelor de călčtori, şi am găsit 
pe d. Duca lucrând cu energie tocmai în acest sens; 
l-am găsit cu pregătiri pentru această reformă; 
am aflat făcută o foarte însemnată lucrare sta- 
tistică, un volum gros imprimat, unde se făcuse 
relevarea am&nunțită de câţi călători au circulat 
din fie-care stațiune a ţărei la fie-care alta în 
decursul unui an, de unde se vede, de exemplu, 
indată câţi călători au pornit să zicem, de la 
staţia Periş la fie-care altă staţie: la Ploeşti, 
Crivina, Buftea, Bucureşti, sau or unde, specifi- 
cându-se numărul căletorilor pentru fie-care în 
parte; toate acestea pentru a stabili o bază a 
mișcării in vederea unei noui reduceri a tari- 
felor. 

Aşa dar, departe de a fi aici un spirit de can- 
celarie sau un spirit de stagnaţiune chinezească, 
este, din contra, o mare preocupare a directo- 
rului pentru reducerea posibilă a tarifelor. Şi 
pentru a vë mai da o dovadă despre aceasta, 
am onoarea şi plăcerea a vë declara că lucrările 
pregătitoare pentru noua reducere de preţuri la 
biletele călătorilor pe zone apropiate sunt aşa, 
de înaintate, în cât la 1 Mai 1891 se va şi pune 
în practică. (Aplause). 

Dar d. Duca are o calitate, or să o numin 

un defect: nu-i place să facă vorbă multă; de 
câte-ori îi ziceam: dar mai arată-te; mai spune; 
să mai publicăm ceva prin ziare. Lasă, r&spun- 
dea; omul să facă făra vorbă, şi apoi se va ve- 
dea ce face. 

Nu am fi noi oare nedrepţi de a-i imputa, 
fără destulă cunoştinţă de cauză, tocmai acolo 
lipsă de iniţiativă unde o are, sau lipsa de acti- 
vitate or de spirit general tocmai acolo unde e? 

D. N. C. Aslan. Sunt fericit că'l constat, 

D. T. Maiorescu, ministru ad interim de 
lucrări publice. Trec acum la tariful mărfuri- 
lor. Aşa vag zis, cum a zis onor. d, Aslan: 
să se facă să prospere ramurile de activitate 
naţională, industria noastră şi mai ales cerealele 
prin politica de tarife a căilor noastre ferate, nu 
prea foloseşte mult la discuţia unui buget cu 
cifre precize. Căci chestia aceasta e o chestie 
specială şi mai grea. Am aci trei rapoarte ale 
direcţiei generale, le-am citit cu cea mai incor- 
dată atenţie: e intâi un raport de vr'o 44 coale 
asupra situaţiei tarifelor, şi mai sunt două de 
vr'o 80 pagine asupra greutăților particulare in 
funcţionarea căilor noastre ferate şi asupra unor 
mijloace de remediare, 

Ce nu'mi pare drept în critica d-voastră, d-le 
Aslan, e iarăş observarea că aci nu s'a făcut 
mmic. Nu este exact; din contra, s'au făcut multe 
reduceri de tarife: a inceput reducerea de tarife 
încă la 1879, şi tocmai în privinţa cerealelor, de 
şi era administraţia, străină pe atunci; şi la 1880 
s'a fâcut o altă şi mai mare reducere, luase Sta- 
tul administraţia; la 1884 şi mai mare; la 1885 

încă una, aşa în cât numai de la 1884--1886 
e o reducere mijlocie de 30 la sută asupra ce- 
realelor; şi dacă luăm în comparare sporirea 
numărului kilometrilor de căi ferate în exploa.- 
tare, e de 40 la sută: aşa în cât, pe când un 
vagon de cereale transportat pe distanţa mijlocie 
a acestor transporturi, adică pe 160 kilometri, 
costa la 1882 suma de 89 şi jumătate lei, era, 
la 1885 de 65 lei, va să zică, o diferenţă în mai 
ieftin de 24 şi jumătate lei, 

Indată ce studiaţi chestia aceasta mai amă- 
nunțit, rezultă, cel puţin aşa a rezultat pentru 
mine, că reducerile la tariful de cereale, tarif cu 
atât mai importat cu cât formează, peste 50 la 
sută, peste jumătate din toate transporturile 
noastre, nu se pot duce mai departe de cât 
astăzi; fiind-că astăzi Statul român este printre 
statele europene cari oferă cele mai ieftine pre- 
ţuri pentru transportul cerealelor. 

Dacă analizăm reducerile ce s'au făcut şi pe 
cari le am arătat acum, vom vedea că acestea 
însemnează faţa cu preţul brut al unui vagon 
de grâu şi cu variaţiunea noastră de preţuri, cum 
este la Brăila între 63—90 lei kila de grâu de 
exemplu, însemnează o reducere numai de 1 şi 
jumătate. la sută din preţ, şi când am redus din 
preţul unei kile care la Brăila se vinde 90 lei, 
dar fie şi 68 lei, când am redus 1 şi jumătate 
la sută, adică diferenţa de numai 1 leu 20 bani 
la kilă, am adus venitului căilor ferate în cifră 
exactă o pagubă de 2.500.000 lei pe an, şi 
fiind-că suntem administraţia Statului, aceste 
2.500.000 pagubă pe an trebue plătită tot din 

banii contribuabililor, şi atunci se naşte între- 
barea: este mai bine pentru totalitatea contri- 
buabililor să se piardă 2.500.000 lei pe an (căci 
aci revine chestia) ca să câştige transporta- 
torul de cereale numai 1 leu 20 bani la kilă, 
sau trebue să menţinem, după experienţa făcută 
în cele-lalte state, acel minimum din tarif ce e 
astăzi şi să căutăm a economisi aceşti 1 leu şi 20 
bani din alte cheltueli foarte mari pe cari le fac 
proprietarii transportători de cereale cu această 
ocazie şi cari nu privesc tariful, nici trans- 
portul căilor ferate în genere? 

Din acest raport, despre care vorbeam, se vede 
după câteva note de cheltueli efective la trans- 
portul cerealelor la Brăila, că pe când într'un caz 
cheltuiala de transport a 3 vagoane pe calea fe- 
rată a fost de 292 lei, celelalte cheltueli, adică: 
cheltueli de predare, telegrame, comision, măsu- 
rat, transportul de la gară la magazie sau la va- 
por, se ridică Ja peste 292 lei; căci totalul chel- 
tuelilor ajunge la 650. 

Analog e într'un alt caz normal, despre care 
am asemenea aici nota originală a cheltuelilor fă- 
cute de proprietarul transportator de cereale. 

De ce transportatorii stăruesc mereu pentru 
reducerea, cheltuelilor la partea mai mică a lor, 
la, tariful nostru, şi nu pun aceeaş stăruință pen- 
tru reducere la partea mai mare : la curtagiu, co- 
misioane, mai ales la transporturile de la gară 
la magazie sau la vapoare? Aici ar fi o adevă- 
rată înlesnire de introdus. 

Dar se înțelege că nici caile ferate nu pot rë- 
mânea înapoi cu înlesnirile de introdus, şi sunt 

pregătite măsurile şi vi se vor cere mijloacele pen- 
tru o întreagă serie de imbunătăţiri pe chiar 
anul viitor 1891. Cea mai acută şi mai extra- 
ordinară concentrare a transportului cereale- 
lor este la Brăila ; căci concurenţa, acestui trans- 
port în genere e în 3 puncte: începe a fi mai 
pronunţată la Corabia, mai tare la Galaţi, dar 
extraordinar de mare la Brăila, aşa de mare in 
cât raportul de care vă vorbesc ne arată că în 
1890, intr'o singură lună August, se transportă 
numai ln Brăila atâtea vagoane cât nu se trans- 
porta în şease luni anterioare în tot restul 
țărei. La Brăila dar este această aglomera- 
ţiune în transportul cerealelor, la Galaţi e în 
al treilea rând. Ei bine, administraţia căilor noas- 
tre ferate, de loc chineză, ci foarte activă, pro- 
pure ca o înlesnire şi pentru manipulare și pen- 
tru iuţeală şi pentru scutirea de oarecari cheltueli, 
să se facă în prima linie gară de triagiu pentru 
Brăila şi Galaţi. Pe cât am putut inţelege din 
explicările date de d. Duca, gara de triagiu e aşa 
organizată în cât vagoanele mecaniceşte, de la 
sine, după cum sunt mai grele sau mai uşoare 
cu saci sau numai vracuri, să se aleagă unele de 
altele şi să se mişte mai departe pe liniile cores. 
pondente. In legâtură cu aceasta se vor trans- 
forma 2.000 vagoane de transport în vracuri. 
Nu uitaţi că la 1891 vor începea funcționa do- 
curile din Galaţi şi Brăila. 

Se mai propune, ca altă înlesnire, transforma- 
rea gărilor Tecuci şi Adjud, şi înfiinţarea încă a 
mai multor halte, poate şi mai costisitoarea schim- 
bare a lor în staţii. 

Dacă veţi vota aceste propuneri, cifra totală 
pentru toate îmbunătățirile menţionate şi altele 
asemenea se urcă la 9 milioane, a căror anuitate 
însă se acoperă parte prin o reducere corespon- 
dentă de cheltueli. 

Şi faţă cu asemenea cereri ziceam că o dis: 
cuţie, fie cât, de aspră, asupra administraţiei pu- 
blice ne este bine venită, fiindcă se lămurese 
ideile şi se pregăteşte terenul de înțelegere pen- 
tru m&surile de îndreptare ce se pot propune. 

Va să zică, această serie de ameliorări este în 
lucrare, şi este atâta evidentă activitate în admi- 
nistrația căilor ferate într'aceasta, în cât, d lor, 
în contra tutulor criticelor cari au deşteptat aten- 
ţia, este o chestie de dreptate ca să se recu- 
noască sforţările făcute de direcţia generală, ţinen- 
du-se seamă şi de timpul scurt in care lucrează 
şi care 'i-a permis totuş a aduce rezultate de 
cari ne putem felicita. Cred că cu aceste obser- 
vaţii pot termina răspunsul la cele spuse de d. 
Aslan. 

Timpul este foarte înaintat şi sunt silit să më 
mărginesc astăzi în puţine cuvinte asupra celor zise 
de onor. d. Caton Leca, cuatât mai mult cu cât 
o parte a discursului d-sale era numai o critică 
mai generală, cum îmi permit să zic: fără sufi- 
cientă cunoştinţă de caus; căci unde s'au atins 
anume puncte, d-voastră aveţi mijloacesă le cu- 
noaşteţi şi atunci trebue să se ceară exactitate. 

De exemplu: Citaţi aprinderea de axe ca un 
pericol care creşte sub administraţia actuală. Con- 
trariul este adevărat. Iată cifrele exacre (releva: 
rea statistică se face în această materie pe nu- 

mărul de aprinderi de fusuri pe 1 milion de osii 
kilometrice în raport cu parcursul kilometric) : 

In anul 1887 aprinderile de fusuri au fost de 
48, in 1888 de 45,in 1889 de 29, în 1890 de 12. 
Va să zică, tocmai aici este o foarte simţitoare 
îndreptare. 

Iar dacă se vorbeşte de o reformă generală a 
legii căilor ferate şi a întregului sistem de ex- 
ploatare, cred ca este mai prudent să aşteptăm 
în această privinţă terminarea şi punerea în ex- 
ploatare a podului de peste Dunăre. Acesta are 
să ne deschidă direct calea spre mare, acolo este 
răsuflarea, noastră. Şi când vom vedea cum merge 
circulaţia în urma acestui mare eveniment, atunci 
va fi momentul venit ca să ne gândim la o re- 
formă a legii drumurilor de fer române. 

Atât cât s'a făcut, ca lucru pentru prima oară 
introdus la noi de abia de 10 ani, s'a făcut relativ 
bine, cu toată neexperiența noastră la început; 
ceeace insă nu ar fi bine, este ca acum, în urma 
experienţelor ce am făcut, să comitem greşeli prin 
aşa numite reforme generale pripite. 


B) In discuţia pe articole 


Deputatul M. Tzoni propune un aman- 
dament la capitolul veniturilor, prin care 
cere reducerea evaluării la traficul căiăto- 
rilor. În contra lui observă: 


T. Maiorescu, ministru al instrucţiunii pu- 
blice şi ad interim la lucrările publice. Nu 
voi reintra în discuţia generală, care este închisă ; 

më voi mărgini numai la observările făcute de d. 
Tzoni asupra capitolului în chestie, 

După informaţiile ce le am primit şi după 
expunerea de motive, cred că amendamentul 
acesta nu-ş are locul, şi vë rog să binevoiţi a 
vota evaluarea de venit la capitolul de căl&iori, 
aşa cum este făcut în proiectul de buget. De 
câte ori se introduce la o reţea veche de cale 
ferată un număr de kilometri noi, construite pe 
o linie laterală, până se deprinde un miare cu- 
rent de călători cu linia din nou deschisă, ra- 
portul câştigului kilometric este mai mic pentru 
linia cea nouă decât pentru cele din vechime 
stabilite şi obişnuite călătorilor, 

Această diminuare a venitului kilometric pen- 
tru linia cea nouă, comparată cu alte linii mai 
mari vechi şi obicinuite de public, se traduce şi 
prin diminuarea totală a venitului kilometric mij- 
lociu. De aceea, dacă binevoiţi a revedea la pag. 
4 a proiectului de buget această arătare compa- 
rativă pentru diferiţi ani, veţi remarca, de ex., 
că la 1885, când aveam 1354 kilometri în ex- 
ploatare, venitul kilometric mijlociu de la trafi- 
cul călătorilor era de 5.800, şi la 1886, când 
am adăogat deabia 50 kilometri, a rămas veni- 
tul kilometric mijlociu cam acelaş. Indată ce la 
1887 s'a adăogat deodată 500 kilometri linii 
nouă, se înţelege că aceste linii ncu8 mau putut 
fi de îndată bine utilizate la mişcarea publicu- 
lui, şi de aceea scade venitul kilometric mijlociu 
la 5.096. 

Dar evident, d-lor deputaţi, că poate veni uh 
moment unde să se aşeze acest .raport întrun 

mod mai normal, adică să vie să se stabilească 
curentul obişnuit al călătorilor şi să înceapă 
atunci pentru liniile cele nouă acea mişcare as: 
cendentă, care se observă de altminteri pentru 
liniile celelalte. Intrebarea este dacă putem pre- 
vedea, cu oarecare siguranţă că acest moment a 
ajuns acum pentru liniile astăzi existente, cari 
ar fi acum destul de vechi pentru a aştepta de 
la ele creşterea normală anuală a traficului că- 
lëtorilor. 

Direcţia generală are convingerea că acest mo- 
ment este ajuns încă în 1887, la sfirşitul acelui 
an. Ceea ce turbură la primul moment inţelege- 
rea acestei ascendenţe normale în tabela de la 
pag. 4, este coborirea cifrei venitului mijlociu de 
la anii 1888 şi 1889. Insă aici trebue să vă adu- 
ceţi aminte că a intervenit deodată luarea sub 
administrarea statului nostru a liniei Lemberg- 
Cernăuţi-laşi, partea din ţara noastră, adică : Ro- 
man, laşi, Botoşani, Suceava, Ițcani, unde prin 
administraţia, noastră s'a modificat modul vechiu 
de exploatare. 

- Cu această rezervă, după convingerea direcţiei 
căilor ferate, mişcarea ascendentă a acestui ve- 
nit a început încă de la 1887, şi pe ea sa în- 
temeiat direcţia în evaluarea venitului călătorilor 
pe 1891. 

La observarea ce o făcea d. Tzoni — dacă 
"am auzit-o bine —în raport cu sporirea numë- 
rului persoanelor de la 1888 şi 1889, cred că 
proporţionalitatea stabilită acolo nu se poate lua 
drept bază sigură. Căci la 1889 şi 1888 numě- 
rul biletelor vindute nu corespunde exact cu nu- 

mărul căl&torilor, fiindcă un călător poate să aibă 
mai multe bilete; aşa de exemplu: dela staţiu- 
nea, laşi până, la Piatra un călător trebuia să ia 
două bilete, aşa în cât dacă faci calculul călëto- 
rilor după numbrul biletelor, şi nu poţi face alt- 
fel statistică, ai un număr de călători prea mare ; 
fiind însă că de la 1890 s'a luat măsuri ca nu- 
mărul biletelor să corespundă cu acela al călă- 
torilor, dându se bilete directe pentru toate sta- 
tiile, numai de la acaastă epocă putem calcula 
exact numbrul căl&torilor după numărul biletelor 
în ceeace priveşte venitul căilor ferate din această 
parte a exploatării lor. 

Revenind la argumentul tras de aci, dacă ad- 
mitem că începutul în linia ascendentă este deja 
stabilit, este şi proporţionalitatea sporului nor- 
mal admisibilă pe 1891, fiindcă în anul acesta 
nu se vor introduce decât prea puţini kilome- 
tri de linii noue; deabia 32 kilometri Vaslui-laşi 
Şi lăculeţe. De aceea credem întemeiată eva- 
luarea aşa cum este făcută şi vë rog so 
primiți. 


D. Valerian Ursianu, pe atunci membru 
al opoziţiei liberale din Cameră, vorbeşte 
despre nesiguranța căilor noastre ferate şi 
despre neonestitatea funcţionarilor ; iar d. 
Miltiad Tzoni propune iar un amenda- 
ment pentru scăderea, venitului evaluat din 
traficul de mică iuţeală. Acestora le rës- 
punde : 


T. Maiorescu, ministru ad-interim al lu- 
crărilor publice. D-lor deputaţi, cele zise de 

onor. d. Valerian Urseanu intră în discuţia ge- 
nerală, şi, ca om disciplinat, vë rog să-mi per- 
miteţi a nu atinge de loc această parte, ci a 
më mărgini iarăş numai la ceeace e relativ la 
capitolul în chestie. 

In această privinţă onor. d. Urseanu, pe lângă 
măsurile admise în genere de noi, reclamă altele 
cari să asigure şi mai mult proprietatea şi în 
acelaş timp siguranţa persoanelor şi a mărfu- 
rilor. 

Voi să relev însă mai întâi vorba de incorec- 
titudine a funcţionarilor. 

Onor. d. Urseanu e însuş un om prea cum- 
pătat în modul d-sale de a cugeta pentru a nu 
admite ca justă următoarea observare : 

Administraţia drumurilor de fer are un număr 
de 12.000 funcţionari. Nu vë puteţi aştepta ca 
într'un număr atât de mare de funcţionari 
se nu fie pe ici, pe colea, unele abateri, fie şi 
grave, şi nu cred că pentru necorectitudinea, câ- 
torva funcţionari inferiori să se facă, responsa- 
bilă, direcţia întreagă. 

Autoritatea superioară nu poate decât să ia 
toate măsurile de pedepsire, şi este destul să 
ştiţi că în capul acestei administrații generale 
se află d. Duca şi d. Miclescu, iar în consiliul 
de administraţie se află d. Alexandru Ştirbei ca 
prezident şi generalul Berendei ca vice-prezident 
pentru ca să fiți convinşi că corectitudinea şi 
onestitatea domnesc în autoritatea superioară a 
acestei administrații publice. 

In ceeace priveşte siguranţa călătorilor, a mär- 
furilor şi a materialului, este o fericire că nu 


385 


s'a întâmplat mai multe accidente de cât s'au în- 
tâmplat cu aglomerarea enormă de 90.000 tre- 
nuri pe an şi cu atâtea creări de linii noi, pen- 
tru cari atunci când s'au creat nu s'a prevăzut 
şi cele necesare pentru exploatarea lor conve- 
nabilă. Cât pentru pagubele suferite de direc- 
ţia drumurilor de fer din accidente, ele nu se 
ridică decât la cifra de ceva peste 120.000 lei, 
în tot decursul anului 1890. 

D. V. Urseanu. Apoi numai vagoanele sparte 
în staţiunea de la Galbeni se ridică la o sumă 
mai mare decât aceasta. 

T. Maiorescu, ministrul lucrărilor publice. 
Nu este exact. Din constatarea amănunţită a tu- 
tulor, dar absolut tutulor pagubelor izvorite din 
această cauză în intregul an 1890, rezultă cifra, 
totală de 120.827 lei, în care sunt trecute și 
micile stricăciuni de câte 2 lei, 3 lei 75 bani, 
5 lei, etc. Accidente cu pagube mai mari s'au 
întâmplat patru în acest an; cea mai insemnată 
pagubă a fost cea de la Galbeni, din Septem- 
vrie; cifra ei exactă este de 81.748 lei, 87 
bani, iar nu sute de mii, precum sa exa- 
gerat. 

Dar este firesc lucru că trebuese mereu luate 
měsuri pentru siguranța tot mai mare a căl&- 
torilor şi a materialului. Cauza de căpetenie a 
accidentelor este reaua funcționare a acarilor, 
fie din negligență, fie din prea mare obosire a 
lor. Aici trebue făcută îndreptarea şi aici o şi 
propune direcţia generală a căilor noastre ferate. 
Este vorba dea se introduce un mecanism care 
să funcţioneze de la sine, şi care să funcţioneze 

în aşa mod încât accidentele să fie pe cât se 
poate evitate. Ast-fel închiderea şi deschiderea 
liniilor, raiurilor, să fie scoasă din lucrarea per- 
sonală, individuală a acarilor şi să fie înlocuită 
printr'un mecanism cunoscut în alte ţări, pe care 
l-aţi văzut poate mulţi din d-voastră în acele 
pavilioane cu multe ferestre, de unde se dirige 
prin electricitate mecanismul acelor cu cea mai 
mare siguranță posibilă. Această lucrare de in- 
trodus este în toate detaiurile ei pregătită, şi în 
decursul lunei Ianuarie vi se va prezenta pentru 
aceasta cererea de credit; în acel credit total de 
9 milioane, despre care vé vorbeam ieri cu oca- 
zia înlesnirilor la transportul cerealelor. Creditul 
special pentru acest nou mecanism al acelor se 
urcă, din nefericire, la suma de trei milioane, 
dar care, dacă o veţi vota în Ianuarie, va fi în- 
trebuințată aşa încât până in Iunie această îm- 
bunătăţire reală, această măsură de siguranţă să 
fie pusă in lucrare pe o mare parte a li- 
niilor. 

Vin acum la amendamentul d-lui Tzoni. D-sa 
` propune o cifră mai scăzută de prevedere pen- 
tru venitul din traficul de mică iuţeală, găsind 
evaluarea din proiectul de buget exagerată pen- 
tru anul 1891. 

D-lor, la 1888 a intrat în funcţie actuala 
direcţie generală a căilor ferate. D. Duca ştiţi că 
lucrează deabia de la Aprilie 1888 ca director 
general; trebue să comptăm pe experienţa d-sale 
câştigată de atunci încoace. La 1888 era o re- 
coltă excepţional de bună, şi era firesc lucru ca 
să se deschidă o perspectivă trandafirie asupra 

veniturilor de mică iuţeală, în urma acestui bel- 
şug care era atunci. La 1889 a fost o recoltă 
sub mediocru; la 1890 traficul a avut un venit, 
în prima jumătate a anului, care era sub medio- 
cru din cauza recoltei trecute, şi pentru ceailaltă 
jumătate de an o recoltă care era bună demij- 
loc în unele locuri, în altele puţin bună pen- 
tru unele specii de fructe şi foarte bună pentru 
altele; este o recoltă dar ceva peste mijlocie 
poate, sau chiar mijlocie. Se poate dar admite 
că tocmai traficul anului 1890 este, pentru mica 
iuțeală, care trage peste jumătate din venitul 
său din transportul recoltei, un punct de ple- 
care nemerit pentru stabilirea solidă a unei 
evaluări. 

Căci d. Tzoni nu a ţinut seamă în evaluarea 
d-sale de un alt element, care începe a'şi arăta, 
importanţa lui pentru traficul nostru, şi dar tre- 
bue admis la evaluare. 

Cu toată mediocritatea recoltei din anul tre- 
cut şi cu toată mijlocia recoltei din acest an, 
cantitatea productelor transportate, mai ales la 
Brăila, Galaţi şi Corabia, a fost aşa de mare, 
de excepţional mare, în cât nu rămâne de cât 
următoarea explicaţie : cultura extensivă a pă- 
mîntului arabil s'a sporit la noi în ţară în mod 
simţitor, poate prin faptul că s'a scos în vin- 
zare prin parcelare încetul cu încetul domenii 
de ale statului, şi astfel munca agricolă indivi- 
duală a devenit mai productivă. 

Acest nou factor al extensiei este un factor 
de care trebue să tinem seamă în evaluarea tra- 
ficului ca spor de venit. 

Pe aceste considerante vă rog să bine-voiți a 
adopta capitolul aşa cum este propus. 


Mai fac la discuţia pe capitole dd, Ioan 
Lahovari şi C. Ressu câteva observări, al 
căror obiect se poate înţelege din următorul 
răspuns ce-l dă 


T. Maiorescu, ministru ad interim la lu- 
crările publice. Observarea d-lui I. Laho- 
vari este bine venită, şi dorim şi noi ca să 
se atragă atenţia cât mai multora asupra aces- 
tor cazuri pentru ca şi justiţia să devină mai 
severă. 

Administraţia denunță parchetului, parchetul 
or nu urmăreşte, or, dacă, urmăreşte, adeseori ju- 
decătorul de instrucţie sau tribunalul achită. In 
or-ce caz, acţiunea fiind în mâna justiţiei, se 
sustrage de la influența direcţiei căilor fe- 
rate. 

In ceea ce priveşte interesantele observări ale 
onor. d-lui Ressu, noi vom căuta să profităm 
de ele. Recunosc că d-sa, ca primar al oraşului 
Galaţi, foarte bine a făcut de s'a ocupat de 
această chestie; şi când s'ar ocupa toţi primarii 
de asemenea, poate că unele inconveniente, cari 
există astăzi, s'ar evita. 

Este un fel de tristeţă ce-l coprinde pe cel ce 
vede la noi în ţară o aşa mare lipsă a spiritu- 
lui de iniţiativă privată. Prea puţini oameni se 
gândesc a'şi căuta ei înşii ajutorul acolo unde 
pot şi ar trebui să o facă, fie prin propria ac- 
tivitate mai bine chibzuită, fie prin asociare cu 

alți oameni privaţi. Aceasta este baza acelui pre- 
țios spirit de independenţă pe care englezii îl 
numesc „self-government“ şi care este un fun- 
dament al libertăţii civice. De exemplu, tocmai 
la Galaţi în deosebire de Brăila, 

Când s'a făcut calea ferată şi a fost să se 
exproprieze terenul pentru gara de la Brăila, 
administraţia drumurilor de fer a voit să plă- 
tească acel teren, însă primarul de Brăila de pe 
atunci a zis: nu ne daţi banii ce ni se cuvin 
pentru terenul expropriat, ci suma aceasta în- 
trebuinţaţi-o spre a ne face liniile la magaziile 
de producte. Foarte cuminte şi de mare folos 
pentru înflorirea, crescândă a comerţului din Brăila. 
Aceeaş propunere a făcut-o apoi de la sine ad- 
ministraţia căilor ferate Galaţilor, zicend şi aces- 
tui oraş: nu lua banii ce ţi se cuvin pentru 
expropriări, căci vă facem şi aci, cum am făcut 
la Brăila, linii la magazii acolo unde vă convine. 
Dar Galaţii au refuzat, mau înțeles importanţa, 
acestui fapt pentru mişcarea lor comercială, şi 
acum au r&mas înapoi pe lângă Brăila. 

În ceea ce priveşte politica de tarife a căilor 
ferate faţă cu navigația pe Dunăre, nu ştiu dacă 
observările d-lui Ressu vor fi aprobate de toţi. 
Chestia poate fi foarte controversată. E evident 
că astăzi căile ferate susțin tarife de concurenţă 
contra navigaţiei dunărene, ieftinesc transpor- 
tul pe linia lungă Verciorova-Craiova-Bucureşti- 
Galaţi şi °l scumpesc pe linia scurtă Giurgiu: 
Bucureşti. 

Dar totuş intră prin porturile Galaţi şi Brăila 
mai multă marfă pe apă, pe cât mi se spune, 

decât prin frontierele noastre pe uscat. Incon- 
venientul cu inapoiarea atâtor vagoane goale, 
cari au sosit încărcate cu cereale la Brăila şi 
Galaţi, tot ar rămânea. Toată concurenţa cu ta- 
rifele căilor noastre ferate este îndreptată in 
contra navigaţiunii străine pe Dunăre, și nu 
cred că va fi bine să se schimbe această politică, 
afară numai când vom avea navigația naţională 
pe Dunăre. 


101. 


Incontra amânării proiectului de modificare 
a legii învățămintului. 


(Şedinţa Senatului de la 16 lanuarie 1891) 


La reiuceperea şedinţelor parlamentare 
după vacanţa anului nou 1891, când tre- 
buia să vie la ordinea zilei a Senatului pro: 
iectul de modificare parţială a legii învăţă- 
mîntului public, Mitropolitul Primat (Iosif 
Gheorghian) cere amânarea lui, pentru a lua 
mai întâi în discuție legea fixării parohiilor, 
care ar sta în legătură cu partea privitoare 
la seminarii din legea şcolară. Asupra aces- 
tei propuneri observă : 


Ministrul de culte şi instrucţiune publică, 
T. Maiorescu. D-lor senatori, înţeleg foarte bine 
preocuparea Inalt Prea Sfinţitului Mitropoht Pri- 
mat; era şi datoria I. P. S. S. dea avea mai 
întâi de toate grija pentru legea regulării paro- 
hiilor; însă mărturisesc că nu văd bine în ce 
legătură stau aceste două proiecte de legi, încât 
unul să fie amânat pentru celălalt. 

Proiectul de lege relativ la regularea parohii 
lor, în ceea ce priveşte numărul parohiilor şi al 
preoţilor viitori, aşa cum a fost hotărit de S-tul 
Sinod, lucru care este în atribuţia sa, a păstrat 
şi a trebuit să păstreze cele hotărite de Situl 
Sinod. Regularea parohiilor, ca parte eclesias- 
tică, vë priveşte şi rămâne aşa cum aţi hotărit. 

Ceea ce este supus Camerei acum este partea 
materială, întreţinerea acelui număr de cler care 
l-aţi fixat la parohii; şi fiindcă era vorba în 
prima linie de o chestie bugetară, era necesar 
ca acest proiect de lege să meargă întâi la Ca- 
meră. Când este vorba de legea instrucţiunii pu- 
blice, fiind-că în Senat, după Constituţie, sint 
reprezentanţii celor dou8 universităţi, este dar 
anume prevăzută reprezentarea învățămîntului 
ad-hoc, a fost o chestie şi de convenienţă şi de 
bună discutare a proiectului ca să-l aduc întâi 
la Senat. Va să zică, unul trebuia să fie adus 
în prima linie la Cameră, celălalt era convenabil 
să fie adus în prima linie la Senat. 

In ce legătură s'ar putea aduce discutarea 
acestui proiect de lege cu chestia regulării pa- 
rohiilor ? Cifra o ştiţi, este cifra preoţilor de cari 
au trebuinţă parohiile, aceea cum aţi regulat-o; 
prin urmare, dacă salariile acestor preoţi vor fi 
aşa sau altfel regulate la Cameră, aceasta nu 
are a face cu chestia seminariilor, cifra ştiind-o, 
ştiţi de mai nainte de ce număr de seminarii, 
de ce aparat de pregătire a viitorilor preoţi aveţi 
trebuinţă. 

Din acest punct de vedere cred că nu este 
necesar să se amâne legea instrucţiunii publice 

şi că toate preocupările, dealtminteri legitime, 
ale Mitropolitului Primat vor putea să fie cu 
desăvirşire şi îngrijite şi respectate în năuntrul 
desbaterilor acestei legi. 


Episcopul Dunării de jos (Partenie) sus- 
ţine propunerea de amânare a Mitropolitului 
Primat şi adaogă ca nou argument, că în 
proiectul scoalelor sar fi suprimând semi: 
nariile bisericeşti. Incontra acestui argument 
întîmpină : 


Ministrul cultelor şi instrucţiunii publice, 
T. Maiorescu. D-lor senatori, şi după explica- 
tiile Prea Sfinţiei Sale Episcopului Dunării-de-jos 
mărturisesc că tot nu înţeleg în ce legătură se 
pune legea parohiilor cu legea învățămîntului 
public. 

P. S. Sa Episcopul v'a spus: noi ştim care e 
cifra anuală a candidaţilor de preoţie de care 
avem trebuinţă, fiind-că numbrul parohilor, aşa 
cum e fixat de Sinod şi cum e păstrat şi în 
proiectul de lege, fiind ştiut, se găseşte analogia 
trebuinţei anuale. Apoi aceasta ştiind-o, puteţi 
desbate în deplină cunoştinţă de cauză chestia 
seminariilor, căci atât vă trebue din acea lege 
de ştiut, şi acest punct nu e atins de nimeni. 
L-aţi hotarit d-voastre, hotărît r&mâne. Dar P. 
S. Sa Episcopul, fără a intra în lege, caută a in- 
troduce din capul locului o dificultate care nu este, 
cred, întemeiată. 

Seminariile nu sunt suprimate prin acest proiect 
de lege, după cum pretinde P. S. Sa, şi nu cred 
că ar fi vre-un ministru român care să vie să 


394 


suprime seminariile. Aceasta nu se poate. 

Aţi citit, proiectul guvernului, art. 228, şi aci 
în proiect vedeţi cuvintele însemnate: comisiunea 
nu modifică. Rămâne dar legea vechi, care zice: 
„Vor fi aou& grade de seminarii pentru biserica, 
ortodoxă“. | 

Acele de gradul întâi... 

(Citeşte pănă la „şeapte clase“). 

Aşa este? E nemodificat? 

P. S. Sa Episcopul Dunării-de-jos. Da. 

D. ministru al cultelor şi instrucţiunii pu- 
blice. Apoi aceasta însemnează suprimarea se- 
minariilor? Când dar se păstrează în lege că vor 
fi aceleaşi seminarii, aceasta însemnează că se 
suprima seminariile?! (Aplause). 

Evident că nu. Dar ce s'a suprimat din legea 
vechiă? Şi daţi-mi voe să zic, ca şi aci iar nu 
înţeleg de ce aţi pus-o aceasta în legătura cu 
amânarea în favoarea proiectului de lege al pa- 
rohiilor, fiindcă şi în acel proiect de lege am 
prevăzut suprimarea acelui articol. S'a suprimat 
ace! articol din vechea lege care făcea obligator 
de a menţine câte un seminar în fie-care eparhie 
episcopală. Vrea să zică, în lege era prevăzut: 
„trebue numai decât să fie 8 seminarii“. E ne- 
cesar a se fixa ca să fie 8 seminarii numai de- 
cât? Aceasta am propus ca să se înlăture şisă 
rămâe la chibzuinţa Camerei şi a Senatului, să 
' rămâe la necesităţile împrejurărilor, câte să fie. 

Poate să fie un moment unde să fie trebuinţă 
de 10, dacă ar fi lipsă de preoţi. 

Dar poate să fie momentul unde să nu fie 
trebuință de 8 seminarii, dacă e o aşa pletoră 

de preoţi, încât să nască un proletariat de po- 
pime prin sate. 

In or-ce cas, d-lor senatori, acesta a fost 
punctul de vedere în proiect. Asupra acestei 
chestii ne vom lămuri prin desbaterile de aici. 
Primul cuvint îl vor avea P. Sfinţii prelați în 
materie, se înțelege; vom zice şi noi şi d-voastră, 
domnilor senatori, tot ce ştim în această pri- 
vinţă. Şi dacă veţi crede şi veţi hotărî că nu e 
bine să fie redusă cifra şi că trebue să fie tot 
8 seminarii, veţi menţine acel vechiu art. Pentru 
aceasta nare să fie mare greutate în discuţie, 

Prin urmare, nu este necesitate ca să se amâne 
discutarea legii şcoalelor pentru legea paro- 
hiilor. 

Dealtminteri, vě pot asigura că legea fixării 
parohiilor s'a luat în discuţia, secţiunilor Came- 
rei, că prin trei secţiuni a trecut şi poate că în 
cursul acestei săptămini va trece şi prin cele- 
lalte și va veni cât de curând în discuţia pu- 
blică a Camerei. Aşa încât poate veţi găsi şi 
d-voastră un moment liber, întrerupând chiar 
legea instrucţiunii, să luaţi în cercetare legea pa- 
rohiilor în timp foarte scurt. 

Vë rog dar să nu amânaţi discuţia proiectului 
de lege pentru instrucţiunea publică, 

D. vice-preşedinte, C. I. Budişteanu. In urma 
explicaţiilor d-lui ministru, mă cred dator să în- 
treb pe P. S. Sa Episcopul Dunărei-de-jos dacă 
mai menţine propunerea de amânare? 

P. S. Sa Episcopul Dunărei-de-jos. O menţin. 

D. vice-preşedinte. Atunci voi pune:o la vot. 

Voci. Cu bile. 

— Constatându:se că sunt 10 d-ni senatori 
cari cer votul cu bile, se procede la votarea cu 
bile a propunerii de amânare. 

D. vice-preşedinte, C. I. Budişteanu. Rezul- 
tatul votului este : 


Votanti .. e mea a e 65 
Majoritate regulamentară. 32 
Pentru amânare ..... 23 
Contra amânări. .. .. 42 


Prin urmare, propunerea de amânare a legii 
instrucţiunii s'a respins. 


102. 


Asupra drumului de fer Galaţi-Berlad. Contra 
cheltuelelor cerute fără studii prealabile.!) 


(Şedinţa Camerei de la 21 Ianuarie 1891) 


Demisienatul prezident al Camerei, Las- 
car Catargi, cere deodată Camerei să pue la 
ordinea zilei o lege din iniţiativă parlamen- 
tară, votată de Senat în 1889, prin care 
„se încuviinţează construirea unei linii de 
cale ferată, care să lege Galaţii cu Bârla- 
dul“. La aceasta întîmpină 


T. Maiorescu, ministru ad-interim al lu- 
crărilor publice. D-lor deputaţi, când era să 
fie pusă la ordinea zilei a Camerei legea, despre 
care vorbeşte onor. d. Lascar Catargi, predece- 
sorul meu in ministerul lucrărilor publice v'a 
rugat să aşteptaţi studiile prealabile pentru ca 


5 Vezi mai jos şi discursurile 103 şi 107. 

să puteţi şti, cât va costa această linie; căci 
fără studiu făcut pe teren nu se poate fixa nici 
o cifră preciză. Atunci aţi votat o cifră de 
880.000 lei pentru diferite studii de căi ferate 
proiectate, între cari a fost şi studiarea liniei 
propuse Galaţi-Berlad. 

Când am intrat în interimatul lucrărilor pu- 
blice, a fost de datoria mea să më ocup de ches: 
tiile pendente acolo. Între aceste am găsit o 
adresă, a prefectului de Galaţi, la care era ală- 
turată o încheere a consiliului judeţean de Co- 
vurlui, care îşi exprima din nou dorința ca să 
se hotărască începerea acelei căi ferate. Nu 
ştiam că are să vie intrebarea d-lui Lascar Ca- 
targi astăzi, dar din intimplare imi aduc exact 
aminte că am primit acea cerere la 28 De- 
cemvrie şi am pus la 3 Ianuarie rezoluţia, 
ca imediat ce vë permite timpul (căci în mo- 
mentul de față materialiceşte nu se pot începe 
studiile) să se facă studiile, la cari este obligat 
ministerul prin votul Camerei şi prin votarea, 
acelei cifre. 

Va să zică, lucrările din partea ministerului 
sînt îndeplinite, şi în primul moment, în care 
temperatura, starea atmosferică, vor permite, 
studiile vor fi făcute. Cum ştiţi, asemenea studii 
vor reclama 2 luni sau 3, şi lucrările prealabile 
odată făcute, vom şti, care traseu va fi mai ne- 
merit şi ce va costa, şi atunci, onor. Cameră 
poate în cunoştinţă de cauză să hotărască, dacă 
este hine sau nu să se voteze o lege definitivă 
pentru această linie. 

Intervine în desbateri d. C. Robescu şi 
cere de la guvern declarări france, zicênd că 
„amânarea pentru facere de studii echiva- 
leaza cu un refuz absolut“. Apoi mai vor- 
beşte Lascar Catargi şi sfîrşeşte cuvintele : 
„Gâlăţenii au început a pierde răbdarea, a 
ajuns cuțitul la os“. — Acestora le răspunde 
din nou 


T. Maiorescu, ministru ad-interim al lu- 
crărilor publice. Sint foarte sensibil la apelul 
ce onor. d. Robescu a făcut la francheţa şi lea- 
litatea, declaraţiilor noastre, şi cred că n'am 
trebuinţă de multe argumente pentru a-l con- 
vinge că din parte-mi i-am răspuns şi-i voi rës- 
punde cu cea mai deplină francheţă. Sint de 
prea puţin timp în acest minister pentru a avea 
planuri întinse, necum planuri ascunse pentru 
căile ferate. 

Interpelarea d-voastră n'aţi anunţat-o de mai 
nainte, aţi făcut-o chiar acum, şi neputând dar 
să întreb pe colegul meu d. Marghiloman pentru 
ce n'a făcut studiile în vara trecută, am r&s- 
puns din partea mea, că îndată ce am fost 
ocupat de această chestie, am însărcinat pe 
d. Ene, aci prezent (căci d-sa este şeful sec- 
tiei lucrărilor noue şi a studiilor), şi anume 
la 8 Ianuarie, ca să facă studiile imediat ce 
va fi timpul favorabil. — Dar acum vine ceai- 
laltă chestie : de ce studiile să fie făcute şi 
de ce nu sar putea vota fără studii? Să-mi 
permită onor. d. L. Catargi, înainte de a rës- 
punde la aceasta foarte franc, foarte consti- 
tuțicnal franc, să răspund la ceailaltă impu- 

tare a d-sale, că de ce în decursul verei tre- 
cute nu s'au făcut lucrările? Apoi, d-le Ca- 
targi, d-voastră aţi fost ministru-prezident în 
decursul verei de la Martie până în Noem- 
vrie 1889; de ce naţi făcut nimic cu studiile 
în acest timp? 

D. L. Catargi. Pentrucă legea nu era la or- 
dinea, zilei. 

T. Maiorescu. Dar de ce n'aţi pus-o? Dar 
s'a schimbat situaţia Galaţilor de un an de zile 
în privința acestei chestii, ca să ne imputaţi noă 
de ce n'am făcut studiile în 1890? Pentru mo- 
ment nu vë pot răspunde de ce d. Marghiloman 
n'a făcut aceste studii; cauza însă cred că tre- 
bue să fi fost or îmbulzeala cu alte lucrări or 
lipsa de ingineri — lipsă, care trebue să fi fost 
aşa de mare încât nici chiar d-voastră, care vă 
interesaţi acum aşa de tare de această iinie, 
maţi putut face nimic, de şi aveaţi toată au- 
toritatea ca s'o faceţi, fiind d-voastră mi- 
nistru-prezident. Nu vë trebuia o anume lege, 
dacă aţi fi fost decişi să faceţi ceva. Pentru 
studii prealabile, pentru a fixa un traseu de 
cale ferată, aveaţi totdeauna ordinea zilei cea 
generală a situației ministerului lucrărilor pu- 
blice. 

Şa mai zis, că s'au votat o sumă de linii 
fără, studii prealabile. Foarte franc, onor, dom- 
nule Robescu, constituţional franc răspund că 
rău s'a făcut, dacă s'a făcut astfel. Aceasta e 
convingerea mea, constituţională, şi vreau să vă 
dau o dovadă că după această convingere ur- 
mez, în ceea ce priveşte neînsemnata mea per: 

soană, şi în alte chestii, şi daţi-mi voie să vë 
aduc un exemplu dintr'un alt resort, care îmi 
este mie mai cunoscut, din resortul instrucţiunii 
publice. Este un lucru, la care eu personal ţiu 
mult : terminarea bisericilor Curţii de Argeş, 
Trei-lerarchi, Sf. Nicolae şi celorlalte. Când am 
revenit în 1888 la minister, am găsit; aceste lu- 
crări parte terminate, parte înaintate, insă până 
atunci toate votate cu fragmente de credite, 
odată 100.000, odată 200.000, altădată 800.000 
lei, şi aşa a mers lucrul 12 ani. Am găsit 
această procedare nu tocmai constituţională, şi 
cred că nu este bine a se angaja ţara în chel- 
tueli fără să se spue Camerei de mai nainte, în 
toată conştiinţa, cât are să coste cutare între- 
prindere în total. Ce e drept, această procedare 
francă îngreuiază foarte mult situaţia guvernu- 
lui, fiindcă cifra cea mare a lucrărilor poate spe- 
ria Camera, şi un guvern, care vrea să fie nu- 
mai abil, poate angaja Camera pe nesimţite cu 
cereri mici, când de 100, când de 300 mii de 
lei, şi odată lucrările începute, să fie prea 
târziu pentru a mai da înapoi. Dar eu nu gă- 
sesc corect a proceda aşa. Din contră am 
însărcinat îndată pe d. Lecomte du Nouy să-mi 
arăte cât au să custe de acum înainte aceste 
lucrări în total, şi după studiul făcut a ajuns 
la suma de 1.900.000 lei şi aşa v'am pus îna- 
intea ochilor situaţia ca să ştiţi, dacă voiţi să 
ne angajăm în această Jucrare, până unde tre- 
bue să mergem; iar nu să facem ca în tre- 
cut, să incepem o restaurare şi pe urmă să 

ne mirăm de sacrificiile ce le reclamă termi- 
narea ei. 

Dacă am făcut aşa într'o chestie de predi- 
lecţie personală, permiteţi-mi să răspund mai ales 
acelaş lucru în ceea ce priveşte căile ferate. Gă- 
sesc foarte greşit când vine un guvern şi vă 
cere, fără studii sigure, fără cercetările tehnice 
despre ceea ce are să coste o linie, vë cere nu- 
mai aşa în vag: votaţi linia, şi pe urmă să ve- 
dem ce va costa. Căci deja în puţinele săptămîni 
de când am trecut la acest minister, am avut 
ocazia să văd inconvenientul unei asemenea pro- 
cedări. Aşa s'a votat linia Dorohoi-laşi, linia 
Jijia; acolo cel puţin se făcuseră studiile prea- 
labile de către serviciul d-lui Ene, însă nu era 
devizul făcut, şi numai după studiul preilabil, 
dar fără deviz, s'au cerut 15 milioane, care s'au 
şi votat. Şi acum, la aplicare, s'a văzut că nu 
sint de ajuns cele 15 milioane şi o să trebuiască 
mult mai mult, pentrucă nu era de la început 
un deviz făcut. 

Ei bine, permiteţi-mi expresia : aceasta nu este 
o gospodărie bună să votăm noi acum linia Qa- 
laţi-Bârlad fără cercetările prealabile, din cari 
să se vadă, cât va costa linia aceasta. Nu ar fi 
corect. 

Din această singură cauză cred că nu este 
bine a se vota aceustă lege, fără a se şti, la cât 
se angajază finanțele statului. Dacă însă Camera, 
în suveranitatea, ei, voeşte să facă aşa, nu are 
decât s'o facă, Dar eu m'am crezut dator să vë 
spui cu francheţă, că nu pot cere de la Cameră 
linie ferată în vag, ci o pot cere numai atunci, 

când prin studii tehnice prealabile pot să dau 
totodată explicări precize, ca să ştie Camera 
la ce are să angajeze ţara ca sacrificiu pecu- 
niar. 


Totuş Camera votează propunerea de a 
înscrie la ordinea zilei proiectul de lege in 
chestie, care vine în discuţia publică după 
8 zile, precum se vede mai jos la No, 107. 


103. 


Asupra drumului de fier Galaţi-Bârlad. 
Contra sporirii cheltuelilor din partea 
parlamentului.!) 


(Şedinţa Senatului de la 22 Ianuarie 1891) 


A doua zi senatorul Galaţilor, Vasile Ale- 
xandrescu-Trechiă, aduce chestia drumului 
de fier Galaţi-Berlad din nou în Senat, se 
plânge, într'o interpelare, că nu se face ni- 
mic pentru construirea liniei Galaţi-Berlad, 
de şi Senatul o admisese de urgenţă, în Fe- 
vruarie 1889, ministrul lucrărilor publice de 
atunci, d. Al. Marghiloman, aderase „cu ade- 
vărat entuziasm“(?) gi se şi promulgase un 
credit pentru studii în Martie 1890, fără 
însă ca d. Marghiloman să fi stăruit ca să 
se facă lucrările. La această interpelare răs- 
punde : 


T. Maiorescu, ministrul cultelor şi instruc- 


ţiunii şi ad-interim la lucrările publice. D-lor 
senatori, nu puteam şti că interpelarea, aceasta, 


1) Vezi gi discursurile 102 gi 107, 

între altele, va coprinde şi o întrebare care ar 
privi direct, pe actualul meu coleg, fost ministru 
la, lucrări publice, d. Marghiloman, adecă de ce 
nu a activat aceste studii in cursul verei tre- 
cute. Nu ştiam aceasta, căci laş fi întrebat şi 
aş fi adus şi răspunsul d-sale; în momentul de 
faţă este bolnav, şi n'am avut nici o înţelegere. 
Nu pot dar să vë r&spund decât ceea ce am 
putut lucra eu în puţinele săptămini de când 
sunt la minister. Am găsit în dosarul ministe- 
rului că este destinată o sumă de 830.000 lei 
pentru studii, şi că între aceste studii de făcut 
sunt şi cele relative la linia de cale ferată Ga- 
laţi-Bârlad. 

Am fost „sezisat“, cum se zice cu termenul 
prea francez, în foarte interimara mea trecere 
prin acest minister, de o adresă a prefectului și 
de o încheiere a consiliului judeţean de Covurlui. 
Aceasta încheiere este din Decemvrie, eu am 
primit adresa la 28 Decemvrie, consiliul jude- 
ţean își arată din nou dorinţa sa ca să se facă 
această linie şi transmite motivele pentru cari 
încă odată o cere. Rezoluţia mea asupra aces- 
tei cereri este din 3 Ianuarie, înainte de a f 
avut ştiinţă despre interpelare. 

Dacă se desvolta interpelarea ieri, cum cre- 
deam, aveam şi dosarul aci; dar më veţi crede 
şi aşa. Rezoluţia pusă de mine la 8 Ianuarie 
este următoarea : „Se vor face studii pregăti- 
toare pentru această linie de îndată ce va per- 
mite timpul“; şi am trimis această adresă 
serviciului de studii, în capul căruia se află 
d. Ene. 

Acum trebue să vë mai adaog că, afară de 
această rezoluţie, care era administrativă, în 
privinţa chestiei pe care aţi atins-o, s'a luat ieri 
o hotărire în Cameră. Onor. d. Lascar Catargi, 
tot bazându-se pe insistența Gălăţenilor în fa- 
voarea acestei linii, a cerut de la Cameră ca 
proiectul de lege votat de d-voastră să se pue 
la ordinea, zilei şi Camera a încuviinţat aceasta, 

Trebue să adaog că eu m'am crezut datorsă 
deştept luarea aminte a Camerei că se expune 
la cheltueli neprevăzute o Cameră care, fâră 
studii prealabile, votează o lege pentru con- 
strucţii de drum de fier, fără cifră fixată pen- 
tru cheltueli, sau cu o cifră fără bază de studii 
prealabile. Cel puţin era datoria guvernului să 
releveze aceasta. 

Nu este constituţional, ortodox, când parla- 
mentul angajază ţara la o cheltuială, fară ca 
din partea administrativă să se fi cerut sau să 
se fi făcut toate lucrările ce le poate face; şi 
eşti dator să le faci în conştiinţă, pentru ca să 
ştie acela, care se angajază într'o asemenea lu- 
crare, ce sarcină se impune ţării cu aceasta, 
` Se înţelege că reprezentanţii naţiunii sunt în 
prima linie apreciatorii cheltuelilor şi sarcinelor 
ce vor să le pue asupra ţării, pe care o repre- 
zentă direct, şi dacă vor să se angajeze pe 
această cale. Eu am ridicat această objecţie, şi 
„eram dator să o fac. Cu toate acestea, Camera 
pare a fi fost aşa de stăpinită de dorinţa ex- 
primată de onor. d. Catargi, încât cu ma- 
joritate a hotărit ca să pună la ordinea zilei 
acel proiect de lege. Va fi dar pusă legea la 

ordinea, zilei chiar a Camerei, şi se poate întim- 
pla să vie în discutarea secţiunilor fără a se fi 
putut face studiile necesare prealabile, 

In or-ce caz, în ceea ce priveşte ministerul 
lucrărilor publice, ordinul dat va fi execu- 
tat, studiile vor fi făcute în această primăvară 
şi vară. 


104. 


Asupra numirii şi înaintării unor 
profesori cu aplicarea mai extensivă a legii 
concursului. 


(Şedinţa Camerei de la 28 Ianuarie 1891) 


Deputatul G. Dem. Teodorescu îşi des- 
voltă o lungă interpelare — în Monitor ocupă 
38 de coloane, — al cării obiect se înţelege 
din discursul următor şi al cării scop se 
vede din moţiunea, pe care o citeşte şi o 
depune imediat la sfîrşitul interpelării : „Ca. 
„mera, sperând că d. ministru al instruc- 
„iunii publice va face a se revoca toate 
„numirile ilegale fâcute la instrucţiune, 
„trece la ordinea zilei“. 

Semnată este moţiunea de dd. G. Dem. 
Teodorescu, C. C. Dobrescu, C. G. Vernescu, 
şi de alți 8 deputați. 

La această încercare întîmpinä : 


T. Maiorescu, ministru al instrucţiunii pu- 
blice. D-lor deputați, chestiile relevate de onor. 
interpelator s'au rezolvat de predecesorii mei în 

minister pentru cea mai mare parte; prin ur- 
mare, în privinţa celor ce am să răspund, cum 
vedeţi, vorbesc în afară de o preocupare perso- 
nală a mea. 

Onor. d. interpelator më întreba, de ce, dacă 
am restabilit „legalitatea“ în ceea ce priveşte 
concursul din urmă pentru catedra de matema- 
tice de la Buzău, de la Tirgovişte, etc., concurs 
ţinut la Iaşi, de ce n'am restabilit ceea ce nu- 
meşte d-sa legalitate şi în privinţa cazurilor an- 
terioare ce mi-a citat ? 

D-lor deputaţi, chestia aceasta: de ce nu în- 
dreptez pretinse sau reale nedreptăţi din trecut, 
cari pot îi foarte numeroase, înţelegeţi că nu o 
puteţi pune aşa absolut; trebue să ajungă cineva 
la cunoştinţa lor, trebue să se intimple o pro- 
punere, un raport, o complicaţie, care să atragă 
cuiva atenţia pentru ca să ia o rezoluţie. 

Este prea mult de făcut cu afacerile curente 
actuale, şi nu este timp de a r&sfoi nenumăra- 
tele dosare ale trecutului, fără îndemnare spe- 
cială, 

Chestia din urmă, aceea care este relativă la 
catedrele de matematice după concursul de la 
Iaşi, când am intrat în minister de astă-dată la 
Noemvrie 1890, am găsit-o oarecum pendenta. 
Am văzut la minister pe d. Georgescu, care fu- 
sese concurent si isbutise la concurs după reco- 
mandaţia juriului de a fi numit profesor de ma- 
tematice la Buzău; el se plângea că, de şi a 
concurat pentru Buzău şi a fost recomandat 
pentru Buzău, se vede prin o rezoluţie ministe- 
rială trimis la Tirgovişte, şi cel care isbutise la 

Tîrgovişte se vede menţinut la Bucureşti şi îna- 
intat la o catedră ce va deveni vacantă la 1 
Aprilie. Eu am fost „sezisat“ de această ma- 
terie şi a trebuit să hotărăsc, şi eu am hotărit 
restabilirea rezultatului concursului şi s'a dus 
acolo unde trebuia să se ducă fie-care după con- 
curs; pe concurentul, care isbutise la Tirgovişte, 
l-am numit la Tirgovişte, etc. 

D-lor deputaţi, aşa este spiritul şi litera legii 
şi aşa trebue să fie; dar puteți să înţelegețţi şi 
motivele, cari au îndemnat pe predecesorul meu 
ca să decidă alt-fel. 

Isbutise la concurs, la acelaş concurs, ce e 
drept, pentru gimnaziu real un alt domn, care 
este acum la Brăila, care însă era localnic din 
Buzău şi îşi avea familia în Buzău; d. Georgescu 
nu era încă stabilit acolo, putea să rneargă alt- 
undeva. Domnul acela din Buzău, îmi scapă nu- 
mele din memorie, poate '] aveţi d-voastră notat 
acolo, începe cu Z., izbutise la concurs pentru 
gimnaziul real; la Buzău era o catedră pentru 
gimnaziu clasic. Mi se spune că s'a pus o între- 
bare d-lui Haret, care fusese membru în juriu, 
dacă la gimnaziile reale se cer cunoştinţe mai 
puţine pentru matematici decât la gimnaziile cla- 
sice, şi d. Haret a răspuns: din contra, se cer 
mai multe. 

Prin urmare, domnul acela putea să fie tot 
aşa de bine numit şi la gimnaziul clasic ca şi la 
cel real, şi fiind-că el era din faţa locului şi-şi 
avea familia acolo, şi era vorba numai de ma- 
tematici pentru cari isbutise la concurs, prede- 
cesorul meu în minister, ca să nu aducă omului 

străgânire (căci este uşor de a zice: du-te dela 
Buzău la Brăila, dar e greu de făcut când ai 
casă şi familie), l-a numit acolo la Buzău; iar 
pe d. Georgescu, care nu avea acele legături de 
familie şi de casă, l-a numit la Tirgovişte, dându-i 
şi direcţiunea gimnaziului, căci era vacanță; i-a 
dat şi locuinţa, o inlesnire cu atât mai mult 
pentru el. Leafa de profesor era de altminteri 
aceeaş. 

Dacă ar fi acceptat amândoi candidaţii această, 
regulare de bună voe, lucrul ar fi rămas aproape 
fără jignirea intereselor diferitelor persoane. 

Prima întrebare ce am făcut d-lui Georgescu 
a fost: De ce nu primeşti să te duci la Tirgo- 
vişte, de ce voeşti să alungi acel om local din 
Buzău, care are interese în localitate? Nu a voit 
să cedeze: am concurat şi trebue să persist în 
dreptul obţinut la concurs. 

Foarte bine; l-am restabilit la Buzău, am re- 
stabilit rezultatul concursului, pentru că dacă te 
abaţi de la rezultatul concursului, atunci nu mai 
este nici o regulă în administraţia şcoalelor. S'ar 
putea chiar ca membrii juriului ca zică pe viitor 
cu drept cuvint: ce ne mai chemi la atâta munca 
de juriu, dacă nu ţii seamă de rezultatul juriului? 

Şi notaţi că juriul în chestie era compus de 
profesorii cei mai eminenţi: d-nii Culianu, Tzoni 
şi Haret. 

Trec acum, d-lor, la o a doua parte a des- 
voltării d-lui Teodorescu. Anterior cu mai multe 
luni s'a făcut regularea catedrelor liceului Lazăr; 
am găsit lucrul funcționând şi nu am primit 
nici o plângere, nici o reclamare. Interpelarea 

d-lui Teodorescu este cea dintii deşteptare oficială 
asupra materiei. Aici este de considerat starea 
de tranziţie în care se află liceul Lazăr, o nece- 
sitate a acelei şcoli care a crescut cu înființarea 
claselor superioare. Gimnaziul Lazăr are de mult 
timp patru clase; în ultimul an a devenit liceu 
şi i se adaogă succesiv cele trei clase superioare. 

Care este acum teoria onor. domn interpelator? 
Ca, să nu crească şcoala impreună cu profesorii 
ei experimentați sau cu profesorii experimentați 
de la alte gimnazii? Prin faptul că sa înfiinţat 
şi a funcţionat un gimnaziu 3, 4, 6, 7 ani cu 
profesorii săi, acum când înfloreşte, când institu- 
țiunea se ridică, se adaogă încetul cu încetul 
pănă la completare, acum nici unul din cei 
experimentați, din vechii profesori, funcţionând 
după legea de atunci ca profesori, să nu poată 
să înainteze la şcoala înaintată? Atunci s'a de- 
prins corpul profesoral dintr'o şcoală, îl cu- 
nosc familiile şi copii; şi când se introduce la 
acea şcoală din nou clasa 5, 6, 7, să nu poată 
înainta mai departe nici un profesor din ceiex- 
. perimentaţi şi cunoscuţi, aşa că cel care a pre- 
dat limba română în clasa 8—4 să nu o poată 
preda şi în clasele superioare, şi cel care a fost 
profesor de matematice în clasa 4 să nu poată 
înainta în clasa 5-a? 

E greu de admis părerea d-lui ,interpelator. 
Dacă ar fi să se ia sistemul d-sale numai decât; 
ca o normă absolută, ar fi nedrept şi prea exa- 
gerat. 

Se poate ca unul dintre profesorii vechi din- 
tr'o şcoală să fie slab, altul ignorant încât să nu 

merite a fi înaintat, dar când se întimplă ca un 
vechiu profesor să fie merituos, atunci e bine 
şi drept să fie înaintat când se completează 
şcoala lui. 

Dacă nici unul din vechii profesori merituoşi 
nu ar fi înaintați, s'ar vedea următorul rezultat: 
un student, abia eşit de pe băncile şcoalei cu di- 
ploma de licențiat în ştiinţe sau litere, ar trece 
totdeauna peste capul unui profesor vechiu, care 
este acolo poate de la înființarea şcoalei, care a 
crescut cu şcoala, şi junele licențiat să se nu- 
mească totdeauna director, ca fiind acum în cla- 
sele superioare, iar cel vechiu şi mai experi- 
mentat să fie înlăturat, ca ne mai avênd auto- 
ritate de a merge mai departe. Mësura nu ar fi 
bine chibznită. 

Dar acum vin la punctul legal. 

Persoanele în chestie sunt, de exemplu: d-nii 
Anghel Dumitrescu, Ştefan Mihăilescu, V. D. 
Päun şi Mirescu. 

Toate persoane sunt profesori şi din gimnaziul 
Lazăr şi din alte părți, profesori mai experimen- 
taţi după judecata ministrului de atunci şi a con- 
siliului permanent, persoane alese spre a asigura. 
mersul regulat al noului liceu instalat într'un 
local nou. 

Sunt profesori definitivi, într'o situaţie re- 
gulată pentru fie-care după legea atunci în vi- 
goare. 

La înființarea din nou a clasei a 6-a, le refu- 
zaţi putinţa de a trece de laa 4-a la a 5-a, când 
un gimnaziu se transformă în liceu? 

Idea d-voastre că profesorului îi trebue spe- 

cializare, aşa încât să se împietrească cu cursul 
şi cu programul pentru care odată a concurat, 
o găsesc greşită. Găsesc că profesorul, dacă al- 
ternează de la o clasă la alta şi de la un obiect 
la altul înrudit, este cu atât mai bun şi se păs- 
trează mai viu pentru învățămîntul secundar. 

Profesorul de la a 4a, în princip, poate să 
treacă în a 5-a, în a 6-a şi în a 7-a, pentru 
aceeaş materie şi pentru or-ce materie înru- 
dită. 

In alte State de cultură, profesorul de latină, 
predă şi greceşte şi limba maternă, poate şi is- 
toria, şi cursurile se fac foarte bine, căci se îm- 
piedică împietrirea profesorului la o catedră şi 
se asigură mai bine progresul. 

La universitate se aplică teoria onorabilului 
preopinent; căci la universitate trebue să fie ca- 
tedre speciale pentru a urmări toate progresele 
specialităţii, pe când profesorii din licee, având 
a comunica o sumă hotărită a rezultatelor ştiinţei 
asigurate, trebue să păstreze idea totalităţii stu- 
diilor liceale şi să nu devină exclusiv specialişti. 

O voce. Dar programele variază. 

D. Ministru al instrucţiunii. Un profesor bun 
de limba latină la clasele I—IV de gimnaziu, 
de ce să nu fie bun pentru clasa V—VII, 
dacă e vorba de aceeaş materie? Tot aşa şi pen- 
tru istorie. 

O voce. Dar poate să fie şi contrariul. 

T. Maiorescu, ministrul instrucţiunii pu- 
blice. Negreşit, poate că un profesor vechiu 
or nou să fie incapabil de a trece de la o ca- 
tedră la alta. 

D. C. Ressu. D-le ministru, d voastră faceţi 
critică legii instrucţiunii şi noi cerem să faceţi 
aplicaţia ei. 

T. Maiorescu, ministru instrueţiunii publice. 
Aci nu aţi înţeles. 

D. C. Ressu. Cer cuvintul. 

T. Maiorescu, ministrul instrucţiunii pu- 
blice. Un profesor, înainte de legea din 1879, care 
după legea numirii sale fiind acelaş program 
de concurs, atât pentru gimnazii cât şi pentru 
licee... 

D. C. C. Dobrescu. După legea din 1879, ci- 
tiţi legea. 

T. Maiorescu, ministrul instrucţiunii pu- 
blice. Am zis că un profesor numit înainte de legea 
din 1879 şi conform acelei legi, dupä care a fost 
numit, avênd acelaş concurs de trecut, fiindcă 
aceleaşi condițiuni se cereau, un astfel de profe- 
sor, numit atunci, poate să treacă de la cursul 
inferior la cel superior? Poate. Profesorii defi- 
nitivi, astfel numiți, pot dar să fie înaintați când 
se înfiinţează o şcoală nouă. Iată dar punctul de 
vedere, presupun eu, ce l-a avut d. ministru pre- 
decesor al meu când a făcut acele înaintări la 
clasele din nou înființate ale liceului Lazăr. Aceşti 
profesori, dealtminteri, cred că erau din cei mai 
buni şi că înv&ţămîntul nu va suferi. Pentru tre- 
cerea însă a d-lui Păun la cursul superior mai 
era însă şi alt motiv, şi se vede că acesta a 
îndemnat pe predecesorul meu de a face o ase- 
menea înaintare. La catedra de limba română 
de la liceul Lazăr fusese numit ca suplinitor d. 
Şăineanu, un excelent profesor de filologie compa- 

rativă. Nefiind insă de naţionalitate română, i s'a 
părvt d-lui ministru cam curios ca cursul de limba 
română într'un liceu să fie predat de cineva care 
nu e român de origină. 

O voce. Dar cel de istorie de la Universi- 
tate ? 

T. Maiorescu, ministrul cultelor şi instruc- 
țiunii publice. De aceea a fost numit şi d. Păun, 
foarte român de origină, 

Trec acum la al treilea punct atins de d-voas- 
tră în privinţa liceului de la Galaţi. Recunosc 
cu d. Teodorescu că asupra numirii d-lui Chaus- 
sery trebue să examinez situația legală şi dacă 
va, fi, precum s'a arătat; aci, să remediez la sfir- 
şitul anului şcolar. Cât pentru numirea d-lui 
Petrovici la liceul Galaţi, dacă. a concurat acum 
de curend pentru o catedră de gimnaziu, sub 
legea de la 1879, şi a fost totuş numit la Ga- 
laţi, la o catedră de liceu, recunosc, — cum 
să zic? că e o interpretare cam prea elas- 
tică aceea ce se poate interpreta. Cum am 
spus insă asupra acestor chestii individuale, 
adată ce-mi este atras atenţia asupra lor, sunt 
dator să cercetez şi să decid unde trebue să se 
remedieze. 

Rămâne acum o chestie mai generală atinsă 
de d. interpelator, chestia valorei unui concurs 
pentru mai mulţi concurenţi cu succes, nu nu- 
mai pentru unul’). Această chestie administra- 
tivă însă nu e aşa de simplă după cum o pu- 


1) Vezi şi discursul 95 din acest volum, pag. 281. 

neţi d-voastră, şi să nu credeţi că mie sau pre- 
decesorilor mei le-ar fi trecut prin minte să lu- 
creze alături, nu contra, cred eu, de ceeace e 
în legea de la 1879, dacă ea s'ar fi putut aplica, 
fară interpretare. Dar, d-le Teodorescu, ar trebui 
să lucraţi măcar trei luni în administraţia şcoa- 
lelor ca să vedeţi imposibilitatea de a adminis- 
tra, cum ziceţi d-voastră ; v'aţi găsi absolut pa- 
ralizați faţă cu legea, dacă i-aţi da numai inter- 
pretarea d-voastră şi nu aţi admite o interpretare 
de bună credinţă dată după necesităţile zilnice 
ale situaţiei administraţiei de consiliul permanent. 

Iată situaţia pe care, scuzaţi-mă, n'aţi cunos- 
cut-o şi n'aţi expus-o complet. 

Pentru orce catedră izolată, ziceţi d-voastră, 
trebue să se publice concurs, dar se poate în- 
truni în aceeaş zi şi cu acelaş juriu mai multe 
catedre. 

Legea însă nu o spune, legea spune în con- 
curs, un juriu, la „vre-o catedră“, 

Va să zică începem cu interpretările. 

D. Teodorescu mai zice că pentru facilitare să 
aşteptăm o epocă în care să publicăm con- 
curs, pentru ca să nu fie intrerupte lucrările pro- 
fesorilor prin tragere la sorţi... 

D. G. D. Teodorescu. Dacă se poate face in- 
lesnire, fără ca să se calce legea. 

T. Maiorescu, ministru de instrucţie pu- 
blică. Am reprodus bine ce aţi zis. Dar vedeţi 
alături cu legea este regulamentul aplicării ei, 
tot din 1879. 

„Art. 3. Publicaţia de concurs nu va întârzia 
„a apărea în Monitor în niciun caz peste 15 zile 

„de la intrarea în consiliul permanent a rapor- 
„tului prin care se face cunoscut vacanţa. Con- 
„Siliul alege, pentru ţinerea concursului, una din 
„universităţi. 

„Concursul se publică cel puţin cu 3 luni îna- 
„inte de ziua fixată pentru el.“ 

Să vedem acum şi starea reală a catedrelor 
vacante în învățămîntul secundar în momentul 
de faţă, ca şi în anul 1888. 

Sunt acum vacante 220 catedre secundare de 
băeţi şi 92 de fete, în total 312 catedre. 

D. G. Vernescu. Aceasta la ce epocă aţi 
găsit ? 

T. Maiorescu, ministru de instrucţie pu- 
blică. La 1890. Darşila 1888 era cam tot aşa. 
Erau 273 vacante. Legea prevede că, după 15 
zile de la ivirea vacanței, trebue să se publice 
concursul. Deci ministerul este astăzi şi este de 
mulţi ani in întârziere cu pubiicarea ? 

Dar să zicem că eu aş fi obligat, după ideea 
d-lui Teodorescu, să aplic astăzi toate dispozi- 
tile din 1879, după interpretarea d-sale. Atunci 
mâine-poimâine vor trebui să apară in Monitor 
publicările de concurs a 312 catedre secundare 
pentru o zi fixată la cel puţin 8 luni de la data 
publicării, 

Dacă e să ne inchipuim o realitate a aplică- 
rii legii concursului, trebue să admitem cel pu- 
ţin doi concurenţi la o catedră. 

Pentru ocuparea unei catedre de matematici 
de la Ploeşti, al cărei concurs a fost în săptă- 
mânile din urmă, au fost 15 concurente, Dar 
noi, pentru a simplifica exemplul, să admitem 

numai câte doi concurenți; ar fi dar pentru cele 
312 catedre în total 624 concurenţi. 

D-voastra ştiţi cum se fac acele concursuri şi 
legea vorbeşte de cel puţin două probe scrise 
şi două probe orale; dar adesea se fac trei. Con- 
cursurile se ţin numai la cele două universităţi: 
la Bucureşti şi la Iaşi. In ajunul concursului se 
trag la sorţi doi profesori ai universităţii, adică 
ai facultăţii de litere şi de ştiinţe şi ministrul 
numeşte un al treilea profesor. Inchipuiţi-vă acum 
pe aceşti trei şi permiteţi-mi expresia, aceşti trei 
nefericiţi profesori de la Iaşi şi alţi trei de la 
Bucureşti, căci vom împărţi concursurile intre 
cele două universităţi şi să zicem că vom avea 
312 concurenţi la Bucureşti şi 312 concurenţi la, 
Iaşi, admiţend, cum am zis, câte doi coucurenţi; 
dacă vor fi mai mulţi, se complică problema, şi 
mai grozav; dacă vor fi trei de catedră, vor fi 
peste 900 concurenţi şi o să vină aceşti concu- 
renţi să facă probele scrise şi probele orale. 
Se scriu întrebările de acelaş profesor, se pun 
în urnă, se scoate una la sorţi, etc. O să 
aibă juriul odată 312 elaborate, pentru cari se 
lasă 3 ore de lucru, şi va avea să le citească 
pe toate şi trebue să lucreze în complet, şi ajung 
aceşti profesori să facă lectura a 312 probe scrise 
ca să dea notele. Apoi câtă vreme le daţi aces- 
tor oameni pentru 312 teme? Să citească un 
sfert, de oră fiecare, ne ducem lao lună cu lec- 
tura, şi 312 concurenţi aşteaptă la hoteluri ca 
să vadă rezultatul concursului; şi apoi se mai 
trage încă o temă pentru a doua probă scrisă, 
şi încă odată 312 elaborate, astfel că ajungem 


420 


în a treia lună, să zicem în luna lui Iulie, când 
se încep vacanţele, dacă a început concursul la 
1 Mai. Să zicem că a fost două probe, dar sunt 
trei câud este vorba de un profesor serios; dar 
fie şi două probe scrise; în orce caz, pe urmă, 
vin probele orale. Legea zice că cu 24 ore îna- 
inte fiecare candidat îşi trage proba sa din urnă; 
pentru fiecare probă se scoate o întrebare din 
urnă şi pentru toţi li se dă 24 ore de pregă- 
tire, ca să fie egali, şi atunci vin serile ca să'i 
asculte. Este vorba de o lecţie de probă facuta 
în public la Universitate. Şi cât voeşti d-ta săi 
laşi unui candidat ca să facă o lecţie înaintea, 
publicului? 'Trebue cel putin trei sferturi de ceas. 
Apoi lasă că profesorii sunt şi ei ocupați, obo- 
siți cu lucrările lor de peste zi; dar orcât de 
tari şi deştepţi ni 'i-am închipui membrii comi- 
siei de juriu, cari sunt datori să asculte pe toţi, 
cât le daţi, fiziologiceşte vorbind, datoria de a 
munci? Să zicem încă 3 ore de seara, ca să as- 
culte de la 8 pană la 11 noaptea, şi apoi cine 
vine exact la 8? Vin la 8 şi jumătate, va să 
zică să lucreze de la 8 şi jumătate până la 11 
şi jumătate noaptea. Ei bine, este destul, căci 
pe urmă se adună şi ei 'şi dau verdictul, şi 
merge până după miezul nopţii. Dar câţi se pot 
asculta într'o seară? Trei concurenţi, cel mult 
patru. Dar sunt 312, şi trebue câte 24 ore şi 
numai 24 ore de preparare. Doi ani ar trebui 
să dureze un asemenea concurs, şi până atunci 
devin alte catedre vacante. 

Vedeţi dar că sunt imposibilităţi fizice abso- 
lute de a se aplica dispoziţiile din 1879, aşa cum 

le înţelege d. interpelator. Afară de aceasta chiar 
şi atunci când materialiceşte se poate face ceva 
cu unele concursuri izolate, adeseaori profesorii 
se scuză de a lua parte la asemenea lucrări. 

Am publicat acum un concurs pentru o cate- 
dră de limba germană la o şcoală; sau numit 
examinatori: d-nii Dimitrescu, Frolo şi Chin- 
tescu, d. Chintescu era bolnav în pat, d. Frolo 
bolnav de ochi, nu poate lucra noaptea; iată în 
ziua, întâi concursul paralizat. Se face raport la 
minister, şi bine că a rămas unul, căci alt-fel 
nu era nici cine să facă raportul; se face raport 
că nu vin d-nii Frolo şi Chintescu ; foarte bine, 
atunci se numesc alţii; căci cel puţin, după 
natura catedrei, îţi dă legea putinţa dea numi di- 
rect. Se numeşte un domn din consiliul permanent; 
acesta, se află in duşmănie cu unul din concu- 
renţi; ne gândim la unul dela liceu, la d. Barbu. 
D-sa se găseşte in ceartă literară cu unul din- 
tre concurenţi, cu d. Şeineanu... 

D. C. C. Dobreseu-Prahova. D. Şeineanu nu 
are drept să concureze, nu este român; pen- 
tru d-sa se găseşte un juriu special. (Intreru- 
peri). 

T. Maiorescu, ministru de instrucție pu- 
blică. Această chestie se va discuta altădată. Ei 
bine, de 11 zile nu pot compune juriul, şi ce 
gândiţi d-voastră, într'un minister, unde în ter- 
men mediu intră pe zi câte 800 hârtii pen- 
tru compunerea juriului care să examineze pe 
concurenţi pentru o catedră de limba ger- 
mană, să faci 30 de hârtii?! şi să le faci de 
geaba | 

Iată dar dificultatea practică; vă rog dar re- 
cunoaşteţi administraţiei această situaţie ; în faţa 
acestei dificultăţi, dacă este materialmente im- 
posibil de îndeplinit legea în interpretarea d-lui 
Teodorescu, îndeplineşti cât poţi, interpretezi în 
spiritul ei, mai laşi şi suplinitori, căci n'ai ce 
face ; ştiind bine că orce suplinitor, care merge 
peste 4—5 luni de la vacanţă, este contra dis- 
poziţiilor de la 1879. 

lată tendenţa regulată a orcărui ministru con- 
ştiincios, în spiritul legii învăţămintului, trebue 
să fie de a împuţiua pe cât poate suplinitorii 
şi de a numi profesori în urma, concursului. Căci 
suplinitor poate fi orcine, şi fără studii sufici- 
ente, după cum se găseşte cineva disponibil. Sau 
cum zicea adineaori d. Teodorescu cam prea 
drastic, chiar un servitor. 

Tocmai la suplinitori se întâmplă stărnințele 
cele mai multe, hatirurile, arbitriul biurourilor 
ministeriale, poate mai pronunţat în vreme de 
alegeri, dar destul de tare în orce vreme, şi înţe- 
legeţi uşor că aici este terenul cel mai fecund, 
„elementul de hrană pentru favoritism. 

Remediul adevărat nu se poate aduce aici de 
cât prin reforma legii în această parte, şi un 
ast-fel de remediu este propus în proiectul care 
se află acum în discuţia Senatului. Dar până se 
va realiza această modificare legală, ce era de 
făcut cu necesităţile de administraţie de toate 
zilele în minister? In 1888, după îndemnul meu, 
consiliul permanent, interpretând aplicarea legii 
din 1879 şi din 1864 în spiritul lor, şi ca să 
le facă întru câtva, corespunzătoare trebuinței, a 

formulat avizul că la un concurs pot isbuti mai 
mulţi concurenţi, cu gradarea meritului lor după 
notele totale obţinute, indicându-se limita notei 
de succes. 

Prin urmare, la un concurs reuşeşte ce e drept 
cel dintâi şi este cel dintâi numit la catedra 
vacantă, pentru care a concurat; dar ceilalţi nu 
trebue să fie numai decât toţi căzuţi, cum zice 
d. Teodorescu, ci dacă au dovedit, cu ocazia con: 
cursului, bune cunoştinţe şi bună aptitudine, 
rămân disponibili pentru numiri la catedre si- 
milare. 

Și această idee, d-le Teodorescu, n'a venit aşa, 
cum se zice, din văzduh, ci din experienţa în- 
delungată cu chiar juriile de concursuri. Unele 
jurii nu s'au mărginit a recomanda un singur 
concurent din mai mulţi, ci au recomandat (şi 
unde ar fi oprit legea o asemenea procedare ?) 
pe mai mulţi candidaţi şi pentru catedre simi- 
lare, cari ar fi sau ar deveni vacante. 

Căci în practică s'au prezentat multe cazuri 
unde diferinţa intre concurenţi să fie numai de 
câteva zecimi de puncte, o întâmplare la nota- 
ție, fiind de altminteri 2 sau 3 concurenţi cam 
tot aşa de buni. Adeseori juriile constată că unii 
candidați sunt mai buni la inscris, dar alţii sunt 
mai buni la probele orale, încât în rezultat me- 
diu prezintă pe mai mulţi cam pe aceeaş linie 
de merit. Asemenea cazuri au fost numeroase. 
Şi din această, cauză consiliul permanent a ve- 
nit la idea ca atunci, când cineva izbuteşte aşa 
de bine încât să fie declarat admisibil, de şi 
nu a fost cel d'intâi la catedra din concurs, 

poate trece la o altă catedră similară ce devine 
vacantă. 

Această normă nouă, admisă din cauza nece- 
sităţilor arătate, poate avea şi inconvenientele 
şi foloasele sale. Inconvenientele s'au îngrădit 
pe cât sau putut; dar să vă arăt mai întâi 
folosul. 

Până unde se poate întinde măsura, am scă- 
pat de arbitriul ministrului cu suplinitorii şi am 
substituit judecata juriului examinator, care este 
singură hotăritoare. 

Al doilea folos: toată alegerea, toati străgă- 
nirea şi toată cheltuiala, concurenţilor s'a redus 
la un minimum inevitabil, dar s'a redus. Dle 
Teodorescu, s'au întâmplat la Bucureşti cazuri 
ca pentru o catedră de invăţămint primar urban 
să fie 47 concurente. S'a ţinut concursul vreme 
de trei săptămâni şi a eşit una. Mai fiind acum 
vacantă altă catedră primară, fiind concursul 
peste o lună, cine au să se prezinte la noul con- 
curs? Negreşit aceleaş 47 concurente minus una 
care fusese numită. Peste 1, sau 2, sau ô luni, 
“e un alt concurs: se vor prezenta cele 46 mi- 
nus 1. Am găsit ast-felin dosarele ministerului 
concurenţi şi concurente cari s'au prezentat de 
câte 3, 4, 5 până la 7 ori la concursuri; ce 
străgănire, câtă cheltuială, câtă descurajare! 

Pentru a remedia şi la aceasta, s'a luat acea 
m&sură. Inconvenientul cel mare ce ar rezulta 
insă de aici ar fi, daca prin valoarea unui vechiu 
concurs astfel întinsă prin interpretare s'ar în- 
chide perspectiva, noilor absolvenţi ai şcoalelor, 
dar acest inconvenient s'a îngrădit de la început; 

căci de la inceput s'a mărginit valoarea note- 
lor de admisibilitate de la un concurs pentru 
durata unui singur an. 

Precum ştiţi, examenele la absolvire a diferi- 
telor şcoli nu se fac decât odată pe an. 

In tot decursul anului următor, până la ace- 
eaş epocă a anului viitor, nu mai pot eşi din 
şcoli alte elemente disponibile pentru un con- 
curs. 

Aşa dar, durata valabilității unui concurs, 
pentru un singur an, corespunde acelui fapt le- 
gal şi este, după convingerea mea, mësura cea 
mai bine chibzuită ce se putea lua în împreju- 
rările arătate. Totul era ca şi juriile şi concu- 
renții să aibă ştiinţă de această normă, şi aceasta 
a avut-o şi o au. Căci încă odată: 20 de con- 
cursuri în lăuntrul aceluiaş an nu pot da mai 
multe elemente disponibile de concurenţi decât 
unul singur, fiindcă şcoalele nu dau absolutorii 
decât o singură dată într'un întreg an. 

Și astfel s'a făcut posibilă în parte indeplini- 
rea acestei datorii administrative; s'a ridicat sar- 
cina intolerabilă pentru tot invăţămintul primar, 
s'a înlesnit întru câtva situaţia învăţămintului 
secundar, s'a infrânat din princip arbitrarul şi 
abuzul cu suplinitorii, ţinuţi uneori prin favoare 
peste 10 ani la locurile lor nemeritate. 

Şi după ce am terminat această explicare, vă 
întreb : Nu vedeţi că cine a făcut această re- 
gulare a făcut-o ca să taie arbitrul administra- 
tiv, ca să scape de insistenţele nefericite din 
biurourile ministeriale, ca să nu mai fie hatir 
şi arbitrar în numirile şi permutările suplini: 

torilor, ca să înceteze străgănirile inutile ale 
concurenţilor ? 

Şi când eu më refer la corpul profesoral, când 
îi expun situaţia şi ’i zic: d-voastră veţi hotărî 
aci conform examenului de la concursul public, 
nu după arbitrul funcţionarilor ministeriali, toc- 
mai d-voastră profesorii să, veniţi şi să ziceţi că 
aceasta nu e bine? Onorata Cameră e de pă- 
rere ca, în această imposibilitate de aplicare a 
legii, să ţin şi să numesc suplinitori pe cine 
vreau eu? Vreţi să lăsaţi în mâna ministerului 
312 suplinitori, pe cari îi pot numi, schimba şi 
da afară cum voi voi, fără nici o restricţie 
legală ? 

Atunci decideţi aceasta ; veţi găsi foarte mulţi 
miniştri cari vë vor mulţumi de această înlesnire 
a arbitrului ce li se va da în administrarea învă- 
țămintului. (Aplause). 


Dar acum intervine în desbatere însuş d. 
George Vernescu, şeful interpelatorului, şi 
susţine moţiunea, relevând cele „trei puncte 
însemnate, care S'au pus inainte de d. Teo- 
dorescu“, şi cerând revocarea tutulor profe- 
sorilor numiţi de toţi miniştrii de la 1879 
încoace cu violarea legii concursului, aşa cum 
a interpretat-o interpelatorul, 

La această nouă intervenire se vede obli- 
gat să mai răspundă: 


T. Maiorescu, ministru de instrucțiune pu- 
blică. D-lor, permiteţi-mi să relevez o mică con- 
trazicere in cele zise de d. Vernescu, 

Vë plângeaţi că dacă se numesc 812 profe- 

sori la catedrele vacante, în modul ce am avut 
onoare să vă propun, aceştia ar fi inamovibili 
pentru că ar fi fost odată admişi cu titlul pro- 
vizoriu ? Dar tot d-voastră, în prima parte a dis- 
cursului d-voastră, mi-aţi recomandat să-i revoc 
pe toţi aceia cari au fost numiţi de predecesorii 
mei astfel, şi cărora le dăduse titlul de provi- 
zorii contra legii. Căci ziceaţi : aceştia dacă n'au 
fost numiţi conform legii, nu se pot pune sub 
scutul legii şi se pot revoca., 

Prin urmare, această sistemă o poate aplica 
d. Vernescu pentru viitorul corp profesoral, pe 
care îl va numi d-sa când va veni la putere; 
atunci d-sa va putea destitui, ca să reintre în 
lege, pe toţi aceia cari ar fi fost numiţi 
în afară de ceea ce credea d-sa că este în 
lege. Aşa dar, să bine-voiască a se mai linişti 
în privinţa pericolelor ce le prevede. Căci d-sa 
le va putea înlătura prin destituirile d-sale. 

Imputarea ce mi-aţi adus-o că, indată ce am 
constatat acest rău, n'am venit la Cameră pen- 
tru remediarea lui, nu este meritată. N'am 
venit la Cameră, dar am venit la Senat; am 
venit cu remediarea anume a acestui rău. 

O voce. Modificaţi legea. 

T. Maiorescu, ministru de instrucţiune. 
Am propus modificarea din momentul ce am 
constatat rul şi, înainte de a cere avizul 
consiliului permanent pentru mersul zilnic, am 
„sezisat“ Corpurile legiuitoare. 

O voce. Va să zică aţi recunoscut că trebue 
legea modificată ? 

T. Maiorescu, ministru de instrucțiune. 
Fără indoială, şi fiind-că am „sezisat“ Corpul le- 
giuitor cu modificarea legii, fâră de care nu mai 
putem merge înainte. In acelaş proiect, de lege 
s'a prevăzut tot ce este azi existând în admi- 
nistrația învăţămîntului public în contra, legii şi 
afară din lege; căci sunt multe. In lege 
stă, d. e. că şeoalele primare urbane tre- 
buesc să aibă numai 3 învăţători şi numai 3 
clase. Aşa e legea. Pretutindeni, în toate ora- 
şele însă, sunt 4 clase cu 4 institutori. După 
d. Dobrescu, pe care îl văd gesticulând, asta 
nu face nimic. 

D. C. C. Dobrescu. Are să vină peste doă 
zile interpelarea mea. Voi vorbi atunci. 

T. Maiorescu, ministru de instrucţiune. 
După d. Vernescu, ar rezulta că ministrul să 
dea, afară pe toţi institutorii de clasa 4-a şi să 
închidă toate clasele a patra primare. 

D. G. Vernescu. Chestia aceasta n'a fost în 
interpelare. 

T. Maiorescu, ministru al instrucţiunii. 
Indiferent, aşa rezultă. In proiect am venit şi 
cu această îndreptare. Mi-am făcut datoria în 
această privință; dar pentru acum, în adminis- 
trarea zilnică mai departe, să desfiinţez clasa a 
patra? da sau nu? Ei nu! Nu se poate! se vio- 
lează legea, dar totuş rămâne aşa; aşa s'au vo- 
tat bugetele de Corpurile legiuitoare de 20 ani, 
şi acum trebue să vie legea modificătoare să 
reguleze, Cam aşa este şi cu concursurile la ca- 
tedrele secundare. Eu la 1888 am găsit, 273 ca- 
tedre suplinite; de ce nu s'au ocupat treptat 

prin concurs aceste catedre mai înainte? Nu vă 
pot răspunde; am alta de făcut decât să acuz 
administraţia d'inainte de 1888. Dar acum, că 
nu e vina administraţiei noastre, ci o stare de 
lucruri care am găsit-o aşa, interpretarea ce a 
dat-o consiliul permanent cred că nu e nici le- 
giferare, nici călcare de lege, ci este o interpre- 
tare în spiritul legii ca so mai facem astăzi 
aplicabilă, posibilă, viaţa zilnică administrativă 
pe cât se poate de legală. Dar în definitiv, asu- 
pra tutulor acestor puncte, veţi discuta mai în 
amănunt când proiectul de lege va veni în des- 
baterile d-voastre, 

Prin urmare, cred, d-le Teodorescu, că chestia, 
nu merită atâta, cum să zic, atâta nelinişte, 
când, după cum vedeţi, sa căutat de consiliul 
permanent în prima linie respectul spiritului le- 
galităţii posibile. 

Voci. Inchiderea discuţiei. 

D. G. Dem. Teodorescu. Am o moţiune de 
propus; prin urmare, nu puteţi închide discuţia; 
regulamentul e formal şi am şi dreptul de re- 
plică, (Sgomot). 


Afirmarea interpelatorului că ar avea 
dreptul de replică şi că regulamentul ar 
fi formal pentru a da cuvintul ca să-şi 
mai susție moţiunea, nu este exactă, Nu- 
mai regulamentul Senatului dă dreptul la 
replică ; al Camerei nu. Iar moţiunea fu- 
sese susţinută prin chiar desvoltarea in- 
terpelării, la sfîrşitul căreia se şi prezen- 
tase şi asupra căreia vorbiseră atât minis- 

trul, cât şi „liberal-conservatorul“ G. Ver- 
nescu. 

De aceea Camera şi votează închiderea 
discuţiei, iar „moţiunea“ G. Dem. Teo. 
dorescu — C. C. Dobrescu — C. G. Vernescu 
se trimite la secții, unde“ rămâne în ne- 
lucrare. 


105. 


Asupra restaurării Capelei române de la 
Paris. 


(Ședinţa Camerei de la 29 Ianuarie 1891) 


La o interpelare a d-lui Nicolae Ionescu 
cu acest obiect răspunde : 


T. Maiorescu, ministrul cultelor şi instruc- 
ţiunii publice. Dacă doreşte onor. interpelator 
să afle din dosare tot istoricul cumpărării şi re- 
paraţiei sau restauraţiei bisericei române din 
Paris, atunci voi aduce suplementele de infor- 
maţii și de dosare asupra acestei chestii, căci 
acesta, care s'a trimis aci, nu este anterior anu- 
lui 1890. 

La Martie 1888, când am avut onoare să viu 
la minister în rindul trecut, lucrarea relativă la 
capela din Paris am găsit-o întreruptă, nu se 
ştia nici dacă mai este o sumă disponibilă, nici 
care era hotărirea luată de minister în privinţa 
terminării acelei biserici. 

Cel d'intâi care mi-a atras atenţia asupra, 
acestei stări de lucruri a fost Mitropolitul Pri- 
mat, şi atunci, începând să studiez afacerea, am 
găsit la Banca Naţională o sumă disponibilă, 
pentru restaurarea capelei sau bisericei române 
din Paris. e 

Am însărcinat atunci îndată o comisiune, şi 
aceasta va explica şi originea comisiunii de 
astăzi. 

Eu eram aici la Bucureşti şi lucrurile se pe- 
treceau la Paris, îmi trebuia un organ de con- 
ducere mai departe a lucrării. Am însărcinat 
ca prezident al comisiunii pe ministrul nostru 
la Paris, care atunci era d. Alexandri, ca mem- 
bri pe preotul capelei şi încă o persoană cunos- 
cută, in care aveam deplină încrederă, pe d. G. 
Racoviţă, fost deputat. S'au găsit deja începute 
planuri pentru repararea acelei biserici, fostă ca- 
tolică, şi pentru adaptarea ei la cultul nostru 
ortodox. Arhitectul era un arhitect francez, ata- 
şat la serviciul monumentelor istorice al depar- 
tamentului Seinei, şi era bună această alegere. 
Căci biserica, despre care este vorba, este cla- 
sată între monumentele istorice franceze, şi tre- 
buia să se păstreze şi din acest punct de ve- 
dere al artei vechi franceze, şi tot de odată să 
fie restaurată astfel încât să poată servi şi de 

biserică a noastră. 

» Dorinţa noastră era atunci, în 1888, ca să se 
facă cât mai curând reparația capelei, aşa încât 
pentru  Exposiţia cea mare de la Paris din 
1889 compatrioţii noştri, cari erau să se ducă 
acolo, să aibă biserica lor în bună stare, cel pu- 

ţin în starea acea de a se putea oficia în ea 
serviciul divin; astfel, eu am îndemnat comisiu- 
nea să se ocupe imediat de lucrare; dar, din 
nenorocire, cel mai important membru al comi- 
siunii şi care nu se putea, lăsa la o parte, d. V. 
Alexandri, care începuse a fi într'o stare bolnă- 
vicioasă, era un adversar hotărit al reparării 
acelui monument, zicând că era rău situat în 
uliţa aceea laterală, că este un edificiu catolic 
şi că va fi cu greu de restaurat pentru a se 
preface în ortodox, şi că râu a făcut guvernul 
trecut de a cumpărat acea biserică. 

Acum, d-lur deputaţi, o fi făcut r&u sau nu 
guvernul trecut, care a cumpărat edificiul, faptul 
era petrecut, biserica era cumpărată şi se chel- 
tuise şi o mare sumă de bani, acum era foarte 
greu a se reveni; acel monument era definitiv 
trecut în proprietatea noastră. Dar din arătata 
atitudine a d-lui Alexandri, d-lor deputaţi, s'a 
pierdut vara întreagă în discuţii asupra acestui 
lucru. 

Ce s'a făcut in 89 nu ştiu; dar la 90, cum 
vedeţi din dosar, lucrările s'au reluat, şi s'a în- 
sărcinat din nou acea comisie ca să activeze re- 
paraţiile. 

S'a însărcinat formal citatul arhitect al Seinei 
ca să termine planul şi devizul; planul şi de- 
vizul a fost trimis ministerului; nu aş fi în stare 
să vě spun de ce sa întârziat totuş lucrările 
până în Septemvrie 1890, nu eram eu atunci 
la minister, Dealtminteri, ministerul nu putea 
face mult cu planurile trimise, trebuia să vedem 
mai ales devizul ca să nu depăşim creditul ce-l 

avem. Aceasta odată constatat, s'a retrimis pla- 
nul şi devizul comisiunii de la Paris, în care 
acum figurează d. Milo în locul d-lui Racoviţă, 
şi sa ordonat activarea şi terminarea lucrărilor, 
In urma anunţării acestei interpelări, m'am in- 
format cum stau acolo lucrările, şi răspunsul 
ce-l am este: că Ja Paşti vor fi terminate lu- 
crările şi va începe a se face serviciul divin. 

Pe cât am văzut şi eu din raport, iconusta- 
sul, catapiteasma, nu pare a fi la înălţimea va- 
lorii edificiului. Dar să vedem odată lucrările 
principale ale reparațiilor terminate, şi apoi uşor 
se vor putea, înfrumuseţa, părţile izolate din acest 
edificiu. 


106. 


Asupra restaurării bisericei Sf. Nicolae 
din Iaşi şi în privința arhitectului Lecomte 
du Nouy. 


(Şedinţa Camerei de la 29 Ianuarie 1891) 





Tot d. Nicolae Ionescu şi în aceeaş ge- 
dinţă a Camerei interpelează asupra restau- 
rării bisericei Sf. Nicolae din Iaşi, despre 
care se vorbise și cu doi ani în urmă, în 
şedinţa de la 14 Fevruarie 18891). Dar pe 
când atunci d. N. Ionescu nu ataca încă, pe. 
arhitectul însărcinat cu restaurarea, d. Le- 
comte du Nouy, iar Mihail Kogălniceanu își 
exprimase numai dorinţa ca acea restaurare 
să păstreze cele 3 altare adăogate în urmă 
și dealtminteri ceruse instituirea unei co- 
misiuni pentru monumentele istorice, de 
atunci încoace se pornise o învierşunată 
luptă contra eminentului arhitect francez: 
toţi semi-docţii, toţi diletanţii cu multe pre- 
tenţii şi puţine cunoştinţe, împinşi poate 
şi de gelozia unor arhitecţi naţionali, în- 


3 Vezi discursurile de la No. 93 de mai sus. 


cercau să zădărnicească opera artistică a 
d-lui Lecomte du Nouy; în fruntea acestor 
adversari ai d-lui Lecomte erau dd. Nicolae 
Ionescu şi Constantin Esarcu, La 1890 d, 
Teodor Rosetti, ad-interim ministru de culte 
în cabinetul generalului Q. Manu, instituise 
comisiunea monumentelor istorice pe care 
o propusese Kogălniceanu (dar — cee drept — 
nu numise în ea nici pe d, Nicolae Ionescu, 
nici pe Constantin Esarcu, dar numise pe 
Mihail Kogălniceanu), îi ceruse avizul asupra 
tutulor restaurărilor în lucrare şi, fiindcă 
unii arhitecţi adversari se provocau la pă- 
rerea cunoscutului arhitect-restaurator al 
guvernului francez, d. Révoil, ministerul — 
după dorinţa comisiunii — a chiemat şi pe 
d. Révoil în ţară ca să opineze asupra con- 
troverselor iscate, iar pentru deplina lămu- 
rire a Adunării Legiuitoare, înaintea căreia 
se afla, depusă cererea creditului trebuincios 
pentru continuarea restaurărilor şi recon- 
struirilor, s'a publicat şi s'a distribuit de- 
putaţilor un volum de toate actele oficiale 
relative la chestie, împrejurările chiemării 
d-lui Lecomte du Nouy de la 1874, credi- 
tele cerute, procesele-verbale ale comisiunii 
monumentelor, etc. Dar, după obicei, opo- 
ziția nu se opreşte la documente şi argu- 
mente, şi în cazul de faţă d, N. Ionescu 
atacă numirea comisiunii monumentelor, in- 
sultă pe d, Lecomte du Nouy, îşi bate joc 
de d. Révoil şi —ca obiect mai precis al 
interpelării — cere de la ministrul cultelor 
să se pronunţe „întrun mod categoric“, 
dacă va dispune restaurarea bisericei Sf. 
Nicolae din Iaşi după forma vechie a clă- 
dirii din timpul lui Ştefan cel Mare sau 
după adaosul posterior cu trei turnuri, cum 
doreşte interpelatorul. 
La această cerere răspunde: 

T. Maiorescu, ministru de culte şi instruc- 
tiune publică. Inainte de a rëspunde într'un 
mod categoric, cum cere d. interpelator, suut 
dator să fac o rezervă în privința a două chestii 
relative la două persoane străine de această Ca- 
meră, pe cari le-a criticat d. interpelator în mo- 
dul ce laţi auzit. Persoanele sunt absente şi 
fiind în lucrarea lor de atribuţia acestui minister, 
sunt chiemat să iau apărarea lor. Chestia în- 
treagă însă, cu toate documentele — şi sunt 
multe de zis in această privinţă — va veni în 
desbaterea d-voastre cu ocazia creditului pentru 
continuarea şi terminarea lucrărilor de restau- 
rare; fără votarea acestor credite nu se poate 
lucra mai departe. 

Pentru ce sa făcut până acum este, în par- 
tea artistică esenţială, răspunzător d. Lecomte 
du Nouy, şi asupra lucrărilor d-sale vă este pre- 
zentată in acte o judecată a d-lui Révoil. La 
criticile aduse de onor. d. interpelator asupra 
acestor doi eminenţi artişti, despre cari vom 
avea să discutăm mai cu deamănuntul cu ocazia 
creditului, îmi permit astăzi a spune numai că, 
după convingerea mea, d. Lecomte du Nouy e 
un om care merită recunoştinţa noastră pentru 
zelul extraordinar, pentru capacitatea artistică 
excepţională ce a dovedit-o în lucrările săvirşite 
de d-sa în ţara noastră. 

Iar d. Révoil n'a fost, cum pretinde d. inter- 
pelator, adus ca un super-arbitru între Cameră 
şi între nu ştiu cine, intre Cameră şi guvern, 
sau între Cameră și d. Lecomte; aceasta e in- 
exact. Această necuviință parlamentară n'ar fi 

putut trece prin capul vre-unui ministru să o 
facă. Ce ar însemna un super-arbitru între Ca- 
meră şi d. Lecomte? 

D. N. Ionescu. Aşa a fost pusă chestia în 
comisiunea d-voastre. 

D. T. Maiorescu, ministrul cultelor. Nu 
este exact. Exact este din contră aceasta; asupra 
meritelor artistice, al modului de reparare al 
d-lui Lecomte, s'a născut o mişcare de opinie 
publică, în deosebi între mulţi arhitecţi români, 
şi unii din aceşti arhitecţi, protivnici pe faţă 
ai d-lui Lecomte, s'au provocat la judecata, 
d-lui Révoil, ca la o autoritate recunoscută 
în Franța în materie de reconstruiri; o au- 
toritate dar, care era invocată aci în ţară de 
adversari ai d-lui Lecomte pentru a sprijini 
acuzarea lor contra d-lui Lecomte şi a indemna 
pe minister să schimbe direcţia acestor restaurări. 
Aceasta e incontestabil. Ministrul Rosetti, faţă 
cu această, de altminteri foarte folositoare atenţie 
a mai multor cercuri asupra ziselor restauraţii, 
a numit mai întâi comisia monumentelor isto- 
rice, prevăzută într'un regulament de la 1874. 
De ce a desmormentat, cum zice d. interpelator, 
acel regulament de la 1874? Fiind-că de abia 
acum s'a deşteptat opinia publică asupra acestei 
chestii; şi astfel a indemnat pe d. ministru, 
foarte constituţional, de a ţine seamă de densa 
şi de a pune imediat în lucrare ceea-ce găsea 
gata. Era în Senat un proiect de lege depus din 
iniţiativă parlamentară pentru a se face o lege 
în privinţa restaurării monumentelor; dar pănă 
ce acest proiect de lege să treacă prin Senat şi 

Cameră, trebuia aplicat regulamentul în vigoare. 
Astfel s'au numit un şir de bărbaţi, pe cari d. 
ministru îi socotea competenţi într'o asemenea 
materie, membri ai comisiunii monumentelor is- 
torice., Căci pănă atunci d. Lecomte-du-Nouy, 
astăzi aşa de atacat, el care a dorit de sigur 
(war fi fost decât pentru acoperirea propriei sale 
responsabilităţi) să aibă avizul şi autoritatea oa- 
menilor competenţi de la noi din ţară, pănă 
atunci, zic, d-sa fusese lăsat de administraţia 
centrală, în cele mai multe cazuri, în a sa ex- 
cluzivă, personală hotărire, în privinţa tutulor 
chestiilor artistice ridicate după începerea restau- 
rării bisericei de la Curtea-de-Argeş. Sa numit 
deci în fine acum o comisiune. Nu ştiu care a 
fost gândul predecesorului meu, când a ales, 
precum âvea dreptul să o facă, anume pe acei 
membri. Faptul este că îndată ce vrei să alegi 
la noi în ţară o ast-fel de comisiune, trebue să 
te loveşti de mai mulţi miniştri. Cu regimul 
nostru parlamentar, cine n'a fost ministru? Onor. 
d. interpelator a fost ministru, eu am fost şi 
sunt ministru, d-nii Kogălniceanu, Sturdza, Ure- 
chiă au fost miniştri; ne găsim dar fireşte fat 
cu mai mulţi foşti miniştri... 

D. N. Ionescu. Dar nici unul arhitect. 

D. ministru al cultelor. Aşa e, nici un ar- 
hitect. E evident însă că ministrul de atunci a 
înţeles că această comisiune să reprezente cu: 
noştinţele istorice şi arheologice relative la ţara 
noastră, poate şi ceva apreciări de estetică ge- 
nerală, căci numai aşa imi explic de ce am fost 
şi eu numit în acea comisiune, de altminteri 

eu fireşte nu mai fac parte din ea. Odată 
aceste lămuriri date pentru membrii comisiunii 
ast-fel compuse, comisiunea, conform regulamen- 
tului, are dreptul şi datoria de a chiema în mij- 
locul ei or-ce arhitect sau artist, pentru a-şi pro- 
cura toate lămuririle ce le crede necesare. 

D. ministru evitase de a se adresa la un ar- 
hitect în chiar compunerea comisiunii, pentru a 
nu provoca gelozia de meserie; dar comisiunea a 
propus a se consulta unul pentru ca să o lumi- 
neze; aşa dar, nu a fost vorba de super-arbitru 
între Cameră şi d. Lecomte. 

Comisiunea, conform regulamentului, şi-a zis: 

lată o chestie de specialitate arhitectonică; iată 
arhitecţi români, cari se plâng de modul cum în- 
ţelege restaurarea d. Lecomte: şi iată tocmai 
dintre aceştia, cari se plâng, unii cari se provoacă, 
anume la judecata d-lui Révoil. D. Lecomte are 
pentru sine recomandarea de la început a celui 
mai ilustru  arhitect-restaurator din Europa, 
Viollet-le-Duc, însă cei ce combat pe d. Lecomte 
astăzi, au învocat autoritatea d-lui Révoil, o au- 
toritate recunoscută în Franţa în asemenea ma- 
terie, 
Nu vi se pare că a fost foarte cuminte din 
partea comisiunii să chieme tocmai pe d. Révoil 
ca să o lumineze cu părerea sa asupra punctu- 
lui in discuţie? — Aşa, a venit d. Révoil, era o mi- 
siune artistică încredinţată lui după solicitarea, 
tutulor membrilor în comisiunea monumentelor 
istorice. 

Astfel fiind, să më scuze d.interpelator, sunt 
dator, faţă cu un eminent artist străin pe care 


441 


noi l-am rugat să vină aci ca să ne lumineze 
într'o chestie artistică, suntem datori săi arătăm 
toată, consideraţia, personală ce o merită un om, 
care-şi spune conştiințios şi franc părerea lui. 
Ar fi trist exemplu ce am da, dacă am în- 
timpina părerea cerută de noi unui artist 
străin prin cuvinte neplăcute şi nemeritate la 
adresa lui. 

Trec acum la întrebarea pusă. Onorabilul inter- 
pelator a citit din procesele-verbale publicate o pă- 
rere a mea individuală, ca membru al comisiunii 
istorice, în privința reconstruirii bisericei sf. Nicolae. 
Acoloerao întreagă discuţie, cum aţi auzit. Biserica, 
sf. Nicolae să fie restaurată în stilul vechiu, ca 
aducere aminte a lui Ştefan-cel-Mare, sau să fie 
restaurată cu adausele făcute, nu de Ştefan- cel- 
Mare, ci de alţii, adică cu acele 3 altare? In- 
țelegeţi bine că este o controversă asupra căreia, 
este liber fie-care din d-voastre, şi era liber fie- 
care din membrii comisiunii istorice să aibă pă- 
rerea sa, şi este foarte firească părerea şi pentru 
şi contra celor 3 altare. Dacă vrem să restaurăm 
biserica lui Ştefan-cel-Mare, să restaurärn biserica, 
cum era în vremea lui Ştefan-cel-Mare, nu adao- 
sele posterioare; iar dacă vrem să se restaureze 
cu cele 3 altare, cum n'a fost făcută de Ștefan- 
cel-Mare, ci de alţii, ne putem întemeia pe faptul 
că aşa au cunoscut-o şi au preţiuit-o contimpo- 
ranii noştri în laşi. Foarte bine, d. Kogălniceanu 
era de, această părere, adică pentru 3 altare; 
Mitropolitul era tot de această părere; d. Toci- 
lescu era de părere să se reconstruiască istori- 
ceşte, adică din vremea lui Ştefan-cel-Mare;, d. 

Sturdza asemenea, şi în ceea-ce [riveşte pe d. 
Sturdza, d-sa este foarte ortodox şi evlavios, şi 
totdeodată şi cunoscător al istoriei noastre. 

S'a iscat, prin urmare, în sînul comisiunii, O 
controversă; dar s'a format o majoritate pentru 
reconstruirea cu 3 altare şi o minoritate care era 
pentru forma vechie istorică; şi atunci a fost în- 
trebat şi d. Révoil ce crede şi el în această 
privinţă. D. Révoil este pentru reconstruirea in 
forma primitivă de la Ştefan-cel-Mare. 

Acum ce voeşte să ştie d. interpelator? Cum 
voi lucra eu ca ministru? Adică dacă părerea 
mea, care a trebuit să o dau individual ca mem- 
bru al comisiunii istorice, o voi aplica acum ca 
ministru în contra părerii majorităţii comisiunii ? 

Aceasta nu voi face; am eşit din comisiunea 
istorică, sunt ministru şi am să lucrez, conform 
regulamentului, cu avizul comisiunii, n'am să fiu 
aşa de simplu ca să-mi atrag răspunderea în 
materie de artă, după gindul meu personal, când 
pot să arunc această răspundere asupra unei co- 
misiuni compuse de bărbaţi competenţi, ca cei 
cari o formează. Voi executa părerea definitivă 
a comisiunii istorice luată cu majoritate; aceasta 
este datoria mea, şi prudența mea. (Aplause). 


D-lui Nicolae Ionescu ise mai dă cuvintul 
în replică, şi aci d-sa pretinde că d. Lecomte 
se bucură, de „o înaltă protecţie“ şi de aceea, 
este menţinut. 

La acest nou atac răspunde: 


_ T. Maiorescu, ministrul cultelor şi instruc- 
tiunii publice. D-lor deputați, d. N. Ionescu, 


443 


interpelatorul, a adus aci nişte cuvinte ce sunt 
dator să le relevez. Erau cam aceste: „Inteme- 
„iat pe o înaltă protecțiune, d. Lecomte-du-Nouy 
„a sfidat opinia publică deşteptată prin arhitecţii 
„români“. 

D. Lecomte nu a sfidat pe nimeni, ci a lucrat 
după conştiinţa sa de artist. In ceea-ce priveşte 
însă inalta protecţiune, dacă aceste cuvinte se 
refer Ja ministrul, care a adus pe acel domn 
arhitect şi la miniştrii cari s'au succedat, cred 
că sunt exacte, că se bucură de protecţiunea şi 
încrederea lor, şi sper, sunt chiar convins, că 
se va bucura şi pe viitor, căci merită a se bu- 
cura de protecţiunea or-cărui ministru conştiin- 
tios. Dacă cuvintele d-lui Ionescu au acest în- 
teles, n'am nimic de zis; dar dacă d-sa vrea să 
le dea un alt înţeles mai departe, că adică vre-o 
mai înaltă protecţie ar autoriza pe d. Lecomte 
de a se pune în conflict cu vre-un corp consti- 
tuit, sau cu vre-o autoritate în Statul nostru, 
le resping ca absolut neezacie şi nepotrivite. 

In ceea ce priveşte celălalt caz, dacă ministrul 
trebue să se ţie de avizul comisiunii istorice, 
este un adaos de făcut: va trebui să se ţie in 
definitiv de hotărirea Camerei, căci chestia va 
trebui să vi se prezente cu ocazia desbaterii 
asupra creditului cerut pentru toate restaurările 
începute, între cari şi biserica sf. Nicolae, 

Dacă această biserică se va restaura după vre- 
mea vechie a lui Ştefan-cel-Mare, va costa mult 
mai puţin restaurarea; dacă se va construi cu 
3 altare, va costa mult mai mult. Şi de câte ori 
este vorba de cheltuială, se înţelege că chestia 

are să vină de la sine înaintea Camerei, ca să 
fie supusă apreţierii d-voastre, şi atunci veţi 
decide. Şi se înțelege de la sine, că nu se va 
găsi nici un ministru care să facă contrariul, 
Prin urmare, dacă veţi decide ca să se recon- 
struiască acel monument ca pe timpul lui Ştefan- 
cel-Mare, aşa se va face; dacă veţi decide să se 
construiască cu 3 altare, ministerul, de sigur, 
nu-şi va permite să facă alt-fel de cum va de- 
cide Camera, 

Şi asupra acestui punct constituţional trebue 
să r&mâneţi cu toţii liniștiți. 


107. 


Asupra liniei de drum de fier Galați- 
Btrlad şi încontra sporirii cheltuelilor din 
inițiativă parlamentară. 


(Tot şedinţa Camerei de la 29 Ianuarie 1891) 





Linia Galaţi-Bârlad, despre care se vorbise 
în Cameră şi Senat cu puţine zile mai îna- 
inte!), se aduce şi la ordinea zilei a Came- 
rei, tot din iniţiativă parlamentară, după 
stăruința deputaţilor gălăţeni Lascar Ca- 
targi, G. Robescu, C. Ressu. Ca şi vechiul 
„porto-franco“, acea cale ferată era un mij- 
loc de opoziţie al şefului partidului conser- 
vator contra ministerului G, Manu, iar acum 
opoziţia lui Lascar Catargi era cu atat mai 
periculoasă, cu cât işi dase o coloare de 
moldovenism special, motivat între altele 
şi prin faptul, că după demisionarea d-lui 
Teodor Rosetti, nu mai era în cabinetul 
„concentrării“ nici un ministru de dincolo 
de Milcov, In aceste împrejurări discuţia 


1) Vezi mai sus discursurile 102 gi 103. 

asupra scurtului proiect de lege în chestie, 
rezumat în două articole : 


„Art. I. Se încuviinţează construirea unei 
„linii de cale ferată, care să lege Galaţii cu 
„B&rladul, 

„Art. II. Studiile technice ale acestei linii 
„se vor începe neapărat de odată cu des- 
„chiderea campaniei de lucru a anului cu- 
„rent'1891%, 


devine din capul locului pasionată, precum 
se vede îndată din întreruperile discursului 
ținut de d. Ioan Lahovari. Reproducem în- 
ceputul discuţiei generale pentru caracteri- 
zarea atmosferei parlamentare din acele zile: 

„D. Vice-prezident V. Pogor. Discuţia ge- 
nerală este deschisă. D. Ioan Lahovari are 
cuvîntul. 

„D. Ioan Lahovari. D-lor, am cerut cu- 
vintul în această chestie ca să aduc aminte 
onor. Camere că atunci când a mai venit 
în discuţie sumară această lege, v'am atras 
atenţia asupra unei împrejurări de cea mai 
mare gravitate, şi v'am spus că poate fiun 
pericol în soluţiunea ce o veţi da proiec- 
tului de lege supus astăzi deliberărilor d-v. 
Kteastă lege, d-lor, pentru construirea unui 
drum de fer între Galaţi şi Bârlad, prove- 
nităț— notaţi bine — din iniţiativă parla- 
mentară, această lege, zic, interesează o 
chestie de prima ordine, chestia apărării şi 
a securităţii naţionale... 

„Voci. Cer cuvîntul... 

„D. I. Lahovari. Căci este, d-lor, la ex- 
trema noastră fruntarie, şi în afară de li- 
nia de fortificaţiuni, care se lucrează de pa- 
tru ani încoace şi pentru care am cheltuit 
atâtea milioane, înaintea liniei de apărare 

Galaţi-Nămoloasa-Focşani ; când s'a prezen- 
tat această chestie, am atras atenţie onor. 
Adunări asupra unui principiu elementar în 
asemenea materie, că nu este ţară în lume 
în care să fie... 

„D. I. Grădişteanu, Nu vë supăraţi aşa. 

„D. I. Lahovari. D-le Grădişteanu, îmi 
pare rău de d-ta că atunci când e vorba de 
apărarea ţărei şi securitatea naţională, faci 
glume şi provoci ris. (Sgomot). 

„Voci. Nu este exact. 

„D. Lascar Catargi. Nu este exact; aşa 
aţi făcut în toate ocaziile, d-ta şi mai cu 
seamă fratele d-tale, când a fost în discu- 
tie vreun proiect de drum de fer pentru 
Moldova. (Sgomot). 

„D. I. Lahovari. În asemeni chestii tre- 
bue să vă puneţi mai presus de interesele 
meschine şi de influenţele locale... (Sgo- 
mot mare). 

„ Voci. La ordine. 

„D. Kogălniceanu. D-le prezident, trebue 
să chemaţi la ordine pe orator. Când ţara 
întreagă cere linia aceasta, nu suntem mes- 
chini când o sprijinim. Din moş, strămoș, 
din tată în fiu, am fost Români şi suntem 
Români, iar nu venetici (aplause), și un in- 
teres eminamente românesc ne face să ce- 
rem această linie; nu calificaţi această afa- 
cere de meschină, când ea este o chestie 
naţională. (Aplause). 

„D. Vice-prezident, V. Pogor. Lăsaţi să 
termine oratorul şi pe urmă veţi răspunde. 

D- L. Catargi. Noi venim aci a apăra 
interese mari, nu chesţii meschine. (Aplause). 

„D. I. Lahovari. D-lor, am atras atenţia Ca- 
merei atunci: că, de câte ori e vorba,la orce 
ţară, despre asemenea linii, se consultă mai 
întâi autorităţile militare, ca să se ştie dacă 

această linie prezintă sau nu inconveniente 
în ceeace priveşte apărarea ţărei. lată ches- 
tia care am pus-o, şi cred că această ches- 
tie merită să fie discutată de noi cu sânge 
rece şi pusă mai presus de toate interesele 
locale, comerciale sau industriale, 

„Voci. Este în chestie un interes ge- 
neral, 

„D. I. Lahovari. Când s'a votat această 
lege de Senat, unul din generalii noştri a 
venit ia mine şi mi-a atras atenţia asupra pe- 
ricolului ce ar prezenta o asemenea liuie, 
rugându-mă să stăruesc ca nu cumva să 
se voteze o asemenea lege şi de Cameră, 
fără a se consulta mai întâi comitetul de 
apărare al ţărei. Iată chestia care cred că 
merită a fi discutată cu sânge rece. 

„Imi aduc aminte că în rândul trecut d. 
Kogălniceanu, când am luat cuvintul spre 
a face observaţiile mele în această pri- 
vinţă, a tratat de farsă comitetul de apă- 
rare. D-sa ar fi trebuit să-şi aducă aminte 
ce a suferit în 1877, ca ministru şi ca ro- 
mån, când a văzut că unica linie de jonc- 
ţiune între Moldova şi Valachia era pe la Bar- 
boş, fiindcă guvernul d-lui Brătianu avusese 
imprudența d'a fixa traseul, fără a consulta 
oamenii competenţi, astfel încât singurul 
pod care stabilea comunicaţia între amen- 
două ţările era în faţa tunurilor inimicului 
şi sub lovitura monitoarelor turceşti, cari se 
preumblau pe Dunăre. 

„Işi aduce aminte atunci d. Kogălniceanu 
şi poate să-şi aducă aminte delui, că amar 
s'au căit atunci acei cari au văzut ce este 
a lucra în asemenea chestii cu uşurinţă, şi 
a construi la frontieră o linie importantă 
fără a-şi da seamă dacă interesul apărării 
naţionale nu cere alt traseu, chiar dacă acel 

traseu din punctul de vedere comercial ar 
fi mai puţin favorabil. Şi, prin urmare, nu 
înţeleg nici protestaţii, nici iritatii, nici 
să suscităm astfel de revolte în contra unor 
deputaţi, cari într'o discuţie relativă la un 
drum de fer la graniţă se scoală şi zic: 
Această lege, care nu a fost discutată de 
guvern, care nu a fost; supusă controlului 
autorităţii militare compatente, această lege 
trebue mai inainte de toate, ca o chestie 
prealabilă, fiindcă bine înţeles nu noi putem 
să decidem dacă linia este periculoasă sau 
nu, ci oamenii competenţi, această lege tre- 
bue să fie supusă comitetului apărării“ 
etc., etc. 

Mai iau parte la discuţie Mihail Kogăl- 
niceânu, C. Resu şi d. C. Olănescu, rapor- 
torul, care, după ce se votează cele două 
articole destul de anodine, prezenta un 
amandament din partea „unui însemnat nu- 
măr de deputaţi“, un al treilea articol mai 
inciziv — în cauda venenum — în cuprinde- 
rea următoare : 


„Art. 3. Guvernul este autorizat a con- 
„tracta un împrumut, de 17.314.000 lei, din 
„care 13.800.000 vor servi pentru construc- 
„tiunea liniei, iar 8.514.000 pentru înzestra- 
„rea liniei cu materialul rulant; necesar, so- 
„cotit după normele kilometrice ce se află 
„pe celelalte linii în exploatare.“ 


In contra acestui amendament vorbegte : 


T. Maiorescu, ministrul lucrărilor publice. 
Când acum câteva zile, cu ocazia cererii d-lui 
Lascar Catargi ca să se pue la ordinea zilei 
acest proiect de lege, v'am arătat că în credi- 
tul de 830.000 lei pentru studiile prealabile asu- 

pra mai multor căi ferate era şi suma necesară 
pentru a se face studii anume asupra liniei Bêr- 
lad-Galaţi, era absent şi e din nenorocire încă 
absent, e bolnav d. Marghiloman, fostul ministru 
de lucrări publice, şi nu vë puteam dar rës- 
punde în numele d-sale, pe care nu avusesem 
timpul să-l întreb de ce nu s'au şi făcut studiile 
prealabile în decursul verei anului 1890. Dar 
v'am spus că sub interimara mea administraţie 
mi-a venit la cunoştinţă un vot din nou expri- 
mat din partea consiliului judeţean de Covurlui, 
care insista asupra mai grabnicei înfiinţări a 
acestei linii de cale ferată. Imediat am dat or- 
dine la circumscripţia respectivă ca să facă stu- 
diile necesare îndată ce starea atmosferică va 
permite aceasta. 

Studiile dar se vor face în decursul acestei 
veri 1891, negresit întru cât atirnă de la pu- 
terea ministrului care vë vorbeşte; nu pot vorbi 
pentru alt ministru viitor; dar întru cât atîrnă 
de noi, după cum am avut onoare a vă supune, 
aceste studii se vor face. 

Nu cred însă că e bine, pentru economia con- 
stituțională, ca să angajăm lucrări definitive îna- 
inte de a şti la ce sumă se vor ridica. 

D. Mihail Kogălniceanu. Cer cuvintul. 

Ministrul lucrărilor publice. V'am citat 
exemplul liniei Jijia (Dorohoi-laşi), pentru care 
s'a votat un proiect de lege cu preliminara sumă 
de 15 milioane. In privinţa acestei linii erau 
chiar şi studii făcute, nu însă pe deplin; lipsea 
devizul care trebuia să însoţească aceste studii, 
prin urmare chiar aici s'a precipitat votul. Nu 


451 


doar că nu ar fi fost linia importantă, dar im- 
portant ar fi fost ca linia să se voteze in cu- 
noştința sarcinilor ce se impun țării pentru 
aceasta. 

[nțelegeți, d-lor, că o administrare bugetară, 
care merge în privinţa cheltuelilor însemnate 
în necunoştință de cauză, pe când ar putea do- 
bândi cunoştinţa prin studiile technice preala- 
bile, o asemenea administraţie e riscată şi ex- 
pune ţara la prea multe sarcini, la sarcini ne- 
prevăzute, şi nu cred că e constituţional corect 
de a angaja viitorul bugetar al ţării într'o parte 
mai mare sau mai mică fără ca, reprezentanţii 
ţării să fie puşi în cunoştinţă de cauză la ce se 
angajază. 

D. M. Kogălniceanu. Am votat 22 milioane 
pentru şosele fără studii prealabile. 

D. G. Robescu. Şi pentru alte linii. 

T. Maiorescu, ministru de lucrări publice. 
Cred că foarte rău sa făcut, fiind-că singura 
procedare corect constituţională e de a se face 
studiile prealabile cerute. Linia Dorohoi-laşi, pen- . 
tru care ați votat 15 milioane, crezând că cu 
aceasta se închee sarcina ţării, mai necesitează 
încă vre-o 5 milioane, sau poate 7 sau mai mult 
până la sfârşit. A vota linii de drum de fier, 
lăsând joc între 5 până la 7 sau până la 10 
milioane, această procedare în cheltueli este ne- 
admisibilă într'o bună administrare finanţiară. 

Eu am avut onoare să vë spun că, în trece- 
rea mea prin acest interimat la lucrările publice, 
nu pot să vë dau mai multe amănunte tech- 
nice, dar cel puţin vë pot vorbi în teorie con- 


452 


stituţională, şi nu vorbesc în teorie platonică, 
ci într'o teorie care imediat se traduce în prac- 
tică şi care vine înaintea d-voastre sub forma, 
unui plus crescând la cheltuelile neprevăzute. 

Acum la linia aceasta, în proiectul eşit din 
iniţiativa Senatului şi adus înaintea d-voastre, 
văd că se zicea numai: să se construiască linia şi, 
fără a fixa cifra, să se facă studii; şi fiindcă 
era atunci zis: să se facă studii în anul 1889, 
d-voastre acum aţi pus fireşte în lege să se facă 
studiile în 1891. Până aci suntem în lăuntrul 
unei bune gospodării finanţiare. Era 0 rezervă 
de făcut, dar nu cred că va fi şi aci o greu- 
tate, ca înainte de studiile făcute să se preci- 
seze numai decât punctele : Berlad-Galaţi. Admit 
că, dacă racordarea s'ar face la alte puncte, 
aceasta n'ar împedica înţelesul votului d-voastre, 
Odată ce studiile se var face, va fi fără îndo- 
ială necesar ca să se consulte şi persoanele mi- 
litare competente în apărarea ţării, fiind-că ase- 
menea consultări trebue să le faci după ce s'a 
studiat traseul. Se va ţine dar seamă, şi de apă- 
rare, şi traseul se va putea modifica conform 
şi cu aceste cerinţe, cari vor fi apreţiate din 
partea oamenilor competenţi. S'a arătat şi aci, 
înaintea Camerei, o sumă de competenţe mili- 
tare, dar se înţelege că vor fi completate aceste 
ilustre competenţe prin militarii în adevăr chie- 
maţi a se pronunţa, 

D-lor, vë rog să r&mânem finanţiar constitu- 
ționali corecţi, şi să ne mărginim întru atât 
deocamdată, Ca să vie un art. 3 şi să fixeze 
deja, că cifra de 18 milioane se va întrebuința 

acolo şi 3 milioane va costa dincolo, este pre- 
matur, este o cifră cu totul fictivă. Ce cifră 
votaţi pentru studii? Aţi pus obligaţiunea să 
se facă studii, se vor face, şi ar fi un călcător 
de lege ministrul care nu le-ar face, odată legea 
fiind votată. Mărginiţi-vă aci, aşteptaţi acele stu- 
dii şi atunci veţi fixa cifra pentru construcţiune 
în cunoştinţa de cauză, iar nu fără nicio bază, 
cum voiţi să faceţi acum. 

Aceasta, a-lor, mă cred dator să v'o spun 
în interesul finanţelor ţării. Dar încă odată, în 
materie de cheltueli Camera e suverană. D-voas- 
tre reprezentaţi pe aceia, din a căror pungă 
au să se ia banii aceştia; credeţi d-voastre 
că puteţi lua răspunderea unei cheltueli cu to- 
tul fictive? Vë priveşte, faceţi-o; dar eu cred 
că n'ar fi prudent. De aceea, fără a face o 
chestie de impotrivire absolută a guvernu- 
lui, sunt de părere că propusul articol 3 să 
nu se voteze, să nu figureze în această lege 
pe care, dealtminteri, vë văd hotăriţi a o 
vota, 


Camera totuş votează amendamenţul şi 
împreuuă cu el toată legea — o prevestire 
a apropiatei căderi a guvernului Manu, care 
se şi întîmplă după 2 săptămîni. 

Dealtminteri, nenorocitul precedent; al chel- 
tuelilor provocate din iniţiativa parlamen- 
tară, fără cererea guvernului, fară studii 
prealabile şi fără considerarea bugetului ge: 
neral se lăţeşte, şi nu mai departe decât în 
şedinţa Senatului de la 5 Fevruarie acelaş 
an, se votează în unanimitate (raportor V. 

A. Urechia) construirea unui local de teatru 
în laşi. Unanimitatea arată tot odată cât 
de bine ştiau iniţiatorii unor asemenea chel- 
tueli de lux să se folosească şi de agitarea 
„moldovenismului“ de atunci. 

In fapt, drumul de fier Galaţi-Bârlad a 
sleit milioanele votate; dar nici astăzi (Dec. 
1903) nu este terminat. 


108. 


Respuns la o interpelare a d-lui Dimitrie 
Sturdza asupra şoselelor din Moldova, a 
meritelor partidului liberal şi a lipsei de 

merit a partidului conservator. 





(Şedinţa Senatului de la 5 Fevruurie 1891) 


Periculoasa agitare a chestiei „moldove- 
nismului“ din partea lui Lascar Catargi, 
despre care am vorbit în nota de la înce- 
putul discursului precedent, găseşte un spri- 
jin în d. Dimitrie Sturdza, care continuă în 
Senat lupta din Cameră şi adaogă la plân- 
gerea pentru drumurile de fier o plângere 
pentru şosele şi mai întroduce şi chestia 
ovreilor, arătându-şi pentru prima oară vio- 
lentu) anti-semitism, care se potriveşte aşa 
de puţin cu principiile generale ale libera- 
lismului. — In şedinţa Senatului de la 5 Fe- 
vruarie d-sa, împreună cu dd. Plesnilă, Tache 
Giani, Logadi şi Chiriacescu, propune mai 
întâi o moţiune pentru împiedecarea „inva- 
siunii ovreieşti în ţară“, şi apoi — pe când 
ministrul ad-interim al lucrărilor publice de- 
pune în aceeaş ședință tocmai proiectul vo- 

tat de Cameră la 29 Ianuarie pentru linia Ga- 
laţi-Bârlad — d. Dimitrie Sturdza, întrerupând 
discuţia generală a legii şcolare, stărue să-și 
desvolte interpelarea, asupra insuficienţei dru- 
murilor de fier şi a şoselelor din Moldova în com- 
parare cu cele din Muntenia, şi o începe astfel : 

„D-lor senatori, aceasta este a treia in- 
terpelare privitoare la chestia, care agită 
partea de dincolo de Milcov.“ 

Şi apoi continuând zice între altele: „Însă 
şi astăzi vom vedea că guvernul ne va da 
acelaş r&spuns prin tangentă. Dovadă clară, 
şi vădită avem chiar surisul clasic, cu care 
d. ministru ad-interim al lucrărilor publice 
v'a citit Mesagiul regal pentru cele 87 ki- 
lometri de drum de fier cari sunt a se face 
de la Bârlad Galaţi în linie directă. 

„Voi ruga şi astăzi, precum v'am rugat 
şi ieri, ca să fiți puţin indulgenţi cu mine, 
pentru că chestia, cum a fost acea de ieri 
şi cum este cea de astăzi, nu se poate trata 
fără cifre şi date ; căci pe cifre şi date se 
basează întreaga organizaţie pe care voi 
avea onoare să v'o expun, şi pe cifre se 
baseazi şi cererea pe care voi s'o fac şi pe 
care am şi făcut-o prin interpelarea mea, 
adică că suma de 23.900.000 lei, destinată 
pentru construcții de şosele, să se împartă 
drept în jumătate între ambele părţi ale ţării, 
după ce va scoale afară suma afectată, pen- 
tru Dobrogea. 

„D-lor, dacă cercetăm teritoriul ţării şi 
populaţia Regatului, constatăm că suprafaţa 
României e de 131.357 kilometri patraţi, 
iar populuţiunea se suie la 6.218.128 locui- 
tori. 

„Dacă privim deosebit cele trei părţi ale 
ţii — Moldova, Muntenia şi Dobrogea — 
vedem că populaţia Moldovei e de 2.063.383 

locuitori, a Munteniei de 8.887.905 şi a Do: 
brogei de 266.840 locuitori. Relaţiunea în 
procente a acestor trei părţi în privirea po- 
pulaţiei este de 330% pentru Moldova, de 
63", pentru Muntenia şi de 4% pentru Do- 
brogea, 

„Din teritoriul care are o suprafaţă de 
181.357 kilometri patraţi, 88.226 kilometri 
patraţi constitue Moldova, 77.596 Muntenia 
şi 15.585 Dobrogea. Relaţiunea proporţională 
aci e de 290% pentru Moldova, de 59°/ pen- 
tru Muntenia și de 120/0 pentru Dobrogea. 

„Dacă lăsăm Dobrogea la o parte, putem 
zice, în calcul rotund, că o treime a supra- 
feţei şi a populaţiei cade în partea Moldo- 
vei, şi două treimi în partea Munteniei.“ 

Urmează în lungă expunere statistica ce- 
realelor eşite din porturi în diferiţi ani, a 
densităţii populaţiei diferitelor districte, ta- 
bloul kilometric amănunţit al „arterei prin- 
cipale“ a drumului de fier şi al tutulor „de- 
buşeurilor“ laterale, tabloul comparativ al 
şoselelor în Moldova şi în Muntenia, calcu- 
larea cheltuelilor proporţionale, etc. etc. etc, 

Şi în mijlocul acestei aglomerări de date 
şi de cifre, d. Sturdza intercalează obişnui- 
tul d-sale atac istorico-politic încontru ad- 
versarilor, de astă-dată redactat în urmă- 
toarele fraze, adresat miniştrilor conserva- 
tori: 

„D-voastră să veniți cu lucruri pozitive 
făcute de d-voastre, iar nu să veniți şi să 
spuneţi de noi cutare şi cutare rele; căci 
noi am făcut lucruri pozitive pe cari nimeni 
nu ni le poate lua. Sub noi s'a făcut rës- 
boiul, sub noi su facut independenţa, sub 
noi Regatul, sub noi drumurile de fier. 
D-voastre şi amicii d-voastre nu ştiu unde 
eraţi, căci în nici unul din actele mari nu 

sunteţi subscrişi; nici n'am auzit că aţi 
luat parte activă la ele. Fiţi ceva mai mo- 
deşti. Când veţi face atât cât noi, atunci 
să ridicaţi glasul cum l-a ridicat d. Lahovari 
mai alaltăieri de acolo de pe banca minis- 
terială de gândeai că are să se asvirle asu- 
pra noastră să ne mănânce de vii. Nu pu- 
teţi mânca faptele partidului liberal-naţional. 
Când voiți să faceţi ceva, tot pe faptele 
noastre vă fondaţi, tot pe dânsele vă reze- 
maţi şi nu aţi izbutit să faceţi decât ceea 
ce nu era terminat de noi. Munca d-voastre 
a fost să căutaţi să întârziaţi pentru că ne- 
voile ţării nu vë sunt aproape de inimă. 
Ţara întreagă o ştie şi aţi dovedit-o chiar 
ieri. Caci după interpelarea de ieri, în loc 
să ră&spundeţi în mod pozitiv şi lămurit, ce 
voiţi să faceţi, ne aţi arătat regulamentul 
organic cel mort şi îngropat. 
La acest fel de interpelare răspunde: 


T. Maiorescu, ministrul cultelor şi ad-in- 
terim al lucrărilor publice. D-lor, obiectul 
discuţiei ar putea fi folositor, dar e foarte 
stranie procedarea urmată şi la această inter- 
_pelare. 

Onor. d. Sturdza, când este vorba de a aduna 
numere, de a face grupări statistice, de a cita, 
de a compulsa, de a colaţiona, de a foi şi de 
a resfoi cifre, este un om neobosit, un foarte 
harnic lucrător. 

Pe acest temei de aparentă soliditate de cifre, 
deşi asupra grupării cifrelor sunt rezerve de 
făcut, d-sa clădeşte o intreagă atmosferă — căci din 
câte a zis nu reese decât ceva din văzduh — 
o atmosferă de duşmănie în contra guvernului, 

şi aceasta la o chestie de drumuri de fier şi de 
şosele, unde nu poate să treacă în gindul nici 
unui guvern, or cât de rău sar fi putut în- 
chipui, să facă nedreptate vre-uneia din părțile 
țărei în favoarea celeilalte părţi. 

Cu cifre dar face o atmosferă de atac, de 
dușmănie încontra noastră; şi amestecă în chestia 
această, nişte cuvinte cu violenţa d-sale obişnuită 
dacă nu în rostirea, cel puţin în conţinutul lor: 
că miniştrii actuali nu au făcut nimic în ţara 
aceasta, că tot ce s'a făcut, s'a făcut de partidul 
liberal; şi că atunci când s'au făcut de d-lor 
actele cele mari, nici nu se pomenea de noi 
unde eram. 

Më vëd astfel silit, într'o discuţie care putea 
fi mai folositoare, dacă s'ar fi mărginit la obiectul 
propus, să răspund la lucruri cari nu au a face 
cu acest obiect. Dar a cui este vina, când un 
om experimentat în ale parlamentului ca onor. 
d. Sturdza pune în legătură cu căile ferate şi 
cu şoselele, chestii ca aceste: cine a făcut inde- 
pendenţa, cine r&zboiul şi toate în această ţară? 
şi că numai d-lor au făcut totul şi noi ceilalţi 
n'am făcut nimic? 

Cum putem lăsa aceste lucruri aerelevate, cum 
le-am putea lăsa fără r&spuns? 

Apoi, onorabile d-le Sturdza, dacă aţi stat 12 
ani la guvern, ceea ce împrejurările externe au 
adus ca să se întimple în aceşti 12 ani, au pro- 
vocat fireşte o hotărire din partea guvernului 
d-v. Pară îndoială! şi prin urmare, tot ce a tre- 
buit să se facă sub or-ce guvern, s'a făcut şi sub 
guvernul d-v, de 12 ani, 

Dar dacă lăsaţi la o parte ceea ce s'a făcut 
în 12 ani de d-v. din cauza împrejurărilor ex- 
terne, neatirnate de d-v., cum este războiul între 
` Rusia şi Turcia, şi dacă voiţi să ştiţi ceea ce aţi 
făcut d-v., atunci când atirna totul de la d-v,, 
adică în cele curat interne, dacă examinăm ce 
aţi facut de la 1882 pănă la 1888, în 6 ani 
de zile, unde, să-mi permiteţi a spune, n'aţi fă- 
cut nimic, şi era o stagnaţiune în toată ţara şi 
o incercare senilă, slabă, impotentă din partea 
d-v. de a face ceva fără ca să isbutiţi întru ceva; 
dacă aceşti 6 ani, din urmă, tocmai aceia în cari 
era omnipotența hotăritoare a partidului dv. în 
țară, îl puneţi în cumpănă cu ceea ce am mun- 
cit noi în doi ani şi jumătate, noi această ma- 
joritate şi acest guvern aşa cum este, dacă le 
puneţi în comparare aceste două vremuri cred 
că or-ce om nepărtinitor va vedea cumpăna aple- 
cându-se în favoarea situaţiei de astăzi! 

Dacă vë aduceţi aminte... dar de unde se vă 
aduceţi aminte!.. de neinsemnatele şi rarele 
mele vorbiri în Camera d-v., eu, din opoziţie 
fiind, n'am ezitat de a recunoaşte, pe cât pu- 
team de nepărtinitor, tot ce a făcut ca lucru 
însemnat partidul susținut la guvern de d-voastră. 
Ca a facut lucruri foarte importante, este de ne- 
tăgăduit, şi ar fi o mare nefericire pentru ţara 
aceasta, când lucrurile importante ar fi apanagiul 
unui singur partid şi n'ar fi toţi bărbaţi însem- 
naţi — fie dintr'un partid, ñe din altul — capabili 
de a face acte insemnate, fericite pentru ţara 
întreagă ! (Aplause prelungite). 

Incontestabil a fost o hotărire virilă a d-lui 

Ioan Brătianu, că a intrat în război, a eşit glo- 
rioasă, independenţa, țărei din acel război. 

Nu ştiu, dacă este meritul d-v. exclusiv, dar 
orcui ar fi meritul, a fost mare. Este numai 
foarte straniu, că onor. d. Sturdza, care cu atâta 
vehemenţă combătea atunci pe d. Brătianu, fiind- 
că a îndrăznit să intre în r&zboi în contra Turcilor, 
vine astăzi şi se laudă în contra noastră cu acel 
act combătut tocmai de d-sa! (Aplause). 

Şi ne întreabă d-nu Sturdza, ce făceam noi 
atunci? 

Atunci noi nu'l combăteam ca dsa, ci'lapro- 
bam mulţi din noi, şi este chiar foarte curioasă 
întrebarea, d-lui Sturdza în această şedinţă a Se- 
natului, prezidată de d. general Florescu. Căci 
în prima linie, pe prezidentul acestui Senat, pe 
general Florescu, onoarea şi simţimântul de da- 
torie l-au îndemnat, i-au strigat în acea vreme 
de pericol să-şi aducă virsta sa înaintată ca jertfă 
în r&zboiul pentru ţara, şi d-voastră, d-voastră, 
cari întrebaţi astăzi unde eram, l-aţi împedecat 
de a lua parte la război!!) (Aplause), 

Dar n'aţi putut împedeca pe toţi; din toate 
partidele şi din toate unghiurile țarii au venit 
cei chemați la luptă. Hotărirea dea intra în 
război a trebuit să fie luată de guvern, şi fiind- 
că d. Brătianu era la guvern, meritul acestei 
hotăriri se resfringe asupra d-sale. Dar aceasta 
este hotărirea politică. Vine acum fapta cea îm- 
portantă, adecă însăşi lupta pe câmpul de batae, 
prin care s'a susținut acea hutărire. Ei bine, 


1) Vezi pag. 63 a volumului II, 

fapta a fost a tutulor, şi este — cred că nu trec 
peste cuviinţa parlamentară, dacă o calific ast- 
fel — este temerară incercarea de a atribui nu- 
mai unui partid gloria armatei, care este a ţărei 
întregi! (Aplause). 

Nici un partid nu poate să-şi atribue lui sin- 
gur meritul acestui r&zboi ca r&zboi. Toţi cei che- 
maţi au luat parte la el, întru cât nu i-aţi îm- 
pedecat d-voastră, şi printre cei ce au luat parte, 
a fost şi prezidentul actualului minister, gene- 
ralul Manu, care şi-a făcut datoria ca un brav 
ofiţer, şi pentru care d-voastră nu găsiţi acum 
alt-ceva din acele timpuri decât calomnia ce o 
răspândiţi prin foiţele d-voastră, ştiind că este 
calomnie. (Aplause). 

S'a terminat r&zboiul cel victorios susţinut prin 
conlucrarea tutulor. Ei, acum a venit acţiunea 
diplomatică pentru a asigura țërei rezultatele 
acelui r&zboi, şi aici în adevăr ar fi vorba de 
lucrarea d-voastră ca partid. Dar, scuzaţi-m8, 
asupra acestei opere a d-voastre sunt mari in- 
doeli. După ce aţi trecut armata peste Dunăre, 
fără a consulta Parlamentul, nu aţi luat nici o 
precauţiune pentru tratările de pace, şi sa, 
putut intimpla ca Rusia să-şi permită a negocia 
cu Turcia la San Stefano în numele nostru, fără 
a ne întreba, de nobis sine nobis, şi în definitiv 
perderea Basarabiei a fost un foarte dureros re- 
zultat şi poate prea mica parte din Dobrogea o 
compensație nu destul de suficientă, şi aceasta, 
ne-a isbit pe toţi ca o discutabilă dibâcie diplo- 
matică. Şi prin urmare, apropos de şosele şi 
drumuri de fier, nu trebuia să deschideţi această 

pagină dureroasă, unde sunt aşa de indoioşi laurii 
d-voastre. (Aplause). 

A venit apoi proclamarea independenţei. Ba 
bine că nu! Turcia era biruită şi alungată 
de la Dunăre, şi eram acum in fapt deslegaţi 
de ea. Recunoaşterea era grea, dar numai pro- 
clamarea ... 

Eram şi eu deputat atunci şi am primit de la 
d-voastră cu toţii medalia apărătorilor indepen- 
denţei. Mărturisesc că nu mi-am recunoscut nici 
mie, nici tutulor care şedeam pe băncile din dea- 
lul Mitropoliei vre-un merit pentru a primi me- 
dalia apărătorilor independenţei. Apărătorii erau 
cei ce se luptau pe câmpul de r&sboi, nu cei ce 
vorbeau la Cameră! După această panglică de 
apărarea independenţei, a venit proclamarea Re- 
gatului. Act foarte important, o recunosc, este 
marele merit al d-lui Brătianu. Şi este in acelaş 
timp marele merit al d-lui Brătianu, care va 
trece fără îndoială cu acest merit între oamenii 
cei mai însemnați politici ai noştri, de a fi fä- 
cut dintr'un partid cam anarhic, cum s'a arătat 
la Mazar-Paşa, un partid de guvern monarhic, 
cum s'a arătat la proclamarea Regatului şi cum 
sper că va continua a se arăta şi în viitor (A- 
plause). Iar îşi aduce aminte onor. d. Sturdza, 
că a avut pentru acea proclamare a Regatului 
un mare merit şi opoziţia de atunci din Ca- 
meră şi din Senat, un imens merit. 

Prin gura d-lui Lahovari, care este acum pe 
această bancă alături de mine şi cu care atunci 
eram impreună pe banca opoziţiei din Cameră, 
s'a făcut atunci importanta şi fericit formulată 

declarare : dacă acei care sunt la guvern, sunt 
chiemaţi să proclame un asemenea act, căci ei 
au relaţiile internaţionale în mână şi pot judeca, 
oportunitatea faţă cu situaţia ţării, dacă guver- 
nul are meritul de a proclama Regatul, venim 
noi, cei din opoziţia conservatoare, şi adăogăm 
ceea ce putem la acest act, adăogăm unanimi- 
tatea reprezentaţiunii naționale! Şi s'a votat 
cu unanimitate Regatul (Aplause) şi această una- 
nimitate dată de conservatorii din opoziţie, i-a 
dat actului adevarata tărie naţională cu care s'a 
putut susţine în faţa tutulor. (Aplause). 

Şi de... dacă întrebaţi ce a făcut opoziţia pe 
atunci, vë răspund: iată ce a făcut, este tot ce 
putea face ca opoziţie cu minte. 

Ei bine, avem în curend o altă dată însem- 
nată în decursul acestui Regat; marele merit 
al d-voastră de atunci, adecă Regatul, peste cà- 
te-va săptămâni are să treacă prin o zi solemnă 
pentru monarhia noastră : la 10 Mai se va 
serba aniversara de 25 ani dela suirea pe tron 
a Regelui nostru, şi vrând nevrând va fi atrasă, 
atenţia guvernelor din Europa asupra acestei 
date. Va fi important pentru această ţară ca 
să arătaţi şi d-voastră cum s'a arătat atunci, 
că este un singur spirit monarhic şi dinastic în 
țara întreagă (Aplause) şi cred că d-voastră luând 
exemplu de la opoziţia conservatoare de atunci, 
veţi arăta acum aceiag minte şi acelaş patrio- 
tism ... (Apluuse). 

Dar, iertaţi-mă, de la acea proclamare a Re- 
gatului încoace, ce aţi lucrat? Fac abstracţie de 
nefericita, după mine, revizuire a Constituţiei, 

care putea să lipsească, care într'o ţară săracă, 
de oameni a sporit numărul sanatorilor şi al 
deputaţilor, a lărgit agitaţiunile şi preocupările 
politice şi a scos mai mulţi oameni de la o lu- 
crare mai utilă pentru a-i pune într'o lucrare 
mai puţin utilă precum este agitarea politică, a 
ţinut lumea într'o mişcare sterilă un an şi ju- 
mătate. 

Dar în fine de la această reformă a Consti- 
tuţiei, despre care ziceaţi că acum are să vie 
adevărata, reprezentaţiune a ţării, ei! acum să vă 
vedem : ce a făcut guvernul d-voastră şi parti- 
dul? De la 1882 până la 1888, unde sunt ac- 
tele cele mari ? 

Căci vedeţi, dacă aţi fi căzut d-voastră după 
actele cele mari la 1882, atunci puteaţi zice: noi, 
cari am făcut acele acte mari, noi singuri sun- 
tem in stare să facem toate actele importante 
de aci încolo; dar din nefericire pentru d-voas- 
tră nu V'aţi retras atunci, ci aţi mai stat încă 
atâţia 6 grei şi mari ani de câte trei-sute-şase- 
zeci şi cinci zile fie-care (Aplause). Şi ce aţi fă- 
cut în aceşti 6 ani până la Martie 1888? 

Veşnic vă întrebam noi din opoziţie, şi în Ca- 
meră, şi aci, ce faceţi? Agiul la Banca Naţio- 
nală, trei proiecte de încercare de reformă a 
magistraturei părăsite, importantul d-voastră 
studiu asupra legii instrucţiunii publice imposi- 
bil de a trece prin Cameră. Şi nimic, nimic, ni- 
mic, decât în locul unor importante legi, care 
cu autoritatea d-lui Brătianu putea să le voteze 
Camera, dacă ar fi voit, în acest gol de idei 
publice, ni s'a oferit preoruparea intereselor 

personale şi private care vau prăbuşit. (A- 
plause). 

Aceasta, d-le Sturdza, cred că e nepărtini- 
toarea judecată asupra ultimilor 6 ani ai guver- 
nului d-voastră. Judecata nepărtinitoare va trebui 
să vă recunoască marile merite din primii 6 ani, 
dar tocmai pentru aceasta trebue să recunoască 
întreaga slăbiciune şi crescenda decadență din 
ultimii 6 ani. După acei 6 ani din urmă a venit 
guvernul acesta, Ce acte mari a făcut ? De r&sboi 
nu poate fi vorba, este pace (laritate). Cum 
puteam noi să inventăm r&sboiul ? Să mai pro- 
clamăm Regatul şi independența încă odată? 
(Aplause). Pentru actele acestea mari, pentru 
fălfăirea, steagurilor împrejurările nu ne-au dat 
ocazie. Ce puteaţi însă cere de la un guvern cu 
conştiinţă? Ca să îndeplinească datoria zilei, şi 
în timpul în care se află pe aceste bănci, pu- 
teţi susţine d-voastră înaintea oamenilor nepăr- 
tinitori, că n'a lucrat acest guvern, această ma- 
joritate din Senat şi Cameră, cât omeneşte sa 
putut ? Deducând zilele pierdute cu interpelările 
opoziţiei (Aplause), a fost vre unul din aceşti 
nefericiți înhămaţi pe banca ministerială care n'a 
muncit şi lucrat? şi a fost vre unul din sena- 
torii majorităţii, sau deputaţii majorităţii, cari 
n'a contribuit la elaborarea proiectelor de lege? 

Apoi dacă d-voastră în 6 ani n'aţi făcut ni- 
mic, acea reformă a administrării finanţiare şi 
a Băncei Naţionale, care a stârpit agiul ca prin 
minune, este nimic ? Inlesnirea cu o sută de mi- 
lioane a comerciului ţării prin dispariţia agiului, 
este nimic? S'a elaborat ceea ce d-voastră n'aţi 

făcut în 12 ani, acea lege umanitară a pensiu- 
nilor, care a mulţumit şi liniştit pe toată lu- 
mea; este nimic? 

Dar inamovibilitatea magistraturei, este ni- 
mic? şi or cum ar fi explicată, dar principiul 
că sa mai întemeiat o magistratură indepen- 
dentă de puterea executivă, este aşa de elemen- 
tar constituţional, încât te miri că a putut să 
existe un guvern 12 ani fără să fi făcut această 
lege. 

Dar vinzarea pământurilor în loturi mici la 
țărani, studiată, elaborată, aceasta este nimic? 

Pentru Dumnezeu! Patru asemenea legi fă- 
cute in doi ani şi cu 200 interpelari, aceasta, 
nu este nimic? 

Când le pui în balanţă faţă cu 6 ani ai d-voas- 
tră, unde în adevăr nu s'a făcut nimic... 

0 voce. Şi unde nu erau atâtea interpelări. 

T. Maiorescu, ministrul cultelor şi ad-in- 
terim al lucrărilor publice. Cei şase ani din 
urmă, când era vreme de pace, căci nu vă ju- 
decaţi după vremea briliantă de r&sboi, pe care 
noi n’o putem inventa, cei 6 ani din urmă pu- 
neţi-i în cumpănă cu cei doi şi jumătate ani de 
pace de acum, dacă e să fiţi drepţi. 

Dar să revenim la chestie, căci în o discuţie 
d propos de şosele şi de drumuri, d. Sturdza 
voia să ne încurce pe toţi într'o atmosferă de 
duşmănie, de incapacitate şi nevoinţă de a 
face ceva. 

Degajând acum simpla chestie a interpelării 
din acea atmosferă străină de ea, ce rămâne 
din zisele d-lui Sturdza ? Statistica d-sale? Se 

înţelege că statistica, d-lor senatori, are aerul 
grozav de savant, şi când pui cifre, iţi dai un 
aer grozav de solid. Cifrele acestea le găseşti 
aruncate pe ici pe colo, prin cărţi, prin birouri, 
şi îndată ce le grupezi cu ceva meşteşug, ese 
din cifre ce vrei să iasă, aceasta este ştiut. Dar 
pentru că statistica este solid, erudit lucru, am 
şi eu aici o foaie de hârtie cu statistică... mi-a, 
făcut-o un şef de biurou din minister! (Hari- 
tate, aplause). 

Ce este drept, trebue să vă spun, dar vă rog 
să nu o luaţi ca lipsă de modestie, cea d'intâi 
cifră, adecă suprafaţa kilometrică a României, o 
ştiam. (llaritate). 

Aşa dar, suprafața, adică, kilometri pătraţi, în 
România, de dincoace de Milcov sunt 73.154 şi 
în România de dincolo, Moldova, cum zice d. 
Sturdza, în Moldova, dar cum se zice mai ofi- 
cial: în Romania de dincolo de Milcov 39.616, 
iar în Dobrogea, care acum ne interesează mai 
puţin, fiindcă n'am ajuns încă să avem depu- 
taţi şi senatori din Dobrogea (Ilaritate), — când 
vor ajunge, atunci o să vedeţi şi chestia Do- 
` brogeil! din care puteam să avem o mai mare 
bucată cu acel glorios resbel (Aplause) — aşa 
dar în Dobrogea sunt 17.177, peste tot 129.947 
kilometri pătraţi. 

Acum să mai facem de aceste calcule eru- 
dite! Să ştie din geografiile de la şcoalele pri- 
mare, Că se face o comparare a acestor kilo- 
metri cu numărul locuitorilor şi de aici ese iarăş 
o cifră savantă. In România de dincoace de Mil- 
cov sunt 3.407.000 locuitori şi in România de 

dincolo de Milcov 1.780.000, adecă vorbă să fie: 
cum 0 fi făcută statistica noastră, care ştiţi că 
e cam aşa şi aşa; dar în fine, s'o presupunem 
exactă; iar în Dobrogea numai 180.000. Va să 
zică, faţă cu această cifră să iea proporţionali- 
tatea între locuitori şi între kilometri pătraţi, şi 
cu aceste elementare calcule din şcoalele pri- 
mare (llaritate) se găseşte că în România de 
dincoace de Milcov sunt pe kilometru 46 locui- 
tori şi în România de dincolo de Milcov 45, iar 
în Dobrogea numai 10 locuitori. 

Faţă cu “aceste fundamente solide de sta- 
tistica  kilometrică şi populaţionistică — acesta 
este termenul savant —, să vedem cum stau 
astăzi căile ferate în exploatare şi în con- 
strucţie ? 

In România de dincoace de Milcov sunt 1757 
kilometri şi dincolo de Milcov 990 kilometri, iar 
în Dobrogea 64 kilometri. 

Se înţelege, d-lor, că dacă voim —nu zic: să 
ne jucăm de-a cifrele — dar să grupăm cifrele, 
se pot face grupări foarte interesante. Luăm 
un district izolat, sau 2—3 districte de dincolo 
de Milcov, 4—5 districte de dincoace, şi se in- 
ţelege că putem să ajungem la o grupare kilo- 
metrică de căi ferate şi de şosele, aşa după cum 
voim în bine sau în r&u, în mod grav sau li- 
niştit, după cum suntem în opoziţie sau la gu- 
vern (Ilaritate, aplause). Dar in total lucrul se 
prezentă astfel: Pentru 1000 kilometri pătraţi 
de teritoriu în România de dincoace de Milcov 
sunt 24 kilometri de căi ferate, iar în România 
de dincolo de Milcov 25 kilometri, va să zică 


470 


România de dincolo de Milcov are mai multe 
căi ferate pentru 1000 kilometri pătraţi decât 
România, de dincoace de Milcov: aceasta e rea- 
litatea. N'are nimeni să se plângă de aceasta, 
ci din contra trebue să ne bucurăm cu toţii că 
avem această proporţie. Nu este bine ca în 
mijlocul acestei ţări aşa de unite în inimă, 
şi cugetări, să se încerce asemenea dușmănii, 
chiar şi la şosele şi la căi ferate (Ilaritate, 
aplause). 

In ce priveşte șoselele înainte de creditul de 
peste 23 milioane lei, lungimea totală a şose- 
lelor in România de dincoace de Milcov era de 
1479 kilometri, iar în România de dincolo de 
Milcov 1028 kilometri. In proporţie ca teritoriu 
însă, după cum ştiţi, este aproape ?/s partea de 
dincoace, şi numai ceva peste !/s partea de din- 
colo de Milcov. 

La 1000 kilometri pătraţi sunt numai 22 kilo- 
metri şosea în România de dincoace de Milcov, 
şi 25,9 kilometri aproape 26 kilometri în. Ro- 
mânia de dincolo de Milcov. Va să zică Romà- 
nia de dincolo de Milcov este in poziţie mai 
bună de a avea căi de comunicaţie mult 
mai numeroase decât România de dincoace de 
Milcov. 

Aceasta este statistica totală, iar nu pe dis- 
tricte izolate. 

Prin urmare când a venit în Iunie 1890 pro- 
iectul de lege pentru construcţii de şosele, 62 
la sută din suma totală s'a dat pentru Romā- 
nia de dincoace de Milcov şi 31 la sută pentru 
cea de dincolo de Milcov, şi iînchipuindu-mi ter- 

minate toate aceste şosele, încă va rămâne — 
după proporţia stabilită — un mic plus de şo- 
sele în România de dincolo de Milcov decât asi, 
Şi este foarte fericit că este aşa, pentru că Mol- 
dova, cel puţin Iaşii și o parte a ei, care a fă- 
cut o jertfă, când a proclamat unirea, este bine 
să aibă undeva şi avantagie şi cu inima caldă 
să ne bucurăm cu toţii de aceasta, 

Dar mai este ceva de zis, d-lor senatori. 
Această lege de credit a şoselelor a fost în pri- 
ma concepţie discutată în consiliul de miniştri, 
dar pe urmă elaborată, completată, perfecționată, 
specificată cu acele tabele de cari vë aduceţi 
aminte, unde există cele 10 circumscripţii, chiar 
prin secţiile Camerei şi secţiile Senatului, şi de- 
putaţii şi senatorii de dincolo de Milcov şi acei 
de dincoace de Milcov au lucrat la această lege, 
Şi la drumuri de fier şi la şosele — pentru 
Dumnezeii ! — o să facem deosebire de partide : li- 
berali-naţionali, conservatori, liberali-conservatori, 
concentrați, radicali, etc.? (Aplause), Aceasta era 
o chestie a ţării intregi. Îmi permite onor. d, 
interpelator să-i pun întrebarea: Unde era d-sa 
atunci cu aceste cifre interesante statistice, cari 
le-a arătat acum şi cari ar fi fost folositoare să 
le aducă în desbateri? Şi atunci ne-am fi folosit, 
cu toţii, şi pentru munca omului dea aduna şi 
colaţiona toate statisticile, i-am fi fost recunos- 
cători. Sau ziceţi şi d-voastră ca d. Dimitrie 
Brătianu : „Nici binele să nu-l facă adversarii?“ 
Apoi cu minte este aceasta? Aceasta este în- 
văţătura ce d-voastră, om important de partid, 
ne daţi noă, membrilor — poate mai tineri? 

Atunci n'aţi făcut-o când era timp util s'o fa- 
ceţi; nimeni din domnii senatori, fie de dincolo 
ce Milcov, fie de dincoace de Milcov, nu s'a 
trezit apropos de legea aceasta ca să vină să 
eşafodeze un fel de foişor de moldovenism în 
contra muntenismului. (Ilaritate). Nu i-a trecut 
prin cap nim&nui, că are cineva intenţia să ne- 
dreptăţească o parte a ţării. Şi cine poate crede 
ca un guvern să aibă nebunia — căci ar fi o 
adevărată alienaţie mintală — să nedreptăţească 
Moldova în favoarea Munteniei. Dar se poate 
concepe aceasta ? 

Toţi senatorii de dincolo de Milcov şi toți de- 
putaţii, ca să iasă — permiteţi-mi expresia — 
din hopul parlamentarismului această lege, s'au 
grăbit a o vota şi a vedea odată creditul asi- 
gurat. Pentru executarea ei, se înţelege, se cere 
timp, şi în decursul executării se pot introduce 
îmbunătăţiri şi modificări parţiale; şi în scurta 
mea trecere pe la ministerul lucrărilor publice 
am văzut raporturi de la prefecţi şi consilii ju- 
dețene cari cereau modificări la legea cum a 
fost votată, cu experiența deja făcută în aceste 
opt luni; va să zică, propuneri de modifi- 
care a legii vor trebui să vină în desbaterea 
d-voastre. 

Şi se înțelege că, inainte de a cheltui bani, 
va fi bine să se ţină seamă de nevoile noi 
semnalate ale fie-cărui judeţ, şi atunci ne vom 
folosi şi de vorbele onor. d-lui interpelator, d. 
Sturdza ; căci în cele ce lucrează şi vorbeşte 
d. Sturdza este şi o parte importantă, serioasă, 
cu temei, pe care regreţi a o vedea așa de des 

încurcată prin partea pasionată a politicei d-sale 
de partid. 

Nu se va da atunci nimeni în lături dea 
se folosi de toate notițele statistice ce le-a adu- 
nat d. Sturdza şi ce va bine-voi să le mai adaoge 
la timp util peste cele ce a zis acum. (Aplause 
prelungite). 


109. 


Asupra proiectului de reformă parțială a 
legii învățămîntului public, 


(Şedinţa Senatului de la 12, 13 şi 14 Fevruarie 1891) 


Introducerea istorică, la paginele 48 gi 49 de mai 
sus, explică împrejurările politice nefavorabile, în 
care a urmat la Senat discuţia generală asupra 
reformelor învățămîntului public, prezentate de au- 
torul acestei scrieri. Discuţia a ţinut 18 zile, în de- 
cursul cărora ministrul răspunde în următorul mod 
la toate observările adversarilor: 


T. Maiorescu, ministrul cultelor şi al instrucţiunii 
publice. D-ior Senatori, s'a sleit lista tutulor celor în- 
scrişi pentru discuţia generală asupra proiectului de 
lege supus desbaterilor d-voastre, 

Am așteptat aceasta, am ascultat cu cea mai încor- 
dată, atenţie tot ce s'a zis până acum în foarte lunga 
desbatere, 

N'am decât să mulţumesc celor ce au susţinut lua- 
rea în considerare şi sunt dator să aduc acum argu- 
mentele mele în contra celor ce au combătut-o, argu- 
mente contra argumentelor dlor, argumente pentru 
susținerea totdeodată a proiectului de lege asupra în- 

vățămiîntului public, aşa cum l-am prezentat. Numai, 
Q-lor Senatori, eu ca ministru, nu am dreptul să abu- 
zez de timpul d.voastre în aceiaş largă măsură, în 
care au uzat de el mai ales unii din acei cari au com- 
bătut proiectul de lege. Voi fi dator să condensez şi 
să resum, pecât se poate, ceeace s'a zis şi vă rog să 
ţineţi în această materie seamă de ceeace omeneşte 
se poate cere de la cineva, care, după 11 zile de des- 
bateri, vine în ultimul moment să zică şi cuvintul 
său inaintea d-voastră. (Aplause). 

Să începem în ordinea inversă de cum sau ţinut 
discursurile în contra luării în considerare, precum vă 
sunt poate şi d-voastră aşa mai proaspete în me- 
morie. 

Ar trebui dar să încep în această ordine inversă cu 
discursul onor. d-lui Esarcu, numai nu ştiu, în ce ca- 
tegorie să-l pun: este pentru sau contra luării în con- 
siderare a proiectului. 

Este între amîndouă: într'o parte îl aprobă, în cea- 
laltă nu-l aprobă, şi concluzia preciză lipseşte. A mai 
citit d-sa, ceva relativ la şcoalele reale dintr'un vechiu 
discurs al d-sale. Pentru şcoalele reale voi avea onoare 
să răspund la observările d-sale odată cu răspunsul la 
cele zise de onor. d. Poni. 

Asemenea cât pentru întinderea ce trebue s'o dăm 
acestei reforme, îmi va permite d-sa să'i răspund mai 
târziu, atunci când voi susţine înaintea d-voastră, de 
ce am propus această reformă, de ce numai atât şi 
de ce nu o reformă radicală a legii întregi. 

Trebuie să trec acum, pentru a termina cu cele mai 
uşoare, la întâmpinările ce ne-a adus d. Boerescu în 
şedinţa de eri. Onor. d. Boerescu a fost şi d-sa, ca 
mulţi în această ţară, în trecere pe la ministerul in- 
strucţiunii publice, a fost 6 luni ministru al gcoalelor, 
6 luni de vară, de la Aprilie până Ja Octomvrie 1889, 
luni în care şcoalele pentru jumătatea timpului au va- 
canţe, vacanţa de Paşti şi vacanţa cea mare. 

Onor. d. Boerescu, eminent profesor al facultăţii de 
drept din Bucureşti, unul din cei mai eminenţi advo- 

cați, care-ş aplică cunoştinţele d-sale teoretice la acti- 
vitatea practică, foarte ocupat în această privință, 
onor. d. Boerescu ne-a citat cu toate acestea şi d-sa 
din scurta d-sale trecere prin ministerul instrucţiunii 
din un mic volum în quarto, cuvintele rostite de d sa 
la deschiderea şi închiderea unui consiliu general, care 
ga întâmplat să cadă tocmai în această vreme, după 
vacanţă. Sunt nişte cuvinte ca: „trebue să edificam 
cu toţii templul instrucţiunii“ şi alte asemenea, ama- 
bilele cuvinte obişnuite, cum sint de exemplu că pro- 
fesorii sunt sacerdoţii templului, că şcoala este un fo: 
car de luinină, şi celelalte. 

Nu va citit insă d. Boerescu singurul cuvint, din 
acele discursuri ale d sale, care a izbit atenţia oame- 
nilor cunoscători în ale şcoalei. 

Ştiţi ce importanţă a luat şi aici în Senat discuţia 
asupra consiliului general de instrucţie ; ştiţi că s'au 
plâns unii, sa plâns onor. d. Sturdza, de tendenţu 
unora, din norocire nu a tutulor, din membrii corpului 
didactic de a amesteca în şcoală ceeace nu este al 
Şcoalei, de a preschimba afacerile curat didactice în 
afaceri politice. şi parlamentare, de a crea oarecum o 
a patra putere în stat, ceeace onor. d. D. Sturdza, cu 
o expresie mai drastică, numea „caftan“; şi ştiţi, că 
şi în consiliul general se petrece acest conflict de di- 
recţii, şi totdeauna toţi miniştrii mai moderați au cău- 
tat să înfrineze tendențele exagerate, să facă consiliul 
Şcolar ca să se ocupe numai de ale şcoalei şi să nu 
alunece pe alte căi, care să pericliteze toată valoarea, 
lui. Singurul ministru, care faţă cu asemenea tendenţe 
a pronunţat în privinţa consiliului genera! cuvîntul ne- 
fericit de parlament profesoral, a fost d. Boerescu. Cu- 
vintul parlament profesoral, dacă are o însemnătate, 
aceasta eate: înainte pe calea parlamentarismului, şe- 
„ diaţe publice, auditoriu şi stenograme ! Şi nu vë mi- 
rați, d-lor, dacă astăzi, după acest cuvînt al d-lui Boe- 
rescu, există în minister cereri formale în acest sens. 

Faţă cu această rămăşiţă din activitatea d-sale mi- 
nisterială, më întreb acum, cu ce argumentare vine 

onor. d. Boerescu înaintea majorităţii acestui Senat ca 
să conchidă la respingerea sau retragerea proiectului 
de lege? Şi vă rog nu vă miraţi nici de întrebarea: 
are cunoştinţă, de cauză d. Boerescu ? Eminent profe- 
sor, am avut onoare să o spun, eminent practician, aşa 
de ocupat de catedră şi de practică încât la o mai în- 
delungată administrare a şcoalelor n'a avut: timp să 
ia parte, i sa propus de atâtea ori să fie decan, poate 
şi rector al Universităţii, şi n'a voit să primească, în 
consiliul permanent sau în consiliul general de instruc- 
ție n'a fost niciodată, de administrarea şcoalelor, afară 
de cele 6 luni, n’a avut ocazia să se ocupe: sa ocu- 
pat cel puţin de cele ce se zic despre toată mişcarea 
corpului profesoral? sa ocupat de ceea ce a mişcat 
aproape toată lumea politică, chiar care nu era din 
corpul profesoral, mai ales de 4—5 ani de zile, de când 
cu administrarea remarcabilă în multe priviri a d-lui 
Sturdza ? 

L-aţi auzit ieri vorbind de consiliul general şi între- 
bând cu oarecare hesitare: „După cum îmi pare, d. 
„Sturâza — zicea d. Boerescu — conchide la suprima- 
„rea consiliului general, aşa mi se pare că am auzit, 
„fiindcă eu n'am putut asista decât la ziua din urmă 
„a discursului d-lui Sturdza.“ 

Intreba onor. d. Boerescu, la ce conchide onor. d. 
Sturdza în privinţa consiliului general? Dar nu este 
proiectul d-lui Sturdza tipărit? Trebuia să vorbească 
acum d. Sturdza 4 zile, ca d. Boerescu să ştie la ce 
conchide cu consiliul general ? Dar nu sau născut asu- 
pra acestui proiect al dlui Sturdza atâtea discuţii în 
presă, în tot corpul profesoral, în Parlament? Nu s'a 
făcut raportul majorităţii şi al minorităţii în Cameră ? 
Nu s'au făcut încheerile corpurilor profesorale din Iaşi, 
din București, din Craiova? Nu ştie chiar o parte în- 
semnată a lumei celei departe de şcoală multe din cele 
petrecute în această privinţă ? Şi onor. d. Sturdza n'a 
întâmpinat o foarte mare resistenţă tocmai la supri- 
marea consiliului general? A fost controversă în opie» 

nii, certuri mari, unii susțineau această idee, alţii o 
combăteau. 

Dar chiar onor. d. Filipescu, aci prezent, care nu. 
mai cu dăscălia n'are aface, dar care citeşte şi se in- 
teresează şi d-sa de ale gcoalei, vă va spune, că ştia 
că prin proiectul d-lui Sturdza se propune suprimarea 
consiliului general de instrucţie. Dar o ştiaţi atâţia 
dintre d voastră, şi tocmai d. Boerescu, profesorul, lu- 
ând parte în discuţia aceasta, fost ministru al instruc- 
țiunii publice, să nu ştie sigur dacă d. Sturdza este pen- 
tru sau contra consiliului general de instrucţie ? ([la- 
ritate). Ce? Aşa suntem de streini de atmosfera ches- 
tiilor şcolare? Apoi, d-lor, când mai timp să te ocupi 
de o chestie, cine-ţi poate imputa aceasta? Dar când 
wai timp să te ocupi deo materie, atunci nu te ames- 
teca în această, materie, iar când te amesteci, atunci 
trebue să aibi cunoştinţa de cauza cerută pentru a 
vorbi cu autoritate în materie. (Aplause). 

Ce a combătut d. Boerescu din proiect? Intâi o 
eroare mai mică, zice d-sa: nu s'a luat cunoştinţă de 
lucrurile pregătitoare şi nu s'a luat; avizul prealabil al 
diferitelor consilii şcolare; şi al doilea ceva mai grav: 
nici nu puteţi d-voastră discuta reforma prezentată a 
legii, fiindcă nu puteţi tranşa unele controverse de 
ştiinţă, de organizare a facultăţilor, pentru care nu vi 
s'a adus în întregimea lor diferitele opinii. 

Lucrări pregătitoare! Apoi lucrările premergătoare 
aţi văzut cum le cunoaşte d-sa. Dar lucrările pregăti- 
toare erau lucrările oficiale, raporturi oficiale publicate 
în „Monitor“, lucrările parlamentare cu ocazia proiec- 
tului de lege al onor. d. Sturdza, lucrările citate şi de 
d. Boerescu cu cele 6 colone, opinia majorităţii, opi- 
nia minorităţii Camerei, opiniile consiliilor scolare; 
toate aceste lucrări sunt publicate în actele Camerei, 
în archiva Parlamentului, multe şi în „Monitorul Ofi- 
cial“, lată, lucrări pregătitoare, din a căror atmosferă 
şi din întreaga lor desbatere a ieşit proiectul de lege. 
Ce voia onor. d. Boerescu, să le mai retipăresc încă 
odată pe toate! 

Vrea să zică să presupun că cineva, care se va in- 
teresa, de această chestie, nu va şti că există şi unde 
să le caute? Că individual cineva să nu ştie că sunt 
şi cum să le consulte, aceasta se poate, şi aţi văzut 
că s'a putut. Dar să se ceară ca o condiţie prealabilă, 
a procedurii ministeriale în prezentarea legii actuale 
de reformă, ca să fi mai tipărit şi retipărit asemenea 
lucrări premergătoare, aceasta nu poate să fie un mo- 
tiv valabil pentru respingerea proiectului, necum să fi 
cerut, ca la obişnuitele chestii de administrare, avizul 
consiliului permanent. 

Dar a doua chestie, cea gravă, este controversa fa- 
cultăţilor relativă la aşa numita organizare. Oare a 
citit onorab. d. Boerescu, măcar, proiectul de lege 
de care vorbeşte, acele câteva articole, care se supun 
astăzi discuţiei? D-lor senatori, îmi pare rău, vě măr- 
turisesc, mě sfiesc, îmi pare rău—nu pentru mine — 
că a vorbit d. Boerescu. D-sa, profesor al facultăţii de 
drept, vine şi relevă ca exemplu în această privinţă o 
dispoziție de mică reformă propusă tocmai Ja faculta- 
tea de drept. 

In proiect se propune ca să mai asculte studenţii 
de Ja drept şi un an de logică şi un an de medicină 
legală, şi d-sa întâmpină că nici nu există curs deose- 
bit de logică între obiectele facultăţii noastre de litere. 
Şi atunci l-am întrerupt şi i-am zis, că există ; d-sa 
a stăruit a repeta, că nu există ca o materie anume 
nici în lege. Dar, d-lor, de când este lumea ştiinţifică, 
da când se vorbeşte în scoli de filosofie, deacum 2000 
de ani— căci de atunci datează logica lui Aristoteles— 
existat printre cursurile filosofice mai ales logica. 
Nu s'a pomenit nicăeri facultăţi de filosofie fâră curs 
de logică. Par'că aţi zice: o facultate de drept fără curs 
de dreptul civil. Şi nu aveţi decât să aruncaţi ochii 
asupra legii, la art. 259, unde se enumeră în prima 
linie printre materiile Facultăţii de litere psihologia, 
logica şi metafisica. Şi în proiectul de modificare se 
menţine tot aşa. Şi d. Boerescu zice, că nici nu există 
curs de logică în programul facultăţilor noastre ! Apoi, 

d-lor, eu însu-mi sunt protesorul de logică al Pacultă. 
ţei din București! (aplause, ilaritate), şi onor. d. Boe- 
rescu, colegul, care face cursul său în sala de alături, 
nu ştie că există un curs deosebit de logică la facul- 
tatea noastră. Aceasta nu importă mult, nu e vorba, 
dar orcum: tocmai eu, ministrul care vë propune 
acest, proiect de reformă, pe care îl combate d. Boe- 
rescu şi în privinţa pretinzei lipse a unui curs de 
logică, sunt în fapt profesorul de logică al Facultăţii 
(aplause, ilaritate). 

Vorbind şi de al doilea punct relativ iar la faculta- 
tea juridică, că adică medicina legală nu este predată 
în vreo facultate juridică din lume, a fost întrerupt 
de d. Mârzescu, care i-a spus-o: există acest curs şi 
la facultatea juridică din Iaşi, precum există şi lu cea 
din Berlin şi la multe altele. Ce să mai r&spund unui 
fost ministru al şcoalelor şi profesor anume al Facul- 
tăței de drept, care mă acuză, de ce prevăd în proiect 
cursul de medicină legală pentru studenţii de la drept, 
şi care nu ştie măcar, că la aceeaş facultate din Iaşi 
există acest curs? Il prevăd în lege, tocmai fiindcă 
există la Iaşi şi e bine că există. 

De aceeaş valoare este argumentul final al d-lui Boe- 
rescu : nu puteţi să vă ocupați acum de acest proiect 
de lege, zicea d-sa, vă este imposibil, d-lor senatori, 
pentrucă nu sunteţi puşi în stare de a judeca în cu- 
noştință de cauză asupra organizării Facultăţilor şi 
asupra diferitelor păreri date în această privire de pro- 
fesorii competenţi. 

Este abilitate în această obiecţiune, zicea principele 
Grigorie Sturdza. 

Abilitate? — Abilitatea aceasta este ca toate abili- 
tăţile; este abilitate până o descoperi, dar după ce o 
descoperi, îşi pierde numele... . 

D. Boerescu vă zicea de exemplu despre facultatea 
de medicină: că i s'a spus că o catedră, să zicem ca- 
tedra de pathologie chirurgicală, după părerea unor 
profesori, a d-lor Asuki şi Babeş, se cuvine să fie în- 
trun fel pusă în raport cu celelalte catedre, iar după 

părerea altor profesori, de exemplu a d-lor ROmni- 
ceanu şi Teodori, să fie într'altfel organizată. Ştiţi 
că eo mare ceartă la facultatea de medicină, şi ceartă 
ad-rem şi ceartă ad-personam, regretubilă, în orce caz; 
prin urmare trebue să vă aşteptaţi la multe păreri 
diametral opuse în organizarea acestei facultăţi. 

Faţă cu acestea ne zice d, Boerescu că trebue să 
aştepte lumea cu desbaterea legii până se vor împăca 
părerile, până se va face opinie generală între d-nii 
Asaki şi Babeş de o parte şi ROmniceanu de alta. 
Imi este teamă că vor trece mulţi ani, poate se va 
stinge şi lumina vieţi acestor domni, înainte de a fi 
pace în aceste controverse. In general vorbind, con- 
troversele în privinţa organizării cursurilor de la orce 
facultate nu încetează niciodată, şi numai pacea de 
veci poate să acopere discuţiile unei generaţii, care 
reîncep în generaţia următoare. Să aşteptăm dar veg- 
nic cu proectul de lege? Aceasta ar însemna abilitatea 
d-lui Boerescu ? 

Dar cum s'ar putea să fie oare vreun Senat, corp 
politic, înaltă instituţie parlamentară, chiemat să ho- 
tărască controversele asupra organizării cursurilor vre- 
unei facultăţi ? 

Dar ce instituţie ar fi aceea, care v'ar obliga poli- 
ticeşte şi parlamentar să vă faceţi arbitri între ideile 
d lor Babeş sau Asaki sau Râmniceanu ? 

De unde o scoate aceasta onor. d. Boerescu ? 

Abilitatea stă numai în jocul de cuvinte cu cuvîn- 
tul organizare. Nu sunteţi chemaţi a organiza facul- 
tatea de medicină, d-lor Senatori ; această greutate nu 
o puteți iua asupra d-voastră, nu v'o impune nici o 
lege a instrucției, nu există aceasta nici în legea ve- 
chie, nici în proiectul de modificare, nici in proiectul 
modificat de Senat şi nici în vreoaltă legh instrucți- 
unii publice. Este o eroare de fapt ce a lcomis-o d. 
Boerescu. 

Ce zice legea veche ca şi legea de astăzi? 

Facultatea, de exemplu, de medicină, coprinde, ce? 
Art. 254: 


77:68. Vol. IV. 3l 

„Anatomia descriptivă şi istologia, sau anatomia, 
„descriptivă şi topografică; anatomia generală; fisiolo- 
„gia umauă“, etc. 

Ce sunt acestea? Materii de ştiinţă, și materii de 

ştiinţă ce le iei după cum este ştiinţa pretutindeni 
cunoscută, şi din programele de la alte universităţi. 
Bar cât pentru întrebarea : câte catedre să fie pentru 
materia cutare? ce alte catedre să se înfiinţeze; ce 
ştiinţe nouă să se introducă şi cum să se organiseze 
cursurile în predarea acestor ştiinţe ? Toate aceste în- 
trebări sunt pretutindeni, ca şi la noi, lăsate la hotă- 
rirea regulamentelor, care se alcătuesc cu avizul fa- 
cultăţilor. Aceste nu sunt obiecte de lege fixată, ci de 
regulament mai mobil, mai elastic. Căci, cum sar pu- 
tea să hotărîm asemenea lucruri mai ales pentru uni- 
versităţi, cari trebue să susţie progresul ştiinţific în 
fiece moment și nu poţ fi legate în această parte de 
un program absolut, stabil? La şcoalele secundare este 
altceva, acolo poate fi un program mai durabil, căci acolo 
sunt de predat rezultatele asigurate ale culturei gtiin- 
țifice şi rezultatele asigurate nu se schimbă dintr’o zi 
în alta, Universitatea însă, care să se ţină în curen- 
tul cercetărilor şi chiar hipoteselor şi controverselor 
ştiinţifice, trebue să aibă şi are pretutindeni un pro- 
gram mai elastic, şi trebue să poată fuce în orce mo- 
ment partea descoperirilor noue. Cine ar fi? crezut de 
exemplu la noi acum 15 ani,'că va veni timpul să se 
"vorbească de un institut de bacteriologie, şi în tim- 
pul guvernului d-lui Brătianu sa simţit trebuinţa de 
a se înfiinţa, şi e bine că s'a înfiinţat; sub conducerea, 
d-lui dr. Babeş, 

S'a vorbit anul trecut de o fericită nouă descope- 
rire, şi păcat că astăzi nu mai pare consolidată, de 
injecţiunile d-rului Koch în contra marelui flagel al 
ofticei, Negreşit că, dacă s'ar fi adeverit toată valoa- 
rea remediului, precum se zicea la început, orce facul- 
tate trebuia să se grăbească a deschide un curs pen- 
tru acest hbinefăcător remediu, care ar fi avut atunci 
cea mai mare însemnătate. Şi aşa mai departe, 


483 


De aceea proiectul de lege actual, ca şi legea cea 
veche, o repet: ca şi orce lege de învăţămint, zice (art. 
260, devenit art. 217): 

„Cursurile universitare se vor înființa după mijloa- 
„cele țärei. Ele se vor putea complecta şi cu alte 
„cursuri conform progresului ştiinţei.“ 

Accentul este aici pe cuvintele: 

„Completarea conform progresului ştiinţei.“ Se mai 
zice : „Numărul catedrelor pentru predarea acelor cur- 
„Suri se fixează după trebuinţă“. Şi articolul următor: 
„Fiecare facultate să organisează prin regulamente spe- 
„ciale, date în forma regulamentelor de administraţie 
„publică,“ 

Va să zică d-voastră, Senatul, puneţi principiul, şi 
numai atâta. Dar ca d-voastră să organizaţi facultă- 
țile şi să deslegaţi discuţia între cele două grupuri de 
profesori de la facultatea de medicină sau de la orce 
altă facultate, această sarcină nu o aveţi, nu o pu- 
teţi avea. 

Prin urmare din acest punct de vedere întâmpină- 
rile d-lui Boerescu erau neexacte. De unde conchid, că 
dacă numai pentra asemenea argument, d-sa cere res- 
pingerea luării în consideraţie, argumentele sunt ne- 
valabile. 

Trec acum la un şir de întâmpinări mult mai im- 
portante, şi încep prin acelea ale d-lui Dimitrie Sturdza. 

D-lor, nu vë miraţi, vă rog, dacă, referindu-mă la 
lungul şi importantul discurs de patru zile al onor. d. 
Sturdza, sunt silit să vă zic foarte sincer: că a fost 
prea scurt, 

Dacă onorabilului d-lui Sturdza i-au trebuit patru 
zile pentru a spune ceea ce ne-a spus, i-ar îi trebuit 
cel puţin încă o a cincea zi pentru a conchide, cuma 
conchis. Căci aşa cum e terminat în ziua a patra dis- 
cursul d-sale a lăsat un gol esenţial, un gol aşa de 
mare, încât a r&mas discursul fără nici o legătură bine 
stabilită cu obiectul propriu al discuţiei: cu proiectul 
de lege supus desbaterii d-voastre; d-sa a cerut res- 

pingerea lui, dar fără absolut nici o motivare a aces- 
tei concluzii. 

Patru zile dearindul ne-a spus, că este rău învăţă. 
miîntul astăzi, şi că vina este a legii din 1864. A pa- 
tra zi, Sâmbătă, la 5 ore fără 5 minute conchide: 
prin urmare legea trebue reformată ; la 5 ore fără 4 
minute ; adaogă că reforma, care se propune acum este 
mizerabilă (pardon, d. Sturdza se exprimă uneori cam 
viu), că reforma propusă este schiloadă. Şi acum mă 
aşteptam să vină motivarea acestei energice apreţieri, 
dar în loc de motivare, dsa la 5ore şi-a terminat tot 
discursul. 

A începe un discurs cu afirmarea, că starea gcoa- 
lelor noastre e foarte rea, ca disciplină şi ca instruc- 
ție şi că vina acestei stări rele este aproape exclusiv 
legea din 1864; a întrebuința patru zile întregi pentru 
a dovedi această afirmare: asemenea procedere parea 
conduce fireşte la aprobarea unei încercări de reformne 
a legii din 1864. Dar nu? D-şa sfirşeşte prin a declara 
această reformă, schiloadă, dar după ce a întrebuințat 
patru zile pentru a dovedi prima afirmare, nu între- 
buinţează nici patru secunde pentru a'ş dovedi ultima 
afirmare, îşi închee vorbirea şi lasă propunerea d-sale 
de a se respinge proiectul absolut fără explicare. 

Nu-mi rămâne dar deocamdată, faţă cu lungul dis- 
curs al onor. d-lui Sturdza, decât a examina pe scurt 
singura teză a d-sale, pentru care v'a adus aşa de nu- 
meroase exemple. De şi veţi fi vbosiţi (sunt 4 ore şi 
jumătate) permiteţi-mia vă chema atenţia asupra, aces- 
tii discuţii a cărei importanţă sper că se va înţelege 
îndată, dacă nu este deja admisă de d-voastră. 

Așa dar d. Sturdza susține şi a căutat a ne dovedi 
că starea, cea rea a învăţămîntului, lipsa de disciplină, 
a şcolarilor, lipsa de autoritate a profesorilor, ridicarea 
chiar a lor în contra autorităţii disciplinare superi- 
oare şi în contra miniştrilor, cari au vrut să îndrep- 
teze lucrurile, că această stare rea s'a produs din cauza 
legii din 1864. Dacă provine din cauza legii, atunci o 
îndreptare a acestei legi va îndrepta gi r&ul; dacă nu 

provine de tot, ci numai într'o mică parte din cauza 
legii din 1864, atunci să ştim mai dinainte, că orce 
modificare a acestei legi va îmbunătăţi lucrurile pen- 
tru o mică parte, dar să nu ne amăgim că se va în- 
bunătăţi mai mult de cât se poate îmbunătăţi cu o 
lege izolată a învăţămîntului, şi să ţinem seamă şi de 
alte împrejurări, ce vor trebui indicate. Iacă o între- 
bare însemnată pentru discuţia generală a unei legi 
asupra reformei, fie şi parţiale, a şcoalelor. 

Ca răspuns la această întrebare, d. Urechiă, rapor- 
torul ales de d-voastră, susținea în mod blând şi mo- 
derat, că nu este de vină legea din 1864, cu toate nea- 
junsurile ei, ci sunt de vină şi moravurile generale şi 
regimul constituţional; d. Sturdza în mod violent şi 
amar acuză numai legea din 1864, care după d-sa pa- 
raliza încercările miniştrilor de a îndrepta răul şi a 
paralizat în special încercarea d-sale de a-şi face dato- 
ria de ministru cu toată străşnicia. 

Două rezerve am de fâcut, inainte de a intra şi eu 
în această discuţie. Întâi în privinţa energiei sau străş- 
niciei, cu care giar fi îndeplinit onor. d. Sturdza da- 
toria de ministru. Cu toată răbdarea ce am, şi am o 
răbdare nemărginită, vë aduceţi poate aminte, că, la 
acele cuvinte ale d-lui Sturdza, m'am sculat de pe 
scaunul, unde cola jos la picioarele tribunei îl ascul- 
tam de atâta timp. Căci multe mai ştiu şi eu din ad- 
ministraţia d-lui Sturdza, şi unile vi le voi spune ca 
să judecaţi şi d-voastră, 

A doua rezervă este în privinţa tonului, cu care d. 
Sturdza îşi rostea plângerile d-sale asupra stării şcoa- 
lelor noastre. După aerul d-sale, atât vechia lege din 
1864, cât şi relele din trecut, pe cari le acumula d-sa 
în contra corpului profesoral, păreau să cadă în sar- 
cina guvernului actual, pare că guvernul susţine aceste 
rele, pare că prin enumerarea relelor din trecut are 
să se aducă un argument contra luării în consideraţie 
tocmai a unei legi de reformă. (Aplause), 

Să venim dar la discuţie şi mai întâi: cari suntre- 
lele principale? Lipsa crescândă a disciplinei şcolare, 

zice onor, d, Sturdza, pierderea oricărui respect de au- 
toritate, opoziţia chiar în contra ministrului, care ar 
vrea să îndrepteze ceva şi care se izbeşte de resis- 
tenţe ce nu le poate învinge după legea de astăzi, 

D-lor, multe din relele semnalate de d. Sturdza sunt 
adevărate. Dovadă sunt între altele actele oficiale, pe 
cari le-a citat d. Sturdza, sunt şi rapoartele generale 
publicate sub diferiţii miniştri, evident cu intenţia de 
a semnala relele ca să se caute îndreptarea. D. Sturdza 
v'a citit rapoarte din timpul d-lui Urechiă, a citit ra- 
poarte din timpul d-sale, ear raportul d-lui Virgolici 
este din timpul nostru; iată trei miniștri cel puţin, 
între cari şi d. Urechiă, pe care d. Sturdza l-a atacat 
aşa de violent, cari au semnalat relele şcoalelor, 

Să ne folosim măcar de această discuţie, pentru care 
în definitiv vom fi recunoscători mai ales d-lui Sturdza, 
ca să facem odată lumină aci, gi să constatăm rës- 
punderile ce privesc pe fiecare, dându-ne apoi silinţă 
să contribuim cu toţii prin vorbe, prin sfaturi, prin 
atitudine, la îndreptarea răului, or de unde sar dovedi 
că vine, 

Acum, d-lor, nu o să aşteptaţi de la mine ca să vă 
aduc o sumă de exemple izolate, aşa cum le-a adus 
d. Sturdza. Nu găsesc procedarea nemerită,; căci într'o 
administraţie, ca aceea a şcoalelor, se cer neexagerat 
rezolvări de cazuri câte 4, 5 mii pe an, ceeace face 
în 25 de ani peste o sută de mii. Faţă cu acest mare 
. număr, 20 sau 80 cazuri izolate nu pot proba o sin- 
teză generală ; par a o proba ca efect oratoriu, dar 
nu o probează în adevărata constatare. 

In contra celor zise de d. Sturdza cât pentru legea 
din 1864, eu më voi mărgini să vă arăt numai un caz 
sau două, izolate şi acestea în aparenţă, dar despre 
care vă voi dovedi, că au trebuit să aibă efecte gene- 
rale, căci au atras atenţia tutulora în ţara aceasta, 
tutulor cari pot măcar ceti sau cari întreabă de la alţii 
despre cele ce se petrec în ţară. 

Ce au a face exemplele citate de d. Sturdza, rapor- 
turi individuale, fie şi de 5 coale, ca acela de la Azil 

asupra notelor din matricule şi alte asemenea — lucruri 
petrecute în cabinetul direcțiilor, — faţă cu unele ca- 
zuri, cari au fost eclatante pentru toată ţara şi s'au 
împlântat în sufletele tutulor! 

Să vă povestesc unul din aceste cazuri, onoraţi 
domni senatori! 

Era un concurs — nu o să vă citez nume, fiindcă nu» 
mele este indiferent, actul interesează — un concurs 
pentru o catedră de la facultatea de drept din Bucu- 
reşti. Sa prezentat la acest concurs, între ma mulţi 
candidaţi, un doctor în drept, nou venit de la Paris 
care, ca cunoștințe, a isbutit. In acel timp, când se 
ținea acel concurs, ministrul instrucţiunii publice eram 
eu; era la 1875. Tot atunci venise din întâmplare ne- 
cesitatea ca să se celebreze dezvălirea statuei lui Mi- 
hai Viteazu, care este aci pe bulevard, înaintea Uni- 
versităţii şi a Senatului. Mie personal — acesta este 
un defect al meu — nu prea îmi plac solemnităţile si 
în ceeace mă priveşte, nici nu am luat cuvintul, am 
lăsat să se facă lucrul cât se poate de simplu. Dar 
totuş era prima statue, care se ridica în ţară la noi, 
era o figură glorioasă pe care oamintea, şi făcându-se 
donaţie primăriei, trebuea să ia parte ministerul cu 
oarecare solemnitate. Statua ca de obicei era învelită, 
cu perdele şi s'a fixat printr'un program oficial ora 
căderii perdelei, după un mic speech al unui ministru 
şi alt mic speech ca răspuns al d-lui primar. Ce lucru 
simplu în sine! Ce mică solemnitate, lipsită de orce 
politică de partid! 

Acel guvern al nostru din 1875 era conservator, 
cum zicea opoziţia, în orce caz nu era liberal-naţional, 
nici nu era încă inventat acest substantiv compus, şi 
pe acea vreme (nu ştiu dacă lucrul se petrece şi azi, 
presupun că nu), era o tendenţă a foilor liberale de a 
răspândi părerea, că un asemenea guvern nu puteasă 
aibă nici un simţimînt patriotic, că era Austro-ma- 
ghiar, vindut lui Andrassy, şi că n'avea dreptul să 
desvelească o statue. Şi astfel în jurul perdelelor lui 
Mihai Viteazu s'a fâcut o întreagă agitare. Ce vre- 

muri curioase | Dar în fine, venise momentul, noi tre- 
huiam să desvelim statua. Atunci agitarea din jurnale 
se transportă pe strade. Nu ştiu, dacă erau deja in- 
ventaţi bătăuşii (de şi presupun că bătăuşii există 
de când neamul omenesc); dar mulţi oameni de uliţă 
printre cari erau amestecați şi şcolari, se învirteau în 
acea zi în jurul statuei, cu pornirea hotărită să împe- 
dice desvelirea oficială a statuei şi să rupă perdelele 
mai dinainte. A auzit ministru de interne şi a pus 
poliția să împedice această necuviinţă. 

Se arestează câţiva din cei mai îndrăzneţi, băeţi şi 
oameni mai mari; cei în virstă legală se trimet di- 
naintea tribunalelor, între aceştia din nefericire şi câţiva, 
elevi mai în vîrstă. Tribunalul mi se pare că i-a achi- 
tat, ca de obicei. După un alt, obicei din acele vre- 
muri, ca şi în ziua de astăzi, la toate aceste ocazii, ` 
ziarele liberale deschideau o listă enormă, în care se 
înscriau advocaţii, apărătorii publici, cari aveau să sus- 
ţină înaintea tribunalului aceste victime ale reacţiunii 
(ilaritate), ştrengarii aceia cari voiau să rupă perdeaua 
statuei. 

Intre cei înscrişi apărători ai acestor ştrengari de 
stradă era şi d. acela, doctorul în legi de la Paris, care 
tocmai acum îşi făcuse concursul ca să intre, unde? 
în profesoratul facultăţii din Bucureşti şi să spună 
tinerimii, ce este drept şi ce este nedrept, ce este le- 
gal şi ce este nelegal (aplause). Am primit după pu- 
ţine zile raportul juriului, care *mi spunea că acest 
domn are cunoştinţe foarte bune de drept roman, şi 
de alte părţi ale dreptului. Avizul consiliului per- 
manent era asemenea favorabil; însă, după cum 
Ştiţi, ministrul are dreptul să nu aprobe, are dreptul 
de veto. 

Eu nu lam aprobat şi am motivat neaprobarea 
anume prin acest fapt al înscrierii d-sale publice şi 
ostensibile printre apărătorii acelei ştrengării, care fapt 
dovedeşte în privința d-sale, că de şi poate să aibă cu- 
noştinţe, dar nu are încă spiritul pedagogic elementar 
pentru a i se încredința conducerea tinerimii universitare. 

Am făcut bine, d-lor Senutori, de nu l-am aprobat? 
Aveam dreptul de veto, am uzat bine de acest drept? 
Onor. d. Sturdza în deosebi găseşte, că am uzat, bine 
de acest, drept ? 

Dacă-mi permite d. prezident să o zic: aş fi fericit 
pentru orce întrerupere ce mi s'ar face, căci aci nu 
este vorba de oratorie, ci de constatarea simplă a unui 
adevăr. Vë rog să mă intrerupeţi şi vă rog să-mi daţi 
imediat desminţire, unde voi greşi în apreţieri sau unde 
voi afirma ceva care nu este exact, şi voi rectifica în- 
dată (aplause), 

Eu cred că am făcut bine. A venit acest domn la 
mine, la ministru, dealtminteri este un om foarte cum 
se cade, cred că este şi bun profesor ca cunoştinţă a 
dreptului, a venit, zic, la mine; eu foarte liniştit (am 
pecatul că nu sunt violent şi nu mă impacientez de 
loc) i-am zis: „Imi pare bine că ești doctor în legi şi . 
věd cu plăcere din actele concursului că ştii carte. Dar 
ce faci d-ta ca manifestare prin ziare, nu este peda- 
gogie ; d-ta nu trebue să încurajezi pe ştrengari şi să-i 
aperi la tribunal, fiindcă pierzi autoritatea de pe ca- 
tedră. Până ce nu te vei amenda asupra acestui punct, 
nu te întăresc ca profesor; să o facă altul, eu însă nu 
o fac, nu aprob concursul.“ 

i am publicat alt concurs. Bine am făcut, d-nule 
Sturdza, ca disciplină. ? 

După câteva luni am căzut noi de la guvern, îna- 
inte de a fi venit terminul pentru acest concurs. Gu- 
vernul liberal, care a venit după noi, a zis ca domnul 
acesta era o victimă politică, se înțelege ; a reînființat 
rezultatul concursului anulat de mine (n'avea drept 
să o facă, dar e indiferent) şi l-a numit pe acest domn 
profesor, evident. L-am găsit la 1888, de sub d. Sturdza 
chiar membru în consiliul permanent de instrucţie, 
chemat a regula ca arbitru chestiile disciplinare rela- 
tive la şcoale (ilaritate, aplause). Dar de aceasta să 
nu aveţi prea multă teamă, căci adeseaori aceia 
cari fac strengăriile cele mai mari, sunt cei mai aspri 
judecători ai strengăriilor altora (ilaritate). 

Dar nu pentru aceasta v'am citat cazul. Pentru alt- 
ceva ; căci aşa cum s'au petrecut lucrurile până aici, 
mau avut resunet în lume. 

Dar a intervenit aici o împrejurare cu totul alta, şi 
mai ales aceasta cred că merită să atragă luarea d-v. 
aminte într'o discuţie generali asupra învăţămîntului 
în ţara noastră. 

Aţi crede lucru cu putinţă, dlor Senatori? Pentru 
această anume procedură a mea, în această cauză, a 
acestui concurs, am fost dat în judecată ca ministru 
de Camera, liberal-naţională! (aplause). Acest caz este 
unul din punctele de acuzare, pentru care eram să fiu 
trimis înaintea Curţii de Casaţie de dumne lor ! Această 
crimă a mea a fost afişată prin comune de dumnealor 
şi publicată în toate ziarele ca dovadă de violarea le- 
gii din partea „prevenitului Maiorescu!“ (ilaritate, 
aplause). Era în comitetul de acuzare d. Fleva, era şi bu: 
nul meu vecin d. Tache Giani, era şi d. Missail. Sunt 
4 volume de asemenea şi de alte acuzări redactate de 
d. Missail; şi esam cu toţii daţi în judecată, şi onor. 
prezident al Senatului d. general Florescu şi d. Laho: 
vari, toţi, toţi, şi chiar unul care n'a fost de la înce- 
put dat în judecata, d. Th. Rosetti, care a cerut ca o 
onoare: „daţi-mă şi pe mine în judecată“, și Camera 
sa grăbit să-l dea şi pe el în judecată (ilaritate). D. 
Missail A scris cele 4 volume de acuzare. Mult mai 
târziu, la 1888, a intervenit onor. d. prezident al Se- 
-natului la mine zicându-mi, că d. Missail a publicat 
multe scrieri, afară de aceste 4 volume (ilaritate), că, 
nu are avere şi d. general Florescu, cel acuzat la 1876, 
mi-a atras atenţia la 1888,că ar merita d. Missail ca 
una sau două fiice ale d-sale să fie primite în Azil, 
M-am grăbit a aproba cererea făcută de d. Missail, în 
care cerere îmi enumera d-sa toate scrierile d-sale care 
îi dau un fel de titlu la această atenţie. Am adăogat 
numai în rezoiuţia favorabilă, pusă asupra petiţiei d-sale 
printre scrierile menţionate de d. Missail încă una pe 
care d-sa o trecuse sub tăcere: cele 4 volume. (llari- 
tate, aplause), 

Aşa dar, între punctele pentru care am fost dat în 
judecată lu 1876—77, este şi acea decizie a mea rela- 
tivă la concursul pentru catedra de drept roman de la 
facultatea din Bucureşti. Iată d-lor, acum textul oficial 
al acestui cap de acuzare, formulat de Camera libe- 
rală de la 1877 în contra mea. 

Nu ştiu, dacă era şi acel domn profesor-concurent 
deputat în Cameră ; aceasta ar fi fost mai frumos ca 
să pună anume şi d-sa bila de acuzare în contra preve- 
nitului Maiorescu. 

lată textul acuzării: 

„După concursul susţinut de d... pentru catedra 
„vacantă de dreptul roman la facultatea juridică din 
„Bucureşti, rezultatul a fost favorabil concurentului, 
„Şi prin urmare trebuia a-i da catedra, neexistând nici 
„un motiv legal de respingere. Cu toate acestea preve- 
„Ditul Maiorescu prin rezoluţia de la 3 Iulie 1875 nu 
„aprobă rezultatul concursului, respinge pe d..., men- 
„ține pe d... ca suplinitor, fixează un nou concurs 
„pentru ziua de 8 Iulie 1876, etc. Spre a da un ca- 
„racter de legalitate acestei măsuri de evidentă per- 
„Becuţiune politică, prevenitul invoacă următoarele mij- 
„loace, lipsite de orce temei legal: 

„l. Că dacă în general un aspirant cu rezultat fa- 
„vorabil al examenului trebue crezut capabil de a fi 
„Şi profesor până la proba contrarie, această. presumţie 
„nu mai poate fi admisă când, în timpul dintre în- 
„scriere la concurs şi efectuarea concursului, comite 
„acte publice care îi pun la îndoială aptitudinea pe- 
„dagogică pentru însemnata misiune ce vrea să o pri- 
„mească,“ 

Aşa în adevăr, scrisesem eu ca ministru, în 8 Iulie 
1875, prima parte a rezoluţii prin care nu aprobam 
rezultatul acelui concurs. 

Aprobă onor. d. Sturdza acest motiv al meu de a 
nu admite pe acel domn? 

Iată un motiv disciplinar şi legal totdeodată. Il des- 
aprobă d. Sturdza ? 

Dar sä continuu citarea textuală a motivării mele, 
pentru care am fost, acuzat: 

„2. Că d... s'a înscris public între apărătorii elevi- 
„lor condamnaţi pentru necuviinţele comise înaintea 
„statuei lui Mihai Viteazu, înscriere care, în mod cum 
„sa făcut, avea caracterul unei demonstraţii de sigur 
„nefavorabile disciplinei şcolare,“ 

Este bine motivat refuzul ca idee de pedagogie şi 
de disciplină, onor. d-le Sturdza? 

„3. Că încă in zilele din urmă, d-sa a continuat a 
„dovedi aceiaş predilecție pentru demonstrări publice 
„puţin potrivite cu caracterul unui aspirant la profe- 
„sură, subseriind şi publicându-se între subseriitorii unei 
„programe îndreptate în contra guvernului şi a cor- 
„purilor legiuitoare. 

„4. Că, în fine, este de cel mai mare interes pentru 
„instrucţie şi în deosebi pentru universitate, de a se 
„feri corpul didactic şi şcolar de politica militantă de- 
„monstrativă,“ 

Ştiu, că asupra acestui din urmă motiv al resolu- 
tiei mele de atunci, sunt părerile controversate. Vor fi 
şi unii din d-voastră, d-lor Senatori, nu cred însă din 
actuala majoritate, care vor fi de altă părere. Pentru 
mine însă a fust şi este convingerea constantă, că 
şcoala trebue ferită de agitări politice. Şi eram în drep- 
tul meu că ministru să apreţiez după convingerea mea 
ce întrebuințare să, fac de acel veto prevăzut în lege. 
- Actul de acuzare asupra acestui punct se termină 
astfel : 

„In bună regulă, după acest concurs instituit conform 
„art. 372, ministrul primind raportul comisiunii, era 
„dator a face numirea d-lui... conform art. 382 din 
„legea instrucţiunii, 

„Prin modul său de procedare, prevenitul a violat 
„au numai acest articol, dar şi art. 14,364, 865, 368, 
„369 şi 372 din legea instrucţiunii publice ; anulând 
„prin acest mod, nu numai dreptul şi instituţiunea 
„sălutară a concursului, dar şi orce drepturi câștigate 
„în această privinţă pe baza art, de lege mai sus citate.“ 

Ia să vedem acum, pentru întreaga noastră edificare 
asupra acestei chestii, şi textul acelor articole din legea 
asupra instrucției publice de la 1864, care se pretinde 
că le-am violat. 

Art. 872 institue concursul pentru or-ce catedră, 
vacantă. Concursul s'a ţinut. 

Art. 382 zice: „Ministrul primind raportul comisiu- 
„nii (adecă al juriului examinator al concurenţilor) va 
„face numirea provizorie a candidatului admis, după 
„forma prescrisă prin art. 365.“ 

Va să zică sunt trimis la art. 365. 

Art. 365. „Numirea provizorie a profesorilor se va 
„face prin decizie ministerială dată în forma art. 14.“ 

Suntem dar trimişi în definitiv la art. 14 pentru 
forma hotăritoare. 

Art. 14: „Consiliul (permanent) va fi consultat, sub 
„clauză de nulitate, însă cu rezerva dreptului de veto 
„al ministrului, asupra tuturor chestiilor relative la ad- 
„Ministraţia şi direcţia instrucţiunii publice şi private. 

„Toate deciziile ministrului trecute prin consiliu con- 
„form dispoziţiei de sus, vor purta formula „auzind pe 
„consiliul permanent al instrucţiunii“. 

Consiliul permanent l-am consultat. Aşa dar „auzind 
avizul consiliului permanent“ am avut dreptul de veto. 
Am întrebuințat acest veto al meu pentru motivele 
pedagogice și disciplinare arătate mai sus. 

Ce lege am călcat? 

Vedeţi că nu se poate susţine astăzi de către nici 
un om din nici un partid, că a fost măcar umbră de 
călcare de lege din partea mea. 

Şi dar, fără umbră de posibilitate că am călcat legea, 
se scoate din arhiva ministerială un act de acuzare ca 
acestea, cu motivarea mea pedagogică, ca un element 
de a fi eu trimis înaintea Curţii de casaţie! şi comi- 
tetul acela care dorea să ne trimită prealabil în tem- 
niţă de la Văcărești, înainte de a fi trimişi în judecata 
Curţii de casaţie, îşi permitea să afişeze această acu- 
zare în toate comunele, să o publice prin toate gaze- 
tele, să atragă atenţia lumei întregi de la noi asupra ei. 

Şi acuzarea mea ca şi a celorlalţi miniştri se votase 
de Camera de atunci cu unanimitate, minus 3 voturi. 
Era oare şi bila onor. d-lui Sturdza acolo? 

Pentru d-v., d-lor, se pare astăzi că v'am spus ceva 
nou, aţi uitat detaliul acesta; şi pentru mine personal 
acuzarea aceasta era un lucru, care nu era serios, şi 
nici nu am luat-o în serios în ceea ce mă priveşte pe 
mine. Dar pentru publicul cel mare? Dar pentru şco- 
lari? Dar pentru învățătorii din sate, pentru institu- 
torii, pentru profesorii şeoalelor noastre? 

Când partidul acela, care se întitula şi se adăpostea 
sub frumosul drapel de partid liberal şi care venea 
atunci la guvern, rësturnând „reacţiunea“, şi deschidea 
calea tinerimii sub farmecul cuvintului de “libertate ; 
când acest partid, cu un asemenea drapel, vine şi, în 
contra noastră, face asemenea acuzare şi zice, adre- 
sându-se la profesori şi la şcolari: Ce? Aţi vroi să vă 
ţineţi de regulele disciplinei? Aţi vroi se vorbiţi de 
pedagogie şi se fie ordine în şcoală? Dar un ministru, 
care vorbeşte de pedagogie şi de disciplină, nu tt 
cum e acuzat şi afișat prin toate comunele? (Aplause). 

Când uceasta se întimplă la 1877, cere de odată d. 
Sturdza la 1881, d-sa care votase acuzarea de la 1877 
şi o publicase spre ştiinţa or-cărui şcolar şi or-cărui în- 
văţător, vine ministrul Sturdza la 1884 şi cere de la 
profesori disciplină ?| Corpul învăţătorilor este nedis- 
ciplinat, nu are respectul autorităţii, striga d-sa acum 
în Senat! 

Ba bine că o fi nebun corpul învăţătorilor să aibă 
respectul disciplinei după asemenea precedent! (Aplause 
prelungite). 

Dar, d-lor senatori, a trecut ora reglementară, veţi 
fi şi d-voastră obosiţi. Voi continua mâine. 


Şedinţa Senatului de Mercuri 13 Fevruarie 


D-lor Senatori, ieri, la sfârşitul gedinţei, discutam 
împreună următoarea întrebare: unde poate fi partea 

de răspundere pentru nedisciplina şi pentru spiritul de 
desordine, pe care le constata onor. d. Sturdza în sco- 
lari şi într'o fracţie a corpului profesoral? Care poate 
fi partea de răspundere pentru aceasta a vre-unei legi 
oarecare, a legii din 1864? Şi care poate fi partea de 
răspundere a altor împrejurări covirşitoare, aşa de im- 
portante, încât lor trebue să Je fie mai ales atribuită 
starea, de care se vorbeşte? Şi la exemplele numeroase, 
însă izolate, prea individuale, ce le citase onor. d. 
Sturdza, m'am crezut dator a vě cita un singur alt 
exemplu, care însă acesta, prin rezonanţa cea trebuit 
s'o capete în ţara întreagă, era un exemplu mai im- 
portant de cât toate cele aduse de onor. d. Sturdza, 
fiind-că dovedea că prin felul său extra-ordinar a bre- 
buit să, aibă un efect răspândit în multe inteligențe, 
în foarte multe, tocmai în acele, de care se plânge acum 
d. Sturdza. 

Imi permit a vă mai cita un exemplu de acelaş fel, 
şi atunci cred că această parte a argumentării va pu- 
tea, fi terminată. Vë spunea d, Sturdza cum d-sa, ca 
ministru conştienţios, precum era, se ducea însuş 
să inspecteze şcoalele. Vě puteţi închipui că şi alţi mi- 
niştri credeau de datoria lor să facă aşa; am făcut, 
între aceştia, şi eu aşa, şi tot în anul 1875 m'am dus 
odată ca să-mi dau seamă despre mersul unei şcoli 
primare de băeţi din Bucureşti, despre care mi se spu- 
nea, că nu merge bine. Era vară, şcoala acea de băsţi 
era sub dealul Mitropoliei pe undeva. Când m'am apro- 
piat de localul şcoalei (clasele se ţineau în catul de 
jos, şi cald, cum era, ferestrele erau deschise), încă de 
departe am auzit şi eu, —de şi de altmintreli nu prea 
aud bine, însă trebue să fi fost lucrul tare de tot — 
am auzit și eu larmă, gălăgie, par'că mă apropiam nu 
de un local de şcoală, ci de alt local, local electoral d, e. 
sau aşa ceva. Më apropii de fereastra deschisă, mă uit 
în şcoală, şi pe lânga cele ce auzisem, acum văd băeții 
unii d'asupra băncilor, alţii aruncând cu căciula, câți- 
va bătându-se; iar institutorul pe catedră citea, Am 
intrat în clasă; trebue să recunosc că s'a făcut îndată 

linişte; am rugat foarte politicos pe d-nu institutor să 
continue lecţia. (llaritate). A început d-sa lecţia, dar a 
sunat îndată ora de sfirșit, şi l-am rugat să treacă îm- 
preună cu mine în cancelarie. Şi i-am spus: „d-le in- 
stitutor, cum am găsit şcoala aceasta în momentul 
când am intrat, recunoşti şi d-ta că nu se cuvine să 
fie o şcoală. Ce făceaj?“ Citea; m'am uitat; era un 
roman în o parte—și un caet în altă parte; d-sa zicea 
că citea caetul, poate caetul, poate romanul; caetul era 
un curs de drept, fiind-că, zicea d-lui, este student la 
facultatea de drept, se pregăteşte de examen. Eu i-am 
zis: că te pregătești d-ta, este altceva; dar şcoala 
nu este pentru institutor, ci institutorul pentru 
şcoală, trebuiai să te pregăteşti în afară de scoală, aci 
trebue să faci clasă primară, clasei primare te dato- 
reşti întreg în timpul lecţiilor. Dacă nu ştii nici aceasta, 
dacă au mers lucrurile pănă la aşa grad, nu eşti om 
de şcoală. Vëd că te pregătegti pentru jurisprudenţă, 
fă-ţi cariera în altă parte, dă-ţi demisia.“ Şi l-am de- 
părtat, din postul de institutor. 

Se înțelege, că îndată a devenit şi el un martir al 
reacţiunii, şi la căderea noastră, la 1876, acest fost 
institutor a fost înaintat revizor școlar, chemat el să 
controleze, curn îşi fac datoria ceilalţi institutori şi în- 
vățători. Şi darea afară a acestui institutor, în aceste 
împrejurări, este unul din punctele de acuzare minis- 
terială de care v'am vorbit; şi acest punct a fost pu- 
blicat, şi afişat pe toate căile. 

Dar aci soarta, prin o ironie a ei, a fost deadreptul 
răsbunătoare ; căci acel insitutor, al cărui spirit de des- 
ordine îl constatasem de la început, era Pătescu, care 
puţin timp după aceasta s'a găsit implicat în aten- 
tatul încontra ministrului-prezideut, în atentatul lui 
Petraru, şi Petraru împreună cu Pătescu au fost con- 
damnaţi la închisoare. 

Dacă mergea, după cum erau unele veleităţi în acele 
timpuri, adică se facea arestarea preventivă a miniş- 
trilor daţi în judecată, se putea întîmpla să mă găsesc 
şi eu închis preventiv la Văcăreşti în momentul când 

venea acel Pătescu condamnat la Văcăreşti. ([lari- 
tate). 

D-lor, ar fi o mare nedreptate, dacă v'aş fi citat 
şi aceste cazuri pentru vre un alt gând de alături, decat 
exclusiv pentru dovedirea argumentelor în discuţiunea 
ce ne preocupă despre responzabilitatea în privinţa dis- 
ciplinei în gşcoalele noastre. 

Nu este în gândul meu ca să fac din această ches- 
tie o chestie de partid. 

Recunosc, că astăzi nici partidul naţional-liberal nar 
mai aproba toate cele petrecute cu ocazia dării în ju- 
decată a ministerului conservator. 

Sunt boale ale tinereţelor unui partid, prin care 
poate trebue să treacă, dar odată ce a trecut prin ele, 
nu-l mai apucă. 

Am mai recunoscut însumi zilele trecute, în r&spun- 
sul la interpelarea d-lui Sturdza asupra şoselelor, că 
este chiar meritul deosebit al d-lui Ioan Brătianu de a 
fi facut din nişte oameni cu aspiraţiuni, ca cele arā- 
tate în unele acte de la 1876, un partid de guvern 
monarhic-constituţiona! ; mulţi bărbaţi cuminte din par- 
tidul d-sale l-au ajutat în această operă însemnată, şi 
între ei este de sigur şi d. Dimitrie Sturdza. 

Dumnealor, puşi astiel la cârma Statului, având a 
se lupta cu atâtea situaţii grele, au putut uşor trece 
din acel spirit de învălmăşeală de la 1876 la o apre- 
țiare mai dreaptă a necesităţilor societăţii şi a spiri- 
tului de ordine în Stat. 

Dar chestia nu este, cum sunt d-lor astăzi în această 
privinţă. Astăzi, d-lor, au şi uitat cazurile de disciplină 
şcolară din 1876. Chestia este: ce efect trebue să fi 
avut asupra fragedei inteligenţe a copiilor, asupra în- 
văţătorilor, institutorilor şi profesorilor, precedente ca 
cele semnalate din actul de acuzare citat? 

Caci acei copii şi acei învăţători n'au fost la cârma 
Statului ca să-şi schimbe spiritul faţă cu importanţa 
şi greutatea situaţiei unui guvern; ei au rămas în si- 
țuaţia de atunci; pentru ei semânţa resădită ast-fel la 
1877 pa putut să fie nimicită aşa de iute, ea a încol- 


7768 Vol, IV, 32 

tit, şi d-v. ştiţi cu toţii, cu ce putere, mai ales în fra- 
geda copilărie, se întipăresc primele impresii. 

Un exemplu ni l-a dat tot d. Sturdza printre cele 
citate de d-sa cu atâta amărăciune. Ne povestea, că 
fiind d-sa ministru pe la 1884, sa dus la liceul din 
Iaşi, în clasa a 4-a mi se pare, şi a văzut acolo un 
elev cu atâta lipsă de respect pentru autoritate, încât 
— daţi-mi voie să repet expresia d-lui Sturdza — se 
tolănea pe prispa de sub fereastră, înaintea d-sale şi a 
profesorului | 

Ia să facem puţin calcul de o nouă speţă de sta- 
tistică | Aceasta era în anul 1884, când era d. Sturdza 
ministru; băiatul acela era în clasa a 4-a gimnazială; 
cu 4 ani îndărăt, la 1880, va fitrebuit să termine cei 
4 ani de şcoală primară. Tar la 1877, când sau publi- 
cat acele puncte de acuzare în contra mea, băiatul era 
în clasa 2-a primară, Poate o fi fost chiar elev al lui 
Pătescu din Bucureşti. (Ilaritate). 

Cum ne putem acum închipui desvoltarea sufletească 
a acestui băiat. Şi el este tipic pentru toţi cei de 
virsta lui | 

Va să zică în 1877 el era în clasa a 2-a primară, 
intrase de un an — ca să më servesc de expresii ca 
ale d-lui Boerescu — în „templul“ Minervei, sacer- 
doţii acestui templu îi trimeseseră o rază din focarul 
de lumină, băiatul învățase tocmai să citească — 
şi ce frumoasă lectură şi ce interesantă pentru el 
îi prezentau ziarele din acea vreme cu acuzarea mi- 
nistrului, care voise să respecte disciplina şcolară! Şi 
ce puternic impresionează o aşa primă lectură! o 
aşa primă întrebuințare a artei de a cita! Şi apoi 
vă miraţi, că după puternica impresie a unei ast- 
fel de prime lectură, îl găsiţi la 1884 pe prispa de sub 
fereastră ? 

D. Sturdza zice: să nu fie minciună în învăţămînt. 
Să nu fie, se întelege! Asta este. Dar e greŭ să ai 
adevăr la 1884, numai 1 ani după 1877. Şi prin urmare 
d. Sturdza trebuia să fie la 1884 mai doinol, cu mai 
puţină arnărăciune, să simtă ceva mea culpa. Chestiile 

de disciplină par a fi grele şi pentru oamenii maturi, 
necum pentru şcolari. 

Ni s'a dat aici în Senat spectacolul neobişnuit ca 
din însuş partidul dlui Sturdza, un membru foarte 
autorizat în materie de şcoală, onor. d. Orăscu, să simtă 
necesitatea de a veni şi a restabili dreptatea încontra, 
d-lui Sturdza. D-nu Sturdza, prezident al nu ştiu cărei 
formări naţional-liberale, d. Or&acu, vice-prezident al nu 
ştiu cărei alte formări naţionaliliberale, vin şi se com- 
bat înaintea Senatului! Se pare că este ceva ne-disci- 
plină și în partid. Şi dacă este aşa între oamenii cei 
mari, să fim mai răbdători cu oamenii cei mici. 

Dar să facem un pas mai departe în discuţia gene- 
rală de faţă; să răspund şi la o altă parte a discur- 
sului d-lui Dimitrie Sturdza. D-sa se mai plângea, că 
prin legea din 1864 se vedea împedecat în cei 3 ani 
ai ministerului d'sale de a restabili ordinea în ale 
şcoalei, cu toată energia necurmată ce a avut-o. Şi ne-a 
vorbit mult de „străşaicia“ disciplinei ce a menţinut 
dsa ca ministru, imputând altor miniştri că au fost 
mai slabi întru aceasta. 

Nu era meritată imputarea şi nu cred că era meri- 
tată nici lauda d-sale. Căci, d-lor Senatori, ceea ce din 
contră a mai contribuit astăzi la slăbirea disciplinei în 
corpul profesoral, a. fost tocmai, după părerea mea, 
acţiunea neconsecintă a d-lui D. Sturdza ca ministru, 
distribuirea pedepselor pentru nedisciplină, or pentru 
neregulă în şcoală. In fapt d. Sturdza avea dreptate 
să se plângă, de exemplu, că la facultatea de drept din 
Bucureşti era mare neregulă cu absenţele profesorilor, 
cu nevenirea lor mai ales la examene; dar ne mai zi- 
cea, cum d-sa a combătut interpretarea că după lege 
profesorii ar avea drept la două zile de absenţă pe lună, 
necum la altele, şi cum pentru fie-care absenţă nejus- 
tificată i-a amendat cu reținerea din leafă. 

Da, a încercat amendarea aceasta onor. d. Sturdza şi 
a şi făcut-o cu oare-care consecvenţa... la cei mici, iar 
la cei mari şi importanţi a slăbit-o. Insă este adevă- 
rată vorba românească : de la cap... Care e capul în 

materia aceasta? Universitatea, ea e fruntea învăţă- 
mintului. Dacă a slăbitmo d. Sturdza la profesorii Uni- 
versităţii din Bucureşti, şi tocmai la ai facultăţii de 
drept, unde desordinea cu absenţele este mai mare, ce 
dreptate mai putea fi în acţiunea d-sale faţă cu pro- 
fesorii inferiori ? Cel mai frapant exemplu ştiut atunci 
asupra neregulatei veniri la curs, era acela al unui 
profesor, de altmintreli cu autoritate în materia sa, 
care în toată vremea, culesului lipsea de la curs, se 
afla la o vie a sa de lângă Ploeşti, și mai lipsea mult 
şi alte dăți. D. Sturdza l-a amendat straşnic, cum zice 
d-sa, i-a reţinut leafa; de cât, de... acest d. profesor 
era poate membru influent, era deputat, şi urma a fost 
că pe de o parte l-a amendat, iar pe dalta i-a dat 
amenda îndărăt. 

Acum vă puteţi închipui, ce autoritate a avut o ase- 
menea măsură asupra corpului profesoral după ase- 
menea precedent. 

Dar sunt alte cazuri, mult mai grave, de slăbirea conse- 
cvenţei d-lui Sturdza. Vë spunea d-sa, cu multe amănunte, 
cum se comiteau de unii profesori şi directori abuzuri 
în administraţia şcoalei, cum se falşilicau notele la şco- 
lari, şi d-sa a aruncat chiar bănuiala de interes, de 
interes bănesc. D-lor Senatori, rare trebue să fie cazu- 
rile acele; să o sperăm pentru onoarea unui corp, care 
— or-ce gar zice — este şi rămâne un torp foarte 
însemnat în ţara noastră. Nu ştiu dacă onor. d. Sturdza, 
` na întins cam departe dreptul de cetire al actelor mi- 
nisteriale, cetindu-vă în ultima zi a vorbirii d-sale un 
raport, — prezupui că’l are în copie din actele ministe- 
rului — despre cele ce s'ar fi petrecut la Asilul Elena 
Doamna cu darea notelor. Notele anterioare schimbate, 
prefăcute în matricole şi cataloage etc., etc. ! 

Pentru toate acestea d-sa, precum zice, a luat strag- 
nice măsuri, şi war mai fi trebuit să vie acum, după 
atâţi ani, ca să aducă o ast-fel de chestie penibila în 
discuţia publică ca un motiv de a isbi iar în corpul 
profesoral în auzul d-voastră, şi în auzul tutulor! Dar, 
vedeţi, d-lor, acum fiind-că d-sa a deşteptat această dis- 

cuţie, trebue să restabilim cel puţin adevărul întreg, 
şi alevărul este, că anume în cazurile cele mai 
eclatante de această natură, „străşnicia* d-lui Sturdza 
a slăbit, s'a compromis; şi ast-fel s'a îngreuiat sarcina 
unei îndreptări, pănă când nu vor simţi toţi, că e egală 
măsură pentru toţi în această materie, egală severitate, 
mai ales severitate acolo unde cineva, prin fel de fel 
de influenţe, este mai susţinut; acolo, unde se ames: 
tecă multe hătiruri sau te miri ce interese politice, 
Caci un caz de hatîr, de nedreptate prejudecă toate 
cazurile anuloage; un caz de slăbire în asemenea îm- 
prejurări e cel mai mare pericol pentru toată această 
materie. Când s'ar acredita între părinţi, între profe- 
sori şi învăţători, că trebue să fii numai sprijinit de 
un puternic al zilei, mai ales de un membru în Parla- 
ment, pentru ca impunitatea sa-ţi fii asigurată, aceasta 
ar fi o ruşine pentru sistemul coustituţional şi ar coni- 
promite orce măsură de îndreptare, pe care o cereţi. 

Aşa fiind, ce ziceţi despre următorul caz? Il voi 
ceti din acte. i 

D. Sturdza se mândrea că a ales oamenii cei mai 
energici, mai drepţi şi capabili pentru a'i trimite ca 
inspectori generali ca să-şi dea seama despre mersul 
instrucţiunii şi al disciplinei. Bine a făcut d. Sturdza 
şi a avut dreptate să se mândrească, Intre acești in- 
speotori era şi unul din cei mai energici, de o absolută 
ŞI recunoscută onestitate. La eşirea d-lui Sturdza din 
minister, acest fost inspector s'a numit în consiliul 
permanent. Şi astăzi este membru în consiliul perma- 
nent de instrucţiune publică, unde şi merită să fie. Va 
să zică un înalt funcţionar păstrat, cum vedeţi, de la 
un partid la alt partid, fiind-că administraţia unui mi- 
nister ca al şcoalelor aşa trebue să şi facă cu func- 
ționarii cei buni. Trimis dar de d. Sturdza la 1887, 
atunci când acţiunea d-sale trebuia să meargă tot mai 
energică încontra abuzurilor, la o constatare într'un 
oraş oare-c.ure de provincie, acest inspector, cunoscut 
prin onestitatea sa, raportează: 

„15 Mai 1887, No, 229. 

„Mi s'a demonstrat, d-le ministru, cu matricolele în 
„mână, că d. X., fost director (al şcoalei de acolo), a 
„eliberat 36 atestate de absolvire a 4 clase primare 
„elevilor repetenţi şi persoanelor ce nici au fost în 
„Şcoala pe care o dirija.“ 

Şi arată toate cazurile, iar la No. 21 al cazurilor 
serie: 

„La 28 Iunie 1883 eliberează atestatul No. 44 ele- 
„vului... că ar fi absolvit, clasa IV, în 1881—82. Acest 
„elev se găseşte in condiţiunile No. 4, de oare-ce n’a- 
„vea examenul trecut şi prin urmare era repetent. Ca 
„probă că toţi elevii ce au luat atestate şi cari sunt 
„în condiţiunile No. 4 erau repetenţi, este şi următo- 
„rul caz: X are în matricola anului 1881—82 notele 
„7, 8 şi 9, însă îi lipseşte notele de la examene. -— 
„Ei bine, acest elev repetează clasa 1882—83, pe când 
„tutulor celorlalţi lı se liberează certificate. (A se ve- 
„dea matricola 1881—82). Se vede că... n'a înțeles că 
„atestatul se cumpără, de aceea a trebuit să repete 
„clasa.“ 

Iată părerea inspectorului, în adevăr conştiincios, 
trimis de d. Sturdza. Dar se mai agravează situaţia 
prin raport. Se mai zice acolo: 

„La sosirea mea în Bucureşti am invitat pe J-1.... 
„pentru a sti ce poate să răspundă la toate abuzurile 
„deju constatate... La chestiile puse de subsemnatul 
„Și la care urma să răspundă a doua zi, d-l... abia a 
„treia 'mi aduse răspunsurile aci alăturate, însă odată 
„cu aducerea acestor răspunsuri d-l... mi-a declarat 
„confidenţial culpabilitatea sa faţă cu toate faptele con: 
„statate. — Mai mult decât atât d... şi-a permis, 
„domnule ministru, să mé insulte în eserciţiul funcţiu- 
„hei, să mă insulte în casa mea, aducendu-mi bani. — 
„Mărturisesc, domnule ministru, că nici odată n'am 
„fost indignat mai mult ca în seara când d-l... în bi- 
„roul meu a scos trei bilete nouă a 100 fr. şi aceasta 
„pe rezonul ca să-mi plătească cheltuelile de drum şi 
„Să scap de încurcătură, căci are 6 copii. Când am 
„Vvězut curagiul d-lui... de a-mi da bani pentru hoţiile 

„comise în liberarea certificatelor, am rămas atât de 
„Surprins încât nu ştiam cum să-l dau afară.“ Se poate 
un caz mai tare? 

Acum să vedem avizul Consiliului permanent, şi nu 
uitaţi, că Consiliul permanent este numit şi schimbat, 
cu oure-care forme, de însuş ministru. „Citind cu aten- 
„iune și mai recitând, atât raportul cât şi cele două 
„anexe, Consiliul începe prin a înlătura din desbateri, 
„încercarea ce sar fi făcut de a mitui pe d. inspector 
„de vreme ce îutr'o acuzaţie atât de gravă nimeni nu 
„poate fi crezut pe cuvint, ci se cere a proba, şi când 
„0 asemenea probă se va da, atunci culpabilul va trebui 
„destituit fără cea mai mică cruţare. In așteptarea 
„dară (!) a unei probe serioase, Consiliul permanent se 
„mărgineşte a examina restul raportului“, etc. 

In această acuzaţie de mituire se mai cere o probă! 
Pe mine, inspector, în patru ochi, a voit să më con- 
rupă, şi mi-a adus trei bilete de câte 100 de franci. 
Ca inspector m'ai trimis în inspecţie, și iată ce-ţi ra- 
portez! Trebue mai multă probă? Ce fel de probă? 
Martori, care nu erau ?.. Apoi vine un lung avis. Vë 
puteţi închipui cum se poate acum întoarce avizul; 
iată-l : 

„Considerând că proba acestor acuzaţii (pentru cer- 
„tificatele false) este imposibilă. Din momentul în care 
„matricolele cl. IV-a sunt ţinute de d-l... (acuzatul) 
„într'o completă neorînduială, aceste matricole nu pot 
„dovedi nimic, etc.“ 

Nu era matricolă, nu erau cataloage, se înţelege, 
dispăruse or-ce. Numai aşa putea să falsifice acel in- 
stitutor-director certificatele. Se înlătură chestia mi- 
tuirii, se înlătură şi afirmarea inspectorului, că incul- 
patul s'a mărturisit culpabil pentru toate, şi Consiliul 
permanent e de părere să se dea numai un avertis- 
ment pentru neregulă m arhiva şcoalei. Subscrişi doi 
membri. 

D. G. Mârzescu, Cine anume? 

Ministrul instrucţiunii. Era d. acela cu concursul 

de drept roman, dar fratele institutorului în chestie 
era deputat în Camera liberală. 

D. G. Mârzescu, Care este majoritatea Consiliului 
permanent care a iscălit? Ne spuneţi numai pe d. Cră- 
tunescu, cei alţi cari sunt? 

O voce. Nu l-a numit. 

Ministrul instrucţiunii. Şi n'aş vrea să numesc. Dar 
dacă mă siliţi, iată cari sunt: d. Crătunescu, d. Dimi- 
trescu C., iar pentru înlăturarea mituirii d. Hâjdău. 

Iată şi resoluţia ministrului Sturdza din 27 Iulie 
1887: „Până se va lua o decisie, d. inspector general 
„Tocilescu va fate o cercetare minuțioasă, cum merge 
„institutorul... aci în capitală, de când a fost permu- 
„tat din...“ 

Căci trebue să ştiţi, că acest institutor, fost cu di- 
recţia unei şcoli primare în provincie, se afla acum 
strămutat ca director în capitală, adecă înaintat. Insă 
aceasta fusese fâcut cu puţin înainte de anchetă. 

Va să zică, iuspectorul general Tocilescu va face o 
cercetare amănunţită, cum merge institutorul aci în 
capitală ? Ba bine că după o aşa cercetare, institutorul 
acela să mai dea acum îndată certificate falşe, şi după 
mituirea care încercase să o facă inspectorului! 

Sa însărcinat inspectorul Tocilescu în 27 Iulie, 
adică în vacanţă, să facă cercetare institutorului, care 
poate era acum şi absent, fiind vacanţă. Dar trebue 
să se fi terminat iute cercetarea, fiindcă, decisiunea de- 
'finitivă să iea deja în 6 Septemvrie, când d'abia a în- 
ceput școala: „Se aprobă avisul dat de dd. Dumitrescu 
„Şi Crătunescu“ adecă numai un avertisment pentru 
ținerea neregulată a arhivei scolare. 

Inţelegeţi că asemenea cazuri slăbesc autoritatea dis- 
ciplinară. După asemsnea precedente, este greu de a 
mai aştepta îndreptarea de la străşnicia ministrului 
Sturdza, şi ne trebue ceva răbdare pentru a pregăti 
terenul în viitor, când se vor uita asemenea prece- 
dente. 

Şi d propos de d. inspector Tocilescu! D. Sturdza 
vi l-a lăudat, pentru ancheta făcută acum un an în 

contra unor profesori din Galaţi, care au şi fost con- 
damnaţi de juriul universitar din Iaşi, şi s'a revoltat 
de „îndrăzneala“ profesorilor condamnaţi de a acţiona 
în justiție pe d. Tocilescu pentru calomnie. Foarte 
bine. Dar şi aici a uitat d. Sturdza să vă releveze ceai- 
laltă parte a incidentului, şi sunt dator să o relevez 
eu. Organul autorizat al partidului d-lui Sturdza, „Vo- 
inţa Naţională“, a secondat acuzaţiunile acelor profe. 
sori În contra d-lui Tocilescu cu o sumă de articole şi 
de notițe, a răzvrătit lumea profesorală în contra aces- 
tui d. Tocilescu. Onor. a. Sturdza invoacă pe d. Toci- 
lescu în contra profesorilor, dar nu'şi întrebuinţează 
autoritatea şi contra jurnalului d-sale de partid, ca să 
nu deschidă asemenea lupte în contra ateiuiag d. To- 
cilescu şi în contra autorităţii şcolare. Câci la ce folos 
toată vorbirea d-lui Sturdza, pentru disciplină şi auto- 
ritate în şcoală, când organul autorizat al partidului 
d-sale isbeşte în această disciplină şi autoritate ? 

Trec acum, d-lor, la partea oare-cum mai pozitivă a 
discursului d-lui Sturdza, unde nu mai este voiba de 
amărăciunea d-sale în contra corpului profesoral, ci de 
unele idei ale d-sale în lăuntrul a chiar învăţămîntului, 
mai ales în privinţa predării Istoriei. Dar nu pot vorbi 
de aceasta decât; cu oare-care ezitare. 

Onorabilului d. Sturdza, om de administraţie, dealt- 
mintreli energic şi priceput administrator, nu i se 
poate cere să fie numai decât priceput şi în speciali- 
tăţile şcoalei. Am regretat; din acest punct de vedere 
vorba d-sale de filosofie pozitivă, în care viră şi pe 
S:hopenhauer, De! suntem aci într'o discuţie de înaltă 
cultură, ne mai ascultă poate şi studenții; ideile aces- 
tea, de ştiinţă sunt precizate, se ştie, de exemplu, de 
cei cari se ocupă cu filosofia, că filosofia pozitivă şi 
Schopenhauer sunt doi antagoniști hotăriţi, şi d-voastră, 
confundați una cu alta! Dar aceasta o relev numai în 
treacăt pentru onoarea celor cari ne ascultă, 

Mai importantă este o altă chestie. Onorab. d. Sturdza 
ne spunea, că, ducându-se ca ministru prin şcoale, fa- 
cea şi întrebări, voia să indice şi direcţii pedagogice în 

predarea unor materii. Mărturisesc că mie îmi făcea 
aceasta o impresie penibilă, fiindcă şi eu ţin la auto- 
ritatea miniştrilor şi nu'mi poate conveni când simț 
că ministrul calcă pe un teren, care nu este tocmai 
solid pentru d-sa şi să hasardează într'o chestie peda- 
gogică foarte discutabilă şi controversată Vë aduceţi 
aminte, ne spunea că a intrat într'un licer şi într'o 
şcoală primară, unde era tocmai lecţia de istoria ţării 
și de istoria universală, se plângea, că aci băeţii ştiau 
despre Egipt şi despre alte fapte străine sau înve- 
chite, dar despre istoria noastră modernă nimica. D-sa 
ca ministru, trebuia să fie în curent cu programul 
şcoalei ? Poate ar fi prea mult să cerem aceasta. Dar 
atunci nu trebuia să pună întrebări. Nu ştii ceva? 
Foarte bine, dar atunci nu te amesteca acolo unde nu 
Ştii. (Aplause). Dar d-su a întrebat pe bäeții şcoalei: 
ce rezultat a avut pentru România răsboiul dela 1878? 
Mare chestie pedagogică și importantă, şi a trangat-o 
cam uşor d. ministru numai aşa cu întrebarea d-sale ! 
Până unde este cuminte în şcoalele elementare şi se- 
cundare, unde trebue — precum am avut onoare a v'o 
spune şi ieri —a se da numai rezultatele ştiinţifice 
asigurate şi nu controversele şi mai puţin confuziiie 
partidelor politice, până unde este cuminte ca în școa- 
lele primare şi secundare, un curs de istorie a ţării 
sale sau a altor ţări să ajungă cu istoria modernă ? 
Până unde? Intrebare pedagogică mult discutată, 
Este cuminte să introducem în învăţămintul primar şi 
secundar istoria ţării până în zilele noastre? Cu ce 
protesori ? Cu ce cărți? Cu ce spirit asigurător? Chiar 
în şcoalele consolidate cu cultură sigură şi cu o disci- 
plină pedagogică secuiară, se opreşte cursul de istoria 
universală la o epocă, despre care pedagogii sunt con- 
vinşi, că nu mai prezentă pericolul de a aţâţa luptele 
de partid şi de controverse ale actualtăţii. Precum în 
Archivă pentru actele moarte se face deosebire între 
archiva istorică, care se află în altă parte şi pe care 
o poate consulta or-cine, şi între archiva politică, cu 
actele cari nu se dau să se consulte de or-cine, fiindcă, 

sunt chestii pendente : asemenea şi mai ales în materie 
de educâţia minţii prin şcoală se face la cursul de is- 
torie deosebire între istoria propriu zisă şi între poli- 
tica actuală. Aceasta din urmă nu se admite, de sigur, 
în învățămîntul primar şi secundar. Despre cele ce 
sau întîmplat în istoria ţării noastre la 1877 şi la 
1878 află copiii de la părinţii lor, din gazete, şi dacă 
nu vor afla, îndată, o să afle în urmă, căci este interes 
de actualitate. Intr'o stare de cultură ca a noastră, e 
riscat de a introduce o actualitate politică sub cuvînt 
de învăţâimint istoric în şcoala. Poate în unele state 
aşigurate, în state unde nu se pot întîmpla lucruri ca 
cele citate de mine, acolo, unde este o experienţă pe- 
dagogică consumată, poate, câte-va date recente mai 
importante, dar — cum zicea onor. d. Orăscu — obiectiv 
arătate, să intre d. e. într'o carte de lectură, într'o 
scurtă expunere de fapte. Dar credeţi că la noi în ţară 
este bine så se introducă — așa cum este spiritul nostru 
şi cearta noastră de partide, — ar fi bine să se intro- 
ducă în învățămîntul primar şi secundar ca programă 
obligatorie un curs de istorie până încoace la 18807? 
D. Sturdza este convins că da; dar să'mi permită ai 
spune că competenţa d-sale asupra acestei chestii pe- 
dagogice este discutabilă. 

Ceea-ce a făcut, d-sa conform acestei convingeri, să, 
o judecaţi d-voastră. A ordonat d-sa, a provocat ela- 
borarea unei cărţi de istorie în acest înteles; cu a 
d-sale însărcinare, cu aprobarea, ministerială, un foarte 
bun dealtmintreli profesor de istorie s'a însărcinat să, 
facă „Istoria română pentru şcoalele primare de ambe 
sexe“ şi a adus istoria până în vremea în care dorea 
să o aducă d. Sturdza; în vr'o 20.000 exemplare s'a 
lAţit această carte şi însuflețeşte vederile „istorice“ 
asupra ţării în tânăra noastră generaţie. Şi aci, fiindcă, 
o să fac oare-care rezerve de chestii politice, aş dori 
să am aprobarea mai ales a acelor oameni experimen- 
taţi în ale şcoalei, cari nu sunt de vederile mele poli- 
tice, ci îmi sunt adversari; la ei mai ales më adresez 
şi îndrăznesc a crede că şi ei mě vor aproba în ceea 


508 


ce voi arăta acum; adecă nu este bine a se introduce 
în şcoală chestii, cari nu se pot deslipi de politica mi- 
litantă a partidelor, sub cuvint că aceasta este istorie. 

Cartea şcolară, despre care vorbim, ajunge dar cu 
aşa numita istorie până în zilele noastre şi arată cum 
Domnitorul Carol I a schimbat puține ministere, tin- 
zênd a face o stabilitate de guvern, lăudându-l pentru 
aceasta. Vedeţi, laude asupra procedării constituţio- 
nale de stabilitate înaintea copiilor „de ambele sexe“ 
din şcoalele primare ! 

Dar să vă citez textual: 

„El a isbutit, cu toate luptele vieţei constituţionale 
„Să întemeieze stabilitatea guvernamentală, căci în 
„curs de 17 ani (1871—1888) nu a schimbat decât 
„două cabinete: cel conservator b Catargiu (1871 — 
»1876) şi cel liberal I. C. Brătiană (24 Iulie 1876 — 
„23 Martie 1888).“ 

Nu vă prinde şi pe d-voastră nu ştiu cum să zic, 
un fel de fior penibil să vă închipuiţi pe învățătorul 
de istorie în şcoalele noastre primare, vorbind copiilor 
de cabinetul Catargi, şi de cabinetul Brătianu. (Ila- 
ritate). 

Dar să urmez cu citarea textuală : 

„Dacă primul a luat frinele guvernului în momente 
„Critice, când Regele voia chiar să abdice în urma in- 
„Cidentului din sala Slătineanu (10 Martie 1871), când 
0 ceată de turbirători Spărsese geamurile unde era 
„adunată câloma germană la un banchet prezidat de 
„reprezentantul Germaniei . ..% 

Copii de ambele-sexe vor aprecia această situaţie is- 
torică. (Liaritate). 

„Cabinetul Brătianu nu mai puţin a fost chemat la 
„cârma ţărei într'un timp de mare învălmăşală în lä- 
„untru, de conflagraţiune în întreaga peninsulă balca- 
„Dică. El a avut să lupte cu multe greutăţi, mai cu 
„seamă în timpul războiului; şi a desfăşurat o activi- 
„tate neobosită, pricepută şi patriotică.“ 

Vedeţi: despre cabinetul L. Catargi se zice, că vine 
la guvern în urma unei spargeri de geamuri la colo- 

nia germană. Iar despre d. I. Brătianu, că în grave 
împrejurări a desfăşurat cel mai adânc patriotism. L-o 
fi desfăşurat şi d. L. Catargi, dar în cartea aceasta 
pentru d. L. Catargi e vorba numai de spargerea gea- 
murilor. (Ilaritate). 

Despre acea diplomaţie discutabilă a cabinetului Bră- 
tianu când cu pacea de la San-Stefano şi cu pierderea 
Basarabiei, despre care vă vorbeam în răspunsul la, 
interpelarea d-lui Sturdza asupra şoselelor, cartea noas- 
tră zice: 

„Urmarea acestei politice înțelepte făcu ca indepen- 
„denţa României să fie recunoscută de toate statele 
„europene (1880) şi ca România să intre în concertul 
„statelor libere şi pe deplin suverane. Recăpătând în- 
„crederea în virtutea lor prezentă şi viitoare, Românii 
„îşi stabiliră astfel poziţiunea lor naţională.“ 

rebue să ştiţi că autorul acestei cărţi este .dealt- 
minteri un profesor eminent, care scrie bine şi este 
în stare să încălzească inima tinerimei. 

Cartea termină astfel: „Tinerimea să-şi aducă aminte 
„de cuvintele marelui cetăţean C. A. Rosetti, ete., etc.“ 

Este incontestabil că d. C. A. Rosetti a fost un în- 
semnat om politic şi că d. Brătianu este mare patriot. 
Această mărime a d-lor ©. A. Rosetti şi I. Brătianu 
reiese cu atât mai mult din acea carte de şcoală, cu 
cât numele d-lui Lascar Catargi este asociat cu spar- 
gerea geamurilor. (Ilaritate). 

Este bine aceasta ? Este cuminte aceasta ? D. Sturdza 
zice da. 

Rezultatul, mi-e teamă, domnule Sturdza, că nu poate 
fi de cât următorul: Un guvern conservator va da 
afară din şcoale cartea care laudă prea mult pe d. C. 
A. Rosetti şi pe d. Brătianu și va pune © carte care 
să laude prea mult pe d-nii Lascar Catargi, Th. Ro- 
setti, Manu sau pe cine voiţi din conservatori. Şi când 
va veni alt guvern, va da 'afără,. cartea, care ladă gu- 
vernul dlor Catargi, Rosetti, Manu şi va pune car- 
tea care laudă pe d. CA. Rosetti'gi Brătianu; gi din 
laudă în laudă şi din dare afară în dare afară se va 

produce confuziunea cea mai mare în copii cei mai 
mici încă, din frageda copilărie. De aceea este o eroare 
de a introduce politica zilei până în timpul din urmă, 
ca un metod al învăţămîntului din urmă, ca un me- 
tod al învățămîntului istoriei naţionale în şcoalele 
primare. (Aplause). 

Am terminat ceeace aveam de zis ca întâmpinare 
la lunga cuvî tare a onor. d-lui Sturdza şi revin la 
începutul acestei întâmpinări. 

Am zis de la început, că discursul dlui Sturdza de 
4 zile a fost prea scurt, fiindcă a rămas fără nici o 
motivare a concluziei, prin care cerea respingerea pro- 
iectului de reformă. Dacă onor. d. Sturdza atribue toate 
relele şcolare legii din 1864, pentru ce se opune la re- 
forma acestei legi?— Pentru că reforma propusă e 
schloadă, zice d-sa. Dar pentru ce este schiloadă, nu 
ne spune. 

Şi această lacună a vorbirii d-sale este cu atât mai 
inexplicabilă, cu cât anume asupra celor mai melte 
puncte criticate de d-sa în starea actuală, proiectul de 
reformă în discuţie propune îndreptări. 

Ne vorbea d. Sturdza de lipsa de control al profe- 
sorilor; proiectul prevede, ceeace nu era în legea de 
la 1864, inspectoratele şi reglementarea întrun mod 
mai organic al revizoratelor (art. 294—299, 804 din 
proiect). 

D. Nturdza zicea, că profesorii nu se ţin de pro- 
gram, că nu au program analitic; proiectul prevede 
anume uceastă parte (art. 117). 

Vorbea d-sa de zilele de absenţă ale profesorilor care 
se întemeiau pe o rea inlerpretare a legii. Proiectul 
prevede măsuri disciplinare și interpretă legea precis 
(art. 888, 889). Se plângea de rezultatele concursurilor ; 
proiectul prevede o reformă în această parte, aproape 
identică cu aceea propusă în proiectul d sale (art. 304, 
308, 813 şi urm. 326, 338). 

Se plângea de cursul de economie politică ca şi d. 
Poni de dreptul administrativ; proiectul provede sin- 
gura îndreptare posibilă (art. 115). 

Se plângea de lipsa de simţimînt religios şi de res- 
pect al religiei, în şcoalele elementare mai ales; pro- 
iectul prevede pe o scară largă, o îndreptare în această 
privinţă, despre cars voi vorbi mai pe larg în rëspun- 
sul la, observările d-lui Poni (urt. 60, 805). 

Cu toate acestea, d. Sturdza, conchide la respingerea 
proiectului de lege, fără nici o explicare, 

D-lor, cred că am dovedit, că aci este o lacună în 
argumentarea d sale, că această parte esenţială a rë- 
mas nedovedită cu desăvirşire. 

Dar trebue să fim drepţi, mai ales faţă cu un ad- 
versar. Eu am căutat să-mi dau seamă, cum de a pu- 
tut lăsa d. Sturdza o asemenea lacună într'un discurs 
aşa de pregătit? Şi atunci mia părut că în d-nia-sa 
lucrul trebuie să aibă următoarea explicare: D-nia-sa 
a adus numai dovezi pentru starea cea rea a şcoa- 
lelor şi a atribuit-o legii din 1864. Atâta numai a voit 
să arete d-sa, 

Cât pentru motivarea, de ce totuş cere respingerea 
proiectului de reformă, s'a referit exclusiv la cele zise 
de d. Poni, pentru anu mai repeta aceleaşi argumente 
odată spuse în Senat, fie şi de altul. 

Foarte bine; dacă este lucrul aşa, atunci are cel pu- 
ţin o noimă, Dar pentru ca acest mod tacit de a ve- 
dea, să fie valabil pentru d. Sturdz», ar rămânea nu- 
mai să se arete că d-sa este bine înţeles cu d. Poni. 
Onor. senator d. Poni, reprezentant al Universităţii din 
Iaşi, pe care d. Sturdza îl lăuda aşa de mult, pe care 
l-a adus ca mudel de profesor, şi este un foarte bun 
profesor, pe care l-a adus ca o dovadă vie de vederi 
sănătoase în ale şcoalei, ar trebui să se nemerească în 
ideile sale cu ideile onor. d. Sturdza. (Aplause). 

Dar oare ideile principale, direcţia vederilor d-lui 
Poni asupra învăţămîntului se nemeresc cu acelea ale 
onor. d. Sturdza ? Eu mă voi încerca ca să vë dove- 
desc îndată, că unele idei principale ale onor. d. Poni 
sunt diametral opuse cu ideile arătate în vorbirea onor. 
d-lui Sturdza ; şi atunci voi fi în drept să zic, că a, 
rămas absolut fără motivare concluzia d-lui Sturdza 

ca si se respingă proiectul, căci cele zise de onor. d. 
Poni nu-i pot folosi d-sale întru nimic, 

Onor. d. Poni ne-a ţinut un discurs foarte interesant, 
bine făcut ca ordine a argumentării, bine împărțit pe- 
dagogiceşte, bine rostit, dar care, cu toată lunga sa 
expunere, are procederea oratorie caracteristică de a 
ascunde divergenţele principale, sau, cum sar putea 
zice cu o figură oratorie, de a arunca flori retorice, cu 
care să asture abisul ce separă vederile d-sale de ve: 
derile majorităţii acestui Senat; de altminteri o dic- 
țiune, care să poată produce încălzirea auditorului şi 
să-i permită cu atât mai uşor a acoperi realitatea lu- 
crurilor. 

Eu însă mă voi încerca, să dovedesc cu toată preci- 
ziunea, că între onor, d. Poni şi între modul nostru 
de a vedea este în adevăr o opoziţie, că prin ur- 
mare bine face d-sa de combate acest proiect de lege, 
pentru că între ideile ce le-a arătat d-sa, după ce le 
vom desvăli, şi între acelea care le susţine această lege 
de reformă, este o separare fundamentală de principii. 

Acum începe dar adevărata discuţie de principii. 

D-lor Senatori, din primele cuvinte ale onor. d. Poni, 
eu am presimţit, în ce direcţie merge discursul d sale; 
şi totdeodată, că, dacă va fiarătată cu claritate această 
direcţie, nu va putea să aibă aprobarea majorităţii 
d-voastră. Şi să nu vě miraţică am presimţit aceasta, 
de îndată: sunt de 28 de ani în ale învăţămîntului, 
'am fost vreo 7 ani în administraţia şcoalei, ca direc- 
tor şi ca membru în comitetul de inspecţie de dincolo 
de Milcov, am fost de mai multe ori ministru; şi 
fireşte, dacă nu este cineva, lipsit cu totul de inteli- 
genţă, trebue să fie astfel mai familiarizat cu ches- 
tiile învăţămîntului. 

Jată, d-lor, primele cuvinte ale d-lui Poni în desba- 
terea de faţă. Le citesc din „Monitoruk Oficial“: 

„D. P, Poni (urcându-se la tribună): D-lor Senatori, 
„legea care vine în discuţia d-voastră ,are de scop a 
„modifica unele din articolele legii din 1864, lege care, 
„precum ştiţi, regulează instrucţia publică la noi. 

„Această lege din 1864, chiar de la promulgarea ei, 
„a nemulţumit pe' toți acei cari puneau un interes la 
„progresele reale ce trebue să le facem pe calea in- 
„strucţiei publice. 

„Pentru ca să vă convingeţi despre aceasta, vă voi 
„cita faptul că aproape şease luni după promulgarea 
„acelei legi s'a simţit nevoe, încă sub domnia lui Cuza 
„Vodă, ca unele din articolele ei să fie modificate.“ 

După 6 luni sa simţit „nevoie“ de a se modifica 
legea din 1864. De cine s'a simţit nevoie? Le „toţi 
acei care puneau un interes la progresele reale ale in- 
strucţiei?“ Aşa s'ar părea după cuvintele dlui Poni. 
Dar să vedem, aşa este? Ce fel de nemulțumiri s'au 
produs în privinţa legii din 1864? După discuţiile ur- 
mate 10 zile în acest Senat şi după cele spuse de d. 
Sturdza, se vede că este următoarea deosebire de ve- 
deri şi de simţimente în această materie: într'o parte 
a corpului profesoral este o mare tendenţă de a-şi men- 
ținea sau de a-şi mai spori încă drepturile şi preroga- 
tivele lor. Drept sau nedrept acest fapt, dar aceasta 
este atmosfera „ambiantă“, cum zic Francezii. 

Pe când în partea ceailaltă, în aceea pe care o re- 
prezentă onor. d. Sturdza, şi pentru care se provoacă 
la asentimentul nui ales al părinţilor copiilor, al ace- 
lora can se interesează lu mersul adevărat al şcoalelor, 
este dorinţa ca şcoala să fie în prima linie pentru po- 
porul întreg, pentru copii şi pentiu părinţii copiilor, 
şi nu prea mult şi prea pronunţat pentru folosul şi 
situaţia profesorilor, Aceasta este discuţia şi con- 
troversa, 

Pentru şcolari sunt învățătorii, iar nu pentru învă: 
tători şcolarii. Şcoala este a poporului întreg, nu a 
“corpului piofesoral. Foarte adevă&at. Corpul profesoral 
este un mijloc de a se împrăştia cultura în popor, 
dar nu în scop pentru a-şi menţine prerogativele. Față 
cu această discuţie așa formulată, toţi acei cari pun 
un interes la progresul adevărat în instrucţia publică, 
sunt desigur aceia, cari voesce în prima linie să se 
arate, că corpul didactic este pentru copii şi cultură. 

şi să fie combătută tendența spre prerogativele lui se- 
parate. Dacă este exact aceasta, să vedem, ce insem- 
nează propoziţia onorab. d. Poni de la început? 

Ca dovadă că toţi, cari se interesează la progresele 
reale, au găsit rea legea din 1864, ne aduce faptul ca 
s'a făcut îndată o modificare peste 6 luni. Să vedem 
ce, şi să vedem unde a mers direcţia, acelei pretinse 
îndreptări relevata de onor. d. Poni. Şi veţi înţelege de 
la început metoda dlui Poni. Aşa dar dovadă că era 
rea legea din 1864, este căa trebuit să vie modificare 
după 6 luni, care adică ar fi îndreptat ceva, ce ar fi 
fost mai r&u în legea de la 1864. Dar dacă veţi vedea 
îndată, că legea din 1864 asupra chiar acestor puncte 
modificate, — căci numai două puncte sau modificat după 
6 luni — era tocmai bună în sensul majorităţii d-v., 
şi că, din contră în acea pretinsă reformă, s'a inceput, 
acea preponderanţă profesorală, de care vë plângeţi, 
atunci voi fi avut dreptate să vă zic, că primul cu- 
vînt caracterizează mojul de argumantare al d-lui 
Poni. 

Ce era acea parţială reformă dupi 6 luni? Avea 
numai două articole. latăle: 

„Legea din 3 Iulie 1865, promulgată la 8 Iulie 1865: 

„Art. 1. Sunt şi rămân modificate art. 49%, etc., 
adecă 10 articole relative la vacanțe. 

Bărbaţii eminenţi, cari au alcătuit legea din 1864, 
luând exemple din alte state, îşi vor fi zis: sunt cam 
multe vacanțe la noi, mai multe sărbători se ţin la noi 
decât în alte state, și vacanţa în genere este mare, 
noi suutem un stat cure aʻe trebuinţă de o mai în- 
cordată lucrare a şcoalei, de mai multă muncă, şi ast- 
fel în legea de la 1864 se prevăzuse vacanța mare a 
Şcoalelor primare urbane numai de o lună, a şcoalelor 
secundare de o lună şi jumătate, a Universitnţilor ase- 
menea numai de o lună şi jumătate. Iar modificarea 
cea după 6 luni prin art. 1 face sarcina mai uşoară 
în favoarea profesorilor şi în paguba unei învăţări mai 
încordate, căci sporeşte vacanţa cea mare până la una 
lună şi jumătate pentru şcoalele primare, la două luni 

pentru şcoalele secundare, ia două luni şi jumătate 
pentru Universităţi. Mică chestie, dacă voiţi, dar or- 
cum: o caracteristică primă modificare. 

Vine acum articolul 2, și cu aceasta se şi încheie 
faimoasa modificare după 6 luni: 

„Art. 2. Sunt şi r&năn abrogate art. 392, 893 şi 
„394 din aceeaş legiuire.“ 

Aceasta este o foarte importantă modificare. Legea 
din 1864, în acele trei articole astfel abrogate, pusese 
următoarea regulă cu minte şi cu prevedere pentru 
binele gcoalelor: institutorii, profesorii secundari şi 
universitari nou numiţi, pentru ca să-şi consacre tot 
timpul învăţămintului, în primele două perioade, şi 
alţii în trei perioade ale cursurilor, va să zică ìn 
tmp de 9 ani şi 12 ani de la prima lor numire, 
să nu aibă dreptul să ocupe nici o altă meserie, nici 
o altă profesie liberală, nici o altă activitate publică 
afară din şcoală... 

O voce. Prea mult. 

Ministrul instrucţiunii... pentru a-şi elabora cărţi 
de şcoală și programe de cursuri, să nu tie advocaţi, 
poate nici deputaţi. In privinţa protesorilor-advocaţi 
vă aduceţi aminte de cazul curios, penibil, în care unui 
profesor, care de pe catedră susţinuseo teorie pentru 
studenţii s&i, îi era adversar întrun proces unul din 
aceşti studenți devenit advocat, şi care acum îi arată 
Înaintea Curi de Apel că susţinea o teorie contrară 
de ceeace profesase de pe catedră. 

D-lor Senatori, acea dispoziţie a legii din 1864 cum 
vi se pare? Este ea luată în interesul şcoalei, în ia- 
teresul şcolarilor, în interesul culturei poporului, de 
şi impun6ud oarecari sacrificii profesorilor? Fără în- 
doială că da. Şi ce face pretinsa imbunătăţire după 6 
luni? Abrogă, această dispoziţie, îi lasă pe profesori 
cu dreptul recunoscut de a ocupa orce, din primul 
moment al intrării lor în funcţie, şi este dar prima 
încercare făcută cu această modificare de a isbi în ga- 
rantarea intereselor învăţămîntului şi de a favoriza 
corpul profesoral peste m&sură. lată ce însemnează 

începntul discursului d-lui Poni asupra modificării legii 
instrucţiunii de la 1864. 

Imi daţi voie să cer întreruperea şedinţei pentru 
câteva minute. 

D. G. Mârzescu, Cer cuvîntul. 

La redeschidere : 

Ministrul cultelor şi al instrucției publice, T. Ma- 
iorescu, D ìor senator, după acest început al discur- 
sului d-lui Poni, pe cari vi l-am caracterizat, onor. d. 
Poni şi-a împărţit obiecțiile sale în contra proiectului 
în desbatere după chiar materiile în care este şi legea, 
instrucţiunii împărţită, şi v'a vorbit astfel: întâi des- 
pre învățămîntul primar, și aci dsa a atins, cu aceeaş 
grupare clară, l-iii chestia obligativităţii şi ce ar trebui 
să facem, ca ea să devie o realitate, al 2-lea chestia 
programelor şcoalelor primare, care mar trebui să îm- 
pedice trecerea sătenilor la învăţătură mai departe in 
şcolile secundare, al 3-lea pregătirea învătătonlor să- 
teşti în şcoalele normale, în fine al 4-lea numirea, in- 
vățătorilor. 

In toate aceste puncte relative la învățămîntul pri- 
mar, onor. d. Poni combate proiectul guvernului, ii 
impută că pentru realizarea obligativititii lasă lucru- 
vile aproape cum sunt, adică fără satisiucerea acestei 
cereri de prima importanţă, și că în celelalte priviri, 
cu toată aprobarea ce o dă şcoalelor normale pentru 
pregătirea, învăţătorilor şi înlocuirii concursului pentru 
numirea lor, însă găseşte alte măsuri rele, în contra 
cărora aduce argumentele d-sale. 

D-lor senatori, prima chestie, ce ne desparte şi unde 
trebue să vă arăt, cári sunt punctele de vedere ale 
proiectului meu de lege, şi pentru ce eu nu pot adopta 
propunerile onor. d. Poni, este relativă la obligativi- 
tatea învăţămîntului elementar. Importantă chestie, 
pe care să o discutăm acum în liniște şi metodic. 

In proiectul meu, în tot modul meu de a vedea, 
chestia se prezentă astfel: Era o vreme la noi în ţară, 
acum vr'o 30 de ani, când învățămîntul public era îm- 
brăţişat de toate clasele societăţii, era pe vremea Efo- 

riei şcoalelor. A face ceva pentru şcoală, a face o 
gcoalä, a contribui cu bani, cu donațiuni, prin testa- 
mente, cu activitatea sa, cu activitatea celor mai înalți 
din societate întru lăţirea învățăturii, era pe atunci 
un titlu de onoare, recunoscut, de toţi şi pentru toţi. 
Aceste vremuri s'au schimbat, din nenorocire, cel puţin 
într'o parte a societăţii. 

Astăzi din contră s'a lăţit între mulţi oameni un 
fel de temere în contra şcoalei, şi entusiasmul cel 
vechiu a dispărut. Nu mai este pretutindeni, cum era 
pretutindeni, vaza corpului profesoral, ca la 1804 de 
exemplu. Astăzi în o parte a opiniunii publice, a so- 
cietăţii, se ridică contestaţii în această privire. Dacă 
această slăbire a interesului viu pentru şcoală este în 
clasa cultă, dacă această îndoială asupra valorii mer- 
sului instrucţiunii și a corpului profesoral s'a produs 
în oraşe, cum trebue să fie efectul asupra săteanului, 
la care mai ales trebue după Constituţiune să lăţim 
învățămintul elementar ? 

Descurajaţi dar de cele ce se petrec în oruşe, astăzi, 
mai mult decât în trecut, sătenii sunt în mare parte 
recalcitranţi în contra lăţirii şcoalelor, recalcitranţi la 
obligaţia de a'şi trimite copii la şcoală. Pe când în 
oraşe este o asa de mare afjluenţă a copiilor la şcoală, 
încât in atâtea oraşe localurile cari le avem nu sunt 
încăpătoare şi este o adevărată greutate la începutul 
anului şcolai să te vezi silit din lipsă de localuri să 
respingi cereri de înscrieri, la sate, acolo unde sunt 
şcoale, se aud plângeri generale din partea învaţători- 
lor şi revizorilor, că frequentarea lor este slabă. Iată 
deosebirea între oraşe şi între sate: părinţii orășenilor 
vo să'şi dea copii la școală, sătehii în mare parte nu 
vor să'şi dea copii la şcoală. Ce trebue făcut? 

Tendenţa ce o urmăreşte proiestul este de a nu 
înăspri această stare de lucruri prin penalităţi, prin 
mijloace coercitive — aci dealtmintreli este de acord şi 
onor. d. Poni, — ci prin o deşteptare progresivă a in- 
teresului săteanului pentru şcoală. Dacă am putea cg- 
tiga, prin câte-va mijloace nemerite, interesarea sufle- 

tească a însug ţăranului pentru şcoală, înţelegeţi că 
atunci problema lăţirii învățămîntului în sate ar fi ca 
şi rezolvită. 

Ce trebue să facem ? Sunt câte-vu propuneti în pro- 
iect, despre a căror importanță şi efect practic îmi 
pare că nu gia dat seamă onor. d. Poni, este mai ales 
una despre a căreia importanţă şi-a dat poate seamă 
onor. d. Poni, dar a ocolit-o cu flori retorice. Nu tre- 
bue mai întâi ca ţăranul nostru să vazi în școală nici 
un fel də piedică Ja alte interese ale lui d. e. li iate- 
resul agonisiri micei sale averi, la lucrările câmpului ; 
și fiindcă, copii de rani după obligativitatea de la 9 
la 15 ani, ar trebui să fie luaţi la şcoală şi într'o 
vîrstă, unde pot fi folositori lu lucrarea câmpului, pro- 
iectul de reformă propune, ca să se întroducă din 10 
în 10 zile, "în totul 830 de zile, vacanţă de şcoală în 
timpul diferitelor munci de câmp, aşa incât ţăranii să, 
nu se poată pânse că şroala le răpeşte un mijloc de 
înlesnire pentru munca câmpului. 

A doua măsură de reformă propusă. Am discutat, 
partea aceasta cu mulţi învăţători, pe carei credeam 
mai cu minte, şi cu unii revizori şcolari. Copii de ţă- 
rani — mi s'a spus -— mai ales cei de la munte, sunt 
mai înceţi cu desvoltarea inteligenţei, copii orăşenilor 
sunt precodi, sunt mult mai vioi. Copii de țărani la noi 
fiind în starea, de astăzi prea inceţi, să nwi silim la 
goală, când sunt încă prea auzi; fiindcă ceea ce în 
oraşe este pentru copii virstă de 7 sau 8 ani, este 
pentru sate virsta de 9 ani. Și atunci am propus, ca 
obligativitatea, să înceapă de la o vîrstă aşa încât să 
nu ceară de la început prea mult de la inteligența co- 
pilului de sătean. O mică reformă, dar tot în acest 
sens dea nu face din ş oală ceva străin sau prea greu 
pentru sătean. 

O a treia reformă. Eu sunt convins că pentru atra- 
gerea mai bună a interesului ţăranului de şcoală se 
cere în prima linie un îuvăţitor cu minte. Bun învă- 
țător, bună situaţie a şcoalei din sate, bună situație 
şi în privința intereselor ţăranului pentru şcoală. R&u 

învăţător, învăţător ocupat cu altele, cu chestii de agi- 
tăi d. e., rea stare a şcoalei. Vrea să zică: o îmbu- 
nătăţire a corpului învăţători.or, o mai energică disci- 
plină se încearcă — voi arăta îndată cum în proiectul 
de lege. 

Insă d lor, aceste trei îmbunătăţiri îmi par încă prea 
slabe pentru a deștepta, pe cât trebue, interesele tă- 
ranvlui din lâncezeala firească în care se află încă as- 
tăzi. Dealtmintrni, ce puteţi aştepta mai mult de la 
un popor, care până mai eri se afla sub oarecare de- 
pendenţă de Turcia, care de abia de 30 de ani se 
apopie de idea statului în accepţia modernă, care 
abia de 50 de ani a început să ştie, ce e învăţămîn- 
tul. Ne vorbea onor. d. Poni de legea franceză din 
1662 asupra obligativităţii învăţămîntului elementar ! 
Puternica Franţă, a cărei mişcare de cultură europeană 
în privinţa şcoalelor datează de multe secole -- numai 
Sorbona datează de peste 400 de ani — dacă Franţa 
de abia la 1882 îşi facea din obligativitate o reuhtate, 
ce ușteptăm de lu noi? 

Aici nu ne putem plăti cu ilvsii şi cu utopii. Aici 
trebue să ne dăm seumă de starea reală a săteanului 
nostru în momentul evoluţiei sale firești de astăzi şi să 
căutăm fără nici o prevenţiune starea spiritului său 
— căci la spiritul său se adresează şcoala, să căutăm 
în acest spidit, în sentimentul lui adevărat, dacă pu- 
tem găsi vreun izvor de interes mai înalt, care să'l 
putem folosi pentru şcoală. 

D-lor, eu am recunoscut că un asemenea interes mai 
înalt, pe care l-am putea revărsa asupra şcoalelor din 
sate, este regiunea, simţimîntul religios în săteanul 
român și prin urmare biserica. Or cât de regretabil ar 
fi ceea, ce se constată în unele locuri, ci mai ales de 
când cu introducerea noului cod civil, adecă a căsă- 
toriei uivile, poate din cauza formalităţilor şi cheltue- 
lior, a inceputa slăbi in ţăran simţul religios şi că în 
unele sate se contractează acum căsătoria fară ştirea 
lui Dumnezeu, cum s'ar zice, aderă fără Biserică, to- 
tuş rămâne adevărat, că în cazurile importante ale 

vieței, ţăranul astăzi ca şi înainte se adresează după 
toată deprinderea spiritului său, după tot obiceiul stră- 
moşesc, la biserică. La botez, la cele mai multe cunu- 
nii, la moarte, la marile sărbatori, ţăranul vine la bi- 
serică gi dovedeşte simțimint religios. 

Iată deci un simţimint ideal pe care îl găsim încă 
viu în inima ţăranului şi de care trebue să apropiem 
„ scoala din sat, dacă voim să-i dăm o putere sufletească 
aşa încât ţăranul din adevăratul lui interes să o îngri- 
jească şi să o susție. Dacă e aşa, dacă găsim încă o 
vie realitate de simţimînt religios în ţărani, acesta tre: 
bue întărit şi trebue îndreptat şi spre întărirea învă- 
ţămiîntului. Atunci şcoala, şcoala care trebue din ce în 
ce lăţită, nu trebue instrăinată de biserică, şi dacă pre- 
vedem mijloace pentru pregătirea învăţătorilor laici 
numai după metoadele pedagogice moderne —şi aceasta 
va r&minea partea principală a direcţiunii, trebue însă 
în acelaş timp să alipim şcoala de Biserică, dând po- 
sibilitatea ca preotul, pelagogiceşte pregătit, să fie şi 
învăţător. 

Aceeaş îngrijire ce trebue să o poarte săteanul şi 
comuna pentru biserică, va fi adus să o poarte şi pentru 
şcoală, şi unde e un turn cu clopotul bisericei să fie un 
turnuleţ cu clopotul şeoalei. Neaflând dar alt interes 
ideal în ţăran, cu care să-l putem atrage spre şcoală, 
trebue să ne întemeiem pe ceea ce găsim, pe simţimin- 
tul lui religios, şi cu el impreună să deşteptăm şi să 
întănm interesul pentru învăţămînt. (Aplause). 

Plecând de la acest punct de vedere, proiectul da 
lege cuprinde pentru şecalele elementare două dispo- 
Ziţii în direcţia indicată. Cea d'intâi este o manifes- 
tare accentuată de respectul cuvenit religiunii şi bise- 
ricei noastre de stat din partea corpului didactic şi a 
şcolarilor. Menţin6nd art, 73 din vechia lege, noul pro- 
iect adaogă la art. 60 obligaţiunea pentru institutori 
ca şi pentru învăţători dea se duce duminicele şi săr- 
bătorile cu copii lor dim şcoală la biserică, şi şcolarii 
să formeze, pe cât se va putea, corul bisericei. (Aplause). 

Acum doi ani şi jumătate, vara, într'o scurtă călă- 

torie de inspecție ministerială, s'a întimplat să fiu o 
Duminecă la Tirgu Jiu. Intru cât sunt ministru alcul- 
telor şi fiind-că în ţara noastră religiunea ortodoxă e 
religiunea statului, cred de datoria mea să mă duc şi 
la biserică, Am fost şi în acea Duminecă de la Tirgul- 
Jiul cu prefectul şi cu câteva autorităţi. Erau puţini 
oameni în biserică, şi puţini copii. Când am eşit noi 
din biserică (presupun că era cea principală din Tîrgul- 
Jiu, aşezată întrun maidan spre uliţa principală) şi 
când mergeam spre casa prefectului prin strada cea 
mare, am trecut pe dinaintea unei cafenele, şi pe când 
noi veneam din biserică, eşeau din cafenea şi ne salu- 
tau câţi-va institutori ai şcoalelor de acolo. (Aplause). 

I-am chemat la mine şi le-am spus, tot aşa liniştit, 
d-lor (căci aici este chestie de convingere, şi veţi vedea 
ce greu este astăzi convingerea faţă cu mulţi institu- 
tori şi învăţători de ai noştri şi ce opintiri trebuesc 
făcute) şi le-am spus: „d-lor, nu se cade! Sunteţi în- 
văţători, sunt părinţi aci, aveţi şi religiunea în pro- 
gramele d-v. de şcoală, fiţi model pentru părinţi; nu 
se cade să staţi la cafenea când lumea ceailaltă merge 
la biserică, nu înstrăinaţi de şcoală simţimîntul reli- 
gios“. Şi mi-a părut că m'au înţeles. M'am informat 
în urmă, că cel puţin în Tirgu-Jiu s'au îndreptat; lu- 
crurile, căci eu cred că este o îndreptare aceasta. 

A! dlor, şi eu sunt cu totul de părerea principelui 
Grigorie Sturdza, când este vorba de cercetări ştiinţi- 
fice, când este vorba de învățămîntul din şcoalele su- 
perioare. A avut dreptate principele Sturdza să reven- 
dice încontra d-lui Dimitrie Sturdza dreptul de discuţie 
liberă a or-cărui sistem filosofic, drept pe care şi eu 
il revendic. Dar când este vorba de a întemeia pe un 
simţimiînt real lăţirea şcoalei elementare, trebue să iai 
lumea, noastră aşa cum o găseşti, în starea actuală a 
evoluţii şi să fii fericit, dacă mai giseşti printre 
oameni un element ideal, pe care să-l întrebuinţezi 
pentru întemeierea culturei tale în toate direcţiile. 
(Aplause). 

A. doua dispoziţie a proiectului de lege în senzul in- 

dicat prevede (art. 305), ca învățătorii sătești să fie 
luaţi întâi din cei ce au absulvit şcoala normală spe- 
cială, dar că în această școală să fie un curs de pe- 
dagogie aşa întocmit, încât; seminariştii cu 4 clase să-l 
poată ui: ma şi, odată pedagogiceşte pregătiţi, când vor fi 
preoţi, să poată fi şi învăţători în sat. Şi aceasta con- 
form exemplelor tipice din acele ţări, unde s'a lăţit în- 
văţămiîntul în modul cel mai binefăcător. In Prusia, 
unde parohul protestant şi școala merg mâna în mână, 
unde parohul poate fi şi învăţător şi unde chiar in- 
şpecția şcoalelor primare a putut fi dată Bisericei, obli- 
gutivitatea instrucţiunii, întemeiată pe un simţimînt 
religios puternic, a putut deveni o iealitate, Religiunea 
a contribuit la rezultatele de azi. După aceste exemple 
şi în urma acestor reflecţii am întiodus in proiectul de 
lege modificările arătule. 

Aţi simțit, d-lor Senatori, nu mă îndoiesc, toată im- 
portanţa acestei părti a discuţiei. Aici este vorba deo 
chestie de princip, şi principiul proiectului guvernului 
este în luptă cu un prineip contiar. Intre amêndoë 
este un abis, care le desparte. Și acum mă întorc la 
discursul onorab. d-lui Poni şi mě întreb: ce poziţie 
pirciză ocupă discursul d-sale în această chestie capi- 
tală? Sau poate d-sa acopere toată, discuţia şi aşterne 
retorica, peste abis? 

Ca să, vě daţi seamă de toată gravitatea lucrului, 
trebue să vë arăt mai întâi, ce spirit domneşte în 
această privinţă intro parte a corpului didactic, mai 
ales a celui din Iaşi, şi apoi sh vedem, ce spirit pare 
a reprezenta discursul d-lui Poni? 

Acum, de când se discută acest proiect de lege în 
Senat, am primit din partea corpului institutorilor din 
laşi, un memoriu imprimat, în care işi arată gi ei 
câteva modificări. Trebue să recunosc, vă voi cita pa- 
sagiul de la slirşit, că se exprimă cu perfecti bună- 
cuviință şi cu o mare bună.voinţă pentiu mine perso- 
nal. Vë citesc partea finală: 

„Rugăm pe şeful nostru şi al instrucţiunii publice, 
„autor al acestui proiect, să bine-voiască a primi oma- 

„giele noastre de recunoştinţă pentru persevarenţa ce 
„a desfăşurat şi desfăşură în reformarea în mare parte 
„a lezi, prin întroducerea unor îmbunătăţiri simți- 
„toare.“ 

Eu am fost fericit, să citesc aceste rinduri. Le mul- 
tumesc de aci acestor institutori. Fiindcă, d-lor sena- 
tori, în materie de învăţămînt, unde nu se lucrează 
cu forţa materială, unde nu putem vorbi de o disci- 
plină reglementară ca la miliţie, unde nu avem a face 
cu un corp tecnic, unde avem a face numai cu inima 
şi cu mintea oamenilor, cari su/leteşte trebue să, lucreze 
asupra copiilor, şi prin urmare sufletește trebue să fie 
şi ei conduşi spre direcţiunea TN care este bine sà lu- 
ceze : într'o asemenea parte a administraţiei publice 
trebue mai ales să fie un raport reciproc de incredere 
între partea care dirige şi partea care este dirigiată; 
şi aceasta pe toată linia: între ministru şi corpul pro- 
fesoral, ca şi între corpul profesoral şi şcolari şi på- 
rinţi. Numai aşa se poate face buna creştere a noue- 
lor generaţii. 

Este cu putinţă să vë închipuiţi, — më gandeam la 
d. Sturdza, — ca un general comandant de armată, 
conștienţios dealtminteri şi priceput, să vie şi să zică: 
fiindcă věd atâtea defecte în instrucţia şi în disciplina 
ofiţerilor şi în disciplina soldaţilor, trebue mai întâi 
săi îndreptez cu străşnicie, şi sub acest cuvint să 
verse atâta venin asupra lor în cât să revolteze cor- 
pul ofițeresc în contra sa; este cu putinţă, vă întreb, 
ca un asemenea comandant de armată să conducă pe 
aceşti ofiţeri în 1&sboi şi să ie ceară isbânda ? (Aplauze). 
Sever? Da! Să indreptezi? Da! Dar sever si îndrep- 
tător cu deşteptarea încrederii şi entusiasmului cor- 
pului aceluia, cu care vrei să lucrezi! Aceasta este 
ceea ce trebue să facă un ministru. (Aplause). 

Sunt dar fericit că 'mi arată încredere o parte a 
corpului profesoral din laşi. Am şi eu încredere în 
partea cea bună a lor, şi împreună simțind ce trebue 
să farem, numai împreună vom putea merge înainte 
spre îndreptarea şcoalei, 

Dar acum să vedeţi, cars este cea dintâi obiecţiune 
ce mi se face la proiectul de lege, în memoriul citat. 

i dacă la vîrsta mea, căci am deja 51 ani, sunt des- 
tul de bătrân ca să pot avea onoarea de a spune cuiva 
părinleşte ohservaţiunile mele, atunci aş face de aci 
institutorilor din laşi părinteasca observare, că sunt 
pe o cale greşită asupra acestui punct şi sper că, gân- 
dindu-se mai bine la toată importanţa materiei, vor 
reveni. 

In art. 60 din proiectul meu se zice: „Dumineca şi 
„sărbătorile cele muri toţi şcolarii se vor aduna dimi- 
„neaţa la şcoală şi se vor conduce la Biserică de di- 
„rector sau de câte un institutor. Pe cât se va putea, 
„Şcolarii vor forma corul Bisericei.“ 

La aceasta întimpină memoriul institutorilor din Iaşi : 

„Prin acest aliniat se cere prea mult de la instutu- 
„tori şi învăţători, dacă se obligă ca nici în zilele de 
„Sărbători să nu aibă ziua întreagă liberă pentru in- 
„terese familiare şi repaos, mai ales că şeolarii cur- 
„Sului primar fiind cu mult mai mici decât cei din 
„cursul secundar, când se însumează la un loc din 
„toate clasele, este cu greu a-i ţine în o ordine com- 
„plectă aşa cum trebue să stea în biserică timp de 
„două sau trei ore. Natura lor e sburdalnică şi recrea- 
„tivă şi de aceia în timpul prelegerilor s'a văzut ne- 
„cesitatea de a se prevedea în regulamentul şcolar 
„câte o recreaţie de 10 minute la fie-care oră. Cerem 
„dir cu însistență ca de la art. 60 să se excludă ali- 
„niatul acesta, lăsând această datorie în sarcina părin- 
„llor, iar Duminicile şi sărbatorile să fie depline zile 
„recreative pentru institutorii şi învăţitorii obosiţi din 
„timpul s&ptamânei“. 

Aşa dur, prima cerere ce mi-o fac institutorii din Iaşi 
în acel memoriu, este de a nu merge cu școlarii lor 
la, biserică, Ce este aceasta? Ce însemnează acest simp- 
tom caracteristic, venind mai ales din partea institu- 
torilor de la Iaşi ? : 

Aici suntem datori să clarificăm situaţia cu toată 
preciziunea. In laşi este o puternică acţiune de idei 

politice, manifestate de puţin timp în ţara noastră; 
më grăbesc a zice: o direcţie politică contrară direc- 
ției noastre, avem a face cu un adversar din princip. 
Această, direcţie adversară este reprezentată, printr'un 
foarte bun, după părerea mea cel mai bun jurnalist 
ce’! avem astăzi în ţară, totodată un deputat marcant 
din opoziţie, prin onor. d. George Panu. D. Panu po- 
sede multe cunoştinţe, scrie bine, este logic în modul 
d-sale de a cugeta şi de a vorbi, iar convingerea d-sale 
se rezumă astăzi în ideile unei democraţii radicale îna- 
intate, la a căror realizare aspiră ca la un ideal al 
viitorului politic al acestei ţări, idei pe cari dealtmin- 
teri n'um acum să le discut în întregimea lor, idei pe 
cari le susţine cu o mare desvoltare de talent şi cuo 
strinsă înlănţuire, consecvente între ele. Ca o urmare 
a acestei democraţii radicale, ca o aplicare a spiritului 
de politică pozitivă sau pozitivistă, este şi împotrivi- 
rea în contra lăţirii simţimântului religios şi a influ- 
inței Bisericei în şcoală. 

La discuţiile în comisiunea bugetară împotrivire în 
contra facultăţii teologice; la o discuţie, ca aceasta, 
împotrivire în contra susținerii religiei ortodoxe într'o 
mai largă mă&sură pentru şcoalele primare; împotrivire 
ca preotul să fie învăţător; împotrivire din prineip, 
când este voiba să se dea mai multă autoritate Bise- 
ricei şi să câştigăm anume Biserica în folosul şcoalei 
pentru săteni. 

Nu ştiu şi n'am să mă ocup în politica practică a 
generațiilor actuale, care va fi rezultatul evoluţiunii 
în viitor a Statelor europene şi a Statului nostru. 
Chestiile sociologice sunt prea grele, şi nici o expli- 
care pe deplin asigurată nu se poate face astăzi. Dar 
ceea, ce ştiu şi de ce sunt convins, este, că pentru 
starea noastră de astăzi şi în timpurile: apreciabile ale 
activităţii noastre politice, acest radicalism democratic 
trebueşte combătut, ca ceva periculos şi în or-ce caz 
prematur, şi nu este mai mare greşeală în politica 
practică decât ignorarea fazelor treptate, prin care 
trebue să treacă evoluţiunea unui popor. Prin ur- 

mare direcţia d-lui Panu găseşte în noi adversari 'ho- 
tăriţi. 

D. Poni, pardon: d, Panu, — nu este deosebire mare 
după discursul d-lui Poni—d. Panu, în activitatea 
sa, cu zelul ce-l are pentru propaganda convingerilor 
sale (şi în această privire mulţi l-ar putea şi ar tre- 
bui să'l imiteze, nu să adopte principiile sale, dir sà’l 
imitez> în neobosita, sa activitate de propagandă), d. 
Panu arată un interes foarte acut și este foarte abil 
în aceasta, la desvoltarea şcoalelor, la tot ce priveşte 
instrucția. Se înțelege de la sine: un om, cure în vii: 
tor îşi aruncă speranţa, cată să-şi pregătească vii- 
torul şi în fragedele inteligenţe ale şcolarilor. Este dar 
foarte important pentru d-lui de a și atrage simpatiile 
corpului profesoral; şi în „Lupta“ veţi găsi multe ar- 
ticole relative la şcoală, şi pentru susținerea, intere- 
sului material al corpului didactic, şi pentru direcţia 
intelectuală, în toate privirile. Această activitate a 
d-lui Panu a ajuns la rezultatul, că foaia d-sale este 
foarte r&spândită între institutori, învăţători şı profe- 
sori, mai ales la Iaşi, și aceste inceputuri de direcţie 
radicală se laţesc pe zi ce merge, se infiltreazi, ustăzi 
îşi numără aderenţi, d. Panu îşi celebrează piin ban- 
chete publice aniversare, şi la aceste banchete asistă 
relativ mulţi profesori. Bine face d, Panu, consecvent 
lucrează ; aşa trebue să meargă înainte un propagator 
de idei politice. Dar și noi trebue să combatem prin- 
cipiile acestei direcţii şi infiltrarea lor, cu toate mij- 
loacele legale. 

Onor. d. Poni, ce răspunde la încercarea proiectului 
meu de a face ceea ce utâţi oameni cuminte au do- 
rit, au afirmat în trecut şi în Cameră, a cerut-o şiac:- 
tualul prezident al Senatului: apropierea întie biserica 
şi şcoala, din sate? Pentru a face iceasta cu putinţă, 
"proiectul admite, ca şi seminariştii preoţi cari au ab- 
solvit un curs de pedagogie, să fie învăţători, şi pen- 
tru a admite aceasta, am făcut o derogare la regula 
că în gcoalele normale pentru pregătirea de învăţători 
sà fie numai interni, şi am permis tocmai ca la acel 

curs de cel p'lţin unan de pedagogie specială să poată 
asista şi cei cu 4 clase seminariale pe lângă cei cu 4 
clase gimnaziale. 

Ce întâmpină d. Poni în discursul d-sale? Relevă 
dsa intenţia evidentă a acestei părţi a proiectului, 
sau învilue tocmai această tendenţă? Eu voi dovedi 
învăluirea, voi dovedi floarea retorică, prin care aco- 
pere abisul de principii hotăritoare în această chestie. 

D. Poni zice la pag. 210 a Monitorului — sunt aşa 
de multe zise, dlor Senatori, încât mi-am însemnat 
paginele atacurilor contra proiectului de lege ca să le 
regăsesc mai iute: 

„Va sh zică, pe lângă tinerii pe cari vor căpăta 
„în Şcoala normală atât instrucţia generală apropiată 
„cât şi practica pedagogică, cât şi creşterea educativă, 
„pot să fie instituton primari şi tinerii cari gi-au fă- 
„cut tot învățămîntul şi educaţia întrun gimnaziu, 
„într'o şcoală or-unde.* 

Cum „într'o şcoală or:unde ?“ Nu într'o şcoală or- 
unde, ci numai în seminarul preoţesc, 

Dar d. Poni revine încă odată asupra chestiei aces- 
teia, cu aceeaş învăluire a principalei tendențe a pro- 
iectului : 

După ce aprobă de altminteri şcoalele normale cu 
internate pentru prepararea învăţătorilor, adaoză: 

„Ceeace face însă pe de o parte, o strică pe de alta, 
„Prin dispoziția ce am citat, că orce tînăr care va fi 
„terminat patru clase gimnaziale, or de unde ar fi el, 
„or-ce moralitate ar fi avut el, poate să fie primit în 
„Şcoala normală ca extern, să asculte cursul de peda- 
„gogie şi după aceea noi s’il considerăm că este bun 
„de a'l trimite să înveţe copii la țară. Sistem detes: 
„tabil, d-lor, în contra căruia mă ridic din toate pute- 
„rile mele.“ i 

Cum? Or də unde ar fi un tìinër? Aga zice proiec- 
tul de lege? Este oare accentul proiectului pe cele 4 
clase gimnaziale? Să vă citesc proiectul de lege ca si 
vedeți de ce este vorba. 

Ari. 805 — pag. 47 a raportului.— „Nu pot fi nu- 
miţi învăţători cu titlul provizoriu de cât: 

„nl. Absolvenţii unei şcoale normale ; 

„2. Preoţii cu certificat despre examenul din peda- 
„gogie şi didactică prevtzut ia art. 20 şi 283; 

„3. Absolvenţii a patru clase gimnaziaie şi cu cer- 
„titicatul exumenului de pedagogic și didactică,“ 

Aşa dar în prima linie seninariştii şi în a doua 
linie absolvenţii cu 4 clase gimnaziale. 

De ce atunci în critica d-tale, d-le Poni, de ce im- 
puţi de două ori, că aduc pentru şcoala normală prè- 
gătitoare de învăţEtori oameni de or-unde? 

D. P, Poni. Absolvenți a patru clase gimnaziale, 
este exact, 

Ministrul cultelor şi instrucţiunii publice. Dar nu 
este exact, „de or-u: de“ şi mai ales nu este exactă as- 
cunderea, că în piima linie sunt preoţii seminarişti, 
onor. d-le Poni. Când proiectul de lege în prima linie 
are o asemenea tendență în or-ce caz importantă, un 
om competent, în ale şcualei, care nu vrea să acopere 
cu fraze retorice realitatea lucrurilor, poate să o cri- 
tice, dar atunci pe faţă, să zică exact: preoţii semi- 
narişti în prima lime, şi oumenii de or-unde — cum zice 
d. Poni — în a doua linie. Căci sistemul de a învălui 
aâev&ul este detestabil, onor. d-le Poni. (Aplause). De 
două ori aţi repetat acelaş lucru, şi treceţi sub tăcere 
tocmai partea cea mai principa:ă ? Foarte abil lucru 
ca eratorie, dar abihtatea merge până când o desco- 
peri. (Hanitate). 

D. Poni mai zicea că trebuia să ţin seamă dacă nu 
de ce s'a lucrat la noi în tară, de cel puţin de ce s'a 
lucrat, în stiăinătate, şi a citat ca exemplu ceeace s'a 
lucrat în Franța. Citatul acesta este cel mai caracte- 
ristic yentru disc orsu) d-lui Poni, 

V’a vorbit despre şcoalele comunale din Franța, cum 
s'au cheltuit acolo nuihoane pentra învăţăn înt gi cum 
Piarţa s'a decis să aplice principiul obligativităţei în 
toată realitatea lvi. lută cuvintele d-lui Poni: 

„Francia se decide şi ea în fine să aplice principiul 

„obligativităţei. Legea relativă la această materie este 
„promulgată la 1882, şi prin măsurile luate printr'însa, 
„se obţin, într'un timp atât de scurt, rezultate cari 
„au impus admiraţia lumei întregi.“ 

Admiraţia lumei întregi pentru legea din 1882? 
Lumei întregi ? | In sistemul de filosofie pozitivă al lui 
Auguste Comte, admirabilul resumător sintetic al şti- 
inţelor exacte, se dă un bun sfat pentru oamenii de 
ştiinţă: să nu întrebuinţeze cuvintul „Univers“, la 
noi: lume întreagă, fiindcă este confuz, prea puţin 
preciz. Lumea, întreagă a admirat legea franceză de la 
1882, onor. d-le Poni? Ştiţi, care este legea dela 1882? 
Legea lui Jules Ferry, al cărei accent principal sra 
scoaterea religiei din şcoala elementară, laicizarea, neu- 
tralitatea religioasă a şcoalelor primare. Mişcarea pu- 
termică ce a iscut-o în Franţa legea lui Ferry, este 
aruncarea Simbolului Credinței creştine, a imaginilor 
religiei creştine din şcoale. Aceasta este legea fran: 
ceză din 1882. Este acea acţiune a democraţiei încli- 
nate spre radicalism, care aducându-şi aminte de vorba 
lui Gambetta: „Le prêtre, voilà lennemi“ (Preotul, iată 
duşmanul), a aplicat în şcoalele primare această vorbă 
şi a izgonit preoțimea şi religia din învățămîntul ele- 
mentar. 

Se contestă aceasta? Nu se poate contesta, este 
exact, am legea aci. Nu fraze, ci legea. Se zice în acea 
lege, că în toate şcoalele private este facultativ învă- 
țămîntul de religie, în şcoalele publice ale statului nu 
se mai dă de loc. Institutorii nau să mai predea reli- 
gia; cultul religios nu trebue să mai fie în gcoalele 
statului, o zi pe săptămână se dă vacanţă ca să'şi 
caute de religie părinții cu copii lor cum vor voi, 
căci şcoala este neutrală, ca să o frecventeze şi ovrei, 
protestanți şi necredinciogi Democrația pozitivistă 
trebue să se arate indiferentă pentru religie. Aceasta 
este legea lui Jules Ferry de la 1882, onor. d. Poni. 

D. Poni. Am vorbit relativ la obligativitatea învă- 
ţămîntului. Aceasta este legea din 1886, despre care 
vorbii d-v. 

D. Maiorescu, ministrul cultelor şi al instrucţiunii 
publice. Nu este exact, 

Legea de la 1882 este aceasta. Nu sunteţi bine in- 
formaţi. Legea din 1882, carea introdus obligativitatea, 
împreună cu isgonirea religiei, are următorul cuprins, 
-pe-caie vi-l citesc din manualul oficial al institutorului 
francez et Chauvin: 

„Loi du 28 Mars 1882. Cette loi, soutenue devant 
„les Chambres par M. Jules Ferry, consacre deux prin- 
„cipes: la neutralité de l’école au point de vue con- 
„fessionel et obligation scolaire. 

„L'instituteur west plus chargé du rôle de répéti- 
„teur dans l'enseignement religieux. Mais la loi prend 
„les précautions pour que les familles puissent facile- 
„ment envoyer les enfants aux instructions religieuses 
„de leur culte. Les 6soles chômeront, à cet effet, uu 
„jour par semaine, en dehors du dimanche. L’enseigne- 
„ment religieux restera facultatif dans les écoles pri- 
„vées... Résumé: Consécration de deux principes, par 
„loi du 28 Mars 1882: Neutralit6 religieuse de l'école 
„et obligation scolaire.“ 

Religia este ştearsă din gcoalele public, facultativă 
în cele private. Aceasta este partea esenţială, cea mai 
caracteristică a legii din 1882. 

Legea din 1882 — ne afirmă d. Poni—a făcut admi- 
raţia a toată lumea. Este o regulă de metodă in- 
ductivă, adecă a ştiinţelor exacte, de a nu se face ge- 

- neralizări pripite, de a nu se conchide pentru unul, 
două sau dout zeci cazuri la toate cazurile, de la un 
om, 2 oameni, 20 de oameni la „toată lumea“! D-ta o 
admiri fâră îndoială, d-le Poni, legea din 1832, eu însă 
nu. Dar să ne întrebăm: o admiră alţii competenţi în 
ale gcoalelor? D. Sturdza nu este aci, dlui care a in- 
vocat pe d. Poni ca sprijin pentru vederile d.niei-sale, 
dar sunt şi alţii care au fost în Germania, poate şi în 
Anglia. Şi ce alte state də cultură să pun alături de 
Franţa pentru a vedea pretinsa admiraţie a lumei în- 
tregi, dacă nu Germania şi Anglia? Ştiut este, că nu 
există şcoli primare în Prusia, care så nu fie puse sub 

autoritatea preoţilor, nu există, şcoli primare în sate, 
<are să nu aibă invăţămintul religios ca un fundament; 
de învăţămînt, nu există şcoli în Anglia, unde să nu 
fie învăţămintul religios ca bază. Şi prin urmare pot 
adioga acum: nu pot exista între mii de pedagogi En- 
glezi şi Germani, decât excepţii cu totul izolate, necu- 
noscute în public, nu există in toată pedagogia oficială 
a Statelor Germaniei şi a Angliei cineva, care să fi 
aprobat legea lui Jules Ferry din 1882, cu isgonirea 
învățămîntului religios din şcoale. (Aplause). 

Toată lumea admiră legea lui Jules Ferry? O admiri 
-d-ta, o admiră aderenţii democraţiei radicale, o admiră 
pozitiviştii, o admiră şcoala lui Gambetta, dar cea mai 
mare parte, pot zice unanimitatea pedagogilor din En- 
glitera şi Germania se pot mira de ea, dar nu o pot 
admira. 

Şi cine a afirmat aici în Senat, că toată lumea a 
aprobat acea lega şi s'a năpustit asupra mea că n'am 
ţinut seamă de ea, a afirmat o inezactitate, şi a învă- 
luit adevărul. (Aplause prelungite). 


Şedinţa Senatului de Joi, 14 Fevruarie 


Domnilor senatori, un proiect, de lege asupra învă- 
vâmîntului unei ţări trebue să ţie seamă de starea 
spiritelor acelei ţări în momentul, în care se prezentă, 
şi prin urmare fireşte s'au adus în discuţia generală 
asupra proiectului de faţă elemente, cari caracterizează 
această stare a, spiritelor şi în privinţa cărora, trebue 
să ia o hytărîre proiectul de lege ca direcţie de învă- 
țămiînt. 

S'a vorbit astfel — pentru a lega vorbirea de as- 
tăzi cu cea de eri — de necesitatea mai simțită a disci- 
plinei şi a controlului. Sa exprimat de d-nul Sturdza 
teama că într'o parte a corpului profesoral este ten- 
denţa, cum zicea d-s:, de a deveni stat în stat şi de 
a face ca legea să fie mai mult în folosul lor de cât 
în al şcoalei. Mi-am permis eu a adăoga, în discuţia 
relativă la obligativitate, necesitatea de a mai întemeia 

gcoala din sate pe sentimentu? religios al ţăranului, şi 
am atins un alt curent, un curent contrariu, care în- 
cepe a se manifesta la noi, curentul democraţiei radi- 
cale, Ca un al patrulea element în discuţie, de care 
trebue să ţinem seamă, voi mai adăuga astăzi, când 
va fi vorba despre inamovibihtatea învăţătorilor rurali, 
ceruta de d. Poni, unele rezultate caracteristice ale li- 
bertăţii presei şi începuturile mişcării socialiste la noi 
în ţară. Voi termina cu relevarea începerii industriei 
noastre, căreia trebue să-i corespundă în învățămînt 
direcţia spre şcoalele reale. 

Din aceste puncte de vedere m'am încercat să rës- 
pund la atacurile aduse în contra proiectului meu de 
lege şi voi continua şi voi termina cu cele ce am de 
zis într'o discuţie generală în contra interesantului 
discurs al onor. d-lui Poni. Discursul d-sale are pentru 
mine avantagiul de a fi cel puţin imprimat cu textul 
stu autentic în „Monitorul Oficial“, aşa încât să nu fiu 
silit a recurge numai la aducerea mea aminte, ca pen- 
tru celelalte discursuri; şi mai are avantagiul că toţi 
câţi au combătut proiectul, s'au referit anume la el; 
el este prin urmare cuiul discuţiei, de care este aninată 
între altele şi concluzia discursului onor. d-iui Sturdza. 

Am relevat de la început modui de discutare al d-lui 
Poni şi în primele cuvinte vă ziceam, că d-sa prin propo- 
ziţii generale sau, cum mă exprimam, prin frunze, prin 
flori de retorică, acopere abizurile cari despart diver- 
genţele de princip. 

Se înţelege, d-lor senatori, că îndărătul unei propo- 
ziţii generale se pot adaposti cele mai diferite tendenţe 
şi cele mai contrare cugetări individuale. Insă atunci 
când ai a face cu un proiect de lege preciz, trebue din 
diferitele posibile cugetări să te hotâreşti pentru una 
sau pentru alta şi să spui: aceasta este tendenţa ce 
o aprob, aceasta este tendența ce o combat, Aşa se 
face politica clară şi onestă, şi fie-cine ştie ce să aleagă 
şi ce să respingă. 

De aceea, în şedinţa de ieri, din primele cuvinte ale 
discursului d-lui Poni, cari vorbesc de legea cea rea de 

1864 şi de modificarea ei după 6 luni, am scos aceste 
cuvinte din generalitatea, lor nehotărită şi le-am adus 
la realitatea precisă, arătându-vă, cum cele 2 articole 
ale legii modificătoare, în loc să fie o îmbunătăţire, 
erau 0 slăbire a legii din 64, era numai o modificare 
pentru sporirea vacanţelor şi o altă modificare pentru 
trebuinţele profesorilor de a avea și alte ocupaţii... 
D. G. Mârzeseu. Era necesară modificarea. 
Ministrul cultelor şi instrucţiunii publice, T. Maio- 
rescu. Am trecut apoi la un obiect mai important al 
discuţiei, pentru care vë sunt recunoscător că m'aţi 
urmărit cu toată atenţia până la finitul şedinţei de 
ieri, la obligativitatea învăţămîntului, şi vam arătat 
că proiectul guvernului nu tinde la măsuri coercitive 
şi se fereşte de reglementări numai pe hârtie, ci voeşte 
să atragă în mod cât se poate de puternic buna dis- 
poziţie a sătenilor pentru şcoală. Căutând, pe ce sim- 
timinte în această privinţă se poate rezema, proiectul 
găseşte ca un izvor mai viu curgător în inima ţăra- 
nului, simţimântul religios şi vrea să adăpostească 
scoala din sat pe lângă biserică, făcând să prospere 
amândouă împreună. V’am cetit articolele din proiect, 
care cuprind această idee, mai ales pe acela, care ad- 
mite la catedra din şcoala sătească pe preotul peda- 
gogiceşte preparat, pe lângă invăţătorul normalist şi 
pe lângă gimnaziastul cu 4 clase. Aci era tendenţa 
principală a acestei modificări propuse la legea din 1864. 
M'am ridicat în contră modului d-lui Poni de a com- 
bate această parte a proiectului, şi i-am întâmpinat: 
Intr'un proiect de modificare, în care accentul prin- 
cipal, cum ați văzut, stă în admiterea preoţilor la cur- 
sul de pedagogie pentru ca să poată fi învățători să- 
teşti, cum de relevă d-sa ca critică numai, de ce se 
admite şi externi la şcoala normală cei cu 4 clase gim- 
naziale, şi cum de trece sub tăcere, în cele două pa- 
sage relative din discursul d-sale, tocmai partea prin- 
cipală şi caracteristică a modificării, adecă admiterea 
preoţilor-seminarişti ? Când se combat asemenea arti- 
cole în amănunte neînsemnate, fără a se releva toc- 

mai accentul principal, më întreb: nu a înţeles d. Poni 
unde stă adevărata chestie? Sau a înţeles-o şi n'a vrut 
so spue ? Va să zică pe de o parte tace asupra aces- 
tui punct capital al proiectului; pe de alta ne trimite 
ca să luăm exemplu pentru lăţirea obligativităţii de 
la legea franceză din 1882, legea lui Jules Ferry; 
dar nici aici nu arată tendenţa ei principulă, adecă 
alungarea religiei din şcoală, prin urmare o tendenţă 
diametral contrară la ceea ce vrea proiectul şi vrea 
de sigur şi majoritatea d-voastră. Ci a trebuit tot eu 
să vă arăt înţelesul principal şi pentru noi inadmisibil 
al legii lui Jules Ferry. Căci pe când proiectul nostre 
de lege găseşte ca izvor viu, ca dispoziţie sufletească 
a ţăranului nostru simţimântul religios pe care vrea 
să] întrebuințeze în folosul şcoalei, legea lui Jules 
Ferry, căutând asemenea o puternică dispoziţie sufle- 
teuscă în o parte a societăţii franceze de astăzi, se 
foloseşte din contră de ura democraţiei republicane în 
contra clericalismului. 

Iata dar două mijloace de procedere cu totul opuse. 
Dar d. Poni nu se pronunţă nici asupra unuia, nici 
asupra celuilalt. Atunci ce fel de discuţie folositoare 
este aceasta, pe care o face d. Poni? Ce însemnează 
a spune că legea franceză de la 1882 a fost admirată 
de toată lumea fără ai releva nota ei caracteristică ? 

Am fost dar dator pentru înțelesul precis al discu- 
tiei, să înlătur vălul de cuvinte, sub cari se ascundea 
realitatea, şi să arăt, cine este adversar şi cine este 
amic, şi am trebuit după starea spiritelor la noi să 
pun această discuţie în raport cu radicalismul d-lui 
Panu, care este un adversar hotărit al nostru şi pe 
care trebue să'l combatem în lăuntrul ideilor pe care 
se întemeiază Constituţia noastră. (Aplause). 

D-lor, onor. d. Poni cred că în privinţa tendenţei în 
favoarea întărirei sentimentului religios la no. poate 
fi de aceeag părere cu proiectul de lege, pe care il 
combate. Eu urmăresc ce se petrece relativ la şcoale, 
şi am urmărit şi discuţia din consiliul general de in- 
strucţiune de la Septembre 1890. O am aici într'un 

număr al „Monitorului“, printre cărţile şi actele, pe 
cari un amabil uşier al Senatului mi le aduce mereu 
de 12 zile pe această bancă. Prin urmare știu, că d. 
Poni a susținut în consiliul general că prescripţiile 
catechismului și „regulele şi datoriile“ religiei să fie 
păstrate în programul învăţămîntului elementar. O 
ştiu; dar o ştiu eu, o ştiu câţiva. Dar de unde rezultă 
aceasta din discursul d-sale? Eu n'am a face aci cu 
onor. d. Poni în afară din Senat, eu am a face cu 
combaierea din partea d-lui Poni a proiectului supus 
discuţiei generale a Senatului, şi când vine d-sa aici 
în Senat și, fără a releva partea principală a tendenţei 
unor articole propuse în proiect, le combate cu tot din- 
adinsul şi aduce contra lor legea franceză din 1882, 
adecă tocmai antagonistul simţimântului religios, ce 
impresie poute să producă discursul d-sale în această 
parte a sa? Ce impresie? Vă pot dovedi, ce impresie! 
Vrea să zică, în fapt, în cugetul d-sale intim, poate 
că onor. d. Poni este un amic al acestei tendenţe din 
proiectul de lege, dar nu o spune; combate proiectul 
fără a releva această parte care, după cât aţi văzut, 
era de cea mai mare importanţă şi se cuvenea să nu 
fie trecută sub tăcere. Poate că d-sa este asemenea un 
adversar al radicalismului d-lui Panu în această pri- 
vinţă, se poate. Dar poate mă voi fi înşelat eu acum 
asupra amiciţiei d-sale pentru această, tendenţă a pro- 
iectului de lege; dar s'a înșelat şi d. Panu asupra ini- 
miciţiei d-sale în contra radicalismului democratic. 
Onor. d. Panu, care este foarte abil redactor al Luptei 
şi stie ce trebue să convină lectorilor săi ca să lä- 
țească propaganda su printre ei — şi vam arătat, că 
o lăţeşte mai ales în corpul profesoral — d. Panu, care 
în jurnalul d-sale își publică de regulă numai discur- 
surile sale de teorii şi de propagandă şi nu s'a pome- 
nit să publice vre-odată discursurile altuia de păreri 
contrarie: publică, tocmai în zilele aceste, şi în numă- 
rul de astăzi, fără nici o observare, fără nici o întim- 
pinare, din tot ce s'a discutat aici în Senat, numai 
discursul d-lui Poni, și °l publică pe prima pagină a 

Luptei. Ii convine d-lui Panu s%l publice. Va să zică 
impresia ce a făcut discursul d-lui Poni asupra radi- 
calilor, este că, sub generalitatea sa de fraze, prin 
care combate proiectul de lege cu arătata tendenţă, 
ge pot adăposti şi scopurile radicalismului. 

Se înţelege acum, de ce am stăruit de la început 
să dau la o parte perdeaoa de cuvinte, cu care onor. 
d. Poni a învăluit discuţia, şi să aduc la toată clari- 
tatea necesară direcţia ideilor, care se exprimă prin 
proiectul de lege, pentru ca să ştim, cine este amic şi 
cine este adversar de principii. 

D-lor senatori, trebue să trec la o altă parte a dis- 
cursului d-lui Poni, o parte numai specială, dar care 
este pusă tot în legătură cu şcoala normală pentru 
pregătirea de învăţători. Este o mică parte, în care 
onor. d. Poni a fost foarte sever cu mine. Şi, d-lor se- 
natori, nu vë miraţi, dacă un ministru, atacat în aşa 
mod şi cu astfel de procederi, răspunde şi el cu toată, 
energia convicţiei sale, şi nu cereţi blândeţe la expri- 
marea ideilor într'o situaţie încordată, într'o lupta de 
principii şi poate şi de alte interese, care se petrece 
astăzi înaintea d-voastre. Onor. d. Poni se opreşte la 
o dispoziţie laterală, care putea fi lăsată mai bine pen- 
tru discuţia pe articole, căci nu avea ce căuta într'o 
discuţie generală, se opreşte la un articol din proiect, 
în care se zice, că, pe când la şeoalele normale pentru 
institutorii urbani, este alipită o şcoală primară de 
aplicaţie, la şcoalele normale pentru învățătorii rurali 
nu e o școală de aplicaţie, ci se prevede numai că vii- 
torii învăţători să, meargă la clasa I sau all-a dintr'o 
şcoală urbană ca să'şi dobândească deprinderea peda- 
gogică în fața şcolarilor, Aici observă d. Poni: 

„Nici al treilea scop care sä’l urmărească şcoala nor- 
„mală, nu este realizat pe deplin prin proiectul ce 
„Hi se prezintă. Am zis că în gcoala normală viitorii 
„învăţători trebue să fie exercitaţi în profesia lor de 
„învăţători. Proiectul recunoaşte că trebue st fie o 
„Şcoală de aplicaţie pe lângă şcoala normală de insti- 
„tutori, însă nu recunoaşte necesitatea unei asemenea 

„şcoale tocmai la şcoala normală pentru învăţători. 
„Am rămas uimit când am vëzut lucrul acesta; pen- 
„tru că or-cine ;s'a „ocupat cuyasemenea chestii, ştie 
„că modul de „predare în şcoala rurală, unde unul şi 
„acelaş învăţător are mai multe clase unite, este mult 
„mai greu decât în şcoala urbană.“ 

Or-cine ştie aceasta, şi numai ministrul, care stă 
pe aceustă bancă, nu ştie nici atâta lucru! Am fost 
director de şcoală normală pentru pregătirea de învă- 
țători, am fost în sensul modern cel dintâi director 
al unei asemenea şcoli dincolo de Milcov. Am fost în 
Germania anume Ca să văd organizarea mai de aproape; 
căci acolo e ţara clasică a ucestor şcoli. Şi tosmai eu 
să nu ştiu lucrul acesta, pe care ’l ştie „or-cine!“ Vë 
pare probabil? +- 

Un mare critic, Lessing, dă următorul sfat pentru 
discuţii”: când ai a face cu un adversar — gi se vede 
că eu sunt adversarul d-lui Poni, de şi nu o ştiam 
înaintea discursului d-sale — când ai a face cu un ad- 
versar, care nu e,tocmai prost (afară numai dacă d. 
Poni më crede prost (ilaritate), căci atunci nu se aplică 
sfatul lui Lessing), şi dacă în cele ce zice un aseme- 
nea adversar tu nu înţelegi ceva, gândeşte-te de 10 
ori înainte de a conchide de la neinţelegerea ta la 
eroarea lui; căci poate el a înţeles bine şi tu ești în 
eroare. Nu “şi-a zis oare onor. d. Poni că o asemenea 
materie, pe care o ştie or-cine, trebue să o ştiu 
şi eu? 

Dar motivul articolului din lege este de administra- 
ție practică şi de bun simi. $Şcoalele normale pentru 
pregătirea de învăţători sunt mai toate situate in 
oraş, la noi ca pretutindeni. D. Sturdza a propus să 
se strămute de aci din Bucureşti la Câmpu-Lung, în- 
tr'un oraş mai mic, dar tot într'un oraş. Căci într'un 
sat nu poţi avea corpul profesoral şi aparatul de cul- 
tură necesar pentru o şcoală normală. Lu o şcoală 
normală pentru iustitutorii urbani poţi ataşa, şi e bine 
să se ataşeze, o şcoală primară de aplicaţie cu cele 4 
clase urbane, pe care le ţin internii ce se pregătesc 

pentru a fi institutori. E chiar o școală modal. Dar la 
o şcoală normală pentru pregătirea învăţătorilor ru- 
rali, ce şcoală de aplicaţie să se deschidă în oraşe ? 
O şcoală rurală cu 5 clase şi cu 5 ani de elevi înghe- 
suiţi într'o singură sală şi cu un singur învăţător, 
precum este or-ce şcoală rurală? Dar care copil de 
orăşean îţi va veni la o asemenea şcoală ca să stea 
5 ani în loc de 4, să aibă un singur învăţător în loc 
de 4 şi o singură sală pentru toate clasele, când are 
în acelas oraş şcoala lui urbană cu 4 ani, cu 4 clase 
şi cu 4 institutori ? 

E imposibil de a găsi pentru o şcoală de aplicaţie 
de formă rurală într'o comună urbană scolari orăşeni, 
cari să o frecuenteze. Şi de aceea deprinderea candi- 
daţilor cu această formă de școală se face chiar în- 
lăuntru şcoalei normale — mai ales după sistemul lui 
Goltz — între viitorii învăţători, ei între ei, pentru ca 
să se deprindă cu mecanismul acestei împărțiri în 5 
ani la o singură sală. Iată simpla explicare a acestui 
articol, care a uimit pe onor. d. Poni. 

Dar să trecem la chestii nai importante pentru dis- 
cuţia generală. Pentru recrutarea învăţătorilor rural 
proiectul de lege admite că pot fi învaţători rurali: 
normaliştii pregătiţi ad hoc, preoţii cu curs de peda- 
gogie, şi cei cu 4 clase gimnaziale cu acelaş curs de 
pedagogie, şi aceasta pentru ca să nu ne lipsească nu- 
mărul trebuincios de oameni mai bine pregătiţi, dacă 
vom avea fericirea să vedem că se lăţeşte obligativi- 
tatea învăţămintului cum o dorim. Pentru numirea de 
învățători proiectul nu propune concursul ca până 
acum, ci dă atestatelor absolutorii de la școalele nor- 
male pentru prepararea învăţătorilor, valoarea hotă- 
rîtoare. Căci aceste atestate se eliberează de cei, cari 
în timp de 4 ani de zile ca regula au avut ocazia 
să cunoască pe fiecare candidat, atestatele poartă un 
număr de clasificare după valoare şi merit, şi cei ce 
au asemenea atestat pot fi numiţi la locul vacant pu- 
blicat, adresându-se mai intâi cu cererea lor la revi- 
zorul şcolar. Şi aci, după cea mai minuțioasă discuţie 

cu atâţia revizori şi atâţia învăţători şi cu unii mem- 
bri din consiliul permanent, s'a formulat un articol care 
a căutat să dea toate garanţiile posibile de dreptate. 
Revizorul este numai organul administrativ interme- 
diar însărcinat de a aduna şi a clasa cererile. Și adu- 
narea acestor hârtii s'a detaşat de la minister pentru 
a se läsa timp funcţionarilor centrali ca să se ocupe 
cu alte lucrări serioase. Eo mică decentralizare admi- 
nistrativă. 

Revizorul adună cererile însoţite de atestatul gcoa- 
lei normale cu numărul valoarei şi meritul candida- 
tului; şi ca så nu fie posibil vre-un abuz, însemnează 
atestatul, îl trece în copie întrun registru şi apoi îl 
dă înapoi candidatului, ca acesta să se poată plânge 
cu temei la minister, dacă cum-va l-a omis revizorul 
dintre aspiranţi. După aceea revizorul alcătuește lista 
tutulor petiţionarilor, trece în ea atestatele lor cu nu- 
m&rul de merit și propune, conform meritului ast-fel 
constatat, cine să ocupe catedrele vacante. Ministerul 
examinează în consiliul permanent, decide şi publică 
decizia prin „Monitor“, cu avizul dat de revizor, cu 
num&rul de merit al atestatelor, cu numele acelor cari 
au fost înscrişi ca aspiranţi, pentru ca în acest chip 
să poată controla toată lumea interesată dreptatea 
acestei proceduri şi decizii şi ca să nu se facă abuzuri, 

Onor. d. Poni primeşte să nu mai fie concurs ca 
până acum, însă in contra ce a găsit să facă obiec- 
țiuni ? Am auzit aceea obiecţiune în Cameră de a 
onor. d. Dobrescu, Constantin-Constantin. (llaritate). 
Se zice ìn proiect, că revizorul, când va trimite la mi- 
nister raportul său cu lista tutulor uspiranților şi cu 
subsemnarea mentului certificatelor lor normale, va fi 
în drept să însoţească propunerile sale şi de alte „ob: 
servări“ ale sale asupra aspiranţilor. Aceasta revoltă 
pe d. Poni, dar e o simplă măsură de control nece- 
sară şi salutară, cu care Sar uni d. Sturdza. Pentru 
ce se ridică d. Poni în contra dreptului revizorului ca 
să însoţească lista aspiranţilor cu observările sale ? 
Cum se poate ca un om, în materie de administraţie 

practică — lasă, teoria după catedră — să tăgăduiască 
revizorului dreptul şi datoria de a face observări. Dar 
ce? Numai certificatele de şcoală să dea dreptul ex- 
clusiv de a fi învăţător? Dar să vě dau câte-va ca- 
zuri, din cari veţi înţelege îndată necesitatea oare-cum 
elementară a acestui drept de observaţii. Sa întîm- 
plat şi sunt cazuri relativ multe, S'a întimplat,— dar 
nu odată, sunt până acum mai multe rapoarte —ca 
să se arate ministerului că sunt în unele şcoli învă- 
ţători epileptici. Inţelegeţi grozăvia de pericol de a 
pune un asemenea om în fața copiilor cu o infirmi- 
tate, care este aşa de uşor de comunicat; în acea stare 
fragedă a copilăriei! Şi revizorul să nu poată face 
observaţii pe lângă certificatul de şcoală ? Dar se mai 
poate ca acela, care are certificatul, dealtminteri bun 
cât pentru învăţătură — ne cita onor. d. Sturdza un caz 
chiar de la un profesor de liceu, — să aibă acum da- 
rul beţiei. SA fiu eu, rainistru, oprit de a cere obser- 
vaţiile personale ale revizorului ? Acesta este controlul 
practic ce-l vrea d. Poni? Cum se nemereşte cu d. 
Sturdza ? Dar poate că un aspirant este în ceartă şi 
în vrajbă cu toată comuna, unde vrea să fie învăţă- 
tor! Dar poate că sunt aspiranţi localnici, cu familia 
şi cu casa din o anume comună şi atunci ar fi poate 
bine să fie acolo învăţători; une-ori ar fi poate rău, 
după împrejurări, şi revizorul să nu poată face cea 
mai mică observare? Este ciudat lucrul acesta. 

A! dar poate revizorul să facă observări de alt 
gen? Se poate. Poate să-mi zică, că este un fel de răs- 
vrătitor al comunei? Se poate. Şi bine va face revi- 
zorul să-mi facă şi această observare. Şi aci este iarăş 
o chestie de princip de control, pe care să-mi daţi 
voe să o leg cu altă parte a discursului d-lui Poni, cu 
chestia inamovibilităţii învățătorului în sate. 

D. Poni care, precum vedeţi, se ridică şi în contra 
acestei slabe încercări de control cu dreptul revizo- 
rului de a-mi trimite observări, d. Poni mai cere încă 
(şi aci îl văd iarăg în contrazicere cu tendenţele dom- 
nului Sturdza) ca inamovibilitatea să se întindă şi la 

învățătorii rurali, — pe când proiectul vrea să lase încă 
învățătorii rurali sub un control mai energic şi mai 
imediat al guvernului, 

Da, proiectul guvernului nu admite încă inamovibi- 
litatea învăţătorilor shtești. Dar pentru ce? Pentru 
că învățătorul sătesc este, cum o ştiţi şi cum rezultă 
din cele ce am arătat eri, unul din factorii chemaţi a 
insufla, prin felul de a se purta, acea iubire pentru 
şcoala elementară, din sat, care să fie unul din adevă- 
ratele mijloace de susţinere [şi de lăţire a învățăturei 
în poporul nostru de jos. 

Cu toate acestea, învățătorii pentru sate sunt cei 
mai numeroși membri ai corpului didactic, se cer as- 
tăzi de la 2000 Ja 3000, şi când se va realiza obliga- 
tivitatea, 5000 sau 6000 vor fi necesari la noi. Va să 
zică, cel mai numeros aparat de oameni cu minte se 
cer pentru invăţânnintul de la ţară, şi ei au cea mai 
delicată misiune, aceea de a deştepta odată, de a scoate 
săteunul din acea stagnaţiune în care se află, însă 
numai prin şcoală şi prin ale şcoalei, cărora dar tre- 
bue să se cousacre exclusiv. Chestia cea mare, care unor 
rătăciţi din ei le pare mică, este să destepte intere- 
sul ţăranului, prin citire şi scriere, prin aritmetică, 
prin cunoaşterea geografiei și a istoriei ţărei, prin pur- 
tarea lor cu oameni devotați numai gcoalei, şi când 
aceasta o vor îndeplini, au îndeplinit un mare pro- 
gres, şi-au îndeplinit toată chiemarea! Dar sunt din 
păcate lucruri mai ademenitoare pentru mulţi din ei. 
Această misiune de cea mai mare importanţă, adecă 
de a fi oamenii școalei elementare şi nimica alta, pre- 
cum nici nu au timp şi puteri să mai fie alta, dacă 
au zelul trebuincios pentru ale şcoalei, le pare unora 
prea modestă. Este mult mai briliantă și atrăgătoare 
ocuparea superficială cu alte interese, aşa de puţin 
precizate ca rezultat finul în mişcarea socială de astăzi, 
cu starea politică a ţăranului, cu chestia pămîntului ţă- 
ranului faţă cu proprietarul, cu activitatea electorală, cu 
„drepturile inprescriptibile“ ale ţăranului şi alte asemenea 
chesţii mai picante. Faţă cu acească situaţie să ne în- 

trebăm: este prudent ca legea învăţămîntului să pre- 
vadă în acest moment inamovibiltatea numeroşilor 
învăţători săteşti ? Şi vě rog, dlor Senatori, să dis- 
cutăm chestia aceasta, care este nu numai importantă, 
ci şi de oarecare gravitate, cu toată luurea aminte, 
dar şi în modul cel mai cumpătat, fâră idei preconce- 
pute de partid, or din ce partid am îi, 

Când vorbea d. Sturdza acum 8 zile, că noi trebue 
să ridicăm şcoala noastră imediat la nivelul culturei 
occidentale, mie ñi părea această vorbă o mare uto- 
piet Căci nu se poate ridica numai d parte a admi- 
nistraţiei într'un stat, ea izolată, la un nivel cultural 
mult mai mare, la care nu a ajuns întreg statul, din 
care acel resort face parte. (Aplause). Nu se poate ri- 
dica şcoala mult mai sus de cât e justiţia, armata, 
funcţionarii, miniştrii, deputaţii, senatorii, noi toţi în 
mijlocia noastră. Toate acestea sunt relative şi stau 
într'o proporţie sigură, oare-cum fatală, unele cu al- 
tele. ŞI cum să putem ajunge a ridica la noi în ţară 
tocmai şcoală, tocmai corpul didactic deodată la nive- 
lul culturei occidentale, d. e. al Germaniei, la care se 
gândeşte d. Sturdza, cu instructia ei, cu ordinea ei de 
stat, cu disciplina ei? După care lege? In urma că- 
ror reflecţii ? — Dar ia să vă aduc în desbaterea aces- 
tei idei numai un singur element, libertatea desăvir- 
şită a presei la noi în ţară. 

In Prusia, la care se referea şi d. Poni cât pentru 
- buna preparare a învăţătorilor săteşti şi pentru rës- 
pândirea îndeplinită a instrucţiunii primare, chiar în 
Prusia cu o cultură înaintată încă de sute de ani, cu 
acea administraţie energică şi solidă, cu acea armată 
bine instruită şi disciplinată, a cării funcţionare a fă- 
cut admiraţia... tutulor militarilor, dacă nu a lumei 
întregi; în această Prusie dar, unde statul s'ar fi pu- 
tut considera mai asigurat în privinţa a mai multor 
libertăţi, nu este libertatea presei aşa de întinsă, pre- 
cum este là noi, nu se pomeneşte această desvoltare, 
acest grad al libertăţii, îmi permiteţi a zice: această 
licenţă a presei, care este ia noi. 

i în România, un stat tînăr, în care disciplina, re- 
gula administrativă, raporturile între diferitele ramuri 
ale vieţei publice şi sociale nu sunt încă întărite, care 
este departe de a fi consolidat, precum este energic 
consolidat statul Prusian, unde avem chiar şi în ar- 
mată aşa idei largi de disciplină în cât putem vedea 
un general activ, care scrie şi combate ideile guver- 
nului în foi publice, în foaia autorizată a unui mare 
partid, a partidului naţional-liberal — dacă s'ar întim- 
pla aşa ceva în Prusia, s'ar nărui statul Prusian de 
mirare ! (Aplause) —: în România dar, unde este aşa 
de puţină disciplină în spiritul public chiar pentru 
partea cea relativ mai disciplinată, pentru miliţie : ne 
găsim cu o libertate a presei mai întinsă, mai desvol- 
tată, mai întrebuințată decât în Prusia, 

Ce însemnează aceasta, ce efect poate avea aceasta 
pentru chestia ce o discutăm aici ? D-lor, nu este acum 
vorba de binele sau răul libertăţii presei în general. 
Şi de aceea ziceam, că trebue si discutăm fără, idei 
preconcepute, fără or-ce spirit de partid. Este evident, 
că este o grea problemă să prevezi, ce va eși dintr'o 
societate, în care toate pasiunile şi toate ideile câte 
le poţi avea, toate ştirile şi toate născocirile, noutăţi 
adevărate şi noutăţi falşe, opinii bune şi opinii rele, 
laude şi calomnii, de regulă mai multe calomnii decât 
laude, mai multe erori decât adevăruri, sunt răspân- 
dite prin jurnale şi se vând în toate locurile, şi pe 
strade şi la tribunale şi la gări şi la chioșcuri, şi se 
cumpără şi de învăţători şi de şcolari, eftin, eftin de 
tot, cu 10 bani şi chiar cu 5 bani! Ce rezultat va 
avea această agitare din toate părţile, în toate sensu- 
rile ? Se va produce cu toate aceste o evoluţie a spi- 
ritelor, care să fie sănătoasă? BEacă o problemă, eacă 
o întrebare, la care este greu să dai un r&spuns şi în 
privinta căreia nu'ţi rămâne pentra moment decât ob- 
servarea încordată a celor ce se petrec, fără a te pripi 
cu judecata definitivă, In or-ce caz însă% Constituţia 
noastră a dat această largă desvoltare şi a crezut că 
va eşi ceva folositor şi din aceasta aproape abso- 

lută libertate a presei. Poate va eşi ceva folositor, 
poate nu. 

Dar nu de aceasta ne este vorba astăzi. Bu am 
atins chestia numai, fiindcă stă în oare-care legatură 
cu discuţia noastră. Şi acum să ne întrebăm: ce re- 
zultat trebue să aibă libertatea presei noastre asupra 
învăţătorilor, asupra şcolarilor, asupra profesorilor, că- 
rora le cerem deodată disciplină occidentală ? In Pru- 
sia, unde vă ziceam că nu este această libertate a 
presei, au cu toate acestea, învățătorii atâtea cărți, 
aşa bogată literatură, atâtea lecturi folositoare, care le 
vin vrând nev:6nd din toate părţile şi în mod uşor 
accesibil, aşa încât pentru tot timpul lor liber au cu 
ce să'şi hrănească mintea. Unde este un învăţător 
prusian, dar ce un învăţător? unde este casă de ţăran 
prusian, unde să nu găseşti biblia lui protestantă şi 
calendarul cu poveşti morale şi instrucţii folositoare, 
şi să nu găseşti chiar ceva literatură, descrieri popu- 
lare, o istorie a lui Christof Schmidt, o poesie, o dra- 
mă a lui Schiller, adesea ori şi una şi alta? Unde este 
învăţător în Germania, care să nu aibă fie Brehm 
„viaţa animalelor“, fie vre-o altă carte de ştiinţă na- 
turală, vre-o descriere despre călătoriile din urmă, 
Stanley, Emin Paşa, vre-o revistă pedagogică ? Toate 
acestea sunt citite acolo, sunt răspândite, sunt gus- 
tate, este o întreagă lume literară și de literatură să- 
nătoasă introdusă printre aceşti invăţători!... La noi? 
Sârăcie absolută de mişcare literară (aplause), nimic 
care să umple golul, nici un izvor care să stâmpere 
setea de lectură a acestor oameni, cari au învăţat ma- 
rele lucru „a ceti“ şi fac acum şi pe alţii să citească! 
Iată sărăcia, iată goliciunea intelectuală în acest mo- 
ment de evoluţiună al societăţii noastre! Se va în- 
drepta fără îndoială lucrul în viitor, dar aşa este as- 
tăzi. Şi în această totală lipsă de hrană a minţii şi a 
inimei se vând cu 5 şi cu 10 bani foi de acestea im- 
primate negru pe alb, şi aceasta este singura litera- 
tură şi lectură răspândită în întreaga populaţie. Prusia 
cu hrana ei sufletească din toate părţile, se pare că 

ar fi putut da sbor liber întregei libertăţi a presei, dar 
nu la dat. Şi noi, în această mizerie literară, am dat 
sbor liber tutulor părerilor, fie adevărate, fie neadevă- 
rate, fie sănătoase, fie nesănătoase ! 

La noi dar, dacă este să se menție în această extra- 
ordinară și interesantă mişcare a spiritelor, un sim- 
bure măcar de ordine închegată, dacă este ca Statul, 
cu toate acestea Stat monarhic şi constituţional, să 
poată începe a se organiza şi a se întări: înţelegeţi 
că trebue, mai mult chiar decât în Germania, să fie 
oare-care control posibil asupra unor agitări, cari se 
pot introduce în învățătorii săteşti în afară de scopu- 
rile şcoalei şi prin învățătorii sătești se pot lăţi în 
mulţimea nepricepută. Dacă chiar în Prusia învăţăto- 
rul sătesc este amovibil şi atirnă de la controlul dis- 
ciplinar al guvernului, acolo unde sunt luate atâtea 
măsuri în contra pericolelor sociale, voii ca la noi să'l 
facem de îndată inamovibil? 

Să nu uităm, d-lor senatori, adevăratul interes al 
şcoalei populare la noi în acest moment, greutatea, 
despre care vam vorbit, de a răspândi învățămîntul 
elementar prin sate, necesitatea ce se impune de a 
atrage pe cât se va putea mai mult, inimile oamenilor 
spre şcoală, Mai ales în acest moment al vieţei noastre 
publice este o neapărată cerinţă, ca învățătorii săteşti 
să aibă o aşa purtare, un aşa zel, o aşa consacrare a 
tot timpului lor la şcoală, în cât să atragă ei, prin a 
lor iubire dovedită de şcoală, pe toţi locuitorii spre 
deşteptarea minţii lor. Mai este ceva de dorit: învă- 
țătorul trebue să atragă şi simpatiile marilor proprie- 
tari de pe lângă şcoala satului. Ce bine ar fi pentru 
şcoala elementară, dacă am putea redeştepta interesul 
general, cum era înainte vreme, acum 80, 40 de ani, 
la prosperitatea şcoalelor ! Toţi împreună când ne vom 
pune, d'abia vom urni situaţia aceasta cu un pas ho- 
tărit mai departe! 

Va să zică, toată activitatea, toată ţinta acestui om, 
pe care l-am pus acolo ca învăţător în şcoala rurală, 
trebue să fie aci îndreptată, şi or-ce înriurire, care 

l-ar abate de la această anume misiune de cultură, 
care ar introduce în capul lui lucruri în aparenţă mai 
interesante şi mai picante, dar confuze și agitătoare 
şi desbinătoare, trebue evitată din toate puterile. Apoi 
dacă aţi şti — şi se vede că nu o ştie onor. d. Poni 
— starea administrativă în această privinţă, cum re- 
zultă din actele ministerului! Dacă aţi şti scrisorile, 
raporturile revizorilor, numărul reclamaţiilor, cari sunt 
în dosare în privinţa, de exemplu, a mişcării socialiste 
care a prins şi printre mulţi învăţători; dacă aţi avea 
d-voastră, cum le am eu înaintea ochilor, plângerile 
proprietarilor cari spun că învățătorul cutare şi învă- 
ţătorul cutare, cu ocazia alegerilor comunale, spune 
sătenilor că pământurile proprietarului au să Je îm- 
părţească ei între ei: aţi mai avea curagiu! să propu- 
neți inamovibilitatea învăţătorilor? Sau aţi crede că 
în starea de faţă este necesar să se dea guvernului 
putinţa unei represiuni imediate şi sigure a tot ce 
este abatere de la misiunea proprie a învățătorului, 
aşa cum am indicat-o mai nainte, a tot ce este agi- 
tare a spiritelor în afară de interesul şcoalei ? Proiec: 
tul guvernului se pronunţă pentru acest control ener- 
gic, şi cred că prin aceasta asigurăm mai bine şi 
mersul regulat al şcoalei şi împrietenirea oamenilor cu 
propăşirea învățămîntului. 

Dar onor. d. Poni ne mai aduce o obiecţie, care me- 
rită să fie discutată, am văzut-o chiar însoţită de 
aplausele unora din d-voastre. D-sa zice: A! dar o să 
faceţi din corpul învăţătorilor, care este numeros, 
agenţii electorali, puşi la îndemâna revizorilor în timp 
de alegeri! Să examinăm şi această chestie. D.lor se: 
natori, din exemplele citate în această lungă discuţie 
generală aţi văzut, că multe se pot întîmpla în acest 
stat constituţional numit România, multe şi extra- 
ordinare lucruri! şi dacă mă intrebaţi: este posibil ca 
să fie un ministru aşa de nechibzuit în cât să vrea el, 
pe când toată tendenţa oamenilor cuminte este de a 
feri învățătorii săteşti de agitările politice, să vrea 
tocmai el să facă din învăţători cu ajutorul revizorilor 

şcolari, nişte agenţi electorali? eu trebue să răspund > 
de posibil este posibil, Roata constituţională se invâr- 
teşte foarte iute şi sistemul nostru consumă mulţi 
miniştri ; mulţi miniştri şi tot felul de miniștri s'au 
strecurat şi se vor mai strecura pe această bancă. Li 
or-ce asemenea măsură ce o propune un proiștt de 
lege, este o posibilitate pentru şi o posibilitate contra. 
Când sar realiza vre-odată ceea ce spunea onor. d. 
Boerescu, adecă să se formeze opinia generală, una- 
nimă, asupra vre-unei chestii politice, ar fi admirabil. 
Dar nu este nici o chestie a vieţei fără de contro- 
versă. : 

Aşa fiind, nune rămâne decât sä examinăm, ce este 
mai probabil, ce este mai sigur. Eu cred, cà este mult 
mai probabil că, prin simțimêntul firesc de conservare 
a statului, veți găsi mai cur6nd miniştri cari să con- 
tinue a zice, cum au zis deja cei mai mulţi, corpului 
învăţătorilor din sate: nu vreau agitaţie politică din 
partea învăţătorilor. Este mult mai probabilă această 
siguranţă decât întimplarea să dăm peste miniştri agi- 
tatori ai învăţătorilor din sate. 

Dar or-cum ar fi, mai rămâne o altă întrebare. Oare, 
măsura ce o propune onor. d. Poni ne asigură mai 
bine? Dacă de teamă ca să nu facem din învăţători 
agenţi electorali în favoarea guvernului (nu sa prea 
întimplat aceasta, d-lor senatori, şi chiar dacă din ne- 
fericire un ministru ar fi voit să încerce acest lucru, 
nu i-a prea isbutit), vom da învăţătorilor inamovibili- 
tatea, vor înceta ei de a fi agitatori? Ce? Invăţăto- 
rul, făcându'l astăzi independent de revizor şi de ac- 
iunea imediată a ministrului, după starea spiritelor 
Jor de astăzi, sunteţi siguri că ar înceta agitaţiile po- 
litice? Lear începe imediat şi le-ar întinde pe toată 
linia, şi mai toate ar fi îndreptate direct şi regulat în 
contra autorităţilor, în contra ordinei. 

Şi făcând abstracţie de coprinsul ideilor politice, o 
asamenea agitare, după cele zise mai nainte, ar împe- 
deca or-ce bună întemeiere, or-ce propăşire a şcoalelor 
săteşti, aţiţind ura şi discordia între oameni, între pro- 

prietari şi săteni, între săteni éi între ei. Răsvrătitorii 
mai ales de prin comunele rurale, care umblă după 
partide şi după idei politice, cum devin din ce în ce 
mai numeroşi, aceştia trebue să fie împedicaţi în în- 
cercările lor, şi pentru aceasta vă rog să înarmaţi gu- 
vernul cu măsura cea mai energică şi imediată pentru 
a'şi putea îndeplini această datorie elementară a oa- 
menilor de Stat. Şi ceea ce este mai grav, între unii 
din aceşti învăţători este înrădăcinată convingerea, că 
ei sunt chemaţi a reforma politica satului, că ei au 
datoria şi misiunea de a explica sătenilor drepturile 
lor politice şi cum stau cu chestia împărţirii pămân: 
turilor gi cu chestia socială, şi ei au această convin- 
gere de bună credinţă, 

Era la laşi nn asemenea membru al corpului didac- 
tic, cu propagandă socialistă, şi eu l-am strâmutat dis- 
ciplinar în Dobrogea, unde nu era așa pericol: mi s'a 
părut că asupra Turcilor din Dobrogea vor avea puţin 
efect, ideile socialismului modern. ([laritate). In or-ce caz 
revizorul şcolar era înştiinţat ca să-l privigheze. Am 
primit o scrisoare de la acel institutor, care dealtmin- 
teri se arată a fi om inteligent şi de bună credinţă, în 
care imi spune: da, domnule ministru, sunt socialist 
din convingerea mea că acesta este binele ţărei, și am 
dreptul ca cetăţean să lucrez conform convingerilor 
mele; şi măsura d-tale disciplinară în contra mea este 
dar arbitrară şi te rog să o revoci. (Ilaritate). Păstrez 
scrisoarea, îmi pare rău că n'am avut timp s%'i rës- 
pund — căci nu prea are timp un ministru sä rčs- 
punză la toate scrisorile — poate va ceti răspunsul 
meu acum în aceste desbateri. 

Eu cred că este o profundă eroare nu numai a acelui 
institutor, dar şi a altora şia multor profesori, o pro- 
fundă eroare în privinţa exercitării libertăţei politice, 
libertăţii ideilor garantată de Constituţia noastră. Până 
unde poate să meargă un învăţător, un profesor cu 
manifestarea sau realizarea convingerilor sale politice 
faţă cu misiunea lui de învăţător şi de profesor? 

Invăţătorul şi profesorul, în funcţia statului, retri- 

buit de Stat, este un funcţionar al Statului. Aici sunt 
de acord cu onor. d. Sturdza. Invăţătorul, profesorul 
are de la statul monarhic-constituţional — cum este 
al nostru — misiunea, încredinţată, conform unei legi 
speciale a acestui stat, să facă învăţământul în şcoale 
conform programului alcătuit prin o lege a statului 
pentru aceasta. Acest; stat monarhic-constituţional vo- 
tează anual bugetul şi'i dă leafa lui din bugetul astfel 
înfiinţat. Nu se poate, şi este o eroare şi o falşă in- 
terpretare a liberalismului, ca funcţionarul în funcţie 
fiind, să-şi respândească şi să câute a-şi realiza în fapt 
nişte idei, care ar fi resturnătoare pentru această ordine 
constitutivă a statului, în virtutea căreia el este func- 
ţionar şi'şi primeşte salariul s&u dela stat. Libertatea 
şi libera expresie a tutulor convingerilor, aceasta este 
reclamată de toate spiritele mai înaintate; dar nu i-a 
trecut prin cap, de exemplu, celui mai înaintat, celui 
mai liberal cugetător politic al înaintatei Anglii, lui 
John Stuart Mill, ca să reclame altceva decât libertatea 
individuală de a-şi exprima cineva liber convingerile 
sale ca om privat. „Individul în contra Statului“, zice 
şi Herbert Spencer. Dar n'a trecut prin capul lui John 
Stuart Mill, n'a trecut prin mintea lui Spencer ca să 
reclame libertatea funcţionarului Statului şi profesoru- 
lui Statului da a vorbi în contra fundamentalei ordine 
de stat, în virtutea căreia funcţionează Şi el. (Aplause). 
Libertatea funcţionarului de a ataca prin agitare pe 
faţă orce guvern, d'a lua pe de o parte din bugetul 
Statului monarhic leafă pentru existenţa lui, şi pe de 
altă parte cu această leafă a combate d. e. fundamentul 
Statului modern, această absurditate n'a trecut prin 
capul nici unui adevărat cugetător! 

Este dar o profundă eroare a acelor care cred, că în 
virtutea libertăţii pot fi şi funcţionari şi agitatori so-. 
cialisti sau radicali. Aceştia n'au decât să-şi dea demi- 
sia şi apoi să agite cum pot în limitele legilor exis- 
tente. In statul nostru, unde este libertatea cea mai 
mare, unde este libertatea presei întregi, libertatea pu- 
blicaţiilor întreagă, libertatea ideilor întreagă, poate să-şi 

desvolte or-cine toate ideile sale în presă, în cărţi, în 
intruniri, aceasta da, Dar ducă se vede împins să lu- 
creze pentru idei excentrice, să înceteze de a fì func- 
ionar şi să nu cumuleze autoritatea ce i-o dă statul 
ca funcţionar (aplause) cu agitarea în favoarea unor 
idei particulare ale lui, care ar fi în contra ordinei de 
stat, 

De aceea, d-lor senatori, cred că, în starea de astăzi 
— şi nu putem să facem un proiect de lege decâi în 
starea noastră socială de astăzi — să nu primiţi idea 
onor. d. Poni de a da inamovibilitatea învăţătorilor, ci 
să adoptați propunerea mai asigurătoare pentru mer- 
sul bun al şcoalei, ca să rămână încă învățătorii sub 
controlul imediat al guvernului. Căci este prea delicată 
şi importantă misiunea învățătorului în mijlocul săte- 
nilor, misiunea de a atrage pe toţi spre lumina blândă 
a învăţăturei şi nu spre cearta pasionată a divergen- 
telor politice de astăzi. (Aplause). 

D-lor senatori, îmi mai remâne să relevez, ca impor- 
tantă în această discuţie generală, partea privitoare la 
gimnaziile reale, în deosebire de cele clasice; voi mai 
atinge pe scurt partea privitoare la cadrul general al 
administraţiei, şi voi termina acest prea lung discurs. 
Cred că, după cele ce am arătat şi puţinele ce voi mai 
adăoga, am dat din parte-mi lămuririle necesare asupra 
direcţiei proiectului de lege în desbatere. 

Chestia gimnaziilor reale trebue luată şi ea în legă- 
tură cu toată starea de astăzi a societăţii noastre; şi 
dacă pentru şcoalele din sate a trebuit să o accentuăm, 
pentru a ne da seamă ce este mai cu minte să facem, 
cu atât mai mult trebue să o considerăm când este 
vorba de acea direcţie nouă, ce vrea să o întroducă 
şcoala reală în învățămîntul nostru secundar. Am în- 
cercat a înfiinţa, încă de când eram ministru la 1875, 
gimnaziile reale, atunci deocamdată prin mijloace buge- 
tare; au rămas numai cu patru clase. Deabia acum 
doi ani am putut deschide o a cincea şi apoi o a gasea 
clasă la Brăila. Acum trebue legiferare în această ma- 
terie, că să ştie elevii absolvenţi, ce drum să ia: unii 

să poată intra la şcoala de poduri şi şosele, la facul- 
tatea de ştiinţe şi la facultatea de medicină, alţii — şi 
după intenţia proiectului cei mai mulţi — să se apuce 
de carierele practice, 

Dlor senatori, câud la 1875 am înfiinţat bugetar 
gimnaziile reale, am făcut-o ţiind seamă de o acţiune 
economică importantă, cure atunci pentru prima oară 
se arătă de un guvern al ţării: pe atunci se negocia 
convenţia comercială cu Austro-Ungaria. ŞI înţelegeţi, 
că atenţia guvernului, din care făceam și eu parte, 
precum şi atenţia publicului era atrasă spre această 
mare chestie economică. Şi administraţia generală a 
învățămîntului trebuia să fie în parte inspirată de 
această atmosferă. Guvernul se încerca pentru prima 
oară a obţine un tarif, care să aibă putinţă de a în- 
curaja industria noastră născândă, şi a obţine în ace- 
lag timp şi libera trecere în ţara vecină a cerealelor şi 
a vitelor. Acea tendenţă de la 1875 acum s'a accen- 
tuat, s'a întărit, şi astăzi a devenit o chestie capitală, 
pentru statul nostru. Căci România, până mai când era 
o ţară aproape excluziv agricolă, a început să'şi des- 
volte o industrie naţională pentru aşi spori, â'şi îndoi 
şi întrei avuţia naţională, cu care să poată suporta 
sarcina ce'i impune cultura modernă şi misiunea sa 
de stat regenerat. Şi de geaba am vorbi de progresul 
nostru în viitor, dacă nu ne vom gâudi la mijloacele 
cu care să'l plătim! Vë mărturisesc, că din acest punct 
de vedere — fie zis în treacăt — mi s'a părut o uto- 
pie iluzionară, graba ce punea onor. d. Poni pentru 
clădirea atâtor locale de şcoale cu atâtea milioane. Dar 
eu nici nu mě opresc la această chestie, fiindcă edi- 
ficiele şcoalelor trebue să facă şi au făcut pretutindeni 
obiectul unei legi deosebite, nu au ce căuta într'o lege 
de organizare a învăţămîntului, şi prin urmare nici nu 
trebuiau aduse de onor. d. Poni în această discuţie. 

Aşa dar gimnaziile și liceele reale sunt chemate să 
răspundă din partea instrucției publice la această nouă 
trebuinţă economică a statului nostru, în limitele în 
care o lege şcolară poate îndestula sau poate întări 

o asemenea trebuințä. In or-ce caz este vorba aici de 
o întreagă şi cât se poate de puternică direcție de 
spirit pe care avem datoria să o introducem într'o 
parte însemnată a tinerimii noastre studioase. 

Ce aveam până acum în învățămîntul secundar con- 
form legii din 1864, nu răspundea de loc acestei noue 
trebuinţe. Aveam numai câte-va școale profesionale şi 
câte-va coli de comerţ, fără mult folos. Căci pentru 
o mai departe desvoltare a comerţului se cere tocmai 
o industrie mai desvoltată. Ear pentru vechiul nostru 
comerț de vite şi de grâne se putea face socoteală gi 
mai simplă, fără atâta teorie de carte. Aceste şcoli 
nu au avut şi nu au putut avea nici o influență ge- 
nerală asupra direcţiei spiritului în partea mai cultă a 
tinerimii noastre. In această parte, adecă, în întregul 
strat mai înalt al nouei generaţii, Statul nu a dat 
până acum ca învățămînt secundar cu un rezultat sim- 
tit al curentului public decât învățămîntul clasic în 
liceele clasice. Nu e vorbă, şi în liceele clasice se în- 
vaţă ştiinţele exacte, dar se învaţă mai ales şi lim- 
bele şi literaturele antichităţii clasice, şi tocmai aceste 
dau direcţia caracteristică. In asemenea şcoale tineri- 
mea, adolescenţii între 14 gi 18 ani, se încălzesc mai 
ales cu operele poetice ale lui Homer, Virgil şi Ho- 
raţiu şi cu scrierile istorice ale lui Herodot, Titu- 
Liviu şi Tacit, o întreagă literatură veche foarte im- 
portiantă pentru cultura umanitară. dar ca rezultat o 
„ tendenţă a tinerimii tocmai spre lucrări literare, spre 
lucrări de carte, spre interpretări de texte, spre o ac- 
tivitate oarecum artificială, fără o privire mai prac- 
tică asupra naturei, asupra pămîntului ţărei noastre 
cu comoarele lui. Ast-fel din gcoalele noastre secun- 
dare gi superioare au ieşit până acum mai numai le- 
giști, profesori şi funcționari. 

Era fără îndoială important, ca statul să aibă şi 
funcţionari întru cât-va mai bine pregătiţi, dar când 
tot învățămîntul secundar nu dă de cât această di- 
recţie, atunci toată dispoziţia spiritului tinerimei, în- 
tru cât atârnă de la instrucţia prin şcoli, ajunge a fi 

îndreptată numai spre această parte oarecum teore- 
tică şi biurocratică a vieţii publice, şi şcoala statului 
devine pepiniera unui excesiv funcţionarism. 

Se cere dar, ca afluenţa sau curentul tinerimii şco- 
lare mai înaintate, care pân: acum era îndreptat spre o 
singură directie preponderantă, aceea a clasicismului, 
să fie împărţit în două: o parte să ride a clăsicia- 
mului, ear ceailaltă parte să fie impulsionată spre stu- 
diul naturei, a comoarelor ei, a mijloacelor de a le 
scoate și de a le prelucra întru producerea şi spori- 
rea avuţiei naţionale, Mineralogia, chimia, technologia, 
petrol, cărbuni, producte industriale, maşine... eacă 
obiectele unui studiu principal, care formează esenţa 
şcoalelor reale, adică a gimnaziului și liceului real după 
terminii proiectului de lege, 

Nu doară că prin aceste şeoale reale vom stârpi cu desă- 
vîrşire curentul excesiv al funcţionarismului şi al unei 
culturi prea teoretice. Nu! dar veţi admite, d-lor, uşor 
că, dacă într'o parte însemnată a tinerimii vom in- 
troduce prin mijlocul învățămîntului secundar o ten- 
denţă preponderantă spre observarea şi cunoaşterea 
naturei şi a mijloacelor pentru prelucrarea şi exploa: 
tarea ei, aceasta va trebui să aibă ca rezultat o mai 
mare atenţie, o mai roditoare dispoziţie a spiritelor 
tinere spre activitatea practică independentă de func- 
iuni, care este una din condiţiile prealabile pentru 
adevărata întemeiere a industriei naţionale. In această 
ordine de idei, în acest scop este alcătuită partea din 
proiectul de reformă relativa la învăţâmintui real. 
Gimnaziile reale, a căror înființare o începusem la 1875, 
trebueşe acum pretutindeni complectate în licee; Ji- 
ceele reale trebuesc introduse în organismul nostru 
şcolar; absolvenţilor acestor licee nouă le trebue dese 
chisă calea pentru terminarea studielor lor speciale 
prin admiterea la şcoala de poduri şi şosele, la facul- 
tatea de medicină şi la facultatea de ştiinţe exacte, 

Dar și aici ne combate onor. d. Poni. Ce întimpină 
discursul d-sale ? Poate suntem acum mai bine pregă- 
tiţi pentru a judeca modul d-sale de a trata chestiile 

supuse desbaterii d-voastră, precum şi competența 
d-sale în unele materii, pe care binevoeşte a le atinge. 
Vă aduceţi aminte de acea şcoală de aplicaţie ce o do- 
rea d-sa numai decât pe lângă şcoala normală a în- 
vățătorilor rurali. Cam tot aşa vine acum la şcoalele 
reale din proiectul meu de lege şi cu o cunoştinţă pe 
care o veţi apreţia îndată, ne expune, cum sau înfi- 
inţat în Prusia aceste şcoale, cum s'a petrecut acolo 
lupta de idei în privinţa lor. 

D-lor, eram la universitatea din Berlin în anii 1858, 
1859, 1860, când s'a produs în Prusia anume mişca- 
rea hotărîtoare pentru primirea şcoalelor reale în vechiul 
organism al ş-oalelor statului. Tatăl meu era pe atunci 
director al Eforiei școalelor aci în Bucureşti. Vë pu- 
teţi închipui că-l interesa şi pe el mersul lucrurilor în 
Berlin, şi aveam o corespondență regulată, în care-l 
tineam în curent cu tot ce se petrecea în privința ino- 
vaţiei şcoalelor reale. De mult dar îmi este familiară 
chestia aceasta, am văzut-o oare-cum desvoltându-se 
la faţa locului. Ministrul marcant pe atunci în Prusia, 
ministrul caracteristic pentru noua fază a învăţămin- 
tului german, ministrul ştiut de toţi cari câtuş de 
puţin s'au ocupat de această materie, — avea uu:nume, 
pe care vi'l voi comunica îndată, dar era cunoscut de 
altmintrelea acest ministru și pentru „Era Nouă“ care 
începuse la 1858 şi în Prusia. Venise adecă la tron, 
întâi ca regent, apoi ca rege, pe urmă ca Impărat, 
acel "Wilhelm I, cunoscut de toată lumea, mai cu 
seamă în urma războiului în contra Francezilor din 
1870—71. Indată după suirea lui pe tron, a venit la 
guvern cum se zicea atunci în Berlin „Era Nouă“, re- 
prezentată prin ministrul-prezident principele Anton 
«de Hohenzollern, tatăl Regelui nostru, ministrul de in- 
terne Schwerin, iar ministru de Culte şi instrucţiune 
publică ... acel ministru, sub care s'a caracterizat în- 
dată o eră ceva mai liberală prin modificarea faimoa- 
selor „Regulative şcolare“ ale predecesorului său Rau- 
mer ; acel ministru special, sub ale cărui auspicii s'a 
dat o nouă impulsiune şcoalelor reale din Prusia, des 

pre care he vorbea şi onor. d. Poni; acel ministru, 
care este cunoscut, de cei ce se ocupă ceva de politica 
modernă, cel puţin de surprinzătoarea desvoltare a Pru- 
siei sub Wilhelm I, şi cu al cărui nume sunt familia- 
rizaţi oamenii de cultură mai generală : acel ministru 
ge chiamă Bethmana-Hollweg. 

De câte ori nu am scris eu acel nume, fie numai în 
scrisorile către tatăl meu! De câte ori nu l-am citit 
în jurnale, în cărţi şi pe titlul cărţilor scrise de el! 
Căci este şi un autor cunoscut, este cunoscută cartea 
lui despre originea libertăţii municipale în Lombardia, 
cunoscută asemenea cartea lui despre „Creştinism şi 
arta plastică“. Dar chiar numai cine a călătorit de 
plăcere pe Rhin şi pe la Francfort pe Main, a putut 
vedea castelul Rheineck, care este al lui Bethmann- 
Hollweg, şi a trebuit să vadă, măcar în Baedeker, ce- 
lebra statuă a Ariadnei de Dannecker, expusă în casa 
părintească a lui Bethmann Hollweg. 

Aşa, d-lur senatori! Și când onor. d. Poni a venit 
să vö spue d-v. şi să-mi spue şi mie pe larg, ce în- 
semnează şi cum S'au desvoltat şcoalele reale în Pru- 
sia, și când a ajuns să vorbească în această materie 
şi de Bethmann-Hollweg şi când l-a numit Halweg, eu 
l-am întrerupt şi l-am rectificat Hollweg (o puteţi ve- 
dea şi în „Monitorul Oficial“), iar d-sa sa uitat în no- 
tițele d-sale scrise şi a constatat că e în adevăr Holl- 
weg Şi atunci a repetat acest nume, de astădată bine. 
Şi atunci mi-am zis: puţin familiarizat trebue să fie 
onor. d. Poni cu desvoltarea şcoalelor reale în Pru- 
sia, despre care totus ne vorbeşte, de vreme ce nici 
măcar numele acelui ministru marcant în această ches- 
tie nu-l ştie bine. 

Apoi, d-lor, ştiţi că s'a descoperit la Troia nişte an- 
tichităţi de cea mai mare importanţă pentru arheo- 
logi, în urma săpăturilor lui Schuhemann; prin ele a 
devenit celebru acest ‘Schliemann, care a scris mult 
asupra lor, numele luie în toate ziarele, în multe cărti. 
Dacă ar veni Gine-va să vë vorbească anume despre 
recentele săpături şi despre antichităţile descoperite la 

Troia-Hissarlic şi v'ar zice, că le-a descoperit unul nu- 
mit Schlomann şi nu Schliemann, ce idee aţi avea, des- 
pre competenţa lui în materie ? (Aplause). Ziceam dar 
că sub Bethmann-Hollweg, şi nu Halweg, onor, dle 
Poni, sa mai întins cercul de acţiune al şcoalelor reale 
în Prusia prin reorganizarea lor, 

Ce obiectează d. Poni ? Se leagă mai întâi de defi- 
niţia din proiectul de lege, face adică o chestie din 
specialitatea mea de pe catedră, din ştiinţa logicei. 
Proiectul de lege defineşte la art. 199: 

„Gimnaziile şi liceele clasice au scopul de a pregăti 
„tinerimea, pentru carierile practice şi pentru studiul 
„superior al ştiinţelor exacte.“ 

D. Poni ne spune, că împreunarea acestor două sco- 
puri, unul practic şi altul teoretic, este o „absolută 
„imposibilitate“, şi credea ne fi dovedit, „până la ultima 
„evidenţă, că gimnaziile reale din Germania nu urmă- 
„resc prepararea copiilor la carierile practice ale 
„vieţei.“ 

De unde a scos-o aceasta? Unde va fi cetit această 
notiţă onor. d. Poni? în ce carte superficială ? Că şcoa- 
lele reale din Germania urmăresc amândouă scopurile 
arătate şi că în deosebi prepară pe copii pentru carie- 
rele practice ale vieţei, aceasta vi se poate dovedi în- 
dată şi vam adus aici o dovadă autentică, fiind-că se 
mai pun ussmenea lucruri elementare în discuţie. Este 
cartea oficială a lui Wiese, fost consilier referent în 
ministerul cultelor de pe vremea lui Bethmann-Holl- 
weg, asupra învăţămintului secundar (superior) în 
Prusia („Das höhere Schulwesen in Preussen“, Berlin, 
1864) carte publicată din însărcinarea ministerului. Se 
întrebe d. Poni pe d. Sturdza, care o cunoaşte de si- 
gur. Acolo se arată (pag. 27) ca note caracteristice ale 
şcoalelor reale, că au să răspundă în prima linie 
anume la cerinţele carierelor practice ale vieţei (des 
Drakitschen Berufslebens), dar apoi să dea şi funda- 
mentele unei culturi umanitare. 

Şi fiind-că la noi nu este ca la Berlin sau la Paris, 
unde cine-va este înconjurat de o întreagă atmosferă 

de cultură, vrând nevrênd, unde acasă, la teatru, la 
conferinţe, în musee, pe stradă, la etajele librarilor 
vede şi aude opere de artă şi de ştiinţă, la noi am 
trebuit să relev în deosebi, pentru cultura umanitară, 
singura formă ce o avem astăzi, studiul superior al 
ştiinţelor, adică accesul la Universitate. Şi în Germa- 
nia absolventului şcoalei reale “superioare i se dă acum 
acces Ja facultăţi şi i se dă dreptul să obţină testimo- 
niu „pro facultate docendi“, după absolvirea facultăţii 
de ştiinţe şi aceea ce este la noi şcoala de poduri şi 
şosele. 

In cât priveşte statistica orelor de clasicism şi de 
realism pe care ne-u dat-o aşa de unilateral d. Poni de 
la „gimnaziele reale“ din Germania, ea este cu totul 
neexactă şi nepotrivită faţă cu materia în discuţie; 
căci evident, ceea ce numesc Germanii şcoale reale de 
ordinea a doua, şi acolo ca regulă nu veţi găsi nici un 
clasicism, ci numai un program de studii analog celui 
din proiectul de lege. 

Acum, d-lor, dacă m'am explicat îndestul asupra ten- 
denţei generale în înfiinţarea liceelor reale la noi în ţară, 
dacă v'am dovedit, că și definiţia şi scopul şi progra- 
mul lor este exact cel tipic şi ortodox din ţara de 
cultură, unde s'a desvoltat; mai bine acest învăţămînt; 
dacă d-v. aprobaţi că trebue să facă şi şcoala română 
o asemenea încercare: atunci vă rog să votaţi ceea ce 
este coprins din acest; punct de vedere în proiectul de 
lege. 

Dar timpul este prea înaintat, trebue să terminăm 
astăzi această importanta, dar obositoare discuţie, şi 
multe din observările ce aşi mai putea face asupra dis- 
cursului d-lui Poni, trebue să le las la o parte. Sunt 
însă dator să mai ating, fie numai în puţine cuvinte, 
o a doua chestie de control, precum şi întrebuinţarea 
profesorilor din învățămîntul superior la îmbunătăţirea 
şgcoalelor. Am căutat să întroduc ca mijloace de con- 
trol, pe lângă o mai bună precizare a acţiunii revizo- 
rilor, şi ceea ce lipsea în legea de la 1864: funcţio- 
narea inspectorilor şcolari, care remâne a se reglementa. 

Crede onor. Senat că în privinţa controlului trebue în- 
armat guvernul cu mai multă putere şi autoritate? 
Crede în ganeral asupra punctelor supuse discuţiei, că 
sunt ameliorări, întinderi sau resfrîngeri de făcut? Dar 
de ce este legea, supusă desbaterilor d-v.? Pentru ca să 
ne luminăm cu toţii, şi dacă aţi primit impresia din 
cele ce am zis şi pe cure am avut fericirea să constat 
că le-aţi ascultat cu luare aminte; dacă, zic, aţi primit 
impresia, că reforma propusă este sumpătată, meditată 
şi ţine seamă de împrejurările actuale ale ţării; atunci 
veţi avea uşor şi de mai nainte convingerea, că nu gu- 
vernul acesta se va da în lături de a primi or-ce altă 
modificare propusă de d-voastră, care se va arăta con- 
formă cu tendenţa generală a proiectului şi va fi mai 
bună decât, cea coprinsă în proiect. (Aplause). 

Cât pentru întrebuinţarea profesorilor superiori la 
îmbunătăţirea învăţămîntului şi a administraţiei lui, 
trebue să fim şi aci indulgenţi si să ţinem seamă de 
starea lucrurilor de astăzi, mai ales după cele spuse 
de onorabilul d-nul Poni. Vë aduceţi aminte de acea 
hază, zisă .de d-sa, colo sus de pe tribună, cu un deo- 
sebit accent, — şi fraza a avut efect, — când critica 
idea proiectului, că la o vacanţă de catedră universi- 
tară profesorii facultăţii respective se poată propune 
ministrului pe cel ce merită să o ocupe? Ferească 
D-zeu | zicea d-sa. „Eu :nsumi sunt profesor universi- 
„tar, profesor într'o facultate. Ei bine, d-lor, cred că aţi 
` „face serviciul cel mai r&u instrucției noastre superioare, 
„când aţi lăsa numirea profesorilor la alegerea facul- 
„tăţilor respective.“ (Apluuse). 

Aceste sunt cuvintele d-lui Poni, după „Monitor“. 
Lasă, ca şi aici nu e exact, căci proiectul dă consiliului 
profesoral numai dreptul de propunere; numirea o face 
ministru, care “şi reservă aprobarea, ear dacă nu aprobă, 
trebue să publice concurs. Dar fie cum zice d. Poni. 
Ce pot însemna cuvintele d-sale? 

Este vacantă o catedră de Universitate, de ex. de 
istorie sau de literatură română. Care este în Statul 
nostru cea mai înaltă expresie a ştiinţei istorică şi li- 

terare, atâta câtă este şi câtă se poate găsi la noi? 
Profesorii de la facultatea de litere. Avem ceva mai 
sus în Statul român în această privinţă ? Şi cândeste 
vorba ca să şe ştie, cine ar fi vrednic să ocupe o ca- 
tedră vacantă de istorie or de literatură la facultate, 
oare să nu fie capabili profesorii acestei celei mai înalte 
şcoli să propue măcar ministrului, după toate cuno- 
ştinţele lor de mişcare literară şi istorică în ţara noastră, 
cine s'a distins în aceste specialităţi încât să merite a 
o propune la Universitate? Ce? Nici pentru atâta 
lucru nu sunt capabili profesorii de la Universitate: a 
propune ministrului pe un coleg al lor? Dar la ce mai 
sunt atunci capabili acești profesori, dacă pentru 
aceasta nu sunt capabili, pentru acest simplu lucru! 
(Aplause). 

Şi pentru D-zeu, ce cale mai sigură în lume ai să 
găseşti care să-ţi arate, cine este capabil? In legea, de 
până acum este exclusiv numai concursul. In proiectul 
de reformă se prevede şi propunerea facultăţei şi con- 
cursul. Dar din cine se compune juriu! acestui concurs? 
Se trag la sorţi 4 profesori, cu decanul 5, ei formează, 
majoritatea. Dar aceştia sunt mai capabili? Dacă toţi 
împreună sunt incapabili, 4 traşi orbeşte la sorţi sunt 
mai capabili? Curios lucru! 

D-lor, profesorii de la facultate vor fi ca şi membrii 
consiliului perma nent de instrucţie, ca și profesorii 
secundari, ca şi institutorii gi învățătorii, adaog: ca şi 
miniștrii şi daţi-mi voe a zice: ca şi senatorii şi depu- 
taţii, toţi, într’o stare relativă a ţării întregi şi con- 
form cu ceea ce s'a putut obţine în împrejurările 
noastre până acum şi conform cu ceea ce se va mai 
putea imbunătăţi prin măsuri înțelepte sau prin forţa 
lucrurilor ca progres în viitor. 

Dacă aşa este starea învăţărnîntului public, după 
afirmarea onor. d-lui Poni, în cea mai înaltă treptă, 
la Universităţi, atunci veţi fi indulgenţi şi nu veţi pu- 
tea cere prea mult nici de la membri comitetului per- 
manent, căci tot dintre asemenea profesori sunt luaţi, 
nici de la consiliul general, nici de la inspectori, căci 

toţi sunt în aceasta corelaţiune necesară şi fatală, în 
care se află viața publică a unui stat. 

Am căutat să vă arăt, d-lor senatori, care sunt ideile 
sau mai bine direcţiile principale exprimate în proiectul 
de lege supus deliberării d-v. Proiectul cuprinde din 
convingere numai o reformă parţială şi nu o reformă 
totală sau radicală de la primul până la ultimul arti- 
col, şi nu vrea să aibă aface cu cele 200 amendamente, 
de care ne vorbea d. Poni. Căci dacă era cu putință 
ca, la 1874 şi 1875, opt sau nouă ani după aplicarea 
legii de Ja 1884, eu insumi să încerc o reformă întreagă 
a acestei legi, cred că azi, după 26 de ari, iu mai este 
prudent a se face această. Pentru ce? Pentru că în 
această materi& ai să lucrezi cu minţile oamenilor, cu 
dispoziţiile lor intelectuale, cu deprinderile oamenilor. 
Mai toate elementele acestei lucrări, profesori, institu- 
tori, directori, învăţători, scolari, funcţionarii din mi- 
nister sunt elemente vii, sunt oameni cari cu a lor in- 
teligeuţă intreagă şi cu ale lor simțiminte trebue să 
contribue la această operă. Deprinderea tutulor cu ca- 
drele mari ale unei legi, făcută nu acum câţi-va ani, 
ci întrodusă, susţinută, obişnuită de 26 de ani, aceasta 
este un lucru, de care trebue să ţii seamă, și nu este 
bine, fără o foarte imperioasă necesitate, a zdruncina 
totul din temelie şi a întroduce pe lângă reformele ce tre- 
bue să le întroduci, o inovaţie radicală, încât, să se 
desorienteze toată deprinderea de mai înainte, şi să 
nu ştie oamenii a doua zi, cum să mai lege firele din 
trecut şi de unde să înceapă, 

Este o vorbă foarte cuminte a celebrului istorie li- 
beral Macauley, care atribue siguranţa progresului în 
desvoltarea politică a Angliei mai ales faptului, că la 
or-ce moment dat inovaţiunile nu covirşeau suma in- 
stituţiilor şi deprinderilor celor vechi, ci se adaptau 
treptat la dispoziţiile oamenilor fără a împinge la o 
răsturnare violentă a tot ce fusese mai nainte. 

In aceste margini înţeleasă, reforma învăţămintului 
se impune astăzi ca o necesitate şi proiectul de lege 
caută să dea satisfacţie acestei necesități. 

El trebue întâi să prevadă în lege acele bune insti- 
tuții şcolare, care astăzi s'au desvoltat în afară de 
lege, unele chiar în contra legii. A spus-o aceasta d. 
Urechiă, nu o repet şi 6u mai pe larg. Să fie de ajuns 
dacă vă citez cazul şcoalelor primare urbane, care 
după legea din 1864 sunt cu trei clase şi cu trei in- 
stitutori, pe când în fapt pretutindinea la noi sunt cu 
patru cluse şi cu patru institutori. Această anomalie 
trebue să dispară odată. Şcoalele normale pentru pre- 
pararea învăţătorilor sătești, pentru institutori, . facul- 
tăţile de medicină cum s'au desvoltat astăzi, institu- 
tele gi laboratoriele, facultatea de teologie trebuesc in- 
troduse în organismul legii, de unde astăzi lipsesc. 
Numai faptul acesta al reintrării în legalitate ar 
fi suficient spre a vă recomanda luarea în conside- 
rare a unui asemenea proiect de lege, din care nume- 
roase articole coprind această simplă legalizare a fap- 
telor. 

A doua necesitate a cării îndestulare se încearcă, 
este sprijinirea şi lătirea_ învăţămintului rural prin mij- 
loacele de care v'am vorbit pe larg. 

A treia tendenţă principală a proiectului este întro- 
ducerea, şcoalelor reale, care să prepare o parte a ti- 
nerimii pentru noua noastră lucrare economică-indus- 
trială. 

A patra măsură generală în fine prevede un control 
de disciplină mai precizat, prin revizori şi prin crearea 
inspectoratelor superioare, decentralizând totdeodată 
unele lucrări de amănunte şi descărcând administraţia 
centrală şi consiliul permanent, pentru a'i face activi- 
tatea mai folositoare. 

lată, d-lor, în scurt coprinsul general al acestui 
proiect. 

Vi l-am expus cât am putut de clar în aceste pu- 
ţine ore. Nu 'mi mai rămâne decât să vă mulţumesc 
pentru extraordinara, pentru neobosita atenţie ce aţi 
acordat întregei discuţii. Sint fericit în deosebi că am 
avut onoarea şi că mi-aţi dat ocazia să pot arăta pe 
temeiul căror convingeri, in urma căror idei şi cu ce 

conştiinţă curată "mi-am permis a vă prezenta un pro- 
ject de reformă parțială a învățămîntului nostru pu- 
blic. (Aplause prelungite), 


Rezultatul final al lungilor desbateri este pri- 
mirea cu 52 voturi contra 50 a unei moţiuni de 
blam sub formă de amânare, pe care am citat-o 
la pes: 49. In urma acestui vot se retrage între- 
ter anmes „concentrat“. Vezi mai sus pag. 50 
gi 51. 


110. 


La adresă. Prerogativele Coroanei şi 
partidul liberal. 





(Şedinţa Camerei de la 6 Martie 1892) 





Ministerul din acel timp. 


Lascar Catargi, prezident şi interne. 
P. P. Carp, domenii. 

Al. Lahovari, externe, 

Men. Germani, finanţe. 

Al. Marghiloman, justiţie. 

General lacob Lahovari, răsboi. 

C. Olânescu, lucrări publice, 

Tache Ionescu, culte. 


La 18 Decemvrie 1891 se formase însfir- 
şit adevăratul minister al partidului conser- 
vator de atunci, iar în noul parlament, eşit 
din alegerile generale de la Fevruarie 1892, 
se complectează reprezentarea conformă a 
acestui partid prin alegerea d-lui G.Gr. Can- 
tacuzino de prezident al Senatului şi a d-lui 
General G. Manu de prezident al Camerei. 

Ultimele patru discursuri din volumul de 
îaţă, sint ţinute în Cameră cu ocazia adre- 

selor către Tron, redactate de autorul aces- 
tei publicări în decursul celor patru sesiuni 
ale importantei legislaturi conservatoare. 


T. Maiorescu, raportor. D-lor deputaţi, veţi 
aştepta de la raportorul comisiunii d-voastre să 
păzească el cel puţin regulamentul Camerei în 
această desbatere. 

Suntem la discuţia pe aliniate, discuţie spe- 
cială, şi-mi pare rău că din interesanta vorbire 
a d-lui Poenaru-Bordea trebue să më mărginesc 
a răspunde la ceea ce stă în raport cu obiectul 
în discuţie, şi prin urmare nu voi răspunde nici 
la explicările personale, nici la vechea ceartă 
asupra valorii partidelor opuse, căci aceste des- 
bateri s'au terminat cu închiderea discuţiei ge- 
nerale, 

Aliniatul I-iu al proiectului de adresă este con- 
stituţionaliceşte obişnuitul omagiu ce'l aduce Ca- 
mera Coroanei. 

Onor. d. Bordea a găsit o cam îndepărtată 
legătură între acest aliniat şi chestia preroga- 
tivei constituţionale a Coroanei, şi a repus pen- 
tru a nu ştiu câtea oară această chestie în des- 
baterile noastre. 

Trebue însă să fim recunoscători d-lui Bordea, 
fiindcă ne-a transportat într'o epocă mai fericită 
pentru mulţi din noi, adecă în vremea când 
eram mult mai tineri, în epoca juvenilă a ca- 
rierei noastre parlamentare, când veneam cu co- 
mentatori, cu volume întregi de cărţi asupra 
Constituţiunii şi ne citeam unii altora, ce a zis 
cutare sau cutare autor, ce a zis Benjamin Con- 

stant, ce a zis John Stuart Mill; ce a zis un 
neamţ, ce a zis un francez sau un englez des- 
pre Constituţie în genere, şi o aplicăm bine-rău 
la Constituţia noastră. 

Cu vreme deprinzendu-ne noi cu toţii cu Con- 
stituţia noastră, dispăruse acest obicei şi înţele- 
sesem fie-care fără comentatori străini ce este 
pactul nostru fundamental. 

D. Poenaru-Bordea. D-l Carp mi-a cerut 
säi dau un autor. 

Titu Maiorescu, raportor. Dar nu în dis- 
cuţia publică a Camerei: D-l Poenaru-Bordea 
ne-a citit din John Stuart Mill „Sistemul repre- 
zentativ“. Să'mi permiteţi a spune că aplicarea 
ce a făcut-o d. Bordea pasagiului din Mill, o 
cred greşită, şi înțelesul ce i-a dat nu este 
exact. 

John Stuart Mill, model de interpretator ultra- 
liberal al sistemului reprezentativ, în pasagiul 
citat zice : idealul unei forme de guvern ar fi 
hotărirea şi conlucrarea directă a cetăţenilor la 
chestiile importante, o efectivă suveranitate a 
naţiunii. 

Sistemul reprezentativ se aplică şi la repu- 
blică, ca şi la monarhie. 

Este un sistem reprezentativ în republica svi- 
ţerană şi acolo în mare parte idealul lui Mill 
este realizat. Prin plebiscit se hotărăşte de către 
toţi cetăţenii alegători asupra chestiilor impor- 
tante, chiar şi finanţiare. Aţi citit mai zilele 
trecute, că acolo, pentru rescumpărare de drum 
de fier s'a făcut vot plebiscitar, şi majoritatea 
a fost în contra... Aţi citit, că un reprezen- 

tant al guvernului confederaţiunii şi-a dat demi- 
sia în urma acestui vot. Insă acelaş Stuart Milt 
spune că aplicarea acestui ideal se cuvine să 
varieze după state şi că sunt multe state, cari 
au trebuit să introducă o serie de temperări în 
exercitarea suveranităţii naţionale. 

Ce caută acel pasaj ideal din Stuart Mill faţă 
cu Constituţia concretă română, când Consti- 
tuia noastră este una dintre acele, vnde nu- 
mai prin delegaţie se exercită suveranitatea na- 
țiunii ? 

Articolul 31 din Constituţie, foarte important 
în aplicarea lui, zice: toate puterile Ştatului 
emană de la naţiune; dar națiunea nu le exer- 
cită decât prin delegaţie în modul arătat în Con- 
stituţie. 

Ce e drept, Regele nostru ca Domn al Româ- 
niei a fost ales plebiscitar, va să zică originea 
înfiinţării dinastiei noastre este plebiscitară. După 
plebiscit însă, au venit reprezentanţii naţiunii şi 
au făcut o Constituţie în care s'a părăsit idea- 
lul plebiscitar şi din contră s'a pus principiul 
delegaţiunilor, cari singure reprezentă în cercul 
atribuit, lor suveranitatea naţiunii, şi astfel s'a, 
făcut împărţirea în trei puteri, şi în fruntea lor 
Coroana. Limitându-se drepturile şi datoriile fie- 
cării puteri a Statului ca expresie a suverani- 
tăţii naţionale, Coroanei i s'au dat certe prero- 
gative. Intre acestea s'a zis: Domnitorul e in- 
violabil; numai miniştrii sunt r&spunzători. 
Aceasta, însemneuză : în atribuţiile date lui de 
Constituţie, Regele reprezentă suveranitatea na- 
ţională, şi fiindcă aceasta este inviolabilă, El este 

inviolabil. Fiind aşa, este oare constituţional cu 
putinţă a se aduce în discuţia unui organ con- 
stituţional, precum e Camera, acţiunea or res- 
ponsabilitatea Coroanei ? Nici odată. Suntem de 
acord până aci, 

D. I. P. Bordea. D. Catargi a adus-o. 

T. Maiorescu. Nici de cum. Precum citatul 
d-voastră din Mill nu se nemerea cu Constituţia, 
noastră, după chiar Mill, asemenea citaţia d-voas- 
tră din vre-o hârtie afişată nu se nemereşte cu 
cazul care e în discuţie. Voi dovedi-o îndată. 

Avem libertatea întrunirilor şi libertatea pre- 
sei înscrisă în Constituţie. E la noi, în fapt, pe o 
scară foarte întinsă încuibată deprinderea ca presa 
să întroducă în discuţie şi prerogativele Coroa- 
nei, şi chestia de ceea ce face şi ce ar trebui 
sa facă Regele. S'a obişnuit la noi de vr'un gu- 
vern cu minte, afară de un moment de eclipsă 
al guvernului liberal, darea în judecată a jurna- 
liştilor pentru atacuri contra Coroanei? Nu s'a 
obişnuit. Pe d. Panu l-aţi dat d-voastră libe- 
ralii în judecată. R&u aţi făcut. Sunt convins că 
cel d'intâi, care a fost nemulțumit de această 
dare în judecată, a fost însuş Regele. Asemenea 
sunt convins, că nici odată un guvern conser- 
vator nu va mai da în judecată pe jurnalişti. 
Am găsit din parte-mi nefericită şi acea reformă 
constituţională, din 1884 care a eximat Coroana 
din libertatea presei obişnuite, şi a trimes ata- 
carea ei înaintea tribunalelor ordinare, în loc să 
o lase juraţilor. Dar şi aceasta e operă național- 
liberală. (Aplause), 

Acum ce voeşte onor. d. Poenaru:Bordea? Ca 

deprinderile presei libere şi uneori licenţioase, 
cum e a noastră, ca deprinderile unui tempera- 
ment viu, ca al rasej-latine, din întrunirile pu- 
blice, să se admită într'un organ legal consti- 
tuit precum e Camera, şi pe aceeaş scară? 

Adică ce? Dacă în focul unei opoziții, care 
poate era ajunsă până la desperare, într'un 
afiş sau într'o întrunire publică a discutat ci- 
neva, fie d. Catargi, fie d. Lahovari, fie d. Di- 
mitrie Brătianu, ca oameni privaţi, prerogativele 
Coroanei, aşa cum se discută într'o ţară liberă 
cu o presă şi întruniri libere, oare ar fi permis 
ca în această Cameră — organ legal şi primul 
organ care reprezentă sistemul constituţional, 
conform legii noastre fundamentale, — ar fi per- 
mis ca prezidentul acestei Camere să admită şi 
în discuţiile Adunării acelaş ton, aceeaş desle- 
gare de limbagiu? Aceasta e idealul de consti- 
tuţionalism al lui John Stuart Mill? 

D. I. Poenaru-Bordea. Cer cuvintul ca să 
explic ce am voit să zic. 

T. Maiorescu. Dar ce să mai explicaţi? De 
ce legaţi ceea ce vorbiţi d-voastră cu procederea 
d-lui prezident al Camerei? D. prezident al 
Camerei, când d. Stoicescu a pus în discuţie 
prerogativa Coroanei şi acţiunea acestei prero- 
gative în cazul dat al disolvării Camerilor ante- 
rioare, l-a întrerupt spunendu'i: nu puneţi în 
discuţie actele Regelui, prescrise in virtutea Con- 
stituţiei. Avea dreptate prezidentul Camerei ? 
John Stuart Mill i-ar da dreptate? Da. Şi inter- 
pretarea d-voastră că de oare-ce se zice ceva 
pe un afipt de pe stradă, or prin jurnale or în 

întrunire publică, prezidentul unei Camere ar 
trebui să admită că tot ce se zice acolo, să se 
zică şi în Cameră, aceasta e o erezie parlamen- 
tară. (Aplause). 

Foarte bine dar a făcut d. prezident al Ca- 
merei că n'a tolerat aceasta, şi bine face că nu 
tolerează. Dar, dlor, se poate ca în decursul 
desvoltării vieţii noastre publice să găsim că e 
o preponderanţă prea mare de putere: fie în 
puterea executivă, fie în puterea Coroanei, fie 
în puterea legislativă or în cea judiciară, şi că 
ar trebui să revină din nou în discuţie echili- 
brul puterilor. 

Se poate. Atunci veţi cere o reformă consti- 
tuţională, dacă d-voastră vi se pare că dreptu- 
rile Coroanei indiscutabil înscrise în Constituţie, 
fie dreptul Regelui de a disolva or când sau de 
a-şi alege miniştri sau de a proroga Camerile, 
trebuesc revizuite. 

In adevăr, d-lor, se pot imagina Constituţii 
în cari să se zică de exemplu: cu acelaş mi- 
nistru de interne să nu se poată disolva de 
două ori Camera, sau să se suprime dreptul de 
prorogare a Camerilor, sau alte rezerve. 

Toate aceste idei se pot agita şi discuta în 
teorie. Insă, onor. d-le Poenaru, ce partid inte- 
ligent aţi fost d-voastră, care aţi avut puterea, 
aş putea zice aproape a-tot-puternicia vro 12 
ani în ţara aceasta, o majoritate fără indoială 
covirşitoare, încrederea Coroanei, splendoarea 
unui r&sboi victorios care era al ţării întregi, 
dar pe care jurnalele d-voastră îl cam exploatau 
numai în favoarea d-voastră (aplause), şi în 

această situaţie d-voastră aţi început o reformă 
constituţională, pe care noi conservatorii o com- 
păteam din capul locului, ca un act care în loc 
să dea, ţării ceea ce îi trebuia, îi da discuţii ste- 
rile, dar care d-voastră ați stăruit să o faceţi 
singuri şi unilateral; ce partid inteligent şi pre- 
vëzětor era. acela, care — revizuind astfel pactul 
fundamental al ţării, — a păstrat aceste drep- 
turi ale Coroanei şi a alcătuit operaţiile electo- 
rale şi a format colegiile electorale şi a asigurat; 
adevărata expresie a ţării în Camere şi adevă- 
rata delegaţie a suveranităţii naţionale, aşa cum 
sint astăzi în Constituţia datată de la 1884, 
cum a înțeles, neturburaţi de nimeni, respin- 
gend toate amendamentele opoziţiei. 

Şi acum, la prima cădere de la guvern a 
partidului d-voastră, acum când se încearcă va- 
loarea unei Constituţii, care garantează liberta- 
tea tutulor, cel d'intâi strigăt al d-voastră este: 
Camera nu este expresia ţării. (Aplause). 

Regele de şi este scris in Constituţie că poate 
proroga o Cameră, şi de şi este scris în Con- 
`- stituţie că poate disolva o Cameră şi poate 
numi un minister, şi de şi este scris în 
Constituţie că nu este răspunzător, ci nu- 
mai miniştrii sunt răspunzători; Regele este 
răspunzător, réu a uzat de această prerogativă. 

D. I. Poenaru-Bordea. Am zis cam larg. 

T. Maiorescu. Şi cine are să vë crează? 
Cine vě poate recunoaşte dreptul la aceste 
strigăte ? 

Acum 8 sau 9 ani, când aveaţi în mijlocul 
d-voastră pe cine? pe un C. A. Rosetti, când 

aveaţi în mijlocul d-voastră pe un Ioan Bră- 
tianu, când aveaţi pe un Mihail Kogălniceanu, 
aşa aţi alcătuit libertăţile publice şi drepturile 
Coroanei. Şi după ce au murit aceştia trei, din 
ale căror lupte de idei a rezultat actuala Con- 
stituție revizuită, să vie după de abia 8 ani, 
nu după 80 de ani, să vie să ni sə strige că 
nu este garantată libera expresie a ţării, şi să 
vie cine? să veniţi d-voastră, epigonii | (Aplause 
prelungite). 

Dar cine să vë mai creadă, d-lor? 

Prin urmare Regele îşi exercită prerogativa 
sa conform Constituţiei revizuite exclusiv nu- 
mai de partidul liberal, aşa cum a înţeles acest 
partid revizuirea atunci când era în floarea acti- 
vităţii şi a puterii sale. 

Camera este aleasă conform legii electorale 
şi după drepturile asigurate şi garantate ale 
suveranităţii naţionale, aşa cum aţi ştiut să le 
garantaţi mai bine în revizuirea de la 1884; 
Camerile anterioare au fost prorogate şi apoi di- 
solvate de Rege, aşa cum avea dreptul să o 
facă după prerogativa ce i-aţi recunoscut-o for- 
mal în Constituţie, şi în această privinţă este 
în drept inviolabil şi inatacabil. 

Prin urmare ne aflăm într'o situaţie absolut 
legală şi constituţional corectă. Sintem adev&- 
rata expresie a ţării, şi noi o delegaţiune a 
suveranităţii naţionale, şi aceasta mai ales în 
faţa partidului naţional-liberal, a cărui operă 
este revizuirea Constituţiei de la 1884, pe baza 
căreia sîntem aici aşa, cum sintem. (Aplause pre- 
lungite). 


1il. 


La adresă. Pentru Lascar Catargi şi contra 
manifestului național-liberal de la Iaşi. 


(Şedinţa Camerei de la 26 Noemvrie 1892) 


După încetarea din viaţă a fraţilor Ioan 
şi Dimitrie Brătianu, se proclamase în 8 
Noemvrie 1892 la un banchet din Iaşi d. 
Dimitrie A. Sturdza şef al partidului naţio- 
nal-liberal (vezi pag. 86) şi în această cali- 
tate d-sa publicase îndată un manifest al 
partidului, în care — după obicei — întrodu- 
sese o lungă expunere istorică, plină de ata- 
curi încontra adversarilor. Ca un răspuns 
la acest act politic, adresa Camerei menţio- 
nează pe prezidentul consiliului de miniştri 
(Lascar Catargi) printre cei ce reprezentau 
încrederea naţiunii în divanurile ad-hoc, iar 
la discuţia generală, autorul acestei publi- 
cări şi al acelei adrese, critică manifestul 
de la Iaşi. Reproducem aici atât adresa cât; 
şi discursul ţinut pentru susţinerea ei. 


Sire, 


Adunarea deputaţilor, începând a doua se- 
siune ordinară, este cu deosebire fericită de 

a aduce Majestății Tale expresia devotamen- 
tului şi recunoştinţei sale. 

Căsătoria apropiată a Moştenitorului Tro- 
nului cu o Princesă din ilustra Casă a Ma- 
rei Britanii şi Irlandei a produs în întreaga 

ară cel mai adânc simţimint de bucurie. 

Sunt acum 35 de ani de când ţara, prin 
organul celor ce în Divanurile ad-hoc re- 
prezentau încrederea şi viitorul Națiunii şi 
printre cari se afla şi actualul prezident al 
consiliului de miniştri, a pus, drept una din 
condiţiile fundamentale pentru regenerarea 
ei, ca să fie condusă de un Domnitor ales 
dintr'o Dinastie a Europei cu asigurarea 
moștenirii Tronului. 

Astăzi, când o nouă generaţie privește 
cu mândrie la progresul României de atunci 
încoace ; când, prin îndelunga și înțeleapta 
cârmuire a Majestăţei Tale, Regatul nostru 
constituţional se vede aşezat pe trainice te- 
melii alături cu celelalte State de cultură, 
europeană, Majestatea Ta, prin asigurarea 
succesiunii, dai o nouă consfinţire statorni- 
celor aspirații naţionale. 

Tinăra Princesă care, venind în noua Sa 
patrie, contribueşte astfel la îndeplinirea 
dorințelor Ţărei, poate fi de mai nainte în- 
credinţată de iubirea tululor Românilor. 


Primirea, strălucită ce s'au făcut Majes- 
tăţei Tale la Curțile din Londra şi din Viena 
este o dovadă mai mult pentru bunele re- 
laţii ce le are Statul român cu marile Pu- 
teri străine. Aceste relaţii sunt un rezultat 
al politicei de pace şi de ordine ce stăruim 
a o urma fără şovâire, dar şi fără provo- 
care, ocupați, precum suntem, de progresul 
liniştit și constant al Ţării în toate ramu- 
rile ei de activitate. 

Este aceeaş politică pe care guvernul Ma- 
jestăţei Tale a afirmat-o în modul cel mai 
corect şi în conflictul ce Regatul Greciei a 
crezut de cuviinţă să-l producă cu prilejul 
unui proces privat, a cărui deslegare este 
evident, de competenţa instanţelor judecă- 
toreşti, 

Intru păzirea acestei politice generale, atât 
în chestii importante cât şi în incidente se- 
cundare, guvernul este sprijinit de Naţiu- 
nea, întreagă, 


Sire, 


Situaţia solidă a finanțelor Ţării este un 
fapt de cea mai mare însemnătate, cu a 
cărei constatare suntem deprinşi de câţi-va 
ani, Creşterea continuă a veniturilor statu- 
lui, excedentele rămase în acest an la dis- 
poziţia tesaurului, echilibrarea bugetului 
pe exerciţiul viitor cu mijloacele strict nor- 
male, fără impozite noue şi fără resurse 
extraordinare, ne dau putinţa de a realiza 
îmbunătățirile necesare la diferitele servicii 
publice ale statului în proporţie cu desvol- 
tarea firească a avuţiei ării. 

Vom examina cu scrupulositate proiec- 
tele de Jegi ce ni le anunţă Mesagiul Ma- 
jestăţii Tale. Ele continuă opera de re- 
forme bine chibzuite, a căror realizare con- 
stitue principala misiune pentru care am 
fost aleşi, 


Sire, 


Fericitele auspicii, sub care se deschide 
actuula noastră sesiune, ne vor fi un în- 
demn mai mult pentru a lucra cu toţii fără 
preget la prosperarea Romaniei, 

SA trăiţi Majestate ! 
Trăiască Majestatea Sa Regina! 
Trăiască Moştenitorul Tronului împreună 
cu Alteța Sa Regală Principesa Maria! 
Raportor, 7, Maiorescu, 


D-lor Deputaţi, primesc învitarea onorabilului 
meu preopinent, d. Stolojan, de a vorbi, mai 
ales cu acest prilej, fără pasiune şi fără vio- 
lenţă. Foarte rece şi, pe cât va fi în putinţa 
mea omenească, nepărtinitor, voi să r&spund la 
observările ce s'au făcut în contra proiectului 
de Adresă, asupra paragrafului 1, aşa cum este 
scris. 

Prima observare, care prin chiar felul ei nu 
provoacă pasiunea, era a onor. d. Stoicescu, 
D-sa a relevat o disproporţie în redactarea Adre- 
sei, că adecă paragraful 1 ar fi mai lung, iar 
paragraful 3, care vorbeşte de proiectele de 
lege anunţate de guvern în Mesagiu, ar fi prea 
scurt. 

In adevăr, onor. d-le Stoicescu, această re- 
dacţie este intenţionată. Noi dorim, precum am 
încercat-o şi în sesiunea trecută, să introducem 
precedentul constituţional parlamentar de a scuti 
Adresa de discuţii sterile, dea o reduce în timp 
normal la un act de curtenie din partea Parla- 
mentului către Suveran. 

Din partea guvernului credem că este nece- 
sar ca în Mesagiu să se indice cu deamănuntul 
proiectele de legi ce se vor supune desbateri- 
lor noastre ca un program de lucrări al sesiunii, 
şi Adresa noastră trebue sa ia act de indepli- 
nirea acestei datorii ministeriale. 

Aceasta o şi face actualul proiect de Adresă, 
însă o face cât se poate de scurt. Căci însăş des- 
batarea asupra proiectelor de legi nu se poate 
face cu folos de cât atunci când va veni fie-care 
în întregimea sa la ordinea zilei; iar cazurile 
izolate ce ar fi de relevat asupra administra- 
ţiei guvernului, se supun mai practic discuţiei 
şi controlului Camerei prin interpelări. 

Cred dar că este bine, ca un precedent de 
urmat pentru toate Camerile şi toate partidele, 
ca să facem cu ocazia Adresei mai întâi un act 
de politeţă către Tron, apoi o constatare a si- 
tuaţiei generale a politicei Ţării; dar în pri- 
vinţa proiectelor de legi anunţate în Mesagiu 
să ne mărginim a lua act de anunţarea lor 
fără a ne pierde vremea cu discuţii sterile, 

A doua observare făcută de d. Stolojan mai 
ascuns şi de d. Stoicescu direct, este: de ce s'a 
citat persoana d-lui ministru prezident, Lascar 
Catargi, în legătură cu evenimentul îmbucură- 
tor pentru toată ţara, care dă o consfinţire mai 
mult vechilor aspirații naţionale, cu apropiata că- 
sătorie a Moştenitorului Coroanei? 

Fireşte că şi această relevare a fost intro- 
dusă intenţionat în proiectul de faţă. Era forma 
ce raportorul comisii d-v. de Adresă — cred intru 
aceasta reprezentant fidel al majorităţii Came- 
rei — a găsit-o potrivită pentru ca să se resta- 
bilească adevărul istoric în contra unui mani- 
fest politic, care s'a produs în urmă, care, — 
ce e drept — nu s'a produs aci în Cameră, dar 
care, fiind caracteristic pentru actuala situaţie 
politică generală în lăuntrul ţării, credem că se 

cuvenea să fie adus în discuția generală e Adre- 
sei. Manifestul este aşa numitul program al par- 
tidului național-liberal, citit la Iaşi de onor. d. 
Dimitrie Sturdza, dacă nu mă înşel (căci sigu- 
ranţa deplină nu am putut dobindi): şeful actual 
al întregului partid naţional-liberal. L-am citit 
reprodus în Voința Naţională, organul parti- 
dului. 

D-lor, când într'un stat constituţional este la 
guvern un partid politic, acţiunea celui-l'alt par- 
tid trebue urmărită cu toată atenţia ce se cu- 
vine unui factor complementar al vieţei consti- 
tuţionale. 

Am citit cu cea mai mare luare aminte pro- 
gramul naţional-libera]. Se poate constata în- 
dată că, din multele coloane care umple acest 
număr de ziar, cea mai mare parte este consa- 
crată unei introduceri istorice, unui fel de înte- 
meiere prealabilă a amănuntelor legislative, cari 
vin pe urmă ca program politic de partid. 

Acea naraţiune a evenimentelor noastre isto- 
rice contimporane dă loc la următoarea primă 
obiecţiune din partea unui cititor nepărtinitor. 

Ca să nu fie vorba de eroare, vă voi citi câte-va 
pasage caracteristice din chiar textul manifes- 
tului. 

„Clasa privilegiată deveni un corp corupt şi 
„putred, ignorant şi leneş, fără tradiţii şi fără 
„aspirații naţionale, trăind din intrigi şi jafuri, 
„din înjosirea poporului şi din înjosirea ei 
„proprie.“ 

Apoi zice Manifestul, că în contra acestei 
clase corupte partidul liberal-naţional a cucerit, 


71168, Vol, IV, 37 

toate libertăţile poporului, şi continuă în contra 
conservatorilor de astăzi : „Luptând în contra 
„reformelor, care au schimbat cu desăvirşire sta- 
„rea internă şi externă a statului român, ne- 
„îndrăznind să inscrie pe programul lor reinfi- 
„inţarea guvernului oligarhic, vechii privilegiați 
„botezându-se ca conservatori, se trudesc să 
„ajungă pe o altă cale la scopul lor final.., 
„Numele le este nou, faptele le sunt vechi; 
„iar acţiunea lor constantă dovedeşte, că una 
„sunt vechii privilegiați şi noii conservatori.“ 

Aşa, dar, după părerea manifestului partidului 
naţional-liberal, astăzi constituit la întrunirea 
de la Iaşi, chiar acest fapt că avem un stat con- 
stituţional este o cucerire exclusivă a partidului 
naţional-liberal. Căci partidul conservator este 
tot, vechia clasă a privilegiaţilor, ce n'a contri- 
buit întru nimic la propăşirea poporului, el vo- 
eşte şi astăzi să readucă starea de atunci a 
decadenţei de sub fanarioți. Numai partidul na- 
ţional-liberal corespunde cu aspiraţia legitimă a 
poporului român în statul modern constitu- 
tional. 

Dacă ar fi aşa, dlor naționali-liberali, atunci 
aş întreba, în hipotesa d-voastră, ce operă ați 
făcut d-voastră? 

Suntem cu toţii de acord că esenţa statului 
constituţional este următoarea: Capul statului 
ca, reprezentant al suveranităţii naţionale, cum 
este la noi, este inviolabil şi neresponsabil. Aţi 
înscris aceasta anume în constituţie? Da! Co- 
rolar : Responsabili sunt miniştri, cari funcţio- 
pează ca o reprezentanţă a majorităţii parla- 

mentului, care majoritate a eşit din alegeri 
libere ale poporului. 

Dar atunci, dacă numai miniştrii sunt res- 
ponsabili, cum se schimbă situaţia politică, când 
miniştrii n'au înţeles sau nu mai înţeleg bine in- 
teresele poporului, când miniştrii au comis o 
greşală, când miniştrii s'au aruncat într'o di- 
recţie care nu mai r&spunde trebuinţelor mo- 
mentului, atunci ce se întimplă şi ce însem- 
nează, că ei sunt responsabili ? 

Atunci este de princip în sistemul constitu- 
ional că acei miniştri singuri responsabili, re- 
prezentând acea majoritate, care reprezentă acel 
partid, trebue să se retragă în asemenea împre- 
jurări, să fie poate şi traşi la răspundere ca o 
consecinţă, extremă dar în or-ce caz să vie in 
iocul lor alţi miniştri, ceea ce însemnează re- 
prezentanţa altei majorităţi, adică a altui partid. 

De unde rezultă că este de esenţa, de mă- 
duva sistemului constituţional ca să fie cel puţin 
două, partide care să alterneze la putere după 
necesităţile ţărei. 

Este un adevăr banal ce vi-l spui aici despre 
esenţa acestui constituţionalism. Nimeni nu-l 
contestă. Aşa s'a practicat, s'au înfiinţat lucru- 
rile in statul de unde s'a luat sistemul, în An- 
glia; aşa s'a practicat şi în Belgia, stat conti- 
nental mai aproape de noi, de unde am imitat 
mai direct şi sistemul nostru. 

Aceasta, fiind esenţa sistemului constituţional, 
dacă — în hipoteza manifestului — partidul libe- 
ral-naţional, care singur a reprezentat aspiraţiile 
poporului, a voit, în momentul când am eşit de 

sub protectoratul ruso-turcesc, să dea statului 
român forma care corespundea mai bine trebu- 
inţelor şi progresului lui, şi dacă, după hipoteza 
d-voastre, în acel moment, ca şi astăzi, nu 
exista alt partid patriotic decât partidul naţio- 
nal-liberal, şi nici astăzi nu există un alt partid 
pentru binele ţării, căci celălalt partid, adecă cel 
conservator, ar fi corupt, retrograă, călcator de 
legi, duşman al progresului poporului : atunci ce 
absurditate aţi făcut d-voastre de aţi dat aces- 
tei ţări forma constituţională ? (Aplause). 

Dacă ar fi cum zice manifestul, atunci am fi 
fost şi am fi şi astăzi incapabili de forma con- 
stituţională. Atunci trebuia să introduceţi (şi 
dacă n'aţi făcut-o, aţi păcătuit în contra duhului 
sfint al naţiunii), trebuia să introduceţi sau o 
formă de despotism democratic, imaginabil în- 
trun stat începător, sau o formă republicană, 
sau or-care altă formă, dar forma constituţio- 
nală nici odată! Căci este absurd a vorbi de 
forma constituţională, când nu ai cel puţin dou& 
partide legitime de venire la guvern. 

Aşa este? — Nimeni nu më contrazice. 

Atunci ce însemnează programul d-voastră de 
la laşi ca introducere istorică pentru 1892 ? Co- 
miteţi naivitatea de a vorbi în numele statului 
român constituţional şi tăgăduiţi legitimitatea. 
altui partid faţă cu d-voastră? Dar aceasta este 
o copilărie constituţională. (Aplause). 

Dar ia să vedem acum: tot aşa au cugetat 
întemeietorii partidului d-voastră ?. Aşa s'a ză- 
mislit forma constituţională la noi, cum vë con- 

vine să o spuneţi acum la întrunirea d-voastră 
de la laşi? 

In momentul, când se pregătea atmosfera din 
care a eşit Constituţia de la 1866, în sesiunea 
de la 1863—64, când vorbea loan Brătianu 
asupra unui punct analog cu acela pe care îl 
discutăm acum, se exprimă astfel: „D-l Ver- 
nescu a mers mai departe“..., întrerup lectura : 
Am aflat astăzi cu bucurie, că d. Vernescu re- 
intră în numărul d-voastră : dignus este intrare ! 
— „D. Vernescu“, zice d. Brătianu, „a mers mai 
„departe. A zis că nu e mijloc de a îndrepta 
„corupţia ce ne-a lăsat trecutul, pe care d-lui 
„l-a blăstemat pe tot. Să-mi dea voie a protesta. 
„Am părinţi şi moşi cari au trăit în acel tre- 
„cut. Recunosc că au făcut greşeli, însă luptăm 
„de 20 de ani ca să spălăm memoria lor, să o 
„facem să se împace cu națiunea. Nu voim a-i 
„blestema pentru ca mulţi dintr'înşii au plătit 
„cu capul lor aceia ce avem astăzi. Ei, d-lor, 
„să nu mergem mai departe ! Cine ne-a impins 
„pe calea de progres pe care ne aflăm? Este 
„omul acela înaintea căruia, când îl vede tre- 
„când pe uliţă, tot Românul este dator a-şi des- 
„coperi capul şi a se închina, Câmpineanu ; este 
„Grigori Cantacuzino şi alţii. Imi pare r&u că 
„d. Oteteleşanu este aici, căci aş fi avut a zice 
„ceva şi de d-lui, nu voi insă să-i pară că aş 
„voi a-l măguli. Mai sunt şi Văcăreştii, Crețu- 
„leştii, Cantacuzineştii, Goleştii, care au luptat 
„20 de ani pe astă cale, şi străbunii lor nu 
„trebuesc să fie blestemaţi.“ 

Dacă aşa a cugetat Brătianu, atunci el şi Ro- 

setti şi Goleştii au avut dreptate să lucreze îm- 
preună cu ceilalți la înființarea regimului con- 
stituțional de la 1866, căci existau în adevăr 
elementele a două partide. Căci încă odată: 
dacă nu ar fi fost așa, atunci a fost absurdă, 
nemernică toată lucrarea lor de atunci încoace, 
Şi fiindcă Brătianu spune că a fost legitimă, 
daţi-mi voie să-l cred mai curând pe el şi sä 
nu pun nici un preţ pe afirmarea contrarie a 
Vladimireştilor de azi. (Aplause, ilaritate). 

Trebue să fi fost în amîndouë partidele capi 
conducători de valoare patriotică şi trebue, 
fiindcă ne-am întărit ca stat constituţional, să 
fi contribuit amîndouë partidele prin actele lor, 
esenţial, la progresul în care ne aflăm, nu se 
poate altfel. 

Aşa dar, fiindcă premisele istorice ale mani- 
festului naţional-liberal de la Iaşi, dacă ar fi 
adevărate, ar duce la o concluzie absurdă și 
fiindcă d-voastră aici nu admiteţi această con- 
cluzie absurdă, trebue ca premisele cuprinse în 
manifestat să fie falşe. 

Trebue să fie în modul de a povesti faptele 
o eroare fundamentală în constatări. Această 
eroare fundamentală am voit să o ating prin 
simpla menționare a actualului Ministru-Prezident 
printre cei ce au lucrat în Divanul ad-hoc la 
formularea dorințelor naţionale. 

Ce zic acum d-nii Stoicescu şi Stolojan în con- 
tra acestui aliniat al proiectului de Adresă, în 
contra acestei amintiri? D-lor fac un proces de 
intenţii şi zic că d. Lascar Catargi nu poate să 
fi fost în cuget curat pentru idea unui Domn 

dintr'o casă suverană a Europei, fiind-că a fost 
insuş pretendent la Domnie. Fireşte când faci 
un fals... pardon, să întrebuinţez un termen 
moderat, când faci o eroare involuntară asupra 
istoriei ţărei, eroarea trebue să fie prezentată 
sub oare-care aparenţă așa ca să poată trece. 
Nu poţi să spui aşa din manifestul național- 
liberal un fel de tropos în prezentarea neadevă- 
rului, tropos ce pare a fi o rămăşiţă din acele 
timpuri fanariote, în contra cărora vă ridicaţi. 
Insuş faptul, că d. Lascar Catargi-a luat parte 
la lucrările Divanului ad-hoc de la 1857, e in- 
contestabil. 

Există un soiu de dovadă în publicaţiunea în- 
titulată: „Acte şi documente relative la Istoria 
Renaşterei României“, făcută de însuş d. Dim. 
Sturdza. In asemenea lucrări e cel mai mare 
merit al d-lui Dimitrie Sturdza, un eminent cu- 
legător de documente, un bun numismatic, un 
admirabi] secretar de Academie (ilaritate, aplause). 
Volumul al 5-lea al meritoasei publicaţii citate 
arată, după o foae din Iaşi de la 1857, luna Oc- 
tomvrie, pe toţi membrii aleşi ai Divanului ad- 
hoc al Moldovei. Şi după minunatul fel al d-lui 
Sturdza, aşa de exact în lucrurile mici, se arată 
şi câţi au fost alegătorii fie-cărui membru şi 
câte voturi a întrunit fie-care din membrii aleşi 
ai acelui Divan ad-hoc; lipseşte numai din acel 
volum V al publicaţiei însuş actul Divanului ad- 
hoc în care stau formulate memorabilele 5 puncte, 
învestit cu persoanele cari au luat parte la această 
înfăptuire a lor ca reprezentanţi ai încrederii 
naţiunii. Acelea lipsesc fără nici o intenţie; se 

înţelege! E regretabilă lacuna, dar nu i se poate 
imputa d-sale, (Ilaritate). 

Aşa dar cu actele istorice în mânănu putem 
decât constata faptul că era şi d. Lascar Catargi 
printre membrii formulatori. 

Fie zis în treacăt: în altă publicaţie, şi aceea 
tot a d-lui Dimitrie Sturdza, ca suplement la do- 
cumentele Hurmuzachi, se arată la anul 1821, 
printre actele relative la Tudor Vladimirescu, 
dou petiţii ale boerilor ţărei către Rusia şi către 
Metternich, prin care boerii ţărei îndreptăţeau 
cererile lui Tudor Vladimirescu şi le declarau 
patriotice, — dar acestea le spun în paranteză, 

La 1857 era dar şi d. Lascar Catargi, cum 
au bine-voit d-nii Stoicescu şi Stolojan a recu- 
noaşte, dar de! adaugă d-lor, d. Lascar Catargi 
a fost şi pretendent la Domnie, pe când acolo se 
zicea că o Domnie dintr'o casă suverană a Eu- 
xopei e ceea, ce doreşte ţara. 

Dar ce confuzie de date e aceasta? 

Cererile Divanului ad-hoc de la 1857 au fost 
ele primite de congresul de la Paris, către care 
eram siliţi să ne adresăm? Nu. Căci dacă ar fi 
„fost primite, şi dacă de pe atunci se înfiinţa Di- 
nastia dintr'o casă a Europei, atunci ar fi con- 
tribuit d. Lascar Catargi cu votul şi lucrarea, 
d-sale la acest rezultat şi nu mai era dată pu- 
tința unei alte pretendenţe la Domnie. 

Dar fiind-că ni sa respins această cerere la 
congresul de la Paris, ni sa impus necesitatea 
de a alege după doi ani un domn pămintean. 
Aşa dar una era formularea dorințelor la 1857, 
alta era faptul alegerii de la 1859 şi fiind-că 

după congresul de la Paris a rezultat necesitatea 
de a alege un Domn pămintean, apoi trebuia fi- 
reşte să alegem pe cine-va; era o calamitate că 
am fost aruncaţi din nou la acel Sultan-Mezat, 
aşa, cum l-a numit consulul Place, citat de d, 
Stolojan. Şi atunci erau diferite candidaturi indi- 
gene, fireşte, şi era şi Negri, şi d. Catargi, şi 
Mavrogheni, şi Sturzeştii. ki, de ce nu? Să fi 
fost şi d. Stoicescu pe atunci, mai ştii ce se în- 
timpla? (Ilaritate, aplause). 

Va să zică aci nu e nici ocontrazicere cu ac- 
tul din 1857, şi e un tropos sofistic de a con- 
funda ust-fel două date cu totul diferite, 

La 1859, dintre candidaţii indigeni, s'a ales 
Cuza Domnitor al amindouă Principatelor ast-fel 
unite. 

Dar această alegere era numai vremelnică, un 
pas de transiţie spre a ajunge la un Domn din- 
tr'o casă a Europei occidentale. 

S'a format dar la 1865 o coaliţie pentru rea- 
lizarea mai apropiată a neclintitei dorinţe. In 
coaliția de la 1865—1866, cine era între repre- 
zentanţii acestui act ulterior de aspirări naţio- 
nale? Era şi d. Catargi? Era şi.d. Lahovari? 
Era şi d, Carp alături cu I. Brătianu, Rosetti şi 
Goleştii? Erau; apoi dacă şi liberalii-naţionali de 
aici recunosc că erau, atunci cum rămâne cu ma- 
nifestul de la laşi? Cu premisa istorică care ar 
vrea să stabilească exclusivă participare numai 
a partidului naţional-liberal la fâptuirea dorințe- 
lor naţionale pentru constituirea monarhiei aşa 
cum este astă-zi? 

D. Poenaru-Bordea întrerupe. 

D. Titu Maiorescu. Scuzaţi-mă, d-lor, n'am 
asistat la întrunirea d-v. de la Iaşi de acum vr'o 
2 săptâmini, dar impresia ce rămâne din citirea 
manifestului este că aţi tratat auditorul d-v. cu 
mare dispreţ şi că l-aţi considerat compus din 
oameni cu totul neştiutori ai celor petrecute în 
ţara şi în vremea, lor, dacă le-aţi făcut o ast-fel 
de povestire istorică, 

După ce dar d. L. Catargi la 1857 a contri- 
buit la formularea celor 5 dorinţe ale Divanului 
ad-hoc, la 1859, de şi candidat la Domnie, a 
renunţat şi s'a înţeles cu ceilalţi pentru împă- 
ciuire, hotărînd alegerea colonelului Cuza, a con- 
tribuit dar şi cu aceasta, pentru partea sa, la o 
fază a evoluţiunii naţionale. 

Dar colonelul Cuza, zice d. Stolojan (şi sunt 
actele la Academie, la secretarul Academiei de 
care vë vorbeam, un act scris, o declaraţie is- 
călită), se consideră ca domn numai până se va 
putea realiza adevărata dorinţă a Divanului ad- 
hoc, aspirarea națională, suirea pe tron a unei 
dinastii dintr'o casă suverană a Europei. Aşa e, 
aşa trebue să fie, fiind-că d. Sturdza are docu- 
mentul la mână, mai încape vr'o îndoială ? 

Aşa dar, domnilor, la 1865—1866, când au 
socotit reprezentanţii aspirărilor naţionale mo- 
mentul venit de a se realiza şi acest punct al 
programului Divanului ad-hoc, şi renunţarea lui 
Cuza-Vodă de la 11 Fevruarie 1866 s'a provocat 
tot de capii a amindouă partide întrunite, era şi 
d. Catargi printre ei alături cu dd. Brătianu, 
Rosetti, Golescu. De altmintrelea, dovadă palpa- 
pilă este că Locotenenţa domnească de la 11 Fe- 

vruarie era compusă din d-nii Lascar Catargi, 
Golescu şi Haralambie, şi d. Catargi lucrează 
acolo ca reprezentant al partidului conservator. 

Este o adevărată mingiere să-ţi aduci aminte 
de Divanul ad-hoc de la 1857 ca un punct de 
plecare a evoluţiei în privinţa zilei de 11 Fe- 
vruarie 1866; numai continuarea aspirațiilor 
naţionale de, la Divanul ad-hoc îi dă justifi- 
carea, de care are trebuință. Modul cum s'a 
petrecut, este regretabil, căci s'au amestecat mi- 
litarii ca să ceară renunţarea lui Cuza, pe care, 
de altminterea, le-a dat-o. Imi este teamă, după 
numele acelui, care era în acea noapte de pază 
la Palat şi al acelor cari s'au suit la Vodă Cuza, 
că tocmai aci este partea caracteristică, este con- 
tribuţiunea ce a adus-o partidul liberal-naţional 
în acel act. (Aplause). 

D. C. C. Dobrescu. Aceasta este un merit. 

D. T. Maiorescu. Onor. d. Dobrescu zice că 
este meritul partidului de a fi facut, aşa cum a 
făcut, adecă cu militarii. Eu cred că este regre- 
tabil, dar în fine, dacă d. Dobreccu vorbeşte acum 
în numele partidului sëu, atunci acest fapt este 
unul din punctele constituţionale mai mult, care 
separă partidul liberal-naţional de partidul con- 
servator. (Aplause). 

D-lor, conlucrarea ambelor partide este aşa de 
adevărată, că, îndată după sosirea şi suirea pe 
Tron a Măriei Sale Principelui Carol I, cel dintii 
minister format este compus din ministrul-pre- 
zident Lascar Catargi şi din dd. Ioan Brătianu 
şi C. A. Rosetti. 

Au venit de aci înainte evoluţiile constituțio 

nale cu două partide, odată d-voastră veneaţi la 
putere, odată veneau conservatorii; până acum 
aţi fost d-v, un timp mai îndelungat la putere, 
dar impresiunea ce am este că se va egaliza 
acum această dorință de timp a guvernării. 

D. C. Poenaru-Bordea (intrerupe). Sunt cu- 
vintele d-v., că venirea d-lui Catargi la guvern 
în 1889 e un pas înapoi. 

Titu Maiorescu. Nu ale mele, ale d-lui Carp, 
însă, fiindca eram într'un partid cu d. Carp şi 
aprobam acele cuvinte, iau răspunderea lor. 

D-le Poenaru-Bordea, când a zis d. Carp acele 
cuvinte la 1889 în contra d-lui Catargi, le-a zis 
fiindcă, după un guvern care avusese un pro- 
gram politic ştiut (şi noi credem că este un 
progres al vieţii noastre constituţionale ca după 
realizarea marelui program al Divanului ad-hoc 
să vie fie-nare partid cu noul program politic al 
s%u), d. Lascar Catargi venea la putere ca libe- 
ral-conservator fără un program anunţat, şi noi 
vedeam în aceasta un pas înapoi. 

Când d-sa însă este astăzi la guvern cu un 
„program anunţat, credem că aceasta este un 
pas înainte, şi ca dovadă de aceasta este că şi 
d-voastră după precedentul creat de noi aţi con- 
sfinţit acest mod de a procede vëzėndu vë obli- 
gaţi a vă prezenta cu un program la Iaşi, (A- 
plause, ilaritate). 

In evoluţia noastră constituţională de atunci 
încoace a mai venit un moment asupra căruia 
voesce să vë atrag atenţia, fiindcă d. Stolojan 
prea vorbea că partidul conservator prin greşe- 
lele sale a căzut de la putere la 1876. 

Momentul despre care voesc să vorbesc, este 
Martie 1871, când este ştiut că Regele nostru, 
pe atunci Principele domnitor, voia să abdice. 

Nu am nici un drept, nici o autoritate de a 
interpreta motivele acelei determinări, dar sunt- 
în drept să constat simultaneitatea şi paralelis- 
mul faptelor. 

Atunci se intimplase o mişcare pe stradă in 
contra unei adunări din sala Slătineanu şi tot 
pe acea vreme în Cameră un autorizat repre- 
zentant al partidului naţional-liberal, reposatul 
I. Câmpineanu, zicea că intre ţară şi Domn s'a 
deschis un abis. 

In aceste împrejurări Domnul voi să abdice, 

Este ştiut că atunci autoritatea d-lui Lascar 
Catargi a înduplecat pe Domn să rămie şi că 
noul merit al d-sale şi al conservatorilor de 
atunci este dea fi dat Tronului un guvern, care 
să-i asigure continuitatea. 

Dar, d-lor, aceasta a însemnat ceva pentru 
tară? V'aţi întrebat d-voastră ce ar fi fost soarta 
României, dacă la 1871 după o atitudine a Ca- 
merei cum 0 indica reposatul Câmpineanu, s'ar 
fi retras Domnitorul nostru? Dacă atunci, în aşa 
de puternică Germanie, avend in cap pe can- 
celarul de fier Bismarck, rămânea, constatat, că 
s'a retras Principele nostru din România în 
urma unei insulte de pe stradă aduse lor: cre- 
deţi d-voastre, că în r&sboiul oriental cea venit 
în curând, unde Rusia a arătat ce scop avea 
şi cu noi, credeţi că era tot aşa de asigurată 
soarta acestui stat: precum a fost sub conduce- 
rea lui Carol I? 

O voce. Răsboiul a fost la 77. 

T. Maiorescu. Are dreptate d. Bordea că la 
71 nu se prevedea ce o să se întimple anume 
în 77; dar, dlor, ce partid ar fi acela care, în 
împrejurările ţării noastre, la or-ce act impor- 
tant n'ar prevedea că mai curând sau mai târziu 
are să se reagite chestia orientului ? Este oare 
o clipă în viaţa noastră politică, în care să te 
poţi lipsi de gândul ce are să se întimple cu 
soarta României pusă între Rusia, Austria, şi 
pe atunci şi Turcia? Nu se poate nici un partid 
să peardă uceasta din vedere şi sunt în drept 
a întreba: ce sar fi intimplat ? Şi cui aţi fi pus 
pe cap Coroana de oţel, şi inaintea cui sar fi 
adus meritatele omagii ale d-lui Sturdza, care 
altădată iscălea : Baronul Erdmann von Hahn? 
(Aplause). Aceste sunt fapte cu care vB felicitaţi 
cu drept cuvint, dar a cooperat partidul conser- 
vator de la 1871. 

Apoi, d-lor, dacă este aşa, în libera desvol- 
tare a unui stat constituţional sunt merite şi 
__pentru un partid şi pentru altul, şi este onoa- 
rea noastră, ca a unui popor care începem a 
deveni în adevăr apt pentru realizarea sistemu- 
lui constituţional, de a constata această valoare 
din partea ambelor partide, şi este o lucrare de 
iconoclast de a dărima icoanele acelor adevăraţi 
patrioţi care nu încap în strimptul cadru al unor 
vederi exclusiviste de partid. (Aplause). 

Am crezut, pentru a termina, că atunci când 
vorbim despre fericita căsătorie în Casa noastră 
Domnitoare, este un omagiu patriotic ce'l putem 
aduce tinărului moştenitor al Tronului, care va 

avea să fie odată în fruntea acestui tinăr stat 
constituţional, dacă afirmăm în forma cea mai 
cuviincioasă că, pe lingă meritele partidului li- 
beral-naţional, există, ca o condiţie de posibili- 
tate a unui stat monarhic constituţional, meri- 
tele tot aşa, de patriotice ale partidului conser- 
vator, în capul căruia se află astăzi la guvern 
un reprezentant personal din acel veşnic memo- 
rabil Divan ad-hoc, care a pus temelia pentru 
progresul şi mărirea naţiunii române. (Aplause 
prelungite). 


112. 


La adresă. Bun precedent constituţional. 
Contra atitudinii d-lui Sturdza în chestia 
Transilvaniei. Contra suprimării unui discurs 

al d-sale. 


(Şedinţa Camerei de la 11 Decemvrie 1893) 


D-lor deputaţi, vë mărturisesc că după o prea 
îndelungată desbatere generală de patru zile 
asupra adresei, speram să vă aud aseară cerând 
închiderea discuţiei. Cu răbdarea d-voastră, de şi 
prea incercătă, n'aţi cerut inchiderea, şi astfel 
raportorul comisiunii d-voastră de adresă este 
chemat să-şi indeplinească datoria de a susţine 
proiectul de răspuns la Mesaj, aşa cum vă este 
prezentat. 

Vă aşteptaţi, d-lor, ca cel puţin raportorul să 
rămâe în limitele discuţiei, să nu atingă unele 
chestii din prea multele cari s'au adus în această 
desbatere, decât exclusiv din punctul de vedere 
al unui r&spuns al Camerei la Mesajul Tro- 
nului. 

Dacă Constituanta, printre puţinele articole ce 
se coprind în Constituţie, a crezut de cuviinţă, 
să prescrie în mod formal, prin urmare ca un 
lucru anume important pentru viaţa noastră 
publică, că „Regele printr'un mesaj la începutul 
fie-cării sesiuni să expue starea ţării, la care 
Adunările să facă răspunsurile lor“, este evident 
că trebue să punem atât aceste acte, cât şi des- 
baterea lor, la o înălţime care să caracterizeze 
starea generală a ţării în momentul dat. La 
această măsură se cuvine să măsurăm toată dis- 
cuţia în amindou& părţile ei, adecă relativă şi 
la mesajul guvernului şi la adresa Camerei. 

In privința dintâi vë cer voie să relev un 
fapt de mare însemnătate pentru viaţa noastră 
constituţională şi care nu a fost relevat până 
acum. 

Regele ne vorbeşte în mesaj, dar Regele fiind 
inviolabil şi fără r&spundere după Constituţie, 
răspunderea, o au miniştrii, cari contrasemnează 
mesajul, şi faţă cu această r&spundere putem 
discuta mesajul. 

In această privinţă, d-lor, cred că este tim- 
pul venit acum, când intrăm în a treia sesiune 
ordinară a legislaturii a doua a regimului con- 
servator, cu toate nuanțele lui, să semnalăm în- 
făptuirea unui precedent constituţional, care după 
părerea, mea constitue un progres adevărat în 
viaţa noastră publică, un progres de onestitate 
politică şi de posibilitatea unui control mai si- 
gur din partea Corpurilor legiuitoare, progres 
acum pentru prima oară întemeiat, în deosebire 
de ceea ce se obişnuise sub regimul trecut, şi 

anume precedentul şi progresul de a vedea în 
mesaj expusă starea țării — nu prin nişte for- 
mule generale şi neprecize de o redacțiune mai 
mult sau mai puțin literară, nu ca un simplu 
exercițiu de stil politic numai ca să scape gu- 
vernul de o formalitate prescrisă de Constituţie, 
ci de a vedea în mesaj arătată starea ţării cu 
toată precizia cerută de situaţia momentului, 
adecă, şi cu trebuinţele mai importante indicate 
de această situaţie şi cu satisfacerea lor legis- 
lativă, la care sunt chemate Camerile să lu- 
creze. 

In trecut, şi iau mesajele regimului liberal de 
la Regalitate încoace, nu am văzut îndeplinită 
această cerinţă constituţională. 

Pe când liberalii vorbesc astăzi aşa de mult 
de pretinse violări ale Constituţiei din partea 
regimului actual (şi după umila mea părere este 
periculos un asemenea abuz de cuvinte, căci 
dacă din nenorocire s'ar întimpla vre-odată în 
adevăr o violare a Constituţiei, atunci strigătul 
în contra ei nar mai produce efectul de a deş: 
tepta conştiinţa şi rezistenţa publică), eu vë sem- 
nalez din contră o importantă întărire a ideei 
constituţionale din partea regimului actual, în 
deosebire de cel trecut. 

Sub regimul liberal trecut, în primul mesaj 
al Regalităţii, de la 15 Noemvrie 1881, se în- 
cearcă o specificare a proiectelor de lege pro- 
puse acelei sesiuni. Este interesant a constata, 
că atunci era la guvern C. A. Rosetti ca mi- 
nistru de interne şi că tocmai în resortul minis- 
terului sëu se arată mai clar măsurile legisla- 

tive ce aveau să fie supuse desbaterilor. Dar se: 
arată şi la justiţie, şi la culte. Insă această în- 
cercare se nimiceşte îndată în realitate, chiar a 
doua zi se schimbă ministrul de justiţie, şi lu- 
crările anunţate din resortul său se părăsesc cu 
desăvirşire. La 26 Ianuarie 1882 se schimbă şi 
ministrul de interne. Din programul lucrărilor 
anunţate nu se realisează nimic, afară de toc- 
melele agricole. In noul mesaj pentru sesiunea, 
1882—83 guvernul se mărgineşte a zice: „Veţi 
putea consacra, tot timpul necesar pentru a stu- 
dia bugetul anual şi legile rămase din sesiunea, 
trecută,“ Insă nici un ministru nu insistă să se 
iea în desbatere vre-una din acele legi ale se- 
siunii trecute. 

Apoi vine epoca revizuirii constituţionale, după 
părerea mea cea mai nefolositoare agitare a 
ării, 
i Dar în fine, la 31 Mai 1884, este terminată 
şi revizuirea. In mesajul de la 16 Noemvrie 
1884 ministerul se aruncă în promisia unei 
ere nouă: „Am ajuns astăzi la o linie de de- 
„marcaţie care va face epocă în viaţa noastră 
„ca Stat şi popor. Sunteţi chemaţi a conlucra 
„impreună cu guvernul meu la îmbunătăţirea, 
„întregului sistem administrativ; a da justiţiei 
„garanţii puternice, magistraturei mai multă si- 
„&uranţă şi justiţiabililor încredere şi înlesnire. 
„Inainte de toate însă să căutăm a da învăţă- 
„mMintului public o direcţie practică şi sănătoasă, 
„menită a ridica nivelul instrucției şi educaţiei 
„naţionale. Sper că îmbunătăţirea stării preo- 
„ților de mir şi o mai bună direcţie a învăţă- 

„Miîntului eclesiastic vor putea fi realizate chiar 
„în cursul întâiei d-v. sesiuni“, etc., etc. 

Aceste cuvinte solemne r&mân literă moartă. 
După câte-va săptămâni, la 14 Ianuarie 1885, 
se schimbă ministrul de justiţie. La 2 Fevruarie 
se mai schimbă şi cel de culte şi cel de do- 
menii, şi alţii. Programul anunţat nu primeşte 
în toată sesiunea nici cel mai mic început de 
realizare, nici nu se prezentă măcar proiectele. 

In fine, în mesajul dela 15 Noemvrie 1885, 
se constată din nou o cesăvirşită lipsă de pro- 
gram. „Aveţi din sesiunile trecute mai multe 
„proiecte de legi însemnate in discuţiile d-voas- 
ptră. Guvernul meu vă va mai prezenta şi al- 
„tele.“ Iacă toată politica internă ce se spune 
controlului Camerei pentru sesiunea 1885—86. 
De aci încolo vine agonia ministerului Brătianu 
prin luptele interne ale partidului liberal. 

Ce deosebire fundamentală constatăm în această 
privinţă, îndată ce trecem de la regimul liberal 
la regimul conservator actual în diferitele lui 
nuanţe! De la intrarea lui în acţiune, din anul 
1888, mesajele sunt, opera serioasă şi bine cu- 
getată a unor miniştrii constituţionali, ele cu- 
prind anunţarea amănunţită a proectelor de legi, 
pe care le cred in adevăr necesare pentru a 
răspunde la trebuinţele ţării în momentul dat. 
Fireşte, că asupra chiar ideilor cuprinse în 
aceste legi va fi divergență de păreri: D-voas- 
trä din opoziţie veţi zice, că proiectele sunt rău 
aduse, no din majoritate vom crede că sunt 
bine aduse. Dar cu toţii trebue să o recunoaş- 
tem că aceşti miniştri, de la 1888 şi până azi, 

v'au expus prin mesaj un program de lu- 
crări legislative studiat, preciz şi onest, şi au 
făcut ast-fel un pas înaint& spre maturitatea ~ 
noastră constituţională. (Aplause). Ei s'au ţinut 
totdeauna de cuvint; legile anunţate au fost 
studiate de ei, depuse in Adunare şi discutate, 
şi dacă se întrebuinţează şi de ei, cum s'a în- 
trebuințat in actualul mesaj, fraza: „veți avea 
să vë ocupaţi şi de legile rămase din cauza scur- 
tului timp din sesiunea trecută şi de alte legi 
anume indicate“, aceasta nu este, ca în mesa- 
jele liberale, nurnai o redacţie literară, ci un 
fapt constituţional exact, şi de exemplu chiar 
acum aţi discutat, în scurtul timp de când sun- 
tem în sesiunea prezentă, două din proiectele 
sesiunii trecute : organizarea corpului tehnic şi 
reforma creditelor agricole, iar al treilea este afi- 
şat la ordinea zilei, importanta lege pentru ju- 
decătoriile de ocol, 

Va să zică avem a face în prima linie cu un 
guvern conştiincios, şi aceşti conservatori viola- 
tori de constituţie, cum ziceţi d-voastră, sunt 
cei d'intâi cari îndeplinesc prima datorie con- 
stituţională la deschiderea fie-cării sesiuni, adică, 
ei supun, cu seriositute şi onestitate, programul 
lor de lucrări legislative şi deşteaptă ast-fel de 
îndată controlul Camerei legiuitoare, 

Sper că acest precedent va fi păstrat de urmaşii 
lor. Sunt convins că este un progres îndeplinit 
de o aşa vădită importanţă, încât mai ales par- 
v tidul liberal nu se poate sustrage de la păzirea 
lui. Aşa vom avea in sfirşit de acum înainte 
adevărata aplicare a constituţiei noastre în ceea 

ce priveşte mesajele, vom şti de la început, 
ce cugetă şi ce vor miniştrii şi nu va mai fi 
vorbă, ca în vremurile trecute, de încredere per- 
sonală, ci de încrederea în idei, 

Aceste cât pentru partea întâi din acel fai- 
mos articol 95 al Constituţiei, după părerea mea 
partea cea mai importantă : „Regele expune sta- 
rea ţării.“ 

Partea a doua: „Adunările fac răspunsurile 
lor“, fără altă indicație obligatorie, permite a 
simplifica Adresa Camerei şi tinde a o reduce 
la forma aşa numită „englezească“, în care este 
conceput şi proiectul de faţă. 

D-lor, mi-a părut foarte bine că unul din 
rembrii mai tineri ai acestei Camere, un repre- 
zentant al generaţiei care vine după noi, onor. 
d. Nicolaescu, deputat din opoziţie, într'o vor- 
bire a d-sale, a relevat că noi aici, în mijlocul 
or-cărei discuţii, avem şi o misiune de educare 
politică față cu ţara întreagă. 

Suntem încă prea de curând intraţi în viaţa 
constituţională, şi dacă fireşte deputații şi sena- 
torii înţeleg mai bine idea constituţională, nu 
toţi cei-lalţi au putut-o înţelege. Multele plângeri 
despre alegeri de exemplu, vin şi de acolo, că 
nu sunt încă alegătorii pătrunşi de însemnăta- 
tea votului lor, n'au încă simţimîntul de indepen- 
dență. 

Noi avem şi misiunea, de a face ca şi cei-lalți, 
cei ce ne ascultă, să învețe ceva din desbate- 
rile noastre, să se deprindă cu mănuirea formei 
constituţionale, să se pătrundă de respectul fun- 

damentelor ei, şi să cunoască drepturile, dar şi 
datoriile lor. 

Dacă este aşa, atunci modul principal, prin 
care ne îndeplinim misiunea noastră de manda- 
tari ai ţărei, adecă discuţia publică în Cameră, 
trebue să ne inspire simţimintul unei deosebite 
solemnităţi, cuvintele noastre rostite aci sunt 
prinse îndată de scriitori, sunt date publicităţii 
prin „Monitorul Oficial“, ies din aceste ziduri ale 
Camerei şi străbat în ţara întreagă, sunt anume 
menite să străbată acolo. Şi de aceea, d-lor, mai 
ales într'o discuţie aşa de înaltă ca aceea a 
adresei, această parte, dacă îmi daţi voe să zic: 
educativă a discuţiilor noastre, această parte de 
răspundere ce avem pentru viitorul ţării, tre- 
bue să preocupe în mod permanent atenţia 
noastră. 

Şi apoi, d-lor, permiteţi mi o paranteză. In 
această delegaţie a suveranităţii ţării în ceea ce 
priveşte lucrările legislative, unde fie-care din 
noi nu reprezintă numai districtul său, ci ţara 
întreagă, unde fie-care din noi răspundem de 
demnitatea suveranităţii naţionale, noi ne-am dat 
un regvlament, prima noastră lege, oare-cum 
elementară, şi ne alegem în libertatea noastră 
un prezident, care este pus acolo ca să-l pă- 
zească. Mai ales atunci când ne adresăm direct 
Coroanei, Regelui, care personifică întreaga su- 
veranitate naţională, mai ales atunci noi suntem 
răspunzători de ceea ce vorbim aci. 

Cred că am fost cu toţii mulţumiţi, când am 
văzut, cum onor. d. Morţun, de şi reprezentând 
păreri socialiste diametral opuse cu Constituţia. 

de astăzi a statulu nostru, atunci când a Între- 
buinţat cuvintul „barbar“ şi a fost rectificat de 
prezident, s'a supus îndată, a retras şi a inlo- 
cuit cuvintul. Important e momentul, când rec- 
tifică prezidentul pe un deputat, este o expre- 
sie deosebit de energică a demnităţii noastre 
naţionale. 

Că întrun popor aşa de viu, cum este un 
popor de rasă latină, se pot rosti cuvinte mai 
violente, că prin urmare şi într'o discuţie 
aprinsă a Parlamentului nostru îi poate scăpa 
unui deputat sau senator o vorbă neparlamen- 
tară, nu are importanţă. Important este numai 
momentul, când o relevă anume prezidentul şi 
când o rectifică, In chiar acest moment se re- 
levä demnitatea şi autoritatea desbaterilor. Şi 
acum inchipuiţi-vă, d-lor, (fac o construcție ar- 
bitrară numai ca să dau un exemplu) închipui- 
ți-vă că într'o desbatere însemnată ar trece prin 
capul unui reprezentant al naţiunii să întrebu- 
ințeze la adresa or-cui ar fi din noi, a guver- 
nului sau a unui deputat, un cuvînt prea trivial, 
de exemplu cuvintul: nemernic; că l-a întrebu- 
“inţat, aceasta poate fi o scăpare din vedere, şi 
atunci nu are nicio importanţă ; căci fireşte pre- 
zidentul l-ar releva, l-ar rectifica şi demnitatea 
acestei delegaţii a suveranităţii naţionale ar fi 
păstrată. Dar închipuiţi-v8 mai departe, că acel 
reprezentant al naţiunii ar fi un om foarte în- 
semnat, poate ar fi un şef de partid, poate ar 
fi un viitor şef de guvern, şi că acesta, după 
ce i s'a relevat cuvintul „nemernic“ ca nedemn 
de reprezentaţia, naţională, ca neparlamentar, el 

ar răspunde: „ştiu că este neparlamentar, dar 
îl menţin“, atunci, d-lor, am avea dreptul să zi- 
cem: este de rëu exemplul şi de rëu augur pen- 
tru viitor o asemenea atitudine! Nu se poate 
justifica o violare a cuviinţei parlamentare! N'ai 
dreptul să te înscrii tu cu arbitrul tëu indivi- 
dualfin contra aceea ce şi-a dat delegaţia suve- 
ranităţii ţării ca formă externă a vieții ei, şi 
dacă faci aceasta, atunci după ce am scăpat de 
arbitrarul personal al boerimei din vremea ve- 
che, care punea bunul plac personal peste legea 
țării, ne face să intrăm într'un alt arbitrar de 
boerime democratico - constituţională (aplause), 
care ne spune aci în Parlament: nu-mi pasă de 
parlamentarism, cuvintul „nemernic“ il menţin, 
nu vreau să më supun. (Aplause). 

Şi tot din asemenea precedente importante 
pentru viaţa noastră constituţională, cea tinără 
şi prevestitoare de viitor, să-mi permiteţi să re- 
levez un alt fapt trecut oare-cum în domeniul 
istoric. 

D lor, cuvintul ce-l rostim aici în Parlament, 
al cui este? Până când păstrăm sfânta tăcere, 
până când în lăuntrul nostru medităm, cuvin: 
tul este al nostru; dar când l-am scos din această, 
îngrădire, dacă l-am aruncat într'o convorbire 
particulară, dacă l-am scris într-o scrisoare pri- 
vată, se poate naşte indoiala, a cui este scri- 
soarea. Este a acelui care a scris-o sau a ace- 
lui care a primit-o? Dar în Parlament, al cui 
este cuvintul rostit? Aici nu începe îndoială: 
A), Parlamentului, al ţării. De aceea este prins 
cuvîntul nostru, fixat şi autentificat aci, îl în- 

credințăm bivroului, care îl dă la „Monitorul Ofi 
cial“, îl dă ţării întregi. Sau credeţi, că se poate 
interpreta alt fel lucrul ? Vorbesc din istoria tre- 
cutului, căci nu mă pot atinge de ceea ce sar 
petrece în Senat acum. 

Sunt doi ani şi jumătate de când a fost o 
lungă discuţie asupra învăţămîntului public în 
Senat, şi un eminent reprezentant al partidului 
liberal, pe atunci incă nu şeful lui, a vorbit zile 
întregi, zile întregi şi-a arătat importantele sale 
vederi într'o materie, care interesează mai ales 
partidul liberal, în direcţia creşterii şi învăţă- 
mintului tinerimii române: acel senator a fost 
de o mare tărie, şi pot zice în unele părţi şi 
de oare-care violenţă în contra părerii ministru- 
lui de atunci. Ce importantă discuţie! Ce im- 
portant discurs ! Ce sumă de adevăruri də cules 
şi de discutat mai departe! Şi ce cararacteri- 
zare a partidului liberal! Acel discurs, al cui era, 
odată pronunţat? Al senatului, al ţării întregi, 
şi al meu şi al d-voastră: căci fie-care din noi 
este în drept să-şi reclame proprietatea lui la 
acel discurs, Ei bine, lucru nepomenit şi care 
trebue odată relevat în Parlament! Stenogramele 
acelui discurs au fost încredințate oratorului spre 
revizie, cum se încredinţează înainte de a se pu- 
blica la cei ce au vorbit, ca să vază cum s'a 
scris de stenografi spre a nu se strecura erori. 
Ei bine, de aci încolo nu s'a mai văzut acel 
discurs ! Biuroul a reclamat, monitorul aşteaptă; 
sunt doi ani şi jumătate de atunci ; nu mai există 
discursul, nu se mai poate înființa în forma pu- 
blicităţii legale ! 

Më opresc aci şi închid parenteza. Să sperăm 
d-lor că, după ce am făcut sub guvernul actual 
un progres constituţional cu mesajul, vom fi 
scutiţi in viitor de asemenea întimplări din par- 
tea reprezentanţilor ţării, şi vom face mai ales 
sub viitorul regim liberal alte progrese; să spe- 
răm, că vor fi destul detari membrii partidului 
liberal ca să induplece pe şeful d-lor de a res- 
pecta proprietatea Camerei, a Senatului, a ţă- 
rii, şi de a respecta şi demnitatea parlamentară. 
(Aplause). 

Revenind acum, tot din punct de vedere al 
unui parlamentarism, mai corect, la adresa noas- 
trä către Coroană, ea, fiind un răspuns la Me- 
sajul Regelui, trebue să cuprindă două ele- 
mente, pe cari le cuprinde proiectul de faţă: 
este întâi şi se cuvine în toate adresele să fie 
întâi, omagiul adus personificării statului mo- 
narhic, adecă Regelui. Dacă, după constituţia 
noastră, vine Regele în mijlocul Parlamentului 
la deschiderea sesiunii şi nu merge, ca in Pru- 
sia, mai întâi Parlamentul la El, dacă astfel 
Regele aduce primul omagiu suveranităţii na- 
tionale delegate în Parlament, este o necesitate 
de armonie indispensabilă între marii factori ai 
statului, ca şi noi, infăţişându-ne cu răspunsul 
înaintea lui, să începem prin asigurarea de fide- 
litate şi de devotament către El. Şi fiind-că de 
astă-dată, in timpul de când s'a închis sesiunea 
trecută şi s'a, deschis cea prezentă, s'a întim- 
plat marele eveniment al naşterii Principelui Ca- 
rol, aceasta a trebuit să fie asemenea de îndată 
relevat în deosebita sa însemnătate politică pen- 

tru România ca o mai puternică, intemeiare a 
succesiunii la Tron. 

Suntem din fericire toţi de acord asupra aces- 
tei părţi a proiectului de Adresă, 

Al doilea element al Adresei răspunde la ex- 
punerea făcută în Mesaj de către miniştrii 
contrasemnaţi, şi aici proiectul de faţă se măr- 
gineşte in parafraza relaţiilor internaţionale şi a 
creditului statului, şi totdeodată ia act de legile 
anunţate, lăsând toată discutarea lor activităţii 
ulterioare a Camerei în discursul sesiunii. 

Cu toate aceste am auzit în desbaterile urmate 
mai ales pe d-nii P&ucescu, Fleva şi Stolojan, 
declarându-se contra, acestei Adrese şi criticând-o 
direct sau indirect, nu tocmai pentru ceea ce 
cuprinde, ci pentru că nu cuprinde mai mult, 

Să vedem, să cercetăm aceasta: ce trebuia 
să cuprindă Adresa mai mult ? Ne-a vorbit întâi 
d. P&ucescu, Era foarte interesant discursul d-sale 
ca discurs literar, şi eu ii exprim recunoştinţa 
mea pentru plăcerea ce mi-a făcut-o în această 
calitate a sa. Dar ce vroia politiceşte d, P&u- 
cescu? Adecă să fi discutat noi în acest prim 
moment solemn al raportului nostru direct cu 
Tronul, disidenţa făcută de d-sa din partidul ma- 
jorităţii guvernamentale? Să examinăm ches- 
tia. O disidenţă poate fi in adevăr aşa de ca- 
racteristică pentru starea ţării întrun moment 
dat, în cât să fie relevată la discutarea Adresei. 
S'a intimplat, de exemplu, o disidenţă însem- 
nată sub ministerul Brătianu, când după pro- 
clamarea Regatului şi după revizuirea Consti- 
tuţii, C. A. Rosetti sa retras din partidul gu- 

vernamental. Sa întîmplat doi ani mai pe urmă 
o altă însemnată disidenţă, ce am relevat-o eu 
însu-mi de pe banca de deputat al opoziţiei într'o 
desbatere a Adresei, disidenţa caracterizată prin 
şeful ei de atunci, onor. d. Fleva, şi prin cei 
ce mergeau impreună cu d-sa, tinerii deputaţi 
foarte inteligenţi, d-nii Arion, Djuvara, Take 
Ionescu, intraţi în parlamentul liberal după un 
apel făcut tocmai la tinerimea inteligentă de d. 
Campineanu şi de d. Fleva. Şi acea floare ain- 
teligenţii tinerimii, după cât-va timp, după ce a 
văzut cese petrecea în acea Cameră, a trecut 
în disidenţă, şi această disidență a inteligenţelor 
tinere prevestea, că opera legislativă nu mai era 
de aşteptat de la partidul liberal, că prin ur- 
mare regimul liberal de atunci va trebui să 
cadă din cauza acestei insuficiențe, precum a 
şi căzut. 

Am relevat dar la desbaterea Adresei de atunci 
o asemenea, disidenţă a celor patru deputaţi, 
fiind-că era caracteristică pentru starea spirite- 
lor în ţară, fiind-că venea de la trei deputaţi 
de o mare inteligenţă şi de la un al patru- 
lea, şeful lor, care era de un mare tempera- 
ment. 

Dar remarcaţi, d-lor, deosebirea de acum în 
cazul d-lui Păucescu. Atunci releva alt-cineva, re- 
levam eu, un observator, disidenţa făcută în 
partidul liberal. Mărturisesc însă că nu mi s'a 
întîmplat să văd pe cine-va, ca el, fiind disiden- 
tul, să releve el însuş disidența sa proprie ca 
un lucru aşa de important, în cât să încapă în 
desbaterea Adresei şi să fie numai de cât adusă 

la evnoştinţa Coroanei! (Aplause). Căci del d-lor, 
poate să tie cine-va de altă părere asupra im- 
portanţei disidenţii onor. d-lui P&ucescu. Impor- 
tanţa poate să fie pusă la îndoială. Dacă era să 
judecam numai după votul de alegere la prezi- 
denţia Camerei, unde onor. d. Păucescu a in- 
trunit 68 de voturi pentru vice-prezidenţă, cifra 
considerabilă, disidenţa d-sale putea să fie in- 
terpretată ca importantă pentru situaţia politică. 
Dar ce e cu asemenea voturi ? Bila este mută şi 
adese-ori în chestii personale nu ştii, dacă nu 
s'au dat multe voturi din cauza relaţiilor per- 
sonale private, şi în ce priveşte numai simpa- 
tiile personale, aș fi fost poate şi eu pentru d. 
Pucescu, pentru care am toate simpatiile per- 
sonale. Tocmai din această cauză putea să 
fie îndoială asupra significării celor 68 de 
voturi. 

Dar a mai intervenit de atunci incoace, ina- 
inte de aceste desbateri la Adresă, un alt vot, 
asupra significării căruia nu poate exista în- 
doială. 

Onor. d. Pëucescu își explica disidenţa d-sale 
prin existenţa a două partide la guvern, care 
ar produce o desbinare şi în administraţie în- 
tre ceea ce numia d-sa Catargişti şi Carpişti. 

Tocmai asupra unei chestii, care sta în legă- 
tură cu o asemenea desbinare, s'a dat votul ho- 
tăritor, de care vorbesc. Ca un model de cris- 
talizare ni s'a prezentat acum câte-va zile o 
alegere dintr'un district, unde erau doi candi- 
daţi în luptă: un pretins Catargist şi un pre- 
tins Carpist. 

Să vedem ce mare importanţă a dat Camera 
acestui lucru? Când sa arătat, că se vor fi 
comis poate ingerinţe dintr'o parte şi dintr'alta, 
în ultimul moment, majoritatea a hotărit să arate 
deplina sa unire în asemenea chestii şi a anu- 
lat această îndrăsneaţă şi pripită aparenţă pro- 
vincială de dihotomie guvernamentală. (Aplause, 
ilaritate). 

Iată o înţelegere a majorităţei, care din punct 
de vedere al disidenţii onor. d. Păucescu, era 
foarte caracteristică, şi dacă noi din majoritate 
ne-am înţeles, că această dihotomie să n'aibă 
nici o importanţă şi am anulat toată alegerea, 
opoziţia d-lui P&ucescu era tocmai acolo, unde 
era şi opoziţia regulată a Camerei, adecă în 
contra acestei anulări decise de majoritate. 

Rezultatul votului ? 

Peste două treimi majoritate, şi mai puţin de 
o treime minoritate. Atunci, d-lor, ce impor- 
tanţă are în momentul de faţă pentru starea, 
generală a ţării, disidenţa onorabilului d. Pëu- 
cescu ? 

Tronul are alte lucruri mai importante de as- 
cultat de la noi, de cât trecerea câtor-va vo- 
turi de colo dincolo, întru cât nu angajază si- . 
tuaţia întreagă. 

Lucrul ar fi mai important, dacă, cum zicea 
d. P&ucescu, s'ar periclita însăş ideea conserva- 
toare şi dacă umbrele marilor conservatori, in- 
vocate de d-sa din trecut, Manolache Kostache, 
Costaforu, Mavrogheni şi (cum se exprima d-sa ?) 
„acea măreaţă figură de bronz, înaintea căreia 
se închină toţi, generalul Tell“, dacă umbrele 

acestea acolo unde vor fi azi, şi sunt în or-ce 
caz în memoria noastră, ar fi periclitate în ceea 
ce au cugetat şi au voit ele în viaţă fiind. Dar 
vă rog, judecaţi d-voastră toţi. Nu vë pare că, 
idea şi umbrele conservatoare sunt bine păzite 
în această majoritate a Camerei, câtă vreme 
avem la guvern pe d. Lascar Catargi şi pe d. 
Al. Lahovari, câtă vreme avem la prezidenţia 
Camerei pe d. general Manu? Şi credeţi dv., 
că în faţa d-lor şiiîn contra d-lor, ar putea onor. 
d. P&ucescu, simpaticul meu amic, să-şi ia rolul 
de ştreajă a umbrelor conservatoare, şi să pă- 
zească d-sa mai bine de cât cei-lalţi figura de 
bronz a generalului Tell ? (Aplause, ilaritate). 

Prin urmare, chestia nu merită să fie adusă, 
în discuţia Adresei la Tron. Rămâne să vedem 
de acum înainte, poate lucrul va câştiga mai 
multă importanţă în viitor. Până acum se reduce 
la onorabilul d. P&ucescu şi cu câţiva anonimi, 
cari sunt îndărătul d-sale. Am citit în gazete 
(căci şi presa face parte din starea ţării, ca opi- 
niune publică), că este vorba să se înființeze un 
ziar al d-lui P&ucescu, că vor fi redactori şi d-nii 
Iancovescu şi Macedonski. Fireşte, trinitatea 
P&ucescu-lancovescu-Macedonski va fi de o rară 
importanţă politică în viitor. Pentru momentul 
de față nu comportă nici o discuţie, necum la 
adresă, 

Trec la onor. d. Fleva. D-sa sa încercat să 
introducă în desbaterea de faţă trei chestii. 
Intai: formaţiile variabile prin care a trecut acest 
guvern de la 1888 până astăzi. Vorbirea a ţinut 
— mă intereseaza aşa de mult, când vorbeşte 

d. Fleva, în cât îl urmăresc cronometriceşte: 
m'am uitat la ceasornie — numai această parte 
a vorbirii a ţinut 2 ore şi un sfert, până la 
4, când s'a suspendat şedinţa ca să continue tot 
d-sa. O aşa de lungă vorbă pentru ce? Pentru 
a discuta nu ştiu pentru a câtea oară formele 
variabile, prin care a trecut guvernul conserva- 
tor de la 1888 până astăzi! 

Apoi bine, onor. d-le Fleva, scurtul proiect de 
adresă a luat un fel de precauţiune de proroc, zi- 
când la început de tot: noi intrăm în a treia 
sesiune ordinară a legislaţiei prezente. Apoi dacă 
în a treia sesiune ordinară avem absolut aceleaşi 
persoane la guvern, pe care le-am avut la întâia 
sesiune ordinară, avem să reedităm încă o dată 
tot ce am vorbit la întâia sesiune a legislaturei 
asupra compunerii guvernului? 

Onor. d-le Fleva, parlamentarismul (şi nu-i aşa ? 
este de interesul nostru al tutulor ca să-l păstrăm 
pe cât se poate cu prestigiul lui) are tocmai pe- 
ricolul, ce-l indică numele său. Parlament vine 
de la parlare, dar parlare poate să aibă şi o 
semnificaţie rea; nu trebue parlare prea mult, 
căci atunci îşi perde tot prestigiul. Vorbim pen- 
tru ca să ne folosim cu toţii ceva; dar să reedi- 
tăm încă o dată vorbele, care nu mai sunt la 
locul lor în a treia sesiune a legislaturei, este un 
păcat pe care il facem. 

Trec peste aceasta. 

Partea a doua: convenţia cu Germania şi iarăş 
veşnica chestie a agiului. 

Cu aceasta răspund în parte şi onor. d-lui 
Stolojan relativ la agiu. Convenţia cu Germania 

este anunțată în Mesaj, s'a şi depus eri în 
Cameră. Sunteţi oameni politici, ştiţi, că această 
convenţie a fost semnată de cele 2 guverne şi 
a fost deja votată de parlamentul german, că 
prin urmare r&mâne să fie cu deamănuntul şi că 
lege specială discutată de parlamentul român, 
fie apoi primită sau respinsă. 

Ce voiţi acum într'o discuţie a Adresei? Dacă 
nu ar fi încă semnat tractatul de comerţ, dacă 
nu ar fi numai semnat, dar şi votat de una din 
părţile contractante, am putea zice, că, după 
dreptul de control al Camerei, desbaterile unei 
Adrese, prevăzend o viitoare încheere de tractat, 
să arate vederile deputaților asupra direcţiei eco- 
nomice de păzit. 

Dar nu cred că un om politic dintre d-voastră 
ar cere ca, 0 dată tractatul subscris, odată vo- 
tat de ceailaltă parte contractantă, să fie înlă- 
turat printr'o discuţie generală la Adresă. Nu se 
poate, n'ar fi convenabil, nu este uzitat. Locul 
discutării şi timpul va fi, când va veni tractatul 
la ordinea zilei, şi prin urmare acum trebue să-l 
înlăturăm din desbaterea de faţă. 

Chestia agiului, mult discutata şi trezita ches- 
tie a agiului? In mesaj şi în adresă nu se pre- 
vede; se vorbeşte de creditul statului, care a 
rămas neatins în mijlocul perturburărilor provo- 
cate în alte ţări prin criza argintului. Dar poate 
numai întrebuinţarea cuvintelor: „criza argintu- 
lui“, v'au deşteptat dureroase amintiri ale tre- 
cutului d-voastră şi v'au făcut să reeditaţi această 
discuţie şi la adresă. In discuţia de astăzi ches- 


611 


tia nu sar putea deştepta cu oare-care folos 
practic decât în următoarea împrejurare: 

Dacă partidul naţional-liberal, cum este orga- 
nizat astăzi, recunoaşte, ca un program de vii- 
toare acţiune a sa, că forma de bimetalism, 
adică mai exact argintul stocului Băncei naţio- 
nale, inainte de reforma regimului conservator, 
era mai bună; dacă vrea să afirme, că nu re- 
formei conservatoare i se datoreşte dispariţia 
agiului, ci numai recoltelor bune, şi că reforma 
introdusă de d-nii Germani şi Carp este rea şi că 
Sar putea reveni asupra ei, fără nici un pericol 
pentru situaţia financiară a ţării, atunci trebue 
să prezentaţi un amendament preciz la proiectul 
de Adresă, din care să se ştie, că voiţi să rein- 
fiinţaţi forma veche a stocului Băncei Naţionale. 
Atunci fac amendă onorabilă, chestia merită sub 
această formă că figureze în desbaterile Adresei, 
şi nu r&mâne decât să ne întilnim cu ea la vii- 
toarele alegeri, unde va fi pusă în primul rînd 
pe platforma electorală, şi îmi permit a prezice 
de pe acum, că nu va avea partidul conservator 
în toate nuanțele lui să se neliniştească de ver- 
dictul ţării în această privinţă. Dar fără un ase- 
menea amendament, toată discuţia agiului a fost 
astăzi de prisos. 

A r&mas al treilea punct din cele atinse de d-v., 
chestia 'Trausilvaniei. 

D-lor deputaţi, chestia Transilvaniei nu este 
atinsă în proiectul de răspuns, dar este dreptul 
şi datoria or-cărui membru al Parlamentului să în- 
troducă în desbaterea Adresei or-ce chestie, care 
să fie destul de importantă pentru a fi semnul 

stării generale a ţării. Ast-fel s'a întrodus ches- 
tia Transilvaniei, 

Cei ce au relevat-o, dilor, ce vor cu ea? Sâ-o 
întroducem în Adresă? Sau cu ocazia adresei să- 
o atingem numai ca o parte caracteristică a 
stării spiritelor în aceste momente? Sau vor alt- 
ceva? 

Dacă e vorba de unitatea etnică, de sentimen- 
tul elementar, pe care îl are fie-care Român, că 
este înrudit cu toţi fraţii sëi de acelaş sânge, lucrul 
este aşa înţeles de la sine, încât, scuzaţi-mă, este 
destul să-l atingi pentru ca să fie şi exprimat, 
şi un fel de simţimint de demnitate te opreşte 
de a căuta prea multe forme de redacţie pentru 
a-l exprima. Este clar ca lumina zilei, că tot 
Românul se ştie Român, şi că simte unitatea sa 
de ginte cu toată suflarea românească. Acestui sim- 
ţimenti s'a dat o expresie şi naturală şi nemeş- 
teşugită de d. Moruzi mai deunăzi, când a spus 
în aplausele d-voastră tuturor, că la adică sun- 
tem toţi una. Dar în această desbatere consti- 
tuţională politică, ce anume se cere să facem 
cu chestia Transilvaniei ? 

Tocmai din cauza sentimentului puternic ele- 
mentar dintre toţi Românii corpurile politice ale 
statului romin sunt chemate la toată atenţia şi 
prudenţa în asemenea materie. 

Din Senat ne-a venit cu ocazia Adresei o pro- 
punere preciză relativă la Transilvania. Cine a 
făcut propunerea ? şi ce vrea această propunere ? 
A făcut-o şeful autorizat al partidului liberal. 
Nu e aşa, d-lor ? Eu nu ştiu toate arcanele par- 
tidului liberal. Pardon, am făcut această între- 

bare, căci pe d. Fleva l-am auzit zicând că acel 
onor. senator este numai unul din cei mai au- 
torizaţi membri ai partidului (aplause). Aşa mi 
s'a părut. După o întrerupere de pe banca d-v. 
a zis apoi, că este şeful partidului. 

D. N. Fleva. Am zis: cel mai autorizat, şi 
am adăogat şi cuvintul de şef. 

T. Maiorescu. In urmă; am înţeles. La în- 
ceput era un moment de nedomerire, până unde 
şefia este admisă din partea, tutulor. 

Voci. Şeful recunoscut. 

T. Maiorescu. A! Va să zică, este şeful re- 
cunoscut şi admis al tutulor! Ce vrea aşa. dar 
şeful recunoscut al partidului liberal? Vrea (şi 
a exprimat această cerere a d-sale într'o im- 
portantă cuvintare şi cu o foarte bună introdu- 
cere istorico-politică) vrea ca guvernul statului 
român să intervie întrun mod amical, ca un 
samsar cinstit între guvernul maghiar şi Românii 
din Transilvania pentru a aplana dificultăţile 
dintre ei. La aceasta guvernul nostru a răspuns: 
nu cred că este bine să o fac; clar şi pre- 
ciz. Noi majoritatea avem acuma să ne intre- 
băm: aprobăm acest r&spuns al guvernului 
sau nu ? 

D-lor, motivele pentru cari a răspuns guver- 
nul aşa cum a r&spuns, le cunoaşteţi din Senat. 
E probabil că unul sau altul din d-nii miniştri 
le va repeta din nou în Cameră; nu vă voirăpi 
dar timpul d-voastră cu reeditarea lor. Eu unul 
le cred cu desăvirşire valabile, şi cred că tre- 
bue să le aprobe şi majoritatea acestei Ca- 
mere. 

Daţi-mi voie insă, înainte de a trece mai de- 
parte, să fixez acest moment al vieţii noastre 
politice. 

Spre marea mea mulţumire, onor. d. Sturdza 
cu discursul asupra Transilvaniei nu a făcut; 
ceea ce a făcut cu discursul asupra instrucției 
publice, adecă nu a făcut —cum să mă exprim 
în mod convenabil? —nu l-a făcut să dispară, 
acest discurs se află în „Monitor“, îl avem cu 
toţii în proprietatea noastră. Să-l ţintuim dar 
înaintea ţării ca un punct important din viito- 
rul program de guvernămint al partidului libe- 
ral. Dacă, precum sperăm, precedentul stabilit 
de guvernul conservator, că ceea ce se anunţă 
ca acţiune politică să fie şi executat, este o 
procedare constituţională, care va trebui să fie 
păstrată şi de viitorul guvern liberal ca chestie 
de onestitate politică faţă cu ţara, atunci se cu- 
vine să luăm act de declararea onorabilului d-lui 
Sturdza din Senat şi să o fixăm. Şeful recu- 
noscut al partidului liberal cere ca guvernul 
statului român să facă o intermediare, ce e drept 
amicală, dar publică, parlamentar anunţată, în- 
tre guvernul maghiar din Budapesta şi Românii 
din Transilvania. 

Actualul guvern conservator declară: nu fac 
aşa ceva. Faţă cu această atitudine negativă, d. 
Sturdza atacă guvernul cu violenţă. Ne vom aş- 
tepta dar la realizarea acestui punct de pro- 
gram, când va cădea guvernul conservator, şi 
va veni la guvern partidul liberal. Vom avea 
să examinăm atunci, şi să fie ştiut, de pe acum: 
1) dacă viitorul guvern liberal se va ţine de 

cuvint, sau toată chestia Transilvaniei a fost 
pentru liberali numai o redacţie literară, ca în 
multe mesajii de la 1884 încoace; 2) dacă, ți- 
indu-se de cuvint, va produce cu aceasta un re: 
zultat, pe care ţara întreagă şi naționalitatea 
română întreagă să-l aprobe şi pentru care să 
se felicite de iniţiativa partidului. | 

Chestia întâi ne va da m&sura onestităţii par- 
tidului libera], chestia a doua ne va da măsura 
prevederii şi  întelepciunii politice a acestui 
partid. 

Vin acum la chiar propunerea onor. d-lui 
Sturdza în privinţa Transilvaniei, şi în afară 
de argumentele aduse de guvern în contra ei, 
daţi-mi voie să supun reflecţiei d-voastră cu mo- 
deraţia şi cumpătarea cuvenită într'o materie 
aşa de delicată, două alte argumente. 

D-lor, presupuneţi că o asemenea interme- 
diare întreprinsă de guvernul nostru între gu- 
vernul şi supuşii unui stat strein n'ar avea ni- 
mic iritant, neobişnuit, cominatoriu ; că ar pu- 
tea fi in adevăr privită ca amicală, cum o vrea 
de altmintrelea şeful partidului liberal: ea n'ar 
putea totuş să intre în concepţia practică de 
cât atunci, când în satul strein, unde vrei s'o 
faci, ar lipsi or-ce element indicat pentru aga, 
intermediare. 

Nu vorbesc de relaţii personale, dacă nu 
cum-va între Românii din Transilvania şi Un- 
garia sunt persoane cunoscute şi nou, ca d. e. 
d. Mocioni, care prin situaţia socială, prin mo- 
deraţia lor, ar putea să joace un asemenea rol.. 
Vorbesc numai de instituţiile mari ale statului. 

Dualismul austro-maghiar are anumite forme în 
ceea ce priveşte unitatea statului austro-ma- 
ghiar; de exemplu, este un ministru de ex- 
terne comun, un ministru de rezbel comun şi 
altele; dar mai este şi un fel de reprezentaţie 
parlamentară comună între Unguri şi restul im- 
periului: aşa numitele delegaţii. 

In aceste delegaţii, cum ştiţi, Parlamentul din 
Ungaria şi Parlamentul din restul Austriei, tri- 
mit membrii lor prin alegere. Dar cum se în- 
timplă, că în Austria să fie şi o altă provincie 
locuită de Români, Bucovina, ştiţi că în Parla- 
mentul Austriei sunt reprezentanţi ai Românilor 
din Bucovina, cum sunt d-nii Styrcea, Hurmu- 
zachi şi alţii. 

Apoi mai sunt alte figuri cunoscute nouă de 
nume, cari au o importantă situaţie socială şi 
politică la Viena, cum este bunăoară d. Dumba. 

Ce credeţi d-voastră, că în aceste delegaţii, 
care sunt anume menite prin Constituţia impe- 
riului vecin de a menținea tot ce este relativ 
la unitatea şi integritatea imperiului ast-fel or- 
- ganizat, ce credeţi, zic, că s'ar întîmpla, când 
ar fi un adevărat pericol, simţit de cei în ches- 
tie, în privinţa unităţii imperului ? Nu s'ar găsi, 
pe calea această foarte legală, vre-o voce care 
să intermedieze acolo unde intermediarea se 
poate face fără iritări, în delegaţii ori în con- 
vorbirile politice indicate acolo ? 

D. A. C. Cuza. In Parlamentul ungar nu sunt 
de cât Unguri. 

T. Maiorescu. Nu vorbesc de Parlamentul 
maghiar, ci de celălalt Parlament care-şi trimete 

şi el delegaţii, unde discuţia se petrece pe un 
teren comun. 

Dacă dar noi nu vrem să facem aci un Opus 
super-erogatorium, o supertetaţie, daci nu vrem 
să facem numai aşa, o vorbire de popularitate 
eftină, ci ne gândim serios, sincer, la o inter- 
mediare posibilă, de ce nu vă gândiţi şi la po- 
sibilitatea acestei intermedieri, care ar fi legală, 
constituţională, indicată în chiar forma de astăzi 
a statului austro-maghiar şi de la care ar tre- 
bui să aşteptăm mai întâi un efect practic? 

Trec acum la un alt argument în contra pro- 
punerii dlui Sturdza, 

D-lor, greutatea, inadmisibilitatea unei aseme- 
nea interveniri mai provine din faptul, că punc- 
tele în discuţie, mai ales când este o ceartă în- 
vrăjbită, sunt multe, au nuanţe prea fine şi pre- 
supun un fel de pricepere zilnică a atmosferei, 
în care să petrec, fără de care pricepere nu 
poate să fie nici o intervenţie folositoare, şi, 
atunci, după vorbirea populară, când un al trei- 
lea se amestecă în cearta a doui oameni, 0 pă- 
ţeşte de la amindoi. 

Va, să zică, pentru ca să te poţi amesteca in 
calitate de guvern, ţi-ar trebui simţirea, asimi- 
larea, priceperea, tactul situaţiei întregi în fie-ce 
moment variabil, 

Dar cum voiţi să le avem noi cei de aci, în 
locul celor de acolo? De unde luaţi siguranţa 
aceasta ? 

lată şeful partidului liberal, foarte patriot, 
foarte învăţat, foarte silitor, în raporturi strinse 

cu Românii de dincolo, d-sa a formulat în Senat 
un program de intermediare. 

D lor, cuvintul nostru de aici în asemenea ma- 
terie nu este numai dus până la hotarele ţării, 
el trece peste hotare şi este ascultat acolo, unde 
se adresează. 

De abia s'a pronunţat cuvintarea d-lui Sturdza 
în Senat, d'abia s'a văzut în Monitor, şi iată 
cel d'intâi glas al Românilor din Transilva- 
nia, „Gazeta Transilvaniei“, ce răspunde d-lui 
Sturdza: 

„Când e vorba dar de a veni în ajutorul cauzei 
Românilor transilvăneni, nu poate exista altă 
directivă mai bună, mai sigură şi mai neapă- 
rată decât directiva ce o dă programul lor na- 
tional. 

„Şi aci e punctul, care, cu părere de rëu tre- 
bue s'o spunem, ne desparte cumplit de vede- 
rile desfăşurate de d. Sturdza în partea din 
urmă a vorbirei sale. 

„D-sa nu-şi iea ca punct de plecare progra- 
mul nostru naţional, ci gândindu-se mereu la 
rolul de „samsar cinstit“, care, după d-sa, ar 
trebui să-l aibă guvernul român spre a face po- 
sibilă o împăcare între noi şi Maghiari, trece 
peste acel program şi stabileşte o directivă spe- 
cială a stăruinţelor de impăciuire, înşirând anu- 
mite puncte, asupra cărora crede că ar trebui 
să stăruiască guvernul român. 

„Printr'asta d. Sturdza ajunge la nişte con- 
cluziuni, care, departe de a clarifica situaţiile, 
cum voeşte d-sa, le încurcă şi mai mult. 

„Punctele de eventuală impăciuire între Ro- 

mâni şi Maghiari, ce le înşiră d-sa, în credința 
că Românii s'ar învoi cu ele dacă Ungurii le-ar 
acorda, nu numai că nu consună cu postulatele 
programului nostru naţional, dar sunt chiar în 
mare parte in contradicţie cu el. 

„Ca dovadă citām numai afirmarea d-lui Sturdza, 
că ceea ce vor Românii ar fi „respectarea şi 
aplicarea sinceră a legei de existenţă a naţiona- 
lităţilor“, adecă tocmai a acelei legi care a fost 
totdeauna combătută de către Români ca în cel 
mai mare grad vătămătoare drepturilor şi liber- 
tăţii lor.“ 

Iată, d-lor, dovada greutăţii, duvada inadmi- 
sibilităţii unei interveniri din partea noastră. 
Primul pas al şefului partidului liberal pe această 
cale, află o aşa „cumplită“ desminţire şi din 
partea cui? Din partea a chiar Românilor de 
dincolo de Carpaţi. 

Insă, d-lor, se poate ca „Gazeta Transilva- 
niei“ să nu reprezinte părerea tutulor Români: 
lor de dincolo; se poate să fie altă părerea 
altor Români de dincolo, care să fie diferită de 
părerea grupului reprezentat prin „Gazeta Tran- 
silvaniei“. Dar atunci vě întreb ca oameni pru- 
denţi în politica naţională: ce fel de procedare 
ar fi a noastră? Să venim şi noi şi să accen- 
tuăm, să mai învrăjbim deosebirile de păreri, 
dacă ar exista intre Românii de dincolo? Şi 
după ce, în lupta contra Ungurilor, Românii de 
dincolo trebue să fie uniţi, să venim noi să dăm 
ocazie la divergențe de idei, să transportăm 
certele noastre de partide şi la Românii de din- 

colo? Aceasta nu ar fi lucru cuminte, aceasta 
mar fi folositor! 

Şi fiindcă am vorbit de divergențe de idei şi 
de cearta partidelor noastre, şi fiindcă într'o 
chestie naţională, ca aceasta, unitatea de senti- 
mente, unitatea de ginte, unitatea de cultură 
este singurul punct de vedere admisibil, să exa- 
minăm în sfirşit şi modul, cum a agitat chestia 
Transilvaniei cel ce a deşteptat-o, şeful partidu- 
lui liberal, onor. d. Sturdza în Senat, 

Ieri, aici în Cameră, d. Stolojan, mult mai 
moderat, mult mai prudent, rectificând violența 
din, procedura şefului a căutat din capul locului 
să pue chestia pe un teren accesibil şi v'a pus 
numai în termini generali intrebarea, cam ce ar 
fi de făcut? 

Dar onor. d. Stolojan a întrebuințat cu această 
ocazie o procedere, de care ar fi bine să ne 
desvăţăm în discuţiile noastre publice, procede- 
rea inexactităţii ştiute. R&ul obicei, când faci 
tu ceva, de a dojeni-pe altul parcă ar fi fä- 
cut-o el! 

D. Stolojan se adresează majorităţii şi guver- 
nului actual şi ne impută nouă, că am făcut noi 
din chestia Transilvaniei o chestie de partid! 
Ei bine, pentru Dumnezeu! Nu ştim toţi româ- 
neşte ? Nu pricepem toţi, când se vorbeşte ro- 
mâneşte ? Nu înţelegem toţi, când să scrie ro- 
mâneşte ? Aţi auzit, aţi citit cu toţii discursul, 
prin care şeful partidului liberal, d. Sturdza, a 
ridicat în Senat chestia Transilvaniei. Vë întreb: 
Cine, ab initio, în această, desbatere a întrebu- 
inţat atacul de la partid la partid ? 

Cine a făcut dintr'o mare chestie naţională o 
simplă armă de opoziţie în contra guvernului 
român ? Mai încape îndoială ? Nu e prezentă în 
memoria d-voastră cuvintarea d-lui Sturdza ros- 
tită în Senat d'abia de câte-va zile? 

Dacă în mijlocul vorbirii mele de astăzi am 
introdus o paranteză asupra unor incidente par- 
lamentare şi v'am citat ca exemplu cuvintul 
„nemernic“, care în or-ce caz loveşte in dem- 
nitatea parlamentară, am făcut-o pentru a vi-l 
aduce aminte acum. Tocmai cu ocazia relevărnii 
chestiei transilvane, şeful partidului naţional şi-a, 
permis să numească „nemernic“ guvernul ţării 
de astăzi. 

D-lor deputaţi, dar oare cuvintele noastre în 
această materie nu trec peste hotarele acestei 
ţări? Discursul şefului partidului liberal nu va fi 
tradus, citit, comentat la Pesta, la Viena, în 
toate cabinetele Europei? Şi când d. Sturdza, 
pentru a mângâia pe Românii din Transilvania 
şi pentru a pregăti o intermediare cu oare-care 
autoritate în faţa Ungurilor, vorbeşte de guver- 
nul ţării de astăzi anume ca de un guvern de 
„duplicitate“ şi ca de un guvern de „nemerni- 
cie“, credeţi că cu aceasta se vor mângâia Ro- 
mânii din Transilvania? Se va impune Ungu- 
rilor ? Se va înălța chestia Transilvaniei la dem- 
nitatea unităţii naţionale înaintea Europei? 

Dar oare şeful partidului liberal este în acest 
mod al său de a procede adevărata expresie a 
ţării ? Sau este numai expresia strimtelor ve- 
deri ale unui om de partid, în ochii căruia nu 
există altă suflare românească capabilă de a con- 

duce destinele ţării decât el însuş cu partizanii 
săi ? Dar noi suntem un stat constituţional, va 
să zică al guvernului diferitelor partide; aşa ne 
cunosc Ungurii, așa am dobândit consideraţie în 
Europa; noi mai suntem un stat monarhic, şi 
dacă este cine-va care să aibă un prestigiu de 
autoritate în Europa ca personificarea acestui 
Stat monarhic, este Regele Carol. Iși poate ci- 
neva inchipui, că acest Stat constituţional, că 
în fruntea lui Regele Carol,.. dar este inadmi- 
sibil, d-lor, nimeni nu o va crede, nu trebue să 
o crează nici unul din d-voastră, nu trebuea să 
se pomenească de aşa ceva în faţa străinilor... 
îşi poate cineva închipui ca vre-odată Regele 
Carol, că vre-odată statul român să tolereze un 
guvern care să nu aibă cel puţin simţimentul 
cel mai elementar, simțimântul naţional? (A- 
plause). Nu se poate, d-lor, aceasta nu se poate. 

Să, deplângem, că o mare chestie a încăput 
într'o mică procedură; să restabilim şi să în- 
dreptăm ce mai putem noi îndrepta aici în Ca- 
meră, Şi fiindcă aceste cuvinte ale noastre se 
vor auzi de sigur peste Carpaţi şi fiindcă nu- 
mele tatălui meu şi persoana lui, el însuş Tran- 
silvănean, sunt cunoscute în Transilvania, dacă 
acest fapt ar da neînsemnatelor mele cuvinte, 
din întîmplare, oare-care resunet în cugetul Ro- 
mânilor de peste Carpaţi, ţin de onoare să le 
zic şi să-i încredinţez, că nu a fost dreaptă, nu 
a fost întru nimic înterneiată acuzarea d-lui 
Sturdza, şi că nu este dreaptă şi nu este inte- 
meiată nici o acuzare de acest fel. 

Amicul meu politic, d, C. Arion, v'a citit alal- 

tăeri şi v'a comentat cele petrecute cu Românii 
de dincolo sub regimul liberal, V'a amintit ex» 
pulzările, v'a amintit Bănăţenii din Dobrogea. 
Faţă cu atacul d-lui Sturdza, d. Arion se afla 
în legitimă apărare. Dacă judecăm după tactica 
luptelor parlamentare, discursul d-sale era legi- 
tim, Daca însă luăm chestia în ea însăş, nu era 
legitim, şi, o repet, este o onoare pentru mine 
de a accentua simţimentul totdeauna patriotic 
şi naţional, din care au lucrat toate partidele 
şi toţi oamenii noştri politici, din care a lucrat 
şi Brătianu în asemenea, chestii. 

Aşa trebue să-i fi părut lui, că este adevăra- 
tul interes al ţării şi al romanismului în acel 
moment. Nu a putut trece vre-odată prin min- 
tea d-lui Fleva, când a făcut acel raport despre 
Bănăţeni, că sub străini să se înţeleagă şi Ro- 
mânii de sânge. 

Nu poate fi deosehire între noi asupra simți- 
mântului naţional. Ar fi o ruşine pentru toată 
țara, când s'ar găsi un ministru printre noi, 
care să lovească în simţimintele româneşti. (A- 
plause), 

In această privinţă acelaş cuget înalt, pe care 
îl are şi fie-care Ungur, şi fie-care Francez şi fie- 
care German despre națiunea sa, îl are şi fie- 
care Român. 

Şi dacă este aşa, atunci să revenim la adresa, 
noastră, cu simţiminte mai înalte, nu cu cele 
ce ne despart, ci cu cele ce ne unesc, Şi fiindcă 
avem fericirea să salutăm cu această ocazie 
pentru prima oară pe tînărul Principe născut 
pe pămentul patriei şi botezat în religia ţării, 

el care este un simbol al aspirării noastre în 
viitor (aplause), să votăm această simplă adresă 
aşa cum este, fără alte discuţii iritante, şi să 
dăm o dovadă mai mult că suntem uniţi în 
toate chestiile însemnate ca membrii aceleiaş 
naţiuni, ca cetăţenii aceluiaş Stat. (Aplause pre- 
lungite). 


113. 


La adresă. Legislatura de 4 ani. 
Disciplina majorităţii. Ideile „junimiste“. 
Contra demagogiei. 


(Şedinţa Camerei de la 3 Decemvrie 1894) 





D-lor deputaţi, raportorul adresei d-voastră se 
încearcă de câţiva ani să facă proiectul de rës- 
puns pe cât se poate de scurt, dar vede că 
discuţia la adresă devine din ce în ce mai lungă. 

Cu toate acestea, şi în sensul acelei scurtimi 
a proiectului de r&spuns, cred că veţi găsi cu- 
viincios din partea raportorului, ca el cel puţin 
să rămie în chestie şi să se mărginească la apă- 
rarea adresei aşa cum vă este propusă. 

D-lor, la un mesaj foarte lung al Coroanei vi 
se prezentă în adevăr un răspuns foarte scurt 
al Camerei. Ne-am înţeles în anul trecut asupra 
acestui precedent: e bine ca mesajul să fie lung, 
el trebue să coprindă — şi e foarte însemnat 
precedentul constituţional inființat de acest gu- 
vern — programul bine chibzuit de lucrări legis- 

lative, care după convingerea guvernului trebue 
să fie supus Camerei într'o anume sesiune. Faţă 
cu îndeplinirea acestei datorii constituţionale din 
partea guvernului, Camera în răspunsul ei e da- 
toare să ia act, şi aceasta o face proiectul de 
faţă. Iar discutarea mai de aproape, sau şi o 
anume relevare a vre-unui proiect de lege, se 
face în mod mai folositor atunci, când chiar 
proiectele vin în discuţia Camerei, fie-care la rindul 
s&u. Şi iată principala cauză pentru care la par- 
tea cea mai întihsă a unui mesâj răspunde par- 
tea cea mai scurtă a adresei noastre. 

Acum ce mai rămâne pentru răspunsul nostru? 
R&mâne întâi, că la omagiile ce le aduce Co- 
roana suveranităţii elective reprezentate în Par- 
lament, să r&spundă Parlamentul prin expresia 
omagiilor aduse Regelui şi Dinastiei din partea 
sa, Aceasta se face în adresa de faţă, ca în 
toate adresele, şi asupra acestui punct toţi de- 
putații văd că am fost de acord. 

Dar fiindcă Regele nu reprezentă numai pèr- 
sonificarea, suveranităţii înăuntru, ci şi în afară, 
se adaogă în adresa acel moment al situaţiei 
actuale interne, care e caracteristic pentru re- 
prezentarea ţării faţă cu Statele străine. De 
aceea adresa vorbeşte de relaţiile internaționale, 
Şi în această ordine de idei se cuvine să mai 
accentueze, după împrejurări, când un Moment, 
când áltul din situaţia internă a ţării, care să 
câtăctetiseze situația internaţională în favoarea 
noâstră, 

În împrejurările de față ne-a părut tă e un 
aşă Sirhţiment de pace răspânâit în furopa, tare 

şia dat între altele o unanimă expresie cu ocazia 
doliului din Franţa şi din Rusia, în cât, pe lângă 
asociarea noastră la acel doliu devenit univer- 
sal, de astă-dată nu am crezut de cuviinţă să 
relevăm, cum ne cerea un d. deputat, din îm- 
prejurările noastre interne partea relativă la ar- 
mată, Poate să vie împrejurări, unde anume 
această relevare să fie caracteristică, In mo- 
mentul de faţă cred că nu este. 

Era din contră un alt moment, în adevăr ca- 
racteristic, care trebuia relevat astăzi în favoar 
rea, noastră, în favoarea creditului ţării noastre 
în străinătate. Toată lumea ştie că este o criză 
agricolă, nu numai la noi, ci în Europa întreagă. 
Se ştie de asemenea că, alături de această ca- 
lamitate, sunt câteva state cari sufer şi de o 
criză finanţiară, bugetară. Era „dar important 
pentru situaţia internaţională a ţârii noastre, ca 
să se releve anume, cum în acest moment, când 
există o criză agricolă generală şi când pentru 
unele state mai există şi o criză finanţiară, bu: 
getul statului nostru este bine aşezat, că noi 
am avut un excedent bugetar pentru anul trecut 
şi că avem un echilibru bugetar pentru anul 
corent, 

Cine în această relevare a finanțelor noastre 
a văzut altceva, cine a văzut expresia unei re- 
laţiuni amicale, ce întimplătorul raportor al 
adresei d-voastre ar fi având-o cu întimplătorul 
şef al departamentului finanţelor în momentul 
de faţă, dovedeşte că nu a înţeles acel prece- 
dent constituţional stabilit de Cameră în pri- 

vinţa cuprinsului adresei, şi nu este încă în cu- 
rentul lucrărilor noastre parlamentare. 

Trec acum, d-lor, la acele discursuri rostite 
în Adunarea noastră de 6 zile încoace, la care 
am mai putut constata o legătură firească cu 
obiectul desbaterilor actuale, cu proiectul de 
adresă. 

Sunt în număr de trei observările la care 
sunt dator să r&spund din acest punct de vedere. 

Intâi, onor. d. Stolojan a relevat primele cu- 
vinte din proiect: „Adunarea deputaţilor, intrând 
în a patra sesiune ordinară a legislaturei de 
faţă“, şia întrebat: a patra sesiune insemnează 
cea din urmă a Camerei actuale? 

D-sa e de părere că cei patru ani ai manda- 
tului deputaţilor însemnează patru sesiuni ordi- 
nare, ne citează un precedent din Franţa şi, 
intemeiat, pe acest precedent pe care il admite 
ca fiind cu siguranţă stabilit in constituţionalis- 
mul francez, vrea ca această sesiune ordinară a 
noastră să fie cea din urmă, adecă, dacă l-am 
înţeles bine, să fie guvernul dator, în interpre- 
tarea, ce el, guvern, trebue să o dea, ca la 15 
Fevruarie 1895 să declare mandatul acestei Ca- 
mere expirat şi să se proceadă, îndată sau mai 
înainte, la alegeri nouă. 

Onorabile d-le Stolojan, precedentul pe care 
vă intemeiaţi d-voastră şi pe care ni-l citați ca 
fiind precedent admis de constituţionalismul fran- 
cez, nu este admis de actualul constituţionalism 
francez. D-voastră il veţi fi găsit în volumul 
cunoscut al dreptului parlamentar al d-lor Poudra 
şi Pierre, dar acesta este volumul d'intâi, d-le 

Stolojan; noi cari îmbătrânim, trebue mai ales 
să ne îngrijim de volumul al doilea: volumul al 
doilea modifică uneori foarte tare părerile voiu- 
mului întâi. Aşa e şi la cărţi şi la oameni. Şi 
vedeţi ce fel de volume al doilea vin după noi, 
şi ce curioase volume al doilea vin şi în rindu- 
rile d-voastră; şi cum de multe ori volumele al 
doilea cuprind altceva decât ce aştepţi şi cum 
de multe ori produc o mare decepţie! 

In volumul al doilea al acelui resumat al con- 
stituţionalismului francez actual se zice: „C'est 
„en vain qu'on chercherait un précédent ou 
„même une analogie dans la procédure suivie à 
„loccasion du premier renouvellement triennal 
„du Sénat au mois de Janvier 1879“ — cazul 
citat de d-ta sub ministerul Dufaure. „Le Sénat 
„n'est pas dans la même situation que la Chambre 
„des députés qui se renouvelle intégralement. “ 
Şi ceva mai înainte: „Il appartient à la Chambre 
„Seule de résoudre une question qui n’a pas de 
„précédent. “ 

Acum cred că este de prisos să intrăm im- 
preună în discutarea controversei asupra acestei 
chestii. Să fie 4 ani bugetari? Să fie 4 sesiuni 
ordinare sau şi extraordinare? Să fie ani de ca- 
lendar, zile cu zile numărați? Aici e contro- 
versa |! 

In această situaţie şi fiindcă asupra acestui 
punct de legalitate nu este bine să fie îndoială 
pentru noua Cameră şi pentru termenul celei 
vechi, până când vre-o constituantă nu va for- 
mula mai clar acel art. 66 din Constituţia 
de astăzi, guvernul ar face bine să useze deun 

drept care'l are netăgăduit, dreptul de a disolva, 
Camerile, şi să disolve Camera înainte de 15 
Noemvrie al anului viitor, va să zică în lăun- 
trul termenului de 4 ani, şi astfel scăpăm de 
acea luptă de constituţionalism greu de deslegat, 
spre mulţumirea tutulor. 

Vin la a doua observare făcută textului adre- 
sei în discuţie. 

Când în acest proiect de răspuns vi se pro- 
pune să aprobaţi frasa: „Relaţiile amicale cu 
„toate puterile străine sunt rezultatul politicei 
„chibzuite şi leale urmate de guvern“, şi se ac- 
centuează anume cuvintul leale, fireşte că opo- 
ziția a făcut întimpinările ei şi a redeşteptat 
discuţia asupra Transilvaniei, aducend din nou 
guvernului acuzarea de insuficiență naţională şi 
chiar de duplicitate. 

D-lor, asupra chestiei Transilvaniei a urmat 
tot la această epocă a anului trecut o întinsă 
discuţie în Cameră şi în Senat. 

Am auzit de pe banca ministerială, că atitu- 
dinea guvernului nu s'a schimbat de atunci în- 
coace, şi presupunem că nici atitudinea majori- 
tăţii nu s'a schimbat. Eram dar noi, comisiunea, 
de adresă, în drept să afirmăm şi acum, ca şi 
în anul trecut, aprobarea ce o dăm fără rezervă 
politicei leale şi bine chibzuite a guvernului în 
această chestie. 

Se va fi înăsprit situaţia în statul vecin, se 
vor fi făcut câteva demonstraţii în statul nostru, 
dar situaţia internaţională de la stat la stat nu 
s'a alterat şi nu s'a schimbat întru nimic. A 
mai venit acum un mic incident nou în chestie, 

a mai venit publicaţiunea de alaltăeri a unei 
scrisori a onor. d. Sturdza în „Pester Loyd“, o 
foae scrisă nemţeşte, dar susţinend politica gu- 
vernului ungar actual, o foae din punctul de ye- 
dere al Ungurilor foarte patriotică şi, după 
distincţiunea făcută de d. ministru de externe, 
poate din punctul nostru de vedere foarte şovi- 
nistă maghiară. 

In acea scrisoare onor. d. Sturdza protestează 
în coloanele ziarului „Pester Loyd“ contra afir- 
mării, că d-sa ar fi iredentist. Are dreptate, şi 
noi toţi ştim şi am spus-o că nu este iredentist, 
Insă d-sa, în contra citatelor dintr'o revistă fran- 
ceză despre constituirea statelor pe temei de 
rasă, care le-a adus aci un membru din partidul 
d-sale, susține în acea scrisoare, că nu numai 
Românii de aci nu vor să ia Transilvania, nu 
numai că nu pot să o ia, dar că ar fi peirea 
statului român dacă am lua-o, fiindcă, zice d, 
Sturdza în „Pester Loyd“ „această ştirbire a 
imperiului austriac ar însemna o nimicire a 
Austriei şi nimicirea imperiului Austriei ar sdrun- 
cina aşa de tare şi siguranța noastră, în cât cu- 
rînd după aceea şi noi am fi nimiciţi cu Ro- 
mânii din Transilvania cu tot“, 

Ceea ce zice acum d. Sturdza nu se potri- 
veşte cu ceea ce ni s'a citit aci din partea unui 
alt onorabil membru al opoziţiei, şi d. Sturdza 
este aşa de bine înţeles şi primit de „Pester 
Loyd“, în cât acest organ unguresc aduce oma- 
giile sale onorabilului d. Sturdza, se declară sa- 
tisfăcut de explicările d-sale şi ’l asigură de 
stima şi consideraţia sa. Şi noi ne bucurăm, 

când vedem pe un compatriot al nostru aşa de 
bine primit în străinătate, mai cu seamă când 
această bună primire i se face din partea unor 
străini cum sunt Maghiarii. (Ilaritate, aplause). 

Dar, d-lor, în desbaterile noastre de astăzi 
chestia naţională a luat în Cameră următoarea, 
formă preciză: Un membru al majorităţii, ono- 
rabilul d. Filipescu, arătând dealtmintreli încre- 
derea d-sale in guvern şi în deosebi în d. mi- 
nistru de externe, a exprimat totuş dorinţa ca 
în administraţia externelor din partea d-lui mi- 
nistru prin organele sale în străinătate, să se 
accentueze în conversații, nu prin intervenţie 
formală sau prin note, sentimentele ţării în 
această privinţă. Faţă cu părerea onorabilului 
d. Filipescu s'a grăbit, fireşte, opoziţia, să ne 
declare, că, dacă d. Filipescu vorbeşte aci în 
numele majorităţii, atunci dumnealor din opo- 
zitie primesc părerea d-lui Filipescu, se unesc 
şi d-lor ca să fie indicată d-lui ministru de ex- 
terne această linie de conduită, 

Aici vë rog să 'mi permiteţi mai întâi câteva 
reflecţii asupra disciplinei unei majorităţi par- 
lamentare. 

D.lor, fără îndoială guvernul este, într'o parte 
esenţială a lui, o delegaţie a majorităţii parla- 
mentare, zic: într'o parte esenţială, fiindcă pre- 
cum ştiţi, după Constituţie, guvernul trebue să 
fie şi o delegaţie a încrederii Regelui; dar în 
ceea, ce ne priveşte pe noi, guvernul este o de- 
legaţie de încredere a majorităţii noastre. 

Intrebare : Este fie-care din noi, deputaţi, li- 
ber şi suveran de a retrage acea delegaţie, acel 

mandat de încredere guvernului, când conştiinţa 
lui îi dictează o asemenea retragere? Da, fie- 
care din noi este liber, şi unii au uzat deschis 
de această libertate şi au zis: nu mai am în- 
credere, votez în contra guvernului. 

Dar până când majoritatea sau un membru 
al majorităţii nu "şi retrage increderea în guvern, 
întru cât afirmă din contră că "i păstrează această 
încredere intru toate, care poate fi rolul depu- 
tatului din majoritate, mai ales într'o chestie 
delicată ca aceea a relaţiilor internaţionale ? — 
D-l Filipescu facea deosebire între notă, inter- 
venţie, intermediare şi conversaţie privată. Apli- 
când asemenea deosebire în viaţa noastră par- 
lamentară, putem prin conversații private cu 
ministrul, în comisiuni, în secţiuni, să vorbim, 
să discutăm, să sfătuim, să facem cum vom 
crede mai bine pentru a ajunge la un mai bun 
acord și la o mai bună exprimare a acestui 
acord din partea guvernului. Aceasta, netăgă- 
duit, o putem face şi aşa se face de obicei. Dar 
când într'o şedinţă publică a Camerei şi într'o 
ocazie solemnă vorbim într'o asemenea chestie 
naţională şi tot odată internaţională, unde sin- 
gurul intermediar între noi şi străinătate este 
ministerul de externe (căci cu ministrul de ex- 
terne vorbesc Puterile străine şi nu cu noi de- 
putaţii) : atunci care e rolul nostru, al deputa- 
ţilor din maioritate? 

Fără o disciplină a majorităţii nu poate fi o 
lucrare folositoare în această parte a activităţii 
unui stat constituţional. Rolul nostru e sau de 
a acoperi cu încrederea noastră simplă, clară şi 

fără şovăire, atitudinea ministrului de externe 
sau de a-l desaproba printr'un act public şi pre- 
ciz de neincredere, şi atunci vom produce o 
criză ministerială. 

Dar a spune ministrului de externe: Am în- 
credere în tine, şi a-i da în acelaş timp în pu- 
blic sfaturi cum să urmeze, sfaturi pe care le 
aprobă opoziţia, eu cred că aceasta e o pro- 
cedare, care nu e folositoare sistemului parla- 
mentar. 

De mult se zice, şi e în avantagiul partidului 
naţional-liberal, că acest partid e mai bine or- 
ganizat şi e mai bine disciplinat decât noi. Şi 
aşa e, d-lor. Scuzaţi însă pe un adversar, dacă, 
relevând acest merit al organizării unui partid 
opus, nu-l poate atribui întru toate meritului 
membrilor care °l compun. Fiindcă poate (nu vor- 
besc în ţară la noi, dar ca o generalitate) poate 
să fie de pildă mult mai uşor ca să ai o orga- 
nizare disciplinată într'un partid, în care majo- 
ritatea membrilor se dispensă de a cugeta sin- 
guri şi lasă cugetarea unuia sau câtor-va, sau 
în care sunt prea mulţi membri legaţi prin cine 
ştie ce trebuinţe, a căror satisfacere atârnă de 
la câţi-va, pe cari apoi îi urmează orbeşte. Şi 
poate să fie din contră meritul unui partid mai 
puţin disciplinat, când e compus dln oameni mai 
independenţi şi prin starea şi prin cultura lor 
şi cari poate sunt mai puţin îndemnați de inte- 
rese private de a face sacrificiul predilecţiilor 
sau opiniilor lor individuale, 

Or-cum ar fi, în fapt cred că sunt mai puţin 
disciplinaţi cei din partidul conservator. Dar este 

în or-ce caz o limită, până la care poate merge 
absoluta independenţă a deputatului în interesul 
general, şi întru aceasta trebue să luăm uneori 
wun exemplu de la partidul advers, şi în genere 
multe poate să înveţe cineva de la adversarii 
săi. Aduceţi-vă aminte, ce sa petrecut în Ca- 
mera d-lui Brătianu, atunci când nu era vorba 
de aşa declarări anodine, adică de un sfat cum 
să vorbească agenţii noştri în străinătate, ci 
unde era vorba de acte de represjuhe, de expul- 
sarea Transilvănenilor, despre care vi s'a vorbit 
aici. Nici unul singur din deputaţii majorităţii 
acelei Camere, din deputaţii cari erau ai parti- 
dului, nu s'a ridicat să facă cea mai mică ob- 
servare în contra guvernului dlui Brătianu! 

Prin urmare la intrebarea pusă de opoziţie: 
D-voastră din majoritate primiţi ceea ce zice d. 
Filipescu? Eu din majoritate răspund: nu pri- 
mesc. Dar se va zice: nu primiţi măcar ca 
agenţii noştri să facă aşa conversații? R&spund: 
nu este aceasta, consecinţa. Nu primesc ca în 
mâterie internaţională o majoritate parlamen- 
tară, care-şi exprimă increderea sa în ministrul 
de externe, să aibă altă atitudine decât aceea a 
ministrului de externe față cu străinătatea. (A- 
plause). 

Şi fiindcă noi aprobăm pe d, ministru de ex- 
terne şi am aprobat şi călduroasa d-sale cuvin- 
tare de eri, cred că majoritatea acestei Camere 
va face bine să voteze fără rezervă aliniatul 
adresei, care recunoaşte lealitatea guvernului în 
chestie, recunoaşte chibzuinţa lui şi-i dă puterea 


636 


de a se prezenta în acord cu reprezentaţia 
legală a ţării, (Aplause), 

Trec, d-lor, la a treia şi cea din urmă ob- 
servare ce sa făcut în contra proiectului de 
adresă, 

„Lucrând până la sfârşit şi în înţelegere ne- 
turburată cu guvernul, vom fi răspuns la aştep- 
tarea legitimă a ţării.“ 

Sunt două obiecţii ridicate aci, una de onor. 
d. P&ucescu, alta de opoziţia naţional-liberală. 
D. P&ucescu zice: este turburată înţelegerea 
unei părţi din vechea majoritate cu actualul gu- 
vern, 

De cine e turburată? De d-sa şi câţiva ade- 
renţi ai d-sale. D. P&ucescu ne-a arătat şi anul 
trecut, că trece în opoziţie, în opoziţie tot con- 
servatoare, cum zice d-sal). Mi-am permis, d-lor, 
în anul trecut să prevăd că ceea ce onor. d. 
P&ucescu ne prezenta ca o disidenţă demnă de 
semnalat, nu va avea vre un efect important 
pentru situația majorităţii faţă cu guvernul, şi 
ați văzut că nici nu l-a avut în toată sesiunea 
trecută. A fost poate regretabilă desbinarea a 
câtor-va voturi, cari de aci au trecut dincolo, 
dar aceasta nu a împedicat rodnica împreună 
lucrare a guvernului cu majoritatea, 

Anul acesta d. P&ucescu revine cu aceeaş 
chestie, şi arată pentru ce d-sa şi câţiva alţii, 
nu ştiu câţi, în numele cărora vorbeşte, nu pot 


1) Peste câte-va luni, îndată cu venirea d-lui Sturdza la gu- 
vern, Păucescu trece la liberali şi se alege ca liberal în Ca- 
mera d-lui Sturdza de la Noemvrie 1895. 

să dea încredere guvernului, şi nu vor vota 
proiectul de adresă. 

Care sunt cauzele acestei neìncrederi în gu- 
vern? Următoarele, după d. Pëucescu : 

Guvernul de astăzi nu mai este conservator 
în înţelesul în care a luptat d. Pëucescu ca 
membru al partidului conservator; căci o di- 
recţie străină de conservatism predomneşte în 
guvern, direcţie intrupată în cunoscuta şi pentru 
d. P&ucescu antipatica figură a d-lui Carp, care 
d. Carp ar avea cu aderenţii sti junimişti ur- 
mătoarele principii: Intâi nu de la ţară trebue 
solicitată încrederea, ci numai de la Rege; nu 
prin comitete de partid şi prin activitate elec- 
torală, ci prin Rege şi prin străinătate trebue 
dobândită puterea; şi aceste tendenţe trebue să 
conducă la o camarilă de oligarhie, care să se 
sprijinească numai pe favoarea regală. Al doi- 
lea, nu desvoltarea naţională proprie este ţinta, 
ci desvoltarea, ţării ca avuţie generală poate, 
dar cu indiferenţă pentru elementul. naţional, căci 
credinţa d-lui Carp şi a noastră a junimiştilor 
ar fi cosmopolitismul. Şi al treilea, că opera le- 
gislativă în Cameră trebue să se facă aşa, că 
numai guvernul, fără nici o consultare, de la 
sine şi prin surprindere, să producă proiecte de 
legi, născocite în capul unuia, şi apoi să le 
supue unei silite aprobări din partea dumnea- 
voastră. 

Cu aceasta ne-am apropia de viziriatul d-lui 
Brătianu, şi l-am realiza întrun mod şi mai rău, 
fiind-că atunci cel puţin era un singur vizir, pe 
când acum, dacă înţeleg bine, ar fi şapte viziri, 

în or-ce caz cai trei junimişti, care sunt în mi- 
nisterul de faţă. 

D-lor deputaţi, dacă nu are d. P&ucescu alte 
cauze pentru disidenţa d-sale, atunci putem aş- 
tepta, ca onor. d. Pâucescu si voteze impreună 
cu noi proiectul de răspuns, fiind-că asupra aces- 
tor trei cauze îl pot linişti: ele toate trei sunt 
neadevărate. Este o iluzie ce-şi face onor. d. 
Pucescu, căci eu îl admit pe d-sa de bună cre- 
dinţă, d-sa îşi închipueşte numai că aşa ar fi d. 
Carp, şi în contra acestei himere-Carp luptă. Şi 
când va vedea că această himeră nu are nicio 
realitate, presupunem că atunci va înceta lupta, 
căci este evident că d-sa luptă numai din inte- 
rese de ordine publică şi politică; ar fi chiar o 
lipsă de cuviinţă parlamentară, când aş merge 
până a presupune, că pot să fie interese de or- 
dine privată sau personală, care ar dicta con- 
duita vre-unui deputat. 

Onor. dle P&ucescu, programul de idei, în 
jurul căruia sau grupat junimiştii, cum îi nu- 
miți d-voastră, este mai de mult cunoscut. D ta 
însuş, când erai împreună cu mine în comitetul 
conservator, în Octomvrie 1881, lai discutat 
împreuna cu d-nii Manu şi Lahovari şi alţii la 
mine acasă şi l-aţi aprobat, 

D-ta şi cu mine impreună subscriseserăm un 
proiect de reformare al partidului conservator, 
conform căruia în capul partidului, fiind-că in 
acele zile d. Catargi şi d. Florescu îşi dăduseră 
demisia, era să fie principele Alexandru Ştirbei. 

Acel program întocmit şi specificat în pro- 
iecte de legi, a venit pe urmă ca apel către 

țară, semnat de ministerul Teodor Rosetti, la 
cunoştinţa ţărei întregi în 1888, iar procesul: 
verbal pentru reorganizarea partidului conser- 
vator în anul 1881 este subscris de d-ta îm- 
preună cu mine şi cu alţii (d. Carp nu fâcea 
parte din comitetul nostru) şi poartă data de 
6 Noemvrie 1881. El trebue să se afle în car- 
toanele clubului conservator la d-voastră în ori- 
ginal; eu am aci o copie cu subscrierile. Era 
dar programul d-lui Carp de atunci cunoscut. 

In ceea ce priveşte afacerile streine, cu câte-va 
luni mai înainte publicasem eu personal un ar- 
ticol într'o revistă germană „Deutsche Revue“, 
în care, contra părerii de atunci a guvernului 
liberal, susţineam că interesul României devenite 
Regat independent este că se orienteze spre oc- 
cident, spre ceea, ce se numeşte astăzi tripla 
alianță, Acest articol fusese violent atacat în 
„Românul“, foaia oficioasă de atunci, şi după 
obiceiul atacurilor de la noi (deplorabilul obi- 
cei!) a fost îndată împănat cu insulte la adresa 
mea, trădător de patrie şi cele-lalte. Asupra 
acestei atitudini, exprimată, ca proprie a mea, dar 
care era împărţită de câţi-va din noi, se născuse 
în comitetul conservator discuţie. Imi imputa 
general Florescu, de ce am scris aşa ceva fără 
a consulta, şi a cere aprobarea comitetului. 

Şi eu respingeam aceste imputări, tăgăduind 
or:cărui comitet din lume dreptul de a më ìm- 
pediea pe mine în ceea ce vreau să scriu, des- 
tul că ceea ce soriu să fie pe a mea rës- 
pundere, cu a- mea subscriere şi să hu anga- 
jeze pe alt-cineva, 

Atâta fusese discuţia despre politica externă, 
şi noi susțineam că un partid serios trebue să 
aibă în momente date o anume politică externă, 
iar din partea ceailaltă a comitetului conserva- 
tor era părerea, că asemenea lucruri să r&ămâie 
la o parte în opoziţie. La aceste discuţii dealt- 
minteri nici nu a participat d. Carp, care — cum 
am zis—nu era în organizarea de atuncia par- 
tidului conservator. 

A afirma prin urmare, că d. Carp ar fi cre- 
zut sau ar fi zis vre-odată, că prin străinătate 
şi nu prin ţară trebue să vie cine-va la guvern, 
este absolut neexact. 

Incercarea noastră de reformă a comitetului 
şi a partidului conservator nu a izbutit. La un 
vot dat în adunarea partidului conservator, tot 
în Noemvrie 1881, am rămas în minoritate. D-ta, 
d. Manu, d. Lahovari, aţi r&mas totuş în par- 
tidul conservator aşa cum era organizat. S'a re- 
chemat d. Lascar Catargi, care demisionase, şi 
apoi v'aţi unit cu d. Vernescu. D-voastră cre- 
deaţi, şi aveaţi multe motive a crede, că nu este 
bine să vă înstrăinaţi de vechia formă de luptă. 
Noi însă, d. Teodor Rosetti, eu, d. Pogor din 
Iaşi, d. C. Şuţu, care trâia pe atunci, d. Leon 
Negruţi, Iacob Negruţi, şi alţi câţi-va ne-am des- 
părţit, ne-am dat demisia din clubul partidului 
conservator, şi ne-am alipit de d. Carp. 

Dar ideile, pe temeiul cărora se făcuse această 
ruptură, adică, nu ideile pe temeiul cărora, căci 
aceste idei fuseseră de altminteri primite şi de 
d-ta, şi de d. Lahovari şi de d. Manu, şile văd 
primite şi de d. Catargi, ci mai bine idea, ac- 


64] 


centuarea, că lupta legitimă intre partide nu se 
poate face de cât pe temeiul unui program ma- 
nifestat de reforme, a fost ocazia desbinării, 
Vechiul partid conservator, în deosebire de noi, 
a rămas cu felul luptelor de mai nainte. Iar noi 
am început pe temeiul acestui program de re- 
forme un altfel de luptă, şi fireşte separați de 
reţeaua partidului conservator, dar totuş, cu ideile 
primite şi în convicţiunea d-tale, am prezen- 
tat în Camera liberală de la 1884 formularea, 
acestui program  printr'un contra - proiect la 
Adresă. 

ln acest contra-proiect am avut şi iscălitura 
opoziţiei conservatoare, d. e. şi pe aceea a d-lui 
Triandafil, care r&măsese în vechiul club con- 
servator, aşa de mult aceste idei erau ştiute, 
cunoscute, aprobate de partidul conservator, şi 
aşa de mult d. Carp şi prietenii săi politici au 
ținut să afirme şi să r&spândească ideile lor în 
țară, mai nainte de a fi vorba de realizarea lor 
la guvern, 

Vë rog, când, de unde aţi auzit vr'odată din 
gura d-lui Carp, sau din gura cui-va din juni- 
mişti, afirmându-se, că în făptuirea acestor idei, 
pe calea legislativă, este necesitate numai de 
aprobarea Regelui, pentru-că aceasta ar fi con- 
form dorințelor noastre pentru sistemul de gu- 
vernare ? Este neadevărat, că a zis'o vr'odată 
cine-va din junimişti. 

Faţă cu această patentă desminţire, ce ţi-o 
dau, d-le P&ucescu, te cred dator să arăţi aç- 
tele, vorbele, faptele de unde rezultă pentru d-ta 
contrariul. 


711768. Vol. IV. 41 


642 


Ce, vă face d. Carp impresia unui om, care 
se sfieşte, se codeşte, se dă inapoi, când e vorba 
de a spune opiniile sale? Şi credeţi d-voastră 
că, dacă vre-unul din noi ar avea o asemenea 
convingere, nar spune-o? îmi pot închipui şi 
am auzit-o de la mulţi oameni de la noi (ce e 
drept, mai rar în vremea din urmă, şi aceasta 
e o dovadă de progresul constituţionalismului 
nostru), dar înainte, în luptele noastre, am au- 
zit adese-ori vorba, că ceea cear trebui pentru 
binele acestei ţări, ar fi o mână de fier, care să 
introducă odată mai multă ordine în spirite şi 
să conducă ţara cu mai multă siguranţă, când 
e pericol din afară. Şi am auzit această vorbă 
de la oameni cu bună-credinţă, care o spuneau 
în toată sinceritatea cugetului. Şi numai d-lui 
Carp nu-i veţi refuza curajul de a spune ceea ce 
crede, chiar când ar fi singur de părerea lui în 
această ţară. 

Dacă dar vă tăgăduesc, că àr fi afirmat d. 
Carp vre-odată o asemenea idee de absolutism, 
nu este fiind-că nu ar fi avut curajul să o 
afirme, dacă ar fi avut-o, ci vă tăgăduesc, 
fiind-că nu a avut-o şi nu a rostit-o nici- 
odată ! 

Şi-mi pare rëu, că un membru al majorităţii 
de aici, d. P&ucescu, cu care am discutat încă de 
la 1881 ideile junimiste, întrebuinţează o tac- 
tică de care ar trebui să ne desbărăm odată cu 
toţii, adecă de a construi întâi tu o chimeră ce 
o atribui adversarului, şi apoi a ataca pe ad- 
versar, nu în ceea ce zice şi crede el însuş, ci 
în ceea ce tu i-ai construit pe nedrept. (Aplause). 

Cui folosim, domnilor, cu asemenea proce- 
dare ? Suntem noi ţară aşa de bogată în talente, 
în cât să fie în adevăr indiferent dacă se atacă, 
oamenii noştri publici cu asemenea mijloace, şi 
să fie purtare cuviincioasă de a răspândi nea- 
devăruri asupra cui-va şi de a combate cu vio- 
lență nişte idei tăgăduite de către acela, căruia 
i se atribue? 

Dar până unde are să meargă aceasta? Dacă 
eu, omul cel mai puţin pasionat în politică şi — 
dacă îmi daţi voe s'o spui — lipsit də or-ce am- 
biție ministerială, eu care nu më amestec în 
certele personale şi nu stau nimănui în drum, 
care nu am nici o însemnătate politică şi nici 
măcar nu citesc gazetele noastre afară de una 
pentru ultimele informaţii, din necesitate, pen- 
tru ca să ştiu ce se mai întimplă, şi care de- 
altmintrelea sunt şi foarte indiferent la ceea ce 
se spune cu slove negre pe hârtie albă despre 
persoana mea; ei bine, chiar despre mine aflu 
adese-ori, de la prieteni, că se dau în cutare ga- 
zetă — nici nu vreau să-i ştiu numele — infor- 
maţii ca aceste: citim în „Pester Lloyd“ sau in 
„Kölnische Zeitung“ următorul articol, acest 
articol trebue să fie scris de d. Maiorescu. Şi 
apoi dă-i în d. Maiorescu pe temeiul celor scrise 
în „Pester Lloyd“ sau în altă gazetă străină, de 
care habar n'am şi în care n'am scris nici- 
odată. 

Dar zic unii: de ce nu desminţiţi? Apoi voi 
fi având şi eu altele de făcut de cât să më ţin 
de desminţiri şi de răspunsuri, care nar mai 

avea sfirşit, şi completa indiferenţă este şi ea un 
fel de r&spuns. 

Dacă mi-am permis să vă citez exemplul acesta 
este spre a arăta până unde poate merge ne- 
fericitul sistem al născocirilor chiar în contra 
unui om, care, politiceşte, este cel mai retras. 
Dar când este vorba de miniştri, de oamenii pu- 
blici de pe banca aceea! A fi ministru astăzi 
la noi, însemnează un sacrificiu sufletesc, o mar- 
tirizare, căci se vede omul expus la un fel de 
atacuri turbate de calomnii şi ne-adevăruri. 
(Aplause). Par'că ar fi o crimă, de a fi astăzi 
ministru în România constituţională ! 

A venit un general — din nefericirea lui — 
pe banca miniscerială; destul a fost aceasta 
pentru ca o chestie de natură privată —şi de 
care un om, care se respectă, n'ar trebui să se 
apropie, — că acea chestie să fie lăţită, reslăţită, 
interpretată şi sucită spre a se scoate cu or-ce 
preţ: că acel om este de o onestitate îndoel- 
nică. Nu este adevărat, este transparentă şi evi- 
dentă calomnia care i se aruncă. 

D. C. Stoicescu. Nu s'a zis. 

T. Maiorescu. D-lor, chestiile personale ca 
atare, îmi sunt indiferente în discuţia de faţă. 
Ceea ce nu este indiferent, este pornirea prea 
multor oameni de a învenina' viaţa publică în 
țara noastră cu asemenea procedeuri. 

Pentru a reveni la chestia cu d. P&ucescu, 
repet: nu este adevărat că d. Carp aşteaptă 
numai de la Rege şi prin Rege puterea, şi cum 
aţi văzut, desminţirea şi-o dă insuş d. Păucescu 
la această afirmare. Regele nu vrea camarilă, 

zice d-sa. Aşa este, Regele nu admite camarilă. 
Apoi prost trebue să-l credeţi d-voastră pe d. 
Carp, ca atunci când nu vrea Regele camarilă, 
d. Carp să o vrea fără de Rege. 

Însă da, este ceva caracteristic în privinţa 
Regelui pentru gruparea ce aţi bine-voit a o 
numi junimistă (nu ei s'au numit Junimişti, în 
literatură da, dar nu politiceşte). Este adevărat 
că nici unul din noi nu a adus vre-odată în dis- 
cuţiile publice ale partidelor persoana Regelui. 
Nici-odată nu ne-am permis, nici prin grai, nici 
prin scris, să punem în joc persoana Regelui şi 
aceasta conform principiului constituţional: Re- 
gele e inviolabil, numai miniştrii sunt res- 
ponsabili. 

Eu m'am mirat totd'auna de oamenii noştri 
politici, care pretind să se respecte constituţia 
şi uită acest principiu fundamental al ei. Şi 
apoi, d-lor, aceasta între altele este chiar şi o 
simplă chestie de demnitate personală, căci este 
grozav pentru demnitate personală de a ataca 
Regele şi pe urma a intra în contact cu el. Eu 
nu aş fi vrut să fiu în locul acelui domn deputat, 
care odinioară, după ce făcuse caricaturi de in 
sultă în contra familiei regale, primea de la ge- 
nerositatea Majestăţei Sale panglica şi decorația 
benemerenti! Prin urmare, a deduce din acea, 
atitudine a junimiştilor în privinţa Regelui, care 
este singura atitudine corectă într'o Monarchie 
constituţională, că d. Carp are idei de camarilă, 
este inadmisibil, şi prima afirmare a d-lui P&u- 
cescu s'a, dovedit aşa dar neexactă. 

A doua este cosmopolitismul d-lui Carp; aceasta 

este tot aşa de neadevărată. Intr'o broşură po- 
litică, citită şi de d-ta, d-le P&ucescu, şi în pri- 
vinţa căreia mi-ai arătat aprobarea d-tale, la 
1886, ziceam: 

„Partidul liberallde câţiva ani şi-a mai adaos 
epitetul de național- iberal. Fie zis in trecăt: noi 
credem, că adaosul „naţional“ era de prisos, 
fiind-că toate partidele Statului nostru sunt de 
la sine naţionale, fie liberale, fie conservatoare. 
Singurul partid în Europa de astăzi, care vrea 
să restoarne, împreună cu celelalte fundamente, 
şi limita naţională a statelor, se numeşte tocmai 
pentru aceasta internaţional în opoziţie cu ve- 
chile grupări de partide. La noi însă nu poate 
fi vorba de aşa ceva. Iar în ceea ce priveşte 
concepţia teoretică umanitară a cosmopolitismului, 
în deosebire de care să se fi admis epitetul „na- 
ţional“, aceasta are tot aşa de puţin înţeles 
practic la noi, fiindcă în fapt nu există nicăeri în 
România un partid cosmopolit. Aplicarea acestei 
calificări la grupul politic numit „junimist“, este 
o născocire a adversarilor, un neadevăr desminţit; 
prin tot ce a scris sau a vorbit vre-odată vre-un 
junimist. * 

Ba, sunteţi cosmopoliţi, zice d. P&ucescu. Ba 
nu e adevărat, zic eu. Şi ce? Sunt eu un om, 
despre care presupuneţi că nu-şi dă seama de 
înţelesul cuvintelor? E d. Carp sau cineva din 
noi un om, care nu înțelege cuvintul acesta? 
Dar dacă nul primim, este fiind-că nu se potri- 
veşte cu convingerile noastre. De s'ar potrivi cu 
convingerile noastre, am spune-o pe față şi n'am 
avea de ce să ne sfiim. Dacă d. Carp sau vre- 

unul din noi am fi cosmopoliţi, ne-am găsi în 
foarte bună societate. Nu ne-am găsi, cee 
dreptul, în societatea d-lui P&ucescu, dar ne- 
am gasi în societatea multor altora, cari sunt 
o podoabă a omenirii prin înălţimea aspirării lor 
ideale şi în arsenalul cărora am afla şi armele 
pentru a ne susţinea părerea în favoarea unei 
înfrăţiri umanitare, spre care tind astăzi con- 
gresele de pace. Dar nu suntem de această pă- 
rere în politica română, suntem convinşi, că nu- 
mai prin cea mai rodnică muncă naţională, prin 
desvoltarea caracterului nostru etnic, în limbă, 
în literatură, în munca fisică, în costum, în is- 
torie, în forma socială şi în forma de stat tre- 
bue să meargă înainte ţara aceasta. (Aplause). 

Şi e, d-lor, inexplicabil, ca oameni, ca d. Pëu- 
cescu, oameni de oare-care cultură politică, să 
mai reediteze acest vechiu clişeu uzat şi fals al 
pretinsului nostru cosmopolitism. 

A, dar d. Carp in chestia Ovreilor are alte 
păreri de cât mulţi din noi. Aşa este. Dar nu 
va surprins deocamdată un lucru, că unul din 
cei mai cunoscuţi (iertaţimi espresia pentru 
abreviatură) anti-semiţi din mijlocul nostru şi li- 
teraliceşte cunoscut întru aceasta, un om des- 
pre care toţi avem impresia că e om de con- 
vingere, că d. Rosetti Tescanu se declară totuş 
aderentul politicei generale a d-lui Carp? O 
fi la mijloc vre o grea problemă şi vre-un mare 
mister ? 

Se pretinde, că d. Carp ar fi zis, că Evreii 
trebuesc preferiţi Românilor. Multe se mai zic 
la noi! Dar este evident pentru orce om cu 

mintea sănătoase, ca d. Carp nu a zis aceasta 
nici odată. Aici încep iar legendele cele false, 
obişnuite la noi. Nu a crezut şi nu a voit nici 
odată d. Carp să fie gintea ovreiască pusă înain- 
tea Românilor, sau să fie favorizată în contra 
Românilor. Această absurditate nu a putut trece 
prin mintea d-lui Carp. In chestia art. 7 din 
Constituţie, unde d. Carp avea soluţia d-sale, şi 
unde eram şi eu în opoziţie de vederi cu d-sa, 
am rupt-o cu d. Carp în Cameră, Dacă este aşa, 
puteţi admite că înţeleg şi eu, care pot fi deo- 
sebirile de păreri între d. Carp şi între alţii în 
chestia israelită. 

Deosebirea de păreri nu a fost nici odată 
asupra țintei finale: şi d. Carp ca şi d. Rosetti- 
Tescunu vor de opotrivă întărirea elementului 
naţional român şi în activitatea economică, în 
meserii şi în industrie. D. Carp însă crede că 
trebue mai ales şi mai tare deşteptată, solicitată, 
întreţinută activitatea proprie a Românilor prin 
mijloacele pozitive câte sunt posibile în legislaţie 
şi în organizarea socială, că mai ales aici se 
arată înţelepciunea unui guvern, pe când mijloa- 
cele negative, restrictive în contra evreilor nu 
sunt in stare să producă acel rezultat. Alţii cred 
că trebueşte ocrotită activitatea economică a Ro- 
mânilor şi prin măsuri cât se poate de restric- 
tive încontra evreilor. Dar şi d. Carp şi ceilalţi 
sunt de acord în scopul urmărit, că adică popo- 
rul român să iasă victorios în marea luptă eco- 
nomică. 

De aci întortochind, sofisticând şi falşificând 
intenţiile şi înțelesul cuvintelor, a scoate o acu- 

zare de anti-naţionalism în contra d-lui Carp, este 
rëul procedeu întrebuințat în partea nesănătoasă 
a luptelor de partid la noi în ţară şi-mi pare 
rău că şi d. P&ucescu, în discuţia Adresei, a în- 
trebuințat un asemenea. mijloc prea uzat pentru 
d-sa. Va să zică nici această a doua cauză a 
d-lui P&ucescu nu este fundată, 

Trec la o a treia: cum vrea d. Carp să se 
confecţioneze legile noi. Legile, d-lor, se confec- 
ţionează la noi cum s'au confecționat totdeaună 
până acum. Este în adevăr prevăzută în Consti- 
tuţia revizuită o înaltă comisiune pentre prepa- 
rarea proiectelor de lege. Dacă ar avea ţara 
noastră favoarea ca să găsească destui oameni 
din toate partidele şi cu autoritate recunoscuţi 
de toţi, cari să fie în adevăr capabili de a face 
în linişte şi cu competenţă pregătirea operei le- 
gislative, poate ar fi folositoare o asemenea co- 
misiune. Greutatea stă tocmai în competenţa 
acelor oameni şi autoritatea lor, care să fie re- 
cunoscută de cei mai mulţi deputaţi şi să ne 
însufle destul respect pentru ca să nu supunem 
proiectele lor la tot felul de interpretări advo- 
căţeşti, când vor veni în discuţie, şi să le în- 
curcăm prin modificări ce se contrazic între ele. 
Căci altfel n'am câştigat nimic şi am întrodus o 
complicare mai mult. 

O asemenea comisiune nu a incercat-o nici 
d. Brătianu, de şi partidul d-sale o prevăzuse în 
Constituţia revizuită, nu am incercat-o nici noi. 
Ar fi poate de incercat; dar în or-ce caz, d-le 
Păucescu, pentru aceasta nu trebue ceartă. Se 
poate stabili o înţelegere amicală chiar de la 

majoritate la guvern, şi nu este aici un motiv 
de desbinare, 

S'au făcut şi legile d-lui Carp cum se fac le- 
gile la noi; le fac de regulă miniştrii şi le aduc 
în desbaterea d-v, Dar de unde interpretarea că 
anume sub acest guvern se face alt-fel, că dd. 
Take Ionescu, Lascar Catargi, Germani, Mar- 
ghiloman nu vor să audă de nimeni, nici măcar 
de colegii lor, şi că impun apoi proiectele d-lor 
majorităţii din Parlament? De unde acuzarea, 
că tocmai aici se arată influenţa periculoasă a 
d-lui Carp, viziratul d-sale? Proiectele de lege se 
discută mai întâi colegial în consiliul de miniştri 
şi se supun apoi de guvernul întreg desbaterilor 
d-v., cum s'a făcut şi până acum sub toate gu- 
verneie, 

Pe ce temei voii să scoateţi şi de aici cu or- 
ce preţ o armă de atac în contra d-lui Carp? 

Cata vreme era disensiunea între d. Carp şi 
d, Catargi, se zicea intr'una în partidul conser- 
vator: D-le Carp, de ce nu primeşti şefia d-lui 
Catargi? De ce eşti așa de ambițios incât nu 
primeşti şefia altuia? Toată suflarea conserva- 
toare doreşte de șef pe d. Catargi şi trebue să-l 
primeşti! In sfirşit l-a primit d. Carp, s'a supus 
şefiei d-lui Lascar Catargi şi s'a supus cu bună 
credinţă şi întreagă armonie. (Aplause). 

Şi acum, când s'a făcut acesta, după ce toţi 
aţi impins aici, vine d. P&ucescu şi zice: Nu e 
bine nici aşa! Tot d. Carp e deasupra! Dar ce 
idee vë faceţi de d-nu Lascar Catargi? Credeţi 
d-v. că d. Catargi nu este om să-şi menţie dem- 
nitatea în ministerul său în interesul partidului, 

cum îl înţelege d-sa? Apoi în ce contradicţie vă 
puneţi d-v., d-le P&uceseu, când începeţi a face 
cele mai frumoase complimente d-lui Catargi, care 
va luat odată în minister şi pe d-v., pentru a-i 
zice apoi că se supune d-lui Carp, care, ce este 
drept, n'a fost nici odată în minister cu d-ta? 
Dar de unde ştiţi, când n'aţi fost în minister cu d. 
Carp, cum se poartă d. Carp cu colegii sëi? Cine 
v'a dat mandat şi autoritate să spuneţi ce se 
petrece în consiliul de miniştri? Şi cum noi, ma- 
joritatea parlamentară, să ne luăm după ase- 
menea poveşti? Şi tocmai acum când suntem la 
sfârşitul legislaturei, când sunt atâtea înăspriri 
dincolo de Carpaţi, când este criza agricolă din- 
coace, când trebue mai vârtos să păstrăm buna, 
înţelegere cu guvernul, voiţi d-voastră pe ase- 
menea vorbe şi şoapte să destrămaţi majoritatea 
partidului? Nu se poate aşa ceva! 

Şi apoi mai veniţi şi cu vechiul clişeu al opo- 
ziţiei despre mizeria ţării şi citați în contra gu- 
vernului alcoolismul, conjunctivita granuloasă, 
pelagra, nu ştiu ce alte boale... 'mi daţi voie 
să nu citez pe a treia. Ce? despre acestea tre- 
bue să vorbească mesajul, de pelagră, de con- 
junctivită granuloasă şi de ceailaltă suferinţă ? 
(aritate). Aş vroi să văd un mesaj în lume, 
care vorbeşte de asemenea lucruri! Şi această, 
r&suflată manieră, r&suflată chiar in întrunirile 
populare, de a cita conjunctivita granuloasă, 
pelagra şi alte boale, spre a le aduce aci într'o 
culoare de opoziţie in contra guvernului, parcă 
este de vină..... uf Dumnezeule! (Mare ila- 
ritate). 

D-lor, termin răspunzând pe scurt la ultima, 
obiecţie, în privinţa nemulțumirii generale a 
țării, care s'a relevat din partea opoziţiei na- 
ţional-liberale. Nu voi redeştepta partea din dis- 
cuția urmată, la care s'a răspuns. Este un sin- 
gur punct care "mi permit a-l semnala atenţiei 
d-voastre. 

D-lor, pe mine m'a impresionat foarte mult 
vorbirea d-lui Rosetti-Tescanu. Nu este orator 
d-sa, se vede că este aşa de sfiicios, aşa de pe- 
nibil impresionat când vorbeşte în public, în cât 
de abia se aude, şi totuş cu vorbirea sa, pe cât 
am văzut, a impresionat pe toţi, nu numai pe 
mine. De ce? Fiindcă ne aducea, în mijlocul 
acestei lumi de declamaţii abstracte, o ima- 
gine reală dintr'un moment al vieţei poporului 
nostru, ne aducea una din feţele ţăranului 
efectiv. 

Nu este mulţumit poporul, zice opoziţia na- 
ţional-liberală, şi dovadă sunt răscoalele de ţă- 
rani. Răspunde d. Rosetti-Tescanu : răscoalele de 
țărani s'au făcut pe temelia unei năluciri, care 
s'a alcătuit sub numele unui închipuit Maxim, 
care ar fi avut de la Rege sau de la guvern 
zapis ca să impună cutare şi cutare taxă, pe 
femei, pe copii şi altele, care de care mai ab- 
surde, şi această închipuire s'a răspândit ca o 
legendă printre oamenii inculţi din mai multe 
sate. Opoziția răspunde : dar tot era şi aci de 
vină guvernul, fiindcă ar fi trebuit să lumineze 
mai 'nainte pe ţărani asupra înţelesului legii 
maximului, lege dealtmintreli (permiteţi-mi a 
adăuga eu) foarte simplă şi inofensivă, căci fie- 

care comună n'are decât să-şi pună taxe mai 
mici, dacă vrea; ii este numai oprit dea le 
pune mai mari. Va să zică guvernul ar fi co- 
mis negligenţa administrativă de a nu fi explicat 
în destul ţăranilor ceeste legea aceasta. Poate, 
d-lor, că nu avea organe suficiente, puate că nu 
găseşte destui oameni ca să explice totdeauna 
o lege cum trebue. Dar să admitem că este în 
adevăr o negiigenţă, această lipsă de explicare. 
Dar de la asemenea negligenţă până a pune r&z- 
vrătirea ca răzvrătire în sarcina guvernului şi a 
o declara în Cameră drept un simptom de ne- 
mulţumire revoluţionară in ţară, distanţa este 
enormă şi n'aţi justificat-o cu nimic in discur- 
surile d-voastră. Din contră, a eşit ceva la iveală 
din naraţia d-lui Tescanu, a eşit că în vre- 
mea, în care se răspândea epidemia, acea nă- 
lucă în fantazia incultă a mulţimii din judeţul 
Bacău, au venit oameni culţi din oraşe, membrii 
opoziţiei, cari s'au dus să lămurească pe ţăran 
asupra acestui lucru (ilaritate) şi au debitat în 
întruniri publice la Bacău iară vechile clişeuri 
de opoziţie, că acest guvern este vitreg, reac- 
ţionar, vindut străinilor. 

Şi această agitare în asemene momente este 
cea mai culpabilă acţiune a unui partid, dacă 
are conştiinţă pentru binele ţării. (Aplause). 

Nu zic, şi n'a zis-o nici d. Rosetti-Tescanu, 
că opoziţia naţional-liberală ar fi construit direct 
acea nălucă a lui Maxim. Dar in vremea, când 
se r&sculau țăranii din cauza acestei năluci, opo- 
ziția mai intărita spiritele prin: obişnuitele de- 
clamații în contra „guvernului vitreg“, în întru- 

niri publice şi prin cele mai violente articole 
din ziarele lor. 

Apoi, d-lor, în primăvara 1894, tocmai în 
vremea răscoalei, d. Rosetti-Tescanu este prea 
delicat, noi mai învechiţi în luptă, spunem lu- 
crul mai clar, articolele cari ni le-a citit d. Tes- 
canu aici şi cari turnau uni-de-lemn pe foc, erau 
din Vointa Naţională şi scrise de un onorabil 
deputat nou venit în Cameră. (Aplause). 

Ia să facem o comparare! La 1892 era epi- 
demia holerei în Rusia. S'au luat acolo măsuri 
de higienă, cum se cred astăzi că sunt folosi- 
toare, izolarea, desinfectarea, intervenirea ur- 
gentă a doctorilor, şi atunci o altă nălucire a 
ţăranului rus : apa cea desinfectată ese din contră 
otrăvită de doctori; ei sunt aceia cari lăţese 
boala, ei trebuesc omoriţi; şi această himeră, 
această nălucire împinge pe țăranii ruşi la re- 
voltă. 

Dacă ar avea şi Rusia o opoziţie ca a noastră, 
ar fi putut imputa şi ea guvernului: de ce n'a 
publicat mai din nainte măsurile de higienă ? 

Bine, poate ar fi făcut bine guvernul, dacă 
ar fi publicat mai din nainte măsurile de hi- 
gienă, nu ştiu dacă folosea mult publicarea. Dar 
acum, când răscoala este înverşunată, când ţă- 
ranii omoară pe doctori, când împiedică or-ce 
ajutor, când se răsvrătese cu arma în mână în 
contra autorităţilor: tocmai acum zic, ce faci 
tu opoziţie din Rusia? Incepi a zice ţăranilor: 
guvernul este nemernic, este vindut străinilor, 
este ne-naţional |! Şi aceasta are să potolească 
mişcarea ? (Aplause). 

Apoi, dlor, or:ce om cu minte în asemenea 
momente sare să lumineze pe ţărani şi nu vine 
să-i mai întărite şi să-i aţiţe cu alte chestii. 

Onorabilul d. Stolojan vorbea foarte frumos 
la sfârşitul discursului său: 

Democraţia vrea să înalțe toate păturile po- 
porului român la lucrări de cultură, pentru ca 
noi, creerii proaspeţi încă ai acestui vlăstar din 
rasa latină, să dăm şi noi rezultatele unor 
concepţii originale cât se poate de curând. 

Așa este, d-lor; dar dacă acest sens frumos 
îl are cuvintul democraţie, apoi au trebuit oa- 
menii culţi să întroducă un alt cuvint, pentru 
a deosebi democraţia de un alt soi de lucrare 
asupra poporului, şi pentru această deosebire au 
creat cuvintul demagogie. Una este democraţia, 
alta este demagogia. Şi dacă este marele merit 
al lui Brătianu de a fi făcut dintr'un partid, în 
care mai nainte nu se prea cunoştea linia de 
limitare între democraţie şi demagogie, un par- 
tid democratliberal şi constituţional, doresc şi 
eu actualului partid naţional-liberal, şi în opo- 
ziţie şi când va veni la guvern, să imiteze întru 
aceasta pe d. Brătianu şi să ştie să facă dis- 
tingerea între lupta democratică şi între agita- 
rea demagogiei, care cea din urmă e totdeauna, 
antinaţională, or-cum s'ar îmbrăca cu cuvintul 
de naționalism. (Aplause). 

Şi astfel, d-lor, noi, din maioritate, ne văzend 
în cele ce s'au zis aici din partea opoziţiei o 
critică întemeiată pentru a ne slăbi conlucrarea 
noastră spornică cu acest guvern, se cuvine să 7] 
sprijinim şi în a patra sesiune a legislaturii 

noastre cu aceeaş încredere, şi vë rog ca, vo- 
tând acest proiect de răspuns la mesaj, să ne 
putem prezenta înaintea Tronului şi a Ţării aşa 
cum ne-am prezentat şi la începutul legislaturii, 
dând o dovadă mai mult de stabilitate şi de 
consecinţă întru îndeplinirea reformelor ce le-am 
crezut necesarii pentru binele ţării. (Aplause pre- 
lungite). 

